
Hadž u životnoj praksi Allahova poslanika — prevela Subhija Skenderović, 
Islamska misao, Sarajevo, br. 24, 1980. 


Hodžić Šaban: Hadž — Glasnik VIS-a, 11/1934; br. 3 


Aladin Husić: Hadž iz Bosne za vrijeme osmanske vladavine 
— Sarajevo, 1435/2014. 


asan Nametak: Hadžijska dova u Mostaru (Jedan stari vjerski običaj) 
Glasnik VIS-a, VI/1938;; br. 2 


adži Jusuf Livnjak: Odazivam ti se, Bože... (putopis iz 1024. 
(1615/16) godine — časopis Život, Sarajevo, god. XXIII, br. 4, 1974.; 
prevod i komentari Mehmed Mujezinović 


Omer Mušić: Hadži Mustafa Bošnjak-Muhlisi: Opis puta na hadž (1748) 
— Gajret, Sarajevo, 16. februar 1925., IX, 4 


M. Tajib Okić: Kako je Hadži Mustafa iz Bosanskog Novog putovao 
prije 170 godina na Meku (Jedan naš bosanski putopisac 

iz osamnaestog vijeka opisuje maršrutu i svoje utiske 

sa putovanja na Meku-1766.) 

— Jugoslovenska pošta, br. 2590, 04.12.1937. 


Edhem-Riza (Edhem Mulabdić i Riza-beg Kapetanović): 
Put na Meću (Hadž) — časopis Nada, Sarajevo, 1896., br. 6 


Hazim Muftić: U "šurdufu" — Gajret, Sarajevo, 16. februar 1925., br. 4 


I. Hakki: Moje putovanje na hadž — Hikjmet, Tuzla, br. 37- 09..07.1932 (IV); 
br. 38- 04.08.1932 (IV); br. 40-01.10.1932 (IV); br.42-26.11.1932 (IV); 

br. 45-12.02.1933 (IV); br. 46-02.03.1933 (IV); br. 48-04.05.1933 (IV); 

br. 50-10.07.1933 (V); br. 51-14.08.1933 (V); br. 55-14.01.1934 (V); 

br. 58-14.05.1934 (V); br. 59-09.08.1934 (V) 


adži hafiz Muhamed Krpo: Put na hadž (putopis jednog hadžije) 
— Sarajevo, 1938. 


adži Hasan Ljubunčić: Historija hadža u Bosni i Hercegovini sa putem 
na hadž u 1954. godini — Glasnik VIS-a, VI(XVIII) 1955, br. 1-2; br. 3-4; 

br. 5-7; br. 8-10; VII(IX) 1956, br. 1-3 

Fejzulah Hadžibajrić: Sjećanje sa putovanja na hadž 1969. godine 

— Glasnik VIS-a, XXXII, 1969, br. 5-6; br. 9-10; br. 11-12 


— Glasnik VIS-a, XXXIV, 1971, br. 3-4 


Zejnil Fajić: Putovanje na hadž u 1398./1978. godini 
— Glasnik VIS-a, XLI, 1978, br. 6 


Hasan-Kafi ef. Pruščak: Čast obavljanja hadža — 
Nizamul ulema ila Hatemilenbija, Sarajevo, 1935. — preveo Mehmed Handžić 


Fevzi Mostarac: Kandilj u srcu 
— Bulbulistan, Sarajevo, 1973.; preveo sa perzijskog jezika, 
uvod sa napomenama i komentarima napisao Džemal Ćehajić 


arodna priča: Priča o mravu 


arodna priča: Dženetska bašča (zabilježila Aida Dreca) 


arodna predaja: Merdžan-kaduna 
— Esma Smailbegović: Narodna predaja o Sarajevu, Sarajevo, 1986. 


Hadži hafiz Sinanuddin Sokolović: Hadž 1971. godine (2211 hadžija iz SFRJ) 

SAMARDŽIJE 
svoga vjerovanja 


A 


Piše: Sead Begović 


glavni urednik 


ože li čovjek biti pokoran? Može, samo na 
M zapovijed puščane cijevi i represivna susta- 

va. Može li biti odan? Može, sve dok ga oba- 
sipaju blagodati ovoga svijeta. Poslije će muž iznevje- 
riti ženu, a žena muža, zanijekati najbliže, pronevjeriti 
novac, izdati prijatelja, izdati Zapovjednika i napokon 
dezertirati iz ovoga života i... Više za nj ne postoje duž- 
nosti kojima nas je Svemogući zadužio. Sada je napo- 
kon"slobodan" ne mora iskazivati zahvalnost. Sada je 
napokon dobar za sebe, ali je u svojoj usamljenosti 
ostao ožalošćen, statičan i ukopan na mjestu. 

Allah dž.š. propisao je kao petu islamsku dužnost 
hodočašće u Mekku, a tko s najiskrenijom namjerom 
želi posjetiti Časni Bejtullah, nadomak je velikog ispu- 
njenja, sreće i preobrazbe. Nesretnik će tim činom po- 
stati "dobri", a šejtan, koji viri iz njegove tmuše, postat 
će ožalošćeni samo zato što više neće biti obožavani. 

Zajednička je ovo poruka hadžijskih putopisa 
koje po prvi put u Beharu objedinjuje Dragana To- 
mašević, vrijedna istraživačica koja je do sada obja- 
vila više iznimno korisnih antologijskih izbora iz naše 
zaboravljene prošlosti. Stoga, neka "nesretnik" požuri 
jer sitna mektebska djeca već čekaju svoj red za hadž, 
da obave svoj sveti farz. Nije šala — tko učini hadž po- 
veća se i ugled njegovoj kući. Ali, koje su koristi od 


Na hadž se putovalo i putuje se hodeći, jašući na konju i na devi, 
putujući vlakom, lađom, brodom ili avionom. Dobitak je uvijek 
isti i uvijek se ponavlja: Od sebe odosmo — k sebi stigosmo, 
teleportirani i resetirani s Božjom pomoći 


hadža? Pitaju se "nevjerni", a na to odgovaraju naši 
putopisci, Bošnjaci koji su osjetili potrebu da u skladu 
s nenapisanom bosanskom tradicijom nakon hadža 
(putopisno, dokumentarno, dnevnički, spomenarski) 
zapišu svoje putovanje. Ako je islam svojim propi- 
sima o bratskoj ljubavi i slozi spasio Arape od očite 
propasti, ujedinio ih, disciplinirao i ojačao na čak tri 
kontinenta — što ih onda danas razjedinjuje? Nadamo 
se da da to nije retoričko pitanje i da odgovor postoji. 
Hadž u sebi nosi snagu koja objedinjuje, jer briše ra- 
zlike, očvršćava vjeru, očvršćava u borbi protiv samih 
sebe, a Ka'ba je mjesto gdje je iskrenima najlakše doći 
do oprosta za sva prije počinjena nedjela. 

Kako god bilo, svaki bi hadžija u različitim vreme- 
nima i različitoj dobi svoga života, sjećajući se svoga 


hodočašća, svoje najvažnije svete avanture, mogao 
reći, kao i Hazim Muftić u svome tekstu u ovom broju 
"Behara":"Ama, kakav je to vakat i zeman bio! Što ono 
reknu, mogao si proći preko svijeta i noseći tepsiju 
dukata (evra, u naše doba, o. p. S. B.) na glavi, a da ti 
se ništa ne dogodi. Svijet bio sit i dobar, svako svako- 
me išao na ruku i nije bilo kao sad nekakvih stotinu 
tarafa i stranaka!" Sad otamo, dodali bismo, "hodo- 
časte" nama u Europu, al' po zlu. Pa sad, kako onda 
otvorena srca krenuti na taj put očišćenja? Prolaziti 
okružen zapuštenim baščama, razrušenim konacima, 
mostovima i gradovima koji su se svojom ljepotom 
vezali za nebo. 

Nema više bogatih vakufa, razaraju se turbeta i 
mezarluci bogougodnika i gazija. | više nije važno jesi 
li bio paša, rob, sarač, mualim, trgovac, imam, uče- 
njak, umjetnik ili računalni inženjer - sada si samar- 
džija svoga vjerovanja. Ma, pripadao ti Poslanikovoj 
lozi —- ne pomaže ti. | ne samo zbog toga, časna Ka'ba 
čini se dalje nego ikada. Ona se ionako ne može gla- 
som dobaciti niti okom spoznati, ako Vam nije upa- 
ljen "kandilj srca", kako nam to sugerira nadahnuti 
mostarski bulbul Fevzi. A naša srca su otvrdnula od 
mnogobrojnih ožiljaka. 

Nadolazeći hodočasnici nastavit će tradiciju pi- 
smene kulture u obliku putopisa sa specifičnim islam- 
skim poimanjem takva puta, kao u ovom broju "Be- 
hara". Neizbježan sadržaj su ljudi, njihova etnologija 
i sociologija u interakciji s Vrhunaravnim Jedinstvom. 
Evidentira se stvarna povijest, uz religioznu i mjesti- 
mičnu poetsku nadahnutost, katkad i u oblandi ne- 
figurativne dokumentaristike. Bošnjačkog putopisca 
ne zanima zapadnjačko priopćavanje uz pomoć pre- 
obraženih mitova, legendi i bajki, priča i propovijedi 
te kalendarskih zapisa indoevropskih naroda koji su 
prelazili iz ruke jednog naroda u ruke drugog. Usu- 
prot pustolovnoj imaginaciji Zapada Bosna je razvija- 
la hadžijske putopise s obilježjima čudesnosti objave, 
ponekad s većim ili manjim literarnim zahvatima. 
Naime, autonomnost takvih tekstova garantira ne- 
napuštanje svih oblika dodira s vanjskim svijetom, a 
istodobno se spašava čistoća unutarnjeg svijeta. 

Na hadž se putovalo i putuje se hodeći, jašući na 
konju i na devi, putujući vlakom, lađom, brodom ili 
avionom. Dobitak je uvijek isti i uvijek se ponavlja: Od 
sebe odosmo — k sebi stigosmo, teleportirani i reseti- 
rani s Božjom pomoći. u" 

Hadž u životnoj 
praksi Allahova 
Poslanika 


Prije poslanstva, u vrijeme hadža, Muhamed a. s. je stajao na Arefatu i 
odlazio na Muzdelifu, suprotno običajima Kurejševića-idolopoklonika, koji 
u vrijeme hadža nisu napuštali Haremi-šerif. 

Nakon vahja, prije objave propisa o hadžu, Džabir ibn Abdulah kaže: 
"Božiji poslanik je deset godina uzastopno sudjelovao u hodočašću. Prilazio 
bi ljudima i pozivao ih u islam govoreći: "Ko se odazove mome pozivu i pruži 
mi pomoć ii zaštitu dok traje moja poslanička misija ja mu obećajem dženet." 
Prvih godina nakon hidžreta Muhamed a. s. i muslimani nisu mogli 


obavljati hadž. 


Hodočašće po kur'anskim propisima poduzeo je Muhamed a. s. desete 


godine po hidžri: 


(Abdul-Hamid Dževdet es-Sehhar: ŽIVOTOPIS BOŽJEG POSLANIKA) 


oć uoči polaska na daleki put 
Muhammed a.s. je obišao 
svoju porodicu, pregledao je 
li sve spremno za put, jer su 
i njegove žene išle na hadž. Sutradan, 
nakon podne namaza, klanjao je dva 
rekata i obukao ihrame, uzjahao devu 
i dao dozvolu za pokret. Za njim je kre- 
nulo oko devedeset hiljada muslimana. 
Trebalo je vidjeti tu ogromnu kara- 
vanu, svi su bili kao jedan, a jedan kao 
svi, govorilo se samo o hadžu i mislilo se 
samo na hadž, hadž koji će obaviti ona- 
ko kako će ga obaviti Allahov poslanik. 
Kada su se približili dolini El-Akik 
Muhammedu a.s. je došla objava od 
Allaha dž.š. da klanja i da izgovori riječi 
telbije fOdazivam ti se Allahu hadžom i 
umrom zajedno. Muhammed a. s. je te 
iste riječi prenio hadžijama. 
Na tom putovanju porodila se žena 
h. Ebu-Bekrova donoseći na svijet Mu- 
hammeda sin Ebu Bekrova, te je poslala 
muža Allahovom poslaniku da ga upi- 
ta šta treba da uradi, pa joj je naredio 
Allahov poslanik da se očisti i preobuče 
i dobro uveže donji dio tijela kako bi se 
smanjilo krvarenje, ili da učini isto, što 

treba da učini i žena sa menstruacijom, 
te da obuče ihrame. 

Allahov poslanik je zatekao h. Aišu 
kako plače, pa ju je upitao: - jesi li i ti 
u nifasu? Odgovorila je: - Da. Tako mi 
Boga bolje bi mi bilo da sam ostala u 
Medini. Muhammed a. s. joj odgovorio: 

£Ne govori tako, ti ćeš obaviti sve ono 
što će obaviti svaki hadžija, osim tavafa 
oko Hrama". 

U Zi-Tavimu su prenoćili, a sutra- 
dan je Muhammed a. s. imamio na sa- 
bah namazu. Poslije obavljenog namaza 
krenuo je na čelu te velike povorke ka 
Mekki izgovarajući telbiju: 

$Odazivam ti se Gospodaru moj, oda- 
zivam. Tebi se odazivam ne pripisujući 
ti druga, odazivam ti se. Tebi je hvala i 
samo ti dijeliš blagodat i imaš vlast. Ti 
nemaš sudruga". 

Alejhisselam se okrenuo Ashabima 
govoreći im: 

Došao mije Džibril a. s. i rekao: "na- 
redi svojim sljedbenicima da podignu 
svoje glave, slaveći Allaha dž.š. jer ova 
molitva (et-telbije) spada u obrede hadž- 
dža". Vazduh je zatreperio, nebesima se 
prolomila molitva nošena hiljadama grla, 


plijeneći srca, puneći oči suzama uzdi- 
žući se uzvišenom Stvoritelju. 

Alejhisselam je izgovarao, a za njim 
i ostali: Odazivam ti se Allahu, Stvori- 
telju, odazivam ti se, iskreno, dostojan- 
stveno i pobožno...? 

Svi su muslimani bili obučeni isto. 
U bijelim ihramima svi su bili isti. Ne 
raspoznaješ bogataša niti siromaha, ni 
gospodara niti roba, svi su bili kao što 
će biti na dan proživljenja. 

U zaleđu Mekke muslimani su se 
odmorili, a u Mekku su ušli u rano pri- 
jepodne (ed-duha). 

Alejhisselam je obišao grob hazreti 
Hatidže, majke svih muslimana i mu- 
slimanki. Bila je pobožna i plemenita. 
Sjeća je se samo po dobrom. Ni jedna od 
njegovih žena nije mogla zamijeniti mje- 
sto h. Hatidže — prve muslimanke, žene 
koja je sve od sebe žrtvovala za islam. 

Poslije toga uslijedio je ulazak u Kabu. 
Muhammed a. s. je ušao kroz vrata spa- 
sa — Babus-selam, vrata Abdul-menafa, 
pa pošto je pogledom obuhvatio Kjabu 
povikao je: 

Bože moj. Ti si spas, i od Tebe dolazi 
spas. Pozdravi nas Gospodaru sa sela- 
mom. Bože moj povećaj ugled ovoj kući, 
povećaj ugled i čast svakome ko učini 
hadž ili umru". Skrušeno je Muham- 
med a. s. krenuo dalje pa se približio 
Hadžerul-esvedu, a Kaba mu je ostala 
na lijevoj strani. Odatle je započeo tavaf. 

Išao je ubrzanim i odmjerenim kora- 
kom tresući ramenima u tri prva kruga, 
a zatim je nastavio sljedeća četiri kruga 
običnim hodom. 

Kada je završio tavaf približio se 
Hadžerul-esvedu poljubio ga, dotakao 
ga rukama i potrao njime lice. 

U tom momentu je Alejhisselam ugle- 
dao h. Omera kako se probija kroz narod 
želeći da se primakne Hadžerul-esvedu 
i učini isto što je uradio Božiji poslanik. 

Muhammed a. s. mu doviknu: - Ome- 
re, ti si snažan i jak, ne guraj se, povrije- 
dit ćeš nejake i slabašne. Kada vidiš da 
nema gužve primakni se i poljubi ga, a 
ako to ne možeš, okreni mu se licem i slavi 
i veličaj Allaha dž.š. H. Omer učini onako 
kako mu reče Alejsisselam. Poslije učinje- 
nog tavafa klanjao je Allejhisselam dva 
rekata kod mjesta zvanog Mekomi-Ibra- 
him i proučio: "Kul ja ejjuhel-Kafirune'i 

Kul huvellahu ehad", a zatim se spustio 
na vrelo Zemzem, uzeo kofu i napio se, 
zatim se ponovo vratio Hadžerul-esve- 
du, dotakao ga rukama slaveći Allaha, 
a odatle otišao na Safu. 

U predislamskom dobu idolopoklo- 
nici su odlazili na Minu i ko bi obukao 
ihrame na Mini nije prelazio razdaljinu 
između Safe i Merve. Muslimani upitaše 
Alejhisselama u vezi toga te Allah dž. s. 
objavi ajeti kerim 158. iz suretil-Bekare: 
Zaista su Saffa i Merva Allahova sve- 
ta mjesta. Tko hodočasti Kjabu ili oba- 
vi umru neće biti grešan ako ih ophodi. 
Ko dobrovoljno učini neko dobro (Bog 
će ga nagraditi), zaista Bog nagrađuje 
i (sve) zna". 

Alejhisselam je proučio ovaj ajeti-ke- 
rim na Safi, a zatim je počeo sa'j izme- 
đu Safe i Merve. Kada bi došao do Safe 
okrenuo bi se Kabi slaveći Allaha dž.š. i 
govorio: Nema drugog Boga osim Alla- 
ha, Bog je velik, ispunio je svoje obećanje, 
dao je pobjedu svome robu, pobijedio je 
skupine nevjernika, samo On". Zatim je 
dolazio do Merve i činio isto kao i na Safi. 

Sedmi sa'j završio je na Mervi, a po- 
slije toga se obrijao. 

Zatim je Alejhisselam naredio svima 
onima koji nisu imali kurbana sa sobom 
da skinu ihrame, a Talha ibn Ubejdullah, 
Ebu Bekr, Omer i Zubejr i svi oni koji 
su imali kurbane ostali su u ihramima 
zajedno sa Muhammedom a. s. 

Ostali ashabi i muslimani se pobuni- 
še protiv skidanja ihrama jer su zanijeti- 
li hadž i ne žele da to bude samo umra. 

Alejhisselam je osjetio neposlušnost, 
što gaje naljutilo, i u takvom stanju oti- 
šao h. Aiši. Kada ga je ugledala upita- 
la je: "Ko te naljutio Božiji poslaniče?" 

Naredio sam im da skinu ihrame i 
prvi puta da sam primijetio dvoumljenje 
u izvršavanju naredbe. Ja sam im želio 
samo olakšanje." 

Dok je hadžija muhrim (u ihramu) 
mora se pridržavati svih zabrana koje 
su propisane, a onaj koji obavi umru i 
skine ihrame onda mu je dozvoljeno do 
dana jevmu — tervije da se očisti, nami- 
riše, obrije, da obuče šiveno odijelo ili 
jednom riječju sve ono što ne smije činiti 
čovjek u ihramu. Na dan jevmu — tervije 
ili osmi dan zul-hidždžeta ponovo oblači 
ihrame radi hadždža. 

Osmi dan zul-hidždžeta je dan uoči 
odlaska na Arefat. Dobio je naziv "tervi- 
je" zbog svog značenja — snabdijevanje, 
opskrba vodom jer su se hadžije toga 
dana snabdijevale vodom koju su nosili 
na Arefat jer na Arefatu nije bilo vode. 

Alejhisselam je od h. Aiše izašao 
onako ljut pred hadžije zahvali se Alla- 
hu dž.š. i rekao: 

"Ljudi, tako mi Boga više znam za 
Allaha od vas, i bogobojazniji sam od 
vas. Kako možete ovaj obred nazvati 
samo umrom kada smo ga mi nazvali 
hadžom. Skidanjem ihrama, i ponovnim 
oblačenjem u njih na jevmu-teravije vi 
ćete obaviti i umru hadž. 

Da nisam zanijetio zaklati kurban i 
ja bih isto učinio kao i vi." 

U međuvremenu je stigao Ebu Musa 
El-Eš'ari iz Jemena. Alejhisselam ga je 
upitao da li ima kurban da zakolje, a kada 
je odgovorio da nema i njemu je rekao: 

Učini tavaf oko Kabe, a zatim sa'j 
između Safe i Merve te skini ihrame." 

I žene Božijeg poslanika su skinule 
ihrame osim h. Aiše koja je ostala u nji- 
ma, jer je došla na Kabu sa nijetom da 
obavi samo umru. 

Skinula je ihrame takođe i Fatime- 
tuz— Zehra kćerka Muhammedova a. s. 
i Ebu Bekrova kćerka Esma. 

H. Fatima se obukla u haljine i sta- 
vila surmu na oči, a kada ju je ugledao 
h. Alija takvu rasrdio se na što mu je h. 
Fatima odgovorila. 

- Otac mije naredio tako. H. Alija je 
to želio provjeriti, na što mu Alejhisse- 
lam reče: "Istinu je rekla, istinu, istinu." 

Na dan jevmu-teravije sve su se had- 
žije snabdjele vodom i na čelu sa Alejhis- 
selamom krenule put Mine. Svi koji su 
bili skinuli ihrame, ponovo su ih obukli. 

Na Mini je Alejhisselam sastavio 
podne i ikindiju zajedno, te akšam i ja- 
ciju isto tako. 

Tu su zajedno prenoćili. 

A sljedećeg jutra devetog zul-hidže- 
ta, u petak ujutro poslije sabah nama- 
za i izlaska sunca krenuli su na Arefat. 

Kada je prošlo podne popeo se Alej- 
hisselam na devu i naredio Rabia-t-ub- 
nu Ummeje-t-ubnu Halefu, (koji je imao 
jak i prodoran glas) da ponavlja sve što 
on kaže, kako bi čuli, svi oni što su pre- 
plavili dolinu Arefata, Poslanikove riječi. 

Pošto je Alejhisselam zahvalio Alla- 
hu dž.š. otpočeo je svoj čuveni govor na 
Arefatu: 

£0 ljudi, čujte moje riječi, ja neznam 
da li ću se sa vama sastati poslije ove go- 
dine i na ovom mjestu, ikada više. 

Kako je častan i svet ovaj dan i ovaj 
mjesec tako i vi treba da se s poštovanjem 
odnosite jedni prema drugima kao i pre- 
ma svojim imecima. 

Srest ćete se sa svojim Gospodarom 
pa ćete mu odgovarati za svoja djela. — 
Upozorio sam vas. Ko ima kod sebe neči- 
ju stvar na čuvanju neka je vrati njenom 
vlasniku kada je zatraži. 

O vjernici, onaj ko da novac na za- 
Jam, treba od dužnika da naplati samo 
onoliko koliko mu je dao, jer svaka ka- 
mata je haram. Prve pozajmice koje se 
podvrgavaju ovom propisu su pozajmi- 
ce Abbasa ibn Abdul-Mutaliba koji je 
imao dužnika... 

O ljudi, šejtan je ožalošćen što neće 
biti obožavan među vama nikada, a ono 
čemu se on raduje, to je da vam omrzne 
dobra djela. Čuvajte ga se, vaša vam vje- 
ra to naređuje. 

O ljudi, zaborav povećava nevjer- 
stvo, padaju u njega nevjernici, nešto 
odobravaju ove godine, a zabranjuju ga 
slijedeće, to čine da bi dozvolili ono što 
je Allah zabranio, a zabranili ono što je 
Allah dozvolio. Zaista se vrijeme kreće, 
kao što se kretalo i onoga dana kada je 
Allah stvorio nebesa i zemlju. 

Allah je odredio da godina ima dva- 
naest mjeseci od kojih su četiri mjeseca 
zabrane, tri su uzastopna, a Redžeb je 
odvojen. 

O ljudi, imate pravo na svoje žene, 
kao i one na vas. Budite dobri prema 
njima jer su one Božijom odredbom i 
vašom željom postale vaše dužnice. Nji- 
hova čast i njihovo poštenje čuvajte i ne- 
mojte im nikada na žao nešto učiniti, i 
uplakati njihovo srce. Ovo je vaš dug i 
nikada ga ne zaboravite. A ako one učine 
otvoreni grijeh Allah vam je naredio da 
ih odstranite iz postelje i da ih udarite 
blagim udarcem koji ne nanosi ozljede. 
A ako prestanu griješiti imaju vašu za- 
štitu kao i prije. Želite svojim ženama 
samo dobro! 

Shvatite ljudi, ove moje riječi, jer ja 
sam vas obavijestio. 


O ljudi, ostavljam vam jasnu stvar, 
ako je se budete pridržavali nećete ni- 
kada zalutati — Božiju knjigu — Kur'an 
i Sunnet Njegovog poslanika. 

O ljudi, saslušajte moje riječi i shva- 
tite ih! 

Znajte da je svaki musliman, brat 
muslimanu, a svi muslimani su braća. 

Nije dozvoljeno čovjeku da uzme od 
svoga brata osim ono što mu dobrovolj- 
no da. 

Nemojte padati u zabludu! O Bože, 
moj jesam li upozorio? Allahu budi 
svjedok! 

Kada dijelite nasljedstvo, budite pra- 
vedni i držite se Allahove knjige. Čuvajte 
imetak maloljetnih, nemoćnih i slabou- 
mnih. Ne oduzimajte imetak jetimima. 
Bog je dao svakome svoje pravo, a nije 
dozvoljeno ostavljati nasljedniku opo- 
ruku (vasiet). 

Dijete pripada roditeljima na čijoj se 
postelji rodilo. Ko bude djetetu pripisivao 
tuđe očinstvo, neka padne na njega pro- 
kletstvo Allahovo, meleka i čitavog svijeta! 

O smrtnici, poštujte roditelje do naj- 
većeg stepena. Djeca zarađuju Džennet 
pod nogama svoje majke. 

Kad svjedočite, budite spremni na od- 
govornost za svjedočenje. Govorite samo 
istinu jer je ona sestra pobožnosti. 

Sa ljudima kojima zapovijedate ljud- 
ski i lijepo postupajte. Nemojte ni u čemu 
da ste viši od njih. Ništa im na žao ne 
smijete učiniti niti ih zlostavljati. I oni 
su ljudi — Božiji robovi kao i vi. 

O vjernici, pazite se, volite se i me- 
đusobno se pomažite. Ne smijete jedan 
drugog vrijeđati i jedan nad drugim 
nasilje vršiti. To je težak grijeh. U vašim 
poslovima neka vam Allah bude vodič. 
Ne gazite čast i pravo drugoga i ne za- 
boravite da je pomoć siromahu jedan od 
temelja islama. 

Zapamtite dobro i shvatite dobro. 
Ostavljam vam tri emaneta: 

— budite dobri vjernici, 

— činite uvijek dobro, 

— volite i potpomažite se međusobno. 
Ovo će vam očistiti dušu i umiriti savjest. 

Prisutni neka obavijeste one koji nisu 
čuli moje riječi." 

Nakon završnog govora poslala je 
Umul-Fadl, Abbasova žena vrč mlijeka 
Alejhisselamu iz kojeg je popio mlijeka 


pred svijetom, tako saznaše da Alejhis- 
selam taj dan nije postio. 

Muhammed a. s. naredi Bilalu da 
prouči ezan te klanjaše podne i ikindiju 
s jednim ezanom i dva ikameta. 

A poslije namaza uputio se Alejhis- 
selam Kabi i tamo je proveo vrijeme do 
zalaska sunca moleći se Allahu dž. s. 
riječima: 

Nema drugog Boga osim jednog 
Allaha. On nema sudruga. Njemu pri- 
pada vlast i zahvalnost. On je svemoćan. 

Utječem Ti se, o moj Bože, od kabur- 
skog zlostavljanja i šejtanskih smutnji i 
od nepotrebnih stvari i od svih vrsta zla. 

Bože moj, čuješ moje riječi, vidiš me. 

Znaš šta skrivam u sebi i šta javno 
radim. Obraćam Ti se molbom siromaš- 
ka, Bože, ne učini me paćenikom, budi 
milostiv prema meni, o Najmilostiviji!" 

Alejhisellamu se obrati jedna gru- 
pa ljudi iz Nedžda pitajući ga: "Kako se 
hadž obavlja?" 

Alejhisselam naredi svome telalu da 
glasno prenese njegov odgovor: 

Hadž je Arefat. Ko stigne na Muzde- 
lifu mjesto okupljanja prije zore prispio 
jena hadž. Tri dana se boravi na Mini, 
a ko bude samo prvi dan ili samo treći 
dan neće učiniti grijeh." 

Muhammed a. s. se zatim jašući devu 
uspeo na brdo. Džebelun-Nur, a primi- 
jetivši da se mnoštvo okuplja oko njega 
povikao je: 

Nije samo ovo mjesto predviđeno 
za stajanje, čitav Arefat je za stajanje." 

Dok je bio na Džebeli-Nuru, jašući 
svoju devu Allah mu je poslao objavu. 
Od težine vahja podrhtavali su i klecali 
udovi njegove deve. 

Danas sam vam usavršio vašu vjeru, 
i upotpunio svoju blagodat, zadovoljan 
sam da vam islam bude vjera." 

Alejhisselam je proučio muslimani- 
ma taj ajeti-kerim, a h. Omer je počeo 
plakati: 

Šta te je rasplakalo Omere?! 

O Božiji poslaniče, do sada smo bili 


Nastupio je tajac. 

Allahu, osjeća se to, tvoj poziv je ja- 
san. Dao si na znanje svome Miljeniku 
daje izvršio svoju obavezu i svoj zadatak. 

Sa Džebeli-Nura Alejhisselam je 
krenuo na Muzdelifu. Prolazeći pokraj 


mjesta Šabul-Ebtera Alejhisselam je 
sjahao sa deve da uzme abdest, a onda 
su nastavili dalje ka Muzdelifi. 

Na Muzdelifi je Alejhisselam kla- 
njao akšam i jaciju s jednim ezanom 
i dva ikameta a zatim je legao da se 
odmori, ženama i djeci dao je dozvolu 
da bacaju kamenčiće noću na Mini sa 
mjesta Džemretul-Aktabe prije nego 
se iskupe mnogobrojne hadžije. 

Približavala se zora, raspoznavao 
se bijeli konac od crnoga. Alejhisselam 
je klanjao rani sabah i krenuo u Hare- 
mi-Šerif, moleći i slaveći Allaha dž.š. 

Prije izlaska sunca je napustio Ha- 
remi-šerif i krenuo na mjesto bacanja 
kamenčića Džemretul-Akaba. Došavši 
tamo bacio je sa deve sedam kamenčića 
uz učenje tekbira bez telbije. 

Alejhisselam je i na Mini održao 
kraći govor. 

%0 ljudi, čuvajte se bluda, preljube 
i ljubomore. 

Blud i preljuba su težak grijeh, a 
ljubomora vodi nesreći u braku. Ne- 
mojte tražiti razvod braka bez važnih 
razloga, jer od svih stvari koje je Allah 
dopustio, najviše mrzi razvod braka. 

Kako je častan ovaj dan, ovaj mje- 
sec i ovo mjesto, tako i vi treba da se 
odnosite jedni prema drugima s pošto- 
vanjem i čašću." 

Bože moj jesam li upozorio? Budi 
mi svjedok! 

Neka prisutni od vas obavijeste 
odsutne! 

Ne vraćajte se poslije mene nevjer- 
stvu i ne lomite jedan drugom vratove." 

Poslije ovoga govora Alejhisselam 
je otišao na mjesto klanja kurbana i 
dao zaklati šezdeset i tri kurbana, za 
svaku godinu svoga života po jednoga, 
a h. Alija je dopunio broj kurbana na 
stotinu. Muhammed a. s. je naredio, da 
se meso podijeli sirotinji naredio je da 
se od svakog kurbana ostavi dio njima 
i njihovim porodicama. 

Upozorio je Alejhisselama da je 
čitava Mina mjesto klanja kurbana. 

Poslije završenog ovog obreda Mu- 
amar ibni Abdullah je obrijao glavu 
Božijem poslaniku zatim je Alejhis- 
selam krenuo da učini tavafu-ifadeti 
ili zijareti, kojeg je obavio prije pod- 
ne namaza. 

Na vrelu Zemzem dao mu je amidža 
Abbas r. a. da se napije vode pomiješa- 
ne sa hurmama i grožđicama. 

Odatle se vratio Alejhisselam na 
Minu gdje je ostao tri dana i tri noći. 

Tada je naredio hadžijama da se 
ne razilaze kućama dok ne učine ta- 
vafu-veda ili oprosni tavaf. 

Noć uoči odlaska iz Mekke Alejhisse- 
lam je proveo u molitvi, a oprosni tavaf 
je obavio sutradan prije sabaha, a za- 
tim se zadržao između Hadžerul-esve- 
da i kabenskih vrata moleći se Allahu 
i učeći tekbire. 

Izašao je na gornji izlaz — "Senije- 
tul-Hudaf i krenuo ka Medini. 

Na pola puta između Mekke i Medine 
kod mjesta Gadir-Hama okupio je Alej- 
hisselam oko sebe vjernike i rekao im: 

£0 ljudi, čovjek sam kao i vi, pre- 
dosjećam da će mi Allah poslati poziv 
kojem ću ja odgovoriti. Odgovarat ću 
pred Bogom za svoja djela, a i vi za 
svoja, što kažete na to?" 

Svjedočimo da si nas o svemu obavi- 
Jestio, upozoravao i savjetovao i uporan 
bio u tome, Allah te nagradio dobrim". 

Svjedočite li da nema drugog Boga 
osim Allaha i da sam ja njegov rob i 
poslanik, da je Džennet istina i Dže- 
hennem istina i smrt istina i proživljenje 
poslije smrti istina i da će doći sudnji 
dan kada će Allah proživjeti mrtve? 

Da, svjedočimo sve to. 

Bože, posvjedoči! 

Ostavljam vam dva emaneta: Kur'an 
i moj sunnet, ako ih se budete pridrža- 
vali nećete nikada zalutati." 

Zatim je Alejhisselam nastavio put 
ka Medini. 

Spuštala se noć. Nije volio noću 
da ulazi u Medinu te je prenoćio u 
Zul-Hulejfi, a kada je sutradan ugle- 
dao krovove Medine zaučio je tekbire i 
tako učeći ušao u grad: (Nema drugog 
Boga osim Allaha. On nema sudruga. 
Njemu pripada vlast i hvala. On je 
svemoćan... Allah je ispunio obećanje, 
dao pobjedu svome robu, a pokorio je 
nevjernike." LI 


S arapskog prevela 

Subhija Skenderović, 
Islamska misao", Sarajevo, 
br. 24, 1980. 

Hodžić Šaban 


HADŽ 


tvorivši Svemogući čovjeka 

dade mu i osjetila, da pomo- 

ću njih može osjetiti sve one 

ni'emete (blagodati), kojima 
ga je obasuo; podario mu je pamet, da 
bi pomoću nje mogao uvidjeti i ocije- 
niti Božju svemoć kako iz onoga što 
oko sebe vidi tako i iz samoga sebe. 
Za taj dar i blagodati mu je čovjek du- 
žan zahvaliti, a zahvalit će mu samo 
tako, ako mu iskaže skrajnu odanost 
i pokornost. Budući bi mnogi zabora- 
vili tu svetu dužnost, a mnogi sami 
od sebe ne bi na nju ni nadošli, to 
nas je Svemogući zadužio izvjesnim 
dužnostima, čijim izvršavanjem ćemo 
Njemu zahvalnost iskazivati, a nevr- 
šenjem nijekati npmete, kojima nas 
je obasuo. I hadž (hodočašće sv. Hra- 
ma Kabe) je jedna od tih propisanih 
dužnosti, i Bog dž.š. nas je zadužio, 
da jć bar jedanput u životu izvršimo, 
ako nam to imovinske i zdravstvene 
prilike dozvoljavaju. Svemogući nam 
o tom u Kur'anu veli: 

(Bog je propisao osobama, kojima 
prilike dozvoljavaju, da hodočaste sv. 
kuću Ka'bu. Ko to zaniječe (ne bude 
htio vršiti) nek zna, da Bogu nije niko 
potreban). 

Ta dužnost koja se sastoji od ihra- 
ma', tavafa?, sa'ja?, vukufa na brdu 


1 Nijet ili namjera za obavljanje hadža 
uz oblačenje propisane odjeće, koja se 
oblači prilikom obavljanja hadža (obla- 
či se od Mikata). 

Propisana obilaženja sv. hrama (Ka'be) 
u času dolaska, 10 dan zil-hidžeta i pri 
polasku. 


3. Idenje između Safe i Merve. 

propisao. I predislamski Arapi su vr- 
šili hodočašće toga hrama, samo je u 
njihovu hodočašću bilo i takvih obre- 
da, koji su bili potpuno oprečni Islamu 
is kojima se Islam nikako nije mogao 
saglasiti. Zato on izbaci sve ono, što je 

bilo u oprečnosti s njim, a dopuni ga 
onim, što je bilo od velike koristi za 
muslimane i muslimansku zajednicu, 
samo su te koristi, nažalost, kao i svr- 
ha uzakonjenja tog tako važnog islam- 
skog propisa nepoznate većini onih, 

koji je obavljaju. Većina njih obavljaju 
je ne znajući čemu sve moraju obrati- 
ti svoju pažnju. Ustanove hodočašća 
su postojale (kod nekih još i sad po- 
stoje) ne samo kod Arapa, nego i kod 
mnogih drugih naroda. Skoro svi su 
imali određena mjesta, koja su im bila 
sveta i u kojima su se — prema svojim 
vjerskim propisima — u određena vre- 
mena sastajali i tu obavljali izvjesne 
vjerske obrede svršavajući uz to još i 
mnoge druge važne poslove. Tako su 
se npr. Egipćani sakupljali u Menfisu 
(osim u Menfisu sastajali su se i u dru- 
gim manje važnim mjestima). Grci na 
Olimpu, Židovi na mjestu, gdje se je 
nalazio Musatov a. s. kovčeg, a u čijoj 
se blizini kasnije razvi Urušlim (Jeru- 
salem, Kuds), kršćani u Jerusalemu 
(od 306 g. kada je Konstantinova maj- 
ka Helena sagradila na svetom grobu 
crkvu), Hindusi u Hajdarabadu i na 
jednom otočiću nedaleko Cejlona, gdje 
se nalazi Budina statua itd. Dani tih 
posjeda držani su za najsretnije dane 
u godini. Glavno svetište Arapa bilo 
je — kao što je spomenuto — sv. hram 
Ka'ba u Meki". U mjesecima zulki'de- 
tu, zul-hidžetu i muharemu sakuplja- 
li su se tu Arapi cijeloga poluostrva, 
vršili posjetu Ka'bi i idolima, a uz to 
svršavali još i mnoge druge poslove. 
(Tu su mijenjali, kupovali i prodava- 
li robu, tu su iznosili na ocjenu preko 
godine sastavljene pjesme i govore, 
tu su pred naročite sudije iznosili i 
rješavali međusobne sporove, objav- 
ljivali ako su imali nešto da objave 
itd.). Nastupom mjeseci, u kojima se 
vrše hodočašća, zavladao bi na cijelom 
poluostrvu mir. Nikakva neprijatelj- 
stva nijesu se smjela tada voditi; ni- 
kakvi napadi ni pljačke vršiti. Ako bi 
se neko usudio da počini to svetogrđe 
i da u zabranjenim mjesecima (ešhu- 
ri hurumu'") nekog ubije ili opljačka, 


Osim Ka'be imali su Arapi još i hra- 
move zvane "taguti" i to MenAt u pri- 
morju između Mekke i Medine, Lat u 
Taifu, 'Uzza u dolini Nahl i dr. Samo 
su oni imali više lokalni značaj. 


7 Ešhuri hurum su im bili redžeb zul-ki- 
de, zul-hidže i muharem. 

taj bi bio žigosan i prezren od cjelo- 
kupnih Arapa. 

Koliko su poštovanje još u pre- 
dislamsko doba ukazivali tom svetom 
hramu, vidimo najbolje iz toga, što bi 
osoba, progonjena radi krvne osvete 
ili zbog ma čega drugog, stupanjem u 
harem sv. hrama spasila život i dok 
god bi bila unutar, ništa joj se ne bi 
smjelo dogoditi. Poštovalo je Ka'bu i 
malo i veliko, kako idolopoklonik tako 
i obožavatelji vatre i zvijezda, a pošto- 
vali su je i jednobošci. Nju i njen crni 
kamen poštovali su čak i drugi naro- 
di kao Kinezi, Indijanci, Perzijanci i 
drugi. Perzijanci su vjerovali, da u njoj 
počiva Ormuzdov duh. I kršćani i Žido- 
vi Arapskog poluostrva su još također 
iskazali poštovanje. Idolopoklonici su 
u nju stavljali kipove svojih kumira i 
bilo ih je oko 350, među kojima su se 
naročito isticali Hubel, Isaf, Naila itd. 

U Mekki je postojala još ijedna usta- 
nova, koja je po svojoj zadaći bila slič- 
na današnjem Društvu naroda. Zvala 
se Heleful-fudul", a u njoj je bilo za- 
stupljeno nekoliko najuglednijih arap- 
skih plemena. 

To poštovanje Kabe od strane Ara- 
pa pa čak i od mnogih drugih naroda 
smetalo je ponekom susjednom vla- 
daru silniku, te su pokušavali da jć i 
unište, ali im pothvati uvijek ostado- 
še uzaludni. Međutim silnicima bija- 
še i jemenski vladar Ebrehe. On na- 
umi da odvrati Arape od Meke i da 
ih okrene prema Jemenu. U to ime 
sagradi u San'i jednu crkvu i poče 
voditi za to propagandu. Ne uspjevši 
sa pothvatom odluči da poruši Ka'bu 
i zaputi se s velikom vojskom prema 
njoj. U blizini Mekke naiđe na stada 
mekanska i zaplijeni ih. Među zaplije- 
njenom stokom bijahu i Abdul-Mutta- 
libove deve. Abdul-Muttalib se odmah 
zaputi Ebrehi i od njega zatraži svoje 
deve, na što mu Ebrehe reče: "Tražiš 
da ti vratim deve, a ne tražiš da ti po- 
štedim kuću, koja je i tebi i svima tvo- 
jim pretcima bila sveta, a koju sam ja 
došao da porušim?!" Abdul-Muttalib 
mu na to odgovori: "Ja sam vlasnik 
deva i o njima se staram, a o Ka'bi će 
se postarati njen gospodar". 

Ebrehe navali na Mekku, ali prije 
nego li uspje da u nju uđe, strada i on 
i cijela njegova vojska. To njegovo stra- 
danje spominje se i u Kur'anu. 

To se je dogodilo one iste godine, u 
kojoj se je rodio posljednji Božji posla- 
nik. Ta godina bi prozvana kod Arapa 
slonovom godinom jer je pred Ebre- 
hinom vojskom išao jedan veliki slon. 

Madaje događaj s Ebrehom bio opo- 
mena svima, u kojih bi se rodila slič- 
na zamisao, ipak se i poslije toga nađe 
silnika, koji podigoše ruku na taj sveti 
hram, ali ni njihova sudbina ne bijaše 
bolja od Ebrehine. 

Ka'ba je ostala takvom sve do poja- 
ve Islama. I Islam je učini mjestom, u 
koje će muslimani cijelog svijeta upirati 
svoje poglede i pri molitvama se prema 
njoj okretati. I Islam je učini stožerom 
cijelog islamskog svijeta, samo što je ne 
ostavi u onom stanju, u kome je bila 
prije njega. Kad muslimani osvojiše 
Mekku, Muhamed a. s. ne htje unići 
u sv. hram sve dotle, dok iz njega ne 
biše kipovi otstranjeni. Tek kad je bila 
očišćena od kipova, priđe on vratima 
učeći ovaj kur'anski ajet: 

(Dođe istina (Islam), a propade 
neistina (bezvjerstvo). Bezvjerstvo je 
uvijek bilo na propasti). 

O tom događaju nam veli Ibni Abbas: 

(Kad je Božji poslanik pristupio 
Ka'bi, odbio je da uđe u nju, dok su ku- 
miri još u njoj, nego je naredio, da se 
oni izbace i izbačeni su. Kad su izneseni 
kipovi Ibrahima i Ismaila a. s. sa stre- 
licama u rukama, rekao je Muhamed 
a. s.: Bog ih ubio! Tako mi Boga znali 
su oni (nevjernici) da se oni (Ibrahim i 
Ismail a. s.) nikada pomoću njih nijesu 
odlučivali (za neki posao). Iza toga je 
unišao u Ka'bu i u njoj izgovorio tekbir, 
ali nije u njoj klanjao). 

I Islam je u potpunosti sačuvao 
njenu nepovredivost, šta više, on ju je 
i proširio, kako to vidimo iz ove Mu- 
hammedove a. s. izreke: 

(Znajte, da je Mekka zabranjeno (ne- 
prikosnoveno) mjesto. Svemogući ju je 
učinio zabranjenom onda, kad je stvo- 
rio nebesa i zemlju. Nikom prije mene 
nije bila dozvoljena, a niti će biti kome 
poslije mene. Meni je bila dozvoljena 


samo jedan čas, a onda je opet postala 
zabranjenom i ostat će sve do sudnjeg 
dana: ne smije joj se kositi trava, dr- 
veće sjeći ni lov loviti) 

S kolikim poštovanjem joj je pri- 
stupano i s kakvom predanošću i po- 
niznošću su vršeni ti hadžijski obre- 
di kako u predislamsko doba tako i 
sada u doba Islama, to može potpuno 
shvatiti samo onaj, koji se je u njenoj 
blizini nalazio u tim mjesecima i vi- 
dio one skrušene molitve kod nje i ono 
do skrajnosti ponizno držanje u njenoj 
blizini: jedni drhte, drugi plaću, tre- 
ći mole, četvrti nepomično i oborenih 
glava stoje i šute itd. 

Svemogući nam je odredio mjesto, u 
kome ćemo se svake godine sakupljati 
i prema kome ćemo se pri svojim mo- 
litvama okretati i zabranio nam u nje- 
noj blizini prolijevanje krvi, ubijanje 
divljači, košenje trave i sječu drveća 
propisujući nam tim jedno vanredno 
korisno djelo i udovoljavajući tim mo- 
Ibi osobe, koja ju u tu svrhu sagradi, 
u njenoj blizini boravi i svoje potom- 
stvo ostavi kod nje, osobi, koja se svo- 
jim vrlinama visoko iznad nas uzdiže; 
On udovolji tim molbi svoga poslanika 
i miljenika Ibrahima a. s., kako to iz 
ovih kur'anskih ajeta vidimo: 

(Ibrahim podiže sa sinom Ismailom 
temelje Ka'be, a onda rekoše: O naš 
Gospodaru, primi nam ovo za dobro 
djelo, jer Ti si onaj, koji sve čuješ i znaš) 

(Ibrahim reče: O moj Bože, učini 
ovo mjesto sigurnim i sačuvaj mene i 
moje potomstvo od obožavanja kumira, 
jer oni, o Bože, mnoge baciše u zablu- 
du. Ko me bude slijedio, taj je moj, a ko 
mi se suprotstavi, griješi, Ti si svemilo- 
stivi Ti si onaj, koji mnogo praštaš. O 
Bože, ostavio sam (neke) svoje potomke 
u toj neplodnoj dolini kod Tvoje nedo- 
dirljive kuće, da se tu mole (i oživljuju 
je spominjući Tebe). Učini (o Bože), da 
im (sa svih strana) svijet žuri (dolazi) 
i daj im opskrbu (u toj neplodnoj doli- 
ni), nadam se da će Ti na tom biti za- 
hvalni, te iz odgovora Svemogućeg na 
gornju molbu: 

(Objavi svijetu da hodočaste (taj 
sveti hram) i oni će ti pohrliti iz svih 
krajeva (bližih i dalekih) pješke i na 


jahalicama (devama), koje su (zbog ve- 
like daljine omršavile). 


Koristi hadža 

Kao što smo vidjeli iz navedenih 
kur'anskiih ajeta, Bog dž.š. nas zadu- 
žuje obavljanjem hadža (ako smo za to 
sposobni); iz slijedećih Muhamedovih a. 
s. izreka opet vidimo, da nam se on po- 
red naredbe još i najtoplije preporučuje. 

(Zapitan je Muhammed a. s. "Koja 
su djela najbolja?", na što on odgovori: 
Vjerovanje u Boga dž.š. i u njegova po- 
slanikaf". A šta onda?" — "Borba i na- 
stojanje na Božjem putu". A šta onda? 
Onda iskreni (u ime Boga a ne iz lice- 
mjerstva obavljeni) hadž", odgovori on). 

(Prenosi se da je majka svih vjernih, 
h. Aiša r. a. rekla: O Božji poslaniče, 
vidim (vjerujem) da je borba i nastoja- 
nje najbolje djelo, pa da li ćemo i mi to 
činiti", na što joj on odgovori: "Ne, za vas 
je najbolja borba iskreni i pravi hadž). 

(Prenosi se od Ebu Hurejre r. a., da 
je od Muhammeda a. s. čuo slijedeće: 
Ko u ime Boga obavi hadž i ne pokvari 
ga sa onim što je zabranjeno tada čini- 
ti kao sa stupanjem u bračne odnose 
i sa nevaljalim i bezbožnim djelima, 
ostat će čist od grijeha kao kad ga je 
majka rodila). 

Iz ovog vidjesmo da nam se hadž 
naređuje i mnogo preporučuje a zna- 
mo da nam Islam ništa ne naredi, 
naročito sa ovolikom strogošću, u 
čijem obavljanju nema neke naroči- 
te koristi za muslimane i musliman- 
sku zajednicu. 

Kakve koristi dakle imamo od 
hadža? 

Znamo, da je jedna zajednica, u ko- 
joj nemajedinstva i sloge i između čijih 
članova nema čvrstih veza i međusobnog 
potpomaganja, već unaprijed osuđena 
na propast. To vidimo i iz istorije na- 
roda, pa i iz istorije samih predislam- 
skih Arapa, kod kojih je Islam najpri- 
je ugledao sunce. Jedino ih je Islam 
svojim propisima o bratskoj ljubavi i 
slozi spasio od očite propasti (kako to 
i Kur'an spominje), ujedinio ih, disci- 
plinirao i ojačao, te oni tako ujedinje- 
ni zagospodovaše velikim dijelom triju 
kontinenata. 


Da bi članovi islamske zajednice bili 
što više vezani s drugim, da bi se što 
više upoznavali i družili i da bi se među 
njima razvila što veća bratska ljubav 
i uzajamno potpomaganje, propisa im 
Svemogući izvjesne dužnosti, prilikom 
čijeg obavljanja će se oni sastajati, upo- 
znavati, pomagati, dogovarati itd. Tako 
im je propisao džumu, da bi se svake 
sedmice sastajali s braćom muslimani- 
ma iz najbliže okoline (Muhammed a. 
s. je to još i dopunio odredbom klanja- 
nja svih namaza u zajednice). 

Da bi tu vezu još više učvrstio i pre- 
nio je s najbliže okoline na cjelokupne 
muslimane svijeta, propisao im je još i 
to, da se svake godine sastanu svi oni 
kojima to zdravstvene i imovinske pri- 
like dopuštaju, u mjestu odakle je prva 
vijest o Islamu protekla, u rodnom mje- 
stu nosioca Islama, u mjestu, u kome 
je prva kuća za molitvu sagrađena tj. 
u Mekki. Propisao je da se u mjesecu 
zul-hidžetu tu sastanu i da se tu — pored 
posjete svetoga hrama Ka'be — upozna- 
ju muslimani iz najudaljenijih krajeva 
svijeta, da se upozna Arap s Indijan- 
cem, Turčin s Kinezom, Alžirac s Ju- 
goslavenom itd. itd., da se upoznaju s 
prilikama, u kojima žive muslimani 
cijeloga svijeta, da upoznaju boli i po- 
trebe svoje braće itd. 

Osim toga, od hadža ima ogromnih 
koristi i za privredu muslimana. 

Mi vidimo, da sva veća trgovačka 
mjesta troše ogromne sume novaca na 
reklamiranje svojih proizvoda. U to ime 

se priređuju svjetske izložbe, koje stoje 
grdne sume novaca, samo da bi se ne- 
kako privukli strani trgovci i da bi se 
proizvodnji našlo tržište, a kud će za 
muslimane bolja izložba od islamskog 
propisa hadža. Tu se svake godine sa- 
stane toliko najbogatijih muslimana iz 
cijelog svijeta, koliko se ni na najposje- 
ćenijim izložbama ne sakupi posjetila- 
ca i tu im se pruža najbolja prilika za 
otvaranje stranih tržišta svojoj robi. 
Zato nam Svemogući i veli o hadžu. 

(Objavi..., da prisustvuju i obave 
korisne poslove kako vjerske tako i 
svjetovne i da u određenim danima 
spominju ime Božije i zahvaljuju Mu 
na blagodatima, koje im je dao, od ži- 
votinja kao najvažnijih, a i od drugog. 
Jedite njihovo meso, a i siromašnim 
podajte! Iza toga se očistite i odstrani- 
te od sebe prljavštine, a onda izvršite 
posjetu i propisano obilaženje te pra- 
stare kuće). 

Hadž nam koristi ne samo u ma- 
terijalnom nego i u moralnom pogle- 
du, jer osoba, koja se odluči da izvrši 
tu svetu dužnost, odmah se mijenja u 
cijelom svom načinu života; povlači se 
od svih zabranjenih djela, pa čak i od 
onih, koja nijesu zabranjena, ali se ne 
preporučuju, i postaje uzor osobom u 
tom pogledu, iskreno se kaje zbog svih 
nedjela, koja je u životu počinila i do- 
nosi odluku, da ih nikad više neće či- 
niti. U takvoj osobi se učvršćuje vjera 
u Boga dž.š. i uvjerenje, da će mu On 
oprostiti sva prije počinjena nedjela, 
samo ako se više na njih ne povrati. 
To ga učvršćuje u borbi protiv samoga 
sebe, u borbi protiv svoga najvećeg ne- 
prijatelja, - strasti. Prema tome, on je 
jedan od najvećih i najboljih duhovnih 
odgajatelja čovjeka. Od toga ima kori- 
sti ne samo dotična osoba nego i cijela 
islamska zajednica, jer članovi jedne 
zajednice nijesu ništa drugo nego or- 
gani jednog organizma, pa oboli li ma 
koji od tih organa, odmah od toga trpi 
cijeli organizam, a što su zdraviji po- 
jedini organi, tim se i cijeli organizam 
bolje osjeća. LI 


GLASNIK VIS-a, 
11/1934, br. 3 

Aladin Husić 


Hodočašće od prvih 
hodočasničkih tragova 
do kraja osmanske uprave 


Prvi vjesnici hodočašća u Bosni 

Iako smo naprijed ukazivali na 
neke od mogućih načina prihvaćanja 
islama, bilo na tlu Bosne bilo odla- 
skom njegovih stanovnika u islamske 
krajeve, time i na moguće obavljanje 
hodočašća, izvorima za sada nije mo- 
guće potvrditi niti jedan takav slučaj. 
Tek s učvršćivanjem osmanske vla- 
sti sredinom 15. stoljeća, makar i na 
malom prostoru i uskom koridoru od 
Skoplja do Hodidjeda (Sarajevo) mogu 
se naći izvjesniji i čvršći tragovi pri- 
sustva islama na tlu Bosne. Pored već 
spomenute džamije u Ustikolini, i sa- 
kralnog objekta u tvrđavi Hodidjed, u 
okviru te posade nalazimo na prvog 
ijedinog hodočasnika, hadži Mehme- 
da.! To je do sada prvi trag koji uka- 
zuje na jedno lice koje je obavilo ho- 
dočašće na prostoru Bosne. On je bio 
zapovjednik tvrđave između 1455. — 
1463. godine. Ostaje, međutim, otvo- 
reno pitanje njegovog porijekla kao i 
vremena obavljanja hodočašća. Dok 
drugo možemo pomjeriti prije 1455. 
godine, jer na hadž najvjerovatnije 
nije mogao ići u tom vremenskom pe- 
riodu (1455. — 1463.), dakle za vrije- 
me obavljanja zapovjedne funkcije, o 
porijeklu se može tek nagađati, jer 
nema niti jednog relevantnog poka- 
zatelja koji može dati bilo koju vrstu 
naznaka. Sljedeća vijest koja upućuje 
na hodočasnike s toga područja potje- 
če iz 1477. godine. Među svjedocima 


1 H. Šabanović, Krajište Isa-bega Isha- 
kovića, 60. 

na vakufnami bosanskog sandžakbe- 
ga Ajas-bega, sina Abdulhajjeva, na- 
laze se hadži Husein, sin hadži Alije, 
i hadži Ahmed, sin Jakubov, koji se 
ujedno mogu ubrojiti i među prve mu- 
slimane iz Bosne.? Osim navedenih već 
među stanovnicima Sarajeva iz ranog 
razdoblja osmanske uprave, i to među 
rezidentima, nalazimo nekoliko had- 
žija: u Mahali mevlana Hatiba (?) je 
hadži Nesuh; u Mahali Mehmed-be- 
ga su: hadži Mustafa, hadži Hamza i 
hadži Alija.? 


Sarajevo - središnje 

mjesto hodočašća 

Kako je Sarajevo bilo središte gdje 
se islam najranije i najsnažnije ukorije- 
nio tako su i tragovi o hodočasnicima ne 
samo najraniji nego i najbrojniji. Nakon 
dizdara Hodidjeda i spomenute dvojice 
svjedoka pri legalizaciji vakufname, i 
nekoliko rezidenata iz 1489. godine tek 
krajem treće decenije 16 stoljeća ima- 
mo brojnije vijesti o hodočasnicima u 
Sarajevu. Već 1530. godine u samom 
gradu imamo dokumentiranih 36 ži- 
vućih hodočasnika iz 17 sarajevskih 
mahala. To znači da su oni hodočašće 
obavili ranije. No i prije njih bilo je 
hodočasnika, što svjedoči 9 slučajeva 


2 H. Šabanović, "Dvije najstarije vaku- 


fname u Bosni", POF 11/1951, Sara- 
jevo, 1951, 37; Vakufname iz Bosne i 
Hercegovine (XV i XVI vijek), Saraje- 
vo, 1985, 32. 


3 — Istanbul, Basbakanhk Osmanh Arsivi 
(BOA), Tapu Defteri (TD), 24, 17a. 


u kojima se pojedinci spominju kao, 
npr., sin hadži Ejnehana"/ A daje i 
ranije bilo prakse odlaska na hodoča- 
šće svjedoči slučaj "starog Ejnehana". 
Ako je 1530. godine već stari, to znači 
da je barem 20, možda i 30 godina ra- 
nije morao obaviti hadž. 

Među spomenutim hadžijama 1530. 
godine, imamo i dvojicu "mlađih" neo- 
ženjenih lica. U pojedinim mahalama 
Sarajeva imamo i po nekoliko hadži- 
ja: Sagrakči Mahmuda 4, Sarač Alije 
5, Minnet-oglua 5, Sarač Ismaila 4. U 
odnosu na broj dokumentiranih stam- 
benih jedinica oko 2,2% domaćinstava 
imaloje hodočasnike u Sarajevu. U jed- 
nom slučaju imamo hodočasnike u dvije 
generacije i to su: hadži Mehmed, sin 
hadži Ilijasa, iz mahale Minnet-oglua. 
I ovo jošjednom potvrđuje ranu praksu 
odlaska na hadž iz Sarajeva. Ovoj zani- 
mljivosti treba dodati još neke. Među 
tim hodočasnicima iz Sarajeva imamo 
i dvojicu hodočasnika prve generacije 
muslimana: hadži Sulejmana, sina Ra- 
dešinova iz Isa-pašine mahale, zatim 
hadži Hamzu, sina Vukićeva iz maha- 
le Davud Ćelebije. Među spomenutim 
hadžijama imamo čak ijednog stranca, 
hadži Ahmeda, Arapa, iz mahale Sa- 
grakči Mahmuda. Vjerovatno je riječo 
Egipćaninu jer je Misrija" u Sarajevu 
bilo od trgovaca do uleme. 

Kod svih spomenutih hadžija nije 
naznačen društveni ili socijalni položaj. 
Iz onoga što je evidentirano vidimo da 
ta struktura izgleda ovako: trgovaca 3, 


+ BOA, TD, 157, 224-251. 


oslobođenih robova 3, imama 2, mujezin 
1, dovadžija 1, halvadžija 1, remenar 1, 
kožar 1. Dakle, već vidimo veoma šaro- 
liku socijalnu strukturu hodočasnika. 

I u okolici Sarajeva spominje se 
nekoliko lica koja su već obavila hadž. 
Hadži Hasan, te hadži Idriz, posjedni- 
ci čifluka u selu Dolac te spahija hadži 
Nesuh u Crnoj Rijeci, kao i hadži Hu- 
sejn u istom selu. Također, imamo slu- 
čajeve u selu Hreša u kojemu se spomi- 
nje "Davud, sin hadži Alije" te u selu 
Hodidjed hadži Mustafa, sin Arnauta 
Karagoza." 

Kao svjedoci pri legalizaciji Gazi 
Husrev-begove vakufname (11.12.1531.) 
spominje se čak 7 hodočasnika. Riječ 
je, očigledno, o uglednim ljudima i pr- 
vacima grada, koji su pripadali višim 
slojevima društva od kojih su neki i 
osnivači mahala kao hadži Pašajigit. 
Među spomenutom društvenom "elitom" 
našao se i "hadži Hasan, sin Abdulla- 
hov", uz čije ime još stoji i fpovjerenik 


5 BOA, TD, 157, 189-211. 


hambara, zarobljenik". Jasno je da ion 
pripada prvoj generaciji muslimana, što 
proistječe iz očeva imena "Abdullah 
kao i činjenice da je riječ o zarobljeni- 
ku koji je, očito, prihvatio islam i vrlo 
brzo obavio i hadž." Ali na kasnijim va- 
kufnamama Gazi Husrev-bega (1537.) 
ne pojavljuje se niti jedan hodočasnik 
među svjedocima ili to nije navedeno. 
Tako se Sarajevo razvijalo intenzivno i 
povećavao broj domaćinstava, nekoliko 
godina poslije (1540.) izvori pokazuju 
manji broj hodočasnika, svega 267", a 
nekoliko decenija kasnije (1570.) već 
imamo znatno veći broj hadžija u Sa- 
rajevu (54) i isto toliko lica (54) čiji oče- 
vi su hadžije. Ovdje ističemo još jedan 
podatak. Među osnivačima sarajevskih 
mahala 21 je obavio hodočašće. 

U jednom izvoru sredinom 16. stolje- 
ća (1556. — 1558.) u Sarajevu se spomi- 
nje preko stotinu lica koja se tituliraju 


Vakufname iz Bosne i Hercegovine, 60. 


7 BOA, TD, 211, 368-408. 

sa "hadži" to znači da su do tada obavila 
hadž. Među njima je i 14 onih koji su 
umrli na putu, u vrijeme dana hadža 
ili na samom povratku s hadža. Koliko 
se iz izvora može vidjeti, po društvenoj 
poziciji hadžije su imami, mutevelije, 
dva dizdara (Hodidjeda i grada Požege 
u Slavoniji). Najviše pažnje među do- 
kumentiranim hadžijama privlači ime 
hadži Hajdara, katiba na pokrajinskom 
Divanujoš za života Gazi Husrev-bega. 
Hadž je obavio nakon Gazi-Husrev-be- 
gove smrti, vjerovatno nakon odlaska 
u mirovinu. 

Do kraja 16. Stoljeća broj hadžija u 
Sarajevu značajno je porastao, na 220. 
Ako tome broju pridodamo i 53 sluča- 
ja u kojima su očevi pojedinaca iz toga 
vremena hadžije ondaje to već oko 273 
hodočasnika krajem 16. stoljeća.? To 
značajno povećava i broj domaćinstava 
koja imaju hodočasnike na 5 do 6 pro- 
cenata. U svakom slučaju, to znači da 
se u odnosu na tri decenije ranije broj 
hodočasnika iz samog Sarajeva u naj- 
manju ruku utrostručio. Ako posmatra- 
mo samo broj dokumentiranih živućih 
hadžija onda se može reći da je taj broj 
porastao za četiri puta. To govori daje 
praksa odlaska na hodočašće u Saraje- 
vu bila vrlo intenzivna krajem 16. sto- 
ljeća. Može se istaći još jedna vrlo bit- 
na karakteristika uočljiva krajem 16. 
stoljeća. To je neočekivano veliki broj 
mladih ljudi koji su obavili hodočašće, 
čiji broj dostiže devet procenata. 

Tako za sve njih nemamo naznake 
kojoj grupi po svome statusu pripada- 
ju, kod naglašenih slučajeva u stvari 
vidimo da su najbrojnije spahije (24), 
potom imami 6, džindije 4 hodočasni- 
ka. Ostalo su 2 oslobođena roba i po 
jedan, mujezin, tabak, kamenoklesar, 
sarač i glavni kontrolor sarajevskog 
trga. Ovdje moramo ukazati i na do- 
prinos hodočasnika u urbanom raz- 
vitku Sarajeva. Oni su utemeljitelji 
zadužbina, džamija ili mesdžida, ali 


38 Sarajevo, Gazi Husrev-begova biblio- 


teka (GHb), Sidžil (S) la. 


9 Opširni popis Bosanskog sandžaka iz 
1604. godine, 1/1, obradio: Adem Han- 
džić, Sarajevo, 2000., 11-91. 

mnogih novčanih zadužbina. S obzirom 
na njihove zasluge u osnivanju mahala, 
ovdje želimo naglasiti daje 37 sarajev- 
skih mahala uz ime njihovog osnivača 
imalo i predznak "hadži". 


Hodočasna tradicija drugih 

bosanskih gradova 

Hodočašće nije bilo ograničeno 
samo na Sarajevo i njegovu užu okoli- 
cu. Takvu praksu nalazimo i u drugim 
mjestima Bosne, ali u znatno manjem 
broju. Početkom 16. Stoljeća hodoča- 
snike nalazimo u Rogatici, doduše 
samo jedno lice, i to hadži Jusuf, sin 
Karagoza. Moglo bi se reći da se broj 
hodočasnika vremenom povećavao. U 
Rogatici je nešto kasnije dokumenti- 
rano 5 hodočasnika.'? Međutim porast 
grada ni u Rogatici ne prati porast 
broja hadžija. Premda je primjetan 
neznatan porast do kraja 16. Stolje- 
ća ipak je to nesrazmjerno povećanju 
grada, što se može okarakterizirati 
kao stanovita stagnacija. Jer se s po- 
većanjem broja domova očekuje i više 
hadžija u odnosu na dokumentiranih 
sedam slučajeva. 

Blizina Sarajeva kao da nije imala 
značajnijeg utjecaja na Visoko, jer u pr- 
vim decenijama 16. stoljeća nemamo niti 
jedan dokumentirani slučaj hodočasni- 
ka. U Visokom ćemo tek 1540. godine 
imati tragove hodočašća u Šerefudinovoj 
mahali, gdje se spominje Piri, sin hadži 
Hasana, što pretpostavlja da je ipak ne- 
koliko godina ranije neko ipak obavio 
hadž. U kasnijem razdoblju (1570.) u 
Visokom imamo tragove 6 hodočasni- 
ka, trojica živućih i tri lica čiji se očevi 
tituliraju kao "hadži", što znači da su 
to hadžije iz ranijih godina.!'! Među- 
tim već u to vrijeme spominje se hadži 
Mahmud, hodočasnik iz sela Stančići u 
nahiji Visoko." U Visokom se 1572. go- 
dine spominju četverica trgovaca had- 
žija: hadži Memija, hadži Velija, hadži 
Murati hadži Bali." Međutim, kasnije 


10. BOA, TD, 1014, fo. 134-136. 

u BOA, TD, 379, 640-652. 

2 GHb, Sla, 201. 

138. Državni arhiv Dubrovnik (DAD), Te- 

taj broj ipak opada. S obzirom na druš- 
tveno, ekonomsko i opće stanje u sferi 
duhovnosti u Visokom, jedan hadžija 
početkom 17. stoljeća u ovom gradu je 
ispod svih očekivanja. 

Sličnu situaciju imamo i u nekim 
drugim gradovima kao što su Travnik 
i Zenica. Prve pouzdane tragove ho- 
dočašća iz tih mjesta nalazimo 1550. 
godine. U Travniku su tada bila 4 ho- 
dočasnika. No da je iz Travnika bilo i 
ranije odlazaka na hadž potvrđuje to 
što se osnivači pojedinih mahala titu- 
liraju kao hadžije, kao, npr., mahala 
Mesdžida hadži Alije (1540.), ili Ha- 
san i Husejn, sinovi hadži Murata, ili 
pak Ilijas, sin hadži Ahmeda (1550.). 
To bi značilo da smo iz Travnika imali 
slučajeva hodočašća prije 1540. i 1550. 
godine.!! Spomenuti hadži Alija ujedno 
je i među prvim vakifima u Travniku. 
Također nešto kasnije 1565. godine, u 
Travniku imamo trojicu živućih i dvoji- 
cu koji su ranije obavili hadž, i to hadži 
Alija i hadži Murat." U Zenici ta prak- 
sa u navedeno vrijeme bila je znatno 
rjeđa jer je 1565. godine dokumentiran 
samo jedan hadžija. Usprkos značajnom 
razvitku Zenice u ono vrijeme, u svim 
aspektima, urbanom, ekonomskom, 
posebno napretku u sferi duhovnosti, 
druga polovina 16. stoljeća u pogledu 
hodočašća u potpunosti je neočekiva- 
na. Umjesto da broj hodočasnika raste 
paralelno sa navedenim segmentima, 
on pokazuje znake stagnacije. Kao u 
Zenici očekivanog povećanja broja ho- 
dočasnika nemamo ni u Travniku. U 
njemu su dokumentirana svega trojica 
hadžija usprkos činjenici da je Travnik 
treći grad po veličini i razvijenosti u 
Bosanskom sandžaku. Istovjetnu situ- 
aciju imamo i u Zenici, koja se također 
značajno razvila u drugoj polovini 16. 
stoljeća. I pored toga dokumentiran je 
samo jedan hadžija. Doduše, nalazimo 


stamenta Notariae, Ser. 10 Sv. 43, fo. 
202. Za pomoć u dešifriranju i prijevo- 
du ovih izvora zahvalnost dugujem dr. 
Esadu Kurtoviću, profesoru Filozofskog 
fakulteta u Sarajevu. 


4 BOA, TD, 1072, 418-420. 
15. BOA, TD, 435, 197-203. 


i pet lica čiji očevi su hadžije, što poka- 
zuje da je negdje u drugoj polovini ili 
krajem 16. stoljeća bilo slučajeva ho- 
dočašća. Ipak je to ispod očekivanog u 
odnosu na spomenute parametre. 
Tako je Banja Luka pod osmansku 
vlast došla nešto kasnije, poslije zauzi- 
manja Jajca (1572.), već sredinom 16. 
stoljeća imamo hodočasnika iz ovog 
grada. To je Sofi Mehmed-paša, pozna- 
ti banjalučki vakif, koji se već (01.07.) 
1550. iz Istanbula preko Šama uputio 
na hadž.!$ Nedugo nakon toga (1570.) 
iz Banja Luke imamo trojicu hodoča- 
snika i iz reda nižih slojeva, i to jedan 
od njih musliman prve generacije." 
Kao svjedoci vakufname Ferhat-paše 
iz 1587. godine spominju se također 
trojica hadžija: hadži Hasan-ćehaja, 
hadži Nezir, zaim, i drugi hadži Nezir, 
tesar.'$ Ipak, pomalo je neočekivano, s 
obzirom na činjenicu da je Banja Luka 
početkom 17. stoljeća poslije Sarajeva 
drugi grad po veličini, da imamo veoma 
mali broj dokumentiranih hodočasni- 
ka. Broj od četverice hadžija koji su u 
to vrijeme živjeli u Banjoj Luci i trojica 
osnivača mahala i mesdžida, koji su, 
očito, nešto ranije obavili hadž, jeste 
ispod svih očekivanja. Dokumentirane 
banjalučke hadžije iz tog vremena su: 
hadži Mustafa i dvojica hadži Alija.!? 
Do sredine 16. stoljeća (1548.) i s po- 
dručja Tuzle nalazimo dokumentirane 
hodočasnike, doduše još uvijek u malom 
broju. U Gornjoj Tuzli ranijih godina, 
dakle prije 1548., hodočašće su obavili 
tri lica (2 krojača i jedan neoznačena 
zanimanja), a 1548 godine nalazimo 
hadži Hasiba, trgovca. Zanimljivo je 
da u Donjoj Tuzli nije dokumentiran 
niti jedan hodočasnik. Do kraja 16. 
stoljeća u Gornjoj Tuzli imamo 7, a u 


16. Arkeoloji Muzesi KTP. Nr. 379, Matrakci 
Nesuh: Suleygymanname, 175a-176a. Za 
ovaj podatak zahvalnost dugujem rad- 
nom kolegi dr. Adnanu Kadriću. 


= BOA, TD, 379, 401-407. 


18. Vakufname iz Bosne i Hercegovine, 

19. Opširni popis Bosanskog sandžaka iz 


1604. Godine, Sv. III, Obradila Amina 
Kupusović, Sarajevo, 2000., 419-433. 


Donjoj Tuzli 4 hodočasnika. Njima svakako treba pridodati i 
hadžije — osnivače mahala u Tuzli, trojica u Gornjoj ijedan u 
Donjoj Tuzli.?" Donekle sličnu situaciju imamo i u Zvorniku, 
koji je predstavljao najveći grad u Zvorničkom sandžaku. Sre- 
dinom 16. stoljeća nalazimo dokumentirane hodočasnike, ne 
baš u velikom broju, kao uostalom i u Tuzli. Od 430 nosilaca 
domaćinstva u kasabi Zvornik, samo su dvojica hodočasni- 
ci, hadži Timur, tabak i hadži Nesuh, samardžija. Kao što se 
vidi, pripadaju sloju zanatlija. Osim njih, među posadnicima 
vlasnicima vinograda nalazimo također dvojicu hodočasnika: 
hadži Bajrama i hadži Aliju. Međutim, krajem 16. stoljeća 
u samom Zvorniku, među njegovim stanovnicima ne nalazi- 
mo niti jedno lice sa oznakom "hadži". Jedino što upućuje na 
hodočašće jeste naziv jedne mahale Džamije hadži Turguta. 
U svakom slučaju, to predstavlja neočekivanu pojavu. Iako 
ne rješava dileme u potpunosti, objašnjenje treba tražiti u 
iznimno velikom smanjenju stanovništva u Zvorniku. Kra- 
jem 16. stoljeća u samom Zvorniku dokumentirana su svega 
192 domaćinstva.?! No, i pored toga, prilično je neobično da 
među tim stanovnicima nemamo dokumentiranih hodočasni- 
ka. Pored spomenutog smanjenja stanovništva kao mogućeg 
uzroka i seobe imućnijih, dakle potencijalnih hadžija, postoji 
mogućnost da je njihovo tituliranje naprosto izostalo. Ovdje 
ćemo spomenuti i Gračanicu, još jedan važan grad Zvornič- 
kog sandžaka. Sredinom 16. stoljeća ona još nije značajnije 
razvijena, svega 97 domaćinstava, uglavnom zanatlija. Među 
dokumentiranim stanovnicima užeg gradskog područja ne- 
mamo niti jednog hadžiju. U selu Gračanici, dakle starijem 
dijelu naselja, spominje se Baština hadži Širmerda.?? Takvo 
se stanje može opravdati još nedovoljnom razvijenošću. Me- 
đutim, krajem 16. stoljeća, kada u Gračanici nalazimo 510 
domaćinstava, 422 u kasabi i 88 u selu Gračanica, ponovo 
imamo veoma mali broj hadžija, svega četvericu.?? 

Najranije poznate vijesti o hadžijama iz Foče imamo iz prve 
polovine ili sredinom 16. stoljeća. Tada već imamo respektabi- 
lan broj hadžija iz toga mjesta koje je prema brojnosti hodoča- 
snika pratilo Sarajevo. Budući da je Foča po svojoj razvijenosti 
i broju stanovnika zaostajala za Sarajevom, to se brojka od 37 
hodočasnika doima kao visok procent hadžija iz tog mjesta.? 
Zanimanje ili odrednice te vrste nisu uvijek navedene, ali pre- 
ma označenim slučajevima 6 je trgovaca, 3 tabaka, 3 mujezina, 
1 beratlija, 1 sarač, 1 imam i 1 oslobođeni rob. Najpoznatije 
ime među prvim poznatim fočanskim hodočasnicima je veliki 


20. Ankara, Tapu ve Kadastro Genel Mudirlušu, (TKGM), TD, 23, 
53-67. 


21. BOA, TD, 260 fo. 183; TD, 743, 794; Adem Handžić, "Zvornik u 
drugoj polovini XV i u XVI vijeku", Godišnjak društva istoriča- 
ra Bosne i Hercegovine, XVIII, 1968-1969, Sarajevo, 1970., 175- 
191. 


2 BOA, TD, 260, fo. 105. 
23. BOA, TD, 743, fo. 44-47. 
24 BOA, TD, 1043, fo. 1-13. 

vakif hadži Mehmed-beg, sin Ali-bega 
(1569.). Već po tituliranju, ne samo nje- 
ga nego i njegovog oca Ali "beg", ali po 
drugim epitetima uz njegovo ime "nazir 
i zaim", vidimo da je pripadao begov- 
skom sloju.?% Zanimljivo je, međutim, 
da niti jedno ime među svjedocima nje- 
gove vakufname nema atribut "hadži". 
Krajem 16. stoljeća (1585.) umjesto 
očekivanog povećanja, u Foči nalazimo 
manji broj hodočasnika (23). Neki su 
očigledno jošii ranije obavili hodočašće, 
jer imamo trojicu očeva "hadžija", ali i 
trojicu osnivača mahala u Foči: hadži 
Aliju, hadži Mustafu i hadži Sefera.?$ 
Društveni status fočanskih hadžija 
bio je sljedeći: 5 vojnika (džindija), 4 
beratlije (posjednici berata), 2 hatiba, 
1 muallim i jedno lice koje je tek pri- 
hvatilo islam.?" Od spomenutih, njih 6 
živjelo je u mahali Hizr-bega, mahali 
Manza-bega 4, mahali Mustafa-paše 3, 
sultana Bajazida 3, Hasana Balija 2, 
Ibrahima Čelebije 2, i u ostale tri ma- 
hale po jedan hadžija. 

I u kasnijim razdobljima stanov- 
ništvo Foče odlikovalo se pobožnošću 
i privrženošću vjeri. Stoga se iz ovoga 
mjesta odlazilo na hadž u velikom bro- 
ju. Ta činjenica nije ostala nezapažena 
ni od Evlije Čelebije sredinom 17. sto- 
ljeća, koji je stanovnike Foče opisao na 
sljedeći način: "Stanovnici (Foče) su u 
liculijepi i divni ljudi, čistog vjerovanja, 
pobožni su i dobri muslimani. (...). Veći- 
nom su trgovci. Hadžija (hodočasnika) 
i gazija (junaka) ima također dosta.? 

Prve vijesti o hodočasnicima s po- 
dručja Mostara također nalazimo kra- 
jem treće decenije 16. Stoljeća. Prvi i 
jedini dokumentirani hadžija iz Mo- 
stara, u to vrijeme, bio je hadži Kasim, 
sarač.?? Nešto kasnije kao svjedoci pri 
legalizaciji vakufnama mostarskog 


25. Vakufname iz Bosne i Hercegovine, 151. 
26 TKGM, 484 (7), 130-134. 
27 TKGM, 483 (8) fo. 23-28. 


28. Evlija Čelebija, Putopis, odlomci o jugo- 


slovenskim zemljama, (uvod i komentar 
napisao H. Sabanović Sarajevo, 1979., 
409. 


29 BOA, TD, 22997, 255. 

dobrotvora Ćejvan-ćehaje nalazi se 
ime hadži Hajdara, sina Abullahova 
(1554.) i hadži Mehmeda, sina Turha- 
nova (1558.).?? Već 1564. godine u Mo- 
staru nalazimo 5 lica koja su obavila 
hadž, a 1570. godine, šestoricu hadžija. 
Još iz 1554. Godine vidimo da je jedan 
od hadžija musliman prve generacije, 
dok su 1570. godine njih četverica, novi 
muslimani. Kako se grad Mostar razvi- 
jao, povećavao broj muslimana i jačao 
utjecaj islama, povećavao se i broj ho- 
dočasnika iz toga mjesta. U Mostaru 
1585. godine nalazimo dokumentirana 
33 lica koja su obavila hadž, među ko- 
jima su i dva osnivača mahala, hadži 
Mehmed-beg i hadži Husejn. U nekim 
mahalama živio je veći broj hodočasnika: 
mahali hadži Mehmed-bega 5, mahali 
Kanber-age 5, mahali Bajazid havadže 
4i mahali Husejn havadže 4. O druš- 
tvenom ili socijalnom statusu hadžija 
Mostara nemamo vijesti. Ipak, uz neke 
pojedince imamo neke naznake, četveri- 
ca su "posadnici u tvrđavi", jedan sufija 
ijedan novi musliman.?! Najpoznatije 
ime mostarskih hadžija iz 16. stoljeća 
su hadži Mehmed-beg, poznatiji kao 
Karađoz-beg. Tu svoju dužnost on je 
obavio prije 1570. godine, dakle prije 
legalizacije svoje vakufname. Do kra- 
ja 16. stoljeća imamo još vijesti o mo- 
starskim hadžijama. Među 6 svjedoka 
hadžija na vakufnami Derviš-paše Ba- 
jezidagića nalazimo: čauša, dva sara- 
ča (sedlara) i jednog čuvara klanca.?? 
U zapadnom kraju Bosne, koji je 
pripadao Kliškom sandžaku, praksu 
hodočašća susrećemo najkasnije sre- 
dinom 16. stoljeća. Ne znamo da li je 
ranije bilo tih slučajeva, no hodočasni- 
ke u Livnu, glavnom duhovnom centru 
tog kraja nalazimo 1550. godine. To 

1974., 215. 

32 H. Hasandedić, "Mostarske hadžije i 
neki običaji u vezi s njihovim odlaskom 
na hadž u Meku", 215. 


znači da su ti hodočasnici ranije oba- 
vili svoju dužnost. U to vrijeme, u sa- 
moj kasabi nalazimo dokumentiranu 
petericu hadžija. Među njima nalazimo: 
krojača, trgovca i imama.?? Iz kasnije 
razdoblja (1574.) vidimo da je taj broj 
u Livnu porastao na 17 hodočasnika. 
To je predstavljalo 2,6 stanovnika ka- 
sabe. Nešto više od deceniju (1586. ), 
broj hadžija iz Livna se nije povećao, 
ali zato jeste u kasnijem razdoblju. Po- 
četkom 17. stoljeća u kasabi Livno do- 
kumentirano je 27 hadžija. Od 1574. 
godine broj domaćinstava, prema tome 
i stanovništva stalno je opadao u ovom 
mjestu, ali se broj hadžija povećavao. 
Takoje broj domaćinstava koja su imala 
hodočasnike u kasabi iznosio preko 6 
procenata." To znači da je Livno pred- 
stavljalo grad koji je u odnosu na broj 
stanovništva imao procentualno naj- 
veći broj hodočasnika (6%), više čak i 
od Sarajeva (5,4%). Dakle, krajem 16. 
i početkom 17. stoljeća Livno je nakon 
Sarajeva i Mostara predstavljalo grad 
sa najveći brojem hodočasnika u Bosni. 
U neposrednoj blizini, ali i tijesnoj vezi 
s Livnom svakako je i Duvno (Županj 
Potok), koji je već početkom 17. stoljeća 
iz samo jedne kuće ili jedne porodice 
imao trojicu hodočasnika, braću hadži 
Omera, hadži Hasana i hadži Jusufa, 
poznatijeg kao Livnjaka, pisca najra- 
nijeg sačuvanog putopisa iz Bosne o 
odlasku na hadž 1615. godine.?" Iako 
su u vrijeme hodočašća već bili nasta- 
njeni u Duvnu (Županj Potoku), brat 
Omer kao imam Džudža Džafer-bego- 
ve džamije a on kao mujezin, oni su po 
rođenju Livnjaci. Iako u putopisu na- 
vodi da je obavljao dužnost mujezina 
Lala-pašine džamije u Livnu, ne navodi 
ni približno vrijeme kada bi to moglo 


338. Opširni popis Kliškog sandžaka iz 1550. 

biti. Međutim, obojica braće početkom 
17. stoljeća, još su bila nastanjena u 
Livnu u Mahali Džamije Mustafa-pa- 
še i obojica su u toj džamiji obavljali 
dužnosti mujezina, brat Omer bio je 
zamjenik glavnog mujezina hadži Mu- 
stafe, a Jusuf drugi pomoćni mujezin. 
Omer je, dakle, nešto kasnije unapri- 
jeđen u imama glavne džamije u Duv- 
nu (Županj Potok) a Jusuf u glavnog 
mujezina Džamije Dudža Džafer-age. 
To znači da je, najvjerovatnije, i spo- 
menuta džamija sagrađena negdje iz- 
među 1604. i 1615. godine. 

Naprijed smo se osvrnuli na neka 
najpoznatija i najrazvijenija gradska 
naselja u Bosni, administrativne i 
privredne centre. Ruralne sredine su 
ostale u potpunosti izvan analiza. Da 
hodočašće nije bilo ograničeno samo 
na gradska naselja vidjeli smo već ra- 
nije na primjeru sarajevskog područ- 
ja u ranom razdoblju 16. stoljeća. Ona 
će dati odgovor na rasprostranjenost 
prakse odlaska na hadž u seoskim 
naseljima, omogućiti uvid u razlike u 
odnosu na gradska naselja, ali ukazati 
i na razliku u pojedinim regijama Bo- 
sanskog sandžaka. 

I u ovoj analizi krenut ćemo od Sa- 
rajeva ne samo kao administrativnog, 
ekonomskog nego i kao duhovnog i kul- 
turnog središta. To je razumljivo i sa 
stanovišta ranog prihvatanja i snažne 
ukorijenjenosti islama u njegovoj okoli- 
ci. U skladu s navedenim pretpostavka- 
ma, ali i očekivanjima pokazuje se da 
je i praksa hodočašća najintenzivnija i 
najrasprostranjenija upravo u Sarajevu 
i njegovoj okolici. Osim samog Saraje- 
va, prisustvo hodočasnika nalazimo u 
još 72 naselja u okolici. To predstavlja 
gotovo polovinu (44%) naseljenih mje- 
sta koja su pripadala sarajevskom po- 
dručju. To su naselja: Bačevo 4, Badži 
drugim imenom Petrovići 2, Bakije 1, 
Bare 1, Bijosko 4, Bila Gora 1, Blažuj 3, 
Brestje 1, Cita 2, Crna Rika 4, Crnoti- 
na 2, Debelići 1 (?), Dobrinja 
1, Dolac 9, Doljani 1, Do- 
nja Gorica 1, Donja Sla- 
tina 2, Donji Stup 1, 
Doglodi 


2,Ensar 1,Gornja Bijoča 1, Gornja Lju- 
botina 1, Gornji Stup 3, Grnjica 1, Ho- 
didjed 2, Hrasnica 2, Hreljevo 1, lovica 
3, Izetići 1, Jančići 1, Jošanica 2, Ki- 
jevo 1, Kladnica 1, Kobil Do 3, Korča 
1, Koševo 1, Kovačići 3, Kriva Glavica 
2, Krupa 1, Ledići 1, Lokve 2, Lučići 
2, Lukavica 3, Lužan 1, Mokrinje 1, 
Nahorevo 1, Osik 1, Otes 1, Otomanci 
1, Petrovići 2, Podgrađe drugim ime- 
nom Bogazi Jumru (Pale) 2, Pohvali- 
ći 4, Presenica 2, Prvuža 4, Radilovići 
1, Radilovići — Ljubogošta 2, Ričice 2, 
Rudnik 1, Sinočevo 2, Slatina 1, Sto- 
movići 2, Svrake 1, Toplik 3, Turovi 
1, Tvrdimirići 1, Ugorište 3, Vlakovo 
1, Vogošća 1, Vojkovići 2, Vrhovine 1, 
Vukovići 1 i Zabrđe 3. 

Sarajevsko područje slijedi širi pro- 
stor Rogatice u čijoj okolici hodočasnike 
susrećemo u znatno manjem broju na- 
selja, tek 20. Zanimljivo je, međutim, 
da su ova dva područja po ukupnom 
broju naselja prilično jednaka, gotovo 
istovjetna. Rogatica ima čak i petna- 
est naselja više. Shodno tome i procent 
naselja u kojima nalazimo hodočasnike 
veoma je skroman (11%). Seoska na- 
selja sa dokumentiranim prisustvom 
hodočasnika su: Bilosalić 1, Brčigovo 
1, Crni — drugo ime Koštovići 1, Donji 
Seljani 1, Glasinac 1, Hrčan 1, Lepe- 
nica 1, Obri 1, Osječani 1, Podpeće 1, 
Pribići 3, Pšena Krina 1, Radinići 1, 
Sočice 1, Srednje 1, Ustiprača 2, Vihre 
1, Vrhprača 1, Vrtići — drugim imenom 
Popovići 1. U seoskim naseljima, doku- 
mentirano je, dakle, prisustvo dvadeset 
i dva hodočasnika. Osim Ustiprače (2) 
i Priberići (3) sva naselja imaju po jed- 
nog hodočasnika. Ako to uporedimo sa 
gradom, vidimo da je u gradu mnogo 
veća koncentracija hodočasnika. Ona 
se kretala negdje oko 30% ukupnog 
broja hodočasnika rogatičkog kraja. 
Selu je pripadalo oko 70% procenata 

hodočasnika. 

Osim što se geografski naslanjao na 
Sarajevsku kotlinu, visočki kraj je bio 
pod snažnijim utjecajem i u sferi du- 
hovnosti. Taj utjecaj bio je uvjetovan 
ekonomskim i općekulturnim prilika- 
ma koje su stvarale povoljnije pretpo- 
stavke za mnoge aktivnosti pa i odlazak 
na hadž. To je uvjetovalo da se visočko 
područje istakne i u tom pogledu. Oko 
deset posto naselja ovoga kraja imaloje 
dokumentirano prisustvo hodočasnika. 
Ovdje, međutim, treba istaći još jednu 
zanimljivost da u ovo vrijeme Visokom 
pripadaju još dva važna gradska centra: 
Kreševo i Fojnica. Doduše oni bitnije 
ne mijenjaju sveukupnu sliku jer se i 
u njima nalazi mali broj dokumenti- 
ranih hadžija, u Kreševu 1 i Fojnici 2, 
koliko i u Borinoj Gorici (2). Sva ostala 
naselja imaju dokumentiran po jedan 
slučaj prisustva hodočasnika. I to: Bile 
Vode, Borovica, Dobrinja, Milodraž, 
Mokronoge, Pelež, Podlaz, Poričani, 
Rostovo, Skradno, Smrekova Gorica 
i Stomorina drugim imenom Podra- 
že. Za razliku od Sarajeva i Rogatice, 
koji u odnosu na okolicu predstavljaju 
pravo stjecište i priličnu koncentra- 
ciju hodočasnika. Visoko predstavlja 
potpunu suprotnost. Ono je u sušti- 
ni na nivou većine seoskih sredina iz 
kojih najčešće imamo dokumentirano 
po jedno prisustvo hodočasnika. Više 
od jednog predstavlja pravi izuzetak. 
Osim što je neočekivana, tu pojavu je 
teško objasniti. Ipak, kada se proma- 
tra u cjelini vidimo da 10% naseljenih 
mjesta ima hodočasnike. 

Skoro identičan procent (9,6%) na- 
selja zeničkog kraja, koji je obuhvatao 
srednji tok rijeke Bosne, približno pro- 
stor današnjih općina Kakanj, Zenica, 
obuhvaćen je praksom hodočašća. U 
devet naseljenih mjesta nalazimo do- 
kumentirano prisustvo hodočasnika. 
Dok se u sedam naselja pojavljuje po 

jedan "hadžija" dotle se u dva prigrad- 
ska naselja Gradišće i Odmud susre- 
ću po trojica. Proistječe da se u ta dva 
naselja nalazi polovina hadžija cjelo- 
kupne okolice. Ako se ova dva naselja 
kompariraju sa samim gradskim po- 
dručjem, vidi se da ga ova dva sela u 
tom segmentu nadmašuju. Hodočasni- 
ke u okolici Zenice nalazimo još u na- 
seljima: Bistrica, Bukovčevina, Donja 
Vraca, Gladovići, Gornja Vraca, Pojske 
i Željezno Polje. 

Premda nema niti jedno gradsko 
naselje, područje oko današnje Breze, 
nekada poznatije kao Dubrovnik, ima 
veći procent naselja (13%) u kojima 
susrećemo hodočasnika, negoli neka 
naprijed spomenuta područja. Istina, 
broj hodočasnika koji se pojavljuju nije 
veliki, na cjelokupnom prostoru koji 
obuhvata ne baš mali broj naselja (70) 
nalazimo dokumentirano deset lica sa 
titulom "hadži". To su naselja: Berisla- 
vina, Bukovik, Gornja Prača, Kunovići, 
Lušica, Sivča, Stina, Vrace i Zaselak. 

Promatrano sa aspekta broja na- 
seljenih mjesta u kojima susrećemo 
pojavu hodočasnika Travnički kraj bi 
se mogao svrstati u red krajeva sa vi- 
sokim procentom zastupljenosti (22%) 
hodočasnika u seoskim naseljima, iako 
ukupan broj tih pojava nije tako veli- 
ki. Osim samog Travnika u njegovoj 
okolici nalazimo još jedanaest mjesta 
u kojima je dokumentirano pristustvo 
hodočasnika, i to: Bačvice, Čifluk bli- 
zu Travnika, Grnovnica, Guča Gora, 
Hrastina, Jarjanić, Mezra Džihanšaha, 
Preoča Gora, Putiš, Raspor i Večerska. 
Iz grada potječe 25% hodočasnika trav- 
ničkog kraja dokje znatno veći procenat 
hodočasnika (75%) iz okolice. 

Dio Kakanjskog kraja uz Rijeku Tr- 
stivnicu, poznat kao nahija Bobovac, 
od svojih 29 naseljenih mjesta imao 
je hodočasnike u njih pet i to: Breža- 
ni, Ćatići, Doboj, Dragovići i Turbići. 
Ipak to znači da je oko 17% naseljenih 
mjesta toga kraja imalo hodočasnike. 

Zanimljivu pojavu predstavlja Jajce 
sa relativno velikim brojem hodočasni- 
ka koncentriranim u malom broju mje- 
sta. Od ukupno trinaest hodočasnika 
čak ih je devet u samom Jajcu. Ostali 

su u okolnim mjestima. Žabnjak blizu 
same tvrđave Jajca, Bravnice i Citelj. 

Područja zapadnije od Jajca prema 
Bihaću nemaju dokumentiranih hodoča- 
snika u svojim mjestima. Ne iznenađuju 
ona najzapadnija područja, kao što je 
Bihać, Cazin, Bužim, Krupa, Kostajni- 
ca, koja su usljed kasnog zaposjedanja, 
još prilično nenaseljena. Ali se sigurno 
iznenađenjem mogu smatrati područja 
oko Sanskog Mosta (Sana) i Kamen- 
grada u kojima imamo oko 55 naselja 
kao i na području Zmijanja, Trijebova, 
Bosanskog Novog i Vrbaškog u kojima 
u ukupnom zbiru imamo oko pedeset 
i pet naselja a nemamo uopće tragova 
obavljenog hodočašća u nekom od tih 
naselja. Nešto je povoljnija slika u sje- 
vernijim područjima Bosne, području 
Lijevče polja i Kobaša koja zajedno broje 
oko 94 naseljena mjesta. Osim prilično 
ujednačenog broja naselja (Kobaš 46 i 
Lijevče 48) i drugi parametri su skoro 
ujednačeni. Broj hodočasnika je iden- 
tičan (6), ali broj naselja u kojima ih 
nalazimo je neznatno različit, Kobaš 
5 a Lijevče 4. Pojedinačno vidimo da u 
Lijevču imamo: u Gradiški 3, Ivankov- 
cima 1, Kosjerovac 1 i Siva mahala 1. 
U Kobašu Dubočac ima dvojicu hodoča- 
snika, dok ostala mjesta po jednog. To 
su: Crkvica, Kobaš, Lišnja, Mačkovica. 
Kako god iznenađuje sama Banja Luka 
neočekivano malim brojem dokumen- 
tiranih hodočasnika (varoš i kasaba 6) 
isto tako iznenađuje i njena uža oko- 
lica, koju je činilo 12 seoskih naselja. 
Osim samog grada (varoš i kasaba) u 
okolici nalazimo tragove svega trojici 
hodočasnika, u Zatopolju i na jednom 
čifluku u neposrednoj okolici samog 
grada. Još je reklo bi se slabija situa- 
cija istočnije od Banja Luke, u među- 
prostoru Kotor-Varoš, Tešanj i Maglaj. 
Usprkos velikom broju naselja u nave- 
denim krajevima (158) nalazimo samo 
na jedno lice u selu Brdar, u okolici Ma- 
glaja, iz čije titule vidimo da je obavilo 
hadž. Toje posebno neočekivano u slu- 
čajevima Maglaja i Tešnja kao respek- 
tabilnih gradskih naselja. Ali sjeverno 
od Doboja u nahiji Dobor, na dvadeset 
naselja, u dva nalazimo hodočasnike u 
Velikoj (1) i Kotorskom (2). 


U odnosu na spomenuto područje 
nešto je bolja situacija u širem područ- 
ju Olova. Na preko stotinu naseljenih 
mjesta nalazimo pet hodočasnika u 
naseljima: Bogunovići, Brivići, Rije- 
ka, Sudići, Vrutka Žrnova. Neočekivan 
rezultat imamo u kasabi Knežina, u 
kojoj nemamo u to vrijeme dokumen- 
tiranog ni jednog hodočasnika. 

Preostalo je ukratko se osvrnuti 
još na oblasti istočno od Olova, odno- 
sno Podrinje, na potez od Dobruna i 
Višegrada do Vlasenice i Bratunca. 
Na području sa 279 sela dokumen- 
tirano je 20 hodočasnika. Najbrojniji 
su u okolici Vlasenice i Bratunca, na 
područja Birča, gdje se vidi da ih ima 
u Donjem Jadru, Koprivni, Lukavici, 
Nedeljskoj, Mramorku. Ovdje je uoč- 
ljivo jedno vrlo značajno zapažanje. 
Birač ima najviše naselja (57) i hodo- 
časnika, ali ne i ukupan broj doma- 
ćinstava. On prelazi nešto preko 1000. 
Neka druga područja imaju približno 
isti broj naselja (Višegrad 54, Vratar 
481 Osat 46) i veći broj domova (1510, 
1341 1 1387) imaju manje hadžija (Vi- 
šegrad 3, Osat 3 i Vratar 1). Pored sa- 
mog Višegrada sa dva hodočasnika 
u njegovoj okolici to je samo naselje 
Drinsko sa 1, u Osatu u selima Donje 
Zgunje, Poljušnice i Sidače i u Vrataru 
u selu Ljeljirane. Slična situacija je i 
sa Dobrunom u kojem na 27 naselje- 
nih mjesta imamo hodočasnika samo 
u selu Hodolu. Nešto je veći procent 
u slučajevima Hrtara i Brodara, koji 
također imaju ujednačen broj naselja 
(24123) ali i isti broj dokumentiranih 
hodočasnika. U Hrtaru u naseljima 
Donji Gostilj 2 i Gornja Loznica jedan 
a Brodaru Donjim Medvjedićima dvo- 
jicu i Dušće jednog. 

Na kraju ovog pregleda treba istaći 
nekoliko sumarnih podataka. Od 1611 
naselja, sela i nekih manje značajnih 
gradskih naselja, u 181 nalazimo do- 
kumentirano prisustvo hadžija, što 
znači negdje oko 11%. Ali od navede- 
nog broja naselja, čak 40% nalazi se u 
okolici Sarajeva. Ako to promatramo 
u broju hodočasnika, gotovo polovina 
hodočasnika potječe sa sarajevskog 
područja. " 


Hasan Nametak 

Hadžijska dova u Mostaru 


Jedan stari vjerski običaj 

Možda nijedno mjesto u Bosni i Hercegovini, pa ni u 
cijeloj Jugoslaviji, nema takva običaja kao Mostar, da se 
hadžije kad pođu da obave hadž, taj sveti Božji farz, tako 
impozantno isprate, te kad se vraćaju da se isto tako do- 
čekaju i kući doprate. Od davnina je to, i nema pamtenika 
da zna ili da je čuo kad nije toga adeta bilo. Osim odra- 
sloga svijeta tu je i množina sitne mektebske djece, koja 
upravo i sačinjavaju tu veliku zanimljivost, pa ću pokušati 
da ovdje to iskažem. 

Otkako su muslimani naselili grad Mostar, vazda je bilo 
sibjan-mekteba, pa i dan-danas postoje tri mekteba, koje 
su nam veliki dobrotvori još pred 350 i višegodina ostavili 
i za njihovo izdržavanje osigurali lijep dohodak. Ti dobro- 
tvori su: Karađozbeg, Čejvangeb Kethoda i Derviš-paša 
Bajezidagić. Ti su mektebi danas reformirani i pohađa ih 
500 — 600 sitne mektebske djece. 

Eto, ova djeca sačinjavaju taj zanimivi ispraćaj hadžija. 
Kod nas je običaj, da hadžija pred polazak u Meku pozo- 
ve muallime da dođu s mektebskom djecom, da ga otpra- 
te od kuće do željezničke stanice s dovom, koju uči dvoje 
djece, a druga djeca, koja za njima u redu idu, prate dovu 
sa amin iza svakoga stiha. 

Do nazad 50 godina, dok nije Mostar bio spojen željeznič- 
kom prugom s morem, praćene su hadžije do "Hadžinske 
sofe", a to je mjesto udno Mostara s lijevu obalu Neretve, 
prema duhanskoj tvornici, uz cestu, koja vodi u Metković i 
na more. Tu bi se hadžije rastale s pratiocima, pojahali na 
konje, a pratioci se vraćali svojim kućama. Danas je ispra- 
ćaj do Lakišića džamije u Ričini, blizu željezničke stanice. 

Kad djeca pođu po hadžiju, uredaju se dva i dva u red, 
a na čelo povorke se postavi dvoje djece, koja imaju lijep 
glas. Ta povorka je duga po koju stotinu metara. Tako u 
redu pođu po hadžiju. Ako više hadžija stanuje u blizini, 
ova djeca se redom uvraćaju po te hadžije. Ako je hadžija 
na drugoj strani grada, ide drugi mekteb po njega, ili se 
djeca jednoga mekteba raspolove, ako voli hadžija da ga 
djeca odnosno mekteba prate (ako je on na pr. Učio u tome 
mektebu ili koje njegovo dijete). 

Kad djeca pođu iz mekteba u pravcu hadžijine kuće, 
prednjaci započnu E u z o m, i kad dovrše FEuzu, sva dje- 
ca u jedan glas viknu a m i n. Zatim prouče Bismillu, a iz 
stotine dječjih grla zaori amin. Onda idući dalje uče dovu, 
koju donosim na kraju ovoga članka. 


Na dječji glas svijet izlazi iz kuća i pridružuje se po- 
vorci, tako da taj svijet ne može stati ni u najprostranije 
dvorište. Sve je sad na nogama, hadžija se sprema, djeca 
ulaze učeći u dvorište, prave ophod oko dvorišta, dok dođu 
u stav da prednjaci-dovadžije mognu krenuti iz dvorišta 
naprijed. Tu djeca izuče po jednu navedenu dovu. Djeca 
se daruju: svako s nekoliko dinara, a dovadžije i kojim 
srebrenjakom. Neko iz hadžijine kuće stavi dovadžijama 
po jednu zlatom izvezenu čevrmu na ramena. Muallim se 
također daruje, obično dukatom. 

Uto je i hadžija izašao i polazi za djecom praćen od 
znanaca prema stanici. Ako ima još koji hadžija na putu, 
i po njega se isto svraćaju ova djeca, ako nije eventualno 
za tog koji drugi mekteb određen. I tu djeca uče dovu, i to 
ili ona prva dva ili druga dva, koju muallim odredi. I ov- 
dje djeca također budu darovana novcem, a dovadžije još 
čevrmama. Ako ima više dovadžija, onda jedni uče jedan 
stih, a drugi, dok sva djeca viču amin. Svijet se pridružu- 
je i prati hadžiju do pred džamiju u Ričini. U tom stižu 
i hadžije s drugih strana grada. Puni se dvorište džami- 
je, koliko može u nj svijeta da stane, a najviše puta bude 
malen i trg pred džamijom. Tu onda hadžije klanjaju sefe- 
rijju, svaki čini dovu za se, a djeca uče svoju dovu i viču 
amin, a i ostala se publika pridružuje aminom njihovoj 
dovi. Kad se to sve svrši, djeca idu svojim kućama, odra- 
sli se tu opraštaju s hadžijom, a poneki idu s hadžijom na 
stanicu i tu se opraštaju. 

Kad se hadžije vraćaju s hadža svojim kućama, također 
djeca sa svojim muallimima dolaze na stanicu pred had- 
žiju, doprate ga kući, prouče dovu i tada ručaju u hadžije. 
Čim se djeca zasite odmah idu kući. Iza toga sjedaju uzva- 
nici za sofru, pa i sirotinja se tu lijepo zasiti. Iza toga se 
ostatak halve dijeli po komšijskim kućama. 

Kad nije bilo željeznice i mektebi su išli na doček had- 
žije kao što su ih pratili do na "Sofu hadžinsku". 

Ko je sastavio navedenu dovu ne znam. Pitao sam i 
starijih ljudi, pa joj niko ne zna za autora, niti otkada je 
ovakav ispraćaj uobičajen u Mostaru. 


Utječem se Bogu dž.š. od prokletog Šejtana. 

U ime Boga, sveopćeg Dobročinioca, Milostivoga. 

Neka je svaka hvala Onom, Koji nas je naputio i poča- 
stio imanom i islamom. 

I zapovjedio nam da klanjamo, zekat di- 
jelimo, hodočastimo i postimo. 

Neka je milost i čast našem prvaku, pr- 
vaku čovječanstva, 

Koji očisti Ćabu od kipova i idola, 

Njegovu uzvišenom rodu i plemenitim 
drugovima, 

S kojima se dragocjeno svijetlo istine svu- 
kud raznese. 

Bože, očisti naše nutrine i vanjštine od 
grijeha! 

I razveseli naša srca pomoću mnogom ko- 
jom olakšavaš islamskom narodu, 

Olakoti nam hodočašće, koje će biti primlje- 
no od Tebe, i učini nas od hadžija Tvoje kuće, 

Sa halal, čistom, s haramom nepomiješa- 
nom, imovinom. 

Olakšaj put hadžije i čuvaj ih od muka, 

I sastavi ih sa selametom, o Uzvišeni, o 
Čisti od svih nedostataka, o Spasitelju! 

I napoj nas Zemzem-vodom i očisti nas 
njome od grijeha! 

Učini i nas od onih koji će na Arefatu s 
hadžijama islamskog svijeta (naroda) na Vakfi 

stati, 

I od onih, koji će između Safe i Merve na 
najuzvišenija mjesta žuriti! 

I koji će Hadžerul-esved s uzvišenom po- 
čašću poljubiti! 

Bože, daj nam da pohodimo Revdu (grob) 
najboljeg čovjeka 

U Medini sjajnoj i u Mesdžidi-haramu! 

Da preda nj stanemo skrušeno i s 
poštovanjem, 

I zatražimo šefaata (zauzimanja) od Njega, 
nek je s Njim svako dobro i spasenje Božje! 

Bože, Ti uslišaj dove Tvojih hodočasnika 
za pravo islamskog naroda, 

Kad budu molili kod Tvoje kuće (Bejtu- 
Ilaha), na Arefatu i na velikim mjestima! 

I čuvaj nas, Gospodaru naš, od poraza i 
rasula! 

Pomozi nas mnogom pomoći i razveseli 
njome sva srca islamskog naroda! 

Uslišaj našu dovu i omogući nam ovaj 
naum! 

T učini naš akibet (smrt i život poslije smrti) 
dobrim i okončaj nas s lijepim dokončanjem. 

I dao Bog milost Muhammedu, Njegovu 
rodu i svima drugovima! 

I neka je svaka hvala Gospodaru svjeto- 
va. Amin! " 


Glasnik VIS-a, VI/1938.; br. 2 

Hadži Jusuf Livnjak 


HADŽIJSKI PUTOPISI 


PUTOPIS S HADŽA 
1615. GODINE 


400 godina od prvog 


bosanskohercegovačkog putopisa 


Prijevod s osmanskog turskog: Mehmed Mujezinović 


Navršilo se 400 godina od putopisa koji je 1615. godine 
(1024. godina po H.) napisao Hadži Jusuf Livnjak, sin 
Muhamedov iz Livna. Zaslugom alima Mehmeda 
Mujezinovića prijevod najstarijeg putopisa u BiH mogli smo 
s turskog po prvi put, uz popratne bilješke priređivača i 
prevodioca, čitati 1974. godine u časopisu Život. Mujezinović 
primjećuje da je putopis stilski dotjeran i da su riječi pažljivo 
birane, ali da putopisac kroz stilske nijanse odaje da ga nije 
pisao na maternjem jeziku. Hadži Jusuf bio je mujezin Lala- 
pašine džamije u Livnu, a iz putopisa saznajemo da je, baveći 
se "dozvoljenom trgovinom", zaradio 18 hiljada akči te je sa 
svojom braćom, kao "nejaki i siromašni rob Božiji potreban 
milosti Stvoritelja", krenuo obaviti svetu islamsku dužnost 
hadža. U Bosnu se vratio nakon godinu i deset dana u torbi 
noseći svoje dragocjene putničke zabilješke. Maršruta je 
vodila tzv. Carskim putem (stambolskom džadom) do Novog 
Pazara, preko Prištine u Istanbul. Lađom je nastavio do 
Aleksandrije pišući o brojnim otocima Egejskog, Mramornog 
i Sredozemnog mora. Ploveći Nilom, stigao je do Kaira i 
karavanom nastavio do Sueza, zatim se ponovo ukrcao na 
lađu i preko Crvenog mora stigao u Džidu i uskoro do svog 
konačnog cilja — Mekke i Medine. Hadži Jusuf Livnjak, uz 
izuzetnu sposobnost opažanja i bilježenja, nesumnjivo je bio 
obrazovan čovjek, a Mujezinović kaže da je iza njega ostao 

i jedan kalendar (rozname) u kojem su mjeseci bilježeni na 
narodnom jeziku te bez sumnje ustvrđuje da se mujezin 
Lala-pašine džamije bavio i astronomijom. Štaviše, Hadži 
Jusuf, kao graditelj sunčanog sata na Lala-pašinoj džamiji, 
smatra se prvim astronomom u BiH. 


vala Allahu kada mije omo- 
gućio da se približim Mu- 
hammedovom mesdžidu (u 
Medinil i doveo me do kible 
svih muslimana |(Bejtullaha u Mekkil, 
te mi uz to dao da posjetim grobove sa- 
vršenih bogougodnika (evlija), koji su 
sjena Božija i namjesnici Allahova Vje- 
rovjesnika, neka je na njega Božiji mir 
i blagoslov. Neka je mir i blagoslov i na 
rod Muhammedov i na njegove sljedbe- 
nike, koji se ponose upotrebom misvaka. 
Nakon zahvale Uzvišenom Stvorite- 
lju, ja siromašni i nejaki rob Božiji, kome 
je potrebna milost i dobrota Stvoritelja, 
Hadži Jusuf, sin Muhamedov, nasta- 
njen u kasabi Županj-Potok (Duvnol, 
odlučivši sa najiskrenijom namjerom da 
posjetim časni Bejtullah, krenuo sam, 
u dobar čas, sa mojom braćom Hadži 
Omerom i Hadži Hasanom od naše 
kuće u petak poslije džuma-namaza, 
22. džumadel-evela 1024. godine {20. 
VI 1615.), ili 9. dan mjeseca hazirana, 
to jest lipnja. Praćeni mnoštvom prija- 
telja prispjeli smo na konak junačnom 
Husejn-spahiji na njegov čair gdje smo 
svi bili obilno počašćeni, pa neka njemu 
Uzvišeni Stvoritelj uveća blagodati, te 
iz dana u dan povećava njegov ugled i 
neka mu usliša sve njegove ovosvjetske 
i ahiretske želje — amin. 

UZ to samja, ponizni, odlučio bilježiti 
naša konačišta i sva mjesta koja ćemo 
na putu vidjeti kao i sve zijarete {(po- 
sjetel grobovima časnih bogougodnika 
čijim se zagovorima nadamo i gdje ćemo 
činiti dovu za sretnu vladavinu našeg 
padišaha. Neka mu Uzvišeni Stvoritelj 
podari dug život, ispuni njegove želje 
i upokori njegove neprijatelje — amin. 

Odlučivši to krenuli smo sa prvog 
konaka, izljubivši ruke dobrih ljudi i 
s njihovom dovom otputovali smo sa 
čaira našeg prijatelja Husejn-spahije, 
te zatim prispjeli u Ramu kod naših 
efendija Džafer-bega i Ibrahim-bega i 
tu konačili. Oni su nas neobično lijepo 
primili. Iza toga smo u nedjelju prispje- 
li na konak kod našeg prijatelja Hadži 
Osmana u Prozoru gdje smo zanoćili 
na njegovom čairu i tu ostali i u pone- 
djeljak. U utorak smo došli u Dusinu, a 
potom u šeher Sarajevo i tu se zadržali 
tri dana. Zatim smo u subotu krenu- 
li iz Sarajeva i stigli na konak u Pra- 
ču gdje smo ugledali mlađak mjeseca 
džumadel-ahira (28. VI 1615.1. Odatle 
smo stigli u kasabu Čajniče. Toje lijepa 
i uredna manja kasaba. Između Pra- 
če i Čajniča nalazi se kasaba Goražde 
pokraj koje protiče velika rijeka Drina. 
Iz Čajniča smo prispjeli u Pljevlja (Ta- 
slidžu). To je isto tako lijepa i uredna 
kasaba. U njezinoj čaršiji se nalazi kra- 
sna džamija u kojoj smo vidjeli pet pri- 
mjeraka lijepo pisanih Kur'ana. Pred 
džamijom su veliki mramorni stupovi 
i lijep šadrvan. 

Iz Pljevalja smo došli u Prijepolje 
kraj kojeg protiče velika rijeka Lim, 
zatim smo prispjeli u Sjenicu, pa u Je- 
ni-Pazar (Novi Pazar\|, također lijepu 
kasabu. U polju kraj Pazara teče veli- 
ka rijeka Ibar. Zatim smo došli u Mi- 
trovicu kraj koje se na visokom brijegu 
nalazi manja tvrđava Zvečaj. 

Potom smo stigli u Prištinu, van- 
redno lijepu i urednu kasabu i tu se 
zadržali jedan dan. Kraj Prištine je 
prostrana nahija Kosovo kroz koju teče 
velika rijeka Lab, i na kojoj je rahme- 
tli sultan Murat sagradio golem i lijep 
most. Iza toga smo u nahiji Pasjane za- 
noćili ujednom hanu, čija dužina iznosi 
80, a širina 40 aršina. Prešavši potom 

(Skopskul Crnu Goru zanoćili smo u 
selu Nagoričani u Preševskoj nahiji, 
ostavljajući na desnoj strani Kačanik i 
Uskiip (Skopljel. Ovi se vide sa velikog 
polja Kalkandelena |(Tetoval. 

Prošavši selo Stracin zanoćili smo 
u Konoplidži. To je veliko selo u vino- 
gradima i baščama, gdje je Ekmekčić 
(Ekmekdži-zade) Mehmed-paša sa- 
gradio han, čija dužina iznosi stotinu, 
a širina trideset aršina. Putujući dalje 
prošli smo Krivu Rijeku (Fgri Dere) i 
Devejagraz i prispjeli u vrlo lijep šeher 
Ćustendil. Tu su lijepe banje ilidže (lje- 
kovite banjel. Stanovništvo se bavi pe- 
radarstvom. Tu smo se zadržali u petak 
gdje smo klanjali džuma-namaz. Odatle 
smo stigli u Dupnicu, lijepu manju ka- 
sabu, u kojoj ima mnoštvo bašči i vino- 
grada. U mjestu se nalazi i pet džamija 
u kojima se klanja džuma. Potom smo 
došli u Samokov. To je isto tako lijepa 
manja kasaba, a nakon toga stigli u 
Kustendžu, kasabu, u kojoj se nalaze 
dva velika hana. Iza toga smo došli u 
Tatar-Pazardžik, također urednu i li- 
jepu kasabu u kojoj ima jedan olovom 
pokriven han (Kuršumli-han), dugačak 
stotinu aršina sa stotinu odžaka. Uokolo 
su u velikom dvorištu brojne sobe, a na 
sredini dvorišta šadrvan. Kraj kasabe 
teče velika rijeka Marica. Zanoćili smo 
i u Plovdivu (Filibe), lijepoj i urednoj 
kasabi. Tu je divna Sultan Muratova 
džamija, a ima još dvanaest džamija 
i četrdeset mahalskih mesdžida kao 
i jedan veliki bezistan. U Plovdivu je 
sjedište munle (vrhovnog kadijel sa pri- 
manjima od pet stotina akči. U mjestu 
se nalaze medresa i imare kao i velika 
čaršija. Mi smo konačili u jednom hanu 
kraj mosta. Han je pokriven olovom, a 
u blizini su i veliki carski konaci koje 
nije moguće opisati. 

Iz Plovdiva smo prispjeli u mjesto 
Kajali gdje se nalazi korija merhum 
Hasan-paše, a odatle došli u Uzundžo- 
vu. Tu su krasna džamija i han, ima- 
re i medresa, a sve je opasano zidom 
slično zidu tvrđave. U džamiji postoji 
više zlatnih kandilja i veliki broj lije- 
pih halija. Džamija je neobično lijepo 
ukrašena i bojadisana. Han je dug sto- 
tinu i osamdeset koraka. 


Potom smo prispjeli u manju kasa- 
bu Harmanli. I u ovoj kasabi postoji od 
dna do vrha lijepo ukrašena džamija 
u kojoj smo također vidjeli pet veoma 
skupocjenih primjeraka Kur'ana koji 
vrijede, kako nam rekoše, dvadeset hi- 
ljada filurija, a za koji novac bi se mo- 
gla ponovno napraviti džamija. U oko- 
lici kasabe ima pet-šest "jakih" sela. U 
sredini dvorišta (harem) džamije ima 
lijep šadrvan. Tuje i han dugačak sto- 
tinu osamdeset i četiri, a širok četrde- 
set koraka u čijem dvorištu je šezdeset 
i osam velikih mramornih stupova. U 
centralnom dijelu hana je veoma velika 
kupola (kubbe) i pedeset i dva odžaka. 
Od poda do vrha kupole ima četrdeset 
aršina. U mjestu postoji lijep most. 

U kasabi Kuprili, isto tako ima 
izvanredno lijepa džamija i imare kao 
i han dugačak stotinu i pedeset arši- 
na sa šezdeset mramornih stupova. 
Pokraj mjesta teče Marica na kojoj se 
nalazi most dugačak dvije stotine i šez- 
deset aršina. 

Potom smo došli u Edrenu. To je li- 
jep i velik šeher. Ima jedan veliki most, 
navodno dugačak preko hiljadu aršina. 
Merhum sultan Selimovoj džamiji, zva- 
noj Selimija, teško bi se po ljepoti naš- 
la slična džamija. Ona ima tri muna- 
re sa po tri šerefeta, a četvrta munara 
je u opravci. Ja siromah popeo sam se 
na jednu munaru i penjući se nabro- 
jao dvije stotine i pedeset basamaka. 
Na sredini džamije je divan šadrvan. 
I han što ga je u ovom mjestu podigao 
Ekmekčić (Ekmekči-zade) kao građe- 
vina je veoma rijedak i ne da se opisa- 
ti. I Hafsa je manja i lijepa kasaba sa 
hanom dugačkim od stotinu i dvadeset 
aršina. Ima mnogo odžaka, a u svaki 
od njih donosi se iz imareta po tas čor- 
be. To je vakuf Muhamed-paše, brata 
Ibrahim-hanova. U hanu postoji više 
soba (hudžre), lijepo imare, džamija, 
mnogo dućana, a sve je to pokriveno 
olovom. Nekoliko primjeraka Kur'ana 
što se nalaze u džamiji teško je proci- 
jeniti. Došavši u kasabu Burgaz vidjeli 
smo imare iz kojeg se u odžake donosi 
čorba. Ima han sa šadrvanom. Potom 
smo došli u Čorlu. I to je manja i lije- 
pa kasaba, a i Silivri je lijepa kasabica. 


Nalazi se na obali mora gdje bijaše 
mnoštvo đemija. Potom smo posjetili 
Bijjuk Čekmedžu, isto tako lijepu ka- 
sabu na obali morskoj, a na rijeci je 
most dugačak pet-šest stotina aršina. 
Iz Biijilk Čekmedže stigosmo u Kiičiik 
Čekmedžu, također na obali mora, a 
blizu Istanbula. 

Potom, u sretni čas, stigosmo u su- 
botu u šeher Istanbul. Ljepote ovog 
velikog šehera pero nije kadro opisati 
niti iskazati što srce osjeća u njemu. 
U Istanbulu smo se zadržali nekoliko 
dana razgledajući ga i uživajući u nje- 
govim ljepotama. U drugi dan mjeseca 
redžeba u četvrtak (28. VII 1615.) u doba 
kušluka umro je i preselio u vječnost 
jedan naš hadžija-komšija i saputnik. 

Nakon što smo dočekali odabranu 
Noć regaib pošli smo sa našim bra- 
tom Hadži Omerom, četvrtog redžeba 
poslije džuma-namaza i ukrcali se u 
Hadži Džaferovu đemiju i tako, sa sre- 
ćom, krenuli prema Misiru. Prošavši 
Bogaz-hisar prispjeli smo u Geliboli, 
lijepu i poznatu kasabu. Tu su sahra- 
njeni bogougodnici Muhamed-efendi i 
Ahmed-efendi, sinovi Jazidžije, neka 
je na njih velika Božija milost. Mer- 
hum Muhamed-efendija je autor po- 
znatog djela Muhammdija, a Ahmed, 
poznat pod pseudonimom "Bidžan", 
autor je djela Envarul-ašikin. U svo- 
je doba obojica su slovili kao odabrani 
učenjaci, pokazali su dosta kerameta 
i u islamskom svijetu bili veoma pro- 
svijećeni autoriteti. 

Iza Gelibolija dolazi Baba-burun, a 
nalazi se na brijegu. Tu su brojne lađe 
nemuslimanske. Ovdje izlazi put iz Se- 
lanika (Solunal. Odatle dalje idući dola- 
zi Bagče-Ada sa dvije kule. Mjesto je u 
brojnim vinogradima i baščama. Idući 
dalje dolazi se do poznate i lijepe ade 
po imenu Sakiz. Tu je krasna tvrđava 
čije su se zidine i građevine "svezale za 
nebo". Ovo mjesto slično je Pečuhu. Iza 
ove slijedi velika Kujun-ada gdje ima 
nekoliko sela. Odavde se iza jedne male 
ade prolazi podnožjem planine Alaman 
i stiže u ade Susama. 

Odatle idući prispjeli smo do velike 
ade Rodos. Na kraju ove ade u tvrđavi je 
grad Rodosdžik, kojem nadaleko nema 


sličnog grada. Sav je grad u zidinama. 
Ima osam džuma-džamija i trideset ma- 
halskih mesdžida. Sve njegove građevi- 
ne slične su utvrdama gdje se nalazi i 
jedna velika kula poput kule Lončarice 
(kula Lončarica je u travničkoj tvrđavi). 
U tvrđavi ima osam stotina topova i tu 
je sjedište paše. Tu ima nekoliko hilja- 
da kuća, a na adi se nalazi tri stotine 
i šezdeset sela. Opseg ade iznosi oko 
stotinu milja. Tu uspijevaju grožđe i 
nar, a inače nema mnogo voća. Adu je 
osvojio lično merhum sultan Sulejman, 
koju je topovima tukao devet mjeseci, 
devet dana i devet sahata. Došavši tu 
prisustvovali smo proslavi priređenoj 
pomorskom kapetanu Halil-paši gdje 
se nalazilo osamdeset velikih katargi 
i bezbroj manjih lađa. Od Istanbula do 
Rodosdžika ima tačno sedam stotina 
milja. Tu se na kraju grada na samoj 
obali nalazi grob poznatog i proslavlje- 
nog Veli-dede, koji je tu pri osvajanju 
poginuo mučeničkom smrću. Stanovnici 
Rodosa i okolice i danas mnogo posje- 
ćuju njegov grob tražeći i moleći tu da 
im se ispune njihove želje. Tako, napri- 
mjer, mornari ne kreću odavde na dalje 
putovanje a da nešto ne zavjetuju kraj 
groba Veli-dede. I poznati Murad-reis 
ovdje je sahranjen, pa je i njegov grob 
veoma poznat zijaret. U blizini je i zi- 
jaret merhum Abdurezaka, a do njega 
su sahranjeni njegov sin i jedan paša. 
Ovaj se zijaret obavlja subotom. Zatim 
smo posjetili i grob pejgambera Dani- 
jala alejhisselam. U gradu i njegovoj 
okolici sagrađeno je oko hiljadu kula, a 
sve su one blizu jedna druge. Mjesto u 
gradu gdje odsjeda šah je nešto izvan- 
redno, a oko njega ima sedam hende- 
ka. Priča se da je tu zindan sa sedam 
katova. Kod merhum sultan Sulejma- 
nove džamije nalazi se imare. Tvrđava 
ima šest kapija. 

Potom stigosmo do Aleksandrije 
(Misr Iskenderije). Spomenuti Abdu- 
rezak-efendija i Danijal alejhisselam 
ovdje su sahranjeni. 

Svakako je mnoge nadmašio Šejh 
Kemaludin ibn Hemam koji potječe od 
Kurejšija. Svoj dragocjeni život pro- 
veo je u sticanju nauke, a prvotno pri- 
padaše pravnoj školi šafija, pa je kao 

takav ostavio brojna djela s područja 
šafijskog mezheba. Međutim, poslije 
se na osnovu studiranja Kur'ana i ha- 
disa priključio hanefijama i taj pravac 
slijedio, te ostavio djelo poznato pod 
imenom Ibnul-Hemam. Ovo djelo je 
među učenjacima mnogo cijenjeno i 
navodno da u islamskom pravu nema 
jačeg i vrjednijeg djela. Pod konac svoga 
života sudjelovao je u osvajanju Alek- 
sandrije i tu umro, pa se i danas nje- 
gov grob posjećuje. 

Šejh Abas je također velikan i pri- 
pada kurejškoj lozi. I on se borio kod 
osvojenja Aleksandrije pa se tu i na- 
stanio i bio poštovan među svijetom. 
Sejid Jakub bijaše također poznati bo- 
gougodnik (veli), pa smo i njegov grob 
posjetili. Sejid Muhamed ibn Hadžibje 
autor djela Hadid i poznat kao veliki 
učenjak. Kod Ješil-kapije nalazi se grob 
Sejida Vekasa, bajraktara Božijeg Mi- 
ljenika Muhammeda), a kada se prođe 
Ješil-kapija i tu imaju dva zijareta gdje 
u dva groba leži po četrdeset mučeni- 
ka (šehida). Šejh Inajet koji je nedavno 
preminuo sahranjen je ovdje na obali 
mora. U svom životu je jedno vrijeme 
bio spahija i sakupio veliki imetak, ali 
je živio skromno i konačno postao der- 
viš, pa je sav svoj imetak upotrijebio u 
dobrotvorne svrhe i potpomagao siro- 
mašne. I on je poznat kao evlija, pa se 
i tu dova uslišava. 

Hazreti Abdulah, koji bijaše je- 
dan od drugova Božijeg Vjerovjesnika 
IMuhammedal, također je sahranjen u 
Aleksandriji. On je pri osvajanju ovog 
mjesta zaposjednuo prvu gradsku ka- 
piju. I Temim-Dari je također poznat, 
njega su džini odnijeli na Kaf planinu, 
a sahranjen je ovdje u Aleksandriji pa 
je i njegov grob poznat zijaret. Posje- 
tili smo i grob Skendera Zulkarnejna. 
Njegov časni grob je pod kupolom gdje 
se nalaze i nišani. Grob mu je ukrašen, 
u čije ukrašavanje je navodno utrošeno 
više stotina hiljada filurija. U njegovoj 
grobnici se nalazi zatvoreno ogromno 
blago i dževahir koje još niko nije bio 
kadar otvoriti. Tu je pod zemljom i bu- 
nar (kujija) gdje se i danas nalazi nešto 
vode koju upotrebljavaju za liječenje od 
raznih bolesti. 

Aleksandrija je osvojena u doba 
Omera ibn Hataba, a osvojio ju je Amr 
ibn As. Tuje i džamija sa hiljadu i jed- 
nim stupom i u njoj se i danas čuva 
hazreti Osmanova i Alijina zastava. U 
Aleksandriji je ijedna mala džamija u 
kojoj je nakon osvojenja Aleksandrije 
obavljena prva džuma. U blizini Gur- 
bijine džamije leži i Sejid Ebu-Bekr 
Tartuši. On je bio veliki učenjak i imao 
svojih stotinu učenika, a svi su oni po- 
stali muftije i profesori. Spomenuti je 
predajući ovdje i umro, a oko njega su 
i grobovi mnogih njegovih učenika. 

U Aleksandriji su poznati još i gro- 
bovi Šejha Muhameda, Šejha Abdurah- 
mana, Šejha Abdulaziza i još bezbroj 
njih, pa molimo Allaha da nas proži- 
vi u njihovom društvu a posredstvom 
šefata Muhammedova. 

Čitao sam u pojedinim historijama 
daje Aleksandrija prvotno bila mnogo 
više nastanjena i velika, te da je ne- 
kada imala dvanaest hiljada džamija 
i mesdžida, mnogo hamama, pekara i 
mlinova, a njezinim građevinama da 
nije u svijetu bilo primjera. I danas se 
vide ostaci zidova debljine po dvadeset 
aršina. Okolo Aleksandrije nalazi se 
sedam opkopa i tri stotine i šezdeset 
kula. Cijeli grad opasan je zidinama. 
Njegova čaršija vrlo je lijepa i uredna. 
Izvan zidina tvrđave je na morskoj oba- 
li napravljena kula na hiljadu direka, 
koja je veoma lijepa. O Aleksandriji bi 
se moglo nadugo i naširoko pričati. Tu 
smo odsgsjeli pet-šest dana i odatle kre- 
nuli u šeher Rešid. I ovo mjesto po lje- 
poti i urednosti nema premca. Ispred 
grada teče blagoslovljeni Nil na kojem 
ima mnoštvo lađa. Nakon dva dana 
ukrcali smo se u lađu i ploveći Nilom 
i morem peti dan stigli u Kairo (Mi- 
sr-Kahire). U Bulaku smo se iskrcali 
iz lađe i tako unišli u zaštićeni Misir. 
To je jedinstven grad na svijetu o ko- 
jem se može mnogo govoriti. U stara 
vremena i ovaj grad je bio mnogo veći, 
pa danas jedna trećina njegova nije u 
urednom stanju. Ali i sada se tu nalazi 
pet stotina džuma-džamija i u svima 
se uči hutba, a mahalskim mesdžidima 
nema ni broja. U Kairu ii njegovoj okolici 
su grobovi više hiljada bogougodnika, 

a naročito je poznato groblje (mezar- 
luk) po imenu Karefa. Tu leži mnogo i 
mnogo evlija koje je sve nemoguće opi- 
sati. Između njih je poznati pročelnik 
učenjaka (reisul-ulema) hazreti Ima- 
mi Šafi'i, Bog mu se smilovao, osnivač 
pravne škole (mezheb) šafija. On je po- 
tomak predaka Božijeg vjerovjesnika 
Muhammeda alejhisselam, čije koljeno 
dopire do Adnana. 

Pod jednom kupolom u groblju Ka- 
refa su dvije ličnosti, a jedan od njih je 
Imami Šafi. 

U groblju Karefa sahranjen je i Ebul- 
Lejs, pripadnik hanefijskog mezheba, 
autor poznatog komentara Kur'ana, a 
čuveno je i njegovo djelo Mukadima. I 
njegov grob se mnogo posjećuje. Ima- 
mi Jafi'i jedan je od učenika Imami 
Šafiije, koji je nastojao da sve hanefi- 
je preobrati u šafije. Učene hanefije bi 
svojim diskusijama uvjeravao da je je- 
dini ispravni mezheb šafijski. Neznalice 
hanefije bi opet pokolebao i potom ih 
preobratio u šafije, a rečeno je: "Vjera 
(i'tikad) neznalice je kao muha na ma- 
garcu." Tako je i Jafi'i mnoge hanefije 
preobratio u šafije. Jedanput se ovaj 
susreo i sa Ebul-Lejs Samarkandijem 
u Bagdadu, paje i njega želio preobra- 
titi. Ebul-Lejs mu odgovori da će njih 
dvojica diskutirati o tome pa ko pobi- 
jedi drugi ima primiti njegov mezheb. 
U toj raspravi je pobijedio Ebul-Lejs, 
pa kada je Jafi'ju pozvao da slijedi nje- 
gov mezheb, ovaj to nije prihvatio. Ali 
su se oni tada dogovorili da niko nikog 
više neće preobraćati u drugi mezheb 
i od tada je hanefijski sudac presude 
izdavao po hanefijskoj, a šafijski po ša- 
fijskoj pravnoj školi. 

Šejh Attar bijaše šejh Ibn Faridov. 
U Attara se u njegovo vrijeme prstom 
upiralo, jer mu ne bijaše primjera. On 
je bio stožer učenih svoga vremena. Za 
njega se priča da je na jednom dućanu 
kod Azharske kapije uzimajući abdest 
najprije prao noge, a potom stavljao 
vodu u nos i usta. To je činio da bi se 
prikrio kao evlija. On je jako poštovan u 
Kairu, a njegovim posredstvom unišao 
je u tarikat i Ibn Farid, a on je sahra- 
njen u groblju Karefa. Pored njegova 
lijesa (tabut) išla je jedna zelena ptica 


i zajedno sa njim u grob ušla. Ibn Fa- 
rid je jedan od kutbova i vođa šejhova, 
možda i najveći među šejhovima. Bio 
je izuzetno učen, lijepih osobina i od 
njega učenjaci prenose mnoge izreke. 

I Sejid Ahmed Bedevija leži u blizi- 
ni zaštićenog Kaira. Njegova veličina, 
svetost i pobožnost poznata je kako u 
Kairu tako i u Kudusi-šerifu, časnoj 
Kabi, Šamu i drugim krajevima. On 
je jedan između dvanaest imama, a 
Zejnul-Abidin je njegov predak." Kod 
Bedevijina groba događaju se neobič- 
ne i veoma čudnovate stvari. On je bez 
sumnje veliki muž, pa nam je potrebna 
njegova zaštita. 

Sitei-Nefisa, neka je Allah pomiluje, 
također je u rodu sa Ahmed Bedevijom, 
jer je ona njegova bratična. I kod njezi- 
na groba se viđaju neobične stvari. Ko 
god kod nje sa srca učini dovu, zaista 
mu i pomogne, što je iskustvo pokaza- 
lo. O Nefisi se pričaju razne legende. 

Šejh Sejid Husejn je sahranjen u 
mahali poznatoj pod imenom Demir-taš. 
On je doveo vodu u kairsku tvrđavu. 
Dede Omer Halveti unišao je u derviški 
red kod spomenutog Šejha Sejid Husej- 
na. I on je izuzetno cijenjena ličnost, a 
današnji šejh Harema u časnoj Mekki 
Mirza-efendija potomak je spomenutog 
Šejh Sejid Husejna. I Šejh Ibrahim je 
poznat u mnogim vilajetima. 

Pored svih koje spomenusmo da na- 
vedemo i jedinstvenog čovjeka našeg 


vremena Šejha Muhameda Bekirija 
koji vuče lozu još od Ebu-Bekra Sidika. 
On je potomak u dvadeset i sedmom 
koljenu (nesl), a s majčine strane je u 
srodstvu sa Fatime-Zehrom (kćerkom 
Vjerovjesnikal. Bekirija je stožer uče- 
nih i bogougodnika. Mi, iako ga nismo 
vidjeli, saznali smo da je toliko velik i 
dobar čovjek da se može reći za njega da 
je on danas otac i majka svih znanosti. 

I hazreti Šejh Muhjidin ibn Arebi 
je sahranjen u groblju Karefa. Ovaj 
velikan je poznat u svim arapskim 
krajevima tako da i djeca na sastanci- 
ma i tevhidima citiraju njegove stiho- 
ve (kaside), jer je ovaj čovjek unišao u 
njihova srca i postao im omiljen. Osim 
Kaira on ima svojih pristaša (murid- 
lar) još u Jemenu, Hidžazu, Medini 
pa i svim ostalim krajevima, a oni taj 
svijet upućuju. Bože, neka smo i mi u 
njihovom društvu. 

Nadalje u Karefi pod jednim kube- 
tom leže tri čovjeka, a za koje se priča 
ovo: U zemlji Perziji (diyari acemde) 
došlo je bilo do slabljenja vjere i vršenja 
vjerskih obreda, pa su se spomenuta 
trojica odlučili iseliti u druge krajeve. 
Krenuli su najprije prema časnoj Kabi, 
odatle su došli u Damask, a potom u 
Kairo i u blizini groblja Karefa se smje- 
stili i ibadet činili. Tako su proveli dugo 
vremena. Jednoga dana je vladar toga 
doba želio da ih vidi i sebi ih pozvao, 
ali se ovi ne odazvaše. Dokazano je da 


su to bila trojica bogougodnika. Naš- 
li su ih mrtve u njihovoj kući, pa su 
svi stanovnici Kaira prisustvovali nji- 
hovoj sahrani, a grobovi im se nalaze 
pod jednom kupolom u groblju Kare- 
fa. Kao bogougodnici stekli su veliku 
popularnost. 

Hazreti Šejh Šahin, neka mu se 
Allah smiluje, bijaše u doba Čerkeza 
carski pehlivan. On je više puta dolazio 
Šejhu Muhamedu Bekiriji, tražeći od 
njega blagoslov i dovu, a Bekiri mu je 
svaki puta davao odgovor da on mora 
proći još svijeta, pa tako da bi Šahina 
izbavio od cara predade ga bedevija- 
ma (pustinjskim Arapimal naredivši 
im da Šahina odvedu u Perziju i pre- 
daju Šejh Omer Halvetiji. On je kod 
Halvetije ostao dugo vremena. Kada 
je sultan Selim-han, neka je s njim 
Božija milost, osvojio od Čerkeza Egi- 
pat, Šahin se vrati u Egipat i tu ostaje 
kao bogougodnik i šejh. Njegovih pri- 
stalica ima i danas u svim slojevima u 
Mekki i Medini. Ovi su isto tako veliki 
i ugledni ljudi. 

Šejh Muhamed Kurdije također ve- 
liki bogougodnik, a bio je i poznavalac 
misticizma, učen čovjek. Nema sum- 
nje da je on bio savršen čovjek. Pokraj 
džamije Azhera, na mešhedu Husejno- 
vom, sahranjen je Melek-dede. Na tom 
mjestu je dova kabul. 

Šejh Kavvaf Sinan najprije bijaše 
čauš, pa je tu službu ostavio i posvetio 
se tarikatu. Onje bio nepismen (ummi), 
ali neobično nadaren i bistar čovjek. U 
poznavanju tarikata bijaše jedinstven. 

Bože, podari nam da se koristimo 
njihovim znanjem i duhovnom spozna- 
jom — Amin. 

U Kairu i njegovoj okolici nalaze 
se grobovi i turbeta još brojnih velikih 
šejhova i časnih bogougodnika, a da bi- 
smo ih sve pobilježili trebalo bi mnogo 
objašnjenja. Slušao sam od starijih ljudi 
i učenjaka da i sada na životu ima velik 
broj bogougodnika, učenih, kadija, od 
kojih sam neke sebi pribilježio. Neka 
smo uvijek pod njihovom zaštitom i 
pogledom, a njih neka Istiniti uroni u 
more Svoje milosti. 

Sa učenjem Fatihe sjetili smo se 
svih koji počivaju u zaštićenom Kairu, 

njegovoj okolici, u mezaristanima Ka- 
refa i zidinama tvrđave. 

Između velikog broja džamija u Ka- 
iru spomenut ćemo samo neke od njih. 
Prije svega najpoznatija je džamija Az- 
har, u koju može stati bezbroj ljudi, a 
bez sumnje namaz u njoj može obaviti 
odjednom četrdeset hiljada osoba. U 
džamiji se na tri do četiri stotine mje- 
sta drže predavanja, a ima možda hi- 
ljadu ćursija. Bog zna ima li još igdje 
na svijetu ovakva džamija. Fvo imena 
još nekoliko džamija: džamija Ahdar, 
džamija Kajlun (Kalunoval, džamija 
Kajsun, džamija Ješi, džamija Ješim, 
džamija Muejed, džamija Mehmi, Sul- 
tan Hasanova džamija, džamija Mer- 
dan, džamija Gevrun, džamija Salbija, 
Stara džamija i džamija Zejd. 

Džamija Baba Amrova je vrlo velika 
džamija i otvara se posljednjeg petka 
u Ramazanu gdje dolazi više hiljada 
ljudi. I spomenuta Zejdova džamija je 
vrlo velika i nalazi se kraj Kaira. Spo- 
menuta Sultan Hasanova džamija ta- 
kođer je velika, opasana je zidom gdje 
je smješteno tri stotine i šezdeset kuća, 
od kojih neke imaju i po osam katova. 
Nismo je posjetili, ali smo 0 njoj slušali. 
Tamo je nastanjen i neki čovjek koji iz 
kuće nije izašao četrdeset godina. On 
je stalno u ibadetu i vrlo je cijenjen. U 
krugu tvrđave nalazi se i grob Šejh Sari 
Fakiha, brata hazreti Ejub Ensarije. 

Kairska tvrđava je velika i u njoj 
se i danas nalazi hazreti Jusufov košk 
(dvorac| kao ijedan dvorac Kopta, koji 
se razgledaju. Na sredini grada je želje- 
zna kapija (demir-kapu). Pri osvajanju 
Egipta tu je poginulo mnogo bogougod- 
nika i gazija, pa se na tom mjestu dova 
(molbal bez sumnje uslišava. 

Mnogo toga smo vidjeli i slušali o 
Kairu, ali mi to ukratko bilježimo, a 
kako da ga neko i opiše kad se u nje- 
mu nalaze sedamdeset i dva mileta 
(naroda, nacijel. Samo u jednom dijelu 
Kaira postoji oko trideset hiljada kuća 
Magriblija, a gdje su ostali. Od hazreti 
Nuhova (Nojeva) vremena pa do danas 
Kairom je vladalo hiljadu i pet stotina 
nemuslimanskih vladara i osmanlijskih 
careva. Sve ovo sam slušao od učenih 
i starih ljudi. 

Konačno u Kairu i danas ima vrlo 
velikih učenjaka i kapaciteta. Među nji- 
ma je prvak uleme (reisul-ulema) gos- 
podin Alti Parmak-efendija. Bilo nam 
je suđeno da ga dva-tri puta posjetimo 
i primimo njegov blagoslov. 

Razgovarajući sa nekolicinom mu- 
slimanskih hodočasnika o mogućnosti 
odlaska časnoj Kabi preko Indijskog 
mora (Hind-derja), kojom prilikom bi- 
smo izvršili još mnoge zijarete, Boži- 
jom odredbom smo, u dobar čas, a na- 
kon dva i po mjeseca našeg putovanja, 
krenuli iz Kaira i stigli na konačenje 
u obližnje mjesto zvano Birke, veoma 
lijepo mjesto u vrtovima. Spojivši se sa 
karavanom (kafile) tu smo odgsjeli tri-če- 
tiri dana. Odatle smo sa karavanom 
kojuje pratilo dvije-tri stotine vojnika, 
oprostivši se sa našim bratom i prija- 
teljem Ali-čaušem, krenuli i treći dan 
stigli u luku Suec (Suveyš iskele). I tu 
smo odsgsjeli tri dana dočekavši i svetu 
noć Berata u časnom mjesecu šabanu 
(9. IX 1615.). Četvrti dan smo se ukr- 
cali u lađu cijenjenog Šerifa, koji je pod 
tim imenom poznat, a onje iz Džide. U 
našem društvu pored tri-četiri stotine 
hadžija bili su i naši saputnici Hadži 
Nurulah-čauš, Hadži Husejn, Hadži 
Husam-efendija i naši drugovi Hadži 
Sefer, Hadži Jusufi Hadži Šaban, Liv- 
njaci. Tako smo u ugodnom društvu 
krenuli prema Mekki. 

U Suecu pristaju sve lađe koje tuda 
nailaze iz Jemena, Abesinije (Habeš), 
Indije (Hindustan) i Džide. To je ka- 
sabica sa dvije džamije, a u kasabije i 
grob bogougodnika Šejha Muhameda. 
Njegov grob se posjećuje. Tu je i mjesto 
(mekam) krklera. U mjestu nema vode 
za piće, pa ju iz daljine donose Ara- 
pi-beduini i ovdje prodaju hadžijama i 
ostalima. Na morskoj obali pokopanje 
poznati Šejh Gurejb, bez sumnje jedan 
od velikana, a njegova svetost naroči- 
to je poznata kod mornara (keštiban). 
Ko god s kakvom željom zapali svijeću 
na njegovu grobu tome se želja usliša. 
Bog zna, on je bio Magriblija i jedan 
od bogougodnika toga kraja. 

Odatle smo, u dobar čas, krenuli u 
ponedjeljak u zoru kada su se uz vje- 
tar jedra otvorila i na večer između 

akšama i jacije prispjeli u bogaz, gdje 
je, navodno, potopljen Faraon, neka 
je na njeg prokletstvo. Na tom mje- 
stu smo vidjeli čudnovat prizor kako 
more čas ključa, a čas se povlači. Našu 
lađu je najednom sa sve četiri strane 
uhvatila jaka bura (frtune) tako da 
smo svi počeli učiti Kelimei-šehadet i 
Ihlasi-šerif opraštajući se međusobno. 
Međutim kada je spomenuti Šerif sa 
skrušenošću proučio dovu najednom 
se sve smirilo, i mi, hvala Allahu, 
tuda sretno prođosmo i izbjegosmo 
opasnosti. Sutradan smo prispjeli u 
malu kasabu, poznatu pod imenom 
Tur, a nedaleko je i planina Tur gdje 
je hazreti Musa (Mojsijel| razgovarao 
sa Uzvišenim Stvoriteljem. Tu smo 
izašli iz lađe, okupali se i oprali našu 
odjeću. Iznad mjesta se uzdiže planina 
Tur i druge svijetle planine koje smo 
gledali iz njihova podnožja. Pripovije- 
da se da je jednoga dana hazreti Musa 
alejhisselam u razgovoru sa Allahom 
(munadžat) rekao: O naš Stvoritelju, 
pokaži mi nešto od Tvoje ljepote", na 
što Musau stiže odgovor: {O Musa, ti 
Mene ne možeš vidjeti tjelesnim očima." 
Musa je ponovio: "O Stvoritelju, poka- 
ži mi se." Tada je Musau stigla Božija 
objava: O Musa pogledaj u brda", pa 
kada je Musa bacio pogled na planine 
ugledao je na njihovim stranama svje- 
tlo i sve planine kao da gore od čistog 
svjetla (nur). U tom času je hazreti 
Musa izgubio svijest i na mjestu pao 
i tako dugo vremena ostao ničice na 
sedždi. Konačno on čuje glas Stvorite- 
lja: O Musa, podigni glavu", pa kada 
je Musa podiže, ugleda kako se pla- 
nine u svjetlu raspadaju na dijelove i 
dižu poput munara u visine nebeske. 
Sve ovo nije moguće prikazati, jer bi 
trebalo opširno objašnjavati. 

U poljima ispod ovih planina ima li- 
jepe studene vode, pa gdje god se malo 
zakopa tu poteče lijepa čista voda. Na- 
kon što smo ovdje boravili jedan dan 
opet smo se ukrcali u lađu i za tri dana 
prispjeli do Amana. Idući blizu obale 
prošli smo pored jedne tvrđave gdje 
smo vidjeli desetak Arapa-beduina, 
a kada smo stigli do još jedne tvrđave 
sreli smo tridesetak Arapa, koji bijahu 


donijeli meda, hurmi i sličnih stvari da 
nam prodaju. 

Zatim smo prolazili podnožjem cr- 
nih planina (kara daglar). Uzrok zašto 
su ove planine tako crne je u ovome: 

Gospodin Božiji Vjerovjesnik (Mu- 
hammed)|, neka je s njim mir i blago- 
slov, idući iz časnog Damaska, rekao 
je poznatom izvoru vode, zvanom Aj- 
ni-Zerka: O izvore Zerka, po Božijem 
naređenju dođi u svijetlu Medinu", a 
rijeka tada odgovori: "Odazivam se i 
pokorna sam o Božiji Vjerovjesniče." 
Kada je Vjerovjesnik stigao u Medinu 
obavijestio je svoje ashabe (drugove) da 
će u Medinu stići Ajni-Zerka iz Dama- 
ska. Ashabi su u rečeni dan očekivali 
dolazak vode, ali ona nije došla toga 
dana nego je stigla jedan dan kasni- 
je. Kada je Vjerovjesnik upita zašto je 
zakasnila, jer da tako nije ugovoreno, 
Ajni-Zerka odgovori: O Božiji Vjero- 
vjesniče, na jednom mjestu me datu- 
le (hurme) spriječiše da prođem, a na 
drugom opet me planine ne pustiše, pa 
je to uzrok moga zakašnjenja." Vjero- 
vjesnik, neka je s njim blagoslov, uči- 
nio je tada dovu: "Bože, neka na tom 
hurmaluku više hurmi ne bude, a neka 
spomenute planine budu crne." Tako 
pokraj Hindskog mora ima više plani- 
na potpuno crnih i nigdje nema datula. 

Potom idući dalje pokraj obale doš- 
li smo do jedne ade gdje leži neki šejh, 
nad čijim grobom je i turbe, ali mi ne 
rekoše njegovo časno ime. 

Zatim smo putujući dalje vidjeli na 
obali morskoj jednu štalu za konje, za 
koju vele da tako stoji još od vremena 
gospodina Vjerovjesnika i da je i on 
tu dolazio, konje vezao i vodio razgo- 
vore. Mjesto je poznato pod imenom 
Amrumeje. 

Nešto dalje odatle vidjeli smo na 
obali morskoj grob Šejha Bermeka i 
oko njega još pet grobova bogougod- 
nika čija nam imena nisu poznata, 
pa se i ovo mjesto posjećuje. Ko god u 
okolici Šejh Bermekova turbeta nešto 
izgubi na kopnu ili moru treba da uči- 
ni kakav zavjet i dođe u njegovo turbe 
i stvar će, zaista, naći. I onaj kome je 
putovanje onemogućeno treba da učini 
zavjet Šejhu Bermeku pa će doista put 


nastaviti kada jednom u sedmici ili u mjesecu posjeti njegov 
grob. Spomenuti šejh je begovskog porijekla (begzade imiš), 
a bilo mu je ime Omer-beg sa nadimkom Šejh Bermek. On 
se odrekao ovoga svijeta i predao se tarikatu, povukao se u 
samoću, nastanivši se ovdje na obali mora i konačno je tu 
ispustio svoju plemenitu dušu. 

Kraj obale mora leži veliki i poznati muž Sejid Dževheri, 
potomak jednog arapskog plemena (kabile). Nad njegovim 
grobom je posebno turbe. U blizini je i turbe nekog kaderij- 
skog šejha od časnog roda. Neka je prisutnost i pogled svih 
pejgambera i bogougodnika na sve sljedbenike (ummet) 
Muhammedove kako na kopnu tako i na moru i na putu. 

Na koncu da spomenem i to da Hindsko more nije 
slično drugim morima. Ono je od nas sa desne strane 
zatvoreno ogromnim stijenama od takozvanog šapa, a 
od kojih su neke slične munarama, neke kupolama, a 
pojedine su u obliku šadrvana. To su čitava brda. Sa li- 
jeve strane u poljanama je lijepa kasabica Janbu'. To je 
medinenska skela, odakle do Medine ima pet konaka. I 
tu smo odgsjeli, a kada smo odatle krenuli bijaše šesnae- 
sti dan mjeseca rujna (16. IX 1615.1. Zatim smo putovali 
podnožjem planina Bedri-Hunejna, gdje je borbe vodio 
gospodin Vjerovjesnik alejhisselam. Kada je on izašao 
na vojnu Bedri-Hunejn predao je hazreti Aliji mač zvani 
Zulfikar. Tu je naš Pejgamber vodio četiri poznate bor- 
be: Bedri-Hunejn, Uhud, u Medini zvanu Hendek borbu 
i jednu pri osvojenju Mekke. U borbi na Uhudu je Pej- 
gamberu izbijen jedan zub, a na Bedri-Hunejn je prokle- 
ti Ebu-Džehl doveo vojsku od hiljadu konjanika, dok je 
islamska vojska imala svega četiri konja, a ostalo bijahu 
pješaci. Međutim, islamska vojska je potukla neprijate- 
lja, tako da su neki neprijatelji poginuli, neki pobjegli, a 
izvjestan broj vojske je primio islam. I ovo bi trebalo op- 
širnije objasniti, ali nama je ovdje namjera da opišemo 
zijarete i konake (ziyarat ve konaklari). 

Konačno smo prispjeli u mjesto Rabi'-Ešme, nazvano 
tako po poznatoj pobožnoj ženi (Rabija Adevijal, neka smo 
i mi pod njenom zaštitom. Rabija je ovdje mnogo dolazila, 
pa je i ovo mjesto po njoj dobilo ime Rabi'-Ešme. Hadžije 
koje ovuda dolaze morem na hodočašće u ovom selu obla- 
če ihrame, pa smo se mi svi ovdje okupali i obukli ihrame. 

U blizini Rabi'-Ešme su planine Subh i Hulejs, velike 
planine, a prošli smo i mnoge začudne otoke i zaljeve (li- 
man). Evo imena samo nekih od njih: Liman Kulender, Li- 
man Džuhejn, Liman Kal'ai Tur, Liman Katrihija, Liman 
Marsei Rasti Muhamed, Marsei Džurum, Marsei Šermed 
Taraf, Džezirei Džirjan, Džinnilar ve Divlari, Marsei Burgan, 
Ševšuvaze, Liman Kal'ai Muvejla, Marsei Mehar, Marsei 
Numan, Džezirei Antar, Džezirei Šejh Bermek, Džezirei Gul 
Unvan, Džezirei Ildžar, Džezirei Deni, Džezirei Rabi'-Ešme, 
Resi Huma, Džezirei Ataba i Liman Džida. 

Džida je najveća luka i veoma je izgrađena. Mnogo bi 
se o njoj moglo pričati, ali mi ćemo ukratko spomenuti 
neke momente. U Džidu smo prispjeli u subotu. To je lijep 

i uredan šeher i velika skela. Sve lađe iz Jemena, Abesini- 
je (Habeš), Indije (Hindustan), Kaira, to jest sve lađe koje 
dolaze i odlaze sa četiri strane svijeta ovdje pristaju i to je 
ujedno skela časne Kabe. 

Džida (Džidde) je iskrivljeno ime od riječi "džede (džed- 
de)". Naša pramajka hazreti Hava (Eval, Allah joj se smilo- 
vao, sahranjenaje u blizini ovog šehera. U arapskom jeziku 
nani" kažu "džedde", ali je izmijenjeno ime Džida poznatije. 
Prema tome se ime Džide odnosi na našu pramajku. Ona 
je, dakle, majka stotinu i dvadeset i četiri hiljade pejgam- 
bera, te više hiljada bogougodnika i cijelog čovječanstva. 
Njezinu grobnicu smo izmjerili i ona je dugačka tri stoti- 
ne stopa, upravo toliko koliko se može strijelom dobaciti. 
Nad njezinom glavom sjedi jedan šejh, nad njenim trupom 
je napravljeno turbe, pa se i tu nalazi jedan šejh. I iznad 
nogu je jedan znak (nišan) od zelenog kamena gdje se tako 
isto nalazi jedan šejh. Ovi šejhovi danonoćno čuvaju njezin 
grob. Kraj obale ovi šejhovi vade morsku so pa je prodaju, a 
sirotinji dijele besplatno. Poglavice nekih plemena pokuša- 
vali su da iskorištavaju so, ali im se ona odmah pretvarala 
u kamen. Od najstarijih vremena pa sve do danas ovdje su 
brojne grobnice. I tu smo odsgjeli. 

Tako smo mi od skele Sueca do Džide putovali četrnaest 
konaka. Iz Džide smo prispjeli u kasabu Hidde, a idući oda- 
tle, u sretni čas, u petak u zoru, početkom blagoslovljenog 
mjeseca ramazana stigli smo u časnu Mekku (Mekkei-šerife). 


EJ 


Obavili smo tavaf (obilazak Kabel, sa'j (žurenje između 
dva brijega Safa i Merval i potom se obrijali (za skidanje 
ihramal. Hvala Allahu. I konak smo našli pa smo tako ob- 
dan i obnoć obavljali tavaf i vršili druge zijarete. Neka je 
stotinu hiljada puta hvala Allahu kada je omogućio ovom 
Svome slabom robu da u miru i ugodnosti sa ostalim hadži- 
jama stavi svoje lice na crni zastor Kabe, zatim na Hadže- 
rul-esved (Crni kamenl i da izvrši ostale obrede hadža. 

Nekim dijelovima (mjestima|l časne Kabe sastavio sam 
tekstove u pjesmi, pa iako to nije pjesnički, možda, najbolje 
izraženo, ipak za uspomenu neka se čita. 


PJESMA 


(mevzun) 

Hvala plemenitom Stvoritelju, 

Koji je milostiv Svome robu. 

On je stvorio sve što postoji. 

Rukom Svoje moći On je Vjerovjesnika 
odabrao i učinio ga najplemenitijim. 

I svojom dobrotom ga počastio. 

Četvericu drugova učinio mi je saputnicima. 
To su odabrani koji spominju Allaha. 

Allah nam je učinio veliku milost 
omogućivši nam izvršenje vjerskih propisa. 
Prije svega da Šehadet stalno donosimo, 

zatim da postimo i obavljamo pet namaza, 

da dijelimo propisani dio imetka (zekat), 

a evo nama ovdje omogućio izvršenje hadža. 

Stanje vjernika (mumin) je vrlo ugodno, 

kada prispije časnoj Kabi. 

Musliman se mnogo trudi i ostavi sve druge poslove, 
da bi jednog dana posjetio Kabu (Kiblu). 

Tu dužnost zanemariti i ne izvršiti opasno je, 


da takvi ne umru kao nemuslimani (Nesara ve Jehud). 


Sa strahopoštovanjem treba Boga moliti 

i imati odlučnu namjeru za viđenje Kabe. 
Sve obaveze prema drugima treba ispuniti, 
pa onda Allahovoj Kabi krenuti. 

Uz to treba stalno dijeliti milostinju, 

a i svoje bližnje dobro opskrbiti. 

I u tome se ne smije škrtariti, 

da tako ne bi porodica doživjela poniženje. 
A za svako dobro djelo 

sedamsto je hiljada sevaba. 

Pa kada se uz to krene na put u četvrtak ili subotu 
nadati se je uspjehu od Istinitog Allaha. 


VRATA ČASNOG HAREMA - KABE 
Poslušaj opis sa izvora, 

onog što iz duše želiš vidjeti. 

Harem Kabe ima trideset i devet vrata. 
Uz to ima stotinu i deset vodiča i služitelja. 
Vrata Selam, Zijade i Ali 

sa vratima Abasa čine troja vrata. 

Vrata Šerif, Rahmet i Azere, 

potom Mudžahidin, Džijad i Begale. 

Vrata Bazan, Kafas i dvoja vrata Vefa. 

A na samoj Safi je pet vrata, 

Fehud, Basitije i Zurejbe, 

Umra, Ibrahim i vrata Sudde. 

Sveukupno u ovoj kući postoji 

trideset i devet vrata. 


MUNARE, MUJEZINI, IMAMI I HATIBI 
Na sedam munara i pod kupolom nalazi se 
svakog časa po četrdeset mujezina. 

A postoji četrnaest šerefa 

koje su od bijelog, crvenog i žutog mramora. 
Mujezini različitim melodijama uče ezane, 

pa zar da ih ne slijediš. 

Tuje šest uglednih hatiba mještana 

i četverica hanefijskih imama. 

Zatim uglednih petnaest šafijskih imama. 
Malikija i hanbelija po dva imama, 

a četiri imama su pod dva edžved-kubeta. 

I nalaze se prema Rukni-Jemani i Rukni-Esvedu. 

Šest stotina deset kupola, petsto deset stupova 
i osam medresa nalazi se u okolici. 

Četiri su Sulejmanije i jedna Basitija. 

Dvije su Kajsije i jedna Davudova... 

Sa tri strane ima po trideset stupova od tuča, 
dvije stotine trideset osam kandilja. 

Tu su stari i novi kandijlji. 

A nemoguće ih je sve i nabrojiti. 


IZVOR ZEMZEM I MEKAMI-IBRAHIM 
Vrelo Zemzem je u sredini Harema 

i tu je kupola zvana Sakijje. 

Ovoj slična kupola stoji sučelice, 

a to je mjesto za četiri mujezina. 

Naspram kapije Kabe nalazi se 
Mekami-Ibrahim i minber. 
Mekami-Ibrahim je u mušepku od mramora 
i optočen je zlatom i srebrom. 

Naspram njega je jedan luk, 

od strane vrata Babus-selam. 

Na luku je napisano Allah", 

a do njega Muhammed resulullah". 


OPIS ČASNE KABE 

Kada posjetilac ugleda Bejtullah (Kabu) 
svaka čestica se u njemu pokrene. 

Ona (Kaba) je u crnoj odori sa zlatnim pasom, 
a pri vrhu joj je Altun-oluk. 

Na njenim vratima je zastor 

protkan zlatom i srebrom. 

Na zastoru su četrdeset i šest toka 

i drže ga dva užeta. 

Ovdje se dova svaka uslišava, 

jer je tu Džebrail (Gabrijel) bio imam Muhammedu. 
Hatim je ukrašen raznobojnim mramorom, 

a tuje i Rukni-Irak i Rukni-Šami. 

Hadžijama je dužnost da obilaze Kabu. 


U Mekki je, svakako, najveća svetinja Kaba (Bejtu- 
Ilah), koju vjernici najviše i poštuju, a u Kabi opet posebno 
mjesto pripada Hadžerul-esvedu kod kojeg se pokajanje 
uslišava, pa ko god se tu iskreno pokaje za svoje grijehe 
taj postaje čist od grijeha kao od majke rođen. I kod Mul- 
tezema se prima pokajanje, a Multezem je onaj dio Kabe 
između vrata i Hadžerul-esveda. Tu se dova uslišava kao 
i kod vrata Kabe. Dio zvani Rukni-Iraki je kibla od stra- 
ne Iraka, a Rukni-Šami je također časni dio prema kojem 
se u molitvi okreću oni od strane Halepa i Damaska, jer 
je to njihova kibla. Prema Rukni-Jemani se okreću sta- 
novnici toga kraja. 


Hadžerul-esved je lično svojom ru- 
kom doticao Božiji Vjerovjesnik, pa ga 
ljudi i danas ljube, ako mu se, usljed 
stiske, mogu prikučiti. Isto tako ko po- 
kraj Altun-oluka klanja dva rekata slič- 
no je kao da je klanjao u samoj Kabi. 

Tu su sahranjeni Hadžera i njezin 
sin hazreti Ismail. Desno od vrata Kabe 
je malo udubljenje, a tu je mjesto gdje 
je Džebrail alejhisselam podučio gos- 
podina Vjerovjesnika kako se obavlja 
namaz. Na mjestu Mekami-Ibrahim 
nalazi se jedan kamen, koji je služio 
Ibrahimu pejgamberu kod zidanja 
Kabe, pa kako je Ibrahim zidao i ka- 
men se podizao pod njim. Ovaj kamen 
i danas tako stoji i na njemu se vide 
Ibrahimova stopala. Tu dva-tri puta 
godišnje sipaju vodu i piju (za lijek), 
čemu se neki učenjaci protive. 

Hazreti Ibrahim je po naređenju 
Stvoritelja doveo iz Šama (Damask1 
svoga sina Ismaila i njegovu majku 
Hadžeru u Hidžaz i ostavio ih ovdje 
kod Kabe, a on se vratio u Damask. 
Blagoslovljenog vrela Zemzem tada ne 
bijaše. Hazreti Ismail kao novorođenče 
udarao je nožicama u pijesak i tu nači- 
nio malo udubljenje gdje se najednom 
pojavi voda Zemzema. Neki opet kažu 
da je hazreti Džebrail (Gabrijel) svo- 
jim blagoslovljenim krilom udario na 
tom mjestu i da se tada vrelo Zemzem 
pojavilo. Kako na tom mjestu dotada 
nije bilo vode uopće, to se vrelu hazre- 
ti Hadžera mnogo obveselila. Ona je 
pijeskom vodu zaustavljala da se ne 
razljeva, a od Stvoritelja joj stiže glas: 
£0 Hadžera, obuzdaj pijeskom vrelo 
tako da Zemzem ne bi potopio čitav 
svijet." Tako je hazreti Ismail tu po- 
red svoje majke uzrastao i od blata i 
palmina drveta sagradio kućicu. Odra- 
stavši on se tu oženio jednom djevoj- 
kom iz okolice. Ismailov otac Ibrahim 
alejhisselam jednoga dana se zaputio 
iz Damaska da obiđe svoju porodicu i 
došavši u Mekku nije zatekao Hadže- 
ru, koja više ne bijaše u životu, ali tu 
nađe Ismailovu ženu. Ne silazeći sa 
deve Ibrahim je upitao ženu, gdje joj 
je muž, a ona mu odgovori da je oti- 
šao negdje u lov. Zatim je upita, da li 
se kod nje ima što jesti i popiti. Kada 


je žena odgovorila da za jelo nema ni- 
šta, hazreti Ibrahim joj reče: "Kada ti 
muž stigne kući, reci mu neka kućna 
vrata preokrene", a zatim se on zaputi 
u Damask. Kada se Ismail alejhisse- 
lam na večer vratio iz lova, žena mu 
reče, da ga je tražio nekakav starac, a 
kada je Ismail upita, je li što poručio, 
žena mu reče: "Poručio ti je da kućna 
vrata preokreneš." Shvativši da je to 
bio njegov otac, odmah je ženu pustio 
(razveo se sa njom| i oženio se drugom 
ženom. Zatim se opet jednoga dana 
hazreti Ibrahim pojavi u Mekki i za- 
tekavši drugu Ismailovu ženu upita 
je gdje se nalazi njezin muž. Ona od- 
govori da je otišao u lov. Kada je upi- 
ta da li ima što za jelo, ona odgovori: 
Boga mi starče, imamo svega, hvala 
Stvoritelju, izvoli unići." Ibrahim ne 
silazeći sa deve zatraži vode, pa kada 
žena donese vodu, naredi joj neka mu 
izmije glavu. Dok je žena prala njego- 
vu glavu Ibrahim se oslanjao na je- 
dan kamen koji se tu nalazio. Kadaje 
putnik krenuo, reče ženi neka saopći 
mužu kada se vrati kući da je vrata 
dobro napravio i da ih više ne treba 
preokretati, a ti ženo pazi kuću svoga 
muža. Kada se hazreti Ismail vratio 
žena mu ispriča šta se sve dogodilo u 
njegovoj odsutnosti i da mu je starac 
putnik poručio da vrata više ne treba 
preokretati. Kada je Ismail sve ovo 
čuo reče ženi: O ženo, čestitam ti, od 
tebe će poteći pejgamberi. Taj starac 
što nas je posjetio, to je bio moj otac." 
Na to žena zahvali Allahu i tako je 
od Ismaila i njegove žene poteklo više 
pejgambera. 

Priča o svemu ovome detaljno je 
objašnjena u časnim tefsirima (komen- 
tarima Kur'anal, a mi o tome kame- 
nu (Mekami-Ibrahim) samo ukratko 
spominjemo. 

Mjesto gdje se nalazi izvor Zemze- 
ma (Biri-Zemzem) je također mjesto 
gdje je dova kabul. Ova hazreti Isma- 
ilova voda lizvorl je lijek, a on je lijek 
za ono na što se namijeni, kako je to 
uostalom i u hadisu (islamskoj tradi- 
ciji! rečeno: "Voda Zemzem koristi za 
ono čemu je namijeni onaj ko je pije." 
Mnogi nemuslimani potajno dolaze i 

piju Zemzem u razne svrhe. Jedino 
munaficima (dvoličnjacima| Zemzem 
ne koristi. 

Naprijed u pjesmi spomenuta vrata 
Kabe poredana su ovim redom: najpri- 
je vrata Selam sa tri luka, vrata Harir 
sa tri luka, vrata Dženaiz ili Abaso- 
va vrata sa tri luka, vrata Alije sa tri 
luka, vrata Bazan sa dva luka, vrata 
Mukabele sa dva luka, vrata Safe sa 
pet lukova, vrata Begale, vrata Džijad 
sa dva luka, vrata Šerif sa dva luka, 
vrata Umihane sa dva luka, vrata 
Merve sa jednim lukom, vrata Umre 
sa jednim lukom, vrata Kadi Husejn 
sa jednim lukom, vrata Basiti sa jed- 
nim lukom, vrata Fahde sa dva luka, 
vrata Zijad sa tri luka, vrata Durejbe 
sa jednim lukom. Dakle, ovim redom 
se niže dvadeset i devet kapija na svod 
u Haremi-šerifu. 

Iznad ovih kapija postoje zapisi is- 
pisani pozlaćenim slovima. Tako iznad 
prve kapije zvane Babi-selam je napi- 
sano: U ime Allaha Milostivog — Allah 
— Muhammed — Ebu-Bekr — Omer — 
Osman — 'Ali — Talha — Zubejr — Sa'd 
— Se'id — Abdurahman — Ebu-Ubejde." 
To su, dakle, imena Ašerei-mubešere. 
Nadalje su tu ispisana imena Hasana 
i Husejna, a tuje i sljedeći hronogram 
(tarih): Ova vrata su obnovljena po 
naredbi našeg gospodina, pobjedono- 
snog sultana, sultana Sulejman-hana, 
sina sultan Selimova, sina sultan Ba- 
jezid-hanova, sina sultan Orhan-ha- 
na, sina sultan Osman-hana, neka mu 
je vladavina od Allaha potpomognu- 
ta. Pisano godine devet stotina i tri- 
deset prve" (1524./1525.|. Ispod toga 
je u jednom redu tarih o obnovi istih 
vrata od strane sultan Ahmed-hana, 
gdje piše: Ova časna vrata obnovio 
je naš gospodar pobjedonosni sultan 
Ahmed-han", gdje su dalje nabroje- 
na imena do sultana Osmana kao i u 
prethodnom natpisu. U trećem redu 
isto tako zlatnim slovima piše: U ime 
Allaha, Dobročinitelja, Milostivog. 
Allah poziva u Kuću spasa i upućuje 
na pravi put koga hoće. Oni koji čine 
dobročinstva, imat će dobročinstva 
i više od toga. Njihovo lice neće za- 
kloniti crnilo ni poniženje. To su oni 

kojima pripada Raj, u kojem će vječ- 
no boraviti." 

Na vratima Kafas, kasnije nazva- 
nim Harir, imaju dva svoda (kemer). 
Na ova vrata je ulazila hazreti Hatidža, 
a nad njima nema ništa napisano. 

Na vratima Dženaiz ili Abasovim 
vratima imaju tri luka od zelenog 
mramora, ali ni nad ovim vratima 
nema zapisa. 

Iznad vrata Bazan ispisano je ovo: 
U ime Allaha Milostivog. Iz izvora iz 
kojeg piju vodu Božiji robovi i koji je 
provode kuda oni žele da teče. Oni izvr- 
šavaju zavjete i strahuju od Dana čije 
će zlo biti zapisano. Oni dijele hranu 
za Njegovu ljubav, a i sami je vole, si- 
rotinji, bijedniku i nevoljniku. Obnovio 
pobjedonosni sultan vladalac Murad- 
han, sin sultana Sulejman-hana, go- 
dine 988. (1580./15811." 

Na slijedećim vratima nema zapisa. 

Nad vratima Safa ima pet svodo- 
va, iznad kojih je ispisano: "Zaista su 
Safa i Merva Božiji znakovi, pa ko ho- 
dočasti Kabu i obavi umru, nema mu 
grijeha ako ih (Safu i Mervul ophodi. 
Ko dobrovoljno čini neko dobro, bit će 
nagrađen, a zaista Allah nagrađuje i 
zna." Nad istim vratima je i ovo napi- 
sano: "Požurite oprostu vašeg Gospo- 
dara i Džennetu čija je širina koliko i 
Nebesa i Zemlja, a pripremljen je za 
bogobojazne, koji dijele i kada su bo- 
gati i kada su siromašni, koji savlada- 
vaju srdžbu svoju, a opraštaju ljudima. 
Allah voli dobročinioce." 

Na vratima Džijad piše: U ime 
Allaha Milostivog. I Mi smo Davudu 
IDavidul poklonili Sulejmana {Sala- 
monal. On je divan rob. Zaista se on 
mnogo obraća Allahu, a kada su mu 
prikazani u predvečerje rasni, brzi 
konji, Sulejman je rekao: Ja sam dao 
prednost sklonosti konjima više nego 
sjećanju na svog Gospodara (Allaha)', 
dok nisu iščezli iza zastora." 

Nad vratima Mudžahidin ispisa- 
no je ovo: U ime Allaha Milostivog. 
Allah je odlikovao one koji se bore svo- 
jim imecima i životima za jedan stu- 
panj nad one koji su ostali kod svojih 
kuća. A svimaje Allah obećao nagradu. 
Allah je odlikovao i nagradio velikom 

nagradom one, koji se bore, nad oni- 
ma, koji ostaju." 

Iznad vrata Šerif zapisano je: U 
ime Allaha Milostivog. Mi ćemo ti dati 
jasno osvajanje, da ti Allah oprosti gri- 
jeh koji je prethodio i onaj koji je ka- 
snije nastao, da upotpuni Svoju bla- 
godat tebi i da te uputi na pravi put, 
i da te Allah pomogne jakom pomoći." 

Na vratima Zerve napisano je: 
Zaista onaj koji ti je naredio da ga 
(Kur'anl| objaviš, vratit će te u mjesto 
povratka. Bogomolje popravljaju i po- 
sjećuju oni koji vjeruju Allaha, Sudnji 
dan, obavljaju namaz, daju zekat, i koji 
se ne boje nikoga osim Allaha.' O0b- 
novljeno naredbom sultana Murada." 

Iznad vrata Umre piše ovo: "Dužni 
ste zaklati kurban kojeg vam je lahko 
nabaviti i nemojte brijati svoje glave 
dok kurban ne stigne na svoje mjesto." 

Iznad vrata Ibrahim ima mnogo 
teksta, ali je nečitak, valjda što je 
davno napisan. 

Nad ulazom Kadi Husejna, ili 
kako se drugačije ova vrata naziva- 
ju Babi-Sudde, ispisan je ovaj tekst: 
ćAllah je jedan, a Muhammed Njegov 
vjerovjesnik." 

Na vratima Basitije piše: "Bože, 
uvedi me istinskim uvođenjem i izve- 
di me istinskim izvođenjem, i daj mi 
od Tebe vlast koja pomaže." 

Nad vratima Safa ispisano je: U 
ime Allaha, Milostivog. Zaista su Safa 
i Merva znakovi Božiji, pa ko hodoča- 
sti Kabu i obavi umru, nema mu gri- 
jeha, ako ih ophodi. Ko dobrovoljno 
učini kakvo dobro, bit će nagrađen, a 
zaista je Allah zahvalan i zna. Allah 
je velik i istinu je rekao, a Njegov Vje- 
rovjesnik je dostavio." 

Na vratima Merve nema zapisa. 

Safa i Merva su dva brežuljka, pa 
se i oni posjećuju, a i tu se dova usliša- 
va. Ko u ovo posumnja nije musliman. 
Neka nas Allah sačuva. Safa i Merva 
su opisani u Kur'anu i hadisu, a na- 
laze se uz sami Haremi-šerif. 

Zijareti u gradu Mekki: prije svega 
tu je rođen Vjerovjesnik alejhisselam, 
a to mjesto (njegova kućal je dio gdje 


je dova kabul. U gradu Mekki nema 
druge džamije osim Haremi-šerifa i sve 
Mekelije tu obavljaju namaz. U blizini 
je kuća u kojoj je rođen hazreti Alija. 
Neka mu Allah lice učini svijetlim i 
časnim, paje i to mjesto odabrano. Tu 
je kuća gdje je rođena Fatima, nek je 
Allah s njom zadovoljan, kći je Boži- 
jeg Vjerovjesnika, nek je na njeg Bo- 
žiji mir i blagoslov. Tu je i rodna kuća 
hazreti Hatidže Velike (Kubra). Ona 
je majka muslimana. Na tom mjestu 
se ona vjenčala sa Božijim Vjerovje- 
snikom. Ručni mlin Fatimin i danas 
se nalazi u njenoj kući. Tu je i jedna 
sobica u kojoj je Vjerovjesnik obav- 
ljajući namaz tako dugo ostajao na 
nogama da bi mu one oticale. U kući 
Haziran je hazreti Omer primio islam 
kao četrdeseti po redu musliman. Iz- 
među muškaraca prvi je islam pri- 
hvatio hazreti Ebu-Bekr es-Sidik, a 
od mladih prvi je islam primio hazreti 
Alija. Između žena prva je islam pri- 
mila hazreti Hatidža. Zatim su islam 
prihvatili: Zejd sin Harisov, Osman, 
Zubejr, Abdurahman sin Avfa, Sad 
sin Vekasa, Talha sin Abdulaha, svi 
poslije Ebu-Bekra. Neka je Allah sa 
svima zadovoljan. Iza toga su drugi 
dolazili dok ih je bilo trideset i devet, 
a tada je Božiji Vjerovjesnik zaželio 
od Allaha da u islam uvede Omera 
ili Ebu-Džehla, pa je tako četrdeseti 
islam primio Omer, a Ebu-Džehl nije 
nikada prihvatio islam. 

Da se opet vratimo mjestima koja 
se zijarete: kuća, zvana Darul-Hidžre. 
To je mjesto odakle je Muhammed 
alejhisselam krenuo radi seobe u Me- 
dinu. Na svom mjestu (ležaju! ostavio 
je hazreti Aliju, a on sa Ebu-Bekrom 
krenuo do brda Sevr, sklonivši se tu 
u jednu pećinu, gdje su bili u pokor- 
nosti Allahu. Tu se dolazi na murad 
(ispunjenje željal. Tuje rođen i Omer, 
neka je Allah s njim zadovoljan, pa se 
i danas pokazuje jedna kuća kao nje- 
gova rodna kuća. Ebu-Bekrova kuća u 
Mekki nazvana je kućom Darul-Hidžre, 
pa se u njoj i danas pali jedan kandilj. 
Ebu-Bekrova kuća i dućan nalaze se u 
čaršiji zvanoj Sukul-Hadžer kod bre- 
žuljka Safa. 


U blizini centra grada je i brdo Ku- 
bejs, jedna blaga uzvisina, na kojem 
mjestu je Vjerovjesnik pokazao čudo 
raspolavljanja Mjeseca. Tu su mu 
došle planine, životinje, zvijeri, ptice 
i drugo. I to se mjesto zijareti. Posje- 
ćuje se i soba u kojoj je hazreti Fati- 
ma pripremala hranu, gdje se nalazi 
i jedna peć. U Mekki je i mjesto gdje 
je Bilal Habešija (prvi mujezin) jav- 
no proučio ezan kada je Omer prešao 
u islam. Na Džebeli-Kubejsu ima je- 
dan mejdan, a ima još mnogo zijareta. 

Blizu Mekke je i groblje Mualla, 
za koje je rečeno da je dio raja, a gdje 
su sahranjeni velikani Mekke i Kabe, 
kao što je hadisom utvrđeno. 

Prije svega tu leži hazreti Hatidža, 
čiji grob je pod jednom kupolom. Kraj 
nje su Vjerovjesnikove kćeri: Zejneba, 
Rukija, Umi-Gulsum, zatim Abdulah 
sin Zubejra, kojeg je pogubio Hadžadž 
ibn Jusuf, pa je on, dakle, šehid. Tu 
leži i Sufjan sin Jemina, a kod njega 
Šejh Kazvini. Oko groba hazreti Ha- 
tidže je sedamdeset grobova i sve su 
velikani. Evo da još neke od njih spo- 
menem. Hazreti Fudajl, sin Ijada, koji 
bijaše imam dvaju Harema (Mekke i 
Medinel i muftija. Tu je i Šejh Zem- 
zemi. On se jednoga dana sreo pod Al- 
tun-olukom sa hazreti Hidrom. Hidru 
je bilo poznato da je Zemzemi evlija 
(bogougodnik' pa su razgovarali. Kada 
je Zemzemi zaželio da mu Hidr otkri- 
je neke tajne, ovaj na to nije pristao i 
rekao je da se on ne druži sa dunja- 
lučkim ljudima. 

Među bogougodnima u groblju Mu- 
alla je sahranjen i Džami Bihari, za- 
tim Ahmed Arabi. Stanovnici Mekke 
i okolice ovdje dolaze na murad i ko 
god se dotakne njegova groba (san- 
duka) tome se želja ispuni. Kada koji 
Arap izgubi devu, dolazi na njegov 
grob, dotiče ga i devu pronađe. Kažu 
da su se u to osvjedočili. Tu je i Šejh 
Munhadžif Jemeni, leži pod brdom, a 
kod njega je i Šejh Šujufi, zatim Šejh 
Sevvi, također jedan od velikana. 

Od rumskih velikana ovdje se na- 
laze: Šejh Džafer Rumi, Šejh Abdula- 
tif Rumi, Šejh Muštemil Rumi, Šejh 
Ubejd Islamboli (Stambolijal, Munla 


Šuvejdi Rumi, Šejh Mustafa poznat 
pod imenom Kapudži, Šejh Ebul-Fejd. 

Ebu-Bekrov sin i hazreti Omerov 
sin također su ovdje sahranjeni, a umr- 
li su šezdesete godine po Hidžri (697. 
po Isau alejhisselam). Svi spomenuti 
su u groblju Mualla. 

U blizini časne Kabe je i mjesto po- 
znato pod imenom Šubeke gdje je gos- 
podin Vjerovjesnik prodao svoj ogrtač 
isedžadu i za taj novac kupio to mjesto 
ostavivši ga kao vakuf (zakladul) za do- 
bre ljude i sirotinju kako bi se oni mogli 
opremiti kada umru. Tu se razvijala i 
zastava pri polasku u borbu. Na Mualli 
je pokopano bezbroj šehida siromaha. 
Između njih su najpoznatiji: Šejh Ab- 
dulkerim Jemeni, Šejh Enderusi, Ibra- 
him Edhem i njegov sin Abdurahman, 
neka je uz njih obilna Božija milost. 

I na Mini, Muzdelifi i Arefatu sa- 
hranjen je velik broj bogougodnika, a 
sve ih je nabrojati nemoguće, pa neka 
je na nas njihov blagoslov i sviju ih se 
sjećamo sa Fatihom. 

Izvan Mekke je i grob poznatog Šejh 
Mahmuda, sina Edhemova. 

Na koncu da spomenem još i ovo, o 
prošlosti Mekke moglo bi se mnogo go- 
voriti, jer tu ima bezbroj zijareta i mje- 
sta gdje se molba uslišava, a između tih 
mjesta su i ova, kako sam to slušao od 
vaiza (propovjednika): u samoj Kabi 
— kod Hadžerul-esveda, kod Multeze- 
ma, to jest između Hadžerul-esveda i 
vrata Kabe, kod Mekami-Ibrahima, 
Mekami-Džebraila, kod Mizaba, to 
jest Altun-oluka, na Babi-Selamu, na 
Safi, Mervi, zatim na Umri, Mini, na 
džemretima, na Muzdelifi, to jest kod 
Mešarul-harama, na Arefatu. To su 
najpoznatija mjesta čija vrijednost je 
i hadisom utvrđena. Osim spomenutih 
ima još mnogo zijareta. 

U blizini Mekke sreli smo i jednog 
mudžavira iz Sarajeva, koji je bio Ka- 
sim-begov hodža. On je otišao u Misir 
ostavši bez sredstava. 

Zatim smo posjetili Medinei-mune- 
veru i u njoj čisti grob (Revdai-mutahe- 
ra) gospodina Muhammeda, donoseći 
njegovoj časnoj duši na tisuće salavata. 

U istom turbetu, a niže Pejgambe- 
ra je Ebu-Bekr Sidik i Omer el-Faruk 
na koje smo također donosili pozdra- 
ve. Izvan kupole (Revdai-mutahere) 
je grob hazreti Fatime, pokriven ze- 
lenom čohom (urtu). 

Nakon toga smo posjetili medinsko 
groblje zvano Beki'. Iza današnje tvr- 
đave u ovom groblju pod jednom ku- 
polom su četiri ličnosti: hazreti Abas, 
neka je Allah s njim zadovoljan. On 
je Vjerovjesnikov amidža. Zatim se tu 
nalaze: hazreti Hasan, sin Alije, hazre- 
ti Džaferi-Sadik, a ime četvrtog nam 
nije poznato. U drugom turbetu pod 
jednom kupolom su Vjerovjesnikove 
žene: hazreti Ajiša, majka muslimana 
i žena-muftija, koju je Božiji Vjerovje- 
snik mnogo volio, zatim hazreti Hafsa, 
također žena Pejgamberova, te hazreti 
Marijeh, neka je Allah s njom zado- 
voljan. Ona je majka Vjerovjesnikova 
sina Ibrahima. Pod jednom kupolom 
su također: Zejneba, Rukija, Umi-Gul- 
sum, kćeri Vjerovjesnikove. Neka je 
Allah s njima zadovoljan. 

Dvojica odabranih učenjaka: ha- 
zreti Imami Malik i Šejh Nafi' sahra- 
njeni su pod jednom kupolom, zatim 
pod drugom hazreti Ukajl, brat hazreti 
Alije, a sin Ebu-Talibov. I nad grobom 
hazreti Halime, kćeri Sadove, pomaj- 
ke Božijeg Vjerovjesnika, je posebna 
kupola. Zatim su pod zasebnim kupo- 
lama: hazreti Osman, sin Afana, Fati- 
ma kći Esadova, majka Alijina, a pod 
kupolom su opet amidžične, "teze", Bo- 
žijeg Poslanika: Safija, Atika, potom 
Ismail, sin Džaferi-Sadika. 

Izvan Medine su u posebnom turbe- 
tu hazreti Hamza, Abdulah sin Džah- 
šov, Mus'ab sin Umejrov, Osman sin 
Osmana, koji su izginuli u prisutnosti 
Vjerovjesnika u borbi na Uhudu i svi 
sahranjeni u jednu grobnicu. U samoj 
tvrđavi leži Šejh Malik, jedan od pri- 
znatih bogougodnika. I njegov grob se 
posjećuje i ko god na njegovu grobu 
zapali svijeću želja mu se ispuni, što 
je, kako vele, isprobano. 

U blizini Medine je i Mesdžidi-kible- 
tejn (Džamija sa dvije kiblel, nazvana 
po tome što se vjerovjesnik Muham- 
med u toku molitve, nakon što je obavio 

dva rekata podne namaza, najednom 
okrenuo u namazu prema Kabi, a do 
tada je kibla muslimana bio Kudus 
(Jerusalim). Od tada je postala Kaba 
mjesto kuda se muslimani okreću pri 
molitvi, a spomenuta džamija je na- 
zvana Mesdžidom sa dvije kible. 

Poznate su i četiri džamije u blizini 
Medine u kojima se klanjalo u vrijeme 
borbe zvane Hendek. 

Mesdžid Kuba ili Mesdžid Kube- 
tul-islam također je lijepo mjesto. Tu 
je Vjerovjesnik alejhisselam sagradio 
prvu džamiju i tu se sastajao sa mu- 
slimanima podučavajući ih vjeri, gdje 
su i mnogi kur'anski ajeti objavljeni. 
Tu se nalazi i jedno palmino stablo, 
koje je, po narodnoj predaji, zamolilo 
Vjerovjesnika da jede njegov plod. Po- 
kušavali su da od ove palme prenesu 
plod i u druga mjesta, ali bez uspjeha. 
Ovdje je sagrađena lijepa džamija. Tu 
je i jedan izvor u kojem bijaše malo 
vode, pa kada ga je svojim blagoslov- 
ljenim ustima dotakao Vjerovjesnik, 
odatle je najednom potekla čista stu- 
dena voda. Ova je voda dobra i dale- 
ko poznata. 

Planina Uhud poznata je po tome 
što se tu dogodila istoimena bitka 
Uhud (3. godine po Hidžri ili 625. iza 
Isaa alejhisselam!. Na tom mjestu je 
u borbi izbijen jedan zub Vjerovjesni- 
ku alejhisselam i sa krvlju je pao na 
jedan kamen. 

Izvan Medine je i Kuća žalosti (Bej- 
tul-huzn) u kojoj je hazreti Fatima pro- 
vela četrdeset dana, a po drugoj verziji 
četiri mjeseca, poslije smrti Vjerovje- 
snikove i tu umrla u pokori i žalosti. 
Neki kažu da je Fatima i sahranjena u 
toj kući, koju je hazreti Alija sagradio 
svome potomstvu. Drugi opet kažu da 
se tačno ne zna gdje je Fatimin grob. 
Neki opet spominju da je hazreti Fa- 
tima sahranjena zajedno sa sinom 
Hasanom i hazreti Abasom pod istom 
kupolom, a Allah najbolje zna. 

Između Mekke i Medine je Be- 
dri-Hunejn gdje je izginulo više ga- 
zija, a što su skrivili licemjeri (mu- 
nafiklar) u islamu. I danas se na 
tom mjestu uoči petka i ponedjeljka 
mogu čuti udaranje bubnja, hrzanje 

konja i zveket sablji. Hadžije naila- 
zeći tuda jedva da zadrže i zaustave 
deve, a mnoge hadžije i ne znaju šta 
je tome uzrok. Mnogi koji su tu rani- 
je dolazili pričali su ovo. I u jednom 
drugom mjestu na udaljenosti od jed- 
nog konaka od Medine postoji sličan 
slučaj, pa i mi kada smo tuda naišli, 
poslije jacije na jedan sahat ili sahat 
i po, najednom su sve deve stale. Da- 
kle i deve su tu nešto osjetile, a i mi 
ljudi smo čuli glasove. Tu smo mora- 
li i prenoćiti. 

U Medini ima mnogo zijareta, ali ih 
je nemoguće sve nabrojiti. Zato neka 
smo svi pod pažnjom dobrih stanov- 
nika Medine kao i svih umrlih musli- 
mana i muslimanki, šejhova i bogou- 
godnika. Za njihove časne duše smo 
proučili Fatihu. Bože, proživi nas u 
skupini njihovoj! 

Bože, omogući nam i olakšaj da 
budemo u društvu i na pogledu svih 
bogougodnika, kao i njihova roda i 
drugova, kako onih koji su preselili na 
Drugi svijet, tako i živih i onih koji će 
doći poslije nas. Proživi nas u skupini 
njihovoj — amin! 


Zaključak. Od časne Kabe do Kaira 
ima sedamdeset-osamdeset konaka, a 
mi da spomenemo samo neke od njih: 
prvi konak idući iz Mekke je Badi-Fa- 
time, zatim Rabi'-Ešme, Guzeldže, Bir- 
ke, Kuburuš-šuheda, Bedri-Hunejn, 
Gurejbud-dehna gdje Medina ostaje 
na desnoj strani od nas, zatim tvrđa- 
va Janbu', Darul-bekre, Nuri Džemali 
Šit, Megarei Numan, tvrđava Nehil, 
Nudžar, Dživare, Ibrahim kujulari, tvr- 
đava Muvejlah, Hazin, Džirjan, Hinek, 
Mudelat, Šerefi Hidžaz, Vedžhi Sinar, 
El-Jahmun, Zahri Himar, Semadet, 
Kal'a Lezlem, Kabri Šejh Mezruk, 
Šerikatul-Muares, Džebeli Zin, Kur- 
si Muvejlah, Ujunul-Kasb, Zatur-ra- 
him, Megari Šuajb, Vadi Kurejš, Vadi 
Zuhal, Vadi Beni Israil, Džebeli Esen, 
Sathi Akabe, Vadi Hurnub, Kal'a Ne- 
hil, Kababul-masrif, Kal'a Edžrud, 
Mikat, El-Mesani, Darul-hamre, El- 
buvejb, Birke. Mnoga od ovih mjesta su 
u ruševinama i opkoljena planinama. 


Došavši ponovno u Kairo našli smo 
na životu i u zdravlju našeg cijenjenog 
brata i prijatelja efendiju Ali-čauša. 
Ponovo smo posjetili umrle bogougod- 
nike u groblju Karefa. 

Nekajje neizmjerna hvala Vječnom 
Tvorcu kada je ovom slabašnom robu 
i grješniku dosudio da posjeti njihove 
grobove. I ovaj puta smo posjetili Alti 
Parmak-efendiju, poljubili ga u ruku, 
zaželivši njegov blagoslov uz dovu. 
Proveli smo u zaštićenom Kairu oko 
dvadesetak dana. Iz Kaira smo kre- 
nuli u petak i stigli u Rešid, a potom 
u Aleksandriju (Iskenderiju). Napo- 
minjem da smo iz naše skromne kuće 
u Županj-Potoku krenuli u petak, u 
Istanbulu prispjeli u petak, unišli u 
Aleksandriju u petak, iz Kaira kre- 
nuli u petak, ponovno stigli u Kairo 
u petak i u Solun došli u petak. U 
Aleksandriji smo obišli grobove gore 
spomenutih bogougodnika, učenjaka 
i šehida, neka nas prati njihov blago- 
slov. U ovom gradu smo se zadržali 
oko dvadeset dana dok su stigle lađe, 
pa smo se potom ukrcali u lađu po 
imenu Kara Mursel, a vlasništvo je 
nekog Solaka. Odatle smo sa još osa- 
mnaest lađa krenuli prvi dan mjeseca 
nisana u ponedjeljak (1. IV 1616.1, i 
stigli u tvrđavu Fineke na Rodosdži- 
ku. U putu smo prošli adu Mis. Tu 
se nalazi mala tvrđava. 

Od Aleksandrije do Rodosa ima 500 
milja, od Rodosa do Stankoja ravno 
100 milja, od Stankoja do Sakiza 100 
milja, od Sakiza do Soluna 500 milja, 
ili ukupno 1.200 milja od Aleksandri- 
je Iskenderije) do Soluna (Selanika). 

Na Rodosu smo ostali petnaest 
dana i tu dočekali prvi dan proljeća 
(Rozi-hadra). Odavde smo krenuli u 
kasabu Stankoj, koja ima mnogo voća, 
vinograda i bašča. Tu ima pet džu- 
ma-džamija i jedna vrlo lijepa tvrđava 
sa dvije stotine topova. Ovo je veoma 
bogata kasaba, slična Rodosu. Odav- 
de smo u petak stigli u Sakiz. Tu je u 
polju velika tvrđava, a u tvrđavi še- 
her, čije kuće su veoma lijepe i uredne. 

Od Aleksandrije do Soluna prošli 
smo i vidjeli nekoliko ada i tvrđava, 
a neke od njih smo i ranije opisali. 


Neke opet nismo ni vidjeli, jer su nam ostale zdesna ili 
slijeva na većoj udaljenosti, pa smo za takve raspitivali 
stare mornare i po njima dali opise. Između takvih je, 
naprimjer, ada Kipar (Kibris). To je jedna od najvećih 
ada, ima šest tvrđava. Tu je sjedište paše i trojice begova. 
Ima mnogo sela. Zatim ada Mis ima jednu tvrđavu. Po- 
tom ada Kerpe, koja ima dva-tri sela, pa Rodosdžik-ada, 
također je velika i ima tri stotine i šezdeset sela, a koju 
smo i gore spomenuli. Na njoj su tri tvrđave, od kojih se 
jedna zove Veliki Rodos (Buyuk Rodos), druga je Stari 
Rodos (Eski Rodos), a jedan se zove Lindos. Zatim slijedi 
ada Sunbuki, pa Indžirli-ada sa tvrđavom. Potom dolazi 
Ileki-ada koja je uredna, zatim Hereka-ada, zatim Asi- 
tankoy-ada, koja spada među najljepše ade. Potom postoji 
Ahmed-pašina ada sa nekoliko sela, pa Livos-ada sa tvr- 
đavom, zatim Patmos-ada u kojoj ima jedan veliki mana- 
stir. Potom dolazi Ahijja-ada, a koja pripada rodoskom 
paši. Zatim Susam-ada, koja spada u carske hasove — u 
njoj ima više sela sa hiljadu i pet stotina kuća — zatim 
Sakiz-ada, a koju smo naprijed spomenuli. Potom slije- 
de ade: Kujun, Midilli, Mavlova, Buz-baba, Bohča, Ilim, 
Imroz, a sve one su nastanjene i uredne. Nenaseljenim 
adama nema ni broja. Sve spomenute ade su na misir- 
skom putu. Idući Anadolu ima mnogo lijepih utvrđenja. 
Između njih su Adalija, zatim Finika, Bodrum, a idući 
odavde dalje sve je manje tvrđava. Na Kuš-adi je mala 
tvrđava, zatim dolazi Češme tvrđava naspram Sakizu, 
pa Urla, Izmir-kala, Kara Foča, Akča Foča, Bogaz Hisar, 
sve na strani Anadola. 

Sve smo ovo vidjeli idući i iz Istanbula u Kairo. Spo- 
menute ade i tvrđave pripadaju padišahu. 

Idući tako u petak smo, između podne i ikindije, a 
prošavši Kara Burun, došli u Solun. Odsjeli smo u hanu 
merhum Mustafa-paše i tu boravili deset dana u miru i 
užitku. Posjetili smo i razgledali nekoliko velikih džamija 
i mesdžida. Između ovih je džamija Aja Sofija, Stara dža- 
mija (Eski džami), Kasimija džamija koje su jako velike. 
Posjetili smo i Mevlevihanu (tekye). U gradu ima velikih 
čaršija sa brojnim kahvama, jer je to veliki grad, u kojem 
između ostalih ima samih Jevreja hiljadu i osamdeset 
kuća, kako je to zabilježeno u Defterhani pri uzimanju 
harača (poreza). Ima mnogo rumskih kuća (grčkih), a ve- 
lik broj i muslimanskih. Cijeli grad je u tvrđavi. 

Odatle smo krenuli u Avret-hisar. Tu je skela, pa pro- 
šav tuda, pa kroz Demir-kapiju stigosmo za šest dana u 
šeher Uskiip (Skoplje). Ovaj grad je vanredno lijep. Kre- 
nuvši iz Skoplja sa trideset poštovanih bosanskih hadžija, 
Sarajlija, prispjesmo u Sarajevo. 

Iz Sarajeva smo krenuli i petnaestog džumadel-ahira 
1025., u četvrtak, u doba kušluka (30. VI 1616. |, stigli kući 
u kasabu Županj-Potok. Hvala Allahu! 

Ovdje prenosimo prigodnu pjesmu o hadžu kao uspo- 
menu (jadigar) od pjesnika Zamiri-efendije. 

IZABRANA ODA 

(munadžat) 

U mojoj mašti stalno je prisutna stara kuća (Bejtullah), 
a rasplamsalu vatru za njom može utažiti samo viđenje. 
Ali ja nemam opskrbe za ovaj put uistinu, 

pa da se priključim posjetiocima iz raznih krajeva. 
Bože, Tvojom voljom dosudi mi saputnika, 

podari mi opskrbu i saputnika meni nejakom. 

Na licu Zemlje to je najodličnija bogomolja 

kod koje se dijeli milost Milosnoga robovima Njegovim. 
Nije svakom dosuđeno ovo blagoslovljeno putovanje, 
ali onaj koji to želi to će i postići. 

Toje mjesto gdje se rodio Miljenik Stvoritelja, Mustafa, 
i njegovim svjetlom je osvijetljen Mjesec, dan, svemir i 
Zemlja 


Svemir se obveselio čuvši glas: Budi! 


Bože, podari mene jednog gariba (siromaha| 

i ispuni mi želju, jer jedino Ti možeš to učiniti. 

Učini i mene od onih koji će posjetiti Bejtul-haram 

da bi se ija tako molio kod Rukni-Muhterema. 

I da svakog časa donosim telbiju sa zanosom. 

Zamiri je pripravan da se za Tebe žrtvuje 

i da izvrši sve ono kako je propisano. 

Ja, grješni siromah, Jusuf, sin Muhamedov, rođen sam 
u kasabi Livnu, gdje sam odrastao i bio mujezin Lala-paši- 
ne džamije. Međutim, kada je merhum Džudža Džafer-aga 
sagradio svoju džamiju u Duvanjskoj nahiji, u kasabi Žu- 
panj-Potoku, postavio je moga poštovanog brata merhum 
Omer-efendiju za imama i hatiba svoje džamije uz plaću 
od dvadeset i pet akči, a mene, siromaha, odredio za mu- 
jezina uz plaću od dvanaest akči, na čemu neka je hvala 
Allahu. Zatim, ja sam se pomalo bavio i dozvoljenom tr- 
govinom i tako prištediv osamnaest hiljada akči pošao na 
hadž u petak 22. džumadel-ula, ili 9. hazirana, odnosno 
mjeseca lipnja, 1024. (20. VI 1615.1. Krenuli smo sa čaira 
Husejn-spahijina gdje smo konačili i tako putujući preko 
Kaira i Hindskim morem stigli u Mekku, neka joj Allah 
čast uveća, u petak 3. ramazani-šerifa (26. IX 1615.1. Osmi 
dan zul-hidžeta, ili dan Tervije (kada se odlazi na brdo 
Arefat), bio je u subotu (29. XII 1615.1, a prema astronom- 
skim podacima i 1. muharem te (nove hidžretskel godine 
bio je u subotu na Bozgun |Božićl. u" 


Hadži Jusuf, mujezin 


I hidžretske 1057. (1647.1 godine 8. dan zul-hidžeta, od- 
nosno dan Tervije, dogodio se također na Bozgun (Božić). 
Poznato je da se kroz trideset i četiri godine obrne (za- 
vršil jedan ciklus. Hvala Allahu dočekah da se i ovaj ciklus 
završi što evo i lično zabilježih 1057. (1647./1648.| godine. 

Omer Musić 


HADŽI MUSTAFA 


BOŠNJAK-MUHLISI 
Opis puta na hadž (1748 


(Hašg Mustafa al-Bosnawi — Muhlisr) 


odaci o životu pjesnika-puto- 

pisca hadži Mustafe Muhli- 

sije vrlo su oskudni. Zna se 

da je rođen u Gornjem Va- 
kufu početkom XVIII vijeka i da je 
bio kadija. Službovao je u Sarajevu, 
Foči, Mostaru, Duvnu, Užicu i Banja 
Luci. Bio je sarajevski kadija od maja 
1737. do februara 1739. godine i u tom 
svojstvu sudjelovao je i istakao se u 
bici pod Banjom Lukom 4. avgusta 
1737. godine i za zasluge bio odliko- 
van. U augustu 1742. godine, kada je 
bio na dužnosti kadije u Foči, odredio 
ga je bosanski vezir Jegen Mehmed 
paša za člana komisije za razmjenu 
zarobljenika i razgraničenja između 
Turske i Austrije poslije mira 1739. 
godine. Kao kadija Agriboza (Grčka) 
otišao je na hadž 1161/1748. godine u 
društvu sa svojim bratićem. Taj put 
je opisao u pjesmi od 888 stihova na 
turskom jeziku!. Nakon obavljenog 


1 M. Handžić, Književni rad Bosan- 
sko-hercegovačkih muslimana, Saraje- 
vo, 1933, str. 49 1 65-66. H. Kreševlja- 
ković, H. hf. Džemaludin Hadžijahić, 
Sarajevo, 1955, str. 4. Dr. S. Bašagić, 
Bošnjaci i Hercegovci u islamskoj knji- 
ževnosti. Sarajevo, 1912, str. 39-50. 
(Dervišpaša Bajezidagić), 59-71 (Ner- 
kesija Sarajlija), 114-118 (Ahmed Ru- 
šid), 83 (Ahmed-beg Sabihi). Jedan 
anonimni pjesnik je napisao pjesmu 

hadža, vratio se u svoje rodno mje- 
sto Gornji Vakuf i tu umro. Datum 
smrti nije poznat?. 

Što se tiče Muhlisijinog pjesnič- 
kog rada, znalo se da je ispjevao hva- 
lospjev Hekim-oglu Ali-paši povodom 
njegove sjajne pobjede nad austrijskom 
vojskom pod Banjom Lukom 4. avgu- 
sta 1737. godine. Ovaj hvalospjev ima 
dvadeset sedam stihova, a spjevao 
ga je na arapskom, turskom i perzij- 
skom jeziku. Znalo se, također, da je 
opisao svoj put na hadž na turskom 
jeziku. Danas, međutim, znamo da 
je Muhlisija spjevao i jednu ljubavnu 
pjesmu od devetnaest stihova, krono- 
gram u deset stihova djevojci Fatimi 
i jednu satiričnu pjesmu o kadijama 
od pet stihova. 

Prvo ćemo se osvrnuti na njegov 
opis puta na hadž, što predstavlja i 
najznačajnije Muhlisijino djelo. Nije 
sačuvan autograf ovog njegovog djela. 
Prepis djela nalazi se u Orijentalnom 
institutu pod brojem M. T. 639 i kod 
dra Muhameda Hadžijahića, Muhli- 
sijinog polomka. Muhammed Enveri 
Kadić je u svojoj Kronici, svesci VI, 


na četiri jezika: arapskom, turskom, 
perzijskom i našem jeziku. O. Mušić, 
Radovi Filozofskog fakulteta u Sarajevu, 
Knjiga I, 1963. str. 349-365. 


2 H. Kreševljaković, isto. 


donio ovaj spjev, koji je prepisao iz 
navedenog rukopisa u Orijentalnom 
institutu". 


OPIS PUTA NA HADŽ 

U uvodu na arapskom jeziku Munhli- 
sija objašnjava da je svrha pisanja ovo- 
ga djela da podstakne imućne ljude da 
obave taj vjerski propis kako bi stekli 
oprost Allaha za svoje grijehe i čast ho- 
dočasnika svetih mjesta, te da upozori 
one koji idu na ovaj uzvišeni put da budu 
stalno na oprezu od prevara odmetni- 
ka — beduina i drskih kradljivaca — jer 
ko to ne poznaje izlaže sebe nesrećama 
i propasti, a to je zabranjeno riječima 
Kur'ana: "Ne bacajte se svojim ruka- 
ma u propast". Zbog toga je ovo djelo 
nazvao: Vodič do svratišta i sprovod- 
nik do konačišta. Zatim navodi godinu 
svoga odlaska na hadž (1161/1748.) I, 
konačno, dajući podatke o sebi, kaže: 


3 Rukopis je neuvezan, ima 38 listova 
veličine 22X15 cm, papir žućkast, pi- 
smo nesh, nazivi mjesta vokalizirani, 
stranice sredinom obrubljene crvenom 
linijom, naslovi poglavlja pisani crve- 
nom tintom, na prvoj stranici je uvod 
na arapskom jeziku. Ovaj prikaz je ra- 
đen prema prepisu u Orijentalnom in- 
stitutu uz upoređivanje s rukopisom 
dra M. Hadžijahića. 

Ja sam ubogi siromah rob moćnoga 
Allaha, Muhlisi hadži Mustafa, pri- 
vremeni kadija u Agribuzu, Bosanac 
po rođenju i stanovanju, hanefija po 
islamskom učenju." 

Na početku putopisa Muhlisija za- 
hvaljuje Allahu, koji je ljudima stavio 
u dužnost obavljanje hadža i obećao raj 
Firdevs za tegobe podnesene na tom 
putu, na tome što mu je učinio mnoga 
dobročinstva i omogućio da obavi hadž i 
time izvrši Allahovu zapovijed. Navodi 
dalje da opisuje svoje putovanje, kako 
bi hadžijama i drugima bilo od koristi. 

Nakon dolaska u Istanbul, Muhli- 
sija ukratko piše o Rumeliji i upoređu- 
jući je s Bosnom, kaže: da im je klima 
dosta slična i da su njome zadovoljni i 
bogat i siromah. O Istanbulu kaže da 
mu nema ravna i da ga ne bi mogao 
opisati ni Hassan.' 

Iz Istanbula kreće jednom brzom 
lađom preko Galipolja, kraj otoka Sa- 
kiz (Hios) u Egejskom moru, zatim kraj 
Stankoja, Rodosa i Abhora opisujući 
znamenitosti i ljepote otoka. Dan po- 
laska iz Istanbula Muhlisija nije spo- 
menuo. Put od Istanbula do Sakize 
Muhlisija je podijelio na korake, i to: 
od Istanbula do Galipolja jedan korak 
od Galipolja do Kelidulbahra drugi 


1 Hassan ibni Sabit je poznati pjesnik 
iz vremena Muhammeda a. s. 


korak, od Kelidulbhara do Sakize tre- 
ći korak. Odatle do iskrcavanja u luci 
Rešid na Nilu nije brojio nikakve "ko- 
rake", jer nije bilo zaustavljanja. Ko- 
liko je trajala ova plovidba, Muhlisija 
nije spomenuo. 

Iz luke Rešid krenuo je lađom uz Nil 
prema Bulagu i Kairu prešavši put od 
500 milja za tri dana. Za Kairo kaže 
da je tu šetnja od mora i da razgleda- 
nje pruža ugodnost samo da nijesu 
potrebne riječi "da nije. Na margini 
ovoga rukopisa napisano je crvenom 
tintom da je krenuo na put iz Bulaga 
i Kaira preko pustinje Hidžaza prema 
Mekki 27. Ševvala 1161. g. H. (21. ok- 
tobra 1748. g.). 

Tek kad je krenuo iz Kaira, Muhli- 
sija počinje brojati konake manzil sa 
oznakom trajanja puta između konaka. 

Prvi konak Birke šest sati hoda, 
ugodna klima i pitka voda. Egiptu i 
Kairu ne bi se imalo šta zamjeriti da 
na trgovima nema pijeska i beduin- 
skih lica. 

Drugi konak Dari-Hamra dvanaest 
sati hoda, mjesto pustinjsko i bezvodno. 

Treći konak Ašrut, petnaest sati 
hoda, mjesto kamenito i teško prola- 
zno, klima ugodna, ali svijet zao. Na- 
zire se rub mora u Suecu. 

Četvrti konak Re su-n-nawatir, če- 
trnaest sati hoda, mjesto bezvodno i 
pjeskovito, životinje skapavaju od žeđi. 

Ovdje ima sedam stubova sa starim pi- 
smenim znakovima. 

Peti konak Tih, deset sati hoda, 
pustinja po kojoj su Izraelćani zbog 
neposlušnosti lutali četrdeset godina. 

Šesti konak Nah! petnaest sati hoda, 
lijepo mjesto, počinje Hidžaz. Lijevo 
odatle na udaljenosti od trideset sati 
hoda je Damask, desno je planina Tur 
na kojoj je Mojsije (Musa) dobio objavu 
Toru (Tevrat). 

Sedmi konak A/aiyye, petnaest sati 
hoda, pusto i kamenito mjesto. 

Osmi konak Sathi Akabai ganta- 
rati-l-bahr, dvanaest sati hoda, viso- 
ravan, naokolo planine s crnim ka- 
menjem, teško prohodne i bezvodne, 
iskušenja žednima. 

Deveti konak Oantaratu-l-bahr, de- 
set vrhovi brda slični željezu, put teš- 
ko prohodan, slabe životinje stradaju, 
voda je pitka. Na lijevu stranu na uda- 
ljenosti od četiri konaka je Jerusalim. 

Deseti konak Zahru-l-himar osam 
sati hoda, trnovita visoravan, mje- 
sto odgovara svome imenu (magare- 
ća leđa), mnogo uvala, teška klima, u 
blizini je selo, gdje ima dobrih datula 
i lijepe vode. 

Jedanaesti konak Šarafa, sedamna- 
est sati hoda, mjesto među brdima čiji 
se vrhovi pružaju do neba, zemlja tvr- 
da, pjeskovita, iza brda nema beduina. 

Dvanaesti konak Meggayiri Šuaybi 
Nabr, sedamnaest sati hoda, ima pit- 
ku vodu, a u okolini mnogo bunareva, 
visokih palmi i drveće, besprimjerno 
ugodna klima, iza brda je more, mje- 
sto je čuveno po vinogradima, smokva- 
ma i šipovima. U blizini ovoga mjesta 
je grad Medjen, koji ima pitku vodu. 

Trinaesti konak Uyusb, osamnaest 
sati hoda, mjesto na obali Slanog mora, 
voda je pitka. 

Četrnaesti konak Muwaylah, seda- 
mnaest sati hoda, visoravan u blizini 
mora, ima divnih datula, pjeskovit pro- 
laz, pijesak bijel, stanovnici beduini. 

Petnaesti konak Salma, četrnaest 
sati hoda, mjesto krševito i okruženo 
brdima, voda slana, na desnoj strani 
su lijepa sela plemena Selma, na lijevoj 
strani je Bahri Salih (Salihovo more), 
planine pogodne za stoku. 

Šesnaesti konak Azlem, šesnaest sati hoda, teško i pje- 
skovito mjesto, voda gorka, ni hadžije ni životinje tu ne na- 
laze odmora, iza brda beduini Azlama prodaju hadžijama 
potrebnu hranu. 

Sedamnaesti konak Tstabli-Antar, šesnaest sati hoda, 
bunar presušio, a oblak ne daruje kišu, za vrijeme hadža 
beduini napajaju svijet kišnicom. 

Osamnaesti konak je Guš, šesnaest sati hoda, teško 
prohodno mjesto, voda kao more slana, okolni beduini su 
dobri ljudi, prodaju stoku i vodu i tako hadžijama pomažu. 

Devetnaesti konak Ekra, dvanaest sati hoda, voda sla- 
na, ali je mjesto privlačno, pustinja je široka i mjestimič- 
no zelena. 

Dvadeseti konak Hanak, petnaest sati hoda, mjesto puno 
raznovrsnih blagodati, ima dovoljno mlijeka, voda je slana, 
okolni beduini donose bistru kišnicu, datula i masla ima u 
izobilju, a ovce i lubenice su na glasu. 

Dvadeset prvi konak Hura, šesnaest sati hoda, mjesto 
krasno ali voda loša, sa strane dolaze beduini lijepa izgle- 
da i prodaju mlijeko i mirišljive limunove. 

Dvadeset drugi konak Nabat, petnaest sati hoda, krše- 
vito mjesto, bunarska voda vrlo slatka, svratišta su sna- 
bdjevena hranom, masnoćom, datulama i sitnom stokom. 

Dvadeset treći konak je Hudayra, petnaest sati hoda, 
ovo bezvodno mjesto ima i drugo ime Wadi-i-Nar, što znači 
dolina vatre", opkoljena je crnim brdima. Svi beduini ov- 
dje su pristojni. 

Dvadeset četvrti konak Yanbu, sedamnaest sati hoda, to 
je mjesto s nasadima palmi, u blizini je pitka voda gdje je 
najpoznatije Alijino vrelo (IV halife), imaju dvije podzemne 
vode čiji izvor — kako pričaju mještani — nije poznat. Ovdje 
ima lubenica, datula, bamije, krastavaca, limuna i paradaj- 
za. Ovdje uspijeva ječam, kukuruz i divno povrće. Na lijevoj 
strani je Medinei-munevvera udaljena 30 sati hoda. Jenbu 
je luka Medine. Desno, preko mora su sela Gornjeg Egipta. 

Dvadeset peti konak Badr, osamnaest sati hoda, najča- 
snije konačište, brdo čije ime znači pobjedu, mjesto gdje je 
vjerovjesnik Muhammed a. s. s drugovima dolazio i pobi- 
jedio idolopoklonike. Tu je četrnaest šehida-heroja popilo 
smrtno šerbe iz rajskih vrtova. Vode Bedra ne hvale, ali ih 
za nevolju piju. Za Bedrom je selo Takif, tu se nalazi Fmi- 
rul-hadž i sedam odžaka vojske za čuvanje i provođenje had- 
žija, vojnici Čerkezi dan-noć na sve strane čuvaju hadžije, 
koji se kreću posve sigurno. Ko je gladan, dobiva vojnički 
hljeb. Divna je to služba na Božjem putu! 

Dvadeset šesti konak Ga, šesnaest sati hoda; da ovo 
mjesto ima vodu, ne bi hadžijama klima bila teška, bedui- 
ni donose povrće i datule. 

Dvadeset sedmi konak Rabig, petnaest sati hoda, ovo je 
divno mjesto, voda pitka, klima ugodna, ovo je mikat" had- 
žija sa zapada iz Egipta i Sirije. Tu hadžije oblače ihrame 
i stoje spremni na Božju zapovijed da se odazovu poklikom 
labbayka što znači: odazivam Ti se. 

Dvadeset osmi konak G()udayd, šesnaest sati hoda, u 
ovom mjestu glavni problem je voda, inače mjesto je lijepo, 

uspijevaju žitarice i lubenice. Ima dosta trave za pašu i 
prodaje se stoka. 

Dvadeset deveti konak Bi r-i— Asfan, petnaest sati hoda. 
Tu je bunar i selo Asfan, poznat po imenu Osmanovo selo i 
bunar, bunarska pitka bistra voda osvježuje žednoga. Pred 
Asfanom je Wadi Fatma mjesto lijepo ali "ne prigovaraj mu 
vodi". Od Asfana je udaljeno dvanaest sati i po nekad tu 
hadžije odsjedaju. 

Trideseti konak Mekke-i-Mukarrama, dvadeset sati hoda. 
Munhlisija nije Mekku opisivao kao druga mjesta, nego, oči- 
to, ushićen od radosti što se našao u tom svetom gradu i 
pred osjećanjima potpune pobožnosti i iskrenog uvjerenja, 
on odmah izlijeva bujicu pohvala gradu, zaboravljajući i kli- 
mu i vodu i pustinju i beduine i hadžije. Evo nekoliko stiho- 
va u prijevodu, koje je Muhlisija u zanosu spjevao o tome: 

Divan je to grad, pohvaljen od Boga, 

U svojoj knjizi On ga naziva majkom gradova, 

Svojim postojanjem stariji je od cijelog svijeta, 

Svojim ugledom je prvi nad svim gradovima, 

Najveći dokaz njegove vrijednosti 

Je postojanje u njemu Božje kuće. 

Svima muslimanima on je mjesto pogleda, 

On je mjesto objave Božjeg svjetla. 

On je životni cilj svega živoga, 

On je mjesto božanskog oprosta. 


Ispisavši trideset stihova pohvale i veličanja Mekke, 
Munhlisija govori o tome šta ga je dovelo u ovo daleko i sve- 
to mjesto: 

Iskrenost dovodi zaljubljenog onome što vidi, 

Istinska ljubav je teška stvar. 

Istinska ljubav bila je najbolji drug 

Ovom Munhlisiji (iskrenom) iz Bosne. 


Odmah poslije toga, Muhlisija ističe cilj svoga dolaska 
i pred Kabom izriče ove stihove. 

O ljepotice, kojoj hrli svijet, 

O pogledu ljudskog roda! 

Grešnik sam, siromah sam, bijednik sam, 

Bolesnik sam, crna obraza sam, nevoljnik sam, 

Kapiji Tvoje dobrote došao sam po dobročinstvo, 

Bezvrijedan sam, prosjak sam, Caru došao sam, 

Slab sam, iz daleka sam, putnik sam, 

Tuđinac sam, Tebi dobrom vladaru došao sam, 

Moja žarka nada je pred Tvojim vratima, 

Da me zagovaraš pred Gospodarom. 

Da mi bude oprošteno, da budem obradovan Njegovim 
pogledom 

Moje hodočašće da bude blagoslovljeno hodočašće. 

Da budu brisani grijesi mojih roditelja, 

Da ne budem dužan nikom na ovom svijetu. 

Da bude oprošteno mojoj braći i djeci, 

Da nam bude svima podaren raj i ljepota. 

Da bude oprošteno našem porodu i rođacima, 

Da nam boravište bude uzvišeni raj. 


Da budemo susjedi cara poklonika, 

U njegovim vrtovima pod sjajnim prijestoljem, 
Da ne budemo kažnjeni, a svi grijesi da nam 
Budu oprošteni od Boga, divan je On darovatelj! 
Da svom narodu budu oprošteno, 

Da im rajski vrtovi budu ugodna mjesta. 


Interesantno je da Muhlisija, boraveći u Mekki, ne govo- 
ri ni o mjestima i načinu obreda, o tavafu (obilasku Kabe), 
o obredima na Safi i Mervi, o boravku na Arefatu i Mini, 0 
ihramima i uopće o trajanju hadža. On nam ništa ne pri- 
ča o svojim drugovima, o hadžijama iz ostalog svijeta ili o 
Mekelijama. Ovdje ne treba dugo tražiti razlog. On je oči- 
to samo jedan, a to je Muhlisijjma beskrajna pobožnost i 
potpuna predanost ovom činu, koji je velik i jedinstven put 
da se najviše približi Allahu, da dobije oprost za počinjene 
grijehe, put da se čovjek preporodi i još više ojača svoju vje- 
ru i uvjerenje. Za njega je tu bilo sve dobro i lijepo, jer tuje 
Bejtullah (Božja kuća), tu su i ostala sveta mjesta simboli 
Božje dobrote i milosti. Tu se rodio vjerovjesnik Muham- 
med, Božji odabranik, milost Božja za ljude, nada na onom 
svijetu. Zbog svega toga nije čudo što Muhlisija šutke na- 
pušta Mekku obuzet osjećanjem zadovoljstva zbog obav- 
ljene vjerske dužnosti ne ostavivši nam nijedan podatak o 
tadašnjoj Mekki i svemu onome što se tamo zbiva. Pošav- 
ši iz Mekke 21. zulhidžeta iste hidžretske godine (12/XII — 
1748 g.), on odmah nastavlja opis puta, kao što je to činio 
do dolaska u Mekku. 

Prvih sedam konaka od Mekke, Vadi Fatma šest sati, 
Bir-i-Asfan 13 sati, Halis 8 sati, Gudeyd 10 sati, Rabig 15 
sati, Ga' 16 sati i Bedr 16 sati Muhlisija ne opisuje, jer ih 
je opisao na putu iz Kaira u Mekku, kako se kaže u bilješci 
na margini rukopisa. 

Osmi konak Šudayd, petnaest sati hoda, ima puno pal- 
mi, povrća, bunarske vode i lubenica. Beduini se ne ophode 
lijepo prema putnicima. 

Deveti konak Gubur-i-šuhada', šesnaest sati hoda, tu je 
nekropol heroja palih na Božjem putu, klima je ugodna, ali 
je mjesto bez vode. 

Deseti konak A!l-Madina-al-munawara petnaest sati 
hoda, svjetlo mjesto Božjeg poslanika, njegova grobnica-ru- 
žičnjak, grad kojem nema ravna na svijetu, od Bejtullaha 
ovamo dolazi vojska hadžija i tu kruniše svoj hadž. Stanov- 
ništvo je učeno i blago. 

Posebnu odu Medini Munhlisija ispisuje i počinje u pri- 
jevodu ovako: 

Svaki bijedni sluga koji dođe vratima vladareve zemlje 

Iskazuje poslušnost, govori riječi pune značenja, 

Darove reda prema svojoj snazi i moći, 

Iskreno ih daruje iz srca poniznosti. 

Care careva pred najviša vrata je došao rob Munhlisija, 

Kakve god prestupe učini, sluga moli oprost za sve. 

Zna da nisu potrebna ovozemna dobra kapiji poslanstva, 

Iskreno daruje blagoslove i pozdrave. 

Vjerovjesniče, predvodniče upute, poslaniče darežljivosti, 
Tvoje biće je srž svake blagodeti, svijet si oživio. 


Munhlisija nastavlja u sljedećim stihovima pohvalu Mu- 
hammedu s molbom za zagovor sa Sudnjem danu: 

To u prevodu glasi: 

Vratima dobrote s nadom dođe, care, Tvoj grešni rob 
Munhlisija, 

Najmanjom Tvojom naklonošću nek mu stanje bude sjajno. 

Zagovaranjem (Svojim) nek mu bude oprošten njegov 
grijeh i grijeh njegovih roditelja, 

Braće i djece njegove, o zapovjedniče plemenitosti, 

Ti znaš vladaru, plemeniti care, rob nije bezgrešan, 

Pred Tvojim vratima je nemoćni rob, učini dobročinstvo, 
da ne bude nesretan! 

Nek on s precima i rodbinom bude Tvoj susjed u raju 
Firdes, 

Neka niko naš ne bude kažnjen, o posjedniče najvišeg 
položaja! 

Nek se napiše oprost grijeha svih hadžija i ostalog svijeta, 

Bože učini da se zagovorom odrazi ugled vjerovjesništva! 


Jedanaesti konak Abari-Nasif, dvadeset sati hoda, ka- 
menita pustinja bez vode u kojoj nema zadržavanja, trava 
ne može ishraniti životinje, desno i lijevo su velika brda. 

Dvanaesti konak Fahl-i-tin, deset sati hoda, mjesto za 
ugodan odmor, pa beduini leže na zemlji bez odjeće, voda 
ugodna poput Nila u Egiptu. Zašto ovdje nema lijepih zgra- 
da? Po noći dolaze beduini iz okoline i vrzmaju se oko imo- 
vine hadžija. 

Trinaesti konak Ešmehayi-hediyye, osamnaest sati hoda, 
ima lijepu vodu, ali je hadžije ne podnose, "voda lijepa kao 
šamlija, a kvari stomak kao haramija", ovdje se hadžije i 
životinje odmaraju jedan dan. 

Četrnaesti konak Birkei-šedide, petnaest sati hoda, ima 
vodu "izvor života". Beduini dovode mladu stoku i snabdi- 
jevaju hadžije mesom. 

Petnaesti konak Abari-ganam, dvadeset dva sata hoda, 
najduži konak, tu se kolje stoka, široka pustinja, ima nešto 
drveća, bunarska voda je slana, ali za stoku odlična, ima 
lijepu tvrđavu za čuvanje bunareva, koje su pravili ranije 
sultani. 

Šesnaesti konak Ula, šest sati hoda, ovo je rijetko lije- 
po selo, postavljeno među brdima, pijesak mjestimično cr- 
ven i zelen, vrtovi i palme veoma brojni, voda slatka. Ovo 
je pola puta između Mekke i Šama i lijepo mjesto za odmor. 

Sedamnaesti konak Medayin-i-Salih, šest sati hoda, to su 
ostaci naroda vjerovjesnika Saliha. Sada lijepo mjesto okru- 
ženo hiljadama isklesanih pećina, lijepe su a isklesane tako 
da jedna drugoj ne liče. Voda je slatka kao halva u Šamu. 

Osamnaesti konak Dari-Hamra', dvadeset sati hoda, mje- 
sto je dobilo ime po crvenkastoj zemlji. Divlje mjesto, nema 
ni vode, ni stana, ni drveća, ni trave za životinje, ni u blizini 
ni u daljini nema nastanjena mjesta, ne dolaze ni beduini 

ni ptice. Tu mnogo deva strada. Ni bo- 
sanska brda nisu ovako neprohodna. 

Devetnaesti konak Birke-i-mu az- 
zame, devetnaest sati hoda, pustinja 
sa svake strane, u blizini ni vode, ni 
trave, ni naseljena mjesta. Potrebno 
bi bilo da jedan pravedan vladar obrati 
pažnju na ovaj kraj. 

Dvadeseti konak tvrđava Haydar, 
šesnaest sati hoda, tvrđava do koje je 
dolazio vjerovjesnik Muhammed s dru- 
govima i ratovao protiv Jevreja i raz- 
bio ih. U okolini su četiri bunara s do- 
brom vodom i jedan u tvrđavi u kojem 
uvijek ima vode. U tvrđavi ima čuvar. 
Pred tvrđavom je pustinja, a desno i 
lijevo stijenje. 

Dvadeset prvi konak je Mahtab, če- 
trnaest sati hoda. Iako je mjestu ime 
mahtab (drvljanik), star čovjek se trese 
od zime. Nema ni vode ni trave. 

Dvadeset drugi konak Tabuk, devet 
sati hoda, mjesto u kome su vrtovi sa 
smokvama i slatkom vodom. Trgovci 
prodaju hadžijama ječam, peksimet, 
šamsku halvu, hrane od mesa nema, 
hadžije zimi oblače ćurak zbog hlad- 
noće, a beduini govore nema '"mafiš" 
ni trave ni drva. 

Dvadeset treći konak Oa ul-basir, 
četrnaest sati hoda, mjesto bez trave i 
drveća, tu leže gladni i devedžije i deve. 

Dvadeset četvrti konak je Datu-l- 
hižr, dvanaest sati hoda, Turci ga zovu 
Kazik dutmaz. Nova tvrđava priklad- 
no postavljena, voda pitka, 5-10 kuća 
s porušenim krovovima. Nema ni trave 
ni drva, okolna brda i prostor nenase- 
ljeni, pjeskovit i kameni teren, nema 
beduina nego ovdje šamski trgovci tr- 
guju. Ovdje se vidi pravi šamski posao. 
Bože daj ovome narodu red"! 

Dvadeset peti konak Al-mudawwa- 
ra, deset sati hoda, tu je nova tvrđa- 
va koju je napravio Ajdinli Abdullah 
paša", i još dva bunara pa mu hadžije 


5 Abdullah paša postavljen valijom u 
Ajdinu 1160/1747. g. Uspješno ratovao 
1151/1738. g. protiv ustanika Sari-be- 
ga. 1158/1745. postao vezir, 1160/1747. 
Imenovan sadri-azamom, 1163/1750. 
smijenjen i prognan na Rodos, kasni- 
je je bio valija u Misiru, Dijari-Bekru 
i Halebu, gdje je umro. (Š. Šami, Ka- 
musul — alam, IV/3106). 

ime spominju po dobru. Voda je pravi 
ćizvor života", bistra je i ima je dovoljno 
i za hadžije i njihove životinje. Odavde 
je do Egipta šest konaka hoda. Ovdje 
dođe malo ječma i patlidžana, od osta- 
log povrća nema ni traga. Nema ni bi- 
lja ni drveća. 

Dvadeset šesti konak Agaba- 
tu-š-Šam, devet sati hoda, pusto mje- 
sto, ni vode, ni drveća, ni trnja za ma- 
garad ni beduina, ni naseljena mjesta, 
okolina potpuna pustara. 

Dvadeset sedmi konak Ummi — 
ayyaš, mjesto veoma kamenito, hadžije 
tu leže kao pijani i izbezumljeni, te žele 
što prije otići, mjesto kao pretprošli ko- 
nak. Emirul-hadž najavljuje odlazak u 
Maan da se hadžije napiju vode. 

Dvadeset osmi konak Ma an, jeda- 
naest sati hoda. Ovdje ima tvrđava i 
selo, ima mnogo šipova i raznog jela, 
na putu za Šam nema mu ravna, kuće 
su visoke, bostani, vrtovi i drveće ure- 
đeno. Trgovci idu u Egipat i za hadžije 
nabavljaju robu. 

Dvadeset deveti konak Anaza, devet 
sati hoda, tvrđava i selo su na visorav- 
ni. Nema ni bilja ni drveća. Teren se 
sastoji od crvenkastog kamenja. Bog 
je pretvorio jedan narod u kamenje i 
ono je i sada potpuno ljudsko oblika. 
Šamski trgovci prodaju peksimet i do- 
bar ječam za konje. 

Trideseti konak Hasa, trinaest sati 
hoda, zemlja je žuta, a kamenje crno, 
nikakva znaka od rastinja, zimi mnogo 
ljudi strada, ni jedno mjesto nije ovakvo. 

Trideset prvi konak (atran, dvana- 
est sati hoda, to je široko polje s puno 
slatkog povrća, ima beduinskih nase- 
lja, lovišta i izletišta, ima malu tvrđa- 
vu s malo vode. 

Trideset drugi konak je u pusti- 
nji između Katrana i Belka. a, sedam 
sati hoda, mjesto bez hrane i hadžije i 
devedžije mole Boga da odu što prije. 

Trideset trći konak A!/-Balga, šest 
sati hoda, zemlja žutocrvenkaste boje, 
u blizini nema drveća ni vode, okolina 
je pusta. 

Trideset četvrti konak Ayn-i-zerga, 
četrnaest sati hoda, voda veoma bistra 
i modra, u blizini su obrađeni vrtovi, 
desno i lijevo velike stijene, u tvrđavi 
5— 10 beduinskih kuća čuvaju tvrđavu 


i u njoj namirnice, na putovima mnogo 
klanaca i put je težak; ovdje se proda- 
ju ovce i koze. 

Trideset peti konak Mafrug, devet 
sati hoda, nema ni vode, ni drveća, ni 
trave, za vatru se upotrebljava maga- 
reće trnje, pred tim mjestom je dolina 
obrasla drvećem po rubu. 

Trideset šesti konak Muzayrib, tri- 
naest sati hoda, to mjesto ima duga i 
široka polja, poznata su po plodnosti 
u Hidžazu i protežu se do Šama. Ima 
lijepu tvrđavu, voda je izvorska, bedu- 
ini sa sela prodaju hljeb, meso, šipove, 
jabuke i pečene kokoši. Deve su jake i 
beduini ih iznajmljuju za tovare. 

Trideset sedmi konak Sanamayn, 
dvanaest sati hoda, ima tekuću vodu i 
veliko polje, klima ugodna, selo poput 
grada, kuće su masivne, ali su napo- 
la srušene i naseljene sovama, ćuprije 
uske, mjesto opasno, pa u prolazu stra- 
da mnogo životinja i imetka. 

Trideset osmi konak Dimašg, dva- 
naest sati hoda, grad je veći od Istanbu- 
la, kućama i vrtovima nema ravnih, ne 
može se ni sa čime uporediti, izgleda 
kao raj, pun je šipova, limunova, grož- 
đa, voća raznih vrsta i sve što zaže- 
liš u gradu ima. Nema broja stablima 
maslina, vinogradi se savili do zemlje. 
Ovaj grad je širok jedan i po sat hoda 
a dug po prilici dva sata. Grad je sazi- 
dao Nuhov sin Sam i zato ovu zemlju 
zovu Šam. Džamija Omejevićaje ponos 
Damaska, to je Aja-Sofija Damaska. U 
gradu jje grob poslanika Jahja-a. Nema 
broja šamskim spomenicima niti kraja 
lijepom opisu mjesta. Tvrđava je svojom 
čvrstinom poznata još od Vizantinaca. 
€Ako Šam nije raj, odakle tada ove lje- 
potice, momci i divne rijeke? Djevojke 
su usana kao rubin, zubi kao biser, lica 
kao ruža, bujnih solufa, divna stasa, svi- 
jetla čela, takve su samo rajske hurije". 

Nakon opisa Damaska, Muhlisija 
prilazi opisu stanovnika Šama prema 
onom šta je čuo da se o njima priča: 

fNajgori ljudi su beduini i ovome ne- 
sretnom narodu nema slična u zemlji 
Rum (Anadol). Ovaj moj sud se teme- 
lji na izjavama koje se ovdje čuju. Ima 
i dobrih ljudi u Šamu, ali više je loših. 
Na putu hadžijama niko ništa neće 
da proda, osim trgovaca koji bestidno 


skupo prodaju hranu. Gledaju na imo- 
vinu hadžija kao na ratnu dobit. Svi 
Levantinci su hajduci i haramije. Ovi 
nevjernici su sa zadovoljstvom bez sti- 
da i obraza pobili mnogo hadžija. Od 
kiridžija uzimaju mito i podižu zakup 
svakog mjeseca i godine. Kiridžijama 
skupo prodaju hranu, a posljedice toga 
snose siromašni kiridžije". 

Iz Damaska za Istanbul Muhlisija 
kreće 15. Safera, 1162. h. g. (5. febru- 
ara, 1749. g.). 

Prvi konak Han-Dum, četiri sata 
hoda, to je selo u Šamskom polju, ima 
dobru vodu, vinograde i druge usjeve. 
Seoske žene i djeca prodaju razna šam- 
ska jela. Neka Bog sačuva ovaj han i 
neka mu se stanje uredi! 

Drugi konakje Gutayf, pet sati hoda, 
lijepo selo, voda ugodna i hljeba dosta. 
Ima široko polje puno raznih usjeva, 
grožđa, šipova, jabuka i mesa. Han je 
masivan, a dvorište veliko. 

Treći konak Nabg, deset sati hoda, 
selo s tvrđavom u kojoj ima džamija i 
veliko dvorište. Vrtovi su lijepi, voda 
tekuća, polja zasijana, voća, limuno- 
va i ostale hrane ima dosta. U okolini 
ima beduina-odmetnika koji pljačkaju 
bespomoćni svijet. 

Četvrti konak Hasya ili drugo ime 
Iki-Kapulu, dvanaest sati hoda, to je 
karavan saraj u tvrđavi Šama u kojoj 
je aga Sulejman. On se stalno bori s 
beduinima, koje ne ostavlja nepokor- 
ne. Beduini obližnjeg sela su ratoborni, 
uvijek pod oružjem i na konju. Ovdje 
ima dosta limunova, šipova, grožđa i 
hljeba pa se hadžije ne tuže na hranu. 

Peti konak Hims, deset sati hoda, 
interesantna tvrđava, u blizini grad sa 
starim naseljem. Šalovi, peškiri, fute i 
poše isprazne zlato iz džepova svijeta. 

Zemlja je rodna, a svijet uistinu do- 
bar. Tu su pokopani veliki Muhamme- 
dovi drugovi: Džafer Tajjar', Ukaše"', 


5 Džafer-Tajjar, brat IV halife Alije, u 
radu u kojem je poginuo u 41. godini 
života izgubio je obadvije ruke i dat 
mu je nadimak Tajjar. (Š. Šami, Ka- 
musul-alam, 111/1821.) 


7 Ukaša Ebu-Muhsin ashab, sudjelovao 
u bici na Bedru 12. godine H., poginuo 
u borbi protiv odmetnika za vrijeme 
halife Ebu Bekra, (isto IV/3166). 


Halid ibn Velid", Kabul-ahbar", Abdu- 
Ilah ibn Mes'ud!'", Abdurrahman ibn 
Avf!!, Omer ibn Abdul Aziz", halifa 
Omejevića kojemu ravna neće biti do 
Sudnjeg dana. 

Šesti konakk Hama, dvanaest sati 
hoda, velik i izgrađen grad, rijedak u 
arapskoj zemlji. Većina stanovnika se 
bavi pređom i tkanjem, ne lažu niti se 
svađaju, kao u Damasku. Zemlja je 
rodna, kroz polje teče rijeka. Ovdje leži 
Zejnul-Abidin"% i Abdul-Kadir Gejlani". 

Sedmi konak Mudugg, jedanaest 
sati hoda, tvrđava na uzvisini, ima 
lijep han i podbrđe, zemlja u okolini 
plodna, svijet nije opak. 

Osmi konak Šugiir, dvanaest sati 
hoda, ima vrtove krasne poput rajskih, 
obilje šipova, smokava, grožđa, limuno- 
va, i drugog najljepšeg voća i malina. 
Osim Damaska, nijedno mjesto nije 
ovakvo. To nije Šugur nego Ugur (sre- 
ća). U gradu je banja, han i ćuprija na 


8 Halid ibn Velid, poznati vojskovođa iz 
vremena Muhammeda a. s., sudjelovao 
pri osvojenju Mekke, umro u Medini 
21. g. H./642, (Isto 111/2016). 


Ka'bul-ahbar, poznat učenjak iz druge 
generacije (Tabi' in) muslimana, umro 
32/653) g. za vrijeme halife Osmana. 

Abdullah ibn Mes'ud, među prvim as- 
habima Muhammeda a. s., sudjelovao 
u bici na Bedru, odličan poznavalac 
Kur'ana, umro u Medini u dubokoj sta- 
rosti 32/653. g. (Isto, IV/3105), Muhli- 
sija navodi da mu je grob u Himsu. 


u Abdurrahman ibn Avf, poznat ashab 
po svome bogatstvu i darežljivosti, su- 
djelovao u bici na Bedru, umro u 71. g. 
života, (Isto 1V/3073). 


2 Omer ibn Abdul Aziz, osmi halifa Ome- 
jevića, po pravednosti i skromnosti pro- 
zvan drugim Omerom (prvi Omer je 
drugi halifa, Ibnul-Hattab), rođen 66. 
g. po hidžri, umro 110/728. g. Vladao je 
2 godine i 5 i 2 mjeseci. (Isto V/32 17). 


138. Zejnul-abidin, Ali, sin Husejna, a unuk 
IV halife Alije, poznat kao pobožan čo- 
vjek, u 15. godini života sudjelovao u 
bici na Kerbeli, gdje mu je otac Huse- 
jn poginuo, umro 94. po Hdžri 713. g. 
(Isto, TV/2445) 


14. Abdul-Kadir Gejlani, pobožan i poznat 
pisac djela iz područja prava i misticiz- 
ma, predstavnik hanbelijske pravne 
škole, umro 561/1166. g. (Isto 1V/3088).. 


HADŽIJSKI PUTOPISI 


rijeci Asi. Odavde smo pošli za vrijeme 
zemherije (početak kalendarske zime). 

Deveti konak Zanbagiyye, šest sati 
hoda, malo, lijepo i veselo selo, u nje- 
mu cvate zambak i po tome je dobilo 
ime, plodno i naseljeno mjesto, brego- 
vi čuveni po maslinama, vinogradima 
i voćnjacima. 

Deseti konak je Antagiyya, deset sati 
hoda, širinom ravan Istanbulu; grad 
opkoljen ruševnim zidovima i vezan 
kulama. U blizini rijeke 'Asi je rodno 
plodno veliko polje. Bašće pune smo- 
kava, grožđa i raznog voća. Odavde do 
Haleba su tri konaka. Tu počinje Ana- 
doli nema više Arapa. Svijet je dobar. 

Jedanaesti konak Belen, deset sati 
hoda, malo mjesto među brdima, do 
morske obale gotovo jedan sat hoda. 
Ako nađu stranca opljačkaju ga. Opa- 
sanje prolaz, jer Kurdi presijecaju puti 
ubijaju. Planine su obrasle šumom kao 
u Rumeliji, ali su i vrhovi i podnožja 
teško prolazna. 

Dvanaesti konak Peyas, deset sati 
hoda. Grad na moru bolji od Belena, u 
vrtovima limuni i narandže, na plani- 
nama mnogo njiva, gdje stanovništvo 
ljeto provode. Ovdje ima bezistan, me- 
dresa, han i lijepa džamija. 

Trinaesti konak Gurd-gulagi, devet 
sati hoda. Zar može biti ugodno mjesto 
koje se naziva "Vučje uho"? Dok pro- 
lazi, čovjek se osjeća kao žena, na sve 
strane Kurdi razbojnici. 

(5) 

Tu ima han u ruševnom stanju. 
Služi za nevolju kao konačište ljudi- 
ma i konjima. Mjesto je nečisto i puno 
smetlja. Nemoguće je približiti se hanu. 
Konaci su bijedni, a mjesto odvratno. 
Ko tu odsjedne, kao da je u tamnici. 
Bog ubio hadžiju, zašto ne očisti pr- 
ljavštinu iz hana? 

Četrnaesti konak Misis, šest sati 
hoda. Kasaba se nalazi u plodnom po- 
lju. Prolaz blatnjav, kamenit, trnovit, 
većina stanovništva su kradljivci, zli- 
kovci, lažljivci i smutljivci. 

Sva bi roba bila jeftina da nije pro- 
kletog age hana. Sve što prodaje, sku- 
po je. Ima lijepo uređenih vinograda. 
Sultan Mehmed Ebulfeth ovdje je na- 
pravio medresu, ćupriju i han. 

Petnaesti konak Adana, šest sati 
hoda. Tvrd grad, ali su mu ulice i tr- 
govi nečisti. Stanovništvo beduinske 
naravi. Od Belena proteže se planina 
razbojnika, kaursko brdo je leglo Kurda 
i Turkmena. Žene i djevojke su usana 
kao rubin. Bostani i bašče besprimjer- 
no lijepi, puni limunova, šipova, smo- 
kava i raznih plodova. Klima ubitačna 
kao otrov. Bogataši bježe prije nego što 
nastupe julski dani. 

Šesnaesti konak Cagit-han u pod- 
nožju brda Ibn Ramadan, devet sati 
hoda, u blizini vode ima jedan ruševan 
han, ovdje donose malo hrane i skupo 
je prodaju, ali je ipak za nevolju lijepo 
i pristojno. 

Sedamnaesti konak u jednom ru- 
ševnom hanu i svratištu, bez hrane, na 
vrhu planine obrasle cvijećem, nazvanoj 
Ferzendi-ramazan, deset sati hoda, han 
je razrušen, nesretan i zimi nepristu- 
pačan. Klima je ugodna, a voda pitka, 
brda nadvisuju okolinu, odmaralište 
građana Adane u ljetna tri mjeseca. 

Osamnaesti konak u dva ruševna 
hana na kraju brda Ibni Ramadan, de- 
vet sati hoda, vrata razbijena, a krov 
samo što nije pao, u blizini nema ni 
sela ni grada. Turci donose na proda- 
ju ječam, hljeb i jabuke. 

Devetnaesti konak Ula-gišla, šest 
sati hoda, lijepo i privlačno selo s bo- 
stanima i vinogradima, klima ugod- 
na, ima mnogo raznovrsne hrane, po- 
lja su plodna. 

Dvadeseti konak Ergeli, devet sati 
hoda, lijepo svratište, polja i njive za- 
sijani raznim usjevima, bostani, ba- 
šče, vode i rijeke kao u Šamu, stanov- 
nici učeni i poznati po velikom znanju 
i obrazovanju. 

Dvadeset prvi konak (ara-bunar, 
dvanaest sati hoda. Neka Allah nagradi 
sultana Selima, koji je ovdje sagradio 
banju, medresu, džamiju, han, put i 
ovo mjesto. Svojom plemenitošću uni- 
štio je naselje zlikovaca. 

Dvadeset drugi konak Ismil, devet 
sati hoda, malo mjesto na putu, ali za- 
čudo nema hana. 

Dvadeset treći konak Oonya, dva- 
naest sati hoda, poštovani grad, odlič- 
no mjesto, grad carskog mule, stara 

tvrđava zvana Alauddin, lijepo mje- 
sto s turskim stanovništvom. Polja su 
prostrana, jelo i piće jeftino, djevojke 
dražesne. Ni u Kairu ni u Damasku 
nema poslastice ni grožđa kao ovdje. 
Sultan Selim je ovdje napravio imaret, 
medresu, džamiju i doveo vodu. Ovdje 
leži mudri Šemsi Tibrizi.5 

Dvadeset četvrti konal Lad g, de- 
vet sati hoda, bogato mjesto, a ljudi 
iskreni, daju što je potrebno putniku. 
Tu su dvije medrese, s dosta učenika 
i dva hana za putnike. Ovdje se izra- 
đuju lijepe sedžade. 

Dvadeset peti konak Jlgin, devet 
sati hoda, mjesto s mnogo vrtova i dr- 
veća, stanovnici pohlepni, zakletve im 
nisu na mjestu. 

Dvadeset šesti konak Agšehir, devet 
sati hoda, nalazi se u podnožju brda, 
lijepo mjesto, voda i klima dobra, žene 
lijepe, polja rodna, ljudi skloni pre- 
vari. Ovdje leži hodža Nasruddin i u 
obližnjem selu Ishakli dvojica dobrih 
ljudi — Ahmeda. 

Dvadeset sedmi konak je kasaba 
Boliwadin, jedanaest sati hoda, plod- 
no mjesto, s tekućom vodom i ugodnom 
klimom. Osim oraha, nema drugog dr- 
veća. Tu ima han, banja i lijepa džami- 
ja vezira Rustema.!$ 

Dvadeset osmi konak kasaba 
Husrew-paša, dvanaest sati hoda, 
veliki vezir Husrev-paša" izgradio je 
ovo nenaseljeno mjesto napravivši ve- 
liku džamiju, musafirhanu i medresu. 
Okolna brda je zasadio šumom, te sta- 
novnici nemaju brige za ogrjev. Ovdje 


15. Šemsi Tibrizi je Šemsuddin Muham- 
med ibni Ali ibni Melek, učitelj (muršid) 
Dželaluddin Rumija, autora poznatog 
djela Mesnevije iz područja islamskog 
misticizma. (Isto, IV 2872). 


16. Rustem-paša, veliki vezir sultan Su- 


lejmana Kanunija, sadriazam 15 go- 
dina, poznat je po povećanju držav- 
nih prihoda i podizanju građevina u 
Turskom carstvu, umro u Carigradu 
godine 968) 1561. 


17 Husrev-paša je veliki vezir sultan Su- 
lejmana Kanunija, poznat po javnim 
građevinama koje je podigao u ra- 
znim krajevima Turskog carstva. (Isto, 
11/2043). 


odsjedaju putnici i za novac su dobro 
ugošćeni. Neka Bog stanovnike dugo 
poživi i neka im zadužbine budu traj- 
ne. U blizini je selo po imenu Bejat, u 
kojem ima lijepo i po dobru glasu ču- 
veno konačište. 

Dvadeset deveti konak kasaba 
Seyyid Battal Gazi," devet sati hoda, 
mjesto između dva brda, bogato, svi- 
jet dobar, ugošćuje slabe i nemoćne 
putnike, polje plodno, klima dobra, tu 
je grob Sejid Battala. Na prolazu sta- 
novnici nude putnike jelom i time čine 
dobra djela. 

Trideseti konak Eski-šehir, devet 
sati hoda, s obzirom na to da ima čar- 
šiju, ovo mjesto zovu grad. Klima, vr- 
tovi i vode su dobri. Muški i ženski svi- 
jet nesimpatičan. U mjestu su dvije-tri 
vruće tekuće vode. Ljudi nijesu zločesti. 

Trideset prvi konak Slikiit, deset 
sati hoda, plodno mjesto, ima dosta 
vinograda i dudova, klima i voda su 
dobri. Svijet nije pohlepan i gostima 
pruža gostoprimstvo. 

Trideset drugi konak Han-vezir, 
osam sati hoda, mjesto u kršu, ima 
vrtova s dudovima. Svijet je iskvaren, 
jelo skupo, a u pohlepi i prevari slični 
Šamlijama. 

Čifte-han sa širokim dvorištem i ša- 
drvanom pruža ugodan odmor. Ovdje 
je sagrađena masivna džamija, ima i 
tekuća voda. 

Trideset treći konak je Iznig, dva- 
naest sati hoda, zemlja bogata masli- 
nama i vinogradima, voda nije zdrava. 
Ovako nezdravo mjesto rijetko gdje po- 
stoji, te se u njemu niko pametan ne 
nastanjuje. Ovdje je turbe šejha Ešref- 
oglu Rumije. 

Trideset četvrti konak je selo Gebe- 
ran-i-derbend, selo Hrišćanski klanac, 
šest sati hoda, mjesto puno blata. Taj 
zabludjeli narod uzima silom imetak 
i đumruk na hadžijsko odijelo. Čestiti 
sin hercegovačkog kralja (Ahmed-paša) 
sagradi ovdje medresu, džamiju i han. 

Trideset peti konak je Keybiize, 
osam sati hoda, lijepo mjesto između 


18. Sejid Battal — Gazi turski junak poznat 
po stalnim borbama s Bizantincima, 
poginuo 1121/1709. (Isto, 111/2743). 


dva mora, plodna polja, lijepi hanovi i dosta hrane. Putnik 
se ugodno odmori. Po postupcima i po odjeći stanovnici kao 
i u Istanbulu. 

Trideset šesti konak je u Istanbulu. 

O Istanbulu, kao ni o Mekki i Medini, Muhlisija nije re- 
kao nijedne riječi i tako završava svoj opis puta na hadž.? 


u 

Uspjeli hvalospjev Muhlisije Hekim-oglu Ali-paši nakon 
njegove pobjede nad Austrijancima pod Banjom Lukom 4. 
avgusta 1737. god. ispjevan je na tri jezika: arapskom, tur- 
skom i perzijskom naizmjenično u dvadeset sedam stiho- 
va.?"? Ova pjesma pokazuje Muhlisijino odlično poznavanje 
navedenih jezika.?! 

Tekst te pjesme iza naslova koji je stavio prepisivač glasi: 


Prilog 1" 
To u prevodu glasi: 


Pjesma koju je napisao Muhlisi efendija poštovanom 
veziru, 


19. Putopisje podijeljen na 90 poglavlja, svako poglavlje nosi na- 
slov — ime konaka i razdaljinu u satima od jednog konaka do 
drugoga. Najkraća poglavlja (65) imaju po tri do deset bejtova, 
a to su opisi manjih konaka o kojima pjesnik Muhlisija nije 
imao šta naročito reći. Najdulja poglavlja su: opis polaska iz 
Istanbula 42 bejta, opis mjesta Bedra 33 bejta, oda Meki 39 
bejtova, oda Medini i Muhammedu 44 bejta i opis Damaska 
i Sirijaca 44 bejta. Ostala poglavlja su od 10 do 30 bejtova, 
a to su opisi mjesta: Jenbu, Medajini-Salin, Birke, Kal! a 
i-Hajdar, Hims, Hama, Antakija, Adana i Konja. Svi stihovi 
su "mesnevi" tj. prva i druga polovica imaju isti završetak, a 
dužinom su raznih metrova. 


20. Pjesma ima 27 bejtova od kojih su na arapskom jeziku 10 bej- 


tova (1, 3, 6, 9, 12, 15, 18, 21, 24, 27), na perzijskom jeziku 9 
bejtova (2, 4, 7, 10, 13, 16, 9, 22, 25) i na turskom jeziku 8 bej- 
tova (5, 8, 11, 14, 17, 20, 23, 26). Tekst pjesmje je zabilježen u 
rukopisu Orijentalnog instituta broj 7/56 na stranici 81. 


21_U kronici M. E. Kadića (knjiga VI) 282-289) pribilježene su 
pored Munhlisijine još slijedeće pjesme: o pobjedi pod Banjom 
Lukom: 

a) Abdulgani efendija je napisao pjesmu od 14 stihova, 

b) Garibija je opisao tok borbe u 45 rubai stihova, 

c) Anonimus je napisao pjesmu od 10 rubai stihova, 

d) Nekadašnji kadija u Sarajevu — tada u Brusi — Mumin zade 
Hasib efendija čestitao je pobjedu Ali-paši i posla mu pjesmu 
od 25 stihova u kojoj naročito ističe njegovu ličnost, 

e) Kantamiri zade Abdullah efendija iz Sarajeva je spjevao 
pjesmu od 20 stihova u kojoj ističe sposobnost i odlučnost 
Ali-paše, Pretposljednji stih daje hronograme ove bitke, 

f) Kraće hronograme o bici dali su sljedeći pjesnici: 1. Bla- 
gajski šejh Sejjid Fevzi efendi, šejh mevlevijske tekije u 
Sarajevu napisao je hronogram u stihu. Pjesnik Fejzija je 
napisao uspjela dva hronograma, u kojima je istaknuta lič- 
nost Hekim-oglu Ali-paše, koji je uz božju pomoć porazio 
neprijatelja. 

e Prilozi uz ovaj rad doneseni su na kraju rada. 

njegovoj ekselenciji Ali-paši Hekim-oglu 
12. "r" godina 1150. 


Onaj koji je znamenit u zemlji 

Istaknut je ili u nauci ili u borbenom redu. 
Hvaleći tebe jezikom pjesnika, zatajilo je, 

o Asafe?2, znanje Imadovo? 

Nad mojom hvalom nema veće hvale, 

Slava tvoja spominje se u svoj zemlji. 

Tvoj dolazak donio je našoj zemlji duhovno osvježenje, 
Tvoja čista osoba donese milost ljudima. 
Muhamedov šerijat dobi sjaj tvojim dolaskom, 
I carski zakoni postadoše cijenjeni. 

Položaj učenih ljudi postade visok, 

Boravišta pobožnih, obasuta velikom milošću, 
Sreća dođe pjesnicima, 

Utopiše se u dobroti, nek im niko ne zavidi! 
Oni koji traže nauku, mudrost i spoznaju, 
Tvojim dobročinstvom ostvariše želju. 
Razbiše se grupe pokvarenih ljudi, 

U našoj zemlji nestade smutljivaca. 

Tvoj dolazak donese snage borcima za vjeru, 
Nevjernicima unese straha u srce. 

Tvojom odlučnošću slavna bosanska krajina 
Postade čvrsta kao zid Aleksandra,? 

Ti si razvio zastave pobjede, 

gdje god si bio vođa u boju. 

Tvoja sablja učini da su i Kizilbaši,?% 

poslušno oborili glavu u zemlji. 

Rasporedom poput junaka Hajdara?$ 

donio si Irancima smirenje. 

Zbog reda koji si uspostavio država je dobila ugled, 
plodovi tvojih djela su dovoljni za sreću. 

U tvom vremenu Istanbul, sa svojim stanovnicima, 
s kraja na kraj postade veseo. 

Nema većeg dobra od tvog lijepo spomena, 

Asaf, vezir vjerovjesnika i vladara Sulejmana, poznat po mu- 
droj upravi u državi i time postao primjer mudrosti, (S. Sami, 
Kamus el-ac lam, 1-211). 


Pod imenom Tmad Š. Sami navodi biografije poznatih ljudi 
učenjaka, pjesnika, liječnika i državnika (Ic mad el-devleti, Ic 
mad el-din, I mad el-mulk). Od ovih su poznati kao učenjaci 
Imad el-din ibn Junus pravnik, umro 607/1210 u Mosulu, I 
mad el-din Katib, pravnik-pisac nekoliko pravnih djela, živio 
za vrijeme Salahudin Fjubija, umro u Damasku 597/1201, 
Ic mad Fakih, perzijski pjesnik i učenjak, umro 773/1371, 
na kojeg od ove trojice misli pjesnik Muhlisija nije jasno. (Š. 
Sami, Kamus el-alam, V/1203-206). 


Seddi Iskender je Kineski zid. 


Kizil-baši ili Rafizije je ekstremna sekta Šiija, jedan odred 
vojske Sah Ismaila, vladara Perzije protiv kojih je ratovao 
Hekim Oglu Ali-paša. 


Hajdar je nadimak Alije, IV halife zbog njegova junaštva. Ri- 
ječ Hajdar znači lav. 

a tvojim dobrim djelima nema broja. 

Svi muslimanski borci rekoše: 

€Ti si vođa pobjednika u borbi". 

Potpuno razbijena austrijska vojska, 

božjom pomoći i tvojim rasporedom osta poražena. 
Ove dvije pobjede, tvojim divnim zalaganjem, 
obradovaše sve građane ove zemlje. 

Tvoja darežljivost je obilno more na zemlji, 
tvoja dobrota je okean koji obuhvata ljude. 
Daje živ Hatem-Tai"", koji je uživao glas 
zbog darežljivosti, danas bi bio tvoj šegrt. 
Nijedan dar kao dar tvog dobročinstva, 

ne vidje Dara? niti učeni Kejkubad.?? 

Tvoja dobrota svijetu je blistajuće svjetlo, 
tvoje znanje je nadvisilo učene ljude svijeta. 
Da je Platon živ danas na svijetu, 

sigurno bi od tebe učio znanje i mudrost. 
Munhlisija, kojim jezikom ćeš hvaliti 

Asafa svog vremena, a snagu imaš kao mrav. 
Neka štiti Uzvišeni njega i njegove namjere, 
i nek bude prvi u pročelju, vesela srca. 


Prilike prije rata 1737. g. i stanje u Bosni nakon pora- 
za austrijske vojske Muhlisija je opisao u mahzaru koji su 
uputili zapovjednici vojske, kadije, šejhovi, ulema, alajbe- 
zi, kapetani tvrđava, age serdengečdija, ostala vojska i na- 
rod caru u Istanbul tražeći pomoć za ublažavanje nevolja 
poslije pobjede. 

U mahzaru je navedeno da je podmukli neprijatelj pre- 
kršio ugovor s namjerom da okupira zemlju, pa je iznena- 
da s velikom vojskom navalio na nekoliko mjesta i opkolio 
nekoliko tvrđava. Prema kur'anskim propisima, pružen je 
neprijatelju otpor i zahvaljujući junaku, valiji Bosne Heki- 
moglu Ali-paši naša vojska je razbila nevjernike, o čemu 
je obaviješten car i upoznat svijet. Prema izjavama naših 
povjerljivih uhoda i zarobljenika, ustanovljeno je da je ne- 
prijatelj tajno na granici skupljao hranu i ratni materijal i 
koristeći se nastupajućom zimom želio da se osveti za na- 
neseni poraz. Poznato je carskoj milosti da je iz našeg eja- 
leta upućeno na Perziju 5.200 vojnika, a prema Aziji opre- 
mljeno je oko 10.000 spahija i drugih vojnika i da se sa tih 
pohoda povratilo samo 500 ljudi. Pored ovoga prije pet go- 
dina, Božjom odredbom od kuge je umrlo oko 20.000 ratni- 
ka. Kako je naša zemlja krševita i planinska, prema tome 
neplodna, mi smo ostali bijedni siromasi. Ima 4— 5 godina 
kako su naši usjevi davali samo sjeme. Ove godine je nepri- 
jatelj navalio na našu zemlju za vrijeme žetve i usjeve nam 


2 Hatemi — Ta'i je poznati predislamski pjesnik čuven po da- 
režljivosti, te je kao takav postao uzor dobra čovjeka. 

28. Dara, perzijski vladar, živio od 432-330. prije n. e. 

29. Kejkubad, perzijski vladar, živio u sedmom vijeku prije n. e. 


30. Platon, poznati grčki filozof, učenik Sokrata i učitelj Aristotela. 


44 BEHAR 127 


uništio, a kako smo do zime bili u ratu, nije nam ni na um 
palo da ljetinu ubiremo, te je sve na zemlji propalo. Ukratko, 
nemajući mogućnosti za nabavku hrane, našem vilajetu je 
zaprijetila glad. Ukoliko nam vaša carska milost ne daruje 
iz rumelijskog vilajeta hrane, koja će biti dovoljna da za 6 
mjeseci ishrani 10.000 vojnika koji se sada popisuju, 10.000 
vojnika sa strane i još oko 30.000 ratnika, mi se nećemo ni- 
kako moći oduprijeti neprijatelju i on će — ne dao Bog — nas 
pobijediti, nas i našu bezgrešnu djecu i čestite žene odvesti 
u zarobljeništvo. Još ranije pogranični stanovnici većinom 
muslimani poslali su carskoj milosti vijest da se približava 
vrijeme borbe i rata i da je jasno da će neprijatelj navali- 
ti, jer je počeo skupljati vojsku. Ako nam se sada ne ukaže 
carska milost i ne usliša naša molba, stanovnici zemlje će 
izgubiti nadu u carsku pomoć, naši krajevi će biti izloženi 
okupaciji. Ponovo ovim mahzarom izlažemo naše stanje car- 
skoj pravdi, da bi problemi, spomenuti u ovom mahzaru pre- 
ma odredbi Božje knjige, bili pomoću cara sretno riješeni. 

Ovakvo je stanje onih koji su opkoljeni sa sve četiri stra- 
ne i izloženi strahu od neprijatelja, te može da se njima bes- 
pomoćnicima ukaže carska milost. 

Ovaj mahzar se dostavlja carskom prijestolu milosti, i 
gornje stavlja na znanje te po ovome milost i dobročinstvo 
je znak Božjeg šerijata, a zapovijed pripada caru. 


7. šabana 1150/30 — novembra 1737. g. 
I 


Među relativno malim brojem Muhlisijinih pjesama, 
sačuvala se jedna ljubavna pjesma od devetnaest stihova.?! 
Munhlisija, kao i svi ostali pjesnici u islamskom svijetu, pri- 
jei poslije njega, koji su pjevali ljubavne pjesme uzima mo- 
tive i ličnosti koji su postali ustaljeni i legende. Ali i pored 
toga, po našem mišljenju, Muhlisija je napisao veoma lijepu 
i originalnu ljubavnu pjesmu kako u stilu i pjesničkoj formi 
isto tako i u sadržini.?? 

Isto tako treba istaći i njegov hronogram, koji je spjevao 
djevojci Fatimi, kćerki nekog Hasan-čauša iz Gornjeg Vakufa. 

Ovaj hronogram, također, spada u uspješna pjesnička 
ostvarenja Muhlisije, a svojim stilom i sadržajem među bo- 
lja ostvarenja u ovoj vrsti poezije uopće. 


31 Tekst pjesme je zabilježen u rukopisu Orijentalnog institu- 


ta br. 7/56 na stranici 83. Metar ove pjesme je "remelf ima 
ove stope: Pjesnik nije mijenjao metar, nije dodavao riječi 
kojima nema mjesta niti je izostavio koju potrebnu riječ, što 
je dokaz da je Muhlisija vladao turskim jezikom kao svojim 
maternjim. 


32. Stihovi se završavaju rimom "gibi". Misli u stihovima teku 
glatko. Pjesnik nije mijenjao metar, nije dodavao riječi ko- 
jima nema mjesta niti je izostavio koju potrebnu riječ, što 
je dokaz da je Muhlisija vladao turskim jezikom kao svojim 
maternjim. 


Evo tih pjesama u originalu i prevodu: 

U prevodu glasi: 

O srce, vidje li one carice ljepotu kao dan? 

Na glavi joj crvena četkija, lice kao ruža. 

Ona je kao Lejla??, danas joj na svijetu nema ravne, 
Postadoh konačno lud na ovom svijetu kao Medžnun"'., 
Na njeno lice što sliči mjesecu solufe je spustila kao zastor 
Ona je derviš ne bilo joj uroka na zemlji. 

To je žena, to je duša moja što zavodi kao Širin%5 

Ja postadoh konačno lud isto kao Ferhad?$. 

Stas joj je kao čempres ali je poput svijeta šah-tug"", 
Mirisom se odaje, želio bih da se obavijam kao loza. 
Oči su joj crne kao u gazele, dovode me do ludila, 
Postadoh konačno lud, plačem kao Kamber.?$ 

Čim prozbori poput evlije, šećer je bezvrijedan, 

Kad kao slavuj prozbori ona ljepotica, ruže se otvaraju 
Obrve su joj crni kalemi, pišu pisma ašika, 

Postadoh lud od strpljenja kao Ejub?9. 

Ogrtač joj je od svile, lijepo joj pristaje uz struk, 

Kad bih joj mogao biti postava, poput hermelina! 
Opasala je pas od filigrana po bijelom struku, 

Kad bih mogao stati pred nju da je dvorim, kao kaba- 


re od rubina"". 


Ta vila je carica, ali odvajkada nevjerna, 

Postadoh konačno lud i bolan kao Medžnun. 
Navukla je bijelu svilu na lijepe noge, 

kad bih imao tu sreću da budem kao srebrne vezice. 
I anđeo je i vila, na svijet joj ravna došla nije, 

Lejla, djevojka iz plemena Benu Amir poznata po ljubavi pre- 
ma Kajsu iz istoga plemena. Živjeli su za vrijeme dinastije 
Umejovića i oni su u orijentalnoj književnosti ono što su Ju- 
lija i Romeo u evropskoj književnosti. (Isto, VI/4059). 


Međnun je nadimak spomenutog Kajsa, jer je — po pričanju 
— poludio za svojom draganom Lejlom, koju su njeni roditelji 
udali za drugog (Isto, VI/4171). 


Širin je — po predaji — kći bizantijskog vladara i ljubavnica 
iranskog vladara Husrev-Perviza. Ona je primjer odane lju- 
bavi prema Husrev-Pervizu, jer se, navodno, otrovala ne ho- 
teći se udati poslije smrti Husreva. (Isto, 1V/2898). 


Ferhad je ljubavnik spomenute Širin, stradao je zbog svoje 
odane ljubavi prema SŠirin poslije smrti Husreva Perviza. 
(Isto, V/3400) 


Šah-tug je cvijet zvani carska kruna (Fritillaria imperialis 
L.) (Abdullah Skaljić, Turcizmi u srpskohrvatskom jeziku, 
Sarajevo, 1965, str. 622). 


Kamber je oslobođeni rob Alije, IV halife, čuven po odanosti 
svome oslobodiocu Aliji. Poginuo je za vrijeme Hadždžadža, 
krvoločnog namjesnika u Iraku. (Isto, V/3697). 


Ejjub (Job) vjerovjesnik, živio je prije Isa-a a. s. Poznat je po 
strpljivosti poslije nesreća u životu: smrt djece i bolest pod 
stare dane (Isto. 11/1174). 


Kabare ili pafte su kopče na pojasu. 

postadoh konačno lud plačem kao Jakub". 
Ovo što me stiglo, o nevjerna Zulejho, Sudnji je dan, 
Zulum si učinila meni robu koji plače krvavim suzama 


kao Jusuf. 


Moje suze kao opći potok potapaju ovaj svijet, 
Postadoh konačno lud, plačem kao Jakub. 

Ne imadoh sreće, žalosti moja, ne poljubih joj lice, 

Ne zagrlih Lejlu, tugo moja, plačem kao Medžnun. 
Moja se carica ne obazire na me, šta ću jadan od života, 
Postadoh konačno lud, plačem kao Jakub. 

Ti si carica ljepotica, Muhlisija ti je podanik, 

O ljepotice, dođoh na tvoju kapiju po milostinju kao 


prosjak. 


Tražim zekat na tvoju ljepotu, siromah sam i stranac, 
postadoh lud, o ljepotice, poput prosjaka"? 


Konogram smrti Fatime, kćeri Hasan-čauša iz Gornjeg 


Vakufa? 


Srce, ovaj svijet je zloban prema svakom gostu, 
i kad bi te odnio na planinu Kaf" 

Ovaj prolazni svijet je nevjerna baba, 

koliko je kao srebro bijelih tjelesa stavio u grob! 
Ovaj put Fatimu, sunce ljepote, 

zbog zavisti povuče u pomračinu. 

Toj carici ljepote nije mjesto ovaj svijet, 

jer je ona, bez sumnje, rajska ljepotica. 

Njoj ravne nije vidjelo oko svijeta 

Glas o njenoj ljepoti stigao je do stanovnika Kafa. 
Kad je popila smrtnu čašu, 

Jakub vjerovjesnik, poznat po strpljivosti za sinom Jusufom, 
koji je živio rastavljen od roditelja u Egiptu. (Isto, VI/00). 


Mehmed Hadžić u svom djelu Književni rad Bosansko-herce- 
govačkih muslimana na str. 50 objavio je jedan stih Muhlisije 
na perzijskom jeziku, koji ugledajući se na perzijskog pozna- 
tog pjesnika Hafiza kaže: ( ) 

što znači: 

Ako ona voljena djevojka dođe mojoj kući, 

Za svaki korak poklanjam na hiljade Gornjih Vakufa. 

Dok Hafiz-Širazi, u stihu, za ljubav svoje dragane poklanja 
Samarkand. 


Tekst pjesme je zabilježen u manuskriptu Orijentalnog in- 
stituta broj 7/56 na stranici 82. Druga polovica posljednjeg 
bejta daje hronogram smrti umrle Fatime, što po 'ebdžad" 
računa iznosi 1092. h. godinu. Datum napisan brojkom 1145. 
rebia Lje tačan i odgovara vremenu od 22/VIII do 2U/IX-1732. 
godine. Metar ove pjesme je Hezedž, koji ima ove stope: 
MAFA(ILUN MAFA(ILUN FU( LUN 

MAFA(ILUN MAFA(ILUN FU( LUN 

i Buharu, Muhlisija za posjetu svoje voljene djevojke pokla- 
nja na hiljade Gornjih Vakufa. Šteta je što merhum Mehmed 
Handžić nije naveo rukopis, gdje je našao navedeni stih, što 
bi — ukoliko je bilo još stihova — ukazalo na Muhlisijino zna- 
nje perzijskog jezika. 


Planina Kaf je Elbrus na gornjem Kavkazu. 

Sav svijet je briznuo u plač. 

Nek joj bude mjesto u raju Meva?! 

Nek ne bude na onom svijetu obuzeta strahom. 

To tijelo poput čempresa, u pravom smislu rajska ljepotica 
Nek uživa, Bože, u dobroti i milosti! 

To lice, sjajno kao mjesec, da mu ne bi naudilo 

Oko suparnice, ode u grob. 

Rastuži se ovaj iskreni (Muhlisi), reče hronogram: 
Kao mjesec brzo zađe u pomračinu". 

Rebi I 1145. 


IV 


Nema sumnje, Muhlisija je bio učen čovjek, ali i rev- 
nostan u svojoj službi. Prije nego što donesemo njegovu 
pjesmu u kojoj se okomio na kadije, ukratko ćemo izloži- 
ti sadržinu jedne predstavke koju je uputio sarajevskom 
muftiji, a koja se odnosi na kadije i njihovu službu. 

U predstavci se iznosi kako ima kadija, takvih nezna- 
lica, koji ne mogu razlikovati ličnu zamjenicu on od za- 
mjenice ona, a nose odjeću učenih kadija, uzeli su neke 
nijabete i slijepo i sa odvažnošću neznalica prljaju čast 
šerijata. Ne mogavši bez znanja razlikovati istinu od ne- 
istine, oni su počeli kako bilo po svojoj manjkavoj pameti 
suditi. Na taj način su počeli činiti istinu neistinom, a 
neistinu istinom. Svak se je osvjedočio da su upravo oni 
unijeli nered i u suđenju i u ljudska prava". Dalje Muhli- 
sija nastavlja da u njegovu dužnost spada da pazi na še- 
rijat, koliko mu je moguće, i da čuva ljudska prava, stoga 
javlja da su bivši fočanski i glamočki kadije Muhamed i 
Ahmed neznalice i da je potrebno da pođu u Sarajevo u 
Husrev-begovu medresu, da bi stekli potrebno znanje i 
nauku, bar toliko, koliko je potrebno za ispravno vjerova- 
nje i kadijsku službu. Isto tako navešćemo kako Munhli- 
sija kritikuje sarajevskog kadiju Hasib Ahmed-efendiju, 
kome je kadijska služba u Sarajevu koju je u dva navra- 
ta uzastopce obavljao ostala u lijepoj uspomeni pa mu 
Munhlisija odgovara u stihu: 

Munhlisija savjetuje kadije da ne uzimaju mito upozo- 
ravajući ih na Muhamedovu izreku da će dvojica od tro- 
jice kadija u pakao. 


Bože, sačuvaj, ako bi još jednom u Sarajevo došao 
ovaj kadija, 

Stanovnike bi spopale razne brige i bolesti. 

O Bože, daj da bude suđeno da još jednom ne dođe u 
Sarajevo, 

Neka se zaborave njegova djela, jer ono što je prošlo 
ljudi zovu Prošlost 


Ovakve stvari su, vjerovatno, podstakle Muhlisiju da 
ispjeva i pjesmu o kadijama koja glasi: 


4 Me'va je jedno od imena raja. 

U prevodu glasi: 

Zašto treba kadiji znanje i usavršavanje i pismenost? 
Dosta mu je opijum, duhan, napici, bereš'i esraf" 
Široki rukavi, od vune pas i saruk 

To je sada znak današnjih kadija. 

Uz poslugu, ako obuče ćurak s postavom od hermelina, 
Gdjegod dođe, nudi mu se pročelje. 

Ne poznaje tefsir, hadis," osnove šerijata ni akaida?" 
Koliko neukih neznanjem služe šerijatu! 

Služba poslanikovom šerijatu data je nesposobnim 
Ne sumnjajmo, o Muhlisija, dođe Sudnji dan. 


Na stih koji je jedan pjesnik uputio caru Muratu a 
koji glasi: 


Zašto tolika pažnja beštetnom duhanu? 
Duhan je vještina da se ukloni uzdah bijednika. 


Pjesnik Muhlisija je napisao paralelu u 4 stiha"!, koji 
glasi: 


To u prevodu znači: 


Duhan je satanski dim, srce čini crnim, 

Štetan je, onje put rasipništva na osnovu islamske vjere. 

Tolika pažnja je dokaz da je to novotarija haram 
(zabranjeno) 

Pamet je dovoljan dokaz, a vještina je ukloniti ga. 

Muderisi i muftije pušenjem kvare svijet, 

Pušenje i obmana ovih je dokaz neznalica. 

Dosta je, Muhlisija, ovo uplitanje ostavi ovu riječ, svi- 


jet napada, 
Većina prijatelja sada smatra da je to samo halal (do- 
zvoljeno). " 


Prilozi za orijentalnu filologiju, 
Sarajevo, XVIII — XIX, 1973. 


46. Bereš je opijumski napitak spravljen od lišća konoplje. 


4 Esrar je lišće indijske jute koje se upotrebljava suho za pušenje kao 


duhan. 


48. Tefsir znači komentar Kur'ana. 


4 Hadis je predaja iz života i rada vjerovjesnika Muhammeda 
a. S. 


50. Akaid znači islamska dogmatika. 


51 Ova pjesma nalazi se u rukopisu Orijentalnog instituta br. 
4322, list 80/b. 


M.Tajib Okić 

Kako je hadži Mustafa 
iz Bosanskog Novog putovao 
prije 170 godina na Meku 


Jedan naš bosanski putopisac iz osamnaestog vijeka opisuje 
maršrutu i svoje utiske sa putovanja na Meku 


ijetki su bili naši domaći pis- 
ci, koji su, kroz pet vijekova 
turske uprave u našoj zemlji, 
ostavili putopisnih djela na 
turskom jeziku. Uostalom i ono neko- 
liko putopisaca što ih ima, posvetili su 
svoja djela jedino opisu svojih putovanja 
u Meku, u svrhu hodočašća. Do sada se 
u našoj javnosti znalo samo za trojicu 
takvih putopisaca: Hadži Jusufa Mu- 
hamedova iz Livna (XVII vijek), Hadži 


Mustafu "Muhlisija" iz Gornjeg Vakufa 
(XVIII vijek) i Hadži Hafiz Ahmeda 
Svirca iz Gradačca (XIX vijek). Među- 
tim, ni o djelima ove trojice, stručna 
kritika još nije izrekla svoj sud. 

U dragocjenoj kolekciji orijentalnih 
rukopisa gospodina Osmana A. Soko- 
lovića, sekretara Trgovačke i obrtničke 
komore u Sarajevu u penziji, nalaze se 
još dva kratka putopisa o kojima se do- 
sada kod nas nije uopšte znalo, a koja 


će g. Sokolović, po svoj prilici, objaviti 
na našem jeziku. Jedan od njih, od ne- 
poznatog pisca iz Foče, pisan je 19 džu- 
made II 1146. (28. novembra 1733. g.). 

Nas momentalno više zanima drugi 
opis putovanja u Svetu Zemlju, iz pera 
nešto poznijeg autora, nekog Hadži Mu- 
stafe iz Bosanskog Novog koji je išao na 
hodočašće godine 1766, napisan šest 
mjeseci poslije hodočašća. Bilo bi suvi- 
še pretenciozno kada bi se ovaj njegov 

prekratki rad nazvao putopisom. On u 
njemu ustvari vrlo pregledno nabraja 
samo ona mjesta u kojima je na tome 
dugom putu odsjedao ili konačio (men- 
zil) kao i rastojanje 'menzila" jednih od 
drugih u časovima putovanja. 

Ovaj pregled Hadži Mustafina pu- 
tovanja, koji sa svim bilješkama zapre- 
ma samo dva lista (in 16") čini početak 
jedne bilježnice koja, na daljnjih osam 
listova, sadrži pored nekoliko bilježaka 
(molitvice, filoz. izreke "hutba", fmuh- 
nadžat" i jednu kraću raspravu od 
As-Sajjid Arif Muhameda sina As-Saj- 
jid Fadlu'l Laha Al-Husajnija. U ovoj 
raspravi autor se obara na Ahmed ibn 
Kamala što je uzeo u obranu poznatog 
mislioca Ibn Arabija" u čiji se ateizam 
ne može sumnjati (fol. 3 verso) i doka- 
zuje protivno (fol. 3, verso, 8, verso). 

U naslovnoj bilješci (fol. 1, verso) 
Hadži Mustafa Novljanin najavljuje 
da će u slijedećim redovima zabilježiti 
imena "menzila" i časove rastojanja na 
svom putu do Božje Kuće (Bejtu'l-Lah) 
od Bos. Novog do Carigrada, odatle 
do Damaska a odande do Meke. Ovu 
napomenu datirao je sa četvrtkom 10 
džumade II 1180. (14. novembra 1766. 
god.). Dakle ovom svom "sočideniju" 
autor ne daje naročiti naslov. 

Iz drugih dviju bilježaka na fol. 1 
(recto) saznajemo da je autor stigao u 
Damask u nedjelju 9. ramadana (1179) 
ili 20. februara 1766, a odatle krenuo 
prema Meki u nedelju 15. šavvala (1179) 
ili 28. marta 1766. god. (dakle nakon 
petnedeljnog zadržavanja u Damasku). 
U Meku je stigao u ponedjeljak u pod- 
ne 5. zul-hidždže (16. maja 1766.), na 
Arafat u petak u zu'l-hidždže (20. maja 
1766.). Petnaest dana kasnije, u petak 
24 zu'l-hidždže (4. Juna 1766.), poslije 
ikindije krenuo je natrag u našu domo- 
vinu. Konačno, autor s oduševljenjem 
ističe da se s ovog svetog puta vratio, 
obavivši vjersku dužnost "hadždž", bla- 
godareći Bogu, u potpunom zdravlju. I 
ovu bilješku datira sa: četvrtak 10 džu- 
made II 1180. (14. novembra 1766. g.). 

Hadži Mustafa Novljanin podijelio 
je svoj put u tri etape: 1) od Bos. No- 
vog do Carigrada, 2) od Carigrada do 
Damaska (aš-Sam) i 3) od Damaska 

do Meke, odnosno do brda 'Arafat. Pri 
završetku prvih dviju etapa autor daje 
zbroj časova putovanja i menzila. U pr- 
voj etapi najkraće rastojanje između 
menzila iznosi 3, a najduže 13 časova. 
U drugoj etapi najkraće rastojanje je 
takođe 3, a najduže 12 časova. U tre- 
ćoj etapi, napokon najkraće rastojanje 
iznosi 3, a najduže 18 (odnosno 56 ča- 
sova od Vadi Fatime do Meke). 

Autor je nabrojio 112 menzila iz- 
među Bos. Novog i Meke. Mi ovdje, 
prirodno, nećemo spominjati sva ta 
mjesta nego samo najvažnija da bi smo 
njima, u glavnim linijama, obilježili 
Hadži Mustafinu maršrutu koja, po 
etapama, izgleda ovako: 

Bos. Novi, Mrkonjić Grad,("Vašćar") 
— Karaula, Han — Sarajevo — Goražde 
- Pljevlja 

- Novi Pazar — Vučitan — Priština 
— Kačanik — Skoplje — Kriva Palanka 
— Tatar — Pazardžik — Filipopolje — Je- 
drene — Burgaz — Istanbul (u svemu 33 
menzila i 270 časova, a po našem raču- 
nanju 35 menzila i 272 časa). 

II) Istanbul — Iznik — Sujut — Eski 
Šahir — Ak Šehir — Konja — Adana — 
Antiohija— Hama — Humus — Damask 
(u svemu 39 menzila i 310 časova po 
autorovom računanju). 

III) Damask — Ajn Zarka — Akaba 
— Madjan — Salih — Ula — Vadi'l— Kura 
— Medina -—putovanja). 

Dok je autor u prvoj etapi svojega 
putovanja nabrojio samo menzile i ra- 
stojanje između njih, dotle on u drugim 
dvjema etapama većinu mjesta popra- 
ća, postranice, raznoraznim bilješkama. 
Na pr. kod Iznika (fol. 2, recto) kaže da 
liči na selo. Eskir Šehir je lijepa varoš 
ali se čaršija nalazi izvan grada (fol. 2, 
recto). U Sejjid Gazi stigao je u pone- 
deljak 5 šabana, upravo na pravoslav- 
ni Božić (Bozgun).Tu je grob Sejjid Ba- 
tala, najduži grob što ga je ikad vidio, 
izuzev grob pramajke Havve (Eve) u 
Džiddi (fol. 2, recto). U Ak Šehiru je 
mauzolej Nasrudin efendije sa datu- 
mom njegove smrti: 386 (?). Konja je 
veliko i uredno mjesto (fol. 2, recto). U 
Kara Bunaru ima lijepih sedada (fol. 
2, recto). Ramazan oglu Jajlasi ustva- 
ri je jedan han na osami: hljeb im je 


jufka (fol. 2, recto). U Damasku (fol. 2, 
recto) u petak tri dana prije Bajrama 
pala je lijepa kiša. Tu ima bezbrojno 
znamenitih grobova za pohađanje; iz- 
među ostalih i grob Jahja-pejgambera 
(Sv. Jovana Krstitelja). 

Treća etapa njegovog putovanja 
ističe se bezvodnim krajevima. Stoga 
se i bilješke autorove odnose na to pi- 
tanje. Kod većine mjesta on označava 
da li ima vode (i kakve) ili nema (na pr. 
nema vode, ima tekuću vodu, ima lije- 
pu rijeku, nema vode osim kada pad- 
ne kiša ali ove godine hvala Bogu bilo 
je obilno kod Rabiga pominje mikat i 
ihram; u Meku su veli stigli na Đurđev 
dan sve na (fol. 2, verso) 

Ovaj opis Hadži Mustafa Novljanin, 
razumije se, ne predstavlja nikakvu 
naročitu naučnu ili umjetničku vri- 
jednost. Ipak on za nas ima izvjestan 
interes iz više razloga. Prvojer je to je- 
dan od malobrojnih (a uz to kod nas do 
sada nepoznat) naših domaćih putopi- 
saca koji su pisali na turskom jeziku. 
Sam opis je važan što sadrži maršrutu 
za Meku koja je vjerovatno vrijedila i 
inače za naše hodočasnike tih vreme- 
na. Ni bez interesa ni one, ponekad kao 
i one bilješke uz pojedina mjesta gdje 
se autor na svom putu zadržavao i iz 
kojih se može da dobije makar i blije- 
da slika tamošnjih prilika onoga vre- 
mena. Za sad Bos. Novi, koji je u istom 
vijeku dao i poznatog istoričara Omer 
kadiju, čije je istorijsko djelo ratovima 
Hekim-oglu Ali-paša (1736-1739) doži- 
vjelo više izdanja i prevedeno na engle- 
ski, njemački i francuski jezik — Hadži 
Mustafa i njegove zabilješke imaju i 
izvrsnu lokalnu važnost. Drugih, na- 
ročito biografskih podataka o autoru i 
o eventualnim drugim njegovim pisa- 
nim djelima nažalost nemamo pa se s 
toga ovdje ograničavamo samo na ovo 
nekoliko dova! =" 


JUGOSLOVENSKA POŠTA, br. 
2590, 04.12.1937. 


1 G. Osmanu Sokoloviću, čijem smo se 
rukopisom poslužili izražavamo veliku 
blagodarnost. 


Edhem-Riza (Edhem Mulabdić i Riza-beg Kapetanović) 


PUT NA MEĆU 


Hadž 


MM 


ovjek, ovo skromno i nježno 
biće na ovoj ogromnoj grudi 
zemlje, znao se je već u pr- 
vim početcima svoga razvitka 
razlikovati od ostalih stvorova; on je 
u raznim geografskim prilikama, pod 
raznim prirodnim uplivom od Boga 
mu podarenim umom, znao zamišlja- 
ti svevišnju silu, koja upravlja njime, 
njegovom okolinom i cijelim svijetom; 
on je odgajan plemenito i nježno, div- 
ljački i krvoločki, ali je vazda drhtao 
pred onim svetinjama, koje su zaista, 
makar i relativne naravi, moglo po- 
tresti njegovim bićem, makar ono ne 
znam kako blizu bilo zvjerskoj ćudi. 

To je svakako naravna posljedica 
one blagodati, koja je samo čovjeku 
data, to je plod zdrava razuma. Ta već 
i kod ostalih stvorova božjih vidimo 
zahvalnost, poštovanja i poniznosti 
pred onim, koga taj stvor gospodarom 
smatra. Tim više treba tih svojstava 
tražiti u čovjeka, u tog najsavršenijeg 
stvora božjeg. Spoznati svog vrhovnog 
gospodara u pravom smislu riječi jest 
karakter samo ljudski. 

Čovjek je dakle u svakoje doba spo- 
znavao i štovao svevišnju silu, klanjao 
joj se i molio pojedince i u zborovima, i 
na taj način postadoše razna izvjesna 
mjesta središtem takvih religijskih 
zborova. Kako ostali, tako su i Musli- 
mani cijenili, cijene i cijenit će svoje 
svetinje i mjesta, u kojima se zapovr- 
že klica njihova spasa — klica islama. 
Mjesto, gdje je islam niko — jest Meća, 
a u njoj najveća dragocjenost islama 


— Ćaba. To svoje najuzvišenije mjesto 
pohađaju Muslimani o Kurban-baj- 
ramu svake godine. Arapski učenjak 
Isfihanija tumači svrhu i uzrok ovog 
pohađanja ovako: 

Kako je jedan narod raštrkan po 
raznim pokrajinama države, tako su 
stanovnici jednog grada ili mjesta raza- 
suti po mahalama i krajevima varoši; 
da se mogu sastati, saznati za stanje 
jedan drugoga, bude naređeno, da se 
na dan po pet puta u džamiji sastanu. 
No tim se samo stanovnici jedne ma- 
hale sastanu, ali da se saberu svi iz 
cijelog grada, određeno je da se petkom 
sastanu u džumi. Tako se stanovnici 
jednog grada petkom vide, ali da tome 
sudjeluju i seljaci i ostala okolica, dva 
su bajrama u godini. Muslimani iz da- 
lekih krajeva imaju priliku sastati se 
u Meći u godini po jedan put". 

No osim toga, što se hadž ubraja u 
ono pet muslimanskih šartova (obiljež- 
ja) t.j. post, namaz (klanjanje), hadž, 

Karvani u Džidi 


zećat (milostinja), ćelimei šehadet (t.j. 
da je Bog jedan, a Muhamed njegov 
poslanik), ima hadž još i ovaj značaj: 
I mi već u narodu imamo riječ: {Svi- 
jetje najbolja škola". Čovjek putujući 
vidi mnogo, a nauči se mnogo koječe- 
mu; a sveta mjesta još uz to pobude u 
njemu još veće vjersko oduševljenje. 
Pošto na Meću odlaze ljudi, kojima 
preko svih domaćih troškova preteče 
izobila novca, to je svakako najljepše, 
da se to suvišno blago upotrebi u ple- 
menitu svrhu; a kud ćeš plemenitiju 
priliku od onih Muslimana fakira, koji 
od velike ljubavi za Bogom i njegovim 
poslanikom zaboraviše ovaj svijet, te 
se dadoše da danju i noću bdiju oko tih 
svetih mjesta, ne zarađujući ni svag- 
danjeg zalogaja hljeba. Osim toga, to 
je mjesto po svom prirodnom položaju 
bez zanata, ploda i trgovine, te je tako 
cijelo stanovništvo izvrženo patnji. Pa 
šta bi još od njih bilo, da ih dolazak i 
odlazak hadžija ne potpomaže? 

Muslimani su po krvi, plemenu i 
geografskom položaju rasuti i nema 
sveze, koja bi ih mogla sobom održa- 
ti, do li jedina vjera. No i to je njiho- 
vo jedinstvo umišljeno — idealno, pa 
da se to jedinstvo održi, jača i sloga 
potpomaže, nužno im je i neko fizičko 
jedinstvo, a to se postizava jedinim 
hadžilukom. Osim toga od prvog pa 
do petog stoljeća po pejgamberu sa- 
stajali su se prilikom hadža tu i veliki 
učenjaci, te kritikovali djela znameni- 
tih ljudi, jer u ono doba upoznati jed- 
nog učenjaka, da li je dobar, vrijedan 
i glasovit, vrijedilo je tim više, što su 
tu živjeli mudžtehidi-ljudi, koji su na 
temelju Kur'ana, hadisa (pejgambero- 
vih riječi) i filozofije postavljali pravila 
islamska. Kogaje tu kritika pohvalila, 
tome je učenjaku pohrlio svijet, da se 
okoristi njegovom naukom. 

Kao što je gore spomenuto, hadž 
je od onih pet islamskih šartova, koje 
je svaki Musliman dužan izvršiti. Ali 
kako je dužan dijeliti milostinju samo 
onaj, koji može, tako je i hadž dužan 
samo onaj, koji nema nikakovih dugo- 
va, koji opskrbi svoju porodicu svim 
potrebama za vrijeme svog putovanja, 
te još kad mu preteče preko toga tro- 
šak, da se dostojno obavi ta dužnost. 

Kako su u svim islamskim dužno- 
stima pružene neke polakšice, tako je 
i kod hadža. Čovjek, koji bi po imanju 
bio dužan otići na Meću, ali je zapri- 
ječen za svog života zdravljem ili čim 
drugim, može narediti, da se po nje- 
govoj smrti pošalje na Meću bedel (za- 
mjenik), koji za njeg obavi svu dužnost. 

S početka je bilo u običaju i smatra- 
lo se mnogo ljepše pješice ići na Meću. 
Ljudi su išli iz dalekih krajeva kao: 
Indije, Persije, Spanije i Bagdada, te 
su i same halife pješice išli, neki još 
svake, a neki preko godine. Taka pu- 
tovanja postadoše kasnije još ugodni- 
ja; ljudi su, naime, odlučivši se ići na 
Meću, tražili društva, te kada bi ih se 
više sastalo, odabralo bi jednoga izme- 
đu sebe i sav mu svoj trošak i upravu 
predali. On bi za njih trošio, brinuo se 
za hranu i konake, a oni išli u zabavi i 
veselju, a najviše su to činili s toga, da 
mogu lakše proučavati razne krajeve. 

I dan danas imade u arapskoj litera- 
turi mnogo takvih putopisnih crtica i 
raznih djela. Tome je povod društve- 
no putovanje, a svemu uzrok hadž. U 
tim društvima kao vođa osobito je bio 
poznat neki Ibnul-Mubarek iz Iraka. 

No da se u prva vremena išlo pješi- 
ce, i prilike su tadanje dosta pridonaš- 
le. Pa eto do skora, dok se nije želje- 
znička mreža i parobrodarstvo raširilo, 
trebalo je i našim hadžijama putovati 
ravnu godinu dana, dok bi se povratili 
svojoj kući. Ali danas nije tako. Danas 
nam ne treba ni puna dva mjeseca, 
dok stignemo na Meću. 


Nijet 

Već od malih nogu nosi on u Svo- 
joj fantaziji sliku, svaki ga dan po pet 
puta podsjeti na namazu, a u ušima 
mu svakog Kurban-bajrama zazuji ri- 
ječ "Meća". Sa istom slikom, sa istim 
pojmom skopčane su i najveće udalje- 
nosti nnajopasnijeg putovanja, najve- 
će poteškoće, ali ujedno i najuzvišeniji 
pojam — "Ćaba". 

Što raste, što postaje zreliji, sve to 
više iščezavaju poteškoće, sve je više 
udaljenost kraća, sve manje vodi brige 
o opasnosti puta, noseći tvrdo uvjere- 
nje u svome srcu, da je postigao svoju 
svrhu, pa da na prvom koraku ispu- 
sti Bogu dušu. Sve te zapreke postaju 
nuzgredne, a u duši mu sve više raste 
čežnja, kad ga Svemogući ne stvori, da 
svojim očima vidi njegova resula, da 
bar poljubi ono sveto tlo, po kom je on 
hodao. Kad je ta sveta žudnja postigla 
svoj vrhunac, kad je ovladala njegovim 
bićem, razigra se njegovo srce, on se 
osjeti sav sretan, i taj čas se stvori u 
njemu na jedan put odluka, koju on 
javno očituje. Ta se odluka obično uz 
ramazan u džamiji dovom obavi. Eto 
to je prvi korak, po kome se on odmah 
i prozove "hadžija", a taj prvi korak 
jest "nijet" ili odluka. 

Čvrsta je odluka uopće pravi temelj 
svakom poslu, pa se tako kod Musli- 
mana nijet smatra kao gotov čin; a da 
se toliko cijeni, vidi se odatle, što od- 
mah čim je dova bila, navale znanci, 
prijatelji i svojta na mubareć, da mu 
taj sveti korak svega srca čestitaju i 


požele, da mu put bude sretan i lahak, 
a čin kod Boga primljen. 

Poslije toga pa sve do polaska, had- 
žija se sprema, svršuje nužne poslo- 
ve, prekida račune, ako ih s kim ima 
i uopće načini vasijetnamu (oporuku) 
pretpostavljajući, da se po slučaju može 
i ne vratiti — da mu Bog u onim mje- 
stima dušu uzme. 


Rastanak 

Je li osvanuo dan polaska, što ovdje 
obično bude četvrti dan ramazanskog 
Bajrama, uzdigne se na noge cijela 
varoš. Svaki hadžija pozove bližnje 
svojte i prijatelje na ručak. Težak je 
tu dan i domaćinu putniku i njegovoj 
kućnoj čeljadi. Čas ga obuzme odu- 
ševljenje i čustvo, što je dočeko dan, 
kada da krene onom stazom i onom 
mjestu, koje cijelog svog vijeka nosa- 
še u grudima, pa sav sretan i ushi- 
ćen uz hodžinu dovu prosipa biserne 
suze niz zažareno lice. Čas opet sjeti 
se svoje nevine dječice, koja su dodu- 
še svim opskrbljena, ali gube svog 
dragog babu — možda za uvijek. Oh, 
kad bi im samo mogao preliti makar 
malo svoga čustva, koje je tako pre- 
punjeno slašću svetih ideala, utješio 
bi ih; - ali djeca su to. Ona ne znaju 
ništa drugo, nego da im babo nekud 
daleko — daleko odlazi. Eto boreći se 
s takvim mislima, pođe on, a da svo- 
ju dječicu od pusta ushićenja ni za- 
grliti ne može, jer su snage, koje to 
mogu podnijeti; jedva ih sve pomiluje 
jednim suznim pogledom i jedva pro- 
muca: "halalite djeco! — a u taj čas 
grkne u avliji množina grla: Allahu 
ekber! Allahu ekber!" Kola zvrknu, 
njega nestane, a u kući sve — možda 
gotove sirote — udari u plač. 

Mnogo je kuća u šeher Sarajevu, 
što dožive ovaj rijetki dan. Do jučer je 
u njima sve grčalo od veselja, sprema- 
jući svog starješinu na taj božji put; ali 
na pošljetku osvane dan, dođe gorki 
čas ovog tužnog rastanka. Taj se dan 
čeljade čeljadetu u suzi ogleda. 

Na polju je ipak nešto drugačije, 
nešto veselije. Taj je dan cijela va- 
roš na nogama. Malo i veliko, staro 
i mlado istrkalo je iz kuća — hiti da 


Dova u Alipašinoj džamiji. (Originalna slika E. A. Čeplina) 


vidi hadžije, da im učini dovu, zaže- 
li sretan put i sretniji povratak. So- 
kacima stoji zvrka kola prepunjenih 
ljudima. Naprijed se vozi hadžija zlat- 
nom čevrom preko ramena, a za njim 
ostala pratnja. 

Kod Ali-pašine džamije prava sti- 
ska svjetine. Hadžije se dovoze u ko- 
lima svaki sa svojom pratnjom. Jedan 
po jedan ulazi u džamiju i klanja tu, te 
je na pošljetku zajednička dova. Slika 


na str. 105 prikazuje nam hadžije kod 
Ali-pašine džamije. 

Pogledaš li sada prema duhanskoj 
fabrici, gdje hadžije čeka poseban vlak, 
čini ti se, da nije ni ostala živa duša 
u Sarajevu, već je sve izvrvilo, da ove 
putnike isprati. Pred fabrikom je osim 
ostale svjetine izaslanik vlade sa pred- 
stavnicima raznih oblasti. Svjetina je 
opkolila vlak, hadžije se protiskuju i 
smještaju u željeznička kola. Izaslanik 

vlade zaželi im sretan put ii povratak, na 
čemu mu se oni iskreno zahvale. Muzi- 
ka udara, hadžije se grle i opraštaju sa 
svojim prijateljima. Vlak zviždi i kre- 
će se poistiha, a hiljade grla zavit će: 
Allah emanet, Allah emanet!". 


bg 


Koji se dan hadžije krenu iz Sara- 
jeva, taj isti dan polaze i oni iz ostalih 
krajeva, koji će preko Broda. Umjetnički 
prilog uz ovaj broj lista prikazuje nam 
hadžiju, gdje nadomak jedne željeznič- 
ke stanice očekuje svoju družinu, s ko- 
jom će putovati u daleki svijet. Za njim 
sluga drži pokunjena ata, koji je nosio 
svog dobrog gospodara više godina ši- 
rom Bosne u trgovačkom poslu njego- 
vu. Hadžija klanja zadnja dva rećata 
sefer namaza. Oči mu pune suza, po 
glavi mu se vrze hiljade nejednakih 
misli. Čas ga eno, gdje brodi po silnim 
pustarama po nepoznatim krajevima 
gdje je stigao na žuđeno mjesto, pa vrši 
svoju dužnost, a u istom se času opet 
povraća svojoj sitnoj dječici, svojoj miloj 
domovini. U toj borbi dovršuje namaz, 
a iz dubokih ga misli trgne misao, da 
mu valja do željezničke postaje, da je 
nadošao čas rastanka. 


Makar da su ih željeznička kola pre- 
bacila nekoliko konaka od svoje ucvi- 
ljene obitelji, to se oni još ne osjećaju 
daleko od svoga zavičaja. U Brodu se 
skupe svi i kreću odatle put Trsta, a 
još ih ne dijeli od njihove domovine — 
što no riječ — ni gora ni voda. 

U Trstu se odmore od ovog kratkog 
puta, a pripremaju za mnogo dulji i — 
opasniji. Tu ih već po nalogu naše ze- 
maljske vlade dočeka poseban parobrod 
ioni se kreću preko sinjeg mora, 0 čijoj 
veličini mnogi nije do sada ni sanjao. 
Ako ihje koji znanac, prijatelj, brat ili 
sin dopratio do Trsta, sad im tu svje- 
ma zaželi sretan put, motreči s obale: 
kako se bujni valovi igraju njihovom 
lađom kao orahovom ljuskom. Eno ih, 
već mu se iz vida izgubiše: "Ej Bože, 
ti im podijeli svaku sreću i selamet!" 

Trst - Jambok 

Osam je punih dana minulo, kako 
su hadžije krenule iz Trsta. Deveti dan 
pred večer stiša se malo bura, koja se 
cijelo vrijeme igraše njihovim brodom. 
Pošljednji traci žarkoga sunca na za- 
padu iščeznuše, na nebu zatitra ne- 
koliko zvjezdica, a njima zasja pred 
očima visoki svjetionik na obali žarke 
Afrike. Doskora parobrod zazviždi i 
naše putnike uvede u luku Port-Said. 

Port-Said je egipatska luka na uskoj 
pješčanoj obali i vrata čuvenog Suec- 
kog prokopa. Utemeljen je istom 1862. 
godine, a već 1882. brojaše 16.500 sta- 
novnika, od kojih je trećina Evropejci. 
Mjesto je nakićeno lijepim kućama, a 
na ulazu u prokop diže se 53 m visok 
svjetionik, iz koga električno svjetlo 
baca svjetlost 20 morskih milja. Tr- 
govina je dosta živahna, te konkurira 
već i samoj Aleksandriji. Svake godine 
prođe tuda preko četiri hiljade brodo- 
va sa sto sedamdeset hiljada putnika. 

Odavle vodi put naše hadžije kroz 
Suecki prokop. Prokop je dug 160 km, 
širok je od 60 — 100 m, a dubljina mu 
je popriječno 8 m. Još u stara vreme- 
na pokušavalo se spojiti Crveno more 
sa Sredozemnim; djelo je potpuno do- 
vršeno i kanal otvoren istom 16. no- 
vembra 1869. 

Vozeći se 45 m kanalom, dovede 
ih put do jezera Menzale, a kad ovo 
prođu, opaze na lijevoj strani proko- 
pa maleno mjestance FEl-Kandara, 
koje nam prikazuje slika na str. 117. 
Mjesto je na uzvisitu zemljištu sa ne- 
koliko kuća. Tuda prolaze karavani iz 
Egipta u Siriju. 

Četiri kilometra od El-Kantare 
prođu hadžije jezero Balla i mjesta 
El-Ferdane i El-Gisr i dođu do jezera 
Timza, od kog sjeverozapadno leži va- 
rošica Ismailija. Kod 95. Km uđe se u 
Gorko jezero, 220 km? veliko. Jezeroje 
opkoljeno pustarom, te se na južnom 
njegovom kraju svršava kanal, gdje je 
svjetionicima vrlo lijepo ukrašeno. Na 
krajnjoj tački prokopa leži varoš Suec. 

Suec se prostire na obje strane ka- 
nala. Ima petnaest hiljada stanovnika, 
a dijeli se u arapski i evropejski dio 
grada. Od strane Crvenog mora stoji 

nasip tri kilometra dug, po kom ide 
željeznica. Na nasipu se uzdiže visok 
svjetionik i statua poručnika Vaghor- 
na. Blizu toga je luka Port Ibrahim, 
koja može zauzeti po 500 brodova. Od 
Port-Saida pa do Sueca je kanalom vrlo 
ugodna vožnja, jer su obale obrasle 
palmama i raznim južnim drvećem. 

Iz Sueca hadžije nastave put Cr- 
venim morem. Petnaest kilometara 
jugo-istočno od Sueca, sred pjeskovite 
pustare, nalazi se pitomo mjestance 
— oaza — obraslo zelenim šikarjem. U 
sredini toga izvire hladna voda, gdje 
se mnogi putnik okrijepi. To je tako 
zvano Musa-pejgamberovo vrelo, koje 
nam prikazuje slika na str. 116. 

Vozeći se iz Sueca prispiju hadžije 
treći dan u Jambok, varoš na lijevoj 
obali Crvenog mora. To je luka Medine. 
To mjesto imade do 2000 kuća i 6000 
stanovnika, te je ondje dosta živahna 
trgovina. Ovdje se hadžije zadržavaju 
po 3-4 dana, kupuju šurdufe i ostale 
stvari, koje su potrebne za puta. Šur- 
dufi su vještački ispleteni od vitka 
drveta, s gornje su strane natkriveni, 
da se hadžije u njima zaklone od sil- 
ne žege. Obično se po dva privjese na 
jednu devu, te stoje po 25 for. 


Jambok - Medina 

Pošto ih se ondje u Jamboku sakupi 
3-4000, krene sada cijeli ovaj karavan 
ovako u zajednici preko gradova: Biri 
Šeher, Biri Sejjid, Biri Šuhera, Hamre, 
Džudejde, Biri Abbas, Biri Šuhejda put 
Medine. Makar da oni provedu najvrući 
dio dana pod čadorom ili pod krovom kog 
seoca, to je ipak ovaj put našim hadži- 
jama najteži. Vrućina bije iz ugrijanog 
pijeska, svud nesnosna omara. Ovdje 
se najbolje može vidjeti razlika između 
dvajednaka božja stvora — između sje- 
vera ijuga. Naš se hadžija na devi kupa 
u znoju, pada u nesvijest, a vodić mu, 
također čovjek, ide pred njim skoro go 
i bos po vrućem pijesku, i kad prevale 
taj dugi put, u koliko je jedan oslabio, 
toliko se drugi okrijepio, - gdje jedno- 
mu do plača, drugomu je do smijeha. 

Stanovnici ovih mjesta, kud naše 
hadžije prolaze, znaju za to već una- 
prijed, pa izvrvi malo i veliko — prosi 


od putnika sadaku. Ovim putem tre- 
ba da su hadžije oprezne i da u skupu 
idu, jer ako bi malo izostao jedan iza 
drugoga, mogao bi lasno i nastradati. 

Sedamdeset sahata brodeći na onom 
živom brodu po pjeskovitom moru i 
pod nezaklonjenim svodom nebeskim, 
smotre na pošljetku naši putnici kroz 
maglovitu rujnu zoru vrhunce vitih 
munara čarobnog istočnog grada Me- 
dine. Čuo si o njoj već dosta, a sad je 
eto pred sobom vidiš! Kakve li se us- 
pomene vežu uz ovu riječ; kakvo li te 
čuvstvo sad obuzima! Ne otvara ti to 
mjesto samo fantastičnog istoka u svim 
svojim vijekovima, već ti ono na prvi po- 
gled potresa cjelinu tvojim bićem, srce 
ti razmekšava, baca te u najskromniju 
poniznost pred samom pomisli na ona 
imena, koja su u historijskoj svezi sa 
ovim gradom. To je druga domovina 
onog muža, koji je za spas Muslimana 
svoj život žrtvovao, koji svoju domovi- 
nu ostavi i dođe ovamo, gdje zagrliše i 
objeručke prihvatiše njega i božje po- 
ruke po njemu poslane. Tu on proživi 
ostatak svog trudnog života, tu preda- 
de Bogu dušu. 

Arapski neki putopisac piše: 

Kad ugledah zidove grada Medine, 
nešto me i nehotice potrese, pa zaustih: 
£0, Bože! To je harem Tvoga sveca; to je 
sveto mjesto, gdje je tvoj vahj (poruke) 
silazio! Dopusti mi Bože, da pristupim 
tudi! Neka mi to bude štit, koji će me 
zakloniti od svih zala. Bože, udijeli mi 
sreću, da i ja budem dostojan pejgam- 
berova šefaata (zaštite)! To je mjesto, 
gdje je tvoj poslanik čistu vjeru preda- 
vao, gdje je boreći se za nju vijek svoj 
proveo, i najzad u zemlju legao kliču- 
ći: "Bože spasi mi narod!{ — I ja sam 
od tog naroda. Dužan sam, da mu bu- 
dem zahvalan, dužan sam poštovati 
ga i cijeniti. 

Od radosti stresoh se, što sam doži- 
vio, da se odazovem pejgamberovim ri- 
ječima: "Ko posjeti moj grob, tome sam 
dužan biti šefaačije. Ko me posjeti na- 
kon moje smrti, kao da me je posjetio 
za moga života". 

U tim mislima sjašem s deve, da 
pješice uđem u to sveto mjesto. Oz- 
biljno, skromno i ponizno stupah 


naprijed u mislima na zamašni ka- 
rakter toga grada i njegove prošlosti, 
slaveći neprestano pejgambera sale- 
vatima, prateći ih dubokim uzdisa- 
jima. U glavi mi je sama slika onog 
plemenitog borioca za spas i napredak 
ljudski; u glavi mi je cijela prošlost 
toga mjesta, kao da mi svaki kamen 
predstavlja po jednu povijest onog 
sretnog vremena. Zanesen slatkim 
mislima iz očiju mi grohnuše suze, a 
iz dubokih me osjeća prenu na hiljade 
grla: "Sam je Bog velikf Nema Boga 
do njega jednoga! Sam je Bog velik i 
sva je slava njemu!" 

Taj me veličanstveni glas potrese; 
učini mi se, da mi kosa oblake križa. 
U taj čas stupih u grad, a iz usta mi se 
otrgoše riječi: 

Bože, učini mi ovaj pristup iskren! 
Oprosti mi grijehe, otvori mi vrata tvo- 
je milosti i osvjetlaj mi lice pred svo- 
jim resulom! 

Pošto uđoh u grad, prva mi briga 
bijaše, da odem u banju, da se očistim 
i obučem najljepše odijelo, kako bih 
bio potpuno dostojan pristupiti grobu 
svečevu. Kad sam i to svršio i nama- 
zao se najljepšim mirisovima, odoh 
u mesdžidel-harem — pejgamberovu 
džamiju. Klanjam kod menbere dva 
rećata kao izraz pozdrava, za tim dva 
rećata u revzi u znak zahvalnosti na 


Ekmekčinica u Džidi 


tom velikom božjem daru, stupim tihim 
korakom i dostojnim držanjem do gro- 
ba, te stanem nadomak sure na četi- 
ri aršina. Panem u duboku poniznost, 
kao da pred sobom gledah živu osobu 
pejgamberovu, i ushićen ovim prizorom 
viknem iz svega glasa: 

£0, poslaniče božji! O, sveče božje 
milosti! O, zaštitniče ljudski i pogla- 
varu poslanika božjih! Neka ti Svemo- 
gući plati sve tvoje zasluge, koje si za 
nas učinio! Priznajem te i svjedočim, 
da si pravi poslanik božji, da si izvršio 
svoju zadaću, da si nam predao ama- 
net božji, da si iskren i savjestan bio 
prema svome narodu, da si jasnim do- 
kazima obrazložio svoju predaju, da si 
izvršio potpunu borbu na božjem putu, 
da si podigao vjeru na stepen uvjere- 
nja! Mi smo tvoji sljedbenici, mi smo 
posjetitelji tvoga harema. Sretni smo 
i čestiti postali, što smo došli preda 
te. Mi smo oni tvoji vjerni šljedbeni- 
ci, koji smo putujući preko teških kr- 
ševa, preko pustih brda i dolina došli 
iz dalekih krajeva zemlje, kaneći da 
tebe posjetimo i isprosimo tvoju mi- 
lost, da proučimo tvoje svete ostatke i 
pregledamo tvoje svete znakove, ostav- 
ljene nam na ugled. Budi svjedokom, 
da smo ti vjerni šljedbenici i posreduj 
kod Boga za oprost naših grijeha, koji 
nas svojim silnim teretom pritiskuju!". 

Medina se nalazi na širokoj visoravni 
arapske pustare. Sa sjevera je zatvara 
Uhud, a s juga Sejber gora, dočim je sa 
istoka i zapada otvoren ulaz. Od Mećeje 
udaljena na sjever deset konaka. Grad 
se sastoji od tri dijela i to tvrđave, varoši 
i predgrađa, te je sve opasano zidovima 
sa 30 kula i 4 kapije. Kuće su dvokatne 
itvrdo sagrađene, a ulice čiste i lijepe. 
Do godine 923. po Hidžretu bijaše to 
mala varoš sa svojih 4000 stanovnika, 
ali danas ih broji preko 50.000, koji se 
bave poljodjelstvom, trgovinom i mor- 
narstvom u luci Jambuku. U Medini 
imade preko 4000 kuća, 900 dućana, 
12 golemih džamija, 17 medresa, 12 
knjižnica, 2 banje, 1 bolnica, 8 tekija, 
26 kafana, 18 ekmeščinica, 1 tvrđava, 
1 sudbena zgrada, 1 vojnička kasarna 
itd. Varoš stoji pod upravom Šerifa od 
Meće, a pod zaštitom turske države. 

Najdragocjenije u Medini jest Me- 
sdžidel-harem ili Mesdžide-nebij, i u 
njoj Revzai mutahhere, tj. grob božjeg 
poslanika a našeg pejgambera alejhise- 
lam. Mesdžidel-harem tj. svečeva dža- 
mija stoji na sredini varoši Medine u 
prostoru, koji je ograđen zidom 130 m 
dugim i 110 m širokim, te imade pet 
munara. Oko zida iznutra poredano je 
nekoliko redova mramornih stupova, 
koji su međusobno lukovima spojeni. 
Lukovi su iznutra skladnim bojama 
urešeni i nakićeni dragocjenim razno- 
vrsnim kandilima, koji kad se zapale, 
daju neki neobični, nesravnjivi sjaj. Bli- 
zujednog od četiriju ćošeta ovog prosto- 
ra nalazi se, kako se na priloženoj slici 
vidi, malena baščica sa nekoliko stabala 
hurmi i jednostavnom ogradom. Ta se 
bašča čuva i njeguje velikom brigom, 
jerje to živa uspomena božjeg poslani- 
ka, koju je on sam njegovao. 

Na istočnoj strani ovoga harema 
nalazi se mezar (grob) pejgamberov, sa 
strane zatvoren gvozdenim rešetkama, 
koje su ispletene zlatnim i srebrnim 
natpisom. Osim te ograde nalazi se još 
jedna neprovidna, te se između ovih 
dviju može hodati, a sve je pokriveno 
jednim kubetom. Osim našeg pejgam- 
bera ukopan je tu Hazreti Omer, Ebu 

Bećir i Hazreti Fatima, te se također 
nalazi prazni grob Isa pejgamberov. U 
razna vremena popravljali su carevi i 
neki velikaši ovu džamiju. Te je vrijed- 
no spomenuti daje sam sultan Medžid 
potrošio za popravak preko 750.000 žu- 
tih medžidija. 

Stigne li hadžija u Medinu, u ovo 
sveto mjesto, požuri se obuzet čustvom 
k Mesdžidel-haremu, da zijaret učini 
(posjeti) tu najdragocjeniju svetinju. Sav 
sretan i ushićen, što je doživio da posjeti 
ova mjesta, on klanja, on ljubi ono tlo, 
kud je naš pejgamber hodao dozvavši 
u svijest sve one tegobne ali svete us- 
pomene iz njegova života. Cjelivajući 
to uzvišeno mjesto, istom sad spozna 
taj božji rob svoje dosadašnje grijehe, 
moli se za njih, pa u isti čas sviće mu 
pred očima nada i najčeličnije pouzda- 
nje u božju milost. U srce mu se ulijeva 
najčeličnija volja, te on tijelom opao, ali 
srcem čio i zdrav kreće sada u potpu- 
nom zanosu žarke ljubavi preko nena- 
viknute vruće pustare prema Meći, da 
tu svoju dužnost, za kojom pođe — koju 
je Bog zapovjedio, a pejgamber svome 
ummetu (sljedbenicima) priopćio, što 
prije, što potpunije izvrši. 


Medina - Džida 

Iz Medine vode dva puta u Meću: 
novi morem, stari suhim. Novije put: 
Iz Medine natrag u Jambok, odavle 
parobrodom u Džidu, a iz Džide su- 
him u Meću. Ovim putem ide veći dio 
naših hadžija. 

Pošto se vrate istim putem natrag 
do Jamboka, ukrcaju se oni sad u pa- 
robrod i krenu na jug put Džide. 

Moreje sada našim putnicima malo 
običnije. Riješivši se pješčane žege, plo- 
ve oni sad njime, čas smotrivši seoce 
na žarkoj obali palmama obrasloj, a 
čas se udalje i ispanu na nepreglednu 
pučinu njegovu. Čas ih podsjeti kakva 
varošica, ruševina, drvo ili kamen na 
starodrevnu povjesnicu onih naroda, 
te zaplove u mislima u čarobni istočni 
život, a čas ih opet povrati koja gra- 
đevina, luka ili brod u današnja kul- 
turna vremena, pa se snađu na ovom 
putu svjetskoga glasa. Brod plovi va- 
lovima, a oni maštom po vijekovima 
ovog zagonetnog svijeta. 


54 BEHAR 127 


Kada žarko sunce dospije na rub 
nebeskog svoda i pučine morske, te 
zažari svojim večernjim zrakama ko- 
pno i vodu, smotre oni pred sobom na 
ogledalu morske površine čarobni i 
svjetski grad — Džidu. 

Kako se Jambok smatra lukom Me- 
dine, tako je Džida luka Meće, od koje 
je udaljena zapadno dva dana hoda, te 
leži na obali Crvenog mora. Slika na 
str. 112. prikazuje nam veličanstven 
pogled s mora na tu varoš. 

Tu se združuje karavan sa onim, 
koji dođe iz ostalih krajeva. Eno ih su- 
mornih od duga puta, gdje su popadali 
pred samom Džidom. Po poljani eno 
pao čitav dželep bezazlenih deva, od- 
mara se i čeka gospodareve zapovije- 
di, da krene dalje. 

Džida je od kopna opasana zidom, 
te sujoj kuće visoke i kamenite, a ulice 
široke. Po slici Sokak u Džidi" vidi- 
mo pobliže kamene dvokatnice prave 
istočne građe. Znamenite su građe- 
vine tu: valijin konak, đumrukhana, 
nekoliko dobrih džamija, te na jugu 
varoši tvrđava. Imade 25.000 stanov- 
nika i živahnu trgovinu u saobraćaju 
sa Misirom i Abesinijom. Tu se uvo- 
zi: žito, pirinač, maslo, duhan, zejtin 
i misak, a izvozi se: biser, sedef, crni 
koralj, konji iz Nedžda i kahva. Slike: 
fBerbernica" i 'Ekmekčinica" predo- 
čuju nam nešto iz nutarnjosti toga 
grada, a po slici "Bakalnica" vidimo 
obilatost južnog voća u tim pustinj- 
skim predjelima. 

Pošto su se hadžije u Džidi dovolj- 
no odmorile, krenu oni sad u skupo 
po više hiljada zajedno. Veličanstveno 
je zaista vidjeti takav karavan, pred 
kojim po starom arapskom običaju ide 
naprijed po nekoliko nakićenih deva, 
a na njima Arapi, udarajući uz daul- 
base.Izvan zida, kojim je Džida opa- 
sana nalazi se grob Hazreti Havve 
(Eve). Mnogi već prije polaska posjeti 
taj grob, i tu klanja. 


Medina - Meća 
Medine u Meću suhim, kud se putuje 
po deset konaka. Ovaj je put već od sta- 
rina poznati makar da se novim putem 


pružaju neke olakšice, to ipak većina 
hadžija voli ovuda putovati. Tuda se 
na devama nose u Meću dragocjeni po- 
kloni sa velikom vojničkom pratnjom, 
čemu se pridruži karavan od 20, 30 do 
50 hiljada hadžija. 


% 


Jesi li kadgod bio na ravnoj poljani, 
nekoliko sahata dugoj i širokoj, na ko- 
joj ni trna ni grma da ti pogled zakrči? 
Jesi li kad god bio na otvorenoj pučini 
sinjeg mora, pa da se diviš toj božjoj 
prostoriji? Ako si tude kad bio, s ma- 
njom će ti poteškoćom um moći zamisliti 
onu silnu širinu arapske pustare, kud 
naše hadžije jezde, da prispiju odavna 
žuđenom cilju. U nedogled pukla je ta 
pusta ravan, posuta žarkim pijeskom, 
pokrivena nebeskom modrinom, a oba- 
sjana prevrućim zrakama ovog istog 
našeg milog, blagog i žarkog sunca. 
Hiljade i hiljade putnika na devama 
povezalo se u dug lanac, komu kraja 
ne vidiš, pa se valja poput morskih va- 
lova ovom ugrijanom površinom, pošto 
su najvrući dio dana pod čadorom pro- 
veli. Ono tugaljivo malo zvonce na devi 
već se davno slilo u sklad sa gluhim to- 
potom po gustome pijesku, pa ti samo 
gdjekad prekine ovu harmoniju usklik 
kojeg iznemoglog putnika sa deve, ili 
se kome otrgne koja riječ prateći mu 
pogled po ovoj širokoj božjoj prirodi i 
slaveći tim njegovu veličinu i moć. Na 
licu našeg svakog putnika, premda je 
satrven dugim putem, ipak vidiš neki 
ponos, neko ushićenje, neku neodoljivu 
silu, koja prkosi svim tim poteškoćama. 
Mjesto da podlegne ovoj nenaviknutoj 
žegi, mjesto da klone od ovog dugog 
puta, onje sve radosniji, sve ushićeniji, 
pošto se približava svom cilju. 

Eno onaj znojem obliven, na pola 
iznemogo, pripekle mu žarke zrake u 
tjeme, dovikuje druga da se i on divi toj 
beskrajnoj, neviđenoj ljepoti božjeg stvo- 
renja. Drugi u ovim rijetkim časovima 
klonuo, ali ne od boli i nemoći, već od 
čustva — ushićenja, sjeća se ipak svoje 
dječice; i kad bi mu Bog dao krila, taj 
čas bi prhnuo svojoj dječici, vratio bi se 
natrag s njima, da se i oni dive ovoj be- 
skrajnoj širini božje moći, a da poznaju 


svoj blagi i pitomi zavičaj. Treći je eno 
upr'o svoj sumorni pogled u pustu da- 
ljinu, zavezo se u duboke misli, zapli- 
vao u slatka čustva. Na um mu dođe: 
da ga je svemogući Bog stvorio na toli- 
ko vijekova poslije svog milosnika, sjeti 
se još svoje mladosti — svojih grijeha, 
tada pada po prahu ove svete zemlje, 
gamiže i moli milost. Čas mu se opet 
misli preokrenu, pa se sjeti svoje sreće, 
što mu Bog podijeli zdravlje i snagu, da 
može ispuniti i ovu njegovu zapovijed. 
Tad se digne i veseo ko na krilima po- 
leti — nema više sumnje: da mu sve ne 
će biti oprošteno, da ne će postići ono, 
za čim žudi. Ta primiče se on njemu 
najsvetijem mjestu ovog svijeta, ta pri- 
miče se onome sjaju, onim ljepotama, 
onoj svetosti, za koju je Bog preko svo- 
ga resula zapovjedio, da se bar jedan 
put u životu posjeti. Primiče se dakle 
on onom mjestu, koje cijelog svog vijeka 
u grudima nosaše, onom mjestu, gdje 
dođe na svijet božji poslanik i njegovi 
prvi nasljednici, onom mjestu, gdje je 
najmogućnije da ti se duša od grijeha 
oprosti — da postigne ono, za šta je stvo- 
rena. O, Bože! Ti mi se smiluj! Prošap- 
tale su mu usne drhtavim glasom češće 
puta. Blaga mu duša u čustvu pliva, a 
biserna suza kvasi zažareno lice. 

Žarko sunce, niklo iz pijeska, tone u 
pijesak, a njima lahor vjetrić blaži lice. 
Sve ih više hvata mrak, već južne zvi- 
jezde trepere im nad glavom, a noćni 
čuvar komadom samo jednim svijetli 
im put. Svaki pliva u slatkim čustvi- 
ma — u moru misli. Veličanstvena je 
ova noć za one, koji u svome srcu osje- 
ćaju, daje to odlučni čas — ne svršetak 
nesnosna puta, već početak najslađih 
časova cijelog vijeka. 

U času kada se crni mrak gubi pred 
jutarnjim zrakama žarkog sunačšca, hi- 
ljade i hiljade grla udara u jedan glas: 
Allahu ekber! Allahu ekber! Pred 
sobom vidiš vrške vitih munara, pred 
sobom vidiš grad Meću. 

Tekbir se razliježe po ovoj poljani. 
Oni se već približuju varoši, oživljuju 
onako umorni iza dugog puta, sjahuju 
s deva, ta pješice uđu u to sveto mjesto. 
Čitava vojska delila izlazi im u susret, 
da ih bratski primi u svoje već priređene 


konake. Oni stupaju sa nekim osobitim 
strahopoštovanjem kroz široke ulice u 
grad. Svaka kuća, svako drvce i kamen 
sve je za njih neka svetinja, oni sve su- 
sreću i prate, odajući svačem osobitu 
čast i poštovanje. 

Pošto se u hanovima okrijepe od 
umora, kreću sada u skupovima put 
Mesdžidel-harema, da kod Bejtulla- 
ha-Ćabe obave prvu svoju dužnost. Do- 
stojanstveno i ponosno ulaze u harem 
Mesdžidel-harema, te obilaze Bejtullah 
sedam puta, pa za tim 'saj" od Safe do 
Merve, gdje je rođen Ismail pejgamber. 
Kad se to dovrši, odlaze oni natrag u 
svoje hanove, da se odmaraju, pošto su 
došli prije Bajrama na nekoliko dana. 

Meća leži na jugoistočnom kraju 
arapskog poluotoka u pokrajini Hedža- 
su. Nad Crnim morem leži 262 m, a 
udaljena je od Džide na istok 92 km 
ili 18 sati. Okolica joj je krševita i ne- 
plodna, a oko grada se nalazi ponešto 
hurmi i ostalog voća. Podneblje je suho 
i zdravo, te je toplina popriječno svakog 
mjeseca ovolika: 

januar18" R. juli 29" R. 

februar 20" R. august 30" R. 

mart 23" R.septembar 28" R. 

april 24" R.oktobar 25" R. 

maj 27" R.novembar 24" R. 

juni 29" R. decembar 20" R. 

Grad se proteže jednim ždrijelom, 
te je sa svih strana okružen brdima da 
se iz daleka i ne vidi, dok mu se sasvim 
ne približiš. Najznamenitija su brda i 
to: sjuga Džebeli Ebu-Kubejs i Džebeli 
Koajkoan; sa sjevera Džebeli Ahmer i 
ogranci mu veliki i mali Edžbad. Va- 
roš je sva zidom opasana te imade tri 
glavna ulaza: s istoka Babu-Mualla, 
sa zapada Babu-Sebike i s juga Ba- 
bu-Museffel. Kuće su u Meći kamenite 
i većinom trokatne, a sokaci dosta širo- 
ki i pokaldrmlijeni. U gradu imade 20 
mahala, dvije tvrđave i vodovod, koji je 
iz 70 km dovela Zubejda, Harunu-Re- 
šidova sestra. Osim tih znamenitosti 
imade u Meći 73 džamije, 6 medresa, 
43 mekteba, 1 ruždija, 40 česama, 12 
turbeta, 3 tekije, 2 banje, 2 knjižnice, 
1 štamparija, 2 javne kuhinje, zgrada 
za karantenu, 6500 kuća, 3000 duća- 
na, 25 magaza, 2 bezistana, 80 suhijeh 

mlina, 60 ekmekčinicia, 95 kafana, 9 
hanova, 17 krečnica, 8 radionica zemlja- 
nog posuđa, 1 vojnička i 1 siromaška 
bolnica, 1 apoteka i na pošljetku vali- 
jin konak, šerijatski sud, poštanska i 
brzojavna zgrada, 2 vojničke kasarne 
i 3 depozita za oružje. 

Meća broji preko sto hiljada sta- 
novnika, od kojih se neki dio bavi tr- 
govinom i zanatom, ali većina o za- 
sluzi oko hadžija, koji svake godine tu 
ostave preko trideset milijuna forinti. 
Osim stanovništva mećanskog slegne 
se tu svake godine o Kurban-bajramu 
do 100 hiljada duša, a gdje-kad i više, 
kao što ih je godine 1875. bilo preko 
150 hiljada. Stanovnici Meće jesu po- 
rijeklom stari Arapi, te vuku lozu od 
Hašimija i Kurejša. 

Varoš stoji pod upravom šerifa od 
Meće, a uza nj je jedan valija. Meću je 
utemeljio neki Kasa Ćulabov s počet- 
ka kao selo, a kasnije se pod turskom 
upravom najbolje razvila. Kad je go- 
dine 923. po Hidžretu ili 1516. došao 
turski namjesnik Muslihudin, brojila 
je Meća jedva 2000 stanovnika. Od to 
doba narastao je broj stanovništva na 
sto hiljada. Osim imena Meća imaju 
Arapi za nju još 55 imena. 

No po svemu, što je gore rečeno, 
Meća ne bi bila na takom glasu, da se u 
njoj ne nalazi ono uzvišeno mjesto, onaj 
najsvetiji hram Muslimana — Ćaba. U 
sredini varoši Meće na uzvisitu mjestu 
jest Mesdžidel-harem tj. harem, ogra- 
đen zidom 20 aršina visokim sa sve če- 
tiri strane. Taj je harem dugačak 400, 
a širok 360 aršina, te imade 19 vrata i 
7 munara. Do zida je poredano iznutra 
u tri reda do 500 mramornih stupova, 
koji su po 6 m visoki. Oni su međusobno 
spojeni lukovima, te svaka tri nose po 
jedno kube tako, da svega imade oko 
150 kubeta. Kubeta su sva ispisana i 
ukrašena raznim bojama. 

Na sredini toga harema nalazi se 
Ćaba — Bejtullah, do koje od zidova 
haremskih vodi sedam puteva. Ona je 
visoka 28 aršina, a četiri joj se ćoše- 
ta zovu: Hadžeru-Esved na istočnoj, 
Irak na sjevernoj, šumsko na zapadnoj 
a jemensko ćoše na južnoj strani. Od 
Hadžerul-Esveda do ćošeta irakskog 

imade 32 aršina, od ovog do šamskog 
22, od šamskog do jemenskog 31, a 
od jemenskog do Hadžerul-FEsveda 
20 aršina. U istočno je ćoše uzidan 
znameniti crni kamen, zvani Hadže- 
rul-Esved. Taj je kamen odignut od 
tala podrug aršin, a po njemu je ovo 
ćoše dobilo svoje ime. Ovo je ujedno 
mjesto, odakle se počinje tavaf činiti, 
tj. obilaziti Ćabu. Pošto hadžija pri- 
stupi tu, poljubi taj kamen, te onda 
ide na desnu stranu i obiđe Ćabu do 
sedam puta. Put kojim se obilazi oko 
Bejtullaha pokaldrmljen je crnim mra- 
morom, te je širok 9 aršina. Ostali je 
prostor posut pijeskom. 

Vrata Bejtullaha nalaze se na sje- 
veroistočnoj strani između Hadže- 
rul-Esveda i ćošeta irakskog. Visoka 
su šest aršina i tri i po široka, a od tala 
odignuta četiri aršina, te su načinjena 
od sadža, jednog skupocjenog drveta, 
a izvezena zlatom i srebrom. Ćaba se 


svake godine prekrije novim zastorom, 
koji se u Misiru izrađuje od crne svile. 
Po sredini toga zastora izvezeno je sre- 
brom jedno sure iz Kur'ana, koje paše 
Ćabu naokolo. Stari zastor ostaje ču- 
varima harema na poklon, a srebrni se 
pas skali i od njeg se skuju prstenovi, 
koji se raznose kao najdragocjenija us- 
pomena po svim krajevima. 

Ćaba se otvara osim za vrijeme had- 
žija još osam puta u godini, ali nije pro- 
pisano, da se u njoj klanja, već ako ko 
hoće, a evo i po slici se vidi, gdje hadžije 
klanjaju u haremu njezinu. 

Ćabu je sagradio Ibrahim pejgam- 
ber. Ona je i prije islama služila Ara- 
pima kao hram, te su u njoj držali ra- 
zne svoje kipove. I kad Arapi kasnije 
primiše islam, ona i na dalje osta kao 
najsvetije mjesto njihovo. Poslije posta- 
de ona k'blom — tj. bude naređeno, da 
se svaki Musliman klanjajući okrene 
prema Ćabi. 


Zemzem kujija stoji od Hadže- 
rul-Esveda 24 koraka. Na tom se mjestu 
rodi Ismail pejgamber, sin Ibrahim-pej- 
gamberov. Taj je bunar dubok 67 arši- 
na, te je voda u njemu vrlo dobra. Iz 
tog bunara raznose hadžije tu vodu u 
posudama i dijele svojim ahbabima 
na dar. Bunar je pokriven kubetom, 
a na ovom se kasnije napravi čardak, 
koji se i na slici dobro raspoznaje. Iz- 
među ovog čardaka i Hadžerul-Esve- 
da nalazi se Mekami Ibrahim. To je 
mjesto također pod kubetom — tu had- 
žije klanjaju poslije tavafa po dva reća- 
ta. Osim toga nalaze se još u haremu 
četiri džamije četiriju mezheba, gdje 
imami pojedinih mezheba sa svojim 
džemaatom klanjaju. 

Kad se već skupi toliko hiljada 
hadžija u Meći, krene sada ovaj svijet 
na dva dana pred Bajram na Arefat, 
mjesto 3 — 4 sahata na istok od Meće. 
To je jedna poljana, koja se prostire 

podnožjem Džebeli-Rahmeta, velika 
po prilici jedan četvorni kilometar. 
Došavši na Arefat obnoć po hladovini, 
osvanu oni tu uoči Bajrama i ostanu 
cio dan. Taj se dan zove: "jevmi arefe". 
U hadž kao dužnost ne ubraja se da- 
kle samo posjet Medine i Meće, već je 
najglavniji ovaj dan na Arefatu. Nig- 
dje — čini ti se — nije ostala živa duša, 
već sve došlo na ovo polje i pritisko ga. 
Uzlazak na Džebeli Rahmet dozvoljen 
je samo Šafi-mezhebu, te ga s toga i 
pokrije svjetina tog mezheba. Na vrhu 
Džebeli-Rahmeta stoji jedan imam, koji 
za to vrijeme uči. Tu se stoji od podne 
do ićindije. Veličanstveno je pogledati 
taj silni i ogromni skup svijeta. Gore 
imam neprestano uči, pa kad je po- 
trebno u stanoviti čas, dade se znak a 
stotina hiljada grla u jedan mah složi: 
€Lebbejke! Allahumme lebejk!" Cije- 
lom se poljanom razliježu ovi pobožni 
usklici, u duši se rađa neko neodoljivo 
čuvstvo, srce ti se razmekša, pa ti od 
pusta nekog ushićenja suza udari. Ve- 
ličanstven je to i rijedak prizor. Tako 
to traje do zapada sunčanog, kadno se 
topovima objavi svršetak. 

Sad se krene ova svjetina prema 
Meći u mjesto Muzdelifu. Ovdje se 
klanja akšam i jacija zajedno, pa se 
krene dalje po noći i osvane na Mini, 
lijepoj varošici, od koje do Meće osta- 
ne jedan do podrug sahat. Tu dakle 
hadžije osvanu na Bajram u jutru, te 
odmah kolju kurbane. Onaj namaz, 
koji se obično na Bajram klanja, had- 
žije nijesu dužne. Tu se hadžije zadrže 
sva tri dana Bajrama, samo što sva- 
ki dan odlaze na Meću da tavaf čine. 
Ćabu i odmah se opet vraćaju na Minu. 

Mina imade do 300 dobrih kameni- 
tih kuća. U njoj osim ova tri dana Baj- 
rama niko ne stoji; ali se za to za ova 
tri dana pretvori u najživahniji grad. 
Ove kuće uzmu hadžije pod kiriju, a 
ostala svjetina pritisne polje svojim 
čadorjem. Ta tri dana udara muzika, 
pucaju topovi, pale se rakete, a puške 
nikad i ne prestaju. Cijela se varošica 
pretvori u najkićeniji istočni pazar, jer 
cijela okolica snese sve ručne radnje, 
razna platna, vezivo itd., - što se za 
godinu izradi, to se tu izloži. Drugi i 


treći dan hadžije su dužne tavaf oko 
Cabe i trećim danom u večer svršava- 
ju se njihove dužnosti. 


Povratak 

Sad istom zavlada u našim had- 
žijama neka živahnost. Oni se sad 
laćaju spreme, kupuju razne darove, 
sjećaju se sad i najdaljeg svog znan- 
ca i prijatelja, sretni i veseli što opet 
kreću svojoj braći, sinovima i ostaloj 
svojti. Ponositi — što izvršiše tu božju 
zapovijed — prhnuli bi jednim mahom 
u svoju milu domovinu. 

Pošto ih se opet sastavi po nekoliko 
hiljada, kreće sada ovaj karavan istim 
putem preko Hadde u Džidu. Tu ih 
već čeka parobrod, u koji se ukrcaju i 
zaplove put Sinajskog poluotoka. Ako 
li se među hadžijama pojavi bolest, 
tada će odležati karantenu pod El 
Turom na spomenutom poluotoku. U 
Port-Saidu se naše hadžije razdijele, 
te jedni krenu istim putem, kojim su 
i došli preko Trsta, a neki se vraćaju 
preko Carigrada. U slučaju bolesti 
oni se opet podvrgnu karanteni i to 
u Klazomeni kod Smyrne (Izmir). Tu 
je naša zemaljska vlada za naše had- 
žije sagradila lijepu zgradu. 


Gdje li se ovo čuju naše hadžije? 

U onu onamo subotu pošli su iz 
Port-Saida. 

Eh, ali eno Ali-agi je sinoć došla 
knjiga od njegova burazera iz Stam- 
bola, i piše mu, 

da su već u srijedu onamo stigli. 

E, to su oni blizu, kad je tako. 

Nego čuješ, meni se čini, da će i 
ondje odležati karantenu. 

Ta Boga ti, ako i uzleže, ne će dugo; 
eto njiha do heftu amo. 

Evo ovake razgovore čuješ ovdje 
kod nas svaki dan, pošto je minuo je- 
dan mjesec po 

Bajramu. Ko ima koga svog na da- 
lekom putu, on to svaki čas razabire, 
raspituje znance, traži po novinama: 
ima li što za hadžije. Ta nije šala: pu- 
stiti svog dragog brata, oca ili ahba- 
ba na tako daleko i opasan put, gdje 

mu je život izvržen svakoj pogibelji 
kao kapljica rose žarkom suncu. Naš 
naraštaj ni onako nije naučan hodati, 
ja kamo li po onim krajevima, gdje 'no 
— što no riječ — omrkne, a ne osvane. 

No danas je ipak drugačije, nego 
u ona vremena, kad naše hadžije pu- 
tovahu po godinu dana. Onda, kadno 
bijaše malo pismenih ljudi, kad put 
bijaše dulji i prilike sasvim drugačije, 
nije se moglo saznati: ko dolazi, ko li 
ostavlja kosti u dalekom svijetu, dok 
ne bi kući došli. U ta je vremena bio 
tako zvani muždedžija, koji bi prije 
na heftu otišao odavle do Broda pred 
hadžije. Saznao bi koji je živ, pa bi se 
od njih odvojio i došao amo prije njih 
na dva tri dana. Taj dan, kad je muž- 
dedžija imao da prođe kroz Sarajevo, 
izašla bi kućna čeljad svakog hadžije 
pred vrata i čekala, kakav će im glas 
stignuti. Ako im muždedžija javi, da 
im dolazi starješina, oni bi mu dali 
muštuluk (mužde — dar). Pred čiju 
se kuću ne bi svrnuo, znak je da je 
onaj umr'o. Od ovog čovjeka imade i 
danas živih potomaka, koji se zovu 
Muždedžije. 

Na pošljetku opaziš po našim uli- 
cama neku izvanrednu živahnost. "Šta 
je to? — FHadžije dolaze!" Izvirilo bi tu 
žensko i muško, malo i veliko, neko do 
Ali-pašine džamije, a neko i do štaci- 
je. Na kolodvoru se zbila svjetina kao 
i kod pratnje. Jaje da baciš, nema gdje 
pasti. Evo i željeznice. Muzika udara, 
vlak ulazi sve tiše i tiše, dok na pošljet- 
ku stane. Zastupnik vlade pozdravlja 
vođu hadžija, na čemu mu se on Za- 
hvali. Svjetina potrči prema vlaku, a 
svoj se svome baca u zagrljaj. Na licu 
svakog vidiš neku neobičnu radost, 
alih ima i snuždenih i suznih očiju. 

Hadžije odlaze s pratnjom svojom 
do Ali-pašine džamije, gdje se opet kla- 
nja i dova čini, odavle u vladinu pala- 
ču da se predstave poglavaru i zahva- 
le visokoj zemaljskoj vladi na njezinoj 
brizi i zauzimanju oko njih. Sad veseli 
i radosni dolaze svojim kućama, gdje 
ih čekaju mila njihova dječica. LI 


Časopis NADA, 
Sarajevo, br. 6., 1896. 


BEHAR 127 57 


HADŽIJSKI PUTOPISI 


Hazim Muftić 


U "ŠSURDUFU" 


a sam bio još mlad, oko dvade- 

sete moje godine, kad sam išao 

na Ćabu. Ocu je bilo oko pede- 

set i bio je još dobro u snazi. 
Ama onaj vakat i zeman! Što ono re- 
knu, mogao si proći preko svijeta i no- 
seći tepsiju dukata na glavi a da ti se 
ništa ne dogodi. Svijet bio sit i dobar. 
Svako svakom išao na ruku i nije bilo 
kao sad nekakvih stotinu tarafa i stra- 
naka. Stariji se ljudi poštivali i pazili, 
a mlađarija slušala i imala svoj stid i 
poniznost. 

Kad kogod od zgodnih ljudi naumi 
da ide na Ćabu i učini dovu u džamiji, 
sva bi se kasaba tome veselila i šenluk 
bi se provodio. 

Nije to šala, toliki put poduzeti 
pa vidjeti svijeta, a i troškove tolike 
podnijeti. 

Ja sam sa svojim ocem krenuo pred 
ramazan, jer smo namjeravali sa ne- 
kim još hadžijama da pogledamo usput 
Stambol, pa onda da se zadržimo više 
dana u Medini. Nakon što smo u Stam- 
bolu ispostili ramazan, sedmi dan Baj- 
rama krenemo lađom preko mora u 
Misir. U lađi je bilo puno svijeta iz ra- 
znih krajeva sve samih hadžija. Tu si 
mogao čuti mnoge jezike: arapski, tur- 
ski, ruski, grčki, arnautski, bugarski i 
dr. Svak veseo i zadovoljan. Sve su to 
bogati ljudi, koji su ponijeli dosta no- 
vaca, pa se svačim mogu namiriti. Ne 
žali se na takom putu potrošiti. 

Izgubio neko od hadžija na lađi sre- 
brenu kutiju. Ona nije izgubljena, jer 
je odmah predana telalu, koji se nije 
okanio sa svojim vikanjem dok nije 
vlasnika pronašao. 

Gledao sam opet zgodnih hadžija, 
koji daju svom vodiču, koji ga je na 
Meki provodio i napućivao kako će 
obaviti hadžijske dužnosti — po sto 

žutih lira, osim drugih raznih troš- 
kova i darova, koji se daju na pojedi- 
nim mjestima. 

Vidio sam opet na jednom mjestu 
džamiju od samog crvenog mramora, i 
vele da ju je sagradio nekakav buzad- 
žija o svom trošku. 

Ja sam imao na cijelom putu što 
da gledam, a da mi nikad nije bilo do- 
sadno. Sa ocem sam neprestano bio 
zajedno. Ni jednog se koraka nijesmo 
rastavljali. A otac mi je opet na tom 
putu kazivao stvari koje nikad neću 
zaboraviti. Upravo kao da mije taj put 
bio neka visoka škola. 

Najzanimljivije stvari mi je otac 
pričao, kad smo putovali kroz pusti- 
nju na devi sa karavanom u "šurdufu". 
Arapi reknu "šurduf" krošnjama što 
su natovarene na devu. Te su krošnje 
pogoleme i prostrane tako da u svaku 
može po jedan putnik ugodno sjesti i 
nasloniti se. Tu se prostre malo šilte 


ili sedžada, metne se jastuk pa se neće 
nažuljati. 

Deve se povežu jedna za drugu u 
jednom dugačkom nizu, pa se tako pu- 
tuje kao na željeznici. Uz svaku devu 
imade čuvar, koji se brine za njezinu 
hranu, a i za stvari i putnike, koji su 
pridijeljeni dotičnoj devi. 

Ja i otac smo tako zajedno putova- 
li na jednoj devi. On u jednom a ja u 
drugom šurdufu. 

Uza se smo imali dosta putničke 
hrane, voća, duhana i drugih zabavica. 
Imali smo i špiritnu mašinu, pa bismo 
kadgod pekli čaj, kahvu, a i čimbur, 
ama bi to bilo poteško. 

Tako bi putujući nekad izmjenično 
spavali, a kad smo obojica bili budni 
obično bismo o koječem razgovarali. 

Najbolje sam zapamtio, što mi je 
otac kazivao na tom putu, čemu je naš 
život sličan i kako taj primjer vrijedi 
za svako čeljade bilo mlado, bilo staro, 


bogato ili siromašno, muško ili žensko 
bez razlike. 

- Pa dederi Ti nama ispričaj!— umi- 
ješa se jedan sijeldžija. 

- Čuješ, Hasane, veli mi otac, i dobro 
zapamti! Zamisli jednog čovjeka, kako 
ide sam samcat preko nekog ravnog po- 
lja. Nigdje nema zgrade da se sakrije, 
a nigdje drveta da sjedne u hlad. Taj 
se čovjek idući preko toga polja obazre 
da vidi koliko je već puta prevalio, kad 
ugleda strašnog lava, gdje leti za njim 
da ga rastrgne. Čovjek počne u smrt- 
nom strahu da bježi. Ali ubrzo oćuti 
tutnjavu za sobom i po tom uvidi da 
će ga lav stići i da mu neće biti moguće 
da se spasi. Nu on napregne sve svoje 
sile, gajeći ipak neku nadu, pa bježi, 
bježi, a lav se sve više približuje. 

Kad je već bio osjetio da će sma- 
laksati, a lav ga već bio blizu dosti- 
gao, ugleda na jednom da je u trčanju 
stigao nad ždrijelo nekakvog dubokog 
bunara. U tome času čovjeku sine u 
glavi misao, da li je bolje prepustiti se 
pandžama one strašne zvijeri ili da se 
baci u onaj mračni bunar. 

Nije bilo vremena za dugog pre- 
mišljanja. On brzo odluči da je bolje 
spasiti se lava, pa makar i skakanje 
u bunar bilo očita propast. Moguće je 
da barem još koji čas tu produlji ži- 
vot, a nije isključena mogućnost da se 


nenadano nađe i kakav izlaz. Samo da 
se izmakne od progonitelja. i najednom 
je skočio u bunar. 

U polovici dubokog bunara bilo je 
izraslo nekakvo drvo, u čije grane za- 
padne, gdje se čvrsto prihvati objema 
rukama. Čim se je na svom novom polo- 
žaju malo snašao, baci pogled gore nad 
ždrijelo provalije. Lav je već bio gore 
na rubu bunara i odozgo izdreljio svo- 
ja dva oka, velika kao dva suncokreta. 

- E, daleko smo sad zasad! — pomi- 
sli čovjek. Iza toga se nadvini na dolj- 
nju stranu da vidi kako je tamo i da li 
je preduboko. 

Niže sebe je u dnu mračne rupače 
ugledao jednu veliku zmijurinu, koja 
odozdo sikti i zijeva naprama njemu sa 
svojim otrovnim hraljama. Da ga nije 
ona grana pri padu zadržala, uvalio bi 
se u sred žvalja ove aždaje. 

Po tome čovjek uvidi da se treba svo- 
je grane dobro držati i čuvati, jer nije 
prispio ni dolje ni gore. S obje strane 
zakleti neprijatelji. 

Kad je vidio da mu valja voditi oz- 
biljna računa o svom novom obitava- 
lištu, smisli da će biti dobro da spuže 
polako niz deblo drveta, i da pregleda 
da li je stablo u korijenu osigurano; 
da nije počelo truhnuti ili se zalamati 
i inače, jesu li mu žile jake i duboko u 
zemlji pričvršćene. 

Kad je dolje sa najvećom opreznošću 
sišao, sve dršćući od straha da se ne bi 
okliznuo i strmoglavio na onu zmiju- 
rinu koja ga jedva čeka, osvjedočio se 
je da je korijen stabla dosta jak i žile 
su mu duboko u zemlji pričvršćene, 
te krupnim stijenama pritisnute. Ali 
je vidio i to kako su se među žilama 
nastanila dva miša i to jedan bijele a 
drugi crne dlake, pa ono korijenje sve 
po malo griskaju i glođu. 

Toje sad čovjeka bacilo u novu bri- 
gu. Uvidio je da ni na ovoj grani nema 
dugog stanka, jer će je miši kadli tad- 
li porušiti. 

Mislio je neko vrijeme, pa kad ni- 
šta nije znao proti stanju stvari da iz- 
misli, predade se svojoj sudbini i vra- 
ti se na staro mjesto. Druge mu nema 
nego čekati strpljivo šta će s njim biti. 

Kad je opet gore ponovno uspuzio, 
bio je ugodno iznenađen. Bog dao pa 
na grani rodilo svakakvog voća. Crveni 
ašlama, mirisavih krušaka slatkih kao 
med, hurmi, oraha, smokava, naranči, 
šipova, šljiva i jabuka i raznih drugih 
hranjivih i ukusnih miva. 

Čovjek, kako je svakako bio gladan 
i svakakvoj pomoći potreban, naklopi 
se na uživanje ovoga voća. 

Za što se god prihvati, a ono slatko, 
dobro i tečno. 

- Jedi, naslađuj se, žvači i uživaj, 
to ga toliko zadovolji i zanese, da je 
pri tome zaboravio i lava i aždahu i 
one glodavce. 

- Sad, Hasane, kaže mi otac, možeš 
sam prispodobiti to stanje sa našim ži- 
votom na ovome svijetu. 

Onaj lav, ono je meram Azrail, koji 
će svačiju dušu uzeti, ona aždaha jest 
mezar, koji neće nikoga mašiti, ona 
grana sa raznim voćem, ono je ovaj 
svijet sa mnogobrojnim blagodatima, 
što ih je Bog ljudima ustupio na raspo- 
laganje. A ona dva miša, bijeli i crni, 
to je dan i noć i oni trajno podgrizaju 
i okraćuju trajanje ljudskog života na 
dunjaluku. 

Na onakoj jednoj grani trajno se na- 
laze svi ljudi. I mi evo u ovome "šurdu- 
fuć i vladari na svojim prijestoljima i 
težak uz volove i plug i milijuneri, što 
sad prebrajaju svoje zlato, i dževahir 

i radnik uz svoj trnokop, siromah i bo- 
gataš, muško i žensko, mladi i stari i 
svi bezrazlike. 

Svakog u svakom času može pri- 
hvatiti Azrail, dok se čovjek i ne nada, 
i svakome u svako doba može doći 
reda da legne u svoj mezar. Sada stoji 
samo do nas samih, kakav mezar da 
zaslužimo. 

To zavisi, kazao je Pejgamber alej- 
hisselam, o našem načinu života i na- 
činu uživanja Božijih darova. 


(MO 


- A kako je ono bilo, Hadžija, sa oče- 
vim spavanjem, kad bi ti pušio, dok ste 
jahali na devi kroz Arabistan? 

- Jest, ali morao bih vam opisati 
malo opširnije, kako taj "šurduf" i pu- 
tovanje na devama izgleda. To je jedna 
od drvenih pritki opletena ljesa — poput 
onih što mi na njima kukuruze tučemo, 
koja je sa tri strane ograđena, a četvr- 
ta strana ostane neopervažena, jer se 
tuda uspinje. Prislone se ljestve devi 
na vrat, pa se tako uspne na "šurduf". 
Dvojica putnika zdogovorno kupe svaki 
za se pojednu ljesu, pričvrste je devi za 
samar s jedne strane s tri užeta, a pro- 
tivne strane obadvaju "šurdufa" spoje 
sa trima dugim savinutim iznad čitave 
deve motkama, tako da ove motke opet 
drže sjedala čvršće da se ne iskrive. 
Iznad tih savinutih motki pričvrsti se 
hasura, pa oba šurdufa budu natkri- 
vena i time hadžije budu zaklonjeni od 
sunčane pripeke kao u kakvoj kolibi. 
Oba putnika moraju uzjahati zajedno, 
a i silaziti zajedno, jer moraju čuvati 
ravnotežu. Sa sobom nose prtljage, što 
im treba za jednodnevno putovanje. To 
privežu odozdo ispod ljese. Tu im de- 
vedžija smjesti i one ljestve, te i mijeh 
s vodom. Deve su sve vezane jedna za 
drugu i to za samar. Poreda ih se tako 
i do šest hiljada u jednom nizu, a če- 
sto se upute kafile i u dva i u tri niza. 
Pođe se rano u sabah, pa se trajno pu- 
tuje do jacije. Stanice su od bunara do 
bunara udaljene redovito po čitav dan. 
Deva putuje bez prestanka i nejede niti 
pije dok ne stigne na određeno kona- 
čište. Tu joj daju sijena sličnog našoj 

konoplji, koje u snopićima donose, malo 
pročupaju, pa onda polažu. Daju joj još 
i po malo ječma. 

Onoga svoga devedžiju moraš do- 
bro paziti i mititi bakšišom i dobrom 
hranom, ako hoćeš da te čuva od ha- 
ramija i da te sluša. On će tebi sabrati 
usput suharaka, svezati to u snop, pa 
ti to prodati, a ti ćeš u veče na tome i 
sebi i njemu pripraviti večeru. On hoće 
da mu je jelo masno. Ja sam jednom 
na jednom konačištu pristavio u ten- 
džeri vode u namjeri da skuham pi- 
lav. Devedžija u tom stiže, odli moju 
vodu, nasu dosta masla, poprži luk 
pa na tome svari pilav. Kad jede pilav, 
ne begeniše ga ako mu maslo ne kapa 
između prsta kad ga šakom zagrabi. 
Devedžija naime ne traži kašike nego 
šakom zagrabi pilava, stisne malo da 
se maslo okapa, a kad zalogaj metne u 
usta, onda onako masnom rukom potr- 
lja po prsima, po vratu i licu, pa tako 
čini iz svakog zaloga, dok sve ne pojede. 

Nas je mukavvim (to je kramar, 
poduzetnik vile ili karavane i vlasnik 
jedne druge deve) u Jameroul-Bahru 
popisao, naplatio od svakog taksu i 
u određeni dan sazvao da sa drugim 
mukavimima i njihovim grupama kre- 
nemo na put. On naplaćeni novac na 
polasku uruči uz revers kod državne 
vlasti, pa kad nas u redu u Medini ili 
Meki uruči kod tamošnjih vlasti, uzme 
ćsenet" o izvršenom poduzeću, pa kad 
se vrati natrag, onda tek dobije svoj 
novac na onaj "senet" a vrati revers. 

Od Jameroul-Bahra do Medine pu- 
tovali smo šest konaka, a od Medine 
do Meke ravnih dvanaest konaka sve 
s kafilom u "šurdufu". 

Poteško je doduše, ali za veću si- 
gurnost protiv bolesti na tome putu 
najbolje je što manje jesti, jer ako radi 
hrane počneš žedniti, onda možeš ima- 
ti neprilika. Vodu moraš kupovati, a 
svaje muljava i mutna osim one u Me- 
dini i Meki. 

Hele ono je češće bivalo u tome pu- 
tovanju, samo što je onda nijesam sve 
pravo shvaćao. Ja sam onda pušio, ali 
sam to od oca krio. Jašemo mi tako na 
devi, otac s jedne a ja s druge strane i 
vazda smo jedan drugom pred očima. 


Kad izgladnimo, zajedno jedemo, 
a redovito pružimo i devedžiji da i on 
založi. Uvijek kad bi što založili, otac 
bi moj ispušio po jednu cigaru u me- 
deni kus, ali bi mu se iza cigare vaz- 
da zadrijemalo, pa bi se naslonio po- 
krivši se čevrmom po glavi, a meni bi 
tada rekao: 

- Hasane, ja sam plaho zadrijemao, 
malo ću zaspati, a ti pripazi da se ja 
ne bih ružno zavalio! 

Ja bih onda, čim bi čuo da otac 
hrče, izvadio cigaru, pa bih i ja u me- 
deni kus popušio. 

Pa obično jesam li ja ispušio i osta- 
tak cigare bacio i otac se nekako do- 
tlen naspavaj, diže čevrmu s lica i tare 
oči govoreći: 

- E, Hasane, što ja slatko malo 
prospavah! 

I tako uvijek i svaki put. 

Tek sam pravo razumio taj očev 
postupak kasnije kad sam i ja stekao 
svoju djecu i kad sam svakom prilikom 
nastojao da svojoj djeci budem sevepd- 
žija njihovoj kakvoj koristi. 

Rahmet mu njegovoj dobroj duši! 
Dobri otac! Kakvo njegovo spavanje! 
Pa se bajagi i čevrmom pokrije, nek 
ja pod sigurno znam da on spava i da 
moga pušenja ne može zamijetiti. 

Iza toga je Hadžija opisivao nam 
svoj put i doživljaje u svetim mjestima 
i za svaki događaj, koji mu se desio u 
zajednici sa ocem naglašavao je, da 
je drukčije ga poimao onda, a mnogo 
drukčije, kad je i sam postao otac i kad 
je ugazio u veće godine života. 

Takova su sijela mnogima od nas 
bila od koristi. 


(...) 


- Bezbeli Hadžija, ti se i sada za- 
misliš u šurdufu, kad god ti padne na 
um ono stablo života u bunaru — reče 
neki između nas kad smo se od Had- 
žije sa sijela rastajali. 

- To je tako, moj sinko! 

- Allah emanet! Allah emanet!_m 


Gajret, Sarajevo, 
16. Februar 1925, IX, 4 


I. Hakki: 

MOJE PUTOVANJE 
NA HADŽ 


Kako i gdje sam se konačno 
odlučio na haaZ? 


še godina sam pomišljao na 

hadž. Dužnost me je na to 

zvala, a i želja vukla da vi- 

dim neplodnu dolinu Mekje, 
mjesto u kome se je Alejhissalatu-vesse- 
lem rodio gdje se je Islam pojavio, gdje 
i odakle je počeo svoje zrake i nauku 
širiti, na kakvom je to terenu bilo, na 
kom je teška i mučna borba započela 
uspješno voditi i nastavljena do pune 
pobjede tako da se je i njegova nauka 
brzim tempom raširila na sve četiri stra- 
ne svijeta brzo savladavajući teškoće i 
zapreke koje su se pred njom pokazi- 
vale. To je tako moglo ići jer je napri- 
jed išla neslomiva ideja, naoružana i 
zaštićena najčišćih moralnih principa 
i pune pravednosti jamčeći punu sreću 
i slavu svojim sljedbenicima na obadva 
svijeta kako cjelini tako i skupinama 
i pojedincima, ako je se budu striktno 
držali. Ta je ideja išla naprijed brzim 
tempom i osvajala jedan kraj za drugim 
— a ne sila, jer je sila slaba i nemoćna 
prema zdravoj ideji i nauci. Imao sam 
vruću želju da te krajeve i prilike u 
njima vidim. Ali mije ta želja ostajala 
samo željom dulje vremena. Smetale 
su mi razne prilike i to štokad važni i 
stvarni razlozi a nekada i sićušne na- 
ravi sve do zadnjeg časa u prošloj 1350. 
islamskoj godini u kome sam se mogao 


odlučiti da krenem na taj put. To se je 
dogodilo ovako: 

Sudbina htjela i odredila da ja pre- 
uzmem očinsku brigu nad djecom mog 
dobrog brata merhum H. Mustafe. Mer- 
hum je savladan bolešću prije smrti a 
pred polazak u peti razred šerijatske 
gimnazije — rekao svome sinu Fadilu: 
Slušaj velikog amidžu tj. mene." Mer- 
humjje time rekao indirektno sinu kako 
se on više ne nada na noge dignuti, kao 
ito da se neće s njime više vidjeti. Ujed- 
no je tim riječima izražena Želja, da ja 
po njegovoj smrti preuzmem njegovu 
brigu o njegovoj djeci. Tako je i bilo. 
Sin mu je otišao, a on je kroz 20 dana 
iza toga svijet mijenio — Allah rahmet 
ejlesin — i ja sam preuzeo očinsku bri- 
gu nad njima. Merhumova je želja bila 
da mu se djeca odgajaju u islamskom 
duhu. U to je ime i dao sina u šerijat- 
sku gimnaziju. Kada je on prošle godine 
položio maturu, ja sam — da udovoljim 
želji merhum brata — u sporazumu kako 
bližeg roda tako i njegova rečenog sina, 
odlučio da ga pošaljem na islamsku te- 
ološku univerzu Ezher u Kairu. Za to 
su trebale dvije dozvole. Jedna od na- 
šeg ministarstva prosvjete, da se može 
upisati na stranoj univerzi, a druga od 
egipatske vlade da mu dozvoli boravak 
u Egiptu. Prvaje dozvola došla koncem 


oktobra. Tada smo zatražili drugu od 
egipatske vlade. Ali ova nije došla ni 
do marta ove godine. I meni i mom 
bratiću dosadilo je čekanje ove dozvo- 
le. Hadžije su se u februaru spremale 
na put. Pomislio sam u prvi mah da bi 
ga mogao poslat sa njima da će mu oni 
biti na ruci kako na putu, tako i u Ka- 
iru. U to sam se ime na nekoje hadžije 
i obratio pismenim upitom. Odgovore- 
no mije da će ga primiti u društvo. (...) 

Pasoše smo primili. Brčanske su 
nam hadžije javile da će krenuti iz Brč- 
kog na 10. marta ove godine. Stoga je 
i moj bratić odlučimo da pođemo na 9. 
marta iz Tuzle i da tako na 10. u Beo- 
gradu prije dolaska brčanskih hadžija 
uredimo potrebnu vizu za prolaz kroz 
Grčku i da tamo kupimo potrebnu ko- 
ličinu strane valute. Na dva tri dana 
pred polazak dobio je moj bratić preko 
egipatskog konzula u Pireji dozvolu od 
egipatske vlade za slobodan boravak u 
Egiptu. Time smo takorekuć u zadnjem 
času riješeni teške brige kako će on ući 
u Egipat. Ali time nije riješena moja 
briga, kako će se on tamo smjestiti i u 
prvim danima snaći u sredini, čije nam 
prilike nijesu bile dovoljno poznate. Nu 
nadao sam se da ću i to pitanje riješiti 
sa hadžijama, ali se u to nijesam smio 
potpuno pouzdati, znajući da će oni 

tamo biti u glavnom samo na prolazu. 
Stoga sam ja odlučio ići do Pireja, pa se 
možda otale vratiti, ako se ne pokažu 
kakve poteškoće dotle ili tude, a ako se 
pokažu, poći i u Egipat koji sam imao 
volju i vidjeti. 

Pošli smo iz Tuzle na 9. marta pod- 
nevnim vlakom i došli u Beograd rano 
na 10-og. Padao je jak snijeg. Otišli 
smo u hotel Vilson u blizini stanice. 
Poslije malog odmora otišli smo na 
Rijaset i posjetili Hadži reis ef. Ma- 
glajlića, a onda sam ja sa pisarom 
Starješinstva g. Ahmetovićem otišao 
da kupim potrebne strane valute, a 
moj bratić je otišao da potraži neko- 
je svoje znance i gimnazijske drugo- 
ve. U jednoj mjenjačnici zacijenili su 
nam američke dolare po 56 Din. Dr- 
žao sam da će se dolare moći jeftinije 
uzeti, pa smo otišli u drugu mjenjač- 
nicu. Tu su nas pitali koliko trebamo 
dolara. G. Ahmetović držeći da će se 
moći jeftinije dobiti, ako se kaže da će 
ih danas sutra trebati više — rekao je 
da će toga trebati i do 200.000 Din., što 
za me, što za druge putnike koji će tog 
dana doći. Na ove riječi činovnik mje- 
njačnice otišao je tobož da vidi koliko 
ima dolara i da upita starijeg. Došli 
su oba i izjavili da imaju nešto malo 
i da to ne mogu dati. Vratili smo se u 
prvu mjenjačnicu i u njoj dobili ovaj 
put isto takav odgovor. Onda smo išli 
u treću, četvrtu, pa i u nekoje banke, 
ali svuda isti odgovor. Najposlije ode- 
mo u američku banku. Tude nam je- 
dan stariji prijatan gospodin odgovori 
da ima nešto i da koštaju 56 Din. Pri- 
stali smo na cijenu. On je donio nešto 
preko 200 dolara. U taj čas mi je pri- 
stupio jedan mlađi službenik banke i 
poluglasno ga počeo nagovarati da nam 
ih ne daje, jer da će ih toliko platiti i 
banke, ali ozbiljni gospodin je šutio i 
nije se dao nagovoriti, već mi je dano 
150 dolara a za ono više je rekao da 
je potrebno da se nađu u banci. Meni 
je držanje tog gospodina imponirali, 
pa sam mu se toplo zahvalio. Na nje- 
govom raspoloženju sam vido da me 
je razumio. Naime shvatio je da mu 
se više zahvaljujem na njegovom ka- 
rakternom držanju, nego li na samom 

ustupu dolara koje je mogao dati po 
toj cijeni i drugim bankama. 

Poslije toga išli smo ja i g. pisar i 
u druge banke pa i na berzu, gdje su 
se nekoji zauzimali da dobijemo dola- 
re ili engleske papirnate funte, ali je 
sve ostalo bezuspješno. Stoga sam se 
bio odlučio uzeti od koje banke čekove 
glaseče na engleske funte. (...) 

Ja sam imao povlaštenu novinarsku 
voznu kartu do Đevđelije, pa sam tako 
dotle uzeo kartu i bratiću. Stoga smo 
ostale uzeli cijele karte ja do Atene II. 
klasu, a on do Soluna III... 

Tu su preuzeli voz Grci. Kada smo 
krenuli i prešli grčku granicu odmah 
smo se osjetili u tuđem svijetu. Kolike 
li promjene! Naš nam jezik ne poma- 
že, trebalo se je služiti tuđim stranim 
jezikom. Iako nijesmo znali grčki, ipak 
smo dobro prošli jer sam ja znao tur- 
ski, a moj bratić nešto francuski, koje 
su jezike znali mnogi od onih s kojima 
smo u dodir dolazili. Uz pregledavanje 
voznih karti i pasoša, i grčki su nas or- 
gani pitali da li imamo zlata. 

Noć je nastupila i tako nijesmo mo- 
gli proma'rati predjele kroz koje smo 
prolazili. U Solun smo stigli u 8 sati. 
Tude je trebalo čekati 2 sata i preči u 
drugi voz za Atenu. Stvari smo izni- 
jeli pred vlak i trebali hamala, koji će 
nam ih prenijeti do jedne kafane pre- 
ko puta. Tu smo imali prvu nepriliku: 
hotelski poslužitelji i hamali otimali 
su se za stvari i prepirali se toliko da 
je skoro došlo među njima do tučnja- 
ve. Ja sam na koncu dao stvari dvojici 
hamala i pošao za njima. Hotelski po- 
služitelji nastojeći da nas nagovore da 
pođemo s njima, neprestano su se ina- 
tili i za nas otimali toliko, da smo bili 
čisto u zabuni i u tilom času da nam 
ne odnesoše hamali stvari kroz svijet 
i ne izgubiše iz vida. Ja sam poletio za 
njima i zamolio jednog stražara za in- 
tervenciju. On je to smjesta učinio, te 
sam bio vrlo sretan i zadovoljan kad 
sam došao do jedne proste kafane preko 
puta stanice i vidio da su mi stvari na 
broju. Hamalima sam platio 5 Drahmi 
za taj prenos od par koraka. 

Naše društvo — zvorničke hadžije sa 
kojima je išao i Arap H. Fdžhuri prošli 


su sretnije, jer su svoje stvari prenije- 
li u kafanu uz samo dvorište stanice i 
tude otsjeli. (...) 

Kako je noć nastupila, a ja pri do- 
lasku imao prije rečene neprilike, do- 
platio sam bratićevu kartu do Atene i 
uzeo ga sa sobom u II. razred, jer sam 
se bojao i još takvih neprilika u vozu, 
pa i džeparoša kad bih bio sam u tu- 
đem svijetu. Nu trebam priznati da sam 
imao otmjenije saputnike u kupeju, a 
među ovima i rektora grčke bogoslovije 
u Ateul koga su dopratili na voz dva so- 
lunska sveštenika. Kada smo odmakli 
od Soluna za dvije stanice kondukter je 
došao i odveo toga gospodina na drugo 
mjesto da spava, a ja i moj bratić smo 
ostali sami, zatvorili kupej, i legli spa- 
vati sve do svanuća, bez ikakve smet- 
nje. Kad se je razvidnilo, ustao sam, 
umio se, adbest uzeo i klanjao sabah, 
a onda razmatrao predjele kuda smo 
prolazili. Bilo je to u nedelju 13. mar- 
ta — dakle kad je kod nas vladala jaka 
zima, snijeg i led — gledali smo tude 
list i cvat voća, te poljske radove u pu- 
nom jeku i to sve jače i jače, što smo 
se približavali Ateni i moru. U Atenu 
smo došli u 8 sati a u Pirej oko 9. Od 
Atene do Pireja prošli smo vozom kroz 
bašče i vrtove sa dospjelom zeleni i kroz 
mnogobrojne slabe kuće nastanjene iz 
Turske doseljenim grčkim pučanstvom. 
Tuda po ulicama smo vidjeli mnogo dje- 
ce i mladeži muške i ženske maskirane, 
jerje to bila, preduskrsna nedjelja. (...) 

Došao je četvrtak /17/III 1932.). 
Plativši u hotelu prenoćišta po osobi 
po 25 drahmi i ukrcali smo se oko 5 
sati poslije pola dana u turski parobrod 
ćAnkaraf" i isplovili iz luke, u kojoj je 
ostalo mnogo što većih što manjih pa- 
robroda. More nije bilo mirno. Na me 
i još na nekoje od našeg društva nije 
to djelovalo a na druge manje više jest. 
Na putu prošli smo kraj Krete (Đirita). 
Ja sam na tom velikom otoku nabrojio 
nekih sedam lanaca brda. Po svom do- 
sta pjeskovitom tlu — koliko sam mogao 
iz daljine zapaziti — držim da on pripa- 
da više Africi po svojoj prirodi, nego li 
Evropi. Parobrod je putovao cijelu noć 
uoči petka, te u petak i noć uoči subo- 
te, a more je vazda bilo negdje više a 


negdje manje uzburkano U subotu oko 
7 sati izjutra nazreli smo afričko kopno 
i približavanje Aleksandriji. Kao druš- 
tvo na vaporu smo se lijepo i zabavlja- 
li, kako međusobno, tako i sa drugim 
nekim saputnicima. 

Mornari i osoblje parobroda su nas 
nekako znatiželjno gledali. Mi smo dr- 
žali da su oni svi ili bar većina musli- 
mani, ali prema njima u prvi mah ni- 
jesmo onako bratski postupili kako to 
čine međusobno muslimani kada se 
sastanu pa makar bili raznih nacija, 
jezika i običaja; jer nijesmo vidjeli na 
njima islamskih znakova pa smo zato 
prolazili pokraj njih, a i oni pokraj nas 
kao pokraj nepoznatog svijeta. Ali kad 
je naš prvi ezan odjeknuo parobrodom i 
mi prostrli naše sedžade i deke, da kla- 
njamo akšam, 2— 3 su od njih doletjeli 
i klanjali sa nama. Iza namaza smo sa 
njima razgovarali. Jedan je od njih pri- 
padao staležu ilmije. Naše ilahije i sta- 
re turkjije su slušali sa zadovoljstvom, 
pa i samo teglili ilahije i turkjije. Jedan 
je — koliko se sjećam — proučio i ašere 
lijepim i pravilnim kiraetom. Došli su 
i na jaciju i na sabah. 

Često smo sidjeli u salonu II i III 
bolje klase. Tu je posluživao i jedan 
Rus musliman izbjeglica. Bio je uslu- 
žan. Mnogo nas je gledao i promatrao. 
Tužio mi seje na malu platu i zaradu. 

Drugu noć, uoči subote, kad je moje 
društvo otišlo spavati a ja se još zadržao 
u salonu, pristupila su mi dva mlada 
Turčina i počeli sa mnom razgovarati 
odnosno — vidjevši me u saruku i što- 
šta pitati. Razgovor je došao i na tur- 
ske reforme. Jedan je od njih pokušao 
da ih općenito brani i kako nije arabi- 
sta, a htio je da pređe na izvor Islama 
— svrnuo je odmah na potrebu jednog 
dobrog prevoda Kur'ana a2zš. Ja sam ga 
malo pustio da govori, onda sam zau- 
zeo svoje stanovište u pogledu prevoda. 
Naime, da muslimani trebaju učiti ne 
samo arapski jezik kao takav, nego uz 
druge potrebne znanosti za pravilno 
razumijevanje Kur'ana azš. još poseb- 
no i ilmi belagat tj. nauku o gipkom i 
jedrom dijelu arapskog jezika i njego- 
vim finesama, čim baš najviše Kur'an 
azš. obiluje. I baš ta Njegova jedrina 


(belagat) čistoća i gipkost (fesahat) i 
finese (mehasini lafzijje i manevljje) 
sadržaj u malo riječi mnoga i pozna- 
vaocima tih znanosti jasna značenja, 
čega u drugim jezicima neima, pa tako 
doslovčani prevo ma na koji jezik ne 
mogu imati te jedrine i pune sadržine 
pa ma kako bio vješt prevodilac. 

On je moje izlaganje ozbiljnim li- 
cem pozorno pratio, a njegov drug mi 
odobravao i povlađivao. Ostali smo 
u tom razgovoru tako dugo, dok nas 
Rus poslužitelj nije upozorio, da će 
se svijetlo zatvoriti, jer su svi put- 
nici bili legli i pospali, tako smo i mi 
naš razgovor prekinuli iza pola noći. 
Nijesmo se više sastajali, pa tako ne 
znam kakav su sud imali o meni i 
mojim izvodima. 

Na parobrodu je bio i jedan viši 
činovnik tog parobroda Musliman 
Jugoslaven od Skoplja, koji nije baš 
glatko govorio našim jezikom. Bio je 
prema nama uljudan i susretljiv. Bili 
smo kod njega u kancelariji radi pa- 
soša, te sam tom prilikom vidio kako 
mu ne ide glatko njihovo novo tzv. Ke- 
malovo pismo — ili pravije po njima za 
turski jezik preudešena latinica, jer je 
teško preći sa arapskog razgovijetnog 
i brzog pisma, koje se je bilo sraslo sa 
njima i njihovom dušom na tuđe stra- 
no pismo pa još preudešavano i koje 
je tako izgubilo i izvjesne svoje origi- 
nalne oblike! 

Na brodu je bilo i ženskinja. Za jed- 
nu stariju debelu ijednu mlađu mrša- 
vu sa kojima je bio i jedan šeširlija ja 
sam mislio, da bi mogle biti nove mo- 
derne Turkinje. Govorile su turski. U 
subotu (19. III) poslije sabaha bilo je 
vrijeme lijepo i mi smo sidjeli na bašu 
đuverte (na palubi prednjeg dijela 


1! Emir Šakjib Arslan, koji izvsrno vlada 
francuskim jezikom, piše njim i čita ga, 
nije mogao da čita naša imena i prezi- 
mena pisana našom — za našjezik pre- 
udešenom latinicom. Ta ni oni Turci, 
koji su znali latinicu od prije i čitali 
njom pisana francuska ili koja druga 
djela, nijesu mogli jednostavno i glat- 
ko preći na novu svoju posebno kom- 
binovanu latinicu. Mi to dobro znamo 
i po sebi. O tom je u "HF" bilo govora. 

broda), kahvu pili, šalili se i teferičili. 
Te su ženske došle sa svojim pratiocem 
u našu blizinu, gledale neko vrijeme 
morsku pučinu, a onda sjele u našoj 
blizini i našle priliku, da razgovaraju 
i sa nama. Debela se je raskokotala, a 
mlađaje šutjela, štokad se nasmiješiv- 
ši kojoj dosjetci. U razgovoru smo ra- 
zumjeli, da su židovke iz Turske. Na 
upit: kuda putuju odgovorila je mla- 
đa: u Kairo. A na upit H. Muderis ef. 
zna li arapski, odgovorila je: "šuvejja", 
(pomalo). Tu sam arapsku riječ prvoč 
u životu čuo tude od te židovke. Dulje 
sam mislio, dok sam odgonetnuo, da 
je to deminutiv (ismi tagsir) od šej-un 
(nešto), jer taj izraz nije poznat u arap- 
skom književnom jeziku. On je egipat- 
ski provincijalizam; jer se i u Hidžazu 
čuje veoma rijetko. 

Parobrod je unišao u luku Aleksan- 
drije oko 8 sati izjutra, isturivši razne 
zastave. Ja sam upitao onog koji ih je 
isturao, šta one znače, te mi je odgo- 
vorio, da je jedna tog parobroda, dru- 
ga turska, treća egipatska kao države 
u koju dolazi, četvrta znak pošte, peta 
zdravstvena i još nekoje druge. Prije 
pristaništa, ustavio se je parobrod na 
nekojih 500 — 600 metara. Tu je došla 
u jednom motornom čamcu egipatska 
policija i zdravstvena komisija. Nama 
je povratila uprava parobroda naše 
pasoše, i dala nam neke crvene cedu- 
lje te smo ih mi predali policiji. Oni su 
ih pregledali, a i nas, ali su nas samo 
pogledali zdravstveni organi, za tim 
vratili nam crvene cedulje, a zadržali 
pasoše. To je trajalo sve do iza 10 sati, 
kada se je parobrod krenuo i došao na 
pristanište. 


Moje putovanje na hadž 

Kada sam se tako odlučio definitiv- 
no na hadž, osjetio sam u duši jedno 
ugodno raspoloženje, koje je raspršilo 
sve dotadanje moje brige i kombinaci- 
je. Ono me je upravo očeličilo tako, da 
su predamnom iščezle i sve možebit- 
ne teškoće puta, nezgode i drugo, što 
mnogi sebi pretpostavlja za daleki put. 
Tako sam ja u potpunom raspoloženju 
promatrao i razgledao krajeve, kojim 
je naš voz jurio. 

U Misiru možeš unijeti sa sobom 
u željeznicu koliko hoćeš stvari. Ko- 
liko smo mi kao daleki putnici unijeli 
svojih stvari sa sobom, čini mi se, daje 
svaki naš saputnik, Egipćanin, unio po 
dvaput toliko u isti vagon. Kako tamo 
u ITI klasi neima rafa ni čiviluka, sve 
su te stvari ležale ispod klupa, između 
klupa i po prolazu kroz vagon tako, da 
se je i kondukter mučio pri pregleda- 
nju karti. Policajac, koji je nas pratio 
i nosio naše pasoše, nije se od nas od- 
micao; držao se je ozbiljno i nastojao, 
da se drugi putnici ne umiješaju među 
nas, ali nije uspio. Baš je na mojoj klu- 
pi do mene sjedio jedan Arap, prema 
meni dva i četvrti na svojim stvarima 
a do naših klupa. Kod izlaza i prelaza 
su se stvari više izdavale kroz prozore, 
nego li iznosile sa sobom. 

Kada smo krenuli iz Aleksandrije, 
počele su pjevati nekoje crnomanjaste, 
debele i postarije Arapke. Za me je to 
bilo iznenađenje, koje je brzo prošlo, kad 
sam vidio, da to ne pobuđuje nikakva 
interesa ni kod mlađih ni kod starijih 
Arapa u vagonu. Žene proste i na njih 
se nitko i ne obazire. 

Željeznica je jurila kroz bogatu doli- 
nu Nila. I sve što smo se više od Isken- 
derije odmicali, sve smo više i više tonu- 
li u bujno zelenilo i prirodno bogatstvo 
plodnoga Misira. Za nas evropejce je taj 
put donosio svaki čas nešto novo, koje 
se je, takorekuć i obnavljalo, da to bolje 
promotrimo i zapamtimo. Hurmaluci, 
devele male i velike, smeđe, mrke, žute 
i bijele; njihov spori i ukočeni hod; nji- 
hovi veliki tovari, kako se hrane i leže, 
zatim ugojene velike kature i magarci; 
te u dužini po kilometar i više, pokraj 
pruge kao živa ograda gusti i u debli- 
ma i preko 20 cm. debeli, a preko metra 
visoki kaktusi? kujruklije ovce i ovnovi, 
goveda sa malom gutom kao rezervom 
masti na ramenicama izvlačenje vode 
iz Nila i nilskih jarkova okretanjem ru- 
kom jedne male od fučije poveće drvene 


2 Kodnas u nekim krajevima Zovu {taj cvi- 
jet "babin jezik", a u Posavini "svekrvin 
jezik" valjda za to što je previše bockav. 
Moderne i emancipovane se punice sada 
u tom natječe sa svekrvama); 

sprave i tako natapanje povrća i usjeva 
ili očišćenje njive, koja se time pripravlja 
za novo oranje i usjeve pamuka, kuku- 
ruza i drugog. I na kolo iz bunareva se 
tako vadi voda za istu svrhu. Oni nali- 
ju njihovu vodom toliko, da se nikako 
zemlja ne vidi, već izgleda kao velika 
bara ili jezero i čekaju dok se ta voda 
uvuče i osuši toliko, da se zemlja može 
orati i obrađivati, pa je tada i obrađu- 
ju. Svaki pedalj zemlje je obrađen da 
je to milina pogledati. 

Arapsko selo, kuće i zgrade misir- 
skog fellaha (seljaka) čine na nas na 
prvi pogled slab utisak. Skoro su sve 
na otvorenom polju bez bašča i kroš- 
njastog drveća u avliji i okolici. Te 
kuće i zgrade dosta su u gustu stale. 
One su zidane ćerpičem, bez krova, - 
sa samim debelim tavanom i sa jedan 
ili dva mala prozora. Na prvi pogled 
to čini silan kontrast (tedad) sa pri- 
rodnim bogatstvom tih krajeva. Ali se 
sud mijenja kad se uvaži da tamo pad- 
ne kiša samo dva do tri puta u godini, 
da su tamošnje klimatske prilike sa- 
svim oprečne našim i da oni ne znaju 
za studen ni od jednog stepena ispod 
ništice. Mi pri gradnji kuća i podiza- 
nju glavnih zgrada imamo pred očima 
dugu zimu i veliku zimsku studen, te 
se tako s te strane brinemo kako ćemo 
zimu preturiti i prema njoj udešava- 
mo naše zgrade, pouzdavajući se još 
u ugalj i cjeplju da se odhrvemo našoj 
zimskoj studeni. Oni ne vode računa 
o zimi, protiv koje može pomoći na- 
ložena peć te dobar jorgan, ćebe, ka- 
put, gunj, čakšire, dobra i jaka obuća 
i drugo, nego se brinu kako će izdrža- 
ti vrućinu njihova dugog ljeta. Protiv 
vrućine pomaže samo debeo hlad za- 
štićen od vrelih vjetrova. Takav hlad 
daje od ćerpiča debelo zidana kuća sa 
debelim krovom od zemlje i sa što ma- 
njim prozorima kojih ne bi trebalo da 
nije potrebe svježem zraku, i bar naj- 
nužnijem svijetlu. Uz to radi vrućine 
koža i najnužnije odijelo se ne mogu 
sa sebe skinuti, kao što se može obući 
kaput i drugo protiv zime. To je dik- 
tiralo egipatskom fellahu da pravi 
onakve kuće u svojim plodnim, ali ne 
i šumovitim krajevima. Tamo se steća 


šuma ne vidi, a rijetki su i umjetno 
odgajani mali gajevi?. 

Imali smo na tom putovanju i dva 
Benha. Kod prelaza treba biti oprezan, 
jer vlakovi malo stoje na stanicama i 
ne daju nikakovih znakova pri polazu. 
Svud su kroz Egipat dvostruke tračni- 
ce, pa se tako vlakovi križaju u putu a 
ne na stanicama i tako ne čekaju jedni 
na druge. (...) 

Kadje ezan zaučio, otišli smo u dža- 
miju, kojaje tolika da u nju, držim, mogu 
stati svi muški stanovnici Jambu-ua. 
Džemata je bilo dosta. Prostrta je ha- 
surama, na kojima je bilo pijeska, jer 
je tlo pjeskovito i vjetrovi pijesak svu- 
da nanose. Kasnije smo otišli u čaršiju, 
u kojoj ima i nekojih malih manufak- 
turnih radnja, ali su većinom hakali i 
sitničari. Imaju i dvije — tri siabe ašči- 
nice. Ja sam u jednoj pojeo ćevap, pa 
su došli i još nekoji naši i tu i oni jeli. 
Ima tu i jedan dva sarafa, te smo kod 
jednog mijenjali naše papire za hidža- 
ske groše i rijalef. Na nenadanu vijest, 
da ćemo još te noći putovati za Medi- 
nu, brčanski hadži muderis ef. sa još 
nekojim drugovima otišao je u rečeno 
nadleštvo, gdje su nam pasoši vizirani 
i tamo su za svo naše društvo uplatili 
takse za autobus do Medine. Platili su 
po osobi taksu koja je odgovarala 6% 
engleskih zlatnih funti. Na brzu smo 
se ruku iza akšama, spremili i čekali 


3 I naše mnoge pilane i drvena predu- 


zeća izvoze dosta drvene građe za egi- 
patske gradove. 


+ Rijalje hidžaski srebreni novac u veliči- 
ni bivše austrijske pelokrune. Hidžaska 
mu je vrijednost 22 groša, što u našem 
novcu iznosi nešto oko 20 dinara. Ima- 
ju i pola rijala i četvrtinu, te od nikla 
komade po 2, 1, 214 groša. Svog zlat- 
nog i papirnatog novca nemaju. — Sva 
državna nadleštva i ustanove traže i 
primaju samo engleske zlatne funte, 
ako se radi o sumi novca, koja iznose 
jednu funtu ili više, a rijale i svoj no- 
vac za manje sume i kao nadomjere- 
nje na te funte. Neće papira ničijeg, a 
niti drugog zlatnog novca. Iznimka u 
tom čine samo u Janbu'-u, gdje su nam 
primili po kursu egipatske i engleske 
banknote kao takse za auta. 


kad će nam se javiti, da je autobus do- 
šao. Sa hadžijom je bilo natezanja za 
sobu. Tražio nam je — čini mi se — po 
10 groša po osobi što smo tude bili pola 
dana. Kad smo mi na to pristali, držeći 
da se radi o hidžaskim groševima, on 
je uporno zahtijevao misirske groševe. 
Čini mi se da mu je nešto utučeno, ali 
je uglavnom on pobijedio. Ja sam mu 
— u sporazumu sa nekojim drugovima 
isplatio za svo naše društvo, ali je on 
otišao i još od nekojih naših naplatio, i 
tako je taj han više prihvatio mene za 
ruku negoli druge. 

Jacija je bila, a mi još nijesmo bili 
pozivani, da polazimo te smo tako u 
hanu klanjali seferiju. Tad su došli 
hamali, uzeli naše stvari i pronijeli ih 
na jedan širi plac u blizini džamije. Tu 
su bila dva ili tri autobusa. Malo smo 
čekali, a onda pohitjeli stvari unosi- 
ti, po krovu i naokolo vezati jer koli- 
kogod stvari imaš, možeš sa sobom u 
autobusu ponijeti. Valjalo se je dobro 
stisnuti, jer u svaki takav autobus 
sjeda 18 putnika, te šofer i njegov po- 
moćnik. Autobus se je napunio i ja 
sam bio ostao napolu. Mi smo vikali i 
protestirali, da ne možemo svi sjesti i 
da treba još jedna "sejjara" (autobus) 
da u njeg nekoji sjedemo, ili da stvari 
prebacimo, ali nam to nije pomoglo. 
Stisnuli smo se i pošli kroz uske uli- 
ce Jambu'-a. Došli smo na jedan drugi 
trg, gdje je bilo još auti, pa i praznih. 
Mislili smo — a i Šejh Emin je nasto- 
jao — da ćemo tu moći nekoji preći ili 
nešto stvari prebaciti. Ali uzalud. Mo- 
rali smo još i benzin međuse primiti. 
Tu smo stajali prilično dugo. Nekoje 
radnje i kahve su bile otvorene. Kako 
nisam bio večerao, uzeo sam tu hlje- 
ba, a imao sam sira koji sam nosio još 
iz Skonderije i maslina iz Grčke. Pošli 
smo otale jednom širokom ulicom. Ci- 
jela kolona bila je autobusa. Išli su u 
tri reda. Opet smo stali pred jednim 
nadleštvom do gradskih kapija. Ne 
znam radi čega se je tu stajalo. Kapi- 
je su se otvorile i mi smo krenuli da- 
lje. Autobusa je bilo mnogo. Lijepo ih 
je bilo vidjeti kao kakove velike sva- 
tove. Ravnica pokraj mora, noć vedra 
i ugodna, autobusi malo porazmakli, 


jedno svjetlo zamakne ili promakne 
drugo, treće i četvrto izbija i juri, tek- 
jbiri i telbije se čuju, susrećemo štog- 
dje i Arape sa devama, proletimo štog- 
dje i pokraj nekojih grmčića. Meni je 
izgledalo kao da neprestano idemo niz 
lahku nizbrdicu i da se ne udaljujemo 
od mora. Ali nije bilo tako. Počelo je 
dolaziti i ponešto uzbrdo i zamjećivati 
se i nekojih šumica. Ali se po noći nije 
moglo razabrati, šta je to. Na jednom 
mjestu smo projurili i pokraj nekakvih 
kuća i zgrada. Koja su bila doba noći 
ne znam, kad smo pošli uz jedno pje- 
skovito brdo. Autobus je štogdje teže 
kroz pijesak prolazio. Na jedanput je 
stao i nije mogao da ide. Šofer je za- 
vikao da iziđemo svi i da tiskamo au- 
tobus. Izišli smo i tiskali, jer nije bilo 
druge, ako ćemo put nastaviti. Opet 
smo sjeli i pošli, ali nijesmo daleko od- 
makli, opet je zapao u dubok pijesak. 
Vratio ga je šofer natrag za kojih 100 
metara, te smo opet izašli. Šofer ga je 
tude ostavio, da se hladi motor. Dru- 
gi su autobusi dolazili i nekoji pokraj 
nas prolazili, ali se ne sjećam, da je 
i jedan do nabrdo izašao a da nije u 
tom pijesku stao i da nije tiskan. Mi 
smo i nekoje druge autobuse tiskali, 
jer namje šofer govorio, da će i oni naš 
tiskati. Ali to nije bilo tako, jer oni čim 
su izišli na brdo i dokopali se i tvrđeg 
puta, otišli su dalje ne obazirući se na 
nas. Naš se je autobus nekoliko puta 
nagonio, da prazan izađe na brdo, ali 
se je ustavljao nakon 20 — 30 metara 
i šofer i njegov pomoćnik odgrtali su 
pijesak ispod koleta i pred njim po ne- 
koliko metara razgrtali i tako dovera- 
li dok se je izašlo na brdo. Mi smo tu 
pješačili oko pola kilometra, a možda 
i više. Tu je kraj nas prošlo i nekoliko 
Arapa sa devama. 

To se mjesto zove Fidžadže. Šejh 
Emin i drugi Arapi su mi pripovjedili, 
da su haramije prije 40 godina na tom 
mjestu na kom smo se mi mučili sa pi- 
jeskom i autobusom — pobili cijelu ka- 
ravanu od 600 magribskih (marokan- 
skih) hadžija i opljačkali ih, a sada tuda 
i pojedinci idu i bez pomisli, da će biti 
opljačkani, pa za to ne nose ni oružja 
niti što drugo za obranu. 


HADŽIJSKI PUTOPISI 


Sa brda smo krenuli prije zore. Noć 
tako je bila vidna i vidjele se gore pla- 
nine, nijesu se mogle bolje promatra- 
ti. Ukazala se je i zora i tako počelo 
rasvanjivati. Predjeli su se ukazali u 
pravom svom obliku. Brda i planine su 
stršile u vis. Kamene litice sujedna do 
druge skroz kao gusta šuma. Ali nig- 
dje zelenila, sve je crno i šuti nijemo. 
Prava pustinja. Ali za nas vrlo intere- 
santno, jer u njoj mjesto straha, vlada 
puna sloboda i sigurnost. 

Prije izlaza sunca na pola sahata 
ili malo više došli smo u jedno arapsko 
selo— Birusaid, nekada gnijezdo hara- 
mija a sada slobodna stanica odmora 
za putnike, kojima tamošnje bedevije 
(beduini) nude za jeftin novac svega što 
imaju. Čim smo izašli iz autobusa, do- 
nijeli su nam Arapi vode, te smo abdest 
uzeli i klanjali sabah. Šoferi su legli 
spavati. Mi smo iza sabaha sjeli u pri- 
mitivne arapske hladnjake, na njihove 
lijepe okrugle hasure, naručili čajeve i 
odmarali se. Ja sam malo izlazio, hodao 
i promatrao položaj tog bivšeg gnijezda 
i pozicije haramija. To je jedna ravni- 
ca od kojih 20 — 30 dunuma okružena 
prirodnim zidom za čovječiji boj: Ni 
najbolji stratezi tehničari ne biše ga 
bolje uredili i postavili. Ulaz u to mje- 
sto je otvoren za kojih 10 — 12 metara, 
a izlaz prema Medini nešto malo Širi. 
Tu smo se zadržali preko dva sahata. 
Oko nas su se kupile Arapke i Arapčad 
i tražili, da ih darujemo. Arapčad su i 
igrala i uz pljeskanje rukama pjevala 
vrlo skladno i lijepo beduinske pjesme, 
ali nama nerazumljivo. Ja sam zapam- 
tio samo jedan bejt (dvostih) od jedne 
male Arapke: Ela jelhudždžadž tukj- 
teb hadždžetukjum. Alin hin' sallmon 
ila bejli-nnebi". Ovo bi moglo značiti. 
O hadžije, određeno (upisano) je vaše 
hadžsko putovanje odavle zdravo do kuće 
Božjeg poslanika. Ili drugim riječima: 
O vi hadžije, zdravo i sretno putovali 
do Časnog doma, kome ste naumili. 

Počeli smo vikati šofere, da idemo. 
Oni su se lijenili, ali su na koncu ustali, 
napumpali gume, motore uredili i tako 
smo putovanje nastavili. 

Put od fidžadže preko Biru-sai- 
da sve do u dolinu išao je ponešto na 

niže, a sa obje strane do Medine bile 
su crne kršovite planine tako, da cijeli 
kraj izgleda kao nasut oštrim vršcima 
i vrhovima litica i stotinama metara 
visokih pećina. Teren puta je bio do- 
sta tvrd, pa smo išli brzo. Pokraj puta 
je bilo štogdje i rijetkih zelenih grmči- 
ća, kojim se njihove izvrsne većinom 
crne sjajne dlake koze hrane. Tih smo 
koza na putu najviše vidjeli i skoro bez 
iznimke sve su zdrave i debele. 

Kada smo sišli u dolinu teren je 
bio teži, pijesak je bio dublji i tako je 
autobus išao teže. Jednim krajem ide 
i korito rijeke, ali potpuno suho. Samo 
na jednom mjestu između brda dolazi- 
la je jedna jača rječica i oko nje ima i 
zida i nekojih naprava, a u toj ravnici 
i na prebrdalju na lijevoj strani nekih 
njivica, vrtova i usjeva. 

Kako mi je rekao Šejh Emin Me- 
dinelija, od Biru-ssaida pa dalje taj 
se teren i dolina zovu Dirul-hamdeh. 

Prije pola dana došli smo u Džudej- 
du. To je jedna bedevijska naseobina. 
U brdu na lijevu stranu našeg dolaska 
ima nekoliko kamenom i ćerpičem zi- 
danih kuća, a i koliba. Niže tih kuća 
u dolini su kahve, a još niže uz rječicu 
dobri hurmaluci. Tu smo se zaustavili, 
pili čajeve, malo pojeli iz svojih čanti i 
uzeli lubenica. Jedan star Arap, crn, sje- 
dio je kod nas. H. Muderis ef. ga upita: 
Kjem hadžen katelte? (Koliko si ubio 
hadžija?) On je na to šutio očito neza- 
dovoljan. Na to je H. muderis ef. opet 
u šali dodao: El-jevm vahid, mašallah, 
bukjre hamse' inšallah (Danas jednog 
— mašalla, sutra pet, ako Bog da). On 
je i dalje šutio. Može biti da neimam 
pravo, a ja sam iz te takove šutnje na- 
slućivao da su te riječi podsjetile starca 
na prošle haremijske dane slobode, kojoj 
su Vehabije odlučno na kraj stale. Dali 
smo mu duhana i nešto jela. Primio je. 
Na oštru intervenciju kahvedžije, ni- 
jesu nas Arapčad previše opsjedala u 
hladnjaku i uznemirivala kako se umiju 
okupiti oko auta kad on gdjegod stane. 
Gdje god auto stane u putu, što no re- 
knu: ko iz kuma nikne bar po nekoliko 
velele arapčati zaviču: Ebuj hat hahšiš 
(Oče, daj bakšiš), a znaju i podulje tr- 
čati za autom vičući: Ebuj irmil (Oče, 

baci!). Kad im se baci ijedno od njih to 
u pijesku nađe i uzme, neće drugi na 
njega navaliti i otimati. Mirno se vra- 
ćaju natrag odakle su došla. 

Kada smo tako nekoliko posijelili u 
Džudejdi, nastavili smo put. Došli smo 
u jedno nešto jače nastanjeno mjesto, 
kome se sada već imena ne sjećam. Stali 
smo malo i tu, ali nismo izlazili iz au- 
tobusa. Kad smo krenuli dalje, pijesak 
je bio dublji. Autobus se je kretao teže, 
paje i zastao. Arapi su došli i tiskali ga 
prilično dugo. Onda je išao oko 100 m 
pa je opet zapao. Opet su Arapi došli i 
tiskali dok nismo došli na jedan utrve- 
niji kolosijek i tako negdje lakše, negdje 
teže bez tiskanja putovanje produžili i 
došli u Musejdžid. 

Musejdžid je mjesto dosta življe od 
onih mjesta kroz koja smo prolazili iu 
kojima smo se zadržavali dotle na putu 
od Jambua. Ono je na putu kojim ide 
saobraćaj autima Mekjkja — Medina 
preko Džidde i Rabiga kao "mikata" 
gdje oblače ihrame hadžije kada idu 
tim putem iz Medine u Mekjkju. 

Naš autobus nije pošao ravno pred 
kahve kao dotle na drugim mjestima. 
Prošao je oko 150 metara dalje, napra- 
vio krug i ustavio se na suncu pred 
jednom zidanom prizemnom zgradom. 
Toje neko nadleštvo — karaula. Ako se 
pravo sjećam tu se može predati i pi- 
smo i brzojav. Stajali smo 5— 10 minu- 
ta dok su šoferu pregledane ili izdate 
neke isprave, a onda je autobus pošao 
kahvama i s nama zajedno unišao u 
jedan veći i prostran hladnjak. Izašli 
smo, uzeli abdest, klanjali, čajeve pili 
i odmarali se. Tu je bilo sirova, peče- 
na i varena mesa, pilava, čorbe, jaja 
za čimbura, hljeba, soli, duhana i bo- 
stana i još nekojih namirnica. Što u 
čemu su ponešto skuplji nego na dru- 
gim mjestima. 

Meni je uoči upalo veoma pristojno 
držanje jednog u čisto arapsko odijelo 
obučenog, oko 25 godina starog crnog 
Arapa. Htjeo sam sa njim doći u do- 
dir. Prišao sam mu i upitao ga: kako 
se zove to mjesto. Odgovorio mi je — 
kako sam ga ja razumio, - Musejjit, pa 
sam to tako bio i zabilježio. A na upit: 
Kem min hina ilel Medine? (koliko 


ima odavle do Medine?) reče veoma 
prijazno: Takrib' sa-atejn (po prilici 
2 sata) Ja: bissejjare? (autom?); on: 
na'm (da)... Iz njegova držanja pre- 
ma meni kao nepoznatom mu čovje- 
ku i pripravnosti da mi iziđe u susret, 
vidio sam u njemu jednu plemenitu 
dušu bolje stojećeg stanovnika badi- 
je (beduina iz pustare). Nu, kako on 
nije govorio fasih (čistim gramatičkim 
arapskim jezikom) nijesam mogao, da 
se sa njim upustim u širi razgovor o 
njihovu beduinskom životu, običajima 
i prilikama, pa iako sam vidio, da je od 
prirode darovit. Sada još žalim, što ga 
nisam upitao kako se zove i odakleje. 

Naš se šofer lijenio da pođe iz Mu- 
sejdžida. Šoferi to obično čine radi bak- 
šiša. Kada smo klanjali ikindiju, traži- 
li smo da se polazi i pošli smo. Opet je 
stao pred onom karaulom, a onda smo 
putovanje nastavili. Odatle se je počelo 
počešće viđati i ponešto zelenila. Bilo 
ga je ponajbolje oko pola puta prema 
Medini, odakle na desnu stranu jednom 
dolinom vodi put prema Bedru, gdje je 
bila prva znamenita historijska bitka 
između muslimana i kurejšskih idolo- 
poklonika (mušrikja) koja je okrunjena 
velikom pobjedom Alejhisselamovom i 
njegovi drugova (ashaba) i koja je mu- 
njevitom brzinom pronijela islamsku 
slavu, snagu i ideju na sve strane Ara- 
bije i tako počele cijele porodice i ple- 
mena u islam prilaziti. Veoma žalim 
da nas put nije vodio preko Bedra, da 
vidim tamošnji teren i pozicije, gdje je 
ta časna i slavna borba vođena, i koja 
se nikad neće zaboraviti niti izgubiti 
svoju nedostiživu znamenitost kako za 
islam i njegovo širenje, tako i u razvoju 
ljudstva i ljudske historije. 

Nije prošlo dugo, sunce je zašlo i 
nastupila vedra arapska noć. Šofer je 
salio zadnju kantu benzina u motor i 
bacio je na putu. Kad se je mrak po- 
čeo jače hvatati i tako se nije mogao 
teren razmatrati, meni se je činilo, da 
mi sa autobusom koji je tuda najbrže 
jurio idemo naniže nekim pobrdaljem 
i kosama sa obukama i da su kraj puta 
doline. Ali kad smo počeli susretati i sa 
jedne i sa druge naše strane duge re- 
dove natovarenih deva udaljene od nas 


po 10 — 15 metara, vidio sam da je to 
široka ravna pješčana dolina kakvom 
smo i dotle putovali i da i grad Medine 
Medinel-mu ... leži na takvom terenu. 

Prije Vehamijske vlasti slušao sam 
od prijašnjih hadžija da nijesu hadžije 
ulazile po noći u Medinu. Noćili bi prije 
nje i sutradan rano pošli, te bi svi zdravi 
i sposobni sašli sa deva na mjestu, sa 
kojeg se opazi Kubbel-Seadet — visoko 
zeleno Kubbe na Alejhisselamovu Mer- 
kadi-šerifu, i odatle uz salavate, tekj- 
bire i telbije išli pješe iz počasti prema 
Grobu najpribranijeg Božjeg milosni- 
ka. Mi te sreće nijesmo imali, jer su to 
Vehabije ukinule, te smo tako išli i iza 
akšama ravno u Medinu. Meni ovo nije 
bilo pravo, ali je tako moralo biti. Na 
jednom mjestu pred Medinom gdje je 
bilo više kahvi i dućana rasvijetljenih 
jakim hava-gazom, zastao je naš auto- 
bus. Nijesmo izlazili. Jedan dućanlija 
je prišao našem autobusu i ja sam ga 
upitao arapski kako se zove to mjesto, i 
koliko ima još do Medine a on mi odgo- 
vori: Biru Ali (r. dđ.) (Hazreti Alijiu bu- 
nar) i za desetak minuta ste u Medini. 

Već sama ta riječ "Bi'ru-Ali" (r. a.) 
prenijelo me je u mislima u veliku i 
slavnu prošlost prvih islamskih dece- 
nija Hazreti Alin bunar i pa to je djelo 
humanosti kulture i, napretka koje ja- 
sno govori kako su prvi muslimani či- 
nili hajrove i shvaćali Alajhisselamovu 
uputu "Hajrunnasi men jenfeu-unase". 
Najbolji je čovjek, koji ljudima koristi. 

Toje bunar, a ne kakav ukočeni ni- 
jemi spomenik, na kome se više odra- 
zuje umjetnikova vještina i umjetnost 
nego li veličina onog koga takav spo- 
menik prikazuje. To je djelo kojim se 
danju i noću koristi narod neprestano 
preko trinaest vjekova. Ono izrijekom 
potsjeća kroz cijelo to vrijeme na veliči- 
nu i velikodušnost jednog od najvjerni- 
jih drugova Božijeg poslanika. Njegova 
zeta, u boju neustrašivog najslavnijeg 
viteza i junaka toga doba, sa koga se 
veli: La feta illa Ali, la sejfe illa Zul- 
fikar. Neima viteza nad Alija, neima 
mača boljeg od Zulfikara," a istodobno 


5 Zulfikar je ime Hazreti Aline r. a. 
sablje) 


velikog islamskog pravnika, teologa, 
čistoslova i državnika, koji je u svemu 
vođen samo čvrstim Imamom, Kur'an- 
skim hidajetom, te životom i uputama 
Božijeg poslanika. 

Voda u Arabiji znači mnogo — pola 
života pa i više. Ko tamo sa takom bla- 
godati, sa takovim darom dolazi narodu, 
svakako im je od najboljih prijatelja, i 
od najvećih dobrotvora. Arapi vele za 
vodu: El-mau eazzu melkudin ve erha- 
su mevdžudia. Voda je nešto najskuplje 
gdje je neima, a najjeftinije gdje je ima 
(u izobilju). Hazreti Ali r. a. je u cijelo- 
sti i dušom i tijelom bio predao islamu, 
pun je njegov život velikih djela, koje 
je činio samo u ime Boga džš. i služe- 
nja svojoj vjeri Islamu, pa nije zabora- 
vio ni na vodu i dospio je da i to učini. 

Ja razmišljajući o tom, autobus je 
krenuo i za kratko vrijeme zaustavio 
se na jednom prostranom mejdanu, na 
kom je stajalo još mnogo autobusa i jed- 
nopreženih dvokolica. To je periferija 
unutar bedema Medinei-munevvrekod 
velike zidane željezničke stanice, koju 
je u svoje vrijeme podigao zadnji veliki 
sultan i Halifa kao hadimul-Haremeju 
(sluga dvaju časnih Harema — Mekjkje 
i Medine) Abdul-Hamid han II. 

Izašli smo i iznijeli naše stvari iz 
autobusa. Malo smo tu stajali i očeka- 
li dok nam je došao bosanski delil Šejh 
Ibrahim Zahid, s nama se upoznao, 
predao nam hošgeldiju, našao potreb- 
na kola za naše stvari, potovario ih, te 
smo onda — bar odatle — krenuli pješ- 
ke u časni grad Medinei-munevveru i 
za kojih 20 — 30 minuta došli smo kroz 
tijesne ulice između visokih kuća nje- 
govoj vejali — njegovu domu. (...) 

Nije prošlo dugo, mi smo se u vek- 
jali sabrali. Delil nam je donio dobar 
ručak kao i prošlu večeru. Koliko se 
sjećam, bila su ista jela i svi smo lije- 
po jeli i najeli se. 

Po starodrevnom običaju delili u 
Mekjkji i Medini dadnu hadžijama po 
dva obroka. Prije Vehabija dok se je 
pred Medinom naćalo i u grad ulazilo 
rano pješe, kako sam to prije naveo, 
davali su ručak i večeru isti dan, a 
sada daju večeru ono noć kada se dođe 
i ručak sutra dan, a onda se hadžije 

same brinu o svom jelu, ili idu u ašči- 
nice ili sami sebi spremaju i kuhaju, 
a u vekjali ostaju koliko hoće, a delil 
ili koji njegov čirak (pomoćnik) ide i 
dalje a njima u Haremi-šerif, provo- 
di ih zajednički sve skupa iza svakog 
namazskog vakta osim iza jacije, se- 
lamom Alejhisselamu i Njegovoj dvo- 
jici drugova Ebu Bekri Saddiku i Ha- 
zreti Omeru r. anhuma onako ili uz 
nekoje manje promjene, kako sam to 
prije (Vidi $H." br. 47) preveo i opisao 
kako je prvi put mene sama provodio. 
Tada iza tog drugog jela se dadne de- 
lilu novčani dar obično u zlatu, funtu, 
dvije, pet koliko ko hoće i može. A ako 
nema zlata onda sumu u drugom nov- 
cu, koja odgovara sumi u zlatu. Tako, 
nam je delil iza toga ručka saopćio da 
se trebamo dalje sami brinuti za hra- 
nu, čaj, kahvu i drugo. Ja sam to sve 
tako čuo i od prijašnjih hadžija, ali 
sam za boju sigurnost zamolio delila 
da nam to razjasni, a on je to navede- 
no još jedanput nam ponovio. Kako se 
je meni delilovo jelo svidjelo, a tako i 
ostalom društvu, predložio sam, da 
ga zamolimo neka nam on daje jelo i 
drugo sve dok budemo u Medini. Osim 
jednog dvojice, bili smo svi za to. Tako 
smo ga zamolili, a on je pristao. Samo 
merhum H. 2. Fejzić, koji je od kuće 
ponio dosta jela za puta, ostao je da se 
sam hrani. Ne sjećam se tačno, ali mi 
se čini, da smo tada dali delilu novča- 
ni dar u sublizim iznosima, ali ne baš 
potpuno jednako. 

Ali smo se tim riješili brige o jelu. 
To je za nas bila blagodat, bili smo 
komotni ići u Haremi-šerif, ići po dru- 
gim zijaretima, hodati po čaršiji, be- 
zistanu itd. što je osobito vrijedno u 
tuem svijetu. Nijesmo se pogodili sa 
delilom za jelo i drugo. To je ostav- 
ljeno, da mi sami ocijenimo po svojoj 
uviđavnosti. 

Iza ručka smo se spremili i otišli u 
Haremi-šerif na podne namaz. Dnevni 
namazi podna ikjindija se obavljaju uz 
ikamet kao i kod nas sciamom (učenjem 
u sebi), te uz pratnju tekbira po mue- 
zinima jakog i jasnog glasa, jer je Ha- 
remi-šerif golem, a džemat veliki. Na 
svršetku namaza iza sciama je razlika 

u tom, što muezin ne uči: Allahumme 
ente-sselamu ... kao kod nas niti se uči 
zajednički tesbih ni dova. Ko šta hoće 
uči, klanja dalje i dovu čini. 

Kad se je namaz tako obavio, de- 
lili su svoje hadžije sakupljali i vodili 
ih Merkadi-šerifu na zijaret sa njima 
selame donosili na Božijeg poslanika 
i na Njegova dva druga onako, kako 
sam to opisao kod mog prvog zijareta. 
Tako je i naš delil nas sabrao i tamo 
doveo. Tako se iza namaske pobožne ti- 
šine nižu selami na Božijeg poslanika i 
na Njegove drugove po grupama kako 
tamo dolaze i tako se glasovi pojačava- 
ju dotle da sav Haremi-šerif i njegova 
brojna kubbeta odzvanjaju jekom dir- 
ljivih selama koji sačinjavaju veoma 
dirljiv, impozantan i veličanstven pri- 
zor u duši, koja osjeća veličinu mjesta 
i položaja na kom se nalazi. 

O samom Merkadi-šerifu ili 
Hudrei-muattari (Turbetu Božijeg 
poslanika) ovdje mogu reći samo to, da 
je zidan bijelim mramorom sa po dva 
velika otvora na svakoj strani na koji- 
ma su jake gvozdene pozlaćene mre- 
že, zastrte iznutra jakim zastorima 
tako, da se ne vidi unutrašnjost same 
Hudžre osim ponešto kao u magli, kada 
sa protivne strane pomaže jače otsjev 
sunčanog svjetla. Ko hoće, da potanje 
vidi opis Haremi-šerifa, Džamije Božjeg 
poslanika i Hudžrei-muatare neka vidi 
u fHikjmetu"br. 12 (period 1) nastavak 
9 radnje Muhammed as". 

Prostor na desnu stranu Merka- 
di-šerifa do Minbere zove se Rev- 
dai-mutahhera. Ograda tog prostora, 
Mihrab i Minbera su također izrađeni 
od bijelog mramora (mermera). Tu ima 
velik broj Kjelami-kadima u raznim 
veličinama, a i drugih nekojih djela, 
koji se drže u posebnim stalažama i 
daju hadžijama i drugim, da uče, po 
posebnim veoma čisto odjevenim i 
uljudnim namještenicima hafizima. 
Te Mushafe donose i kao vakuf dari- 
vaju stranci posjetioci. U koliko sam 
ih ja u ruke uzimao na svakom ima 
ime darovatelja i odakle je, a na ne- 
kima i godina darovanja. Revdal-mu- 
tahhera je vazda puna posjetilaca, 
koji tu uče i zikr čine. Ko hoće da tu 

ujagmi mjesto i klanja, on dođe do- 
sta ranije prije namaskog vakta, pa 
se i opet dogodi da ne može mjesta 
naći, jer ih ima dosta koji od sabaha 
do podne tu ostanu. Ja sam nekoliko 
puta imao priliku, da tu u Revdai-mu- 
tahheri mjesto dobijem i jedan put, 
da u mihrabu nafilu klanjam. Imam 
Resulullahova mesdžida ne klanja 
u tom mihrabu nego u drugom, koji 
stoji prema Kibletu pred Revdai-mu- 
tahherom za 5-6 saffova. Kako je Ha- 
remi-šerif veoma širok i prostran, što 
stane u jedan saff svijeta, napunilo 
bi mnogu našu cijelu džamiju. U pe- 
tak je bio pun Haremi-šerif. Ako se 
pravo sjećam bilo je to u petak kada 
sam došao u Haremi-šerif na džum-u 
u Revdai-mutahheri do Minbere sje- 
dio je jedan krupan sa indijskim sa- 
rukom (turbanom) i po indijski odje- 
ven velikaš, oko kojeg je bilo dosta 
prazna mjesta i kom su na usluzi i 
raspolaganju bili vehabijski vojni- 
ci i poslužitelji Haremi-šerifa. Ovaj 
posebni obzir me bijaše za jedan čas 
iznenadio, jer je to u Revdai-mutah- 
heri, gdje je sam Alejisselam sa svo- 
jim drugovima (ashabima) sjedio, i 
nije dozvoljavao da Mu se ustaje na 
noge niti da Mu se daje posebno bo- 
lje mjesto, a Vehabije čine sve da u 
toj velikoj islamskoj demokraciji po 
mogućnosti slijede Njega i Njegove 
velike drugove i nasljednike. Ali se 
u taj čas sjetih Hadisi-šerifa: Ekjri- 
ma azize kavnim iskažite (vašu) ple- 
menitost (učinite ikjram) narodnom 
velikanu. Stog me zainteresova ko je 
taj i odakle je? Počeo sam raspitivati, 
ali nijesam mogao da dobijem jasan i 
tačan odgovor. Razumio sam toliko, 
da je tojedan indijski bogataš i veliki 
dostojanstvenik Hajdar-abadskog sul- 
tana Nizamuddevleta. Krupan i težak 
čovjek teško je išao na nogama. Imao 
je i svoje pratioce i posebni luksuzni 
auto, u kome je hodao po Medini. U 
tom sam autu viđao i žena u vožnji 
po Medini, pa će to biti valjda njego- 
vo ženskinje, jer indijanci dolaze i sa 
svojim ženskinjem na hadž. Kasnije 
sam čuo, da je dao i veliku sumu no- 
vaca za sirotinju. 


I unutarnji zidovi Haremi-šerifa 
su od bijelog mramora. Po njima u vi- 
sini po prilici od 4 metra od mramor- 
nog poda po crnom polju široku od po 
prilici jednog aršina (oko 70 cm.) ispi- 
sano je najsavršenijom turskom kali- 
grafskom umjetnošću (husni-hatom) 
bez ijedne greške bezbroj ajeti-kjema 
i hadisi-šerifa zlatnim hurufatom (slo- 
vima) debelim oko 3 cm. i to sačinjava 
jedan divan nutarnji takorekuć nepre- 
gledan pojas, pun koliko vanjske lje- 
pote, još više najznačajnije i najjedrije 
sadržine ajeti kjerima i hadisi-šerifa! 

Osoblje, koje čisti Haremi-šerif i 
pazi u njemu na red, zovu se agavat 
(age). Svi su crni, visoki, pomršavi, 
jednako veoma lijepo obučeni u arap- 
sko više crno odijelo, sa većim bijelim 
širokim i kruće veoma lijepo i jednako 
zavijenim sarucima. Svi se drže veoma 
čisto i ozbiljno. Ima ih više, ali koliko, 
ne znam. Ni jednog nijesam vidio stara 
i obnemogla, svi su u muževnoj snazi 
i koliko sam ih ja vidio misirbabe. U 
duši su disciplinirani i poslove svoje 
rade brzo i bez oklijevanja. Mjesto im 
je niže Merkadi-šerifa, gdje je bila za 
Alejhisselamova života Suffa siromašne 
družine zvane Ashabi-Suffe'. 

Ovo kratko razgledanje Haremi-še- 
rifa mogu reći da je bilo usput i na- 
mjerno, da mognem o tome nešto reći 
i napisati kraće i općenito, kad se vra- 
tim mojoj kući, a ne iz osobitog intere- 
sovanja o tim stvarima i predmetima, 
jer je moje svo glavno interesovanje 
vezano i išlo na Merkadi-šerif i Rev- 
dai-mutahheru dok smo bili u Medi- 
nei-munevveri. Ja ovim sebi tumačim 
i kratkoću pripovijedanja ostalih had- 
žija o Medinei-munevveri, a naročito o 
€Haremi-šerifu"; naime, da su im sve 
glavne misli i sjećanja usredotočena 
i koncentrisana od Babusselama do 
i oko Merkadi-šerifa i Revdai-mutah- 
here. Čim se koji od njih sjeti Medi- 
nei-munevvere na prvom mjestu idu 
njegove misli na Haremi-šerif i to na 
isti dio Haremi-šerifa, a iza toga, ako 
ga se pita, na drugo i to samo u koliko 
se sječa, jer mu to drugo obično nije 
svraćalo veću pozornost, pa o tom i ne 
govori opširno i punom sigurnošću. 


Mnogi od njih rekne na izvjesni upit, 
da se tog ne sjeća, da ne zna, da nije 
išao ili vidio itd., što im mnogi kod 
nas upisuju kao u ograničenost da 
nisu znali iskoristiti taj put: i slično, 
jer ne znaju koliko interes veže za se 
Merkadi-šerif, mada se u njeg ne može 
unići, i Revdai-mutahhera, kao glav- 
no mjesto i žarište sa koga su se luč 
i svjetlo Islama neugasivo raširili na 
sve strane svijeta i tako obasjali i naše 
ii kolibe i palače, pa nas tako i danas 
vuče želja, te idemo i hrlimo tamo, da 
vidimo u prvom redu to uzvišeno mje- 
sto, a onda na drugom i usput i ono 
drugo u naokolo u koliko se pruži za 
to zgodna prilika. 

Mi smo povodom jedne zvanice u 
našu počast iza ručka zakasnili pri- 
spjeti u džemat u Haremi-šerif, te 
smo se nekoji svratili u veliku dža- 
miju, koja nosi ime Alejhisselamo- 
va muezina Bilali Hahešije r. a. i tu 
u džematu klanjali. I upravo u duši 
osjećali neku manjkavost što nas je i 
taj jedini džemat mašio, a da nismo 
bili u Haremi-šerifu na i ako je Bila- 
lovo r.a ime golemo među imenima 
velikih ashaba. Veće, jače i teže pri- 
teže. Čovjek u Haremi-šerifu ne vidi 
i ne zamjećuje nikakvih manjkavosti 
i nedostataka ni u onom što se sma- 
tra ljudsko djelo, a možda tog i ima, 
jer su mu misli vezane i koncentrisa- 
ne za ono nemanjkavo žarište, koje je 
u svoje doba bilo najprimitivnije gra- 
đe i ta mu primitivnost u svojoj du- 
hovnoj veličini mnogo — mnogo više 
otskače nego li sadašnja umjetnost i 
umjerena raskošnost Haremi-šerifa, 
a nedostaci monumentalne džamije 
velikog Bilala r. a. odmah uoči pada- 
ju, i tako druge građevne znameni- 
tosti po gradu na kakovu pažnju i ne 
svraćaju. Duh hadžije i posjetioca je 
vezan za Haremi-šerif i to na prvom 
mjestu za njegov centar Merkadi-še- 
rif i Revdai-mutahheru. Sa ovom po- 
sjetom se ne daju uspoređivati posje- 
te iznamenitosti po velikim centrima 
bilo evropskih ili drugih velegradova 
sa brojnim umjetničkim i kulturnim 
znamenitostima, od kojih svaka za se 
privlači posjetioca, ali u glavnom samo 


po jedan ili najviše dvaput, a onda 
interesovanje prelazi na druge zna- 
menitosti, slično gledanju izvjesnog 
filma u kinu ili komada na zabavi ili 
čitanju kakve interesantne knjige, a 
na protiv Haremi-šerif — Revdai-mu- 
tahhera i Merkadi-šerif prevlače vaz- 
da sebi poput učenja Kur'ana azš. koje 
je sve privlačivije i čitaocu ulijeva sve 
više i više rešpekta i poštivanja. Ovo je 
oboje kao mu'dž'za i njeno djelovanje, 
pa se za to drugo sa njima ne može ni 
mjeriti. Medinelije vele, da nikad pti- 
ce ne padaju na zeleni Kubbel-Seadet, 
dok padaju svuda po ostalim kubbe- 
tima i drugim dijelovima Haremi-še- 
rifa. Stog sam ja kroz pet dana našeg 
boravka u Medinel-munevveri često 
gledao na to kube i nisam nikad tamo 
ptice primijetio. 

Kada smo tako taj naš Zijaret oba- 
vili, izišli smo iz Haremi-šerifa opet 
na vrata Babusselam i otišli u čarši- 
ju u Bezistan, da vidimo kakav je, da 
razgledamo šta ima i šta bi smo mogli 
kupiti. (...) 


Zijaret (posjeta) Hazreti 

Hamzina r. a. groba i 

Uhudskih šehida 

U subotu poslije sabah namaza 
uzeli smo dvoje dvokolice i sa delilom 
Šejh Ibrahim Zahidom otišli i posjetili 
grob Alejhisselamova amidže Hazreti 
Hamze r. a. i Uhudskih drugih šehida 
velikih ashaba: Abdulah ibni Džahša, 
Mus-ab ibni Umejra, Šemas ibni Usma- 
na i drugih, koji su pali kao "šehidi' u 
drugom velikom i znamenitom boju sa 
mušrikjima zvanom "Vak-atul-Uhud'$ 
7 šabana 3 god. po Hidžretu. To mje- 
sto leži u ravnici Medine na podnožju u 
nebo stršećih surih klisura crne Uhud 
planine. Od Medine je udaljeno skoro 
jedan sahat. Čim smo tamo došli pošli 
smo grobu Hazreti Hamze r. a. Grob 
je pod otvorenim nebom, ravan, zadi- 
gnut od zemlje za kojih 25 cm: sa dva 
jednostavna klesana nišančića od obič- 
nog crnog, valjda, uhudskog kamena, 
visoka oko 30 cm. Ima nešto na njima 


$ Tu Kairu u Egiptu u potpuno moder- 
nim berbernicama prebrzo briju. 

i pisano, ali su to Vehabije zemljom 
zamazali. U blizini je vojnik koji pazi 
na red i sprečava eventualne postupke, 
koje su Vehabije zabranile. 

Prema uputama našeg hanefijskog 
mezheba stali smo malo otkučeno od 
mezara i po provođenju delila donije- 
li selam sličan onim selamima koji se 
donose Halifama Ebu Bekjri Siddiku 
i Omerul-faruku r. a. sa tom razlikom 
što se ovdje ističe i naglašava, da je on 
(Hazreti Hamza r. a.) Resulullahov 
amidža, sejjidu-šuheda' (prvak šehi- 
da), koji nije ni života žalio za Islam, 
i njegov polet i sjaj itd. Iza tog smo 
posebni selam donijeli Abdullah ibni 
Džahšu, Mus-ab ibni Umejru, Šemmas 
ibni Usmanu i drugim šehidima, isti- 
čući njihove zasluge, vrline i vjernost 
Islamu i Alejhisselamu. Ova posjeta 
i selami su bili veoma dirljivi osobito 
za onog, ko se je u svojim mislima pre- 
nio u veliku i znamenitu prošlost tog 
velikog događaja. Na sto do sto pede- 
set koraka od glave Hazreti Hamzine 
r. a. nalazi se Džebelu-rrumat — bre- 
žuljak strijelaca, jedna nad ravnicom 
dominirajuća strateška pozicija (hak- 
jim tepe), na koju je Alejhisselam bio 
odredio 50 strijelaca sa nalogom, da 
sa tog mjesta ne miču pa kako god se 
bojna situacija u polju i okolici razvi- 
jala. Ratna sreća se je bila okrenula 
u korist muslima i mušrici okrenuli 
u bijeg. Kad su to ti strijelci vidjeli, 
držali su da je boj svršen sa punom 
njihovom pobjedom, te, ne slušajući 
svoga komandanta napustili poziciju 
i poletjeli za ostavljenim plijenom. To 
je opazio Halid ibni Velid (koji je ka- 
snije primio Islam) i preko te pozicije 
udario iza leđa na muslimane i stra- 
hovito ih porazio. Tom je prilikom i 
sam Alejhisselam ranjen i strelicom 
Mu jedan zub izbijen. Nu i taj poraz 
je donio velike moralne uspjehe Isla- 
mu i Alejhisselamu žestinom boja i 
islamskog otpora, pa su tako arapska 
plemena počela više u Islam prilaziti. 

Kad čovjek ima sve ovo u glavi, gleda 
na licu mjesta Uhud Džebeli-rummat, 
to polje i ravnicu, uz to gleda groblje 
šehida palih u tom boju i grob velikog 
Hazreti Hamze r. a. koji je sasječen u 

komade te se sjeti toga velikog moral- 
nog uspjeha, obuzme ga jak zanos i 
osjećaj. Veličina tih ljudi kulminira u 
njegovoj duši i osjeća se veoma zado- 
voljnim što im nakon 13 i po vjekova 
stoji više groba i naročitim selamom 
pozdravlja njihov veliki islamski duh 
kao da u njih gleda. 

Kada smo te selame obavili, polo- 
žaje i okolicu razmotrili, sjeli smo pred 
jednu kahvu, popili čajeve i malo po- 
jeli, a onda se opet istim putem vratili 
u Medinu i otsjeli pred jednu kahvu. 
Tad sam ja predložio, da idemo posje- 
titii Mesdžidi-Kuba prvu džamiju koju 
je Alejhisselam podigao u predgrađu 
Medine gdje je otsjeo na svome putu u 
Medinu i zadržao se — po pričanju ibni 
Betute (Vidi prošli br. {H") — 22 noći. 
Društvo nije bilo za to raspoloženo, te 
sam se ja od njih odvojio, uzeo jednu 
dvokolicu i otišao tamo sa Šejh Husejn 
Habibom. (...) 


Mesdžidi-Kuba 

I Mesdžidi-Kuba je udaljena od 
Medine skoro jedan sahat kao i grob 
hazreti Hamze r. a. ali na drugu lijevu 
stranu. Čim smo tamo došli, pošli smo 
u džamiju. I to je dosta velika džami- 
ja izgrađena u stilu Haremi-šerifa, u 
sredini avlija, a u naokolo na stupovi- 
ma kubetima natkriveni prostor. Ulaz 
je koliko se sjećam samo jedan i to sa 
desne strane prema Kibletu. Pločnik 
pred vratima je zadignut za 4— 5 ste- 
penica. Tu se skida obuća i predaje ču- 
varu. Kada smo stupili unutar, otišli 
smo prema mihrabu i klanjali dva rek- 
jata "tehijjetul-mesdžida" iza kog smo 
obavili selam (pozdrav) Mesdžida ona- 
ko kako se obavljaju selami prvoj troji- 
ci Halife i Hazreti Hamzi r. a. sa tom 
razlikom što se ovdje ističe historijat 
i velike znamenitosti ovog Mesdžida. 
I ovaj selam i zijaret su veoma dirljivi. 
Onda smo razgledali džamiju. Iznad 
mihraba stoji zlatom napisan hadis: 
Kale Alejhi-ssalatu ve-sselam: "Men 
tetahhere ji bejtihi, summe-ela Mesd- 
đide-Kuba fe salia fihi salaten, kjane 
kje-edžri umre". Ko se dobro očisti kod 
svoje kuće i dođe u Mesdžidi-Kuba, pa 
u njoj klanja namaz, imaće nagradu 

kao da je obavio umru". Onda mije 
Šejh Husejn pokazao Takatul-kješf 
(mjesto za koga je As vidio Mekjkjei 
mukjerremu), Mebrekju-unuka'(ležište 
Alejhisselamove deve) i Menzilul-aje', 
mjesto na kome mu je objavljeno aje: 
La tekum fihi ebeden, le-Mesdžidun 
naslse ale-ttakva min evveli jevmin 
ehakka en tekume fih'... Nemoj nika- 
da stati u njoj (u Mesdžidi diraru"). 
Zaista džamija (Mesdžidi Kuba) koja 
je utemeljena i podignuta od prvog 
dana na Bogobojaznosti preče je da ti 
u njoj klanjaš... 

Kada smo to sve lijepo razgledali 
preneseni u mislima u veliku prošlost 
i znamenitost tih mjesta, izašli smo iz 
Mesdžida i prešli preko puta u jednu 
bašču u kojoj se nalazi Birul-Chatem 
(bunar Prstena). To je onaj bunar u koji 
je pao iz ruke trećeg Halife Osmana r. 
a. Resulullahov Prsten i nije se mo- 
gao naći i izvaditi ni uz sve učinjene 
napore, te je tako taj bunar dobio po 
tome prstenu ime Birul-Chatem. Tu 
smo se malo vode napili, a onda otišli 
u jednu drugu zgradu u kojoj se nala- 
zi jedna česma i još jedan bunar zvan 
fBiru-ššellalin', za koji okupljen mi- 
slima o Birul-Chatemu nisam pitao 
zašto se tako zove. Nu iz same riječi 
ešellalinf moglo bi se naslutiti da se 
njim više služe ljudi sakatih ruku, jer 
je pun pa imje iz njeg lakše vodu vaditi 
i uzimati. Ovo velim samo obzirom na 
značenje riječi "šellun" (suha, sakata 
ruka, ruka oduzete snage). Gdje ima 
vode tu je i zemljište plodno. Tako tu 
ima i zeleni, drveća i zasijanog povr- 
ća. Takovi i mnogo bolji položaji su kod 
nas obične stvari, ali je to kod Arapa 
osobito cijenjeno. 


Tj. kao da je obavio običnu posjetu Bej- 
tu-Laha - Kjabe 


8 Mesdžidi dirar je džamija, koju su u 
blizini Mesdžidi Kuba-a bili podigli 
munafici — dvoličnjaci da tim razdvo- 
je muslimane i umanje znamenovanje 
Mesdžidi Kuba-a. Pozvali su i Alejhis- 
selama da u njoj klanja. On je na to 
bio pristao, ali mu je ovim ajetom to 
zabranjeno, te su muslimani porušili 
taj mesdžid. O munaficima vidi prvi 
članak u ovom br. $H". 


Kada smo ii to razgledali i malo pro- 
hodali, sjeli smo, čajeve popili i malo 
pojeli, pa se onda opet u Medinu vratili. 
Na putu, kod velike željezničke stanice, 
koju je sultan Hamid II podigao, poka- 
za mi Šejh Husejn Habib jednu veliku 
veoma lijepu zidanu kuću i reče da u 
njoj stoji njegov zet, činovnik, kojeg mi 
je hvalio i naglasio kako mu je kći veo- 
ma zadovoljna. 

U Medini smo opet otsjeli pred i 
istom kahvom, ispred koje smo otišli 
u Mesdžidi-Kube. 

Čini mi se, tu večer iza jacije kazi- 
vao je u Haremi-šerifu u prostoru iza 
Revdai-mutahhere prema Babbu-sse- 
lamujedan od tamošnjih muderisa va'z 
o hadžu. Ja sam ga počeo slušati pre- 
ko ograde, držeći, da se Haremi-šerif 
neće zatvoriti dok ima unutar posjeti- 
oca i dok on va'z ne završi. Ali najedan- 
put dođoše age (poslužitelji) i zatvori- 
še Babu-sselam. Ja pođoh da izađem 
držeći, da će mi otvoriti vrata, jer mi 
je obuća pred Babu-sselamomali me 
aga odbi i odlučno reče Ala Babi-rrah- 
me'. Ida na vrata Babu-rrahme' i nije 
bilo druge, pohitam na ta druga vrata 
dok se i ona nisu zatvorila. Ta su vra- 
ta vodila na sasvim drugu ulicu i tako 
sam u čarapama išao do Babu-ssela- 
ma oko 400 metara. Sreća je bila, što 
čuvar obuće još nije bio otišao, te tako 
nisam morao i u vekjalu ići bos. Isti- 
na, kako tamo nema blata nego samo 
pijesak, nisam čarapa ukaljao, pa sam 
ih lahko otresao. 


Dvije zvanice 

Običaj je od davnina, da delilov či- 
rag (pomoćnik) pozove k sebi i počasti 
hadžije svog delila jednim zijaferom 
(objedom) ručkom ili večerom. I tada 
hadžije njega kao pomoćnika delilova 
daruju zlatnim novcem funtom jednom 
ili više; ili drugim novcem približne 
vrijednosti. Tako je i nas na ručak po- 
zvao Šejh Emin, čirag delila Šejh Ibra- 
him Zahida. Otišli smo mu. Kuća mu 
je lijepa i golema na periferiji (kraju) 
Medine. Pred njom imaju hurmaluci. 
Pitao sam tude Šejh I. Zahida kako 
se kaleme hurme, da rode, te mi je to 
on tumačio. Ali ja to sada ne bih umio 


izvesti. Kod Arapa je sofra bogata, pa 
smo tako i mi lijepo počašćeni vrlo uku- 
snim jelima. 

Drugi nas je pozvao Šejh Emin, 
koji je sa nama putovao od Šuvejša do 
Medine. I u njeg je kuća lijepa, velika i 
prostrana, i on nas je veoma lijepo po- 
gostio. On lijepo vlada i našim jezikom. 

Ja sam tude sa njim imao i jedan 
mali sukob. Kada smo iza ručka kahvu 
popili i htjeli da se vratimo, a Šejh Emin 
je bio izašao iz sobe — jedan od druš- 
tva upita: hoćemo li štagod davati? Ja 
sam na to rekao: pa zato smo i pozvani. 
Kad je on iz pretsoblja ove moje riječi 
čuo, razjaren je uletio u sobu i stavši 
prema meni uz odlučni kret ruke lju- 
tito rekao: ništa! Jok! Taj njegov gest 
i postupak je i mene u duši revoltirao 
i umal nisam i ja planuo, ali sam se 
brzo snašao i suzdržao. Društvo je šu- 
tjelo. Ustali smo i pošli i zahvalili se 
domaćinu na pozivu i dočeku. Na nje- 
govim mladima sam zamijetio potište- 
nost zbog njegova postupka. Stoga sam 
krijući nekojim od njih dao nešto bolju 
hediju i time taj incident kod njiha za- 
gladio, a i sebi dao neku moralnu zZa- 
dovoljštinu. Idući njegovoj kući vidjeli 
smo mesnicu sa devinim mesom, a na 
povratku marveni Pazar. 


Zijareti (posjete) u 

Dženneti-Bekijji 

Taj dan ili sutradan u nedjelju otišli 
smo sa delilom Šejh Ibrahim Zahidom 
u groblje Dženneti-Bekiju, da izvršimo 
selame i drugim islamskim velikanima, 
drugovima, djeci i ženama Alejhissela- 
movim. Dženneti-Bekijja je na lijevoj 
strani Haremi-šerifa udaljena od ovog 
kojih 100 — 150 metara, ograđena zi- 
dom, u površini od nekih 20 dunuma. 
Sa vrata smo pravo pošli grobu trećeg 
Halife Hazreti Osmana Zu-unurejna r. 
a., koji leži skoro na kraju Dženneti-Be- 
kijje.I njegov je grob isto onakav kao 
i grob Hazreti Hamze r. a. pod Uhu- 
dom. Stali smo malo dalje od groba 


9 Zaboravio sam spomenuti kod opisa 
posjete Hazreti Hamze i uhudskih še- 
hida r. a. Mesdžida-Ddir-i tj. mjesto na 
kome je Alejhisselam na dan boja pod 


i pod vodstvom delila donijeli selam 
njemu onako kako se to čini i prvoj 
dvojici Halifa, koji leže do Alejhissela- 
ma u Merkadi-šerifu, ističući njegove 
vrline, požrtvovanosti i odlike kao Re- 
sulu-Llahova dvaput zeta (Zu-unurejn) 
i dr. Onda smo selam donijeli drugim 
velikim ashabima (Alejhisselamovim 
drugovima), koji leže naniže iza zida. 
Iza toga na povratku Alejhisselamo- 
vim kćerima i djeci, na lijevoj strani 
od ulaza pa Njegovim ženama, na de- 
snoj strani koje su sve zajedno jedna do 
druge pokopate. I u ovim selamima se 
ističu njihove vrline i odlike kao 'Um- 
mehati-muminina" prečasnih majki 
svih muslimana i muslimanki. 

I ove su posjete i selami dirljivi, jer 
prenose čovjeka u veliku i slavnu proš- 
lost punu uputa i nauke, sa kojom se 
drugi događaji ne mogu mjeriti i uspo- 
ređivati za onog, ko to samo mehanički 
i manje više proforma ne obavlja. 

Vehabijski vojnici stoje i na ula- 
zu u Dženneti-Bekijju, a i stražare po 
njoj i paze na red, da kogod ne bi nji- 
hove odredbe pri zijaretu prekršio tj. 
ćmoliof mrtve za pomoć i posredovanje 
(tevessul), jer musliman može i treba 
— kako sam tako i zajednički u džema- 
tu — moliti i to neposredno samo Boga 
džš. a ne drugoga u pogledu vjere i 
svojih muradaf" (želja), i tako, uvaža- 
vajući nedostiživu veličinu i dostojan- 
stvo Onog, Koga moli i Njemu se nepo- 
sredno obraća, - neće se ni usuditi da 
se moli za sitničave želje, koje čovjeku 


Uhudom držao govor (hutbu) u panciru 
(oklopu) u kom je govoru najavio, da će 
i sam biti ozlijeđen prema snu koji je 
te noći vidio. Tako je i bilo, ranjen je u 
lice i neprijateljska strelica Muje izbila 
jedan mubarekj zub — iz ovog događaja 
treba naučiti svaki musliman i musli- 
manka, da u obrani svoje vjere, vjerskih 
propisa, odgoja, časti, veličine itd. ne 
treba i ne smije klonuti duhom i poža- 
liti ne samo materijalne štete i žrtve, 
nego spreman biti podnijeti i opasno- 
sti na tijelu i životu, pretpostavljajući 
ito poduzimati i protumjere kao oklop 
i druge savremene štitove itd. Na tom 
je mjestu kasnije sagrađena džamija 
i prozvana prema historijatu mjesta 
+Mesdžida-Ddir-i — Džamija Oklopa. 
I nju su Vehabije porušile. 


HADŽIJSKI PUTOPISI 


na takovom mjestu ne dolikuju. I ovo 
je jedan od hikjmeta namaza, za koje 
je tačno propisano šta se može u nji- 
ma učiti i kakvim dovama moliti, jer 
je namaz muminov 'miradž" (auden- 
cija) u kom neposredno pred svojim 
tvorcem govori i moli Mu se. Tako su 
mu se neposredno molili svi oni kojih 
se grobovi tuda posjećuju i koje treba 
u tome slijediti. 

Kada smo te zijarete obavili, vratili 
smo se na ista vrata dali pojedan mali 
dar vratarima. 

Na putu između Haremi-šerifa i 
Dženneti-Bakijje u jednoj preko pet 
metara širokoj zidanoj udubini vidjeli 
smo vodu Ajni Zerka, do koje vodi pre- 
ko 20 veoma lijepo izrađeni kamenih 
stepenica. Tom se vodom služi cijela 
Medina. Ne znam imali još koji takav 
otvor do nje u Medini i na kojem dru- 
gom mjestu. Valjda će biti, jer tu nije 
bilo prevelike navale. I ako je voda u 
velikoj dubljini, nije hladna, alije pitka 
ine škodi koliko god je se pije. Arapi je 
nose i raznose najviše u velikim kož- 
natim mjehovima i kod kuće saljevaju 
u velike ćupove i drugo vodeno posuđe. 

Do Haremi-šerifa na lijevoj strani 
ima veoma bogata kjutub hana (knjiž- 
nica), koju su posjetili nekoji od našeg 
društva i veoma je hvale. I ja sam bio 
pošao sa jednim drugom u nedjelju 
poslije ikindije da je pogledamo, ali je 
bilo kasno. Glavni hafiz kjutub (knjiž- 
ničar) je bio otišao i tako nama dvojici 
nije bilo suđeno, da je vidimo. 

Tu nam je večer delil javio, da su- 
tra polazi jedna kolona autobusom u 
Mekjkju. Ja ijoš nekoji od društva bili 
smo da još koji dan ostanemo u Medini 
radi njene blage i ugodne klime, koja 
nam je svima dobro godila. Drugi su 
bili za polazak, da se koji dan bude 
više u Mekjkji. Odlučeno je da se su- 
tra dan u ponedjeljak polazi. Poslije 
sabah-namaza i selama Alejhisselamu 
i Njegovoj dvojici drugova — Ebu Bek- 
jru i Omeru r. a. anhuma, otišli smo 
jedni mijenjati novce i uzeti karte, za 
društvo, a nekoji opet u čaršiju da se 
još podmiruju. Ja sam uzeo sebi pre- 
plitku obuću džimdžime, da ne budem 
potpuno bos na vrelom pijesku, kada 

obučem "ihramef' ii jednu kožnatu veću 
kesu kao mali šarpelj, da u njoj držim 
sitni novac, duhan, šibicu, sahat, čaki- 
ju, pasoš, rubac i drugo najpotrebnije. 
Kada smo se tako spremili, otišli smo 
u vekjalu, ručali, stvari popakovali i 
sa delilom račun vidjeli. Delil nam je 
našao kola za prenos stvari do autobu- 
sa. Tada nas je odveo u Haremi-šerif 
na "Selamul-vidaif" oprosni selam sa 
Alejhisselamom i Njegova dva velika 
druga. Ovaj je selam bio zbilja veoma 
dirljiv. U grlu guši i oči se teško smi- 
ču sa Merkadi-šerifa kao da očekuju 
neku pojavu u tim zadnjim časovima. 
I Revdai-mutehhera svojom velikom 
prošlošću svraća jaču pozornost na se 
kao mjesto gdje se je On, Alejhisselam, 
sa svojim drugovima družio i najvišim 
ih istinama naučavao! Idući pri izlazu 
prema Babusselamu zavraćao se je po- 
gled uz "salavat" i "selam" samo pre- 
ma Merkadi-šerifu. Kada smo izišli iz 
Haremi-šerifa, uzeli obuću, darovali 
čuvara i pošli dalje, koraci su nekako 
bili kratki i neodlučni i raspoloženje 
neko nervozno, promjenljivo. Misli se 
sad vraćaju Merkadi-šerifu, sad opet 
lete glavnom cilju Hadža — Bejtullahu 
Mini i Arefatu. Čaršija, promet i drugo 
svraća na se pozornost samo u toliko 
koliko se tuda i pokraj toga prolazi, ali 
bez interesovanja; misli su drugim važ- 
nijim i uzvišenim zaokupljene. Idemo 
i prolazimo kroz poznata i nepoznata 
mjesta i ulice i nakon pola sata dola- 
zimo na široki prostor kod bivše želje- 
zničke stanice, na kome je bilo mnogo 
autobusa. Tu smo dugo čekali i podne 
klanjali, sjedili, hodali, bacali pogled 
na veliko, visoko zeleno kubbe — Ku- 
bbei-seadet na Haremi-šerifu nad Mer- 
kadi-šerifom, promatrali autobuse, da 
sebi nađemo i "'ujagmimof" bolji, kada 
se dadne znak za sjedanje i polazak. 
I taj čas je došao. Prenijeli smo naše 
stvari do jednog autobusa. Većinu ih 
povezali po krovu i okolo autobusa, a 
preostale potrebnije unijeli sa sobom 
unutra i utrpalo se nas 11 muškara- 
da i dvije žene, Mostarka i Sarajka, te 
šofer Hasan i njegov pomoćnik Muha- 
med. Počeli su autobusi redom kretati, 
pa je došao pred ikjindiju red na naš 

te smo tako i mi uz "telbiju" tekjbire i 
salavate krenuli. (...) 


Značenje dova, koje se uče od 
kada se opazi Mekjei-mukjerema 
pa do svršetka "Sa'ja" 

Hadžija (a i drugi posjetilac Bej- 
tullaha, Haremi-šerifa i Mekjei-muk- 
jerreme) treba da uči dove, koje u pre- 
vodu znaće: 

Kada opazi kuće i zgrade Mek- 
jei-mukjerreme: Bože, Ti mi daj u Njoj 
mir i namirenje svih potreba sa onim, 
što je na pošten način stečeno (halal). 

Kada stupi u Mekjei-mukjerremu: 

Moj Bože! Ovaj je Harem Tvoj Ha- 
rem, ovaj je grad Tvoj grad, sigurnost 
je, Bože, Tvoja sigurnost (ja kao) slu- 
ga i rob sam, Bože, Tvoj sluga. Došao 
sam iz dalekih krajeva sa mnogim gri- 
jesima i nelijepim djelima. Molim Te, 
Bože, kao što te mole oni koji su pri- 
siljeni obratiti se samo Tebi, - koji se 
boje Tvoje kazne, da mi u susret iziđeš 
jedino spasonosnim Tvojim oprostom i 
da me uputiš i uvedeš u Tvoje prostra- 
ne bašče i vrtove, bašče i vrtove Tvojih 
blagodati. Moj Bože! Ovo je Tvoj Ha- 
rem i Harem Tvoga poslanika. Bože! 
Ti haram učini (ne dozvoli) moje meso, 
krv i kosti vatri (da ih ona pati). Bože! 
Ti me sačuvaj i poštedi od Tvoje kazne 
onog dana kada ćeš poživjeti svoje sluge 
i robove! Molim Te — budući si Ti onaj 
Allah, što neima Boga osim Tebe bla- 
gog i milostivog — da obaspeš vječitom 
Svojom obilnom milosti našeg sejjida 
(velikana Muhameda as. i njegove uku- 
ćane i drugove!" 

Pri ulazu na "Babu-sselam" (vra- 
ta spasa i pozdrava) uči se dova, koja 
znači ovo: 

Moj Bože, Ti si spasitelj, od Tebe do- 
lazi spas, pa poživi nas naš Gospodaru 


10 U to spada i trajno čuvanje vjere koju 
je On objavio, nauke koju je naučevao, 
uputa i preporuka kojim je upućivao, a 
Njegovi ukućani i drugovi to sve iskreno 
primali i tačno slijedili i vršili i to tako 
u Njegovu ummetu (sljedbenicima) sa 
starijih na mlade, sa generacije (botna) 
na generaciju prelazi. I taj hikjmet ima u 
salavatima, koji se donose na Alejh'sse- 
lama i na Njegove ashabe. 


u spasu, i uvedi nas u bašče i vrtove 
— u kuću spasa! Ti si uzvišen naš Gos- 
podaru. Ti si Svevišnji, nedostižive 
veličine i plemenitosti! Bože otvori mi 
vrata Tvoje milosti i blagosti i Tvoga 
praštanja i uvedi me u njih! 

Onda stupiti u Babu-sselam sa: Bi- 
smi-Llah vel-hamdu lillahi ve-ssalatu 
ve-sselamu ala Resulillah as. što zna- 
či: Stupam sa Božijim imenom! Svaka 
hvala i zahvala pripada Bogu (džš) (ili 
Zahvaljujem Allahu koji mi dade, pa ovaj 
čas i čin doživih). Neka je Božja milost 
spas i pozdrav Njegovu poslaniku as. 

Kada opazi Bejtullah, treba triput 
reći: "La ilahe ille-L'ah{— Neima Boga 
osim Allaha! A zatim tri puta Allahu 
ekjber!f — Allah je najveći! pa onda 
nastaviti: 

Neima Boga osim jedinog Allaha! 
On neima druga suparnika. Samo Nje- 
mu pripada puna vlast i carstvo, Nje- 
mu pripada svaka hvala i zahvala i On 
je sve u stanju učiniti. Ja se utječem 
zaštiti Gospodara ove Kuće od nevjer- 
stva i krivovjerstva, te od siromaštva, 
od patnje u grobu i od grudne tjeskobe! 
Neka Allah obaspe Svojom milošću na- 
šeg pejgambera Muhameda as., Njego- 
ve ukućane i drugove! Bože, Ti još više 
uzdigni ugled, čast, plemenitost, pošti- 
vanje, dostojanstvo, veličinu i dobrotu 
ove Tvoje Kuće i povisi, o Gospodaru, 
dobrotu, plemenitost, čast, dostojan- 
stvo, visoki ugled i dobrotu onih koji 
ju posjete vršeći svoju dužnost hadža 
ili je i drukčije (kao mutemiri) posjete 
i tako je veličaju, odaju joj čast i duž- 
no poštivanje. 

Kada dođe do vrata Beni-Šejbe, tre- 
ba proučiti dovu koja znači: Bože, uvedi 
me na ulaz istine, i izvedi me na izlaz 
istine, i daj mi od Tvoje strane jake do- 
kaze kao pomoćnika. Reci: dođe istina, 
a propade neistina. Zaista neistina pro- 
pada. Mi šaljemo (spuštamo) od Kur'ana 
ono, u čemu se nalazi za pravovjerne 
lijek i blagodat. (To) zulumćarima po- 
visuje samo štetu i (kajanje). 

Kad se htjedne "tavaf" činiti, stane 
se prema Hadžerul-Esvedu digne ruka 
i rekne: "Bismi-Llahi", Allahu ekjber 
ve li-Llahil-hamd"— Počinjem i sstupam 
u ovaj tavaf sa imenom Allah. Allah je 


najveći, i Allahu pripada svaka hva- 
la i zahvala (na njegovim bezbrojnim 
blagodatima, pa tako i na ovoj pruže- 
noj mi blagodati tavafa (obhoda) oko 
ovog Njegovog doma, kome se svakim 
danom muslimani okreću i tude im se 
misli i duševni pogledi skoncentrisaju). 
Tada se stupi u prvi "šavt" u kome se 
uči dova ovog sadržaja: Priznajem da 
nema nikakve manjkavosti i nedostatka 
u Allaha, i svaka hvala i zahvala pri- 
pada Allahu. I neima Bog (dostojna da 
ga se slavi i da mu se pokorava) osim 
Allaha, Allah je najveći. Neima savr- 
šene moći i neima savršene pune sna- 
ge osim u Allaha velikog — svevišnjeg! 
Božija neograničena milost i spas neka 
je trajna na Božijeg poslanika s. a. v. 
s. Bože, (vršim ovaj "tavaf") vjerujući 
Tebe, priznajući Tvoj Kjitab — Kur.an 
azš., vršeći i ispunjavajući preuzetu 
dužnost na se i slijedeći postupak Tvo- 
ga vjesnika i milosnika Muhameda as. 
Bože, ja te molim da mi oprostiš grije- 
he, da mi daš zdravlje i trajnu snagu i 
čilost u vjeri i životu na ovom i na bu- 
dućem svijetu, te postignuće dženeta 
i spas od vatre! 

Na svršetku svakog "šavta" od Rukj- 
ni Jemanije do Hadžerul-Esvega uči 
se Rabena atina — što znači: Naš Gos- 
podaru daj nam na ovom svijetu što je 
lijepo, a na budućem svijetu ahiretsku 
ljepotu, i čuvaj nas od patnje ognja, uve- 
di nas u bašče i vrtove sa najboljima, o 
Svevišnji, o Oprostitelju, o Gospodaru 
svih svjetova!. 

Tada nastupa drugi "šavt", koji po- 
činje kao i prvi, a onda se ući dova ovog 
sadržaja: Moj Bože, ova je Kuća Tvoja 
Kuća, ovaj je Harem Tvoj Harem, ova 
sigurnost"! je Tvoja sigurnost, ovaj rob 
i sluga je Tvoj rob i sluga; ja sam Tvoj 
sluga, i sin Tvoga sluge; ovo je mjesto 
gdje se utječe Tvojoj zaštiti od vatre, pa 
ne dozvoli i ne pripusti vatri naše meso 
i naše kože! Bože, Ti nam omili iman, 
ukrasi ga u našim srcima i dušama, a 
omrazi nam nevjerstvo, pokvarenost 
i grješnu nepokornost, i učini nas od 


u U Haremi-šerifu je haram (zabranje- 
no) ubiti, uništiti i patiti i životinju a 
kamo li čovjeka. 


onih koji idu pravim putem. Bože, sa- 
čuvaj nas od Svoje kazne onog dana, 
kada poživiš Svoje robove, Bože, Ti mi 
udijeli rajske užitke bez da polažem 
račun za moja djela. 

Dova u trećem "šavtu't 

Moj Bože, ja se utječem Tebi od 
sumnjanja, nevjerstva, neprijateljstva 
i razdora, od dvoličnosti i zlih ćudi, zlih 
pogleda i posljedica u imetku, familiji i 
djeci. Bože, udijeli mi Svoje zadovoljstvo 
i dženet, a poštedi me od Tvoje srdžbe 
i vatre. Utječem se Tebi i Tvojoj zaštiti 
od patnje u grobu, i utječem se Tebi od 
sramna života i sramne smrti. 

Dova u četvrtom "šavtu": 

Bože, primi ovaj moj hadž kao djelo 
moje zahvalnosti. Učini mi ga dobrim 
djelom i usvojenim za koju će mi biti 
grijesi oprošteni. Učini mi ga trajno ko- 
risnom i naprednom zaradom koja nikad 
neće pasti i prestati! O Ti koji znaš šta 
je u prsima (kakve misli ko ima) izvedi 
me, Svemoćni iz tmine u svjetlo! Ja od 
Tebe molim i prosim ono čime se dobiva 
Tvoja milost, jaku volju i nepokolebi- 
vost kojom se zadobiva Tvoj oprost, te 
spas i selamet od svakog grijeha, bogat 
uspjeh od svakog dobrog djela, dosti- 
gnuće dženeta i spas od vatre! Bože daj 
učini mi dušu zadovoljnom sa onim što 
si mi udijelio! Daj mi napredak u onom 
što si mi dao, i dobrim mi naknadi sve 
čega mi nestane! 

Dova u petom "šavtu": 

Bože moj, drži me u hladu T'voga 
Arš onog dana, u kome neće biti hlada 
osim toga Tvoga hlada i kada neće biti 
stalno bez promjene ništa osim Tvoga 
lica; Napoji me iz Havza (bazena) Tvoga 
vjesnika, našeg gospodara Muhameda 
as. lahkim i ugodnim napitkom, poslije 
kojeg nećemo nikada ožedniti. Bože, ja 
te molim da mi dadneš od onog dobra 
kakvo je od Tebe molio Tvoj vjesnik 
Muhamed as., a utječem se Tvojoj za- 
štiti od svakog zla, od kojeg i kakvog je 
tražio Tvoju zaštitu Tvoj vjesnik Mu- 
hamed as! Bože moj, ja od tebe molim 
iištem dženet i dženetske ljepote; i daj 
mi riječ, djelo ili postupak, koji će me 
tomu približiti, a utječem se Tvojoj za- 
štiti i čuvanju od vatre i od riječi, dje- 
la i postupka, koji bi me njoj približili. 

Dova u šestom "šavtu": 

Bože moj! Ja imam mnoge dužno- 
sti prema Tebi, (fi ma bejni ve bejne 
obalkikje) Bože moj, oprosti mi one, 
koje imam prema Tebi, a preuzmi one 
koje imam prema Tvojim stvorenjima! 
Bože, onim što si nam dozvolio, učini 
me nepotrebnim onom što si nam za- 
branio, a moju pokornost prema Tebi 
da zamjeni griješenje prema Tebi, a 
Svojim darom sačuvaj me od potrebe 
drugom, osim Tebe o Gospodaru neo- 
graničenog praštanja! Bože moj, Tvoja 
je Kuća (koju sa najvećom poniznošću 
i najvišim poštovanjem "tavaf" činim 
— obhodim) časna velika, Tvoje je Lice 
plemenito, a Ti si, o Bože, dobroćudan, 
plemenit i velik! Voliš praštanje pa 
oprosti mi grijehe i nedostatke Bože! 

Dova u sedmom "šavtu': 

Bože moj, ja Te molim da mi dadeš 
pun iman (vjeru i vjerovanje), uvjere- 
nje nepomućeno, široko podmirenje 
potreba (rizkan vasian) srce ponizno. 
Bogobojazno, jezik koji će Tebe spomi- 
njati, čist halal'?, solidno kajanje (od 
grijeha tevbeinesuh), pokajanje pri- 
je smrti, zadovoljstvo i mir pri smrti, 
oprost i milost poslije smrti, oprost pri 
polaganju računa ( za svoja djela i po- 
stupke), dobitak dženeta i spas od va- 
tre tako ti Tvoje milosti i blagodati, o 
Uzvišeni Bože, o Nedostivi praštaoče! 
Gospodaru, povisi mi i proširi znanje, 
i priključi me dobrim ljudima! 

Sve ove dove a i po dvije-tri mogu se 
proučiti i na jednom "šavtu", pa onda ih 
opetovati na drugim šavtima. Delili ih 
što gdje i proširuju pojedinim dodaci- 
ma, koji odgovaraju mjestu i sadržaju, 
osobito kad predvode manji broj had- 
žija, koji ih dobro čuju i razumiju, pa 
ih tako lakše slijede i prate. 

Dova kojom se moli kod Multezema 
(prostor od Hadžerul-Esveda do Vrata 
Bejtullaha — a to je kada se svrši cijeli 
tavaf, svih sedam šavtova). 

O, moj Bože, o Gospodaru Ovog 
drevnog Doma, oprosti naše vratove i 
vratove naših otaca, majki, braće i dje- 
ce od vatre, darežljivi, plemeniti, vrli, 


12 Samo na najpošteniji način stečeno ono 
što je muslimanu dozvoljeno. 

o Gospodaru dobročinitelju, pomaga- 
ču i darovatelju! O moj Bože, okreni i 
završi dobrotom posljedice svih naših 
djela i pothvata, i zaštiti nas od sra- 
ma i poniženja ovosvjetskog i kazne 
na budućem svijetu! Moj Bože, ja sam 
Tvoj rob i sluga i sin Tvoga roba i slu- 
ge! Stojim pod Tvojim Vratima, ma- 
šam se (ili držim se) praga i podnožja 
Tvojih Vrata, preponizan pred Tobom, 
pouzdajem se u Tvoju milost i blagost, 
a plašim i strahujem od Tvoje kazne, 
o Vječiti dobročinitelju! Moj Bože, ja 
te molim, da uzdigneš moj glas (da 
mojih tereta, da urediš moje poslove, 
da mi očistiš moje srce, da mi rasvi- 
jetliš grobnu tminu i da mi oprostiš 
grijehe, i molim Te za visoke položa- 
je u džennetu!f — Amin! Uslišaj Bože, 
moje molbe i želje! 

Dova na Mekami-Ibrahimu (iza dva 
rekjata Tavaf-namaza): 

O moj Bože, Ti znaš sve moje i taj- 
no ijavno. Molim Te uvaži moje ispri- 
ke; znaš moju potrebu, pa daj mi što 
Te molim znaš šta je u meni (kakav 
sam), pa oprosti mi grijehe. O moj 
Bože ja od Tebe molim iman (vjerova- 
nje) koji će obuhvatiti cijelo moje srce, 
i čisto puno uvjerenje (jakim) tako da 
znam i da sam ubijeđen da mi se ne 
može dogoditi drugo nego li ono što si 
mi Ti odredio (upisao) i Svojim zado- 
voljstvom udijelio. Ti si moj Gospodar 
i na ovom i na budućem svijetu. Daj 
mi da umrem kao musliman i priklju- 
či me dobrim Tvojim slugama. Bože ne 
ostavi nam na ovom mjestu ni jednog 
grijeha neoproštena, ni brige i muke 
neostranjene, ni potrebe neispunjenje 
i neolakšane. Olakšaj nam naše po- 
slove, proširi nam prsa, rasvijetli srca 
i završi dobrim naša djela! Bože zavr- 
ši naše živote kao muslimane, i proži- 
vi nas kao muslimane, i priključi nas 
dobrim Tvojim robovima, neponižene, 
neosramoćene i nepropale". 

Dosta širokom ulicom u kojoj je 
naša vekjala skoro svaki dan je pro- 
lazio veliki motor sa Vodom i polijevao 
ulicu i čudnovato, da pijesak prevrelog 
Hidžaza onako dugo vlagu drži. Dva 
pa možda i tri puta dulje drži vlagu 

nego li kod nas ceste kada se ljeti po- 
liju. Ta je ulica češće poljevana valjda 
zato, što se je od naše vekjale za kojih 
100 do 150 metara udaljeno prema 
Haremi-šerifu nalazila jedna velika 
palača, u kojoj je, po pričanju Arapa, 
stanovao jedan princ, sin vladara Ab- 
dul-Aziza ibn Sa-uda. 

Nekoliko puta sam vidio opet u toj 
ulici, vraćajući se iza "jacije" iz Hare- 
mi-šerifa, da Arap legne pri kraju ulice 
na pijesak, malo se u njemu prodrma 
i tako svoj ležaj prema tijelu ukalufi, 
pokrije se tankim bezom, valjda zbog 
komaraca, i tu preko noći spava. Niko 
mu tome ne prigovara i prolaznici ga 
jednostavno obilaze. Na više sam mjesta 
opet vidio na ulicu uz kuću uznešene vi- 
soke i duge od arapskog lika primitivno 
ispletene sandalije, na kojima Arapi po 
danu sjede, a po noći spavaju. Ja sam 
u tom gledao prvo: klimatske prilike, 
drugo kako nema nikog pijana pa tako 
ni vriske i urlanja po ulicama ka kod 
nas, prolaznici potpuno odgojeni i disci- 
plinovani mirno prolaze i tako ne sme- 
taju ničijeg mira, rahatluka i komocije, 
itreće:nenatkriljivu ličnu i imovinsku 
slobodu, koja tamo sad pod islamskom 
nepotvorenom upravom Vehabija vlada. 
Takovih nekoliko skanlija i spavanja je 
bilo i u neposrednoj blizini ulaza u našu 
vekjalu, koje vrata nijesu — koliko se 
ja sjećam — nikad bila zaključana niti 
je ikom ma šta bilo nestalo. 

Svako jutro, opet, idući u "sabah" 
u Haremi-šerif, u pokrivenoj ulici u 
čaršiji gdje se prodaje voće i životne 
namirnice u blizini Babu-sselama, s 
mukom sam prolazio od brojnih veli- 
kih devećih tovara koji su se tu otva- 
rali, jer im obično roba dolazi po noći i 
tako se po noći, najobičnije u predzorje 
ijutrom otovara. 

Jednog dana išao sam sa jednim 
od naših delila Alevija — čini mi se da 
je to bio Sejjid Mensur — u čaršiju, te 
on sa mnom skrenu kroz jednu usku 
ulicu i dovede me na jednu malu pi- 
jacu po prilici kolika je Baščaršija u 
Sarajevo. Okolo pijace su visoke kuće, 
pa je tako čine manjom i tješnjom. 
Tu je bilo nešto ovaca, deva, drvenog 
ćumura, nekojih drvenih i gvozdenih 


predmeta na prodaju itd. pa mi reče, 
ali krijući i veoma oprezno da se ne 
primijeti, da to on meni kazuje da je 
tu bila džamija na mjestu kuće, u ko- 
joj se je Alejhisselam rodio. U toj je 
džamiji čuvan jedan kamen kao jedi- 
ni ostatak od te Kuće... 

Vehabije su tu džamiju oborile kao 
bid-at (novotariju u Islamu) i taj Kamen 
razlupali tako da od te džamije nema 
nikakva znaka ni traga, jer je tamo 
dolazio prosti svijet a naročito žene i 
tražeći posredovanje mrtvih (tevessul) 
molio se za svoje želje. Vehabije to ne 
dopuštaju i stoje na ispravnom stano- 
vištu, da se treba samo jedinom Allahu 
dž.š. neposredno obraćati. 

Jednog dana pozvao nas je na ručak 
Šejh Jusuf jakut. Kuća mu je na brdu 
pod Džebeli-Kubejsom. Otišli smo ja 
H. Avdaga Prohić i brčanske hadžije. 
Kuća mujje na velikom pogledu. Vidi se 
cijeli Haremi-šerif i skoro cijela Mekja 
i mnoga brda i planine oko Mekje. Naj- 
bliži je džebel (brdo) Džebeli-Kubeja, 
sa kojeg je — kako se veli — Ibrahim as. 
prema vahju pozvao svijet na hadž — 
na posjećivanje Bejtullaha. Ono nije ni 
pusto ima na njemu i nekih kuća. Ima 
i džamija, koju su Vehabije poštedile, 
ali je — kako nam reče Šejh Jusuf — po 
Vehabijama zatvorena, što znači, daje 
prosti i obični svijet i tu tražio posret- 
stvo Ibrahima as. i njegovu pomoć. Od 
Šejh Jusuf jakutove kuće do na Dže- 
beli-Kubeja možda nema više zračne 
linije od 200 — 250 metara. Ali iako se 
strancima ne zabranjuje otići na taj 
džebel, ali Arapi koji tamo ne stanuju 
i nemaju kakva posla, ne smiju tamo 
ići pa ni kao vodiči. Tako ni mi sami 
nijesmo mogli otići na taj znameniti 
džebel pa i ako je tako blizu, takore- 
kuć nadnio se na Mekju. 

Izveo nas je Šejh Jusuf i na sath 
(tavan — krov) svoje kuće, te smo oda- 
tle pogledali Mekju i okolicu. Na moj 
upit nam je rukom pokazao u dalji- 
nu i Džebeli-Sevr, u kome se nalazi 
Gar" (špilja) u koji se je sklonio Alej- 
hisselam sa Ebu Bekjri Siddikom (r. 
a.) pred progonom mušrikja kada je 
napustio Mekju i preselio u Medinu. 
Do Vehabija su hadžije posjećivali i 


taj Gar, a sada se to ne čini jer Ara- 
pi tamo ne smiju ići, a hadžije kao 
stranci sami bez delila i vodiča ne 
mogu i ne umiju. 

Sa te sam kuće promatrao i sutuhe 
(ravne krovove) arapskih kuća. Tu su 
sutuhi ravni, nabijeni zemljom i posuti 
malo krupnijim pijeskom i ograđeni su 
za pola metra ili nešto višim nazidom, i 
imaju pojedan po prilici odjedan metar 
dug obično drveni oluk najednu stranu 
za izlijevanje vode kada im jača kiša 
padne. Arapi po tim sutuhima po noći 
izlaze, sjede i spavaju, a po danu su u 
kućama zbog sunčane žege. 

Ručak nam je bio dobar i obilan. Iza 
ručka smo pili kahve i čajeve, a onda 
prema tamnošnjem običaju kod siro- 
mačšnijih darovavši djecu i domaćina 
pošli smo natrag u centar prema Ha- 
remi-šerifu. Na putu smo udarili na 
jedan širok mejdan pred jednom ve- 
likom palačom u kojoj je prije, po pri- 
čanju Arapa, stanovao šerif (kasnije 
kralj) Husejn ili netko njegov, a sada 
je tu neko državno nadleštvo u jednom 
dijelu, a u drugim je privatni stan. Na 
tom mejdanu su Arapčad igrala nogo- 
met, pa im je i brčanski H. muderis ef. 
bacio nekoliko puta loptu, za kojom su 
ona veselo letila i skakala. (...) 


Polazak na Arefat 

Već od 6. zalhidžeta počelo mi je 
upadati u oči življe kretanje Arapa 
u Mekji. Po pobočnim ulicama su se 
gomilali šurdufi (ili pravije: šugdufi), 
pronosila debela čadorska (šatorska) 
platna, savijeni šatori i drugo. Življu 
kretnju sam primijetio i kod naših de- 
lila sejjida Alevija i kod njihovih čiraga 
(pomočnika) i poslužitelja. Ali, valjda, 
kako ih mi nijesmo o tome pitali, ni 
oni nama nijesu ništa govorili. Znali 
su svoj posao, a i položaj i ugled među 
Arapima kao plemići — "sadati Alevij- 
je" (potomci Hazreti Hasana, sina če- 
tvrtog Halife Hazreti Alije i Alejhis- 
selamove kćeri Hazreti Fatime r. a.) 
i kao takovi nijesu htjeli da zaostanu 
za drugim delilima i mutavvifima. 
Htjeli su da pripreme sve potrebno 
za svoje hadžije i za njihovu potreb- 
nu udobnost na putu, Mini, Muzdelifi 


i Arefatu dok se bude tamo bilo i vršio 
propisani "menasikj". Već u srijedu, 7. 
zulhidžeta, su nekoje hadžije odlazi- 
le na Minu, a nekoje i skroz na Are- 
fat. Taj dan (7. zulhidžeta) upita nas 
Sejjid Abdurrahman Alevi: kada mi 
želimo i mislimo polaziti? Kada smo 
mu ja i H. Hf. Ef. Ibrišimović rekli, 
da hoćemo na osmog (jevmu-itervije') 
na Minu, on nas je veoma zadovoljno 
i veselo pogledao i rekao: hašđa, "furu- 
di hams', furudi hams" (JAA pet farzo- 
va, pet farzova). Naime, to je sunneti 
Resul tj. tako je radio i Alejhisselam. 
Na osmog je rano polazio na Minu, tu 
klanjao pet farzova: podne, ikjindiju, 
akšam, jaciju i na devetog zulhidžeta 
(jevmi Arefe) sabah, i onda rano kre- 
tao i polazio na Arefat — na vukof! Ne 
znam sigurno, jer nijesam pitao, ali 
mislim, da su na naš taj odgovor Ale- 
vije uplivisale i na druge hadžije: je- 
menske, halepske, indijske i kjejpske 
koji su bili kod njiha, da se i oni odluče 
da na osmog zulhidžeta (jevmuttervi- 
je) zajedno sa nama pođu na Minu, a 
odatle na devetog na Arefat, jer smo 
zbilja zajedno tako išli. Tako smo mi u 
četvrtak na osmog otišli na sabah-na- 
maz u Haremi-šerif klanjali i tavaf 
obavili, onda došli u vekjalu, pili čaj i 
kahvu, obukli ihrame i dali zaklati po 
ovna jer kape nijesmo smjeli skinuti. 
Dotle su naše stvari delilovi momci 
prenijeli do pred kuću i radnju Sejjid 
Sadake Alevije, gdje su bile naše deve 
na kojima ćemo putovati. Čekali smo i 
stajali tu oko jedan sahat dok se je sve 
priredilo za polazak. Moglo seje ići i 
autobusom, a i na magarcima, ali sam 
ja imao volju da idem na devi bar taj 
kratki put i da tako vidim i iskusim i 
takovo putovanje kakvim je putovao 
moj merhum otac a i sve druge hadžije 
po vrelom Hidžasu po 20 do 28 dana 
i konaka i to onda kada je od harami- 
ja opasnost prijetila skoro na svakom 
koraku, a ne onaka zadivljujuća i ne- 
natkriljiva puna sigurnost koja vlada 
sada svuda i u svako doba u cijelom 
Hidžazu pod vladom Ibnu-Sau-uda. 
Kada su deve došle, postavili se i 
povezali na njiha šurdufi, pometale se 
naše stvari i deve digle, došlo je vrijeme 

da se penjemo i u šurdufe ulazimo. De- 
vedžija bedevija (beduin) oštrih plavih 
očiju postavio je na šurduf, nego blizu 
vrata uz prvu plećku deve male ljestvi- 
ce, koje uz tijelo deve nijesu baš sigur- 
no i čvrsto stajale. Čini mi se, da sam 
se ja prvi uz "telbiju" počeo penjati. 
Nevješt takovom penjanju i jahanju, 
sa vrha tih ljestvica uhvatio sam se za 
nutarnji kolić šurdufa i jedva uz veći 
korak i zasuku ihrama unišao u šurduf 
koji se je lilao pa sam brzo pribjegao 
sredini da se šurduf ne prevali. Deved- 
žija je brzo prenio ljestvice na drugu 
stranu, paje tako isto popeo se i H. Hf. 
Ef. Ibrišimović. Šurduf se je ljuljao pa 
smo mi nešto posebi, a nešto po uputi 
devedžije pomicali se, a i stvari pomi- 
cali dok smo uhvatili ravnotežu. Tako 
smo stajali još oko 10 — 15 dekika, dok 
je sve bilo gotovo da naša mala kara- 
vana (kjervan) od desetak deva pođe. 
Devedžije su povezali dugim jularima 
deve jednu za drugom. U našoj maloj 
karavani jedino je naša deva bila malo 
plašljiva i ponešto zazirala. 

Došao je čas i mi smo uz "telbiju' i 
tekjbire" krenuli. Šurduf se je zalju- 
ljao i odmah u početku naša je deva 
malo zazrela i zastranila i tako umalo 
da se zakvači naš šurduf za jedan zid, 
a onda za jedan šurduf na drugoj devi. 
Devedžija je brzo pristupio i situaciju 
popravio. Izašli smo na jednu širu ulicu 
ijednom se nizbrdicom spustili u rav- 
nicu i na širinu i tako mirno nastavili 
put prema Mini. Na kraju Mekje uda- 
rili smo pokraj velikih dvorova vladara 
Abdul-Aziza Ibnu-Sau-uda, pred kojim 
je bilo nešto vojske a na lijevoj strani 
našeg puta veliki gvozdeni stubovi za 
bežično (la-alikji) brzojavljanje. Putem 
prema Mini na nekoliko mjesta Arapi 
kahvedžije i sitničari podigli su šato- 
re. Nekoje su se hadžije i putnici tamo 
svraćali i odmarali. Arapčad su dotr- 
kivala do naših deva i uz dirljive dove, 
da nam Bog dž.š. uvaži i kabul učini 
hadž i vakuf na Arafatu, da to zdravi 
i veseli obavimo i taki se opet vratimo 
pružala su na dugim štapovima limene 
kovice, da ih darujemo. Vodari (sake) 
su donosili male testije i vikali moja 
barid moja barid! (hladna voda); alije 

hladnoća te vode bila takova da bi smo 
se mi njom lahko kupali u hladnoj sobi 
u naše kišno jesensko doba. No i kao 
takova kao "mokra" je ipak dušu sta- 
pala i ponešto žeđ gasila. 

Nakon dva i po do tri sahata pu- 
tovanja opazili smo Minu i došli do 
prvih kahvi i šatora na ulazu. Taj je 
ulaz dosta uzak, neće biti širi od 25 — 
30 metara. Stoga je vlada prosjekla na 
desnu stranu uz brdo jednu cestu obič- 
ne širine za automobile, da se izbje- 
gnu nesreće za vrijeme hadža kada 
se tu sustižu guste karavane sporih 
deva koje polahko tuda prolaze. Tuje 
i jedna lakša uzbrdica. Na vrhu toga 
brdaje na lijevu stranu Džemrei-akaba 
(zadnje ili treće mjesto gdje se šejtan 
tušinisaje). To je za jedno dva metra 
visok, a za 80 cm u kvadrat širok pro- 
sto zidan i okrečen stup, oko koga je 
prostor u širini jednog metra zagra- 
đen niskim zidom od kojih 80 cm. U 
taj prostor padaju piljci kada se vrši 
tašlaisavanje. Daljni prostor ulice 
je nešto malo širi. To je glavna ulica 
Mine. Išli smo između kuća i radnja. 
Prošli smo drugu i prvu Džemru i sko- 
ro na domak Mine, nedaleko Mesdži 
Hajfa ušli na devama u jednu čikmu 
u kojoj se nalaze dvije velike zidane 
kuće naših delila Alevija i to jedna na 
glavnoj ulici na ulazu u čikmu, a dru- 
gu na kraju čikme sa prilično širokim 
avlijama. Naše su deve došle pred ovu 
drugu kuću, te smo uvedeni u hlado- 
vito prizemlje, a Kjejpske i indijske 
hadžije sa njihovim ženskinjem u prvi 
kat. Zidovi tih kuća su iznutra izmal- 
tareni, ali nijesu postavljeni prozori 
ni vrata, niti su prostorije popođene 
jer se te kuće upotrebljuju uglavnom 
samo 4— 5 dana za vrijeme hadža, te 
su kao takove hladnije i ugodnije u 
vrelom Hidžazu i za strance i za do- 
maći svijet od boravka pod hiljadama 
čadora (hijam — šatori) drugih delila 
koji tih dana pokrivaju vrelo pjeskovi- 
to skoro nepregledno polje Mine koje 
se prostire prema Muzdelifi i širokom 
Džebeli-Arefatu. 

Kada smo došli u tu kuću i zauzeli 
mjesta u debeloj hladovini, zaučio se 
je podnevni ezan na Mesdžidi-Hajfu. 

Ja i H. Hf. Ef. Ibrišimović uzeli smo 
abdest i pohitjeli u džamiju. Ušli smo 
u široki harem Mesdžidi-Hajfa, ali je 
ogromna džamija bila prepuna i tako 
nijesmo mogli unutar niti u džemat 
prispjeti. Klanjali smo "seferiju"? na 
suncu i brzo se vratili u našu debelu 
hladovinu. 

Delilovi momci i aščije su nam jelo 
pripremali na avliji pod posebnim ša- 
torima. Jelo nam je donešeno u kuću 
i tu smo ručali. Onda su nekoji od 
našeg društva legli, a ja sam izišao 
u čaršiju i sjeo pred jednom kahvom, 
pred kojom je bilo mnogo hadžija stra- 
naca i domaćih. Popio sam zeleni čaj, 
prohodao malo po čaršiji i vratio se u 
našu vekjalu, gdje sam malo posjedio 
i opet izašao na glavnu ulicu, kojom 
su neprestano prolazile sad manje sad 
veće karavane hadžija u pravcu pre- 
ma Arefatu tako da nijedna karava- 
na nije zamakla, a da druga nije bila 
ili predamnom ili da se nije pomolila 
sa druge strane ulice. Što se je pribli- 
žavala ikjindija, karavane su bivale 
sve gušće sa bezbroj manjih bajraka 
i tabla u raznim bojama sa imenima 
delila kahvedžija, aščija, piljara i dru- 
gih u arapskom pismu, a na podjeko- 
jem je bilo ponešto i latinice. Osobito 
je bilo lijepo gledati bogate bedevije 
(beduine) na nakićenim brzim hedži- 
nima (brze deve) na kojima su jahala 
većinom po dvojica. Kada je nastupi- 
lo vrijeme ikjindije, i sunce se pribli- 
žavalo zalasku, karavane su bile sve 
gušće i gušće tako da su se ogromne 
mase pretvorile u neprekidni mimo- 
hod i napunile ulicu od kraja do kra- 
ja tako da su naporedo išla i po četi- 
ri reda deva sa šurdufima, osim onih 
koji su po kraju išli pješe provlačeći se 
ispod šurdufa i onih koji su promicali 
na brzim magarcima, itd. Ja sam to 
gledao i promatrao više sahata — sve 
dok mrak nije osvojio. Tada sam se i 
preko volje povukao u vekjalu. Te su 
mase tako prolazile cijelu noć. 

To je bio veoma veličanstven pri- 
zor. Svako je sam od sebe potpuno 


18. = Jerje naš boravak bio u Mekji, Mini i 
na Arefatu svega 15 dana. 


discipliniran. Sve ide tiho i pobožno; 
bez huke, bez vriske; pa i bez običnog 
žamora. Prošle su i prolazile ogromne 
hiljade tako mirno da nijesu probu- 
dile ni one koji pred kućom na klupi 
spavaju, a kamoli smetale mir počin- 
ka onih koji su se nalazili u kućama 
i pod šatorima. Nikakva incidenta ni 
nemilog događaja. Svak je u "ihra- 
mu" — go i bos zastrt sa dva čaršafa; 
nikakve razlike između bogata i si- 
romaha, rase i rase, nacije i nacije, 
zvanja i društvenih položaja, vjera 
jedna, vjerski osjećaji isti, put isti, cilj 
isti — izvršiti Božiju zapovjed vakufa 
u istom danu na Arefatu. 

Poslije obilne večere, koju nam je 
priredio delil, klanjali smo džemati- 
le jaciju, a onda legli i veoma ugodno 
noć prespavali. Digli smo se u zoru, u 
petak, devetog sulhidžeta, uzeli ab- 
dest i džematile sabah klanjali. Tada 
su devedžije pripremili deve, mi smo 
naše stvari prenijeli u šurdufe, poja- 
hali i smjestili se i uz "telbije' i "tekj- 
bire" krenuli iz naše čikme na Arefat. 
U putu se je i naša mala karavana 
od desetak deva umiješala u druge 
brojne karavane i tako nešto više od 
jednog sahata putovanja stigli smo 
na Muzdelifu, na kojoj je bilo mno- 
go privremenih šatora sa hljebom, 
jelom, čajem, kahvom, vodom i dru- 
nijesmo zaustavili, prošli smo dalje 
prema Arefatu koji je odatle udaljen 
nepun sahat devečijeg hoda. Brojne 
karavane razasute širokom pješčanom 
dolinom iza Muzdelife išle su prema 
čunu jednog brda oko koga su kara- 
vane obilazile. Kada smo i mi tamo 
došli, naš devedžija nas veselo pogle- 
da i reče: Arefat. u" 


Hikjmet, Tuzla, br.37- 09..07.1932 
(TV); br. 38- 04.08.1932 (IV); br. 40- 
01.10.1932 (IV); br.42-26.11.1932 
(TV); br. 45-12.02.1933 (IV); br. 46- 
02.03.1933 (IV); br. 48-04.05.1933 
(TV); br. 50-10.07.1933 (V); br.51- 
14.08.1933 (V); br. 55-14.01.1934 
(V); br.58-14.05.1934 (V); br.59- 
09.08.1934 (V) 


Hadži hafiz Muhamed Krpo 

(putopis jednog hadžije) Sarajevo, 1938. 


Spremanje za Arefat 

Par dana prije dolaska vladareva 
u Mekju došlo je mojih šesnaest dru- 
gova iz Medinei-Munevvere, među ko- 
jima je bio moj dragi H. Omeraga Še- 
hović, moj najbolji drug i prijatelj, bez 
kojega mi je bilo jako neobično. Dru- 
gi dan poslije njihova dolaska, došli 
su također iz Medine Hadži Mujaga 
Ekmečić, H. Husejn Baščaušević i H. 
Hafiz Mustafa ef. Sahačić, u društvu 
sa Hafiz Džaferom Fakihom, Medine- 
lijom. Ovaj Hafiz Džafer Fakih, vrloje 
inteligentan, gostoljubiv, jako uslužan, 
skroz nesebičan i vrlo dobar čovjek, što 
je osobina gotovo svih Medinelija. On 
je dvadeset dana držao u svojoj kući u 
Medini naše hadžije Ekmečića i H. Ba- 
ščauševića služeći ih kao da su vladari. 
Za te njegove usluge, oni su ga upravo 
kavaljerski i nagradili. 

Ovakav čovjek zaslužuje svaku hva- 
lu i najveće priznanje. Naši hadžije koji 
idu u Medinu, trebali bi da traže Ha- 
fiz Džafera i odsjedaju kod njega, jer 
će im kod njega i s njim biti najbolje. 
Radi bedelluka dolazi u Bosnu već ne- 
koliko godina. 

Kad je riječ o bedelluku, da rekne- 
mo nekoliko riječi. 


Bedelli-hadž 

(zamjenjivanje u hadžu) 

Svaki musliman i muslimanka i 
uopće svaki čovjek, od svih ibadeta vla- 
stan je pokloniti sevab (Božiju nagra- 
du za izvršeno dobro djelo) kome hoće. 

Neke vjerske dužnosti, kao: namaz, 
post, abdest itd. mora svaki musliman 


sam lično izvršiti i ne može to niko drugi 
mjesto njega obaviti, dočim hadž može 
izvršiti druga osoba u ime drugoga. 
Taj čovjek koji izvršava dužnost hadža 
za drugoga i sevab poklanja onomu u 
čije ime to čini, zove se: naib ili bedel, 
odnosno zamjenik, a vršenje hadža po 
bedelu zove se: bedeli-hadž. 

Prvenstveno i najviše pravo na vr- 
šenje bedeli-hadža imadu oni ljudi, koji 
u tančine poznaju svrhu, koristi i sve 
propise i obrede hadža, koji znaju: čim 
se hadž može pokvariti ili manjkavim 
učiniti i koji znaju: kako, na koji način 
i čime će te manjkavosti ispraviti, da 
bi hadž bio potpun i valjan; to je ilmi- 
ja (hodže). 

Ako takvih ljudi ima dovoljno, onda 
oni imaju prvenstveno pravo, da se nji- 
ma povjerava izvršavanje svete dužno- 
sti — bedeli-hadža. Ali, pošto je u nas 
takvim ljudima (hodžama) otežano 
primanje bedeli-hadža radi njihove 
službe, te ih nema u dovoljnom broju, 
kojima ne smeta služba, onda je tako- 
ve dužnosti najbolje povjeriti poznatim 
Arapima iz Mekje i Medine, a naročito 
delilima naših hadžija u Mekji i Medi- 
ni, kao što su: 

Šejh Muhamed Bošnjak, Abdul La- 
tif Meššat, Sejjidi Mensur Alevija, Šejh 
Ibrahim Zahid i njegov sin Abbas, Sej- 
jidi-Emin Akad, (to su delili bos. Had- 
žija u Mekji i Medini), a onda poslije 
njih slijedeći poznati kao što su: Šejh 
Muhamed Šatir i njegov sin Abdul-Ka- 
dir, Šejh Muhamed Mursi i njegov otac 
Šejh Abbas Mursi, Hafiz Džafer Fakih, 
Šejh Hasan Adžeb i još neki. Oni svi 


dobro su poznati u Bosni i Hercegovini; 
njima su do u najmanje detalje poznati 
svi propisi hadža, jer je to njihov fah; 
oni su upravo stručnjaci u tome, pa je, 
poslije naših ljudi, dati bedelluk njima 
najbolje, najefzalnije i najsevabnije. 
Mi muslimani dužni smo voljeti, pa- 
ziti i poštovati sve, a naročito hidžaske 
Arape, jer je iz njihove sredine i od nji- 
hova roda potekao najodabraniji Božiji 
rob i najodlučniji Božiji poslanik, naš 
uzvišeni pejgamber Muhamed a. s. v. 
s. onaj, koji je objavio i donio nam Bo- 
žiju uzvišenu i čistu vjeru Islam. Mu- 
hamed a. s. je hidžaski Arap, u Hidža- 
zu je kible svih muslimana — Kja'ba i 
sveta grobnica Muhameda a. s. 
Kur'ani az. šan., cijelo islamsko 
bogoslužje i sva ulumi-dinijja; sva če- 
tiri izvora islamske nauke i sama vje- 
ra Islam, sve je to na arapskom jeziku 
i poteklo od Arapa iz Hidžaza. Radi 
toga, treba poštovati, cijeniti i ljubiti 
cjelokupni arapski rod i svim silama 
moralno i materijalno, pomagati Ara- 
pe, a naročito mekjanske i medinske. 


POTSJEĆANJE NA SUDNJI DAN 


Koliko treba nagraditi bedele. - 
Što i gdje je dolina Arefat. - Mjesto 
sastanka Adema i Eve 
Ogromna većina našeg svijeta sma- 
tra bedele kao neku vrstu — sluga... i 
zakida ih u njihovim pravima. 
Znadem slučajeva, gdje je neki čo- 
vjek vasijjetom odredio da se za njega 
pošalje bedel na hadž i u tu svrhu opo- 
ručno ostavio svotu od din. 20-25-30.000. 

Njegovi nasljednici taj bedelluk dadu 
nekomu Arapu, koji, jedva čekajući da 
može ići svojoj kući, primi i mora pri- 
miti koliko mu se god dade. 

Vidjevši čovjeka u nevolji, utrpaju 
mu od 5-10-12 hiljada dinara i misle da 
su time izvršili vasijjet umrloga i ski- 
nuli dug hadža sa njega, a ne znaju, da 
su time okrnjili pravo siromaha Arapa 
— bedela, te da su sebi protu-šerijatno 
prisvojili višu polu svote, koju je njihov 
bližnji u tu svrhu vasijjetom ostavio. 
Na taj način, takvi besavjesni ljudi, 
opogane svoj imetak i — za vrlo kratko 
vrijeme totalno materijalno propanu i 
spanu na prosjački štap; jer — Božija je 
kazna neminovna, a Bog dž.š. ne trpi 
da se ikome učini nepravda, niti da se 
ma čije pravo ošteti i okrnji. 

Imade ih opet, koji, našavši pukog 
siromaha, kojemu odluče dati bedeluk, 
s njime se cjenkaju i — narede se, reci- 
mo, za 15.000 dinara a njemu za pod- 
voz tamo i natrag, te za takse, put u 
Medinu i troškove oko izvršenja hadža 
i za sve ostalo, treba najmanje 20.000. 

Taj siromah iz ljubavi prema sve- 
tim mjestima, a u Želji da ode i da ih 
vidi, u želji da svojoj familiji, a i sebi, 
obezbijedi pristojno izdržavanje bar 
za ono vrijeme dok ode i vrati se, pri- 
moranje primiti i rado prima makar i 
manju svotu, nego što je potrebna za to. 

Takav čovjek, kad dođe u Hidžaz, 
ni uz najbolju volju ne može delilima 
ni njihovim pomoćnicima dati ništa ni 
za stan ni za hranu niti za sve mno- 
gobrojne usluge, koje mu čine. On u 
prvom redu pada na teret delila. Od 
njega traži da ga besplatno otpremi 
iz Mekje u Džidu, pa eventualno i u 
Medinu i natrag; traži — besplatnu 
vizu, besplatnu kartu, ili bar u pola 
cijene, od Džide do Pireja itd. Takav 
još uz to pane na teret Bos. Hadžija 
i— time se njegovo dostojanstvo had- 
žije sroza na najniži stepen, - stepen 
običnog prosjaka. 

On u pomanjkanju sretstava nije 
u mogućnosti ni da izvrši sve propise 
i obavi sve zijarete kako treba, jer je 
sve to skopčano sa izdatcima, a u ko- 
liko to i vrši, više izvrši automatski, 
duhom otsutan, u vječitoj brizi za svoj 

opstanak i povratak, strepeći i pri sa- 
moj pomisli da ne ostane u tuđini — 
bez sredstava. 

Ko hoće da šalje bedela, treba da 
ima u vidu slijedeće: 

1) Treba da izračuna sve izdatke, 
koje mora bedel utrošiti na cijelome 
putu od odlaska do povratka. 

2) Bedelova porodica mora za cije- 
lo vrijeme do njegova povratka biti sa 
svim potrebama opskrbljena. 

3) Kako bi god putovao onaj za ko- 
gase šalje bedel, koliko i kako bi god 
trošio umrli da lično ide, tako isto tre- 
ba i njegovu bedelu omogućiti. 

4) Bedel ne smije primati ni traži- 
ti ni od koga ništa — badava, nego sve 
mora platiti. 

5) Konačno, za teški trud, koji je 
bedel učinio radi izvršenja tuđe vjer- 
ske dužnosti, trebalo bi mu preko svih 
izdataka dati još i posebnu, pristojnu 
svotu kao nagradu. 

I ako bi trebalo da bude, a biva 
obično onako, kako sam naveo. Od jef- 
tina mesa — čorba za plot, a od jeftina 
bedeluka slab sevab. 


Dan spremanja i polaska na Are- 
fat, potpuno sliči onome strašnome 
danu, kad će cjelokupni ljudski rod 
ponovo oživjeti i ustati iz grobova, te 
poći prema određenom mjestu — mah- 
šera, gdje će Svevišnji suditi svakome 
za njegova djela. 

Arefat je potpuno jednak sudnjem 
danu, kad će svako ljudsko biće: car i 
prosjak, bogat i siromah, sluga i gos- 
podar, slobodnjak i rob, staro i mlado, 
muško i žensko, cijelo ljudstvo, svi bez 
izuzetka, potpuno jednako goli, bosi i 
gologlavi stati pred Stvoritelja i Gos- 
podara Boga dž.š. i saslušati Njegovu 
pravednu presudu, te primiti kaznu, 
ili nagradu, prema svojoj zasluzi. 

Arefat je isto što i sudnji dan, samo 
s tom razlikom, što na njemu nema su- 
đenja. Vukuf na Arefatu je jedan od 
tri farza hadža, bez kojih hadž ne bi 
bio valjan, ako bi ma samo jedan bio 
ispušten i neizvršen u pravo vrijeme. 
Svaki hadžija bezuvjetno se mora naći 


u dolini Arefat na dan jevmi-arefe, tj. 
uoči Kurban-bajrama. 

Arefat je dolina sjeverno od Mekje 
na putu za Taif, udaljena od Mekje oko 
25 km. Arefat imade historički značaj. 
Povijest Arefata siže čak do prapočetka 
ljudskog roda i do prvog čovjeka, prao- 
ca Adema a. s. (Adama) i pramajke H. 
Havve (Eve). 

Kada su H. Adem a. s. i H. Havva 
prekršili Božiju zabranu i okusili za- 
branjeni plod. Bog ih je radi toga iza- 
gnao iz Dženneta i odredio im život na 
zemlji. (Po bibliji: tzv. istočni grijeh"). 

Adem a.s. je izbačen u Serendib 
planinu u Indiji, a Havva na mjesto, 
gdje se danas nalazi Džida. 

Žaleći za ljepotama rajskim, kajući 
se za učinjeni grijeh, moleći Svevišnjeg 
da im taj grijeh oprosti, a čeznući jed- 
no za drugim, išli su zemljom nasum- 
ce, nadajući se da će se kad bilo sresti 
jedno s drugim. Predaja veli: tražili su 

Karavana kreće za Arefat 


jedno drugo i našli su se nakon dugog 
rastanka od 200 godina. (Adem a. s. 
je, kako povijest veli, živio ravnih 1000 
godina). Njihov sastanak dogodio se u 
dolini Arefat, na brdu zvanom "džebeli 
rahmet" tj. brdu milosti, odnosno Bo- 
žije milosti, arefat znači: prepoznava- 
nje, spoznaja. 

Oni su se tu prepoznali i našli, tu, 
na tome brdu i u toj dolini Bog im se 
smilovao i sastavio ih nakon dugog 
rastanka. 

Na uspomenu toga njihovog sastan- 
ka, hadžije svake godine moraju svi 
doći tu, sastati se na taj dan, kojega se 
dana dogodio sastanak H. Adema i H. 
Havve i tu u toj dolini, pod brdom mi- 
losti, moliti Svevišnjeg za oprost grije- 
ha i za Njegovu milost, te biti potpuno 
uvjeren, da će Bog dž.š. uslišati svačiju 
molbu i izliti Svoju neizmjernu milost, 
kao štoje učinio i našim praroditeljima 
H. Ademu i H. Havvi. 


KOLONA HADŽIJA 
NA MAGARCIMA 


Putovanje do Arefata - Šudufi 
- Noćenje pod čadorima 


Uoči jevmu-tervije, svi smo obukli 
ihrame, nijjet učinili hadž i otišli u Ha- 
remi-šerif, te obavili tavaf i, - probijaju- 
ći se između mnogobrojnih automobi- 
la, nekako, teškom mukom, sa čestim 
prekidima, obavili "Sa'j' i vratili se na 
konak u vekjalu. 

Sutra dan na jevmi tervije, 8. dan 
zulhidžeta ili na dva dana prije Kur- 
ban-bajrama, počele su karavane odla- 
ziti na Arefat. Od ranog jutra, po cijeloj 
Mekji odjekivali su povici i čula se buka 
i vreva bezbrojnih glasova, pomiješa- 
na sa grgotanjem i stenjanjem deseti- 
na hiljada deva, na koje su se tovarili 
šatori, šatorske motke, konopci, suđe, 
hrana, ćilimi, šugdufi i sve ostalo, što 

je potrebno kroz četiri — pet dana bo- 
ravka na Arefatu, Muzdelifi i Mini za 
sve hadžije, delile i njihove momke. 

Svim glavnim i sporednim ulicama 
grada prolaze u neprekidnom nizu bez- 
brojne karavane, sa beskrajnim redo- 
vima deva privezanih jedna za drugu 
i natovarenih šatorima, sanducima i 
šugdufima, u kojima sjede ili leže po 
dvojica hadžija; sa svake strane po 
jedan. Šugdufi (nosiljke) su pleteni 
od jakog pruća i međusobno poveza- 
ni. Sa jedne i druge strane, naprijed i 
nazad su otvoreni, a ozgor se prekriju 
ćilimom, dekom ili hasurom, radi za- 
štite od sunca. 

Unutra svaki hadžija prostre sebi 
šta hoće i namjesti se onako, kako mu 
je udobnije. 

Taksa za jednu devu sa šugdufom 
za dvojicu hadžija do Arefata i natrag 
iznosi 365 dinara po državnoj tarifi. Is- 
pod točkova mnogobrojnih automobila i 
ispod bosih nogu hiljada hadžija — pje- 
šaka, jurili smo između sklopa brda po 
razasutom pustinjskom pijesku. Nakon 
sat i po prošli smo već i Muzdelifu, iza 
koje je počela padati sitna kiša, od koje 
smo se štitili — suncobranima i dalje se 
utrkivali. Veselije kavalkade i društva, 
mislim, nije bilo od nas. 

Tako jureći, dostizali smo i presti- 
zali sve karavane i druge kolone deva, 
te smo nakon tri sata, jašenja po kiši, 
došli u dolinu Arefata i otsjeli u jednoj 
kafani pod šatorom. Put od Mekje do 
Arefata pređe se na devi ili pješke kroz 
5— 6 sati, a mi smo taj put, jašući na 
magarcima, prevalili za svega 3 sata. 

Da, umalo ne zaboravih. Na Mini 
smo se još odmarali 20 minuta pod jed- 
nim čadorom, popili po čaj i pojeli po 
jednu vruću lepinju ispečenu u loncu. 
Naime, u jednom velikom loncu ili ćupu 
pekar je pekao lepinje. Pred loncem je 
bio raspaljen ugalj, a on je mećao ra- 
spljeskano tijesto i za par minuta vadio 
vruću lepinju, kojoj je bila cijena jedan 
groš. Sav posao radio je rukama. Nije 
mu trebala pekarska lopata. 

U improviziranoj "kafani" pod ča- 
dorom jednog crnca, u blizini ulaza u 
dolinu Arefat, sjeli smo, popili po čaj, 
klanjali akšam, posjedili oko pola sata 

i krenuli prema ulazu doline, na koje- 
mu se nalaze dva zida, sa svake strane 
po jedan, koji označuju ulaz i granicu 
doline Arefata. 

Idući još od Muzdelife, koja je od 
Arefata udaljena oko 3 sata pješačkog 
hoda, opazili smo na ravnici, u daljini, 
bezbrojna svjetla na Arefatu. Premda je 
bio još dan, svjetla od bezbrojnih vatri 
vidjela su se, jer je bilo tamno obzorje 
uslijed oblaka i kiše. 

Kad smo se, po akšamu, prima- 
kli dolini, učinilo nam se, da je pred 
nama kakav milionski grad, sjajno 
iluminiran bezbrojnim električnim 
sijalicama; toliko je svjetla bilo u do- 
lini. To je i razumljivo, jer, u svakom 
šatoru gori velika petroplin-lampa 
sa jarkim svjetlom, a pred šatorima 
plamsaju vatre. 

U isto vrijeme, kad smo mi došli 
pred naše šatore (koje su Šejh Muha- 
medovi ljudi toga dana rano u jutro tu 
dopremili, razapeli i uredili), došlojje i 
ostalo naše društvo na devama. 

Pošto su stvari i pokrivači, deke, 
sedžade i sve ostalo povađeni iz šug- 
dufa, smjestili smo se svi pod šatore, 
prostrijevši svak sebi na pijesak sedža- 
du, a ostavivši deku kao pokrivač, zim- 
ski kaput ili što drugo smotavši pod 
glavu, mjesto jastuka. 

Pošto smo se smjestili, popili 
smo čaj, klanjali jaciju, pušili, siti se 


narazgovarali i legli, te zaspali kao 
poklani, jer smo se toga dana umori- 
li putujući. 

Tu noć ugodno smo prespavali svi 
pod velikim šatorom (nas 32) a naše 
dvije drugarice — hadžije u drugom, 
manjem, skupa sa ženskinjem Šejh 
Muhamedovim i Ahmedovim. 


HADŽIJE NA BRDU 
BOŽIJE MILOSTI 


Vukuf (vakfa) ili stajanje na Arefatu 
Privremeni velegrad pod šatorima 
— Pod bajracima do Ibrahim 
pejgamberove džamije 
Dvodnevni boravak u dolini Arefat 
Skup muslimana iz cijeloga svijeta 


U petak 19. februara, na dan 
ćjevmi-tervije" u 8 sati u jutro, okupio 
nas je naš delil Šejh Muhamed Boš- 
njak, te smo pod njegovim bajrakom 
(koji je nosio njegov "baš-čirak" (glavni 
pomoćnik) Hafiz Husejn, a na kojemu 
je pisalo: "La ilahe illallah, Muhame- 
dur-resulullah — "Bosna-delili: Šejh 
Muhamed Bošnak-zade"), krenuli iz- 
među bezbrojnih čadora prema brdu 
fDžebeli-rahmet" (brdo Božije milosti), 
prema koje mujje vrvilo na desetine hi- 
ljada hadžija. 

Cijelo brdo, a naročito njegov vrhu- 
nac (na kojemu se vidio samo jedan na 


Polazak karavane naših Hadžija ispred vekjale delilove 

četiri ćoška ozidan i bijelo obojen (ili 
okrečen) stup visok po prilici oko 3— 4 
metra), bio je načičkan mnogobrojnim 
hadžijama, te je izgledao kao saće meda 
pokriveno bezbrojnim pčelama. Iznad 
glava tih hadžija vijala se prava šuma 
od mnogobrojnih bajraka, jer svaki de- 
Hil svoje hadžije vodi pod svojim bajra- 
kom, a svaki je bajrak drukčije boje; 
već prema bojama zemalja i narodno- 
sti njegovih hadžija, - samo nema ju- 
goslavenskog bajraka. 

Istina, u obzir dolazi vjerski bajrak: 
zeleni ili crveni, jer je to čisto islamska 
vjerska svečanost, u čisto islamskoj 
zemlji, ali sam primijetio vrlo mnogo 
bajraka, koji imadu boju one države iz 
koje su dotični hadžije. 

Uz jednoglasno učenje "telbije" i 
ćistigfara" (odazivanje na Božiju za- 
povijed i molbe za oprost grijeha) otišli 
smo na mjesto, gdje se nalaze temeljne 
zidine i mihrab Ibrahim pejgamberove 
džamije. To je uz samo podnožje džebe- 
li rahmeta. Tu je Hazreti Muhamed a. 
s. uvijek učio hutbu, kad god je dolazio 
na hadž. U mihrabu mesdžidi-Ibrahima 
klanjali smo dva rekja'ta nafile-nama- 
za i proučili prigodnu dovu. Odatle je 
naše društvo sa Šejh Muhamedom oti- 
šao u kafanu, a nas je pet-šest sa Hafiz 
Husejnom popeli smo se na vrh Dže- 
beli-rahmeta do samoga stuba, odakle 
smo nas trojica foto-amatera: Šehović, 
Sahačić i ja napravili nekoliko snima- 
ka Arefata. 

Kod spomenutog stupa na vrhu brda, 
prije se uvijek učila hutba na dan fvu- 
kufaf" ii to: sve od ikindije do sunčanog 
zalaska. Tada je to bio dan najvećeg 
veselja. Tada bi pucali topovi, puške i 
revolveri, jer je tada svaki hadžija, radi 
lične sigurnosti, nosio oružje, a danas 
mu ono nije potrebno, jer je sigurnost 
zagarantovana. Vehabije su ukinule i 
učenje hutbe i pucnjavu. 

Sašavši sa brda, došli smo u pravu 
čaršiju, u kojoj ima na stotine dućana, 
kafana, pekara, mesara, mjenjačnica, 
kuhinja i trafika i to sve pod čadorima. 
Toje provizorna čaršija, koja se inapravi 
i rasturi sve za par dana radi hadžija. 

U toj čaršiji može se dobiti svega što 
hadžijama treba, pa premda je hadžija 


ogroman broj (200.000) ipak se ne ra- 
sproda sve; toliko imade svega. 

U podnožju brda, prema Mesdži- 
di-Ibrahimu, u jednoj od čadorskih 
kafana našli smo naše društvo. Tu 
nam je Šejh Muhamed dao svima do- 
ručak: okrugle uštipčiće pržene na zej- 
tinu, koje smo umakali u šećernu vodu 
zvanu "šira". 

Pošto smo se dovoljno napili čaja, 
otišli smo kući, tj. pod naš čador, gdje 
nas je čekao gotov ručak. 

Na tome ručku imali smo mesa i 
previše, jer je Hadži Husejn Tokić dao 
zaklati dva kurbana — za kaznu, štoje 
bivši u ihramu, obukao kapu i poslije 
još jednu grešku napravio. 

Tunoć uoči "jevmi arefe" proveli smo 
vrlo ugodno, jer je tada klima bila vrlo 
ugodna, upravo kao u nas u proljeće. 
Lahorić noćni čisto je milovao i dono- 
sio san na oči. 

U jutro na 20. februara (u subotu) 
osvanula je kiša, koja nam je dobro 
došla poslije jučerašnje sunčane žege. 
Ta blaga kišica rashladila je i zrak i 
zemlju. Na Arefatu, premda ima na 
desetine hiljada deva, ovaca i maga- 
radi, ipak nema ni jednog komarca, 
ni za lijek, što se kaže. U Mekji i Džidi 
oni su nesnosni i jedina je zaštita od 
njih — tzv. (džibinluk" ili f'namusijja" 
(mreža za ležište, kroz koju komarci 
ne mogu proći). 

Čim je kiša prestala, društvo se 
razišlo po provizornoj čaršiji, a ja sam 
ostao pod čadorom, da bih opisao uti- 
ske i sve ono što sam vidio. Poslije smo 
H. Husejn Kasumagić ija otišli u čar- 
šiju na čaj i da nabavimo cigareta. U 
9 sati u jutro nas dvanaestorica, koji 
smo znali pravilno učiti Kur'an, prou- 
čili smo hatmu. 

Oko 11 sati nas trojica foto-ama- 
tera snimali smo naše hadžije u čado- 
ru i pred čadorom u nekoliko raznih 
poza. (Vidi sliku: sarajevski hadžije 
sa Šejh Muhamedom uz njihov čador 
na Arefatu). 

Pošto smo klanjali podne, svi smo 
se međusobno halalili, bratski se izgr- 
lili i jedni drugima čestitali hadž, jer 
smo vukufom toga dana izvršili dva 
glavna dijela hadža: Ihram i vukuf, a 


Penjanje pod bajracima na Džebeli-rahmet (Brdo Božije milosti) 


još nam ostaje treći dio: tavafi-zijaret. 
Iza toga smo ručali. 

Prošle noći, od samog akšama pa 
sve do sabaha, cijelom dolinom Are- 
fata, neprekidno su odjekivali glasovi 
mnogobrojnih učača Kur'ana, Ilahija, 
Tekjbira, Telbijeta i drugog ezkjara. 
Pobožni hadžije većinom su probdili 
tu noć i proveli je u ibadetu, jer je tu, 
na tome mjestu, uoči vukufa i na dan 
vukufa svaka dova i svako dobro djelo 
i ibadet, zaista i bez ikakove sumnje, 
primljen kod Boga dž.š. i tu je 100.000 
puta uvećan sevab, tj. ko na drugom 
mjestu zaradi jedan sevab, za isto dje- 
lo, tu, na dan jevmi-arefe, računa se 


100.000 sevaba; ali, tu je i grijeh straš- 
no uvećan. Ko tu nešto zgriješi, računa 
mu se 10.000 grijeha za jedan. 

Ovo nije bajka ni legenda, nego pot- 
puna vjerska istina. Muhamed a. s. je 
rekao: "ko izvrši hadž iskreno, samo radi 
Boga, a ne radi čega drugoga (pa se sa- 
čuva i ne pokvari ga), taj ostane čist od 
grijeha kao istom rođeno novorođenče". 


Arefat je ogroman logor, taborište 
stotina hiljada ljudi. To je, velegrad ili 
prašuma od čadora, konopaca i bajraka 
svih naroda iz svih država i kontinenata 

svijeta. Prašuma velim zato, jer tu ko 
se ne zna snaći, izgubi se kao u prašu- 
mi ili u džungli. 

Tu su se sastali svi narodi svijeta. 
Tu je cijela zemaljska kugla — u mini- 
jaturi. To je kongres svih muslimana 
svijeta, a to ijest pravi cilj hadža i pra- 
va svrha toga sastanka na Arefatu: da 
se tu, na jednom mjestu sastanu bra- 
ća muslimani iz cijelog svijeta, da se 
međusobno upoznaju i porazgovaraju 
o svome stanju i o stanju cijele islam- 
ske zajednice na zemlji, da raspravljaju 
o islamskim potrebama, da time učvr- 
šćuju islamsku ljubav, bratstvo, slogu 
i jedinstvo. Arefat je uzvišen, kao što 
su uzvišeni i puni značaja svi uopće 
islamski propisi. Arefat je najintere- 
santniji, najzanimljiviji i najkorisniji 
turistički izlet za onoga, koji razumi- 
je njegov pravi smisao i značaj, dok je 
to za neznalicu samo jedan naporan 
i suhoparan obred. Tako nešto slično 
niti ima, niti može biti više nigdje na 
kugli zemaljskoj. 

Na stotine hiljada ljudi i žena svih 
rasa, boja, staleža i mnogobrojnih jezi- 
ka, a jedne vjere, stotine hiljada raznih 
ćudi ali jedne misli i osjećaja, stotine 
hiljada, a sve golo, boso i gologlavo, 
sve zazivlje jednoga jedinog Boga dž.š. 
Tvorca i Gospodara svega, odazivajući 
se na Njegovu svetu zapovijed — hadž 
i skrušeno i sa uzdrhtalim srcima, sa 
najvećim strahopoštovanjem moleći od 
Njega jedinog oprost, milost i pomoć, 
znajući vrlo dobro, da ih On i čuje i vidi 
i razumije. 

Takav jedan jedinstven sastanak u 
stanju je upriličiti i tolike ljude ujedini- 
ti samo jedna Uzvišena vjera, kao što 
je Islam, vjera u jednog jedinstvenog 
Boga, i u dan Božijega suda — sudnji 
dan; vjera sreće, mira i spasa; vjera be- 
skrajne odanosti i predanosti Sveviš- 
njem Stvoritelju, Allahu dželle šanuhu. 

Nikakva druga sila ne bi bila u sta- 
nju toliko ljudi raznobojnih i raznih 
rasa i naroda, ćudi, misli, osjećaja, je- 
zika i običaja sakupiti, sastaviti i sje- 
diniti, nego samo jedini Bog dž.š. Time 
se očituje Božija svemoć i zasvjedočava 
uzvišenost propisa Njegove svete vje- 
re — Islama. 

Pogled sa vrha brda na jedan dio doline Arefata 


Sarajevske hadžije sa piscem i delilom na Arefatu (za čadorom) 


Tu se najbolje i najjasnije vidi i spo- 
zna prava, nepatvorena, stvarna i čista 
demokratija dini-Islama. 

To je mahšer, - to je primjer sud- 
njeg dana; - to je Arefat. — Pod riječju 
Arefat, razumijeva se drugi farz hadža 
— "vakfa" na Arefu. 


SUĐENJE KRADLJIVCIMA 
NA AREFATU 


Postupak arapske policije brži nego 
Scotland Jarda 


O Arefatu pisati, njegov pravi i pot- 
puni značaj, svrhu, cilj, koristi od nje- 
ga i sve ostalo opisati, opisati skupine, 
okarakterisati narode, opisati njihove 
nošnje, prilike i običaje, uočiti razne, 
bezbrojne tipove, kakvih se više nig- 
dje u tolikom broju na jedan put i na 
jednome mjestu, kao tu, ne može naći, 
za to bi trebalo mnogo znanja, strplji- 
vosti, truda i vremena, a moglo bi se 
napisati nekoliko debelih knjiga, koje 
bi bile interesantnije i zabavnije od ma 
kakvog romana. 

Cijelu prošlu noć prolazili su oni, 
koji su u ogromnom logoru zalutali i 
nisu znali naći svoj čador, a to je i ra- 
zumljivo, jer kad se uzme u obzir, da 
dolina Arefat iznosi nekoliko kvadrat- 
nih milja prostora i da je taj cijeli pro- 
stor upravo kao košnica pčelama načič- 
kan čadorima, koji su gotovo svi jedan 
na drugi nalik, ko se u tome labirintu 
snađe i svoj čador i u danu, a kamo li 
po noći nađe, taj se može smatrati vje- 
štakom i vidovitim čovjekom. 


% 


Na svaki namaski vakat čuje se na 
stotine ezana i obrazuje se na hiljade 
džema-ata, jer se svaki vakat klanja 
zajednički — u džema-atu, svakog de- 
lila hadžije u njihovu čadoru; koliko 
čadora, toliko i džema-ata. 


xk 
U svakoj zemlji i u svakom mjestu 


na svijetu, gdje god bude kakav veći 
skup ljudi, obično se tu dovuče i po 


koji džepar i kradljivac. Tako je bilo i 
na Arefatu. 

U stotinama hiljada ljudi nađe se 
ipak i po neki okorjeli zločinac, koje- 
mu nije ništa sveto, i koji nije došao 
da izvrši svetu vjersku dužnost, nego 
je došao samo da se ma na koji način 
okoristi tuđom imovinom. 

Takoje na dan vukufa policija uhva- 
tila četvoricu crnaca, koji su ukrali od 
nekih hadžija neke malenkosti. Na toli- 
ko ogromnom prostoru, kod tolikih ča- 
dora i između više od dvjesta hiljada 
duša, ibni Suudova je policija, samo je- 
dan sat nakon krađe, pronašla, uhapsi- 
la i povezala kradljivce. To je vještina i 
brzina na kakvoj bi im i londonski Sco- 
tland-Jard mogao pozavidjeti. 

Kradljivci su, pod jakom policijskom 
stražom, povezani u teške lance, sjedili 
oborenih glava, tužni, prestrašeni i sivi 
u licu — nedaleko našeg čadora, čeka- 
jući da ih se otpremi na Minu, gdje će 
im kroz par dana biti odsječene ruke 
za kaznu zbog krađe i biti javno izlože- 
ne, kao zastrašujući primjer drugima. 

To je šerijatska presuda koja je 
stroga i neumoljiva kao sudbina, jer 
je takva presuda Božija onome, komu 
tuđe vlasništvo nije sveto; ta je presu- 
da neumitna kao smrt i potpuno pra- 
vedna i opravdana. 

Ljudski ološ treba da se kazni, da ta 
kazna bude i bolna i trajna, pa da bi se 
društvo sačuvalo od zla zločinaca; ta ka- 
zna treba da istrijebi zločince i iskorijeni 
zločin, a ne da ga podržava i uvećava, 
trošeći bezbrojne milione i milijarde na 
izdržavanje zločinaca i tamnica, kao što 
to čini moderna i "kulturna" Evropa u 
svome besmislenom "humanizmu". Ili 
je veći humanizam kradljivcu odsjeći 
desnu šaku pa ga pustiti neka ide kud 
ga volja, ne hraniti ga, niti odijevati, ni 
obuvati, ni plaćati velike svote za čuvare 
i osoblje tamnice, ili je bolje kradljivca 
zatvoriti nekoliko mjeseci ili godina u 
tamnicu, hraniti ga, odijevati, obuvati, 
grijati, čuvati, sastaviti ga sa većim lo- 
povima od njega od kojih se nauči i još 
bolje usavrši u svome "zanatu"; pa kad 
ga se otpusti iz hapsa, dade mu se knji- 
žica u kojoj mu, crno na bijelu, piše: da 
je otpušteni kažnjenik, i on kao takav, 

prepo- 


sa tako laskavom" i dobrom 
rukom" i "svjedodžbom" više nije u sta- 
nju nigdje dobiti ni najnižeg ni najtežeg 
posla, jer niko neće uzeti kažnjenika ni 
u kakav posao. 

Dok onaj, komu se, po Šerijatu, 
odsiječe ruka za krađu, on se odmah, 
čim mu rana počne zamlađivati, pu- 
šta na slobodu, te država ne troši ni- 
šta na njega. Onaj, koji je jedanput 
pretrpio bolnu kaznu i izgubio desnu 
ruku, da živi hiljadu godina, više ni- 
kad ni u snu neće ni pomisliti da kra- 
de, a kamo li da će ukrasti, jer dobro 
zna, ako ponovi krađu, izgubit će još 
i lijevu nogu. 

Na taj način, on je sam sačuvan od 
daljnjeg zločina a i cijeli ljudski rod 
sačuvan je od njegova zla. Ovakvi lju- 
di vrlo lahko dobiju i posao i službu, 
svak im vjeruje jer znade i osvjedočen 
je, da će se taj čuvati kao žive vatre da 
više nikada ne prihvati za tuđu svoji- 
nu. Neka po ovome svak prosudi: da 
li je pravednija, humanitarnija, i za 
ljudstvo korisnija šerijatska presuda, 
ili — evropska? 

Šerijatska presuda više vrijedi, 
nego li presude svih ljudskih zakona 
svih zemalja svijeta, jer — šerijatska 
presuda je Božija presuda, koju je Bog 
u Kur'anu objavio za dobro i korist ci- 
jelog čovječanstva. 

Ovdje Šerijat sudi, tu ne trebaju 
advokati, niti ih uopće ima, tu su ta- 
mnice nepotrebne, tu se ne bacaju grd- 
ne pare — u vodu. 

U Hidžazu vlada Šerijat i to je te- 
meljni ijedini zakon Suudijje, po kojemu 
se sudi svakome bez razlike, pa ni sam 
vladar nije isključen niti neprikosnoven. 


% 


Poslije ikindijskog namaza pokloni- 
li smo hatmu h. Pejgamberu, koju smo 
to jutro proučili. 

Od ikindije do sunčanog zalaska 
računa se pravo vrijeme vukufa, pa 
smo svi zajednički proučili propisanu 
arefatsku dovu i počeli se pakovati za 
polazak na Muzdelifu. u" 


Sarajevo, 1938. 

Hasan Ljubunčić 


Istorija hadža u Bosni 
i Hercegovini sa putem 
na hadž u 1954. godini 


amjera mi je da obradim 

istoriju hadža, kako se on 

kod nas vršio od XV. do XX. 

stoljeća, naime, od kako 
su Turci definitivno Bosnu osvojili 
1463. godine i primanja Islama, pa 
do danas. U toj Istoriji hadža nasto- 
jat ću da donesem što je moguće više 
podataka o tome: od kada se kod nas 
počelo ići na hadž, kolike su grupe 
kada išle i po mogućnosti i njihove 
popise, pod kojim se uslovima kada 
išlo na hadž, koliko su se hadžije na 
putu zadržavale prigodom odlaska 
na hadž, šta su sve hadžije donosile 
kada su se vraćale sa hadža, kakovu 
su ulogu imale hadžije u našem jav- 
nom životu, pojedine hadžije koje se 
spominju u raznim knjigama iz naše 
prošlosti, priče o hadžijama i razne 
anegdote, pjesme i priče o svetim 
mjestima, stari putopisi koji se od- 
nose na hadž i ostalo što se bude od- 
nosilo na hadž. Na koncu ove Istori- 
je hadža po kronološkom redu došao 
bi opis "Put na hadž u 1954. godini", 
kako taj putopis ne bi zakasnio, a 
poslije toga, da nastavimo sa štam- 
panjem "Istorije hadža", ostajući pri 
tome da i dalje ove dvije teme sači- 
njavaju jednu kronološku cjelinu. U 
separatima koje namjeravamo izda- 
ti biće poredak takav da će naprijed 
biti istorijat a iza njega put na hadž 
u 1954. godini. Koga interesuje da se 
pretplati na separat potrebno je da se 

ranije javi Uredništvu Glasnika, jer 
će broj separata biti dosta ograničen. 


HADŽ U 1954. GODINI 


Kako god je Prvi svjetski rat pre- 
kinuo tradiciju hadža kod nas, pa se 
nije išlo na hadž ni za vrijeme rata ni 
poslije njega na nekoliko godina, tako 
istoje i Drugi svjetski rat tu tradiciju 
prekinuo. Punih 10 godina od 1939. do 
1949. nijesu iz naših krajeva išle had- 
žije u sveta mjesta Meku i Medinu. Tu 
tradiciju odlaska na hadž iza Drugog 
svjetskog rata ponovo oživljava 1949. 
preuzvišeni Reis ulema hadži Ibrahim 
ef. Fejić, koji te godine ispred Islam- 
ske vjerske zajednice odlazi na hadž 
sa svojim zamjenikom hadži Murat 
ef. Šećeragićem i još trojicom pred- 
stavnika naših narodnih republika 
u kojima žive i muslimani. Ta lijepa 
tradicija hadža ponovno se nastavila 
1954., kada je iz naših krajeva otišlo 
na hadž 11 hadžija i to 8 iz Sarajeva 
(H. Muhamed ef. Mujagić, H. Mujaga 
Kovačević, H. Salimaga Džino, H. Ha- 
fiz Smail Fazlić, H. Salih Namić, H. 
Mehmed Zečević i H. Hasan Ljubun- 
čić), 2 iz Visokog (H. Mustafa Hadžii- 
brahimović i žena mu H. Adila) i 1 
iz Srebrenice (H. Alija Selmanagić). 
Ovom prilikom bio je na hadžu i H. 
Asimaga Džino iz Sarajeva, koji nije 
išao zajedno sa spomenutom grupom. 
On je išao iz Šama gdje je bio u posjeti 


kod svoga sina. Ja imam namjeru da 
pišem o hadžu kada je ova grupa jeda- 
naestorice išla na Kabu, iskreno želeći 
da našim čitaocima dadnem što vjer- 
niju sliku svih onih velikih doživljaja 
što smo ih mi imali prilikom obavlja- 
nja ovoga hadža. 


Kako su vršene pripreme 

za odlazak na hadž 

Odmah, poslije obavljenog hadža 
1949. godine, počeli su se javljati sa 
raznih strana pojedinci, koji su izra- 
žavali želju da obave hadž. Naročiti 
interes osjetio se kod onih, koji su bili 
zaduženi, da za nekog svog umrlog čla- 
na porodice pošalju bedela na Kabu. U 
Sarajevu su se obično najživlji razgovori 
vodili o hadžu uz ramazan. Često su se 
iimentovali pojedinci, koji se spremaju 
da idu na hadž, ali nekako nije dolazi- 
lo do stvarnih priprema, sve je nekako 
čekao jedan na drugog, da neko prvi 
počne, pa da onda i on pođe za njim. U 
1953. bila je formirana i jedna grupa, 
koja je trebala da ide na hadž, ona se 
sastojala i dogovarala, ali kad je došlo 
do stvarnih priprema grupa se raspa- 
la i nije otišao nijedan. Tek kada se u 
1954. ozbiljno pristupilo pripremama, 
postignut je uspjeh i otišlo se na hadž. 

Bilo je u pripremama i poteškoća, 
ali su dobrom voljom i upornim na- 
stojanjem sve te poteškoće savladane. 
Tako se dosta rano počelo sa priprema- 
ma, ipak smo pasoše kasno tražili, pa 


smo ih dobili u zadnji čas, pred sami 
polazak, i to zahvaljujući dobroj volji 
i razumijevanju naših narodnih vla- 
sti. Vrlo teško pitanje za nas je bilo pi- 
tanje dobivanja viza, naročito kad se 
uzme u obzir da smo ih morali dobiti 
u kratkom roku, a svakom je poznato, 
da se sa davanjem viza obično raste- 
že. Najpotrebnija nam je bila saudij- 
ska viza ali nju nismo mogli dobiti u 
našoj zemlji, pošto Saudijska Arabija 
nema svog predstavnika kod nas. Zato 
smo se odlučili da saudijsku vizu tra- 
žimo na putu u nekoj Istočnoj zemlji 
kuda budemo prolazili, a da zasada 
tražimo egipatsku vizu, radi toga što 
ćemo navratiti u Egipat i što ćemo se 
iskrcati u Port-Sudanu, koji se nalazi 
na teritoriji Sudana, sa kojim Egipat 
ima političkih i drugih veza. Sa dosta 
velikim poteškoćama, mi smo ipak 
uspjeli, da u jednom kratkom roku 
dobijemo egipatsku vizu. Isto tako je 
bilo vrlo teško riješiti i pitanje strane 
valute, koju je trebalo da ponesemo 


za svoje izdržavanje u Hidžasu i dru- 
gim stranim zemljama u koje budemo 
navraćali. Zahvaljujući opet našim 
narodnim vlastima, koje su nam sa 
razumijevanjem izišle u susret i dale 
nam izvjesnu količinu deviza iako su 
one najpotrebnije našoj zemlji za nje- 
zinu izgradnju. Pošto su nam ta de- 
vizna sredstva bila dosta ograničena, 
mi smo ih morali štedjeti i na drugoj 
strani se boriti da što više podvoznih 
troškova platimo sa našim novcem. I 
tu nas je sreća poslužila, jer je, prije 
mjesec dana od našeg polaska, uspo- 
stavljena naša parobrodarska linija 
Rijeka-Honkong, koju smo i mi mo- 
gli koristiti od Rijeke do Port-Suda- 
na. Port-Sudan se nalazi na drugoj 
strani Crvenog Mora prema meken- 
skoj luci Džidi, pa smo kupili kartu 
tamo i natrag za naš novac, što nam 
je mnogo koristilo da sa što manje de- 
viza prođemo. 

Pošto je naš parobrod "Romanija" 
polazio iz Rijeke za Hong Kong 1. jula, 


HADŽIJSKI PUTOPISI 


mi smo morali poći iz Sarajeva za Ri- 
jeku 29. juna, da ga stignemo i da se 
na njega ukrcamo. 

Na novoj sarajevskoj željezničkoj 
stanici bila nam je velika ispratnja. 
Ispratila nas je rodbina, prijatelji i 
znanci a i mnogo ostalog znatiželjnog 
svijeta, koji su izišli da nas isprate, da 
nam zažele sretan put i svako dobro i 
da nas neki od njih zamole da ih se sje- 
timo kada budemo na Arefatu ili kada 
budemo oko Kabe tavaf činili. 

Na stanici u Visokom bilo je mnogo 
svijeta na ispratnji hadžija. Sav prostor 
pred stanicom i oko stanice bio je prosto 
natrpan svijetom, koji je došao da vidi 
i isprati hadžije. Bilo ih je mnogo koji 
su nas pratili do Kaknja, a iz Sarajeva 
je išlo četvero da nas prate do Rijeke. 

Idući niz Bosnu sa oduševljenjem 
smo razgledali divne krajeve naše dra- 
ge Bosne, osjećajući u dušu neku teži- 
nu radi toga što se s njom rastajemo. 
Kada smo ugledali Zenicu, sjetili smo 
se njenog kolosa crne metalurgije i u 

nama se je budio neki ponos radi toga 
što je taj kolos naš i što su ga izradile 
ruke naših radnika. Kod Doboja smo 
skrenuli novom prugom koja ide kroz 
šumovite predjele prema Banjaluci. 
Noć je već bila nastupila, pa nam je 
bilo žao da ne možemo da razgledamo 
i ove lijepe krajeve naše drage Bosne. 
Nismo mogli da zaspemo, razgovara- 
li smo o našem dugom putu i o tome, 
šta nas sve čeka na njemu, vjeruju- 
ći da će sve biti dobro, jer smo pošli 
sa dobrim i iskrenim namjerama na 
hajirli put. 

Rano ujutru stigli smo u Zagreb, 
gdje su nas sačekali neki prijatelji i 
poželjeli nam sretan put. U Rijeci smo 
bili odmah iza podne. Dok smo došli u 
Rijeku, odmah smo požurili u Pomor- 
sku agenciju da nabavimo karte za pa- 
robrod i da uredimo još neke stvari u 
vezi sa našim putem. U agenciji su nas 
primili vrlo ljubazno i pokazali velikog 
razumijevanja za nas i za naš put izla- 
zeći nam u susret u svemu. Posebnu za- 
hvalnost dugujemo kapetanu Teodoru 
Tijanu koji nam je najviše pomogao da 
budemo primljeni kao putnici na liniji 
Rijeka — Hong Kong. 

Oko 5 sati poslije podne nama su 
dozvolili da se ukrcamo na parobrod 
fRomaniju" iako je ona trebala da 
krene tek poslije 24 sata. Na samom 
parobrodu primili su nas vrlo srdač- 
no i prosto su se natjecali ko će nam 


više pažnje pokazati. Odmah su nam 
rekli da su oni obavješteni ko smo i 
šta smo i da će nam kuhati na ulju 
i maslu, jer da znadu da su to mu- 
slimanski običaji. Molili su nas da 
imadnemo potpuno povjerenje u njih, 
jer će se oni strogo toga pridržavati. 
Raspodijelili smo se po kabinama 
koje su bile čiste i udobne. Svaka je 
imala u svom sanitarnom uređaju i 
tuševe hladne i tople vode. U salonu 
za jelo imali smo radio, kojemu smo 
se veselili, jer ćemo preko njega moći, 
putem, pratiti događaje u našoj dra- 
goj domovini. Na počasnom mjestu u 
salonu visila je slika uljanim bojama 
izrađena, koja je predstavljala Crvene 
Stijene gore Romanije. Gledajući tu 
sliku i nehotice su mi počele padati 
na pamet priče o legendarnom juna- 
ku, narodnom heroju Čiči sa Roma- 
nije, koje su se za vrijeme okupacije 
šapatom u Sarajevu širile izazivajući 
divljenje i oduševljenje kod pristaša 
NOP-a. Na parobrodu su bile nekoli- 
ke palube. Bio je širok i prostran za 
nas 14 putnika i još dva tri puta to- 
liko posade. Rekoše nam da je ovaj 
parobrod "Romanija" dug 161 m i da 
ima pogon najmoderniji na naftu. 
Ovaj parobrod može da nosi preko 
3000 tona tereta. Mi imamo još dvije 
skoro iste ovakve lađe a te su Dina- 
ra i Učka i one sve tri održavaju ovu 
liniju Rijeka — Hong Kong. 


Svečani ispraćaja jugoslovenskih hadžija na peunu sarajevske željezničke stanice 


86 BEHAR 127 


Mi smo ostali da prenoćimo na "Ro- 
maniji". Dobili smo i prvu večeru koja 
je bila vrlo ukusna. Kada smo poslije 
večere kahvenisali, posjetili su nas neki 
muslimani iz Rijeke, koji su čuli da su 
na parobrodu hadžije koje odlaze na 
Meku. Bilo je lijepih razgovora o na- 
šoj Bosni o njenoj prošlosti i sadašnjoj 
njenoj velikoj izgradnji. 

Ujutru, posjetili su nas na parobro- 
du carinarnici i lučki ljekar, koji je 
pregledao naše zdravstvene knjižice 
i konstatovao da u njima nije ubilje- 
žen datum drugog pelcovanja, pa ćemo 
morati biti pelcovani u Trstu. To pe- 
Icovanje u Trstu mi smo morali pla- 
titi svaki po 3 dolara i tako prvi put 
okrnjiti svoj devizni fond, što nijesmo 
bili predvidjeli. 

Taj dan smo izlazili u Rijeku, da 
po njoj prohodamo i da je što bolje ra- 
zgledamo. Neki su dospjeli i do Opa- 
tije, toga lijepog i na daleko poznatog 
našeg odmarališta. Bili smo i na ono- 
me istorijskom mostu koji je za vrije- 
me stare Jugoslavije dijelio Rijeku od 
Sušaka, jer je Rijeka bila talijanska a 
Sušak jugoslovenski, pa je na jednom 
kraju stajala talijanska a na drugom 
jugoslovenska straža. 


Polazak iz Rijeke 

Kada smo 1. jula predvečer oko 7 
sati zaplovili iz riječke luke i počeli se 
odvajati od našeg jugoslovenskog ko- 
pna, za dugo nijesmo skidali pogleda 
sa panorame Rijeke, kao da smo htje- 
li da tu posljednju sliku našega kopna 
sačuvamo u svojim očima i da je pone- 
semo kao kakvu dragu uspomenu na 
ovaj naš daleki put. 

Plovili smo cijelu noć i 2. jula uju- 
tro usidrila se "Romanija" uz obalu 
tršćanske luke. Velika je i razvedena 
ova luka. Ona može istodobno da pri- 
mili veliki broj brodova, ali u njoj je 
tada bilo samo nekoliko brodova, koji 
su se prosto gubili u ovoj prostranoj 
luci. Luka je prosto načičkana mnogo- 
brojnim mehaničkim dizalicama ra- 
znih kapaciteta. Svuda po luci bio je 
razveden industrijski kolosijek, a ve- 
liki broj magazina u ovoj luci može da 
primi ogromne količine različite robe. 


Sve nam je to govorilo, da je ova luka 
pravljena za mnogo veći promet, nego 
što ga danas ima i da ona sa svojim 
uređajima više pripada prošlosti nego 
sadašnjosti. Taj dan je pustoš u luci 
povećalo i to, što su štrajkovali lučki 
radnici, pa ih nije bilo u luci. 

Tako smo bili u tršćanskoj luci skoro 
dva dana, ipak Trsta nismo vidjeli, jer 
nam nisu dali u Trst bez vize, a vizu 
nije bilo lako dobiti. Mi smo svi imali 
veliku želju da vidimo taj grad o kojem 
je posljednjih mjeseci sva svjetska jav- 
nost govorila i pisala i kojije iu našem 
narodu u nekoliko navrata izazvao ve- 
lika uzbuđenja, kada god su pokušali 
da njegovo pitanje bez nas rješavaju. 
Nije čudo što nam je svima ostalo mno- 
go žao što smo dva dana, stajali pred 
vratima grada a da nam u njega nije- 
su dali unići. 

Silazili smo u luku nekoliko puta i 
obilazili je razgledajući njena postroje- 
nja. Posmatrali smo i ribare i gledali ih 
kako love ribu sa mrežama razapetim 
među čamcima. Posmatrali smo i lovce 
školjki kako sa malim metalnim mre- 
žama koje se nalaze na vrhu dugačkih 
motki vade iz mora školjke. 

Prvi dan došao nam je na parobrod 
lučki ljekar, koji nas je pelcovao sa injek- 
cijama protiv kolere. Mi smo te injek- 
cije morali platiti po 3 dolara a mogli 
smo ih dobiti u našoj zemlji besplatno 
da nijesmo žurili. 

Prvi dan je bio i petak, pa smo kla- 
njali i džumu na parobrodu. To je bila 
naša prva džuma na ovome putu. 

Drugi dan, kada je prestao štrajk i 
kada su radnici došli na svoj posao, mi 
smo imali prilike da ih posmatramo i 
da s njima i po koju progovorimo. Bilo 
ihje i starijih i mlađih. U držanju sta- 
rijih bilo je skromnosti i povučenosti, 
dok su mlađi nekako bučno nastupali. 
Naročito je upadala u oči njihova odjeća. 
Neki su imali obična istrošena odijela, 
neki radničke kombinezone u različitim 
bojama, neki su bili u samim kupaćim 
gaćicama sa velikim kožnatim rukavi- 
cama na rukama i tropskim šeširom 
na glavi. Jednoga smo primijetili i sa 
crvenim fesom i kićankom na glavi, pa 
smo u prvi mah pomislili da je to naš 


Hadžije našem parobrodu "Romanija" 


zemljak, koji je ovamo zalutao, ali smo 
se brzo osvjedočili, da je to bio Talijan 
iz ovih krajeva, koji je iz bogzna kako- 
vih razloga nosio fes na posao. 


Četiri dana od Trsta do Bejruta 

Drugi dan, predvečer oko 6 sati, 
krenuli smo iz Trsta i zaplovili debe- 
lim morem. Rano ujutru prošao je naš 
parobrod pokraj otoka Visa, na kome 
su se odigrali važni istorijski doga- 
đaji naše NOB-e. Ploveći dalje prema 
Otranskim Vratima naša se lađa su- 
srela sa drugom našom lađom Koza- 
rom, s kojom je izmijenila pozdravne 
znakove sirenom. Taj dan smo najviše 
posmatrali more i divili se njegovim 
ljepotama. Gledali smo kako zalazi 
sunce u more. To je divan prizor, koji 
se nikada ne zaboravlja. Navečer smo 
prošli Otranska Vrata. To je najuži 
prolaz između talijanskog i albanskog 
kopna. Sjutra dan smo poslali nekoli- 
ko brzojava s broda i to: svojim kuća- 
ma, da znadu da smo dobro i zdravo. 
Predsjednika Izvršnog vijeća NRBiH i 
Hadži Reis ef. u kojima smo im zahva- 
ljivali na pomoći koju su nam ukazali 

prigodom našeg odlaska na hadž ijedan 
brzojav našem poslaniku u Bejrutu u 
kome smo ga molili da nam omogući 
izlazak u Bejrutu. 

Od prvog dana učila se mukabela 
na brodu. Mukabelu je učio Hadži Ha- 
fiz Smail Fazlić, a mi smo ga pratiti u 
Kuranima što smo ih dobili za put od 
Vakufske direkcije. Hadži Hafiz je učio, 
nekada dva, a nekada i po tri džuza na 
dan i to poslije indijskog, akšamskog i 
jacijskog vakta. Ta tri vakta redovito 
su se klanjala džematile. Po gdjekada 
bi Hadži Asim ezan zaučio. Imali smo 
ičitalačku grupu. Hadži Muhamed ef. 
Mujagić nam je redovito prevodio jedan 
popularni "Putopis na hadž" od pozna- 
tog arapskog pisca Šekiba Arslana, koji 
je mnogo boravio u Evropi i dolazio svo- 
jevremeno između dva svjetska rata i 
u Sarajevo. Bilo je još i drugih knjiga 
iz kojih nam je H. Muhamed ef. čitao 
neka odabrana poglavlja. Jedanput 
smo održali i tehvid. Osim mukabele 
svakije hadžija učio još i svoju hatmu. 

Odvojeni morskom stihijom od či- 
tavog svijeta, mi smo se još više među- 
sobno upoznavali. Okupljeni na palubi 

poslije jacije otpočeli bi sa pričama iz 
davnih dana, koje su se nekako plele 
oko našeg dragog Sarajeva, gdje žive 
naši mili i dragi za kojima se čežnja 
sve više povećava. Ponekada bi ta če- 
žnja i pjesmu izazvala, čija bi melodi- 
jajoš više nas približila. I sada mi je u 
živom sjećanju kada je neko zapjevao 
onu pjesmu: 

Car vezira kroz biser doziva, 

Vezir mu se kroz medržan odZžziva, 

Ne mogu ti patišahu doći, 

Jer ne mogu Ćemalušom proći 

Od ćoška i od mušebaka 

Od momaka i od djevojaka. 

Kada smo prošli Otranska Vra- 
ta plovili smo u jednom višem osto- 
janju uz albansku a zatim uz grčku 
obalu. Plovidba uz grčku obalu tra- 
jala je punih 10 sati. Na ovom putu 
su se redali otoci jedan za drugim, od 
kojih su bili glavni: Krf, Kefalonija, 
Zenta, Strovati, Matapan, Fojet, Ki- 
thera, Antikithera i drugi. U medi- 
teranu, na prostoru između grčkog 
kopna i Krete pratila nas je manja 
bura. Trajala je oko 12 sati. Mi smo 
se povukli u svoje kabine, ležali smo 
u krevetima. Na hranu nijesmo mo- 
gli ni misliti. Mora nijesmo podnosili. 
Posada nas je obilazila, zvala nas na 
ručak i hrabrila nas, govoreći nam da 
ovo nije ništa, da su oni tek doživlja- 
vali pravu buru i brodolome. Sve te 
njihove priče nama nijesu povraćale 
hrabrost, mi smo i dalje ležali i po- 
tajno strahovali od svakog naginjanja 
broda, da se brod ne prevrne ili da 
ga valovi ne progutaju. Poslije sva- 
kog većeg vala zastajao bi dah i tek 
bi prigušena buka motora povratila 
povjerenje i mi bi vidili da dalje plo- 
vimo i da se ništa nije dogodilo. 

Na našem parobrodu u Sali za izlož- 
be bila je priređena izložba, na kojoj su 
bili izloženi proizvodi 20 naših fabrika i 
preduzeća. Na izložbi su bili zastupljeni: 
Jugovinil sa svojim artiklima. Tvorni- 
ca šibica Sava" sa raznim pakunzima 
šibica, Pliva sa raznim lijekovima, Lu- 
kavac sa svojim hemiskim proizvodima, 
Merima sa svojim parfimeriskim proi- 
zvodima, Hrasnik i Hromos iz Zagreba, 
Elektro Jajce, Samobor, Straž i drugi. 

Izložbu je pratio jedan naš predstav- 
nik. Ona je bila namijenjena Dalekom 
Istoku kuda je naša lađa išla. 


Bejrut 

7. juna oko 10 sati ujutru pristala 
je naša lađa u bejrutskoj luci. Luka je 
bila zatrpana lađama, tako da naša 
lađa nije mogla ni pristati uz obalu 
nego usred mora. Trebalo je oko 2 sata 
dok su se obavile carinske, policijske 
i zdravstvene formalnosti dok su nas 
pustili da možemo izići u grad. 

Bejrut je glavni grad Libana i ima 
oko 250.000 stanovnika. Liban zapre- 
ma površinu od oko 9000 km? i ima oko 
1,000.000stanovnika. Liban se nalazi 
na istočnoj obali Sredozemnog Mora iz- 
među Izraela i Sirije. Liban se smjestio 
na zapadnim padinama gorskog lanca 
Velikog Libanona koji je dug oko 150 
a širok oko 30 km. U šumama Velikog 
Libanona rasla su nekada gusta sta- 
bla kedrova od kojih su stari Feničani 
pravili svoje lađe s kojima su plovili 
obalama Sredozemnog mora i dobrim 
dijelom zapadnih obala Atlantskog oke- 
ana. Feničani su bili poznati kao veliki 
trgovci. Neki starosjedioci na Malti i 
danas govore feničanskim jezikom, dok 
tome jeziku u Libanu nema ni traga. I 
kedrova stabla su danas rijetka u Ve- 
likom Libanonu. U dalekoj prošlosti u 
šumama Velikog Libanona logorovale 
su armije, perzijske, rimske, Aleksan- 
dra Velikoga i druge. Kasnije su kroz 
Libanon prolazile i krstaške vojske. 

Sam Bejrut se smjestio u podnožju 
Libanona. Taj grad je star preko 3000 
godina. Njegova je, prošlost burna. Ne- 
koliko je puta bio rušen od raznih zavo- 
jevača a 529. ga je porušio i potres pa 
je opet bio podignut. 635. zauzeli su ga 
Arapi, čiji jezik i narodnost danas vla- 
daju u Libanu. I u novijoj istoriji ovaj 
je grad prelazio iz ruku u ruke. Bio je 
u turskim rukama, 1918. zauzeli su ga 
Englezi a 1920. je otišao pod francuski 
protektorat. 

Kada smo sišli sa našeg parobro- 
da, bilo je kasno da idemo u banku 
radi unovčavanja čekova kao i u nad- 
leštva radi viza, pa smo se uputili da 
razgledamo grad. U prvom redu smo 


posjetili neke džamije i to: čaršijsku 
Saraj" džamiju i veliku fOsmanovu" 
džamiju koja je stara oko 800 godina. 
Osmanovu džamiju narod je ovih dana 
prilozima popravio, jer je bila u rušev- 
nom stanju. U starom gradu ima skoro 
nepristupačna velika džamija. Tamo 
postoji i katedrala koju su krstaši na- 
pravili. Od pristaništa vodi kroz stari 
grad čuvena "Avenija Alembi", široka 
ulica sa drvoredima. U starom dijelu 
grada ulice su uske i strmenite, ali su 
sve asfaltirane. U novom gradu, koji se 
izgrađuje zadnjih godina, ima širokih 
bulevara i vrtova sa južnim voćem. U 
Bejrutu se stalno podižu nove vile sa 
bujnim zelenilom. Klima je u okolici 
Bejruta vrlo blaga. Tu nema ni jakih 
zima ni žarkih ljeta. Zato mnogi Bej- 
ručanin a i bogati Egipćanin dolazi na 
ljetovanje u ove krajeve. Sva je okolica 
Bejruta načičkana divnim ljetnikov- 
cima, udobnim hotelima, izletničkim 
kućama i kafanama. Gore, uz padine 
Libanona, nalaze se sela u kojima se 
iznajmljuju kuće za ljetovanje. 

Središte Bejruta jeste prostrani trg 
Union na kome je podignut spomenik 
palim Libancima u Prvom svjetskom 
ratu. Oko toga trga i u njegovoj blizini 
nalaze se poznate bejrutske kafane, 
restorani, hoteli i aščinice. U njima se 
dobivaju prvoklasna jela i pića. Mnoge 
kafane i restorani imaju svoje specijali- 
tete s kojima prednjače pred drugima 
i s njima privlače i čuvaju mušterije. 
Među njima postoji veliko takmičenje 
ko će bolje zadovoljiti mušteriju i time 
ga pridobiti. 

Najveću karakteristiku daje Bej- 
rutu njegova čaršija. U njoj je takova 
vreva, takova živost, takovo utrkivanje 
i lovljenje mušterija kakovo je teško i 
zamisliti. Svaki prolaznik koga sreta- 
te u čaršiji ima da vam nešto proda a 
i da kupi ako nešto imate za prodaju. 
Tu ima najmodernije uređenih trgovač- 
kih radnja i postepenog prelaza do onih 
malih dućančića i formalno istresene 
robe na trotoare i pločnike. Tu ima naj- 
većih svjetskih kuća i predstavništava 
do uličnih preprodavaoca. Kad nešto 
počneš tražiti, da kupiš, brzo vam se 
prilijepi agent nekog dućana, koji će 


Bejrut 


vas odvesti tamo do tog dućana, a ako 
ipak ne pođete za njim, on će poći za 
vama do bilo kojeg dućana i pokušati 
da se tamo predstavi da vas je on do- 
veo. Tu trgovina dominira nad svim. 

Tu čovjek osjeća nepisano geslo: 
€Trgovini ne smije ništa na putu sta- 
jati, neka ona dobro ide, pa ćemo za 
sve ostalo lako". 

Na ulicama Bejruta susreću se lju- 
di svih mogućih narodnosti i svih rasa. 
Tu dolaze stranci trgovci iz svih krajeva 
svijeta a i turisti koje privlače mnogo- 
brojni kulturni spomenici ovoga grada 
i njegova blaga klima koja je privlači- 
va za odmor i ljetovanja. Nigdje se ne 
može više sresti hodža i popova u nji- 
hovim raznovrsnim odjećama, kao ov- 
dje u Bejrutu. 

Velika je u Bejrutu i izdavačka dje- 
latnost. Tu izlazi 8 dnevnih listova i 
mnogo nedjeljnih, polumjesečnih i mje- 
sečnih časopisa, kao i mnogo drugih 


štampanih stvari. U Bejrutu ima oko 
20 modernih štamparija. 

Bejrut je bogat i sa školama. Ima 
dovoljno osnovnih i srednjih škola. 
Mnoge su škole u rukama sveštenika, 
a i drugih narodnosti, koje ovdje žele 
da osiguravaju svoj utjecaj. U Bejrutu 
postoji već 80 godina američki univer- 
zitet, koji ima veoma poznate zbirke, 
arheoloških, zooloških i botaničkih ri- 
jetkosti iz ovih krajeva. Na glas je izišao 
i medicinski fakultet kojega su u ovom 
gradu osnovali Francuzi, pa ga i danas 
oni izdržavaju. Ovaj grad ima lijep broj 
školovanog svijeta i inteligencije. Grad 
ima i nekoliko muzeja, među kojima se 
osobito ističe Muzej koji sadržava zbir- 
ku libanske umjetnosti. Novi muzej je 
smješten u vrlo modernoj građevini. 

Bejrut strancima pričinjava mnoga 
iznenađenja sa svojim kontrastima mo- 
dernog evropskog načina života i života 
koji stoji pod strogim utjecajima starih 

kultura koje su u ovim krajevima vje- 
kovima vladale. 

Veoma lijep prizor pruža noćna slika 
Bejruta. Mnogobrojne reklame pisane 
arapskim slovima i latinicom koje su u 
raznim bojama osvijetljene neonskim 
svjetlom daju veliku šarolikost ovome 
gradu. Noćni život u ovom gradu je 
vrlo razvijen. U noćnim lokalima na 
svakom ćošku trešti muzika. Arapska 
nacionalna pjesma prevladava. 

Iz Bejruta ide željeznička pruga 
do Damaska, a druga do Halepa. Sa 
obadva ova kraka veže se Bejrut sa že- 
ljezničkom prugom Beograd-Carigrad. 
Bejrut je vezan i dobrim asfaltnim pu- 
tevima sa Bagdadom i Mosulom, a sa 
svojim morskim pristaništem vezan je 
sa čitavim svijetom. 


Naš pokušaj da 

posjetimo Damask 

Svi smo željeli da odemo u Damask 
(Šam), koji obiluje islamskom prošlosti 
imnogim islamskim spomenicima kul- 
ture. Nismo imali sirijske vize, ali smo 
se ipak nadali da će nas pustiti preko 
granice, pa smo se sa dva automobila 
uputili iz Bejruta, penjući se u počet- 
ku uz strme padine Libanona, da se 
kasnije spustimo u jedno okruglo po- 
lje, koje nazivaju "Žitaricom Bejruta" 
i kroz koje vodi put u pravcu, pa da se 
opet počnemo uspinjati sve do granice 
sirijske koja se nalazi na jednom pre- 
voju na nadmorskoj visini od 1315 m. 
Tu na granici dočekali su nas sirijski 
stražari koji nam nijesu dali proći preko 
granice bez sirijske vize. Sva objašnje- 
nja nijesu pomogla. Oni su nas povratili 
natrag. Nama će svima vazda biti žao, 
što nam se izmakla ova prilika, da vi- 
dimo Šam sa njegovim mnogobrojnim 
islamskim znamenitostima. Šam, za 
koja šamlije vjeruju da je svijet i za 
koga kažu: "Eveli Šam, ahiri Šam". 

Kada smo se navečer povratili u Bej- 
rut i otišli na naš parobrod Romaniju 
da prenoćimo, rekoše nam na brodu 
da je dolazio brat jednog našeg hadži- 
je iz Šama i kad je čuo da smo mi otišli 
za Šam, on je odmah s autom produ- 
žio prema Šamu da mu ne bi umakla 
prilika, da se vidi s bratom. Međutim, 

mi smo se s njima na putu razmijenili 
i braća se nijesu vidjela sve do Meke. 

Sjutra dan smo ponovo izišli u Bej- 
rut. Uredili smo svoje novčane stvari, 
pokupovali smo ihrame, suncobrane i 
neke druge stvari koje su nam bile po- 
trebne za put, ali opet nijesmo imali 
vremena da dobijemo saudijsku vizu 
pa smo odlučili da idemo i bez nje na- 
dajući se da radi toga nećemo imati 
nikakvih poteškoća. 


Na otoku Cipru 

Pred polazak našeg parobroda iz 
Bejruta saznali smo da ćemo se povra- 
titi do otoka Cipra, gdje će naš brod u 
dvije luke tovariti krompir za Kolumbo 
i da ćemo odatle krenuti za Aleksan- 
driju, gdje također treba da uzmemo 
neki tovar. Nas je obradovala vijest da 
ćemo svraćati u Aleksandriju, da bar 
taj grad vidimo, kad nijesmo mogli da 
vidimo Šam. 

8. jula predvečer naš parobrod je na- 
pustio bejrutsku luku i punom parom 
je krenuo prema Cipru. Osvanuli smo 
u luci Limassolu, jednom od najvećih 
mjesta na ovome otoku. 

Posmatrali smo mjesto Limassol s 
parobroda, dok su se s policijom svr- 
šavale formalnosti za naš izlazak na 
kopno. U blizini obale primijetili smo 
jednu munaru, na kojoj se vila crvena 
zastava kao znak da je petak i da se u 
toj džamiji klanja džuma. Zato smo još 
više poželjeli da iziđemo u ovo mjesto i 
da u džamiji sa džematom džumu kla- 
njamo. Kada smo sišli s broda, uputi- 
li smo se prema džamiji iako još nije 
bilo vrijeme za džumu. Tu smo u jednoj 
kafani stupili u razgovor sa mještani- 
ma, koji su se interesovali za nas, ko 
smo i šta smo i pričali nam o sebi i o 
svom mjestu i otoku Cipru. Tako smo 
saznali da otok ima površinu oko 9.000 
km? i oko 400.000 stanovnika. 

Od toga broja 300.000 Grka a 
100.000 muslimana, koji kažu da su 
Turci. Oni su s nama i razgovarali 
turskim jezikom. Otokom upravljaju 
Englezi. Turci su poklonili ovo ostrvo 
Englezima poslije mira u Sevastopo- 
lu kojom prilikom su Englezi pomogli 
Turcima, da potpuno ne izgube svoju 

državu i samostalnost. Oko toga sluča- 
ja ispredena je tajanstvena anegdota, 
kako je neki Englez prešao na Islam 
i u Turskoj došao do velikog položaja. 
Kada je Turska došla u težak položaj, 
on joj je pomogao i spasio je preko En- 
gleza. Zatim su nam rekli da Grci rade 
na tome da se ostrvo Cipar prisajedini 
Grčkoj a da oni — muslimani — žele da 
se ostrvo vrati Turskoj, a ako ne može 
to, da onda ostane pod Englezima a 
nikako da se ne daje Grcima. 

Limassal broji oko 40.000 stanovni- 
ka. Limassal je treće mjesto po veliči- 
ni na otoku. Glavno i najveće mjesto je 
Lefkoš. Prohodali smo po gradu. Grad 
ima dosta bogatih trgovačkih magazi- 
na, ali i dosta sirotinje. U ovom gradu 
je bicikl u velikoj upotrebi, tako da smo 
na nekoliko mjesta vidjeli u gradu sta- 
nice biciklističke. Na biciklima dolaze 
u grad i iz obližnjih sela. Bicikl ovdje 
nadomješta nedostatak ostalih sao- 
braćajnih sredstava. Oni imaju i svoj 
posebni novac, koji je sličan engleskoj 
funti, jer se zove funta koja ima 20 ši- 
linga. Jedan dolar vrijedi 7 šilinga. U 
mjestu vlada dosta velika skupoća i se 
vrlo teško zarađuju funte. Jedan osred- 
nji ručak može da košta 1 dolar. 

U mjestu ima nekoliko džamija. Mi 
smo otišli u glavnu džamiju na džumu. 
U dvorištu džamije bio je dosta ne- 
izgledan šadrvan na kome se uzimao 
abdest. Ova džamija je sastavljena od 
dvije džamije od stare i nove a među 
njima je munara. Jednajje bila prostr- 
ta a druga nije. Na džumu se sakupilo 
jedno tri safa ljudi. Među njima je bilo 
samo nekoliko bolje obučenih a ostalo 
je bilo loše obučeno što najbolje govori 
o njihovom siromaštvu. 


Put kroz Sueski Kanal 

12. jula pred pola noći napustili smo 
luku Port-Sajd i zaplovili prema ula- 
zu u Sueski Kanal. Ulaz u kanal, na 
jednu i na drugu stranu bio je oivičen 
narančastim neonskim osvjetljenjem. 
Brodovi kroz kanal idu u konvoju i dok 
je put na jednu stranu otvoren, na dru- 
gu stranu ne mogu brodovi kroz kanal 
ići. U našem konvoju bilo je desetak 
brodova, svi su bili divno osvijetljeni. 


Naša Romanijaje bila u sredini konvoja. 
Brodovi su išli dosta sporo kroz kanal. 

Sueski Kanal je dugačak oko 160 
km. Njegova izgradnja i prokopavanje 
trajaloje punih 10 godina. Nije ovo prvi 
put da je ovaj kanal i prokopan. I pri- 
je 2550 godina, šest vjekova prije naše 
ere, kada je Darije ove krajeve osvojio, 
dovršeno je prokopavanje ovog kanala. 
I tada je ovaj kanal išao iz Sueskog za- 
ljeva, koji se nalazi u Crvenom moru, 
do jednog kraka Nila u njegovoj delti, 
kuda i sada ide i bio je dugačak preko 
150 km. Taj kanalje bio zasut pijeskom 
na nekim mjestima, pa ga je Ptolomej 
Filadelfos očistio. Za vlade zadnjih rim- 
skih careva u Sjevernoj Africi, kanal 
je bio posve zanemaren i na mnogim 
mjestima pijeskom zatrpan, pa su ga 
Arapi ponovno izdubili i očistili po na- 
ređenju halife Osmana, kada su ovim 
krajevima bili zavladali. Kasnije 767. 
godine bio je zatrpan po naređenju vla- 
dara El Mensura i tako je ostao zatrpan 
punih 1100 godina. Kada je ponovno 
1869. bio prokopan i pušten u promet, 
u cijelom Egiptu su bile velike sveča- 
nosti, ali pravo veselje biće u Egiptu, 
kada taj kanal koncem 1955. konačno 
dobiju u svoje ruke. Kanal je proko- 
pao francuski inžinjer Leseps i zato je 
neko vrijeme bio u rukama Francuza, 
pa je za kratko vrijeme prešao u ruke 
Engleza, a sada koncem 1955, treba 
da se preda Egiptu na čijoj se terito- 
riji nalazi i koji su vodili dugu i tešku 
borbu da im se kanal ustupi. 

Naš brod je plovio cijelu noć kroz 
kanal i ujutru oko 6 sati naišli smo 
pokraj naselja El Fardan gdje smo na 
60 km prolazili ispod okretnog želje- 
zničkog mosta, preko kojeg vodi želje- 
znička pruga iz Egipta za Siriju. Zatim 
smo oko 8 sati prošli pokraj Ismailije, 
koja se nalazi na sredini Sueskog Ka- 
nala na afričkoj strani malo u brdu. 
Tako nijesmo svraćali u luku Ismailije, 
ipak smo mogli lijepo da vidimo grad i 
da se raspitamo o njemu. Ismailija je 
dobila svoje ime po Ismail paši, koji je 
mnogo unaprijedio Egipat. Ni ovaj grad 
nije star, on je nešto, nekoliko godina 
stariji od Port-Sajda. On je izgrađen 
za radničku koloniju, koja je gradila 


kanal. Grad je pravljen po planu. Kuće 
su građene od kamena, kojega u ovom 
području ima dosta. Kuće su prizemne 
ijednospratne. Svaka kuća ima bašču. 
Sva je Ismailija u zelenilu. 

Pred 2 sata poslije podne prolazili 
smo pokraj El Šata, koji se nalazi na 
154 km na azijskoj strani u Sinajskoj 
pustinji. To je engleski vojni logor u ko- 
jemu su 1943. bile smještene jugoslo- 
venske izbjeglice iz Dalmacije i otoka, 
koje su bježale ispred okrutnog okupa- 
tora. Njih je prebacila tadašnja naša 
mornarica. Kroz ovaj izbjeglički logor 
prošlo je preko 30.000 naših građana 
i to viša polovica djece, zatim žena, 
staraca i invalida. Pa ipak to nije bila 
bespomoćna grupa izbjeglica. Oni su 


Ahmed ibn ulunova džamija u Kairu 


bili ponosni u svojoj sirotinji. Oni su 
sa svojom organizacijom i disciplinom 
zadivili Engleze i sve druge strance i 
ostavili u ovim krajevima najljepše us- 
pomene o našem narodu. U logoru su 
imali organizovanu Narodnu vlast koja 
se brinula za red i rad u logoru. Imali 
su i vlastite straže i narodni sud. Ima- 
li su svoje osnovne i srednje škole koje 
su radile u 113 odjeljenja. Isto tako su 
držali mnoge kurseve za jezike, poljo- 
privredu i drugo. Imali su i dramske 
grupe kao i slikarske. Izdavali su 4 li- 
sta: Naš list, Žena u bijegu, Omladinska 
riječi Omladinska revija. Priređivali su 
i svoje izložbe ručnih radova u Kairu s 
kojom su također podigli ugled naše- 
ga naroda kod stanovnika toga grada. 

Oko 2 sata poslije podne naš se 
parobrod usidrio u luci Port-Teufik, 
gdje je uzeo teret nafte. Port-Teufik 
je kao neko predgrađe grada Sueza. 
Dok je natovarena nafta, naš brod je 
krenuo dalje i prije Sueza smo vidjeli 
jedno vrlo moderno morsko kupalište 
sa mnogo velikih šarenih suncobrana, 
pletenih kabina, stolova i stolica u ra- 
znim bojama. 

Ni u luku grada Sueza nijesmo svra- 
ćali. Grad nam je ostao dosta daleko na 
desnoj strani u brdu i zelenilu na rubu 
velikog zaljeva. Suez je stari egipatski 
grad, koji se nekada, davno, zvao Kleo- 
patrida, a mnogo kasnije dobio je ime 
Suvejš (Suez). Po njegovom sadašnjem 
imenu dobio je i kanal svoje ime Sue- 
ski Kanal. Ovaj grad leži na jednom 
zaljevu Crvenog Mora. Taj se zaljev u 
stara doba zvao Heropolitski Zaljev. 
Do prokopavanja kanala ovaj zaljev je 
bio pusta luka, jer su preko nje samo 
Misir i Libija održavali vezu sa Dale- 
kim Istokom. Ta bi luka samo oživjela 
onda, kada bi kroz nju prolazile hadžije 
u Meku i Medinu. Ovaj zaljev je postao 
znamenit, otkako je prokopan kanal i 
na taj način skraćen put iz Evrope u 
Indiju za 9000 km. 


Plovidba Crvenim Morem 

Kod grada Sueza napustili smo Sue- 
ski Kanal i zaplovili Crvenim Morem. 
Tu, odmah na početku Crvenog Mora, 
prema afričkoj obali, narod naziva ovaj 
dio mora Firaunovim Bogazama, gdje 
se je potopio Firaun sa svojom vojskom, 
kada je progonio Musa pejgambera. 
Prije 340 godina Hadži Jusuf iz Livna 
piše u svom putopisu, da se ukrcao u 
neki jedrenjak u luci Sueza, dokle je 
došao suhim putem iz Kaira, jer tada 
nije bilo kanala, pa kada je jedrenjak 
naišao pokraj Firaunovih Bogaza, puh- 
nuo je jak vjetar zaljuljao im lađu i oni 
su se bili prepali da će se tu potopiti i 
počeli su se među sobom halaljivati. I 
nama se desio taj slučaj da smo baš taj 
dan učili u Kuranu, u našoj mukabeli, 
ono mjesto koje govori o ovome slučaju 
sa Firaunom. 

Sljedećeg dana rano ujutro plovili 
smo bliže azijskoj obali, pa smo lijepo 

mogli da vidimo obrise Turi-Sina plani- 
ne, koja se spominje u Kuranskoj suri: 
Tini. Pod tom planinom nalazi se glaso- 
vita karantena, gdje je mnogo i naših 
hadžija pomrlo i ukopano na povratku 
sa hadža. I našeg druga Hadži Mujage 
Kovačevića umro je otac u ovoj karan- 
teni prije 70 godina, kada se vraćao 
sa hadža, pa mu je Hadži Mujaga učio 
hatmu putem i kada smo tuda prolazili 
proučili smo zajednički dovu i sjetili se 
Hadži Mujaginog oca. 

Ploveći dalje, udaljavali smo se od 
azijske obale i primicali se afričkoj oba- 
li. Izgubili smo iz vida azijsku obalu i 
nazrijevali smo konture afričkog kopna. 
U ovim krajevima što smo ih sada na- 
zrijevali cvala je nekada stara kultura 
i prosvjećenost. Čovjeku su i nehotice 
padala na pamet stara imena Menfi- 
sa, Tebe i drugih kada su ona mnogo 
značila u ova stara vremena. 

Crveno More nije crveno, ono ima 
boju kao i druga mora. Neki stručnjaci 
smatraju, da se ono zove Crveno radi 
toga što je zemlja između njega i Nila 
crvena. Crveno More se naziva i Arap- 
skim Zaljevom, koji je dio Eritrejskog 
Mora. Crveno More je zaljev Indijskog 
Oceana. Onoje dugo oko 2600 km a ši- 
roko prosječno 240 km. Ono se uvuklo 
kao modra pruga između Azije i Afri- 
ke. U njemu ima vrlo dubokih mjesta. 

Ni ujednom moru nema više života, 
nego u ovome. To je more jedan neiz- 
mjereni akvarij. U njemu ima mnogo 
koralja (merdžana), bisernih školjki sa 
bijelim, crnim i crvenim biserom i svih 
mogućih vrsta crvenomorskih stanov- 
nika: raznovrsnih riba, morskih krava, 
tuluja (morskih sisavaca) itd. Intere- 
santna je riba ovoga mora štitonosac, 
koja naraste do jednog metra, a na glavi 
ima štit skoro pola metra velik. Ranije 
se za nju vjerovalo, da zaustavlja lađe. 
Mnogo ima ribe u jarkim egzotičnim 
bojama. Mi smo posmatrali, kako ona 
sitna riba, progonjena velikim nepri- 
jateljem šikne iz vode, kao pljeva, kao 
srebreni oblak i kako opet malo dalje 
pljusne u vodu kao sačma iz puške. Taj 
je prizor trajao više vremena na dosta 
velikoj površini vodenoj i ponavljao se 
nekoliko puta taj dan. 

Crveno More je izvjesni ljetnikovac, 
raznih vrsta ptica, koje ljeti žive u sje- 
vernim krajevima, pa se zimi povlače u 
ove toplije krajeve, oko Crvenog Mora. 

Iza mjeseca oktobra počinju doselja- 
vati u ove krajeve razne ptice selice. Tu 
se dosele milioni kanarinaca svih boja, 
divlji labudovi, razne ptice plivačice i 
mnogobrojne druge selice. Ovo more 
ima svoga gavrana i razne grabljivice 
od kojih stradaju mnoge sitne ptice. 

Kako je naša lađa nastupila u Cr- 
veno More vrućina je bivala sve viša i 
viša. Mi smo se najviše kupili na palu- 
bi oko tuša sa morskom vodom. U ka- 
binama se nije moglo izdržati. Voda u 
kabinama nije se razlikovala hladna 
od tople. More je bilo mirno, kao da je 
i njega pritiskivala teška vrućina. Mi 
smo izgledali zamoreni i iscrpljeni, vru- 
ćina nas je nekako omamljivala. Stalno 
smo opsjedali kuhinju i tražili hladne 
vode iz frižidera, koje je sve manje bi- 
valo. Apetit za jelo, bio je oslabio. Noći 
su donosile nešto malo svježine, ali se 
ipak nije moglo spavati u kabinama, 
pa smo spavali po palubama. 


Iskrcavanje u Port-Sudanu 

Drugi dan naše plovidbe Crvenim 
Morem, pred večer, prispjeli smo pred 
luku Port-Sudana, ali nijesmo u nju 
mogli uploviti, pošto je luka dosta mala, 
a već je u njoj bilo nekoliko parobroda. 
Ostali smo na otvorenom moru. Tu se 
Romanija usidrila i tu smo pred port-su- 
danskom lukom noćili. Rano ujutro 
uplovila je Romanija u luku. Dva ma- 
nja broda pomogli su Romaniji potisku- 
jućije s bokova da se smjesti uz obalu. 

Dok je Romanija pristala uz obalu, 
odmah je počelo sa iskrcavanjem tere- 
ta. Istovar su vršili domaći radnici, koji 
su izgledali dosta bijedno. Ti radnici 
su bili tjelesno slabo razvijeni, mrša- 
vi i vrlo slabo obučeni. Među njima je 
bio jedan broj sa velikom uzdignutom 
kosom kao kod Bušamana. Uvojci na 
kosi bili su na krajevima namočeni ne- 
kom smolom. U kosi su im bile zadjeve- 
ne neke ukrasne igle. Hamalbaša, pod 
čijom komandom su radili ovi radnici, 
posve se razlikovao od njih. On je bio 
ugojen, dobro razvijen i lijepo obučen. 


Običnoje sjedio, nadgledao rad i nukao 
radnike, da viši teret uzimaju i da brže 
idu kada nose teret. Neki bi radnici i 
potrčali kada bi ispred njega prolazili. 

Veći dio tih radnika i stanovao je tu 
na pristaništu u nekim malim baraka- 
ma. Imali su tu i svoju malu džamiju, 
koju su sami od dasaka napravili i obo- 
jili. Kad bi bio vakat od namaza, oni bi 
napustili posao, povlačili se u džami- 
ju i klanjali džematile a i pojedinačno. 
Teško je bilo pogledati kada bi se ovi 
radnici poslije ručka po zemlji povaljali 
da se odmore i odspavaju. 

Policijske vlasti nisu nam pravile 
nikakove smetnje, da silazimo sa broda 
i da odlazimo u grad. Odmah, dok smo 
pristali u luci, mi smo išli u Port-Su- 
dan. Idući u grad i iz grada osjetili smo 
veliku vrućinu, kakovu još nijesmo bili 
doživjeli na ovome putu. Kada je na- 
stupila noć, mi smo ponovo išli u grad, 
obilazili ga, sjedili pred kafanama i ras- 
hlađivali se sa koka-kolom. 

Drugi dan našeg dolaska u Port-Su- 
dan svanuo je petak, pa smo otišli u 
džamiju u Port-Sudanu da klanjamo 
džumu. Džamija u Port-Sudanu je 
ogromna i izgrađena je u maurskom 
stilu. U sredini ima mali otvoren pro- 
stor i mnogo pregrada i odjeljenja. Glas 
imama i mujezina prenosi se megafo- 
nima. Dvorište džamije je ogromno. 
U njemu ima dosta nadstrešnica, da 
bi se moglo pod njima klanjati, ako bi 
džamija bila pretrpana. I ovoga petka, 
kada smo mi bili u džamiji, ona je bila 
pretrpana, pa je mnogo svijeta klanjalo 
izvan džamije. Izgleda da je ovo najveća 
džamija u ovom dosta velikom gradu od 
100.000 stanovnika, u kojoj se na džu- 
mu okuplja sav Port-Sudan. U dvori- 
štu džamije imaju česme za uzimanje 
abdesta. U džamiji se od vremena do 
vremena pojavljuje mali lahor svježe- 
ga zraka, koji vrlo prijatno djeluje na 
onoj velikoj vrućini. Izgleda, da su to 
iskustva unijela u samu arhitekturu, 
koja se primjenjuje u žarkim krajevima. 

Poslije džume sjedili smo pred jed- 
nom kafanom u blizini džamije, gdje 
su se okupili oko nas, mnogi građa- 
ni Port-Sudana i interesirali se, oda- 
kle smo i kada smo im rekli da smo iz 


Jugoslavije bili su vrlo prijatno iznena- 
đeni. Neki su nas i častili sa sirupima 
i sladoledima. 

Port-Sudan je dosta veliki grad. 
Pravljen je po planu. Ulice su dosta ši- 
roke, prave i međusobno ispresijecane 
pod pravim uglovima. Sa obje strane 
ulica postoje visoki trotoari od betona, 
koji vode ispod zasvođenih balkona, a 
koje ima svaka kuća koja izlazi na ulicu. 
Tako prolaznici idu trotoarima po hla- 
du. Ovi trotoari izgledaju kao izvjesne 
galerije u kojima su se unutar smjestile 
trgovačke i zanatlijske radnje. One su 
i dosta široke pa su i kafane i restau- 
racije na njima smjestile svoje stolove. 

Dok je Romanija pristala u Port-Su- 
danu, mi smo počeli brinuti se, kako 
ćemo dalje nastaviti put prema Džidi. 
Stupili smo u kontakt sa policijskim 
vlastima u Port-Sudanu, od kojih smo 
saznali, da je Sudan ugovorom vezan 
da preko svoje teritorije nikoga ne pu- 
štaju u Saudijsku Arabiju, ko nema 
ulazne vize saudijske. Kako mi nijesmo 
imali saudijske vize, niti je u Port-Su- 
danu bilo saudijskog predstavnika da 
nam je dadne, mi smo morali tražiti 
nekog drugog načina da bismo mogli 
nastaviti put za Džidu. Nakon duljih 
i opetovanih pregovora sa sudanskim 
policijskim vlastima, sporazumjeli smo 
se, da nam oni izdaju svoje piligrinske 
pasoše, što ih daju i svojim hadžijama i 
da tako nastavimo put s njihovim had- 
žijama. Za te pasoše morali smo platiti 
ineke vrste takse koje bismo izbjegli da 
smo imali saudijske vize. Više od dva 
dana, vodili smo pregovore 0 ovoj našoj 
stvari i nijesmo se iskrcavali s Roma- 
nije, ali kada je Romanija morala da 
krene dalje pošto je svršila svoje poslo- 
ve istovara i utovara, mi smo morali 
da ubrzamo rješenje, kako ćemo dalje 
nastaviti put, pa smo se sporazumjeli 
da idemo u karantenu u Sevakril, gdje 
ćemo dobiti pasoše i ukrcati se na jed- 
nu lađu koja će nas prebaciti u Džidu. 

Tako smo treći dan boravka u ovoj 
luci iskrcali se sa Romanije, koja je 
odmah počela da manevriše, radi na- 
puštanja luke. Sva posada je izišla na 
palubu da se snama pozdravi. Kapetan 
je bio na svojoj gornjoj palubi, zatrubila 


je sirena na brodu, nastalo je maha- 
nje rukama s naše i s njihove strane, 
bio je vrlo dirljiv rastanak. Dugo smo 
tako stajali sa našim stvarima na pri- 
staništu, prateći pogledom našu lađu, 
sve dok nam se nije izgubila iz vida. 
Šta sada da počnemo, kuda da idemo, 
bila su glavna pitanja. Valjalo je stvari 
cariniti, trebalo je preći u Port-Sudan, 
koji je bio dosta daleko. Lučki radnici 
i neki podoficiri okupili su se oko nas 
i htjeli su da saznaju, ko smo i kuda 
idemo. Hadži Hafiz je znao dosta li- 
jepo da se sporazummijeva na narod- 
nom 'amr" arapskom jeziku, pa im je 
objasnio, ko smo i zamolio ih, da nam 
pomognu, da se prebacimo najprvo do 
Port-Sudana a onda i do Sevakina, za 
koje mjesto nijesmo znali ni gdje je ni 
koliko je udaljeno. Oni su nam obja- 
snili, da je Sevakin udaljen 60 km, da 
se ide u Sevakin automobilom, da će 
nam naći automobil s kojim ćemo se 
prebaciti do Sevakina. Jedan od njih 
je otišao da dovede carinarnika, da 
nam pregleda i ocarini stvari, a drugi 
je pošao u Port-Sudan da nam dove- 
de automobil, koji će nas prebaciti sa 
našim stvarima. Došao je carinarnik i 
pregledao nam stvari, došla su i kola s 
kojima smo se prebacili u Port-Sudan. 

U Port-Sudanu smo se zadržali oko 
1 sat, presjeli smo u drugi autobus i 
krenuli u Sevakin. 


U karanteni kod Sevakina 

Put do Sevakina vodio je kroz pri- 
morsku pjeskovitu ravnicu. U početku 
je bio donekle asfaltiran. Asfalt je bio u 
slabom stanju, na mnogo mjesta on je od 
velikog prometa bio poderan. Užareni 
zrak pomiješan sa vrlo sitnim pijeskom 
zapahnjivao nas je kao iz vruće peći. 
Za kratko vrijeme vožnje mi smo prosto 
pobijelili, jer se po nama uhvatio sloj 
sitnog pijeska. Taj sitni pijesak se svu- 
da zavukao po nama. Osjećali smo ga u 
ustima, pod zubima, bilo ga je u nosu, 
u ušima, na obrvama i trepavicama, u 
koži i svuda gdje se je god mogao zavu- 
ći. Ovo je bio i prvi naš susret sa onom 
pravom pustinjskom vrućinom. Hvatala 
nas je nemoć, vrućina nas je omamlji- 
vala i osjećali smo tešku iscrpljenost. 

U Sevakinu smo malo predahnuli. To 
je dosta staro i malo mjesto. Kuće su 
od kamena. Ima i neki bedem i tvrđa- 
vu. Ima i dvije džamije čije su munare 
dosta niske i debele. Čaršija je dosta 
mala a ima i nekoliko zanatlija (kova- 
ča). Nastavili smo put za karantenu, 
koja se nalazi 2 km udaljena od mje- 
sta, na obali jednog zaljeva. Karante- 
na je ograđena bodljikavom žicom. U 
toj ogradi ima mnogo drvenih baraka 
sa podom od betona i krovom od salni- 
ta, kao i upravnih zidanih zgrada. Nas 
su smjestili u jednu baraku II klase. 
Dobili smo i krevete, od lika opletene. 
I barake su bile izrastavljane žicom. 
Imali smo i tuševe sa morskom vodom. 
U karanteni je vladala dosta dobra či- 
stoća. I vode je bilo dovoljno u krugu 
karantene, samo je bila topla. Karan- 
tena je imala i svoj dućan, koji je bio 
dosta slabo sortiran. I mi smo u njem 
kupovali gazose, hljeba i još neke sit- 
ne potrepštine. Nijesu primali drugog 
novca osim sudanskog a mi njihovog 
novca nijesmo imali, pa smo jedva ne- 
što dolara promijenili u njihov novac. 
Njihov novac je sličan egipatskom i en- 
gleskom. I njihova funta ima 20 šilinga 
i ona ima vrijednost 3 dolara za jednu 
funtu. I ovdje u karanteni Hadži Hafiz 
se brzo snašao. Upoznao se sa nekim 
ljudima iz uprave ove karantene koji 
su nam onda išli na ruku, te smo uz 
njihovu pomoć brzo svršili sve poslove 
oko dobivanja novih pasoša, zdravstve- 
nih formalnosti, organizovanja našeg 
polaska i prebacivanja do parobroda, 
kojim ćemo ići za Džidu. U karanteni 
je bilo mnogo sudanskih hadžija, pa da 
se nismo znali snaći, mogli smo ostati 
i nekoliko dana, dok bi se oni nas sje- 
tili i dok bi došla reda na nas. Ljudi 
iz uprave karantene, pozivali su nas 
u svoje stanove, častili nas i s nama 
ostajali u duljim razgovorima. Hadži 
Asimaga Jabučar nosio je sa sobom 
izvjesnih predmeta svoga ručnog ka- 
zandžijskog rada, pa je i njima neke 
predmete poklonio, što ih je vrlo prijat- 
no iznenadilo. Tako je Hadži Asimaga 
davao te poklone, gdje je god trebalo 
obraz osvijetliti i koje god nama bio na 
ruci i svoju nam pomoć ukaza. Hadžije 

u karanteni obišao je jedan sudanski 
muftija, paje i kod nas navratio. S nji- 
me su bili još dvojica hodža. Mnogo su 
se iznenadili kada su saznali da smo 
mi iz Jugoslavije. Muftija nam je dao 
jedan Menasiki-hadž, (uputstva za 
obavljanje hadža) koji je sam napisao. 
Mnogo su se zadržali s nama u razgo- 
voru. Na rastanku su nam zaželjeli da 
nam bude sretan i hajirli hadž. 


Put iz Sevakina za Džidu 

U karanteni smo ostali 2 dana i 3 
noći. Tu smo dobili novi sudanski pili- 
grinski pasoš za Hidžaz, kupili povrat- 
nu kartu za lađu i položili kauciju za 
boravak u Hidžazu i Sudanu. Iz karan- 
tene su naše stvari bile prebačene ka- 
mionom na pristanište karantensko, a 
odatle čamcima na lađu, koja nije pri- 
stala uz obalu radi pličine mora. Dugo 
vremena čekali smo u čamcima dok su 
nas pustili na lađu, pa smo tu priliku 
iskoristili, da se malo, na onoj vrućini, 
osvježimo kupajući se u moru. 

Napokon je došlo vrijeme, da se us- 
pnemo i na lađu. Lađa je bila engleska. 
Zvala se El Nabelf. Ona se je brzo na- 
punila. Bila je pretrpana sudanskim 
hadžijama. Teško je na lađi bilo naći 
mjesto, gdje bi se moglo malo udobni- 
je smjestiti. Hadži Mujaga nam je bio 
iznemogao, pa smo odmah potražili 
ljekara, koji ga je preveo u ambulantu 
i preduzeo liječenje. Kada je lađa kre- 
nula, čuli su se dugi kliktaji žena na 
pristaništu, s kojima one imaju običaj 
da isprate hadžije. To kliktanje je slič- 
no tirolskom jodlanju. 

Na maloj palubi, pred ambulantom, 
mi smo se smjestili. Tu smo se upozna- 
li sa nekoliko članova posade — Arapa, 
s kojima smo dugo ostali u razgovo- 
ru. Oni su jedni druge obavještavali o 
nama i dovodili ih, da se s nama vide i 
pozdrave. Dugo u noći ostali smo bud- 
ni, vodeći razgovore o svemu i svačemu, 
a najviše o tome, šta ćemo sve vidjeti 
i doživjeti u Meki i Medini prigodom 
obavljanja hadža. Iskreno smo se rado- 
vali, što se približujemo najvećim mu- 
slimanskim svetinjama i što ćemo već 
sjutra stati nogom na Hidžasko zemlji- 
šte, na kojemu se nalaze te svetinje. Mi 

smo međusobom razgovarali, šta je koji 
znao i čuo o Meki, Medini i putu, koji 
ova dva mjesta spaja. Nebo je bilo ta- 
mno-plavo, bez ijednog oblačka, okićeno 
sa mnogobrojnim zvijezdama, a more 
pod njim tamno i stihijski natmureno. 
Mjesec je izišao oko pola noći približa- 
vao se svojoj drugoj četvrti. 


Džida 

Čim smo izišli u grad, počeli smo 
da ga razgledamo i da neke potrepštine 
nabavljamo. Mi, koji smo ranije bili u 
Džidi, prosto je sada nijesmo mogli pre- 
poznati. Džida se iz temelja izmijenila. 
U njoj je napravljeno mnogo modernih 
višespratnih kuća, kako na dosadašnjim 
praznim gradilištima, tako i na mjesti- 
ma gdje su nekada bile stare kuće. U 
Džidi, danas, ima mnogo modernih tr- 
govačkih radnja, koje potiskuju staro- 
modne dućane. U Džidi se, danas, vidi 
velikih svjetskih firma i zastupstava. 
Džida ima nekoliko modernih kafana, 
kojih ranije nije imala. Ima i nekoli- 
ko hotela sa luksuznim komforom. U 
Džidi ima još i starinskih kuća i starih 
dućana kao i onaj stari džidanski suk 
(natkrivena čaršija), ali se ipak može 
reći da se Džida naglo razvija u mode- 
ran primorski velegrad. U Džidi i na 
njenoj periferiji, izgrađeno je i mnogo 
lijepih vila sa baščama i bujnim zeleni- 
lom. Na nekim starim kućama, može i 
danas da se vidi na balkonima, vratima 
i prozorima rezbarija, koje podsjećaju 
na maurski stil iz najsjajnijeg arapskog 
doba u Španiji. Mjesto karavana i deva 
sa šurdufima, s kojima su se hadžije iz 
Džide prebacivale u Meku i Medinu, 
danas je Džida prosto zatrpana auto- 
busima, kamionima i automobilima s 
kojima se hadžije prebacuju. 

Kada smo se našli sa našim delilom 
Sejd Mensurom Alevijom, koji nam je 
poslao i garantno pismo u Sarajevo, on 
nas je sviju odveo u svoju kancelariju, 
koju je imao u Džidi. Tu nas je počastio 
dosta bogatim ručkom, a onda smo s 
njime zajedno napravili plan odlaska 
u Medinu, jer smo zato imali dovoljno 
vremena. Tada smo uplatili po 175 ri- 
jala za prevozna sredstva do Medine 
i natrag, te do Meke kao i neke takse 


što ih hadžije u Džidi plaćaju. Dogo- 
vorili smo se, da krenemo za Medinu, 
isti dan, kada smo došli u Džidu i to 
odmah iza ikindije. Vrijeme do ikindi- 
je iskoristili smo tako, da smo ponovno 
otišli u grad, da ga još bolje razgledamo 
i da se spremimo za put u Medinu sa 
stvarima, koje još nismo bili nabavili. 
U Džidi je bilo mnogo hadžija iz 
raznih prekomorskih zemalja. Bilo ih 
je iz Egipta, Sudana, Libije, Tripolisa, 
Tunisa, Fesa, Turske, Perzije, Sirije, 
Libana, Jordana, Jave, Pakistana, In- 
dije, Južne Afrike i drugih zemalja. 


Od Džide za Medinu 

U ikindiju, svi smo se povratili iz 
grada i okupili se oko svojih stvari da 
odaberemo šta ćemo ponijeti sobom u 
Medinu. Veći dio stvari ostavili smo 
delilu da nam ih prebaci u Meku, da 
ih tamo nađemo kada se povratimo iz 
Medine. U jednoj ulici pretrpanoj au- 
tobusima u koje su se smještale had- 
žije, jedva smo pronašli naš autobus. 
Naše stvari smještene su na krov au- 
tobusa, a mi smo posjedali na prednja 
sjedala. Dugo smo čekali, ali autobus 
nije polazio. Kada smo pitali zašto ne 
idemo, šofer nam reče da čekamo dru- 
ge putnike da dođu. Bio je već akšam 
i počelo se i smrkavati, kada su došli 
drugi putnici. To su bili Sudanci. Auto 
se brzo napunio. Svako je mjesto bilo 
zauzeto. U autobusu je bila tjeskoba, 
jer su Sudanci sve svoje stvari unijeli 
u autobus, pa su neke pometali između 
sjedala, neke na sjedala pokraj sebe, a 
neke i na pod, pa se nije moglo prola- 
ziti kroz kola. 

Po prozorima autobusa, izvana, obje- 
sili su mjehove s vodom da im se u putu, 
kada autobus bude jurio, voda rashla- 
đuje. Svi stariji Sudanci nosili su sobom 
po nekoliko keva (štapova sa zavinutim 
glavama) i nikako nijesam mogao da 
saznam zašto ih nose. Žene su nosile 
zavežljaje a muškarci zembilje, kante 
i neke plehnate posude. Pa kada su i 
Sudanci došli, smjestili se i posjedali, 
mi opet nijesmo odmah krenuli, nego 
smo čekali dugo, dok je došao red na 
naša kola da krenu. Pa i kad smo pošli, 
prolazeći kroz grad, mnogo puta smo se 

zaustavljali, jer se red kola pred nama 
stalno zaustavljao. Bila su sigurno ja- 
cijska doba, kada smo napustili grad. 
Osjetili smo neko olakšanje kada smo 
napustili grad i pošli bržim tempom. 
Na jednoj stanici, možda oko 20 kilo- 
metara daleko, zaustavljen je autobus 
radi pregleda pasoša. Šofer je pokupio 
sve pasoše i odnio ih u staničnu kan- 
celariju. Kad se vratio s njime je do- 
šao ijedan činovnik, sjeo u auto, auto 
se okrenuo i opet natrag pošao prema 
Džidi. Kada smo došli u Džidu, šofer 
je unišao sa onim činovnikom u jednu 
zgradu. Za kratko vrijeme vratiše se i 
pozvaše jednog od nas, da ide s njima. 
Stvar je bila u tome, da su im bili po- 
kazani samo oni naši pasoši koje smo 

dobili u Sudanu, a oni su tražili i naše 
jugoslovenske pasoše. Dok smo pokazali 
te naše pasoše, oni su nas pustili i mi 
smo konačno napustili Džidu i pojurili 
asfaltom kroz noć. Prošli smo na putu 
tri stanice: Dahbar, Kadimu i Džehfe i 
ni najednoj se nijesmo zaustavljali iako 
su bile primamljivo osvijetljene i pune 
hadžija. Tek na četvrtoj stanici Rabigu 
zaustavili smo se. Oko 100 km ima do 
Rabiga i put je bio asfaltiran do pred 
sam Rabig. I to je jedna novina, da se 
je počeo asfaltirati ovaj put iz Džide do 
Medine. Ta novina, prijatno iznenađuje 
hadžije, koje su i ranije prolazili ovim 
putem, dok se nije bio počeo asfaltira- 
ti, jer je ovaj put predstavljao najveći 
dio poteškoća jednom hadžiji, kada je 

obavljao hadž. Ovaj put je bio dug oko 
500 km. Bio je posve rđav. Na njemu 
nije nikada napravljena ona tvrda pod- 
loga koja se na putevima pravi. Ovo je 
put, koga su hiljadama godina karava- 
ne deva utirale, a tek na nekim mjesti- 
ma zavojima i serpentinama ljudska je 
ruka neke podzide postavila. Na nekim 
mjestima valjalo je ići kroz guste debele 
slojeve sitnog pustinjskog pijeska, gdje 
su automobili zapirali kao u dubokom 
snijegu. Na putu je bilo mnogo rupča- 
ga i kamenja, tako, da su se automo- 
bili stalno drmali i treskali. Sada smo 
mi došli do Rabiga, a da se nijedanput 
nismo zatresli. 

U Rabigu smo se zaustavili. Nijesmo 
tu noć dalje išli. U njemu smo i noćili. 
Smjestili smo se pred jednom kafanom, 
kojaje imala jedan ograđen prostor nat- 
kriven sa granama i lišćem hurminim. 
Pod tim krovom bilo je mnogo "dikka" 
(klupa sličnih krevetima, koje su bile 
opletene hurmovim likom). Na tim klu- 
pama, mi smo vrlo ugodno prespava- 
li noć. Ujutro smo obišli Rabig, vidjeli 
njegovu malu čaršiju i druge kafane, 
gdje su se hadžije u njima zadržavale 
i krenuli dalje prema Medini. Oko Ra- 
biga ima zelenila. 

Put od Rabiga bio je slab, onaj sta- 
ri put, što su ga deve utrle. Nastalo je 
ono stalno treskanje. Kako se je sunce 
više približavalo zenitu, sve je bivala 
nesnosnija vrućina. Kroz otvorene pro- 
zore zapahnjivala nas je vrućina kao iz 
peći. Kad smo se dobro odmakli od Ra- 
biga, nastala je prava pustinja. Samo 
kamen i pijesak sa blagim uzvisina- 
ma. Nikakvog zelenila osim osamlje- 
nih Fhomogilana" (vrsta dračavog trna, 
koji raste na ovom putu za Medinu). 
Prolazili smo stanice Gahvaavi, Me- 
sture, Bostan, Givedejlijan, Biri Šejh, 
Hafa, Batia, Nufreg, Biri Abas i druge. 
Na nekima smo zaustavljali se kraće 
vrijeme, a neke smo prolazili. Ove su 
stanice ostale, još od starih vremena, 
kada još nije ni bilo automobila i kada 
se išlo, u šurdufima na devama, po 12 
i više dana od Medine do Meke. Ove 
stanice su tada bile menzili (konac) 
hadžijski. Skoro uz svaku stanicu ima i 
bunara u kojima je voda vrlo slaba, ali 

na onoj vrućini i umoru, neka je voda, 
pa kakva bila. Arapi, koji oskudijevaju 
vodom znadu i naročito da je cijene. U 
njih ima poslovica, koja u našem pre- 
vodu glasi: "Voda je nešto najskuplje, 
gdje je nema, a najjeftinije gdje je ima". 

Svaki hadžija, na ovome putu, tek 
osjeti pravu vrijednost vode i nikada 
ne zaboravlja, šta mu je značila voda, 
kada je kroz ove krajeve prolazio. Ima 
jošjedna nevolja od koje su trpile ranije 
hadžije, kada su ovuda prolazile, a mi 
je danas i ne poznamo. To su harami- 
je, kopneni gusari, koji su na ovim pu- 
tevima, u ovim pustinjama dočekivali 
hadžije, pljačkali ih i često puta i ubi- 
jali. Kako je Ibni Saud zavladao ovim 
krajevima, istrijebljene su te harami- 
je i danas im uopšte nema traga, pa 
hadžije slobodno, bez ikakova straha, 
ovuda prolaze. 

Kada bi se negdje na putu auto za- 
ustavio brzo bi, štono se rekne "ko iz 
kuma" Arapčad opkolila auto i počela 
vikati: "Ebuj hat bakšiš' (Oče daj bak- 
šiš) FEbuj jirmi!f (Oče baci). Često puta 
i kada ne bi zastali, vidjeli bi Arapčad 
kako trče u susret autobusu i traže 
bakšiš. Na nekim stanicama, pjevala 
su nam Arapčad i to vrlo skladno u dva 
glasa ovakove pjesmice: 

Min Meka lil Medina 

Min Medina li biladek 

Min biladek li evladek 

Sejd el hadž ja ukka 

Pri pjevanju Arapčad bi veselo i po 
taktu pljeskala rukama. 

Ta njihova pjesma u slobodnom 
prevodu bi značila: O hadžija, zdravo 
i sretno putovao od Meke do Medine, 
od Medine do svoje kuće i do svojih mi- 
lih i dragih. 

Od Biri Abasa išli smo dolinama 
između surih i krševitih planina, koje 
su imale oštre, okrugle vrhove i druge 
raznovrsne oblike. Te planine su bile 
gole i bez zelenila. Po dolinama smo 
viđali stada koza, koje su imale sjajnu 
crnu dlaku i duge klempave uši. Sve 
su iz reda bile debele iako je izgleda- 
lo da im je slaba paša. Isto tako smo 
u tim krajevima vidjeli i poneku devu 
na paši, a dva tri puta smo primijetili 
u blizini puta i manje karavane. 

Noć nas je uhvatila kod Musidži- 
da. To je jedna veća stanica na ovome 
putu, koja ima i neko naselje, viši broj 
kafana i nekolike aščinice. Na toj sta- 
nici zadržali smo se puna 2 sata i kre- 
nuli smo dalje prema Medini. Podalje 
smo se vozili kroz noć i pjeskovit kraj 
i negdje oko El Kuvejša zapao je naš 
automobil. Nije mogao dalje, bila muje 
pukla osovina. Na ovom teškom putu, 
mnogo se kvare automobili i onespo- 
sobljavaju za daljnju vožnju. Mi smo 
mislili, da ćemo tu noć doći u Medinu, 
ali sve je bilo uzalud, nijesmo mogli 
dalje, a kola se nijesu mogla popravi- 
ti do sjutra. Mnoga su kola sa velikim 
svijetlom prolazila pokraj nas. Neka su 
se i zaustavljala, pa nas je šofer pitao 
šta se pokvarilo, ali nam nije mogao 
pomoći. Mi smo izišli napolje i nakon 
izvjesnog vremena polijegali u pije- 
sak i tako u kumu prospavali ovu noć. 
Ujutro smo dugo čekali na pomoć iz 
Medine i kada je ta pomoć stigla, tre- 
balo je vremena, da se kola poprave i 
osposobe za daljnju vožnju. Nastavili 
smo vožnju i pred podne stigli smo do 
stanice Biri Ali, odatle nam straža nije 
dala dalje, sve do iza ikindije. Biri Ali 
ima dobru vodu, koja ima normalan 
ukus a dostaje i hladna i slična našim 
vodama. Jedan bunar je dosta dubok, 
pa se motorom iz njega izbacuje voda 
i razlijeva po okolici, koja je zelena i 
obrasla hurmama i drugim nekim dr- 
većem i žbunovima. U početku ta voda 
iz bunara teče kao potok i negdje pravi 
mala jezerca, koja su obrasla gustim 
žbunovima. Mi smo nekoliko sati sjedili 
pokraj takvog jednog jezera i u njemu 
smo se kvasili i rashlađivali. Oko te 
vode bilo je i drugih hadžija, koje je 
straža zaustavila. Tu smo se upoznali 
sa kadijom iz Kuvejsa, koji je sa svo- 
jom porodicom i još nekom rodbinom 
došao radi obavljanja hadža svojim 
autobusom direktno iz Kuvejsa. On 
nas je počastio sa čajem i hurmama, 
a kada smo mu ponudili da se zajed- 
no uslikamo, odbio je. 

Kada smo iza ikindije krenuli i 
približavali se Zulhulejfi, vidjeli smo, 
da se i ovdje od Medine priprema put 
za asfaltiranje. Od Zulhulejfe smo išli 


dosta velikom uzbrdicom i kada smo 
se uspeli do najvišeg prevoja ugleda- 
li smo Medinu i visoko zeleno Kube, 
pod kojim se nalazi "Merkadi šerif" sa 
posmrtnim ostacima Muhamed a. s. i 
njegove dvojice velikih drugova hazre- 
ti Ebu Bekirovim i hazreti Omerovim. 
Kada hadžije ugledaju Kubei-Seade, 
obuzima ih prijatna uznemirenost i 
veliko uzbuđenje kao i želja, da što 
prije dođu do Merkadi šerifa (Časne 
grobnice). Ranije, dok su hadžije išle 
na devama, oni bi ovdje, silazili s deva 
iiz poštovanja brzim tempom produljili 
pješice, nekoliko kilometara do Medine. 
I danas ima dosta hadžija, koje izlaze 
iz automobila i iz poštovanja preva- 
ljuju ovaj dio puta do Medine pješice. 
Sa ovoga mjesta vide se i utvrđenja 
na brdima oko Medine, koja su neka- 
da branila Medinu. Putje, dalje, vodio 
nizastranu prema Medini. Na samom 
ulazu u Medinu, na kapiji medinenskoj, 
zaustavljaju se hadžije radi pregleda 
pasoša. Odmah do te kapije za jednim 
visokim zidom nalazi se medinenska 
željeznička stanica sa nekoliko vagona, 
nekadašnje Hidžaske željeznice, koja 
je bila napravljena 1906., a za vrijeme 
Prvog svjetskog rata je već bila poru- 
šena. Tu uz željezničku stanicu ima i 
lijepa džamija sultan Hamidova, koja 
je sva od kamena izgrađena. I samo 
kube na ovoj sultan Hamidovoj džami- 
ji sastavljeno je od četvrtastih komada 
klesanog kamena, koji su na sastavima 
maltom oblijepljeni. 

Mi smo se malo dulje zadržali na 
ovoj kapiji, dok su nam bili pregledani 
pasoši i dok su nas pustili da možemo 
ići u Medinu. 


Mekka (Mekkei Mukerrema) 

U Meku vode tri prirodna ulaza: 
Mualla sa juga, Berekt el Medžin sa 
jugozapada i Šah Mahmut sa sjeve- 
rozapada. Meka se smjestila u dolini, 
koju nazivaju Vadi Ibrahim ili Bekka 
i na obroncima brda Džebeli Kubejs i 
Džebeli Hindi, koja se spuštaju u tu 
dolinu i zatvaraju je sa istočne i Za- 
padne strane. 

Postanak Meke vezan je za ime- 
na h. Ibrahim pejgambera i njegovog 


sina h. Ismaila. Legenda priča da se 
u mekanskoj dolini najprije nastanila 
h. Hadžera i tu rodila sina h. Ismaila. 
Kad je h. Ismail odrastao, onda je ocu 
h. Ibrahimu pomogao da u ovoj doli- 
ni sagradi Kabu. Oko Kabe počelo se 
stvarati naselje i tako je nastala Meka. 
Računa se da je Ibrahim pejgam- 
ber sagradio Kabu 2000 godina prije 
rođenja Isa pejgamberova i nešto pri- 
je izgradnje ogromnog Salamonovog 
hrama u Jerusalimu. Arapski ljetopis- 
ci tvrde, da je na ovome mjestu, gdje 
je Ibrahim pejgamber sazidao Kabu i 
ranije postojao izvjestan hram, koji je 
još h. Adem sagradio i Bogu posvetio. 
Zato, ti ljetopisci smatraju h. Ibrahi- 
movo građenje Kabe drugim po redu. 
Znade se i to da je h. Ibrahim u 
Kabu uzidao kamen Hadžerul Esved. 
Istorija nam kaže, da je jedan je- 
menski vladar preziđivao Kabu prije 
Muhamed a. s. Mekelije su također 
preziđivale Kabu za života Muhamed 
a. s. Priča se da su se tada 4 arapska 
plemena posvadila oko toga, ko će posta- 
viti Hadžerul Esved na njegovo mjesto. 
Pošto se nikako nijesu mogli nagoditi, 
sporazumiše se, da im presudu donese 
onaj, koji prvi dođe u Kabino dvorište. 
Nisu mnogo čekali, prvi se pojavio u 
dvorištu Muhamed a. s. koji još nije bio 
dobio poslanstvo. Kada su ga ugledali, 
svi su se obradovali njegovoj pojavi, jer 
je njegov ugled svima jamčio, da će on 
najpravedniju presudu donijeti. Rekli 
su mu o čemu se radi. On je zatražio, 
da se Hadžerul FEsved postavi na jedan 
čaršaf i da onda predstavnici četiriju 
plemena uzmu po jedan kraj čaršafa 
i tako zajednički prenesu Hadžerul 
Esved do njegovog mjesta. Kada su 
tako učinili i donijeli sveti kamen do 
njegova mjesta, Muhamed a. s. je uzeo 
sa čaršafa Hadžerul Esved i postavio 
ga svojim rukama na njegovo mjesto. 
Kabuje Ibrahim pejgamber posve- 
tio Bogu i vjeri. Zato je Kaba nazvana 
Bejtullah (Božija kuća). Kada je Ibra- 
him pejgamber dogradio Kabu onda je 
izvršio prvi tavaf i pozvao ljude da je 
posjećuju i tavaf čine. 
Tako je nastalo hodočašćenje, po- 
sjećivanje i obilaženje Kabe. 


Vremena su prolazila, ljudi su izopa- 
čili staru Ibrahim pejgamberovu vjeru, 
pa je i Kaba izgubila svoje prvobitno 
značenje i postala je idolopokloničko 
svetište. U njenom ogromnom dvori- 
štu bilo je smješteno oko 360 različitih 
kipova, koji su predstavljali božanstva 
pojedinih arapskih plemena. Pojedina 
plemena posjećivala su svoje kipove, 
da im se mole, a Meka je od toga ima- 
la koristi, jer se na taj način održavala 
kao trgovački centar. 

Tada su u dvorištu Kabe bili naj- 
značajniji kipovi: Hubel, Lat i UzzA. 

Pred tim kipovima su se uglavnom 
zaklinjali, da će nešto izvršiti. Kip Hu- 
belov bio je ogroman i strašan. On je 
bio postavljen na krovu Kabe više sa- 
mih vrata. Noge su mu visjele niz zido- 
ve Kabe i bile su poduprte kamenjem. 

Jedan pjesnik iz toga doba pjeva o 
tom kipu: da su mu noge bile od olo- 
va, oči od smaragda, kosa od pletenih 
zmijskih koža, prsti od otrovnih strije- 
la, zubi od slonove kosti itd. Pred tim 
kipom su polagane najteže zakletve. 

U mekanskoj dolini vlada velika vru- 
ćina, koja se u ljetnim danima znade 
popeti i do 69" C. Mekelije su navikle na 
ovako veliku vrućinu i obično kažu da 
im je hladno i da su nastale zemherije, 
kada se zimus spusti temperatura na 
35" C. Može se reći da Meka ima samo 
dva godišnja doba i to: prevruće ljeto i 
blagu zimu, koja se prema našim poj- 
movima ne bi ni mogla zvati zimom. 

U Meki su vrlo male razlike u du- 
ljini ljetnih i zimskih dana. Ovdje su 
skoro uvijek jednako dugi dani i noći. 

Uz ovu veliku vrućinu u mekanskoj 
dolini vlada bezvodica i velika pustoš. 
Kiša vrlo rijetko padne, u nekoliko go- 
dina po jedanput. Zato je ova dolina ne- 
plodna. U njoj nema vrela ni tekućih 
voda, nema zelenila ni raslina. 

U njoj ne može uspijevati ni žito ni 
povrće. U zadnje vrijeme uz gradske 
ulice zasađuju se bagremovi radi hlada 
i ukrasa. Oni se svakodnevno zalijeva- 
ju, da bi se održali. Na periferiji Meke 
vidio sam i jednu umjetnu bašču sa 
južnim voćem, povrćem i zelenom tra- 
tinom. Ova se umjetna bašča održava 
stalnim zalijevanjem. Do svake voćke 

vode oluci od pečene gline, kroz koje se 
biljke često zalijevaju. Ako se oluci po- 
kvare i prestane zalijevati biljka samo 
jedan dan, ona odmah počne venuti i 
za dva tri dana se osuši. 

Ranije prije pojave Islama, a i u po- 
četku islamskog doba najteži problem 
u Meki bila je bezvodica. Trošila se i 
pila vrlo loša bunarska voda. 

Zemzem je bio zatrpan, pa gaje tek 
kasnije otvorio Abdul Mutalib), ali je i 
to vrlo malo ublažilo problem bezvodi- 
ce. To je ponukalo ženu Harun Al Re- 
šadovu Zubejdu, pa je 194 hidžretske 
godine (ili 811) napravila vodovod do 
Meke. Tim vodovodom voda je dovedena 
iz Vadi Numana, koji je 40 km udaljen 
od Meke i na taj način je riješen ovaj 
najteži problem bezvodice. 

Za ovaj vodovod Zubejda je potro- 
šila 1 milion zlatnih dinara (u to doba 
je bila u Arapa osnovna jedinica za 
novac dinar). 

I danas poslije 1144. godine ova se 
voda naziva "Ajni Zubejda" po imenu 
velike dobrotvorke, koja je ovaj vodovod 
napravila. Poslije velike dobrotvorke 
Zubejde na 720 godina, ovaj vodovod 
proširuje, popravlja i povećava opet 
jedna žena Mihrimah kčer sultan Su- 
lejmana Veličanstvenog, koja je bila 
udata za našim zemljakom Sarajlijom 
Rustem pašom. Kasnije jedan bogati 
Hindus napravio je u Meki rezervoare 
za ovu vodu razmjestivši ih po pojedi- 
nim kvartovima. Voda nije razvedena 
po kućama i ulicama, nego je vodari 
(sake) crpe gumenim kofama na čekrke 
iz ovih rezervoara i raznose je po ku- 
ćama i prodaju 2 kante (oko 40 litara) 
po pola rijala. Voda se u kućama drži 
u zemljanim ćupovima, koji su na dnu 
zašiljeni i stoje u ćoškovima predsoblja. 
Kada u tim ćupovima stoji voda, ona 
se nešto i rashladi, ali ako se ćup ubaci 
jedan komad leda, kojega u Meki ima 
dovoljno, onda se voda dobro rashladi 
i postaje prava blagodat u onoj velikoj 
vrućini. Ledaru u Meki osnovao je Aziz 
Ibni Saud. On je izveo izvjesne poprav- 
ke na vodovodu Ajni Zubejde i povisio 
joj tlak. I sada se može reći, da Meka 
ima dovoljno vode. Aziz Ibni Saud je 
forsirao kopanje arteških bunareva u 

Hidžazu i danas se ti bunarevi mogu 
da vide: na Arefatu, u Mini, na Muz- 
delifi, na putu između Džide i Meke i 
na drugim nekim mjestima. Ako se na- 
stavi sa kopanjem ovih arteških buna- 
ra, to će mnogo utjecati na ublaživanje 
problema bezvodice u ovim krajevima. 

U Meki su se dogodili mnogi zna- 
čajni događaji iz muslimanske proš- 
losti. U njoj je rođen Muhamed a. s. 
On je u njoj živio do svoje 40 godine. 
U Meki je počeo primati i prve objave 
Islama. U Meki su rođene i prve 4 ha- 
life: Ebu Bekir, Omer, Osman i Alija, 
kao i mnoge druge znamenite ličnosti 
iz najranije prošlosti Islama. Ali ipak 
treba napomenuti, da se Islam u prvo 
vrijeme nije mogao omasoviti u Meki, 
radi toga, što su Mekelije pokazivale 
veliki otpor prema muslimanima i nji- 
hovoj vjeri. Kada je broj muslimana u 
Meki dostigao 40, morali su napustiti 
Meku, zbog velikog pritiska koji su na 
njih vršile Mekelije. Ta seoba (hidžret) 
muslimana iz Meke u Medinu dogodi- 
la se 622. godine. Osam godina kasni- 
je, 630. godine, muslimani su osvojili 
Meku i unišli u nju, tako, da je više ni- 
kada ne napuste. Tako je Meka postala 
sjedište muslimansko. 

Meka je postala i najveće svetište 
muslimansko, radi toga, što se u njoj 
nalazi mnogo odabranih mjesta, kao i 
najveće i najodabranije mjesto Kaba, 
koja služi kao Kibla cijeloga Islama, 
prema kojoj se svojim licem okreću svi 
muslimani na svijetu, kada klanjaju. 

U Kuranu u suru Ali Imran u ajetu 
96 za Kabu se kaže: 

(Prva kuća (džamija) što je radi 
ljudi podignuta, to je odabrana kuća 
u Bekki i ona je izvor upućivanja za 
čitavo ljudstvo). 

Nadalje u suri Ali Imran u trećoj 
rečenici 97 ajeta Kuran izričito zapo- 
vijeda, da se Kaba zijareti (posjećuje): 

(I radi Boga dužni su ljudi, koji 
mogu put da savladaju, da posjećuju 
ovu kuću). 

Kuran izričito zapovijeda i obavlja- 
nje hadža u suri Bekare u trećoj reče- 
nici 196 ajeta: 

Obavljanje hadža jeste izvršava- 
nje jednog od 6 osnovnih obaveznih 

islamskih dužnosti (šartova), koji je du- 
žan da izvrši svaki musliman i musli- 
manka, ako su tjelesno i duševno zdra- 
vi, punoljetni i materijalno osigurani. 

Glavni i bitni dijelovi hadža jesu: 

- Ihram obući na mikatu (određenom 
mjestu) i nositi ga određeno vrijeme. 

- Na Arafat izići i određeno vrijeme 
na njemu ostati (vakuf). 

- Kabu (Bejtullah) tavaf učini (7 puta 
obići) u određeno vrijeme i saj izvršiti. 

Osim ovih glavnih dijelova hadža 
ima još dužnosti i zijareta, koji spada- 
ju u vadžibe i sunete, koji za hadžije 
nijesu ovako obavezni, kao što su one 
tri glavne dužnosti, što smo ih napri- 
jed spomenuli. 

Da bi izvršili ovu obaveznu vjersku 
dužnost i ove lijepe obrede hadža, po- 
božni muslimani iz svih krajeva svije- 
ta, svake godine u određeno vrijeme, 
hrle u grupama prema Meki. Ranije 
su hadžije išle u Meku, da izvrše hadž, 
uz hiljade životnih opasnosti, koje ih 
nikako nijesu mogle odvratiti od te 
uzvišene dužnosti. Danas tih mnogih 
opasnosti nema, a neke su svedene 
na najmanju mjeru, ali nesnošljiva 
vrućina i velike putne tegobe i danas 
postoje, pa ipak one ne mogu da ome- 
tu hadžiju, da on ne ode na hadž, jer 
on tamo ide, da čuje veliku riječ svo- 
je vjere, da tamo svoju vjeru još više 
učvrsti i da tamo osjeti veliko vjersko 
bratstvo muslimana. 

Tako je Meka postala stjecište i 
sastajalište hadžija sa cijelog svije- 
ta, a hadž stvara vezu među svima 
muslimanima. 

Svaki musliman, cijeloga svoga Živo- 
ta nosi u sebi intimnu želju, da posjeti 
svetu Meku i da izvrši hadž. Ako to ne 
uspije za života izvršiti, a ima materi- 
jalnih sredstava, on obično ostavi izvje- 
snu svotu s oporukom, da se za njega, 
poslije njegove smrti, pošalje bedel, koji 
će izvršiti za njega hadž. 

U Meku hadžije idu sa iskrenim vjer- 
skim osjećajima, koje tamo još i pojača- 
ju i oplemene. U Meku hadžije dolaze 
radi ibadeta, kojem se tamo posvete i 
predaju. Ovdje se u Meki na sve zabo- 
ravi, sve se svoje brige napuste i ni na 
što se drugo ne misli, nego na ibadet i 


dobra djela. U Meki je duhovni vjerski 
život vrlo intenzivan. Tamo vladaju vjer- 
ski zakoni, kojima se svak dobrovoljno 
pokorava. Tamo hadžije obuzima vjer- 
ski zanos, kakvog on nigdje na drugom 
mjestu ne može da doživi. Tamo u Meki 
hadžije utonu u veliku muslimansku 
reliigioznu masu, koja ih nosi kroz ve- 
like vjerske doživljaje. U Meki se u čo- 
vjeku toliko razbukte vjerski osjećaji, 
da mu izgleda izmiješan ovaj i onaj svi- 
jet. Nigdje se kod ljudi ne može vidjeti 
toliko sabura u trpljenju, nigdje toliko 
obazrivosti prema drugome, nigdje toli- 
ko islamske uglađenosti i plemenitosti, 
kao u Meki kod hadžija. Ovdje u Meki 
dolazi do izražaja izvjesno takmičenje: 
ko će više dobrih dijela učiniti, ko će 
više plemenitosti pokazati, ko će više 
ljudskog dostojanstva imati. Ti veliki 
i plemeniti osjećaji svakako ostavljaju 
traga u dušama hadžija i oni pokreću 
hadžije na dobra djela i kasnije kad 
napuste Meku. 

Eto zato je Meka postala sveti grad 
za muslimane i glavni duhovni centar 
velike muslimanske familije, jer se 
samo u njoj može obaviti farzi-hadž i 
doživjeti oni veliki islamski osjećaji. 
Meka je mnogo proslavljena u prošlosti. 
Velika je njena islamska prošlost. Njen 
ugled u prošlosti i sadašnjosti, njen ve- 
liki upliv na muslimane, koji ona vrši 
punih 13 vjekova, podiže Meku u oči- 
ma muslimana na najviše mjesto, tako 
da se njome ne može uporediti nijedan 
drugi grad na svijetu. Meka je postala 
vidljiv i nerazrušiv spomenik Islama. 
Vrijeme, koje sve mijenja, razgrađuje 
i ruši, nije ništa izmijenilo na svetosti 
ovoga grada. Isti obredi: džemati, tavafi, 
saje, vakufi itd. kako su se vršili prije 
13 vjekova i kako ih je vršio sam Mu- 
hamed a. s. u svom Oprosnom hadžu, 
vrše se i danas bez promjena. 

Ako neko u Meku zaluta bez osnov- 
nih i iskrenih vjerskih osjećaja, taj se 
u njoj ne može nikako da snađe, on ne 
može da shvati veliku religioznu snagu, 
koja tamo pokreće hadžije, njega obu- 
zima izvjestan neopravdan strah i on 
u mnogim djelima i stvarima, koje su 
za jednog hadžiju prirodne i normalne, 
vidi čudesa i senzacije. 


Eto takova je Meka u svom vjer- 
skom pogledu i tako se u njoj iživlja- 
vaju hadžije. 

Međutim, Meka ima i svoj redovi- 
ti zemaljski život, o kojem se ukratko 
može reći ovo: 

Meka je grad, koji ima oko 130.000 
stanovnika. Njeno je stanovništvo mi- 
ješano. Ima starosjedioca, ali i veliki 
broj doseljenika: Arapa i muslimana 
sa cijeloga svijeta, jer je Meka vazda 
bila privlačiva za pobožne muslimane 
sa cijelog svijeta i danas im je krajnji 
cilj. U Meki ima doseljenika i iz naših 
krajeva, samo su se mnogi asimilirali, 
pa se lako ne otkriva njihovo porijeklo. 
Ugledni građanin Meke i mutavif šeh 
Ahmed Bošnjak reče nam, da su nje- 
govi preci prije 300 godina doselili iz 
Bijeljine i da je on zato i dobio prezime 
Bošnjak. U Meki smo našli i jednoga 
fotografa, čiji je otac doselio u Meku iz 
Visokog. On ima jednog brata trgovca 
u Meki. Kada bi se posvetilo ispitiva- 
nju porijekla građana Meke, sigurno 
bi se našlo mnogo doseljenika iz naših 
krajeva, jer ih je dosta iselilo u Meku 
za vrijeme turske i austrijske upra- 
ve. Treba napomenuti naročito, da je 
iz naših krajeva mnogo svijeta iselilo 
u muslimanske zemlje, pa i u Meku i 
Medinu, kada je Austrougarska oku- 
pirala Bosnu i kada je počela kupiti 
mladež u vojsku. 

Nema o tome zbora, da su i naše 
hadžije, koje punih pet vjekova odla- 
ze neprekidno na hadž, ostavljale iza 
sebe izvjesne tragove u Meki i Medini. 
Neke su hadžije ostajale stalno, neke 
su ostajale po godinu dvije i više, pa 
se onda vraćali natrag, neke su pomr- 
le i ukopane tamo. Neke su hadžije i 
zadužbine pravili i tamo ih ostavljali. 
Neke bogate naše hadžije znale su bo- 
gato darivati sirotinju, delile i sve one 
koji su im neku uslugu učinili pa se i 
danas o njima priča. O njima i uopšte o 
našim hadžijama znadu mnogo pričati 
bosanski delili, kod kojih su ranije do- 
lazili i odsjedali hadžije iz Bosne. Bo- 
sanskih delila u Meki ima više. Meni 
su poznati Bošnjaci, Alevije, Mešati i 
Mursije. U Mursije je bio jedan saka 
(vodar) koji je dugo godina vodio spisak 


bosanskih hadžija i sakupljao njiho- 
va imena. Taj spisak i danas postoji 
i čuva se.! Skoro svaki bosanski delil 
govori našim jezikom, pa je to velika 
olakšica našem hadžiji, koji ne zna 
govoriti arapski. Delili su naučili naš 
jezik obično na taj način, što su ranije 
dolazili u naše krajeve, uzimali bede- 
luke i u grupama naše hadžije vodili 
na hadž. Delili su vrlo potrebni. Bez 
njih bi hadžije teško mogle hadž izvr- 
šiti. Oni žive od prihoda od hadžija, 
ali oni to i zarade. Oni su sposobni i 
spremni ljudi. Ima delila, koji znadu 
kineski jezik, filipinski, evropske je- 
zike i druge. Oni su od velike pomoći 
hadžijama, jer za njih preuzimaju sve 
brige. Često puta dolaze na hadž ii si- 
romaščšniji ljudi, pa su delili prisiljeni, 
da ih besplatno pridrže i da im plate 
karte za povratak. Njihova je briga da 
hadžije smjeste za vrijeme boravka u 
Meki, da ih vode na tavaf, da ih izve- 
du na Arefat i smjeste pod šatore, da 
se brinu za njih na Mini, da se brinu 
za prevozna sredstva kuda god had- 
žije idu, da ih upućuju na obrede, da 
im nađu liječnike kad se koji razboli 
i da im se nađu u svakoj prilici u po- 
moći, kad im ona zatreba. 

Kuće su u Meki tvrdo građene, 
od kamena, na dva i više spratova. 
Krovovi (suthe) su im ravni i ograđe- 
ni 1 m i više zidanom ogradom. Na 
tim ogradama ima ukrasnih slijepih 
prozora zazidanih sa razmaknutim 
ciglama, koje su obojene plavom, bi- 
jelom i crvenom bojom. Osim na ne- 
koliko modernih zgrada, u kojima su 
smještene službene ustanove, na dru- 
gim kućama nema staklenih prozo- 
ra. Skoro sve Mekelije izdaju kuće za 
smještaj hadžija. U tim prilikama su 
kirije vrlo skupe. Mekelije, bez sum- 
nje, imaju dosta koristi od hadžija. 
Oni su prema hadžijama vrlo oba- 
zrivi i uslužni. U Meki imaju samo 
dva moderna hotela i nekoliko banja. 

Ulice su u Meki dosta tijesne, osim 
glavne koja rastavlja Meku na dvije 


1 Jedanput sam čuo kad Mursija kaže 
hadžijama iz Egipta da voli jednog 
hadžiju iz Bosne nego 10 iz Egipta. 


HADŽIJSKI PUTOPISI 


polovice. Čaršija je u Meki, šarena, 
bogata i uglavnom koncentrisana na 
prilaznim ulicama u Haremi Šeif. Tek- 
stil i industrijski proizvodi su u Meki 
dosta jeftini, dok su hrana i prehram- 
beni artikli dosta skupi. Hadžije u 
Meki najviše kupuju: jagove, udagač, 
maveriju, surmu, knu, misvake, sre- 
brene burme, tespihe, plehane gule sa 
zemzemom, levhe, musafe, itabe, lepe, 
zembilje i još neke druge stvari, koje 
kao omiljene hadžijske darove dijele 
kod svojih kuća rodbini i znancima. 

Iako u Meki ne rodi ništa, ipak se 
u njoj može dobiti svega, jer je vrlo 
jak uvoz u Meku. 

Meka ima i manju električnu cen- 
tralu, pomoću koje se osvjetljava Ha- 
remi Šerif, mekenske ulice, službene 
i neke privatne zgrade, dok veći dio 
privatnih zgrada upotrebljava za svoje 
osvjetljenje petro-max lampe. 

Higijenska služba u Meki je dosta 
dobro organizovana. Postoji velika 
bolnica i nekolike ambulante. U njoj 
imaju i nekolike apoteke. Razumije se, 
da ta i tolika higijenska služba nije 
dovoljna za vrijeme hadža, kada se 
u Meku slegne po pola miliona i više 
hadžija. Zato se ona pojača sa otva- 
ranjem novih bolnica i koncentraci- 
jom medicinskih kadrova iz ostalih 
dijelova Saudijske Arabije. Higijen- 
sku službu u Meki za vrijeme hadža 
mnogo pomaže i to, što iz mnogih 
muslimanskih zemalja zajedno sa 
hadžijama dođu njihovi ljekari, bol- 
ničari i sanitetska kola. Nema više 
onih velikih pošasti, koje su znale 
ranije harati, dok je bila slabo orga- 
nizovana higijenska služba, ne samo 
u Haidžazu, nego i u onim zemljama 
odakle su hadžije dolazile. Mortali- 
tet je za vrijeme hadža, može se reći, 
normalan. Smrtni slučajevi najviše 
nastupaju od starosti i iznemoglosti, 
jer najveći broj hadžija je star. Ima 
smrtnih slučajeva od sunčanice i ve- 
like vrućine. 

U Hidžazu znade puhnuti opasni 
vrući vjetar Sammum od kojega su 
nekada mnogo stradavale hadžije, 
dok su današnji uslovi tu opasnost 
mnogo smanjili. 

U Meki izlazi i jedan nedjeljni list 
Umul-kurra; u njoj se štampaju i mno- 
ge vjerske knjige. 

U Meki ima i lokalna radio stani- 
ca, nekoliko medresa i vjerskih škola. 
Vidio sam i jedan dječiji dom u kojem 
se djeca odgajaju u vojničkom duhu. 

Međutim, sve te savremene ustano- 
ve gube se pred snažnim djelovanjem 
Kabe i drugih velikih islamskih spo- 
menika u Meki. 


Kaba (Bejtullah, 

Bejtulmukaddis) 

Meka je radi svojih mnogih i ve- 
likih islamskih znamenitosti postala 
nerazrušivi spomenik Islama, a naj- 
veća i najsvetija islamska znamenitost 
u Meki je Kaba (Bejtullah ili kako ga 
neki nazivaju Bejtulmukaddis). Kaba 
je prvo i najveće svetiše muslimansko. 
Kako smo ranije rekli, Kaba je kibla či- 
tavog Islama, prema njoj se okreću svi 
muslimani na svijetu, kada klanjaju. 

Kaba je sagrađena u obliku kocke 
čije su stranice duge po 15 metara. Tvr- 
di se, da je Hadži Hasan Buzadžija sa- 
gradio svoju džamiju u Sarajevu tačno 
po kabinim dimenzijama. Kaba je sa- 
zidana od crnog kamena granita. Nije 
omalterisana ni izvana ni iznutra, pa 
se lijepo vidi to crno kamenje od kojih 
je Kaba sazidana, kada se Kaba otkri- 
je. Na Kabije krov ravan. 

Kabajje izvana zastrta bogatim čo- 
hanim crnim zastiračem koji se svake 
godine obnavlja i mijenja. Taj zastirač 
je posebno izatkan za Kabu. Po njemu 
su po cijeloj površini utkane riječi: Allah 
i Muhamed. Pri vrhu na ovom zastira- 
ču, na desetom metru, otprilike, proši- 
vena je bijela široka vrpca na kojoj su 
zlatom izvezeni ajeti. 

Ova vrpca je prošivena okolo cijele 
Kabe i na njoj ima još više ajeta nego 
je gore navedeno. Na nekoliko mjesta 
su obješeni na ovu vrpcu okrugli pri- 
vjesci sa izvezenim Božijim imenima: 
Ja Hannanu, Ja Mennanu itd. 

Na istočnoj strani Kabe nalaze se 
njena vrata, koja su 2 metra odignuta 
od zemlje. Ona su sva pokovana zlat- 
nim plohama. Na vratima Kabe ima 
divno izrađen i zlatom izvezen poseban 

zastirač, koji se podiže kada se Kaba 
otvara. 

Nasiri Kosran putopisac u svom pu- 
topisu: "Po Palestini i Arabiji" piše 1035. 
godine, da je tada u Kabi bila mramor- 
na sala, koju su bogato rasvjetljavale 
zlatne lampe. Zidovi su bili popločani 
mramorom razne boje. Nekoliko stopa 
od zemlje zidovi su ostali, kako su bili 
od davnine. Po pločama mramornim 
bile su zlatom izvezene mnoge arap- 
ske izreke i uresi. Na istočnoj strani u 
Kabi bilo je 6 mihraba od suhoga zla- 
ta, u visini čovječijeg boja, prikovani 
jedan do drugoga uza zid. 

Međutim, danas svega toga u Kabi 
nema. U njoj je jedna prostorija, koja 
je obložena kamenom od kojeg je i sa- 
zidana. U njoj nema nijednog prozora, 
jedini su otvori vrata i kuda se izlazi na 
krov. Iznutraje ona sva unaokolo zastrta 
crvenim zastorom. Na onoj strani gdje 
se nalaze vrata ima na zidu označen 
mihrab, koji nije ukopan u zid. U njoj 
postoje i stepenice, koje vode na krov. 
Kada se na prvi dan Bajrama mijenja 
na Kabi njezin vanjski zastirač, onda 
oni, koji mijenjaju zastirač, penju se 
preko ovih stepenica u Kabi na njen 
krov i sa krova odapinju stari i meću 
novi zastirač. 


Hadžerul Esved. — Spolja, u ćoši, 
do kabinih vrata, nalazi se uzidan ka- 
men Hadžerul Esved. Za njega se vje- 
ruje, daje pao s neba i da ga je Ibrahim 
pejgamber uzidao u Kabu. Poznatoje i 
to, da ga je i Muhamed pejgamber svo- 
jim rukama postavio na njegovo mjesto, 
kada su jedanput Mekelije preziđavale 
Kabu. Kada su muslimani 630 osvojili 
Meku i kada je Muhamed a. s. unišao u 
nju, odmah se uputio prema Kabi, do- 
šao pred Hadžerul Esved, pomilovao ga 
i tri puta izgovorio: Bismillahi Allahu 
ekber, a svi prisutni, u horu, za njim, 
ponavljali su te riječi. Da bi Hadžerul 
Esved zaštitio od trošenja usljed stal- 
nog i velikog dodirivanja, on je okovan 
debelom srebrenom pločom. S vreme- 
nom se taj srebreni okov istanji i na naj- 
izloženijim mjestima prošuplji od tog 
velikog dodirivanja, pa je potrebno, da 
se srebreni okov stalno mijenja. Kada 


su Turci vladali ovim krajevima, oni su 
mijenjali ove srebrene okove na Hadže- 
rul Esvedu i stare nosili u Carigrad pa 
ih čuvali kao svete predmete. I danas 
se nekoliko tih starih srebrenih okova 
sa Hadžerul Esveda može vidjeti u ca- 
rigradskom muzeju "Topkapi sarayi". 

Oko Hadžerul Esveda vazda je za, 
vrijeme hadža, velika stiska. Svaki 
hadžija hoće, da ga se dotakne, a neki 
ga iljube. I mi smo ga sa velikim napo- 
rima uspjeli dotaći se. Nekim hadžija- 
ma desi se, kada hoće da se primaknu 
Hadžerul Esvedu i da ga se dotaknu, 
da budu po nekoliko puta od njega od- 
bačeni i da ne uspiju da ga se dotaknu. 
Hadžije, koje ljube Hadžerul Esved, 
moraju uvući cijelu glavu u srebreni 
okov i izložiti se opasnosti da budu po 
glavi povrijeđeni. 

Na obje strane Hadžerul Esveda, 
na podzidu Kabe, stoje dva policajca, 
koji sa velikim naporima, požrtvovno- 
šću i strpljivošću nastoje da regulišu 
saobraćaj kod Hadžerul Esveda. 

U bližoj okolici Kabe, uz sam metaf 
(prostor oko Kabe po kojem se vrši ta- 
vaf) nalaze se: Mekami Ibrahim, Vrata 
spasa, Minbera, tri musale i Zemzem. 


Mekami Ibrahim. - Pred vratima 
Kabe, malo udesno, nalazi se manji 
ograđen i natkriven prostor oko ove- 
ćeg kamena, koji je Ibrahim pejgam- 
beru služio kao skela, kada je gradio 
Kabu. Taj se kamen naziva Mekami 
Ibrahim. Na tom kamenu su uklesane 
neke riječi i izreke, ali ih je vrlo teško 
pročitati kroz guste rešetke na prozo- 
rima. Hadži Muhamed ef. Mujagić mi 
je rekao da je on uspio samo da proči- 
ta sa tog kamena: velenebluvennekum 
velejemessennekum. 

Mekami Ibrahimu se odaje pošto- 
vanje, pa se kod njega zastaje i dova 
uči, poslije tavafa. Ova je građevina 
vrlo lijepo izgrađena. Rešetke na pro- 
zorima, velike strehe na krovu i malo 
zeleno kube sve je umjetnički izrađeno 
i u vrlo lijepom stilu. 


Minbera u Haremi Šerifu. — Na 
desnoj strani, nekoliko metara udaljena 
od Mekami Ibrahima, nalazi se divna 


Bejtullah sa minberom i Mekami Ibrahimom 


minbera od bijelog mramora izrađena, 
neobično lijepih i vitkih linija, sklad- 
nih ornamenata i polujajastih lukova. 
Ova je minbera remek djelo arapske 
umjetnosti. Sa ove minbere imam sva- 
kog petka uči hudbu u Haremi Šerifu. 


3 mussale pojedinih mesheba. — 
Na desnu stranu od minbere, nekoliko 
metara daleko nalazi se musalla Ha- 
nefijska i to prema samom Mizabu, a 
musalla Malikijska prema zapadnom 
zidu Kabe i Hambelijska prema južnom 
zidu Kabe. Ove su musalle natkrivene, 
krov im je na stupovima. Ograđene su 


niskim ogradama. One su nekada ima- 
le više značenje za pojedine meshabe 
nego što ga danas imaju, kada su svi 
meshebi izmiješani u Haremi Šerifu, 
u namazu i tavafu. 


Zemzem. — Prema samom Hadže- 
ru Esvedu nalazi se zgrada, u kojoj je 
vrelo Zemzem. Zgrada je na jedan boj, 
ali ne dostiže visinu Kabe. U prizemlju 
se nalazi vrelo, ograđeno okruglom be- 
tonskom ogradom, koja dostiže visinu 
od 2 metra. I promjer te okrugle ograde 
je također oko 2 metra. U tu ogradu su 
pričvršćene nekolike gvozdene štange 

koje su pri vrhu sastavljene i savijene 
ujedno šiljato kube. Na tim štangama 
su pričvršćena 3 koluta, preko kojih se 
na konopima izvlače gumene kofe i u 
njima voda iz vrela. Površina vode na- 
lazi se otprilike u dubini od 10 metara. 
I vrelo i voda iz njega imaju isto ime 
Zemzem". Trojica ljudi stalno izvlače 
vodu, salijevaju je u betonirana korita, 
odakle se kanalima razlijeva i teče na 
jedno 20 česama, iz kojih hadžije sebi 
toče Zemzem. I kod Zemzema je stal- 
no velika stiska za vrijeme hadža, jer 
se svaki dan svaki hadžija navraća po 
nekoliko puta, da se napije Zemzema, 
ili da ga natoči u kakav sud. 

Zemzem voda je mnogo cijenjena, 
zato je hadžije mnogo upotrebljava- 
ju, kada su u Meki, a nose je i kuća- 
ma, kada se vraćaju sa hadža, neki u 
manjim, a neki i u većim količinama. 
Izrađuju se u Meki i posebne gule od 
pleha u kojima se raznosi Zemzem po 
čitavom svijetu. Tih gula ima manjih 
i većih. Nekada su se te gule mogle vi- 
djeti iu mnogim našim kućama. 

Kod nas se smatralo, da onaj, koji 
se napije Zemzema, ne smije više piti 
alkohola, ne smije psovati, lagati ni 
ružne riječi upotrebljavati. Zato svak 
nije smio ni piti Zemzem, pili su ga 
samo oni koji su bili sigurni da neće 
griješiti. 

Posebne sake u Meki raznose Zem- 
zem u zemljanim, na dnu zašiljenim te- 
stijama i snabdijevaju hadžije s njime. 

Samo ime Zemzem, doslovno pre- 
vedeno na naš jezik znači: stoj, stoj! 
To ime je nastalo na taj način, što je h. 
Hadžera zavikala Zem, zem! (stoj, stoj!) 
kada je ugledala vodu kako u velikim 
šklobucima izvire pod nogama njenog 
djeteta h. Ismaila, pa se bila prepala, 
dajoj se dijete ne utopi. Naime tradi- 
cija priča, kako h. Hadžera nije ima- 
la ni kapi vode, da dadne djetetu, pa 
ga je bila ostavila na tom mjestu gdje 
je Zemzem provrio, a ona je otišla do 
Safe da potraži vode. Ona je potrča- 
la sa Safe na Mervu i natrag 7 puta 
moleći Boga, da joj dadne vode i dajoj 
dijete ne umre od žeđi. (Radi uspome- 
ne na to h. Hadžerino trčanje, danas 
hadžije vrše saj). Kada se h. Hadžera 

natrag povratila djetetu, ugledala je 
vrelo pod njegovim nogama i zavika- 
la Zem zem! I tako je ovo ime nastalo. 


Na Arefatu 

Sedmi dan našega boravka u Meki 
počeli smo spremati se za odlazak na 
Arefat. Dan Arefata pada na 9 zil- 
hidžeta, koji se ove godine poklapao 
sa 8. augustom. Ujutru 7. VIII. mi smo 
se počeli pripremati za odlazak. Dan 
ranije otišli su na Arefat delilovi ljudi 
da tamo razapnu šatore i sve pripreme 
za dolazak hadžija. Oko ikindije kre- 
nuli smo iz Meke. Bila je, ko i obično 
velika vrućina, ali i zamorna sparina. 
Naš automobil je zastao nekoliko puta 
radi kvarova. 

Na putu za Arefat iznenada je po- 
čela da pada kiša, koja se pretvorila u 
pljusak. Kiša nas je mnogo obradovala, 
jer je vrućina odmah popustila. Kroz 
prozore automobila promaljali smo 
glave i gole ruke, da nas kiša poškropi 
i rashladi. Velik je doživljaj za hadži- 
ju, koji u ovim krajevima kišu upamti. 

Od Meke do Arefata ima nešto pre- 
ko 20 kilometara. Put je dobar i asfal- 
tiran. Išli smo dosta brzo, jer nam nije 
bilo nikakovih smetnji i zastoja. 

Kada smo prispjeli na Arefat i našli 
svoje šatore, puhao je tako jak vjetar, 
da smo mislili, da će nam sve šatore ra- 
zvaliti. Na Arefatu je bilo nepregledno 
more šatora. Bilo ih je većih i manjih. 
Bilo ih je raznih oblika. Navečer je 
bila divna slika od nepreglednog mora 
svjetla. Arefat je izgledao kao kakav 
velegrad u noći. Naročito je bila lijepo 
osvijetljena i iluminisana džamija na 
Arefatu i Džebeli Rahmet brdo. 

Ujutro je svanuo lijep i vedar dan. 
Poslije sabahskog namaza skupili 
smo se pod bajrak i krenuli na zija- 
ret Džebeli Rahmetu. To je kameni- 
to brdašce visoko jedno 40 metara. 
Na njegovom vrhu vidi se jedan bije- 
li stup, za koji kažu, da je zaostatak 
od Ibrahim pejgamberove džamije, 
koja je nekada postojala na ovome 
brdu. Na putu smo stalno sretali 
grupe pod bajracima, koje su sa ila- 
hijama išle prema Džebeli Rahmetu 
ili su se vraćale od njega. Mi smo se 

zaustavili pod samim brdom, prouči- 
li izvjesne dove i povratili se natrag. 
Neke se hadžije penju na ovo brdo, pa 
je obično Džebeli Rahmet prosto na- 
čičkan hadžijama. Na Arefatu nema 
nikakvih naročitih i posebnih obreda 
i vjerskih dužnosti. Hadžija je samo 
dužan taj dan izići na Arefat i baviti 
se na njemu. To stajanje ili bavljenje 
na Arefatu, u taj određeni dan, naziva 
se "vukuf", koji je drugi farz u hadžu. 
Ali se ipak na Arefatu čitav dan čuju: 
ezani, tekbiri, mevludi, ilahije i lije- 
pi glasovi hafiza koji uče odlomke iz 
Kurana a. š. Mnoge hadžije provode i 
na Arefatu vrijeme u ibadetu i pobož- 
nosti. Skoro svaki hadžija na Arefatu 
uči dove i upućuje svoje molbe Alla- 
hu dž.š., jer je ovo odabrano mjesto, 
gdje se molbe najprije uslišaju. Arefat 
sa velikom masom hadžija u bijelim 
ihramima najviše liči na mahšer, zato 
neki i objašnjavaju da je svrha Arefa- 
ta da ljude podsjeća na rozimahšer. 
Neki putopisci pišu da je za vrijeme 
Turske uprave na Arefat izlazila vojna 
muzika. Danas se na Arefatu mogu čuti 
preko radija učenje Kurana, lokalne 

vijesti i slično, jer neki pojedinci iznesu 
svoje radio aparate na Arefat. 

Arefat je velika poljana među brdi- 
ma, koja sva zajedno nazivaju Džebeli 
Arefat. Tlo je na Arefatu pjeskovito i 
neplodno. Vidio sam samo dvije vrste 
biljaka, koje samo pogdjegdje, urijetko 
rastu na Arefatu. Ovo Arefatsko po- 
lje moglo bi se arteškim bunarevima 
pretvoriti u zeleno i plodno polje, kao 
što je nekada davno i bilo, kako struč- 
njaci tvrde. 

Preko Arefata, po sredini, vodi asfal- 
tiran put, koji dijeli Arefat na dva di- 
jela. Arefat je za vrijeme hadža podi- 
jeljen na kvartove, a između šatora su 
naznačene ulice radi lakšeg snalaženja 
i orijentacije. Na Arefatu ima i nekoli- 
ko manjih uzvisina, koje također dobro 
pomažu lakše orijentisanje. Nigdje se 
ne može lakše izgubiti i zalutati, kao 
ovdje na Arefatu, među hiljadama 
jednakih i sličnih šatora i u nebrojnoj 
množini jednako odjevenih hadžija. I 
nama se desilo, da su nam dvojica had- 
žija bili zalutali i nakon nekoliko sati 
lutanja tek su pronađeni. U istoriji je 
zabilježeno, da su i naše neke hadžije 


izgible se na Arefatu i više se nikada 
nijesu pronašle. 

Na Arefatu ima dovoljno vode za piće 
i ostalo, jer je preko njega sprovedena 
Ajni Zubejda betoniranim kanalima. Za 
vrijeme hadža na Arefatu bude čitava 
mala čaršija pod šatorima, a osim toga 
pojedinci nosaju izvjesne najpotrebnije 
stvari i prodaju ih po šatorima. Najviše 
bude kafana, aščinica i dućana sa vo- 
ćem. Mnogi iznesu i prodaju limunatu, 
demirhindiju, koka-kolu i druge slične 
napitke. Neki prodaju levhe, slike, ha- 
majlije, Musafe i razne druge kitabe. 

Svaki delil ima svoju kuhinju za svo- 
je hadžije. Na sve strane se kolju ovce, 
koze pa i deve. Vriju kazani priprema 
se hrana za ovaj ogromni broj hadžija. 
Na Arefatu vlada živost i vreva, kao na 
kakovom velikom masovnom izletu. 

Mi smo išli u posjetu kod komšija 
pod njihove šatore, a i nama su dolazi- 
li u posjetu. Desi se i to, da na Arefatu 
neke hadžije prikupljaju dobrovoljne 
priloge, bilo za neke ugrožene musli- 
mane, bilo za neke dobrotvorne svrhe. 
Kod nas su tražili za palestinske izbje- 
glice i za crveni polumjesec. 


Kada smo čuli ezan ikindijski, mi 
smo klanjali podne i ikindiju zajedno 
i odmah se počeli spremati za povra- 
tak sa Arefata. Šatori su se razvaljiva- 
li i smotavali, kuhinje su prestajale da 
rade, stvari su se tovarile na automobile 
i sve je bilo, pred akšam, spremno za 
pokret. Pred sam polazak, okupio nas 
je delil na poznatu i lijepu arefatsku 
dovu. Sunce je bilo na zalasku. Sve su 
hadžije bile na nogama, okupljene oko 
delila, koji je tronutim glasom sav uz- 
buđen učio jednu od najljepših dova što 
se uopšte mogu čuti, a mi smo iza svake 
izgovorene rečenice u horu izgovarali 
amin". Dova arefatska čula se na sve 
strane i pobožno hadžijsko "amin". Bio 
je to divan i veličanstven prizor. Sve 
su hadžije bile prožete istom vjerom, 
a mnoge su bile ganute do suza. Kada 
se dova završila mi smo se svi redom 
najtoplije zahvalili delilu, s njime se 
izljubili i odmah posjedali u autobus 
i polako krenuli prema glavnom putu 
arefatskom. 


Noć na Muzdelifi 

Nije bilo lahko doći ni do glavnog 
puta na Arefatu, jer su sa sviju strana 
pristizali automobili i svrstavali se u 
kolone u koje se nije bilo lahko uklopiti. 
Kada smo ipak stigli do glavnog puta i 
uklopili se u jednu od triju kolona, po- 
čeli smo polahko, po nekoliko metara 
pomicati se. Pomicali smo se vrlo spo- 
ro, nekoliko puta smo mijenjali kolone, 
nadajući se da ćemo u drugoj koloni ići 
brže, ali sve to nije nam pomoglo, valjalo 
je ustrpljivo čekati, da se ovaj put savla- 
da ovim sporim pomicanjem. Nekad su 
se kolone automobila tako zbijale, da 
su se automobili morali očešati jedan 
od drugi. Jedanput se od naš automo- 
bil očešao drugi, tako su prsle mješine 
sa vodom, koje su visile svana na pro- 
zorima automobila i nas je poprskala 
voda iz njih. Mi smo bili iznenađeni i 
uplašeni, ali kada smo vidjeli šta se 
desilo, svi smo se slatko nasmijali. Ta 
je vožnja trajala dugo u noć, ali smo, 
ipak, na koncu, došli na Muzdelifu. 
Dugo smo tražili, dok smo našli malo 
prazna mjesta i smjestili se na zemlji. 
Na sve strane bile su smještene grupe 

hadžija, negdje su klanjali, negdje jeli, 
negdje pili čaj i razgovarali, a mnogi su 
već spavali. I mi smo klanjali akšam 
ijaciju, zajedno, kako je to propisano 
ovdje, na ovaj dan, pa smo nešto pojeli 
i odmah polijegali, da se odmorimo od 
teškog puta. Cijelu noć su gudili auto- 
mobili i dizali veliku prašinu. 

Čitava Muzdelifa je izgledala kao 
jedan veliki zbjeg. Bila je to noć uoči 
Bajrama, pa je svaki hadžija mislio 
na svoju kuću, na svečane pripreme 
za Bajram kod kuće i zato mu je na 
Muzdelifi izgledalo još teže, nego što 
je u stvari i bilo. 

Bili smo umorni, pa smo ipak za- 
spali. Ujutru, kada smo se probudili, 
ugledali smo ogromnu masu svijeta 
koja je već bila u pokretu. Mnogi su 
žurili prema džamiji da klanjaju Baj- 
ram. Osim džamije na Muzdelifi ima 
i manji dvor vladarev, zatim veliki be- 
tonirani rezervoar za vodu i nekolike 
velike barake sa potrebnim uređajima 
za hadžije. Neke su hadžije već odlazile 
prema Mini. Kada su hadžije na Muz- 
delifi, onda se na njoj otvori ijedan broj 
kafana i dućana pod šatorima. 

Mi smo tu nakupili po 59 kamen- 
čića za tašlajisavanje šejtana na Mini. 
To radi svaki hadžija, jer je propisano 
da se kamenčići uzimaju sa Muzdelife. 
Ti se kamenčići nazivaju "džemreta". 
Oni se obično vežu u jedan rogalj od 
ihrama i nose na Minu. 

Dugo smo čekali auto, da i mi krene- 
mo na Minu. Idući na Minu prošli smo 
kroz onu dolinu u kojoj se odigralo ono, 
što se spominje u suri Elemeterekejfe. 
Kada smo došli blizu Mine, opet smo 
zapali u stisku automobilsku, u kako- 
voj smo bili, kada smo išli sa Arefata 
na Muzdelifu. 


Tri dana boravka na Mini 

Tek oko 2 sata poslije podne, stigli 
smo na Minu. Vrućina je bila velika. 
Dok smo došli na Minu, nešto založili 
i klanjali podne, krenuli smo na prvo 
tašlajisavanje, koje je trebalo izvrši- 
ti još jutros u sabah. U Mini imaju 3 
mjesta gdje se vrši tašlajisavanje. To su 
ozidani stupovi, ograđeni sa okruglom 
ozidanom ogradom, na koje se baca po 

7 kamenčića. Taj prvi put mi smo išli 
samo do jednog stupa i bacili po 7 ka- 
menčića na njega, učeći pri tome iz- 
vjesnu kraću dovu. Drugi i treći dan 
Bajrama vrši se bacanje kamenica na 
sva tri mjesta i to u ikindiju. To bacanje 
džemreta vezano je za Ibrahim pejgam- 
bera, koji je na ovim mjestima gađao 
šejtana, kada je ovaj pokušavao, da ga 
odvrati od izvršenja Božije zapovjedi. 
To isto rade hadžije preko 13 vjekova 
za uspomenu na h. Ibrahim pejgam- 
bera. To bacanje džemreta ne vrši se 
mehanički i još kako, mnoge hadžije 
budu uzbuđene kada to vrše. 

Ovdje na Mini je Ibrahim pejgam- 
ber zaklao kurbana, pa u spomen toga 
i hadžije na Mini kolju kurbane za vri- 
jeme svoga boravka na njoj. 

Na Mini ima džamija Mesdžidi 
Hajfa. Kod ove džamije je Muhamed 
a. s. razapinjao svoj šator, kada je za 
vrijeme hadža boravio na Mini. U blizi- 
ni te džamije ima i jedna sofa, koja je u 
udubini jedne stijene kao soba uklesa- 
na. I u ovoj sofi je sjedio i zadržavao se 
Muhamed a. s. kada je boravio na Mini. 

Mina ima svoju čaršiju sa nekoli- 
ko lijepih trgovina i jednim novim ho- 
telom. Kada su hadžije na Mini, onda 
se otvori mnogo dućana i kafana pod 
šatorima. Na svakom koraku se proda- 
je limunata, demirhindija, koka kola, 
pepsi kola i druga hladna bezalkohol- 
na pića. Isto tako se prodaje i hladna 
voda i led. 

Mina se nalazi među brdima, koja 
se mogu nazvati kamenjarima. Za vri- 
jeme hadža Mina je vrlo pretrpana, pa 
i brda oko nje. Svaki veći kamen, svaka 
pećina i udubina u okolici Mine zauzeti 
su hadžijama i njihovim šatorima. U to 
doba i sve kuće u Mini pretvorene su 
u vekale, u koje su smještene hadžije. 


Tavafi Zijaret. — Ovaj tavaf se na- 
ziva glavnim tavafom, jer je propisan 
kao farz. Tavafi zijaret je vezan rokom. 
On se mora izvršiti od prvog dana Baj- 
rama do trećeg, do ikindije namaza. Ko 
propusti da u tom vremenu izvrši ovaj 
tavaf, tome je pokvaren hadž. 

Mi smo išli odmah prvi dan Bajra- 
ma s Mine u Meku, da izvršimo Tavafi 

zijaret, kako ne bi došli u situaciju da 
kasnije ne mognemo otići na ovaj tavaf. 

Kada smo sašli u Meku, zatekli 
smo je u svečanom prazničkom raspo- 
loženju. Bila je pretrpana hadžijama. 
Mnoge hadžije bile su već skinule ihra- 
me i obukle svoja praznička odijela. Mi 
smo uzeli abdest i odmah se uputili u 
Haremi Šerif prema Bejtullahu. Kod 
Bejtullaha zatekli smo ogromnu masu 
hadžija, koje su tiho pobožno i skruše- 
no obilazili Svetu kuću i obavljali je- 
dan od glavnih farzova, svoga hadža. 
I mi smo se priključili toj masi, obišli 
Kabu 7 puta, klanjali dva rekata ka- 
bul tavafa, zastali kod Mekami Ibra- 
hima i proučili dovu, otišli u hatim i 
tamo klanjali 2 rekata i proučili dovu, 
otišli do Safe izvršili saj i time izvršili 
hadž. Tada nam je delil čestitao hadž, 
mi smo se međusobno izgrlili i čestita- 
li jedan drugom hadž i onda otišli kod 
brice radi brijanja i šišanja, jer se sve 
dotada nijesmo brijali i šišali, od kako 
smo u Medini obukli ihrame. Iza toga 
smo otišli u vekalu, skinuli ihrame i 
obukli svoja odijela. 

Navečer taj dan, vratili smo se na 
Minu, jer je obavezno za hadžiju, da tu 
noć kao i drugi dan Bajrama navečer 
prenoći na Mini. Vraćajući se iz Meke 
na Minu, primijetili smo, da ne idemo 
istim putem, kuda smo išli s Mine u 
Meku, jer smo se vozili mnogo dulje i 
došli smo na put, koji ide sa Muzdeli- 
fe na Minu. Rekoše nam, da se za vri- 
jeme hadža radi boljeg saobračaja ide 
jednim putem, samo u jednom pravcu 
i da nije dozvoljeno istim putem vra- 
ćati se u drugom pravcu. 

Na Mini smo se zadržali još dva 
dana Bajrama, pa smo, treći dan, po- 
slije zadnjeg tašlajisavanja u ikindiju 
napustili Minu i uputili se u Meku. 


Povratak s Mine. — Na putu za 
Meku vidjeli smo na desnoj stranijedno 
vrlo karakteristično brdo, čije su okrugle 
linije ličile jajetu ili plastu sijena bez 
vrha. To se brdo zove "Džebeli Nur". 
Na njemu ima pećina koja se naziva 
Hira" i u kojoj je Muhamed a. s. dobio 
prvi put vahj i sure Ikre. Tada smo na- 
išli i pokraj mekanskog groblja Dženeti 


Muale u kojem je ukopana h. Hatidža, 
prva žena Alejhisselamova, kao i prva 
žena koja je primila Islam, zatim mno- 
gi ashabi i znamenite ličnosti iz istorije 
islamske, kao i mnoge naše hadžije koje 
su u prošlosti umirale u Meki. 

Na sjeveroistočnoj strani, 3 sata 
udaljeno od Meke, ima brdo Džebeli 
Sever, na kojem ima jedna mala pećina 
slična jajetu, u koju se sakrio Muha- 
med a. s sa Ebu Bekirom pred svojim 
progoniteljima, kada su hidžretili u 
Medinu. Neke hadžije idu i na to brdo 
i zijarete tu pećinu. 

Od Meke na jugoistoku, 120 km 
udaljeno, nalazi se mjesto Taif na nad- 
morskoj visini od 1600 m. Tu Mekelije 
idu na ljetni odmor, jer je tu tempera- 
tura umjerena. Tamo ima mnogo ze- 
lenila i kroz grad protiču 2 potoka. U 
Taifu ima mnogo vila i ljetnikovaca. 
Tamo rađa svakovrsno voće i povrće. 
Iz Taifa Meka se snabdijeva sa grož- 
đem i raznim drugim voćem. Od našeg 
delila sam čuo ovu priču: Jedan bogat 
čovjek u Taifu imao je svoje velike vi- 
nograde i onje svoje grožđe godinama 
slao na mekansku pijacu. Jedanput 
mu se učinilo, da bi mogao bolje pro- 
ći ako bi svoje grožđe poslao a drugu 
stranu, a ne u Meku, pa te godine nije 
poslao svoje grožđe u Meku nego da 
drugu stranu. Te mu je godine grožđe 
na putu propalo, a pala je teška krupa, 
pa mu je obila vinograde, koji su radi 
toga posušili se. Taj čovjek je podigao 
nanovo druge vinograde i više nije po- 
mišljao, da ikada na drugu stranu ša- 
lje svoje grožđe nego u Meku. 

U okolici se Meke vide mnogi vul- 
kanski znakovi. Stručnjaci tvrde, da 
je okolica Meke i cijeli Hidžas bogat s 
rudama. Poznato je, da su se neke rude 
ranije kopale u Hidžasu. Ebu Bekir je 
imao svoj rudnik zlata. Isto tako se 
tvrdi, da je Hidžas nekada imao svoju 
poljoprivredu i da bi je i sada mogao 
imati sa kopanjem arteških bunareva. 
Treba napomenuti, da u Hidžasu ima 
i sada bogatih dolina iako su rijetke. 
Na putu iz Meke za Rabig imaju ta- 
kove dvije bogate doline Vadi Fatima i 
Vadi Limun, za koje izvjesni putopisci 
kažu da su kao Džennet. 


Poslije povratka s Mine mi smo 
još 6 dana ostali u Meki. Nijesmo 
mogli odmah napustiti Meku, jer je 
valjalo čekati na red, pošto sve had- 
žije nijesu mogle odjedanput krenuti. 
Kroz to vrijeme boravka u Meki, mi 
smo redovito posjećivali Haremi Še- 
rif, klanjali u njemu namaze i vršili 
tavafe. Posjećivali smo i druga oda- 
brana mjesta u Meki. 

Išli smo i u čaršiju i kupovali razne 
stvari, koje nam treba ponijeti kao had- 
žijske darove. Dok smo bili u ihrami- 
ma, nijesmo smjeli ni mirisati jagove, 
niti se s njima mazati, pa smo ih sada 
po čaršiji probali i kupovali. 


Kako se vrši Umra.— Četvrti dan 
Bajrama iza ikindije, obukli smo po- 
novno ihrame i otišli na Umru. Onaje 
nekoliko kilometara udaljena od Meke. 
Na Umri ima džamija čija je munara 
daleko odmaknuta od nje. U toj džamiji 
smo klanjali akšam džematile, zatim 
smo klanjali po 2 rekata Umre a onda 
nam je tamošnji imam proučio umran- 
sku dovu. Kada smo se vratili u Meku, 
mi smo izvršili tavafi saj i tako smo mi 
izvršili Umru. Poslije toga smo skinuli 
ihrame i više ih nijesmo oblačili. 


Troškovi jednog hadžije 

u Meki i Medini 

Svaki hadžija dok prispije u Džidu, 
plaća 74 rijala za neke propisane tak- 
se i troškove. Prevoz iz Džide u Meku 
računa se 11 rijala. Delilu za smještaj 
i brigu u Meki (tu ne ulazi hrana) pla- 
ća se 100 rijala. Delilu za izvođenje na 
Arefat i hrana i smještaj pod šator na 
Arefatu 35 rijala. Delilu za smještaj 
na Mini i hranu za tri dana 35 rijala. 
Delil ne daje hranu hadžiji u Meki, pa 
treba računati dnevno hranu u Meki 
od 5 do 10 rijala. Povratak iz Meke u 
Džidu autobusom plaća se 11 rijala. Iz 
Džide u Medinu autobus stoji 90 rijala, 
u tome je uračunat i povratak. Iz Dži- 
de u Medinu može se ići i avionom, u 
kom slučaju treba platiti 180 rijala za 
odlazak i povratak. Stan i hrana kod 
delila u Medini košta od 8 do 12 rijala, 
za jedan dan. Za jedan dolar može se 
dobiti 3-5 do 3.75 rijala. 


Tavafi veda.— 16. VIII. na dan po- 
laska iz Meke, mi smo izvršili Tavafi 
veda (oprosni tavaf) ili zadnji tavaf, 
koji se vrši na polasku iz Meke. Taj 
oprosni tavaf izvršili smo isto onako, 
kako smo vršili prvi tavafi tavafi zija- 
ret, samo je razlika u dovi koja se uči 
poslije izvršenog tavafa. Ovaj je tavaf 
vrlo dirljiv, jer se tada hadžija oprašta 
od Kabe i s njome se rastaje. Malo koji 
hadžija može suzdržati se, da suzu ne 
pusti, kada se sa Kabom rastaje. Tada 
se obično izlazi na Babu Džijad i više 
se ne navraća u Haremi Šerif niti se 
okreće na Kabu. 

Osim ova tri tavafa, Tavafi kudum, 
Tavafi zijaret i Tavafi veda, svi ostali 
tavafi nazivaju se Tavafi ifada. Tavafi 
su po svome sadržaju svijednaki i obič- 
no se vrše uz pomoć delila, ili njegovog 
pomoćnika. Međutim, ima hadžija, koji 
vrše samo tavafe i pomažu se sa mena- 
sicima ili iz njih nauče napamet dove. 
Ima hadžija, koji vrše tavafe, naročito 
Tavafi ifade, a da i ne uče dove nami- 
jenjene tavafima, nego uče bilo šta, što 
znaju, ili neku suru iz Kurana, ili neke 
druge dove, koje on zna učiti. 


Polazak iz Meke. — Mi smo 16. 
VIII. u ikindiju posjedali u auto, jer 
smo tada trebali da krenemo, ali nije- 
smo krenuli ni u akšam, jer nam je bio 
bolestan šofer. I kada smo iza akšama 
krenuli sa bolesnim šoferom, odmah smo 
primijetili, da on ne može voziti, pa je 
jedan od putnika preuzeo volan i vozio 
do prve stanice na izlasku iz Meke. Sa 
te stanice nijesu nam dali dalje ići, dok 
ne dođe drugi šofer za kojeg su telefo- 
nirali u Meku. Tu smo ostali nekoliko 
sati, dok se naš šofer oporavio i on nas 
je, onda, povezao dalje. Ta vožnja po 
noći prema Džidi, bila je vrlo ugodna, 
jer je vjetar lahorio i rashlađivao nas. 
U Bahri smo zastali i tu smo prenoći- 
li. Tek ujutro, poslije sabaha, krenuli 
smo dalje. U Džidu smo stigli oko 8 sati. 

U Džidi smo se mnogo namučili, 
dok smo uredili pitanje naših pasoša 
i priprema za polazak. Tek treći dan 
smo krenuli iz Džide. Istom lađom "El 
Nabelf s kojom smo došli iz Sevakina 

u Džidu vratili smo se natrag iz Džide 
u Sevakin. Osoblje na lađi odmah nas 
je prepoznalo i dočekalo sa dobrodoš- 
licom i čestitanjima. Brodski ljekar in- 
teresovao se za naše zdravlje i odmah 
nam ponudio svoje usluge, ako je koji 
bolestan. I u Sevakinu su nas vrlo lijepo 
primili naši raniji poznanici i pomogli 
nam, da isti dan pređemo u Port-Su- 
dan. U Port-Sudanu smo ostali 4 dana, 
dok je naša lađa "Dinara" stigla sa da- 
lekog istoka i ukrcala nas. Ukrcavanje 
na "Dinaru" prekinulo je lanac naših 
tegoba, što smo ih imali na ovome putu. 
Kad smo došli na "Dinaru", bilo nam 
je, kao da smo došli svojoj kući. Tu smo 
se odmah počeli liječiti i oporavljati. Tu 
nam se brzo povratio normalan život, 
raspoloženje i veselje. Bolesni su brzo 
ozdravili. Nikada nećemo zaboraviti 
onu bratsku susretljivost, koju smo 
osjetili od posade Dinarine. Oni su se 
prosto natjecali ko će nam više usluga 
i pomoći učiniti. Dok smo se ukrcali na 
Dinaru, odmah smo poslali svojim ku- 
ćama brzojave, da dolazimo. 

Išli smo kroz Crveno More, zatim 
kroz Sueski Kanal. U Port-Sajdu smo 
se zadržali nekoliko sati. Navratili smo 
u Bejrut i to smo se zadržali skoro či- 
tav dan. Taj dan je bila nedjelja, pa je 
Bejrut bio prazan, jer je čaršija bila za- 
tvorena. Bejrut nam nije bio nalik na 
se. U Bejrutu se na našu lađu ukrcalo 
22 sirijska športaša, koji su išli u našu 
zemlju na utakmice i da vrate posjetu 
našim športašima. 

Pred Otranskim vratima saopštio 
nam je kapetan "Dinare", da će nas 
iskrcati u Dubrovniku, jer je tako na- 
ređenje dobio iz Rijeke. Mi smo odmah 
poslali brzojave, u kojima smo javili da 
ćemo doći na Dubrovnik, da nam ne bi 
ko otišao na doček u Rijeku. 

Deveti dan poslije ukrcavanja u 
Port-Sudanu mi smo prispjeli u Du- 
brovnik 1. septembra ujutru. Prema 
tome ostali smo na putu tačno 2 mje- 
seca ili 62 dana. u" 


GLASNIK VIS-a, VI (XVIII) 1955, 
br. 1-2; br. 3-4; br. 5-7; br. 8-10; VII 
(XIX) 1956; br. 1-3 

Fejzulah Hadžibajrić 


Sjećanje sa putovanja 
na hadž 1969. godine 


ada sam čitao prospekt Vrhov- 

nog Islamskog Starješinstva 

SFRJ o planu putovanja na 

adž za 1969. godinu, i vidio 

kuda se sve prolazi i šta se posjećuje, 

duboko sam zaželio da i ja doživim ta- 

kav put na Hadž. Međutim, iznenada, 

ukazala mi se mogućnost da i pođem. 

Počeo se odmotavati točak uzroka i ra- 

zloga (sebeba), u skladu sa principom 

Kada Allah nešto odredi pripremi 

njegove uslove — Iza eradellahu šej- 

en hejje-e esbabehu". Zahvalnost za 

ovo pripada u prvom redu Stvoritelju 

Allahu dž.š., a zatim, i ljudima preko 

kojih se izvode i ostvaruju tokovi ovo- 
zemaljskog života. 

U životu gotovo svakog čovjeka ima 
momenata, koje nikada ne može za- 
boraviti niti želi da ih zaboravi. To su 
obično sjećanja na preživjele događa- 
je i doživljaje. Ova sjećanja mogu biti 
i vrlo gorka, i o njima se nerado govori 
i piše, a mogu biti i vrlo slatka, tako 
i toliko, da ih ne možemo ni iskazati. 
Vrijeme od 4. februara, kada sam kre- 
nuo na Hadž, do 29. marta 1969., kada 
sam se vratio kući, za mene su zlatni 
dani života. Susreti sa Kabom u Meki 
i Revzom u Medini utisnuli su u moje 
srce i mozak svoje svjetlo i toplinu, 
i molim Stvoritelja, da me to svjetlo 
obasjava u kaburu i grije na Sudnjem 
danu. Amin! 

U odlasku, putovanje se odvijalo 
ovim smjerom: Sarajevo, Beograd, Niš, 
Plovdiv, Edrene, Istanbul, Izmir, Bru- 
sa, Eski Šeher, Konja, Tarsus, Adana, 
zatim Bagdad, Basra, Kuvejt, Rijad, 
Tajif, Meka i Medina. U povratku, 

kretali smo se ovako: Medina, Kasi- 
mija, Rijad, Kuvejt, Basra, Bagdad, 
Kerbela, Nedžef, Kjofa, zatim preko 
Babila opet Bagdad, Rutba, te Damask, 
Homs, Heleb, Adana, Ankara, Adapa- 
zar, Istanbul, Edrene, Plovdiv, Sofija, 
Niš, Beograd i Sarajevo. U odlasku na 
Hadž, 19-ti dan smo stigli u Meku, a u 
povratku kući, 21 dan smo proveli na 
putu od Medine do Sarajeva. 
Program putovanja je bio brižno 
pripremljen i u glavnom sve se po nje- 
mu odvijalo. Karakteristika vremena u 
kome živimo je planiranje raznih ljud- 
skih aktivnosti, užih i širih zahvata. 
Neki planovi i programi predviđaju i 
regulišu stvari koje se imaju dogoditi 
poslije sto godina, i niko ne negira mo- 
gućnost njihova ostvarenja. Ovo ukazu- 
je na istinitost vjerovanja u šest Istina 
islamske vjere, konkretno, da sve što 
se događa biva sa Božjim određenjem. 
U Glasniku Vrhovnog Islamskog 
starješinstva SFR Jugoslavije godi- 
šte XXIX/1966: 5-6, Kolegijum autora 
napisao je prikaze putovanja na Hadž 
1966. god. Informacije i utisci tog Ko- 
legijuma lijepo nam osvjetljavaju Ha- 
remi-Šerife u Meki, Medini i Kudusu, 
Arefat i druge usputne zijarete, te zna- 
menitije islamske spomenike koje su na 
tome putovanju vidjeli. Osim Kudusa, 
koji je za kaznu muslimanima sada u 
sužanjstvu židovskom, i Ammana, pri- 
jestolnice Jordana, i ovogodišnje had- 
žije su bile u mjestima koji su opisani 
u člancima Kolegijuma, pa se na nji- 
ma nećemo zadržavati, osim usputno. 
Izuzetak su Meka i Medina, dva Bo- 
gom odabrana muslimanska svetišta, 


gdje se doživljuju utisci prema pulsu 
krvotoka vjere. Ove utiske nije suviš- 
no nikada obnavljati, makar to bilo i 
ponavljanje. 

Ovogodišnja putanja hodočašća za 
obrazovanijeg muslimana bila je kao 
divan san. Istanbul, Brusa, Konja, Ba- 
sra, Bagdad, Kerbela, Nedžef, Damask, 
Halep, Ankara, te Kuvejt, Rijad i Taif, 
u odlasku u Meku i Medinu i povrat- 
ku, predstavlja za muslimana izuzetno 
dragocjen put i duhovno obogaćenje. U 
svim gore spomenutim gradovima su- 
sreti sa ljudima i različitih narodnosti, 
ali srodnih misli i običaja, izazvali su 
prijatno čuvstvo i zadovoljstvo. 

Basra i Kufa su poznati musliman- 
ski privredni i kulturni centri iz doba 
vladavine Hulefai Rašidana, Bagdad 
je slavna prestonica Abasovićkih hali- 
fa, koji kao bajka i danas živi u Hilja- 
du i jednoj noći, a Kerbela i Nedžef su 
dva druga svetišta muslimana šiijskog 
pravca, pa o njima treba dati bar infor- 
mativna obavještenja istorijsko-kultur- 
nog karaktera. Da bismo uočili razlike 
između sunnija i šiija mora se nešto 
reći o razlikama, a da bismo ukazali 
na najkraći most između sunnija i šii- 
ja, treba kazati riječ-dvije i o tarikatu. 


Od Sarajeva do Bagdada 

Osvanuo je 4. februar, utorak, dan 
polaska. Sabah sam klanjao u Begovoj 
džamiji, otišao kući da se oprostim sa 
porodicom, i praćen Tekbirima došao 
do Careve džamije. Bila je velika gu- 
žva i jedva sam se probio do mjesta u 
autobusu. Vodič autobusa broj 1, Hadži 
Hafiz Mustafa ef. Sahačić, daje znak za 


polazak i autobus se je počeo probijati 
kroz narod. U vožnji do Koševa pratio- 
ci hadžija formirali su kolonu automo- 
bila što je uljepšavalo izgled i poveća- 
valo raspoloženje. Mi smo u autobusu 
učili tekbire. 

Na izlazu iz grada kolonu su čekali 
Reis-ul-ulema Hadži Sulejman ef. Ke- 
mura sa Hadži Naim ef. Hadžiabdićem, 
Husejin ef. Đozom i drugim funkcio- 
nerima IVZ. Od Vogošće do Orašja na 
Savi, u gradovima i selima koji su ležali 
na putu, narod je ispraćao hadžije, uz 
pozdravne manifestacije koloni sa had- 
žijama. U Orašju se je od hadžija opro- 
stio reis-ul-ulema zaželivši sretan put 
i povratak, dok su Đozo i Hadžiabdić 
produžili put na čelu kolone, od 10 au- 
tobusa. U Beogradu nam se priključio 
Hamdi ef. Jusufspahić, glavni beograd- 
ski imam, kao glavni vođa hodočasnika. 

U Nišu nam je bio prvi konak. Na 
našoj granici je bilo neprijatnosti zbog 
nepoznavanja carinskih propisa sa 
naše strane i nepoznavanja daljine 
puta i karaktera Hadža sa strane ca- 
rinskih organa. 

Prešli smo jugoslavensku granicu i 
stupili na tlo susjedne Bugarske. Proš- 
li smo kroz Sofiju i stigli na konak u 
Plovdiv. Prošetao sam do plovdivske 
džamije i turske čitaonice, i uz obalu 
Marice vratio se u hotel. Podranili smo 
i nastavili put. Ostavili smo Bugar- 
sku prešli u Tursku i stigli u Edrenu. 
Razgledali smo Selimijju džamiju sa 
njene četiri munare, klanjali, penja- 
li se neki na munaru koja ima troje 
basamake i razgledali čaršiju. Ipak, 
u odnosu na istorijski značaj Edrene 
u rano i kasno doba Turske Carevi- 
ne, gradu se ne poklanja pažnja koju 
zaslužuje. Sa akšamom smo stigli u 
Istanbul — drevni Carigrad. Vožnja 
uz morsku obalu i kroz naselja sve do 
Aksaraja bila je ugodna. U Istanbulu 
smo ostali tri noći i dva dana, petak i 
subotu. Između ostalog, posjetio sam 
i Omer Nesuhi ef. Bilmena, čuvenog 
turskog alima (učenjaka). Istanbul u 
zimsko vrijeme nije onako lijep kao 
ljeti. Ulični travnjaci i cvijetnjaci pod 
snijegom postanu pješački prolazi sa 
kojih se raznosi blato. 


U nedjelju ujutro 9. februara pre- 
vezli smo se zajedno sa autobusima 
na brodu na azijsku stranu Istanbula 
— Hajdar pašu i nastavili put. U Bru- 
si smo se zadržali samo tri sata, što je 
vrlo malo, i stigli na konak i Eski Še- 
her. U ponedjeljak, 10. 2. rano krenuli 
smo dalje i pred večer stigli u Konju. 
Koristio sam svaki čas u želji da do- 
znam izvjesne stvari u vezi Mesnevije. 
Na žalost, predavanja Mesnevije se ne 
održavaju blizu 40 godina, i osim muf- 
tije, tek po neko da poznaje perzijski 
jezik. Čudom se čude da se u Saraje- 
vu predaje Mesnevija. Uvaženi Abdul 
Baki ef. Golpinarli živi u Istanbulu, ali 
sam se okoristio i od drugih. Rekli su 
mi da u Konji ima dosta Bošnjaka, a 
rođeni Sarajlija prof. Tajib ef. Okić do- 
lazi iz Ankare i predaje hadis na Viso- 
kom islamskom institutu (Akademiji) 
u Konji. Radi jugoslavenskih hadžija 
Mevlanino turbe — muzej otvoreno je 
ranije. Bilo mije žao što se nije čuo glas 
naja, jer je aparat bio u kvaru. Utorak 
11. 2. smo proveli na putu prema Ada- 
ni. U prolazu kroz Tarsus posjetili smo 
pećinu Ashabi Kehf". 


O AHSABI KEHFU 

Desetak kilometara istočno od Tar- 
susa leži osrednje brdo u kome je peći- 
na Ashabi Kehfa. Na padinama brdaje 
istoimena džamija sa kubetom i kame- 
nom munarom. Blizu džamije ima sta- 
rinska kućica, a kojih stotinjak metara 
ispod nje je solidna zgrada na sprat, 
vakuf Fatima hanume Yenice vezan za 
džamiju i pećinu. Zamišljao sam da je 
ulaz u pećinu kroz stijene, međutim, 
to je spuštanje u zemlju niz basama- 
ke za dva tri metra. Prostor pećine je 
dosta velik i izgleda kao golemi šator 
na kube, nešto visočije od čovječijeg ra- 
sta. U jednoj grupi stalo nas je više od 
stotine. Na desnoj strani ima duboka 
pukotina u utrobi brda, a iznad ulaza 
se vidi nebo kao kroz poveliki prozor. 
Objasnio sam prisutnim slučaj Ashabi 
Kehfa i proučili smo dovu. 

Kur'ani Azimuššan je najpouzdani- 
ji izvor o Ashabi Kehfu. U novije vri- 
jeme o tome se u Turskoj mnogo piše, 
ali pak nekritički. Četvorica kairskih 

učenjaka izdali su posebnu knjigu pod 
naslovom Kasasul-Kur'an (kur'anska 
pričanja) gdje se govori o Ashabi Kehfu. 

Inicijativni odbor za podizanje zgra- 
de Visokog islamskog instituta u Tar- 
susu izdao je 1967. godine posebnu bro- 
šuru u Ashabi Kehfu. U ovoj brošuri su 
citirani pojedini mufessiri, šta su rekli 
o Ashabi Kehfu, kao i druga literatura, 
pa i evropska. Donesen je i natpis (ta- 
rih) sa ploče iznad pećine, Tugra (žig) 
sa imenima Ashabi Kehfa i dvije foto- 
grafije brda i džamije. Pošto i u našem 
narodu ima bilježnica (medžumua) sa 
imenima Ashabi Kehfa, to ćemo njiho- 
va imena i ovdje donijeti: Jemliha, Mi- 
slina, Makselina, Mernuš, Debernuš, 
Sazonuš, Kefeltatjuš i Kitmir (pas). 

I najnoviji egipatski komentar 
Kur'ana Merhum Sejjid Kutb daje 
vrlo lijep osvrt na Ashabi Kehf, i kaže, 
da se iz teksta Kur'ana ne može zasi- 
gurno zaključiti da ih je bilo sedam. 

Čuo sam da je ovih dana u nekom 
arapskom časopisu osporeno da je pe- 
ćina kod Tarsusa zaista ona ista pećina 
u koju se sklonio Ashabi Kehf. 

Ne treba prešutiti da posjeta pećini 
djeluje na čovjeka. Akšam smo klanjali 
u dotičnoj džamiji i vratili se u Adanu 
na konak. 

U srijedu 14. februara napustili smo 
Adanu i nastavili put preko Anadolije 
do sirijske granice. Putovali smo cijeli 
dan. Put je odličan sa brojnim ozna- 
kama. Noć nas je zatekla blizu sirijske 
granice, i Turska pogranična straža 
nam je dala pratnju da ne zalutamo. 
Džip je išao pred nama, dok su dva 
vojnika pratioca unišla u naš autobus. 
Obadvojica su bili hafizi, i zamolili, da 
u njihovo ime izreknemo Salatu-Selam 
(pozdrav) Hazreti Muhamedu S. a. v. S. 

Prešli smo sirijsku granicu i preno- 
ćili u autobusu i pred autobusom (na 
poljskim dušecima). Bilo je i zabavno 
i bez teškoća. Ovo je bila sporedna po- 
granična stanica, pa smo se dosađivali, 
čekajući 9 sati, evropski početak rad- 
nog vremena. Po evropskom radnom 
vremenu posluje se u Turskoj i arap- 
skim zemljama, osim Saudijske Arabi- 
je. Naše časovnike smo pomakli još za 
jedan sat naprijed. Na granici je bilo 

mnogo autobusa sa turskim hadžijama. 
Koristio sam priliku i stupio u razgovo- 
re. Organizacija putovanja na Hadžje 
u Turaka raznovrsnija, jednostavnija 
i primitivnija. Građani većinom kori- 
ste avione a seljački svijet autobuse. 
Nailazio sam na vrlo pobožne i učene 
ljude. To me je čudilo jer su medrese 
bile zatvorene. Na moje pitanje gdje ste 
učili, odgovarali su: Tahtel-erd, ili, Jer 
altinde — pod zemljom. Tako sam sa- 
znao, da su širom Anadolije vrijedni i 
pobožni alimi u svojim kućama imali 
zemunice i u tim zemunicama držali 
predavanja i svoja zaduženja i emanete 
prenosili na mlađe. Ne znam kome bih 
se više divio, učiteljima ili učenicima. 
Umrlim ustazima sam učio Fatihe, a 
živim preko njihovih bivših učenika 
slao selame. O svojevremenom posto- 
janju ovih podzemnih učilišta spome- 
nuo je Savjetnik Vrhovnog islamskog 
starješinstva iz Ankare Jašar efendi- 
ja na predavanju u Kuvejtu. I onje bio 
učenik tih učilišta. Ovakovi su kasnije 
polagali ispite ili se doškolovali u arap- 
skim zemljama. Turske hadžije su se 
mnogo interesovali o nama, i bili izne- 
nađeni brojem naših hadžija. Vidio sam 
i dosta Kurda. 

Sirijsku teritoriju na ovoj relaciji 
brzo smo prešli i došli na granicu Ira- 
ka. Ovdje je procedura ulaska bila brža. 
Preko Mosula išli smo put Bagdada. 
Putje i u Iraku vrlo dobar ali su ozna- 
ke vrlo rijetke i nedovoljne. Bili smo i 
zašli sa glavne ceste, tako smo tu noć 
nepredviđeno prenoćili vani. U Bagdad 
smo došli u petak, 14. februara, kad se 
je odjutrilo. Naši studenti u Bagdadu 
bili su pripremili doček kod Azamija 
džamije, i čekali nas do kasno na ve- 
čer. Rekli su nam, da je bilo dosta svi- 
jeta koji je čekao jugoslavenske hadžije. 


O BAGDADU 

Prvi put sam čuo za Bagdad u IV. 
razredu medrese na času istorije isla- 
ma iz usta rahmetli direktora Muha- 
med ef. Dizdara. Bio je vrlo strog i znali 
smo, da jednim pogledom i u razredu 
i izvan razreda, sve ocjenjuje. Kako 
sjediš ili stojiš, kako si odjeven i koli- 
ko čist, kako odgovaraš i kada znaš i 

ne znaš itd. Ali ponekad, i pored sve- 
ga toga, žalili smo da prekine preda- 
vanje iz pojedinih jedinki istorije isla- 
ma, kada zvono oglasi prestanak časa. 
Jedno takvo nezaboravno predavanje 
bio je i Bagdad. Kasnije, kroz čitanje, 
znanje o Bagdadu je raslo, i napokon, 
putujući na Hadž došlo se i u Bagdad. 

Zbog zakašnjenja, koje sam spome- 
nuo, grupni program je odgođen sa pet- 
ka na subotu, i u petak smo mogli ići 
kud ko želi. Dobro su nam došli naši 
studenti, muškarci i ženske, brzo se 
kolona hadžija razišla po divnom Bag- 
dadu. Sa trojicom drugova odmah sam 
posjetio turbe Abdul-Kadira Gejlani, 
u istoimenoj džamiji klanjao Džumu i 
prisustvovao Zikru. U međuvremenu 
predstavio sam se Sejjid Jusufu Gejla- 
ni, glavnom šejhu Kaderijskog tarikata 
(reda) za sve zemlje gdje ima Kaderija 
(Hadimu Sedžadžadetil-Kadirijje). Od 
ićindije do kasno poslije jacije vodao je 
po Bagdadu mene i Mujagu Baščau- 
ševića mlađi šejh Sejjid Burhanuddin 
Gejlani. Ne mogu ni da se prisjetim 
koja smo sve mjesta posjetili, posebno 
mezarluke (grobove) bagdadskih uče- 
njaka i pobožnjaka. 

U subotu, 15. februara bio je gru- 
pni obilazak. Posjetili smo tri centra: 
Kjazimijju, Azamijju, Šejh Abdul-Ka- 
dira, Šehiska džamija, Luk neznanog 
junaka, Trg žrtava slobode, i vozili se 
kroz Bagdad i uz obalu Tigrisa. To je 
sve bilo kao kratak san. Proslavljeni 
Bagdad iz Hiljadu i jedne noći nije se 
mogao nagledati za tako kratko vrijeme. 
Nisam udovoljio želji Sejjid Burhanud- 
dina da i u subotu sa njime nastavim 
razgledanje Bagdada, Smatrajući se 
moralno obaveznim da bude na uslu- 
zi našim hadžijama, gdje se bude čuo 
perzijski govor, ili vodičima, ako im za- 
treba usluga istorijsko-šerijatskog ka- 
raktera. Toga dana naše rukovodstvo: 
Hadžiabdić, Đozo, Sahačić i Jusufspa- 
hić, u pratnji Nijaza Šukrića, pred- 
stavnika naših studenata, primljeno 
je kod Predsjednika Iračke Republike. 
Od predviđenog programa nije ostva- 
rena posjeta čuvenom gradu Samerri 
(Serre men rea — Razveseli se ko ga 
vidi), nadajući se da ćemo tamo otići 


SE IE 


u povratku s Hadža. Međutim, Hadži 
hafiz Fuad ef. Subašić, sa grupicom 
Zeničana, nisu današnji posao osta- 
vili za sutra, i posjetili su Samerru u 
večernjim časovima. 

KJAZIMIJJA, Halifa Ebu Džafer 
el-Mensur otkupio je od nekih šezde- 
setak vlasnika zemlju u naselju Bag- 
dad na desnoj obali Tigrisa, u želji da 
na tim površinama podigne novu pri- 
jestonicu i udalji se od Kjofe, tvrđave 
Alevija. (Alevija su direktni potomci 
Muhammeda a. s. od kćeri Fatime). 
Mensur je konzultovao hiljadu raznih 
stručnjaka, od krupnih graditelja do 
najsitnijih zanatlija, i pristupio grad- 
nji dvorca Kasruzzehab sa zelenim 
kubetom. Kamen temeljac položio je 
lično Mensur 145 hidžretske tj. 767 
kalendarske godine. Odmah uz dvo- 
rac počela je i gradnja ostalih dvor- 
skih i državnih zgrada. Ovaj tzv. okru- 
gli grad opasan je visokim zidom sa 
nizom osmatračnica i četvera velika 
vrata po imenima: Šam, Basra, Kofa 
i Horasan. Oko zida je iskopan dubok 
kanal sa vodom. Ispred četiri kapije 
počela je izgradnja novih poslovnih i 
stambenih zgrada, iz čega je kasni- 
je izrastao slavni Bagdad. Službeni 
naziv ovog grada bio je Darus-selam 
(Grad spasa i mira). Domalo pošto je 


završen Zlatni dvorac sagrađen je i 
drugi, Kasrul-Huld. 

Prva žrtva neminovne smrti u novoj 
prijestonici bio je Halifin najstariji sin 
Džafer. Ukopan je na posebnoj parceli 
prozvanoj Kurejševičko groblje. U ovo 
groblje ukupan je 183/799 Imam Musa 
Kjazim sin Džaferi Sadika i mjesto 
prozvano Kjazimija, kao što se i da- 
nas zove. Uz Musa Kjazima ukupan 
je 220/835 njegov unuk Imam Muha- 
med-Dževad-Tekij. Nad Kjazimovim i 
Dževadovim rakama danas stoje dva 
zlatna kubeta i uz njih velebna dža- 
mija sa četiri pozlaćene munare — ču- 
vena Kjazimija o kojoj je ovdje govor. 
Ja sam nemoćan da opišem vanjsku 
i unutarnju ljepotu Kjazimije. Poseb- 
nu radnju o Bagdadu napisaće Nijaz 
ef. Šukrić sa fotografijama. Ne mogu 
prešutjeti da sjaj, dragulji i zlato na 
grobovima ove dvojice imama oduda- 
raju od smjernica života koje su oni 
preporučivali i odvodi srce od skruše- 
nosti. U Kjazimiji je ukopano niz dru- 
gih znamenitih muslimanskih ličnosti, 
između ostalih i Imam Jusuf prvi bag- 
dadski nadkadija (kadil-kudat), i prvi 
učenik Imama Ebu Hanife. 

Predio Kjazimija je zapadni dio 
Bagdada, za razliku od Azamijje istoč- 
nog dijela. 


Mensurova džamija je nekoliko puta 
proširivana i petsto godina je slovila kao 
prva. U njoj je uvedena služba mubelli- 
ga — prenošenje tekbira i selama u na- 
mazu i nošnja crnih džubeta. Govorilo 
se da su tri posebne ljepote i manife- 
stacije: Teravih namaz u Meki, Džuma 
u Bagdadu (Mensurovoj džamiji) i Ra- 
mazanski Bajram namaz u Tarsusu. 

Kasnije halife, emiri i sultani sa- 
gradili su niz objekata, ali ih je većina 
stradala od ratova i poplava. Turbeta 
su nadživjela dvorce. Turbeta su kasni- 
je podignuta i na njih se i danas troši 
iz Petine koju daju Šiije. 

AZAMIJJA. Naiistočnoj strani u pre- 
djelu Horasanske kapije Halifa Mensur 
je sagradio dvorac svome sinu prestolo- 
nasljedniku Mebdiji i vojne kasarne, iz 
predostrožnosti i opreznosti. U ovome 
predjelu je ukupan Imam Ebu Hanife, 
i kasnije po njegovom turbetu i džamiji 
cijela ova strana je nazvana Azamijja. 
Dvorci čuvenih velikana Bermekija su 
nicali u ovome kraju. Kjazimijja, kao da 
je bila arapska, a Azamijja perzijska 
tvorevina. U istočnom dijelu su pala- 
te: Kasrut-Tadž i Kasrul-Firdevs, z0- 
ološki vrtovi, tri čaršije, Darus-Šedže- 
re (Cvijetni park), Medrese Nizamijja, 
Mustansirija i Ismetijja te brojne druge 
znamenite naučne i kulturne ustanove. 

Obadva dijela Bagdada imala su svoje 
čuvene bolnice. Imami Azamova Dža- 
mija i turbe su danas centar Azamijje. 

Kršćani i Židovi već u prvim godi- 
nama podizanja Bagdada sagradili su 
svoje crkve, manastire i bogomolje i uži- 
vali punu vjersku autonomiju. 

Ako uporedimo postanak i sadašnji 
značaj Kjazimijje i Azamijje, vidjet ćemo 
da su im izmijenjene uloge. Kjazimijja 
je šiijski a Azamijja sunnijski centar. 
U sjaju i raskoši Azamijja danas Zao- 
staje za Kjazimijjom, ali sam se u njoj 
osjećao blažen. Skrušeno sam sjedio 
pokraj Imam Ebu Hanifina kabura, i 
prisjećao se riječi svoga nezaboravnog 
profesora Ahmed efendije Bureka, da 
je budućnost hanefijskog mezheba. 

Neuporedivo su manje razlike iz- 
među islamskih sunnija i šiija nego 
između kršćanskih crkava; katoličke, 
pravoslavne i protestantske. Ključno 
pitanje je Imamet — Vrhovno vjersko 
starješinstvo. Po šiijskom učenju le- 
gitimne vjerske starješine su poslije 
Hazreti Alije bili njegovi potomci po 
imenu: Hasan, Husejn Zejnul-Abidin, 
Muhamed Bakir, Džafer Sadik, Musa 
Kjazim, Ali Rida, Muhamed Dževad Te- 
kij, Ali Nekij, Hasan Askeri i Muhamed 
el-Mehdi. Muavija je iznevjerio obećanje 
dato Hazreti Hasanu i posve suprotno 
tradiciji po kojoj je izvršen izbor prve 
četvorice halifa uzurpirao zvanje halife 
i svog zločestog sina Jezida proglasio za 
budućeg halifu to jest zaveo monarhiju. 
Sunnije pak smatraju daje ipak valjan 
hilafet i nedostojne osobe ako to izrav- 
no ne šteti vjeri. (Mutekelliminsko uče- 
nje). Sunnije-Mutesavvifini smatraju, 
da se je Hazreti Hasan odrekao vlasti 
u korist Muavije u namjeri da spriječi 
bratoubilački rat među muslimanima i 
daje za nagradu od Boga dobio Kutbi- 
jjet (Stvarno prvenstvo u vjeri) koje je 
prošlo na njegove potomke do Muha- 
meda Mehdije. Od nestanka Mehdije 
kutbijet je bio sakriven do Abdul-Kadira 
Gejlani, prvog osnivača Tarikata. On 
je srednji kutb. Posljednji kutb će biti 
Imam Muhamed el-Mehdi. Mutekelli- 
minu su mišljenja da očekivani Meh- 
dija — obnovitelj islama koji će zavesti 
pravcu — ne mora biti ličnost Imama 


BEHAR 127 109 


HADŽIJSKI PUTOPISI 


Muhamed el-mehdije kojeg je nestalo. 
Kroz stoljeća u ovo pitanje se uvukla 
politika i zasjenila ga. 

ŠEJH-ABDUL-KADIR GEJLANI. 
Babaš-Šejh je dio grada gdje se nalazi 
turbe, džamija, tekija, medresa i bi- 
blioteka Šejh Abdul-Kadira Gejlani. 
Položaj i raspored ovih zgrada sličan 
je rasporedu i položaju Gazi Husrevbe- 
govih objekata: turbeta, džamije, Ha- 
nikaha i Kuršumlije, s tim što su Ab- 
dul-Kadirovi u jednoj avliji, dok ih kod 
Gazi Husrev-bega dijeli ulica. Turbe je 
veće od Gazijina i unutrašnjost mu je 
od kristala, a oko kubure je srebrena 
ograda. Po sredini ograde su stihovi 
posvećeni Abdul-Kadiru. Po prostoru 
džamija je možda veća od Begove, ali 
nema tetimmi. Prostor ispred turbeta 
i džamije je kasnije adaptiran i pokri- 
ven, ali umanjuje ljepotu izgleda gra- 
đevina. Između turbeta i džamije s jed- 
ne strane i tekije, biblioteke i medrese 
s druge strane je povelika avlija. Ove 
tri zgrade su vrlo slične našem Đula- 
ginom dvoru. U odajama prizemlja su 
kaburi porodice Gejlani, a iznad njih 
na spratu su spomenute ustanove. To 
je za naše pojmove neobično. Ovakova 
primjena je i u dvorišnim zgradama 
Kjazimijje i Azamijje, te u Kerbelatu 
i Nedjefu, a donekle i oko FEmevijske 
džamije u Damasku. Biblioteka je mo- 
derno uređena i spada među najbolje 
uređene biblioteke Bagdada. Ima vrlo 
vrijednih rukopisa, ali su dvije bilješke 
naročito privukle moju pažnju. Jedna 
knjiga je pisana 444 hidžretske godi- 
ne, a na drugoj je zapisano, da je izva- 
đena iz Tigrisa, to jest da je pripadala 
biblioteci čije su knjige Mongoli bacili 
u Tigris. Knjiga je oštećena i na njoj se 
jasno vidi da je bila u vodi. 

Medresa ima 50 učenika i tri mu- 
derisa. Muderisi su ujedno i imami u 
dotičnoj džamiji, i to: jedan za sabah 
namaz, drugi za podne i ikindiju a treći 
za akšam ijaciju. Četvrti imam je Ša- 
hijskog mezheba i klanja rani sabah. 
Zikir se obavlja u džamiji, svakim da- 
nom poslije jacije namaza i petkom po- 
slije Džume. Imaju dva šejha zadužena 
zikrom. Sejjid Jusuf Gejlanije starješi- 
na svega. Duhovno, on je predstavnik 

cjelokupnog kaderijskog tarikata, a 
pravno, on je i mutevelija ogromnih 
kaderijskih vakufa. Na povratku sa 
Hadža jedan dan smo ostali u Bagda- 
du. Na širem prijemu posjetitelja iz ra- 
znih zemalja Sejjid Jusuf je istakao da 
cijeni posjetu koju su mu učinili pred- 
stavnici jugoslavenskih muslimana 
Hadži Husejn ef. Đozoi Hadži Naim ef. 
Hadžiabdić, i izjavio, da se Hadži Sina- 
nova tekija u Sarajevu može ubrojiti u 
listu najstarijih žarišta. Saglasan je da 
se zgrada tekije koristi još i za druge 
srodne službe u svrhe koje su korisne 
Islamskoj vjerskoj zajednici u Jugosla- 
viji. Prisutni su bili prijatno iznenađe- 
ni kad sam im pružio izvjesna obavje- 
štenja o životu muslimana u Sarajevu. 
Sejjid Jusuf ukazuje i izvjesnu pažnju 
našim studentima koji se koriste bibli- 
otekom. U knjizi Vodič kroz Bagdad u 
prošlosti i danas, iz 1958. godine, spo- 
minje se 48 medresa, 65 musafirhana 
i tekija, 19 biblioteka, te niz velikih i 
povećih džamija, zatim turbeta, banja 
i slično, razasutih u 48 gradskih centa- 
ra. Mi pak, imali smo vremena vidjeti 
samo tri centra. 


U Medini 

Put od Meke do Medine dugačak je 
455 km i vodi preko moderno lučkog 
grada Džide. Cijeli dan smo proveli u 
vožnji sa odmorima za podne-namaz i 
ićindiju. Kratko smo se zadržali u ma- 
loj oazi Bedr, gdje pored zelenila ima 
i potočić. Nismo išli na bojište Bedr. 
I akšam smo klanjali u putu uz kra- 
ći predah. 

Slušao sam da se prvo ugledaju mu- 
nare medinenskog Haremi Šerifa bilo 
da se dolazi autom ili avionom, i tu sli- 
ku smo očekivali, sa posebnim uzbu- 
đenjem. I ugledali smo ih pa ustali na 
noge. Kroz autobus je zabrujalo učenje 
salavata i osjetili smo se kao elektrizo- 
vani. Primjećivalo se da ulazimo u grad, 
ali smo ipak skrenuli sa glavne ceste 
i izgubili munare. Sahačić se obratio 
jednom taksi šoferu i on nas je ubrzo 
uveo u grad i doveo do traženog skve- 
ra gdje nas je čekao Delilov sin, kojeg 
smo vidjeli u Meki, kad se interesovao o 
našem dolasku u Medinu. Deset naših 


autobusa sa blizu 400 hadžija razmje- 
šteno je u nekoliko zgrada. Zgrada gdje 
je naš autobus raspoređen bilaje velika 
i komforna. Nas pet-šest uz Sahačića 
smjestili smo se u potkrovlju sa dvije 
terase i hladnim holom. Sa terase sam 
posmatrao haremske kandilje. Klanja- 
li smo jaciju, pripremili poljske duše- 
ke i spremali se na počinak. Naš šofer 
Mehmed me jje pitao zašto drugačije ne 
okrenem svoj ležaj i ne napušem du- 
šek. Indiskretno sam dao odgovor, da 
ne želim u Pejgamberovom gradu spa- 
vati na dušeku i nogama biti okrenut 
Revzai-Mutahheri. Iako nisam želio 
da brzo zaspim, umor me je svladavao. 
Budnost je zamijenio san. 

Dobro smo podranili, ali jedva uniš- 
li u harem od svjetine. Tada sam uto- 
nuo u pravi san. Želja da se nađem 
u Pejgamberovom haremu postala je 
stvarnost. Kao u groznici klanjao sam 
sabah. Medinenski harem je nekoliko 
puta manji od mekanskog, pa glasovi i 
imama i mujezina kao da su kraj tebe 
(prenosi preko zvučnika). Kao automat 
sam koračao prema časnom mjestu, gdje 
je ukopano ovozemaljsko tijelo ponosa 
svjetova, posljednjeg Božjeg vjerovi- 
jesnika Muhameda, Sallallahu teala 
alejhi ve sellem, i njegovih drugova 
Hazreti Ebu Bekira i Hazreti Omera, 
radijallahu teala anhuma. Znao sam da 
me od toga mjesta dijeli nekoliko pre- 
grada. Gušio sam se od ljubavi, uzbu- 
đenja i stida. Isprekidano, slog po slog, 
kao dijete koje tek progovara, izgova- 
rao sam riječi: ESELAMU ALEJKE JA 
RESULALLAH... Vjerovao sam i znao 
da me On, Božji poslanik, vidi, čuje i 
odvraća selam. Pa zar ima većeg za- 
dovoljstva i sreće od takvog doživljaja? 

Upute koje sam dobio u Konji od 
Hadži Husejn ef. Holata, kako se tre- 
ba ponašati pred Rivzai Mutahherom 
nisam mogao izvršiti, jer se nisam 
mogao savladavati. Suze same teku, a 
srce drugačije kuca. Kroz ograde sam 
gledao a srcem ljubio zemlju oko Mu- 
barek Revze i jezikom micao: Šefa-at 
Ja-Resulallah, Šefa-at, Šefa-at... 

Medinenski harem je opasan sa če- 
tiri strane visokim zidovima, pred njim 
od strane juga prema Kibli, desnim od 


strane zapada, lijevim od strane istoka 
i zadnjim od strane sjevera, kroz koji 
se obično ulazi u naše džamije to jest 
prema Mihrabu. Prednji zid je dug 86 
metara, desni i lijevi po 116, a zadnji 66 
metara. Razlika u dužini između pred- 
njeg i zadnjeg zidaje 20 metara. Ima pet 
znamenitih vrata (kapija). Na desnoj 
strani su Vrata Milosti (Baburrahme- 
ti), na lijevoj Babu Džibrile (Đebrailova 
vrata) i Vrata za žene (Babunnisai) i na 
sjevernoj strani Babul-Medžidi (Medži- 
dova vrata). Osim ovih kapija ima još 
vrata Ebu Bekrova, Omerova, Osma- 
nova, Sultan Abdul-Aziza (Turskog) i 
Kralja Abdul-Aziza Saudi Arapskog. 
U prošlosti, Pejgamberova džamija je 
nekoliko puta proširivana i dograđiva- 
na, te adaptirana. Te radove izvodili su: 
Halife Omer i Osman, Velid iz dinastije 
Omejevića, Mehdija iz dinastije Aba- 
sovića, Zahir Barbaros, Ešref Berispaj, 
Zahir Berkuk, Kajitbaj, te turski sul- 
tani, Selim H. Sulejman, Abdul-Aziz, 
Abdul-Medžid, Abdul-Hamid II (uveo 
električno svjetlo) i Kralj Abdul Aziz i 
sin mu Saud. 

Prema slovu vjere površinu Medi- 
nenskog harema dijelimo ovako: pro- 
stor džamije iz vremena Muhameda a. 
s. (Mesdžidi Nebevijj), prostor gdje su 
ukopani Božji poslanik i prva dvojica 
halifa Ebu Bekr i Omer, i prostor dobi- 
ven kasnijim proširivanjima harema. 

U prednjem dijelu od Minbera pa 
lijevo do Turbeta je prvobitna džami- 
ja, ona je 22 metra duga i 15 široka. 
Zgrada turbeta je 16 metara duga a 
15 široka. Oni su kako se vidi u istim 
ravnim linijama. Preostalih 48 meta- 
ra prednje dužine je prošireni prostor. 

Desna strana Muhamed Pejgambe- 
rovog a. s. tijela okrenuta je liniji Ki- 
ble. Iz počasti Božjem poslaniku, Ebu 
Bekrova glava je pored nogu Muhame- 
dovih a. s., a Omerova glava je iz poča- 
sti prema Ebu Bekru prema njegovom 
ramenu, sa lijeve strane Pejgambero- 
vog tijela. Njegujući ovakav princip 
muslimanski kaburi (grobnice) nisu u 
ravnim linijama (po koncu). 

Njihova tri kabura opasana su Zi- 
dom visokim pet metara od bijelog i 
crnog kamena sa kubetom, u obliku 


peterokuta, za razliku od Kabe. Iza 
ovog prvog zida je drugi zid izliven od 
olova jajolikog oblika do duboko ispod 
tla zemlje. Ovaj olovni zid zastire neko- 
liko skupocjenih prekrivača, koji takođe 
služe kao zidovi. Posljednji je rešetkasti 
zid od bakra (kao mušebak) iznad koga 
je zeleno kube El-Kubbetul-Hadrau"). 
U međuprostoru između mušebak-zida 
i posljednjeg zelenog zastirača su smje- 
šteni skupocjeni predmeti. 

Na dvije strane (prednjoj i lijevoj) 
ovog rešetkastog zida imaju prozori, 
prema kojima se stane kada se iskazuje 
poštivanje Božjem poslaniku, pa Ebu 
Bekru i onda Omeru. Za te pozdrave i 
dove sastavljeni su naročiti tekstovi na 
arapskom jeziku, ali se hadžije mogu 
služiti i izrekama na našem jeziku. Sa 
sve četiri strane imaju po jedna vrata. 
Svaki prozor i vrata imaju svoje ime. 

Imao sam sreću uhvatiti mjesto za 
podne namaz pred Tehedždžud vra- 
tima Hadžrei Seade. Sa toga mjesta 
nisam se micao sve do završetka ikin- 
dije namaza. Te časove nikada neću 
zaboraviti i za njih je vrijedno živje- 
ti. Stvarnost da si pred Pejgamberom 
prožima te i budi čuvstvo miline i to 
nije moguće ni kazati. Nije moguće 
da čovjek, koji makar i površno spo- 
zna sebe, ne vjeruje Boga. Svijest da 
si biće obdareno savršenstvima, do- 
vodi do pijedestala najveće časti da si 
rob, ali Božji, a ne čovjekov. Stoga je 
najveće zadovoljstvo služenja Tvorcu 
Bogu za dobro čovjeku. 

Poslije završene ikindije ovog prvog 
dana boravka u Medini utopio sam se 
u čaršiju — more ljudi raznih jezika i 
boja kože — zadovoljan i ponosan što 
sam obavio hadž i kao ovozemaljsku 
nagradu za to koračam po Medinei 
Munevveri. Sa sve četiri strane hare- 
ma je veliki trg na koji se nadovezuju 
čaršije sa širokim ulicama i uskim so- 
kačićima. Sve dućan do dućana. Svega 
u izobilju i šta ti duša zaželi. U svakom 
kutku možeš naći po kojeg našeg hadži- 
ju kako nešto traži i kupuje. Niti traže 
prevodioce niti se boje da će se zagubi- 
ti. Poneka žena u tome čak i prednjači. 
Haremi šerifi haremske kapije su kao 
orijentacija u kretanjima. 

Na čaršiji od mihrabske strane je 
nova biblioteka u zgradi pod kubetom 
sa tri sprata i galerijama kao što su 
lože i balkoni u našim kinima i pozo- 
rištima. Organizacija u radu biblioteke 
je na evropskom nivou. Kad su saznali 
da sam i ja bibliotekar; bili su još sr- 
dačniji i željeli da mi pokažu sve svoje 
raritete. Pričao sam im o našoj Gazi 
Husrevbegovoj biblioteci. 

Od Babul-Džibril vrata vodi put pre- 
ma Dženneti Beki'i (Bekiji) medinen- 
skom groblju još iz doba Božjeg posla- 
nika. Skrene se na desno i dođe ravno 
pred zidine groblja. Imaju dvije velike 
kapije do kojih vodi po nekoliko basa- 
maka. Unutra je kao u košnici, jedni 
dolaze a drugi odlaze. Prvi zijaret su 
Hazreti Fatima, hazreti Hasan ijoš dva 
njihova potomka — imama. U vrhu gro- 
blja u lijevom ćošku je Hazreti Osman, 
treći halifa. Ovdje je ukopano puno as- 
habai drugih znamenitih islamskih ve- 
likana. Između ostalih i Imam Malik. 
Pri ulazu, prepoznao me je muderis iz 
Nedžefa, s kojim sam razgovarao na 
saudijskoj granici, i on mi je bio vodič 
(delil). Kaburi su obilježeni običnim 
kamenim nišanom, a predjel označen 
sa malim zidom od sitnijeg kamenja. 

Poduže sam se zadržao u posmatra- 
nju Hazreti Fatima kabura, prisjećajući 
se velike ljubavi koju prema njoj gaje 
naše muslimanke. Ljubav muslimana 
prema Ehli Bejtu to jest najbližoj Mu- 
hamedovoj a. s. rodbini je vrlo velika. 
To su ovih petero: Muhamed, Fatima, 
Alija, Hasan i Husejn. No, ponegdje 
ta ljubav se i profaniše, najčešće zbog 
teškog neznanja. 

Posebno me interesovalo to, kako 
se i danas u to isto groblje kopaju me- 
dinelije. U Medini, a i Meki, drugačije 
su geografske prilike, i kosti se sku- 
pljaju ujedan kraj, a u istu raku nakon 
određenog vremena polaže se drugo 
umrlo lice. Tako se radi kroz stoljeća 
sve do danas. 

Prisjećao sam se jednog hadisa kad 
je Muhamed a. s. obnoć otišao u Dže- 
neti Bekiju, pa sam jednom poslije ja- 
cije otišao da vidim kako je sada tamo. 
Vrata su obnoć zaključana, ali je pred 
njima kao vašar sve do kasno u noć. 

Jednog prijepodneva smo obišli za- 
jednički Uhud i Hendek, dva poznata 
istorijska mjesta, i klanjali u Mesdžidi 
Kuba i Mesdžidi Kibletejnu. Nismo išli 
baš na bojište Buhuda. I na ovim mje- 
stima je glavni vodič Jusufspahić bio na 
korist hadžijama iznoseći im ukratko 
značaj dotičnih mjesta. Jednog prije- 
podneva sa našim rukovodstvom bio 
sam u studentskoj četvrti na periferiji 
Medine. Prodekan mladog teološkog 
fakulteta je vitalan mlađi čovjek i kao 
da sumnja u vjerske slobode kod nas. 
Nije ga zadovoljilo to što je slobodan 
dolazak na hadž i znatiželjno je pitao 
Đozu da li nam je odobrena količina 
novca zaista dovoljna. Njihov fakul- 
tet još nije dao svoje prve apsolvente. 
Najteži im je problem kuhinje u stu- 
dentskim domovima. Studenti su iz 69 
različitih zemalja, raznih klimatskih 
područja i raznih nacionalnih kuhinja. 
Fakultet je prisiljen da im obezbjeđu- 
je hranu kod privatnika i u gradskim 
aščinicama. Ovdje kod prodekana do- 
šao sam u vezu i razgovor sa jednom 
delegacijom iz Mauritanije, i u šali 
im prigovorio, zašto se ne ujedine sa 
Marokom. Objasnili su mi da oni ne 
bježe od ujedinjenja, ali neće prostog 
prisajedinjenja. Oni imaju svoju tra- 
diciju, a kultura im je starija nego u 
Maroka. Nisu mi zamjerili na prigo- 
voru. Zajedno smo obišli i fakultetsku 
biblioteku koja je vrlo moderno ure- 
đena. Tamo su nam nudili na poklon 
knjiga kakvih smo htjeli. 

Po preporuci iz Konje, u Medini sam 
se sastao sa Hadži Fehmi efendijom Ko- 
njalijom, koji je zbog negodovanja na 
neke antimuslimanske poteze Kemala 
Ataturka odselio u Medinu. 

Iako je zagazio u deveti decenij ži- 
vota ipak je svjež i živahan. Uoči petka 
sam bio kod njega na Medžlisi Zikru. 
Posebno su mi godile arapske melodije. 
Najčešći refren je ovaj sastav. 

Lailahe illellah! Lailahe illellah! 

Muhamed Resulullah Alejhi 
Salatullah. 

Bilo nasje iz raznih zemalja, od In- 
dije do Maroka. Zgrada u kojoj stanuje 
vlasništvo je kaderijskog vakufa iz Su- 
dana, klasični medinenski tip kuće sa 

vrlo prostranim prizemljem ispod cijele 
zgrade, zbog bolje hladovine. 

U ranije vrijeme oko Harema je bilo 
nekoliko medresa u kojima su stanovali 
učenici i studenti iz raznih krajeva mu- 
slimanskog svijeta. U nekoliko mahova 
bilo je tamo i studenata iz naših kra- 
jeva. Posljednji naš živi čovjek koji je 
učio u Medini bio je Hadži hafiz Fehim 
ef. Gušić, poznati sejjar vaiz iz Banja 
Luke (umro 1968. god.). U Medini su 
učili u doba Austrougarske okupacije 
ovih naši alimi: Hadži Husni ef. Nu- 
managić, fojnički pa visočki muderis, 
kasniji travnički muftija, Hadži Abdu- 
lah ef. Sofić, posljednji cazinski mude- 
ris, Hadži Hafiz Junus ef. Sokolović, 
otac Hadži Hafiz Sinan ef. Sokolovića 
te Hadži Ibrahim ef. Bukvić, imam i 
mualim iz Sarajeva. Hadži hafiz Husni 
ef. Numanagić i Hadži Hasanaga Ne- 
zirhodžić (trgovac iz Sarajeva) imali su 
svoj vakuf u Medini. 

Bilo se uvelo u praksu da se unapri- 
jed zakupi po jedan sat rada za službu 
čistača u Haremu i na to se dobivao 
poseban dokument. Jedan takav čas 
kupio je za sebe i Tajib ef. Saračević, 
muderis iz Sarajeva, ali mu nije došla 
reda (turnus) te službe. Dokument za 
ovo otkupio je Arhiv grada Sarajeva. I 
naše hadžije iz 1954. godine iz počasti 
Haremu miješali su malter prilikom 
radova na proširivanju Harema. 

Čuvari Hudžrei Seade zovu se age. 
Uvjet je da su sterilni i da su hafizi. 
Raspoznaju se po odjeći i imaju posebni 
mahfil (mahsuru) gdje se mogu naći. U 
znak pažnje hadžije im donese darove. 

Od Sultan Medžidovih vrata do 
mahsure aga je odjeljenje za žene u 
Haremu. Ovaj ženski predjel je vrlo 
koristan i praktičan za žene i osigura- 
va im širi prostor za namaz. 

Svaka pokrajina na svijetu, gdje 
stalno žive muslimani, ima svoje deli- 
le, tojest lica, koja se brinu za smještaj 
hadžija iz dotičnog kraja. To vrijedi i 
za Meku i Medinu. Koliko se sjećam, 
Bosna i Hercegovina ima 4-5 delila. 
Sandžak, Kosovo i Makedonija imaju 
svoje delile. Delili imaju svoje poma- 
gače (čirake). Smatram da tradiciju 
treba čuvati i hadžije upućivati svima 


delilima gdje pripadaju. Delil u Medi- 
ni, Abas Zahid je prerastao u mjenja- 
ča stranog novca (sarraf) i ne pokazuje 
dovoljno interesovanje. Međutim, Hafiz 
Džafer Fakih (nije delil) koji je manje 
boravio u Sarajevu od Abas Zahida, 
impresionira svojim prisjećanjima iz 
Bosne. Sahačić je opravdano reagirao 
na Zahidovu aljkavost. 

U Medini smo ostali šest dana itako 
nismo imali priliku klanjati 40 nama- 
za kako to preporučuje Hadis. Turske 
hadžije redovno ostaju osam dana. Osim 
redovnih pet namaza, nema drugih 
obaveznih ibadeta. Nekoliko puta je 
čuveni kairski hafiz Abdul-Basid učio 
Kur'an. Za požaliti je što i primas ca- 
rigradskih hafiza Hendeklija nije učio. 
Na desetine mjesta se kazuju vazovi. U 
Sudanu postoji poseban vakuf za vai- 
ze u dva harema. Ove godine prvi put 
kroz harem je zabrujao i srpskohrvat- 
ski jezik u vazu. Taj naš prvi vaiz bioje 
beogradski glavni imam Jusufspahić. 
Neka je sretno. U buduće ovo treba da 
bude zadatak. 

Muslimani širom svijeta gajili su 
ljubavi prema stanovnicima dvaju Ha- 
rema, Meki i Medini. Oni su u neku 
ruku bili veza unutrašnjosti sa ta dva 
duhovna centra. Delili, Arapi koji su išli 
po muslimanskim zemljama i obavljali 
bedeli hadž usputno su vršili i jednu 
kulturnu misiju. Preko njih se je širio 
govorni arapski jezik. Đaci medresa su 
preko njih naučili razgovarati arapski, 
makar i oskudno. Takav je bio slučaj i 
sa nama u Sarajevu. I drugi građani, 
koji su se družili sa delilima, ponešto 
su naučili arapski. Radi uspomene i 
rahmeta, spomenut ću ove delile, či- 
jih će se imena sjetiti starije Sarajlije, 
Mostarci, Banjalučani i Tuzlaci: Sejid 
Emin Akkad, Šejh Abas i Muhamed 
Mursi, Šejh Hasan Adžeb, Šejh Mu- 
hamed Bošnjak, Sejid Husejn Budej- 
ri, Šejh Hafiz Ibrahim Fakih i njegov 
sin Hafiz Džafer Fakih i drugi. Poznati 
muslimani natječu se ko će se sprijate- 
ljiti sa Mekelijom ili Medinlijom, koji 
radi bedeli hadža dođe u Kinu, a oni 
ga ožene i prime kao zeta. Naime, to 
su vrlo udaljene pokrajine, i putovanja 
i zadržavanja su trajala i po nekolike 


godine. Medinelije su više voljeni od 
Mekelija i smatrani su bližim nama 
Bošnjacima, jer Hazreti Pejgambera 
više volimo od Kjabe. Čak i Turska 
vlast je više simpatisala Medinu, što je 
Medina kasnije i opravdala. Medina se 
je žilavo branila i opirala blizu 15 mje- 
seci Saudijskom napadanju i predala 
se tek pošto je sklopljeno primirje, pa 
mir. U to vrijeme (1924./25.) zadesio se 
u Carigradu Hafiz Ebrahim Fakih sa 
svojim sinom Hafiz Džaferom. Kakoje 
Kemalistička vlast bila kivna na Ara- 
pe, Fakihu su prijatelji predložili da se 
privremeno skloni u Bosnu i Sarajevo 
i dali mu preporuku na Reisul-ulemu 
Čauševića i Šejh Behauddin ef. Siki- 
rića. Otac i sin došli su u Sarajevo i 
konačili u Nakšibendijskoj tekiji Nad- 
mlinima. Behauddin ef. im je ukazao 
svu moguću pažnju kao starješina te- 
kije, a također i Čaušević. U kratkom 
vremenu pristiglo je još Arapa koji se 
nisu mogli vratiti kući, pa su Hadži 
Hasanaga Nezirhodžić i braća Hadži- 
šabanovići smjestili Fakihe u Morića 
han. Građanstvo Sarajeva im je uka- 
zalo punu pažnju. Zadesio ih je i Ra- 
mazan pa su učili Mukabelu u Begovoj 
džamiji. I ja ih se sjećam iz tih dana. 
Stari Fakih je išao kao bedeli hadž za 
reisul-ulemu Šarca. Jednom drugom 
prilikom je dobio bedel iz Bijeljine, i 
u fijakeru od Tuzle do Bijeljine, prou- 
čio cijeli Kur'an napamet i u Bijeljini 
učinio hatmu. Hafiz Džafer je dola- 
zio još nekoliko Ramazana. Klanjao 
je Teravih namaz jednu sedmicu kod 
dr. Mehmeda Spahe a drugu sedmicu 
kod braće Hadžišabanovića u Morića 
hanu. Ikindijsku mukabelu je učio u 
stanu dr. Vejsila Bičakčića. U znak pa- 
žnje prema Sarajevu Hafiz Džafer sva- 
ke godine poziva na ručak sarajevske 
hadžije kad dođu u Medinu. 

Došao je i dan rastanka sa Medi- 
nom i Revzai Mutahherom. Većini nas 
to je padalo teško. Zaklonio sam se za 
jednu čursiju (stup) da posmatram 
kako se pojedinci odvajaju od Revze. 
Tik do mene došla je jedna crnkinja, 
stala i gledala u Revzu. Iskosa sam je 
posmatrao. Zasjale su joj suze u oči- 
ma, zatim se oči napunile suzama i 


kao kiša počele kapati niz lice. To me 
je duboko ganulo. Ljubav prema Mu- 
hamedu a. s. je Bogom dani dar koji 
se teško može objasniti. Prisjetio sam 
se Hadži Mehmed ef. Handžića, koji 
se jednom prilikom skrio za prozor da 
sluša ženski tevvid u kući gdje je sta- 
novao. Toje bilo 1942. ili 1943. godine 
u Bistriku. U mislima je povezao Bi- 
strik u Sarajevu i Revzai Mutahheru 
u Medini, ratno pustošenje i skup mu- 
slimanki koje su sa puno pobožnosti i 
skrušenosti činile zikir, veličali Božje 
Uzvišeno Ime i učili razne salavate. 
Tom prilikom Hadži efendija je došao 
do uvjerenja i zaključaka da je naša 
stara ulema bila u pravu što je vjer- 
ske pobude pri radosti i žalosti kori- 
stila i davala im oblik ibadeta. Rekao 
nam je tada, da više neće tevvide po 
smrti smatrati nekorisnim vjerskim 
novotarijama (bid'atima). Naš veliki 
ustaz Ahmed ef. Burek bio je uvijek 
na strani ovih skupova. Za momenat 
slika Hadži efendije i Bureka odvojila 
me je od gledanja u Revzai Mutahhe- 
ru. Posljednji časovi su mi bili najteži. 
I Sahačić je jecao. Čini mi se da bi i 
smrt postala slatki napitak uz Revzu. 
Čuvstva blaženosti i vjerskog zanosa 
uz Revzu toliko uzdižu i zanose, da se 
ljepše može zamisliti samo Huzur pred 
Stvoriteljem u Džennetu. 

U vrijeme Muhameda a. s. površi- 
na Medinenskog hatema zapremalaje 
2.475 m2. Kasnija proširenja su tekla 
ovako: Hazreti Omer — 1.100 m?, Hazreti 
Osman— 496, Halifa Velid — 2.396, Hali- 
fa Mehdija — 2.450, Melik Ešref Kajtbaj 
— 120, Sultan Abdul-Medžid — 1.293 i 
Kralj Abdul-Aziz Ibn Saud — 6.024 m2. 
Kako vidimo površina je gotovo sedam 
puta povećana. 

Priliv hadžija iz godine u godinu 
raste, što se vidi iz statistike hadžija 
koji prelaze Saudijsku granicu. U pro- 
teklih pet godina povećanja hadžija 
iz inostranstva teklo je ovako: 1965. 
— 283.319, 1966. — 294.118, 1967. — 
31.226, 1968. 318.507 i 1969. — 373.373. 
Ako se ovom broju dodaju i hadžije iz 
Saudijske Arabije sa cjelokupnim sta- 
novništvom Meke milionski broj had- 
žija je ipak u pitanju. 


HADŽIJSKI PUTOPISI 


Odmah poslije Dana Arefata, to jest 
za vrijeme Kurban Bajrama, specijalna 
statistička služba objavi podatke o bro- 
ju prispjelih hadžija iz raznih zemalja: 
arapskih, azijskih, afričkih i evropskih 
sa Amerikom. Za 1969. godinu ta služ- 
bena statistika glasi ovako: 

Arapske zemlje; ukupan broj: 
187.900, kako slijedi: 
Sirija — 12.814 
Libija — 16.560 
J. Arabija — 7.865 
Palestina — 536 


Dabi — 93, 
Irak — 24.858 
Jordan — 5.179 
Ebu Zabj — 441 


Tunis — 1.349 Libanon — 3.901 
Udžman — 24 Bahrejn — 1.967 
Egipat — 12.413 Sudan — 21.645 
Alžir — 7.053 Umman — 1.617 
Šarika — 32 Maroko — 9.445 
Kuvejt — 6.684 Jemen — 51.577 
Katar - 1.690 Resul-Hajme — 24 


Azijske zemlje, ukupan broj: 147.356, 
kako slijedi: 
Turska — 51.055 Indija — 16.154 
Indonezija — 17.072 Malezija — 6.591 


Cejlon — 450 Kambodža — 80 
N.. Kina— 8 Filipini — 2.823 
Iran— 13.642 Pakistan — 27.402 


Afganistan — 8.744 Tajland — 2.399 
Nepal— 79 Južni Vijetnam — 194 
Singapur — 255 Ostali — 418 


Afričke zemlje, ukupan broj 366.695, 
kako slijedi: 


Nigerija— 16.177 Senegal — 2.076 
Mali— 1.010 Gornja Volta — 1.184 
Uganda — 400 Tanganika — 392 
Liberija — 48 Zambija — 258 


Somalija — 1.517 J. Afrička 
Repub. — 1.333 
Togo — 50 Srednja Afrika — 129 


Sjera Leone — 188Džeziretu Muris— 45 
Niger — 2.058 Kenija — 1.616 
Mauritanija — 448 Gana — 295 
Kenija— 326 Obala slonovače — 597 
Čad — 3.065 Malakasi — 32 
Abesinija — 1.840Kongo Kinšasa — 33 
Kamerun — 1.263 Ostali — 74 
Dahomej — 214 


Evropske zemlje i Amerika, ukupni broj 
2.831, kako slijedi: 


Britanija — 573 Grčka — 183 

Portugal — 41 Francuska — 346 
Jugoslavija — 1.554 
SAD — 92 Ostali — 44. 

Najbrojnije su hadžije iz Jemena i 
Turske. Jemenske hadžije su dosta ne- 
obazrivi a najbolje paze na svoje žene. 
Crnci, osobito iz Konga i Senegala, 
vrlo su pažljivi i uljudni. Kad čovjek 
ne bi bio okupljen ibadetom, pružila 
bi mu se izvanredna prilika da na jed- 
nom mjestu posmatra ljude svih boja 
i svih mogućih rasa i jezika. Snaga 
vjere, koja ih sjedinjuje pri obredima 
hadža, je dominirajuća. U namaskim 
radnjama svaki pojedinac je dovoljno 
uvježban, svaki pojedinac skrušeno 
sluša učenje Kur'ana i svako na svoj 
način osjeća određeni užitak. 

Imami Gazalija, govoreći o hadžu, 
iznosi ovu crticu: 

Jedan učenjak poslije povratka kući 
sa hadža usnije san da je samo kod 
šest hadžija primljen hadž, a da ih je 
na Arefatu bilo šesto hiljada. Zabrinut 
za svoj hadž upitao je, šta je sa ostalih, 
pa mu je odgovoreno, da je Allah dž.š. 
iz svoje dobrote i milosti zbog one še- 
storice primio kao valjan (kabul učinio) 
i sve ostale hadžove, a da je on jedan 
od šestorice odabranih iz te godine. 
Ova crtica daje nam pouku da pravi- 
mo razliku između zasluženog i poklo- 
njenog radi drugog. Obadvoje je kabul 
(primljeno) ali postoji velika razlika u 
njihovu kvalitetu. 


Od Medine do Sarajeva 

Rano u nedjelju 9. marta 1969. osta- 
vili smo Medinu i krenuli kući. Prvi ko- 
nak je bio u pustinji, drugi u Rijadu, 
treći opet u pustinji, a četvrti i peti u 
Kuvejtu. U Kuvejtu se pročulo za naš 
dolazak, pa su nas odmah potražila 
dva mlađa brata porijeklom Mostarca. 
Njihov djed je u doba Austro-Ugarske 
okupacije ostavio Mostar i hidžret uči- 
nio (iselio se) u Tursku, i nastanio se u 
Palestini. Njegovi unuci su pred izrael- 
skom okupacijom našli sklonište u Ku- 
vejtu. Drago im da vide svoje zemljake 
i da razgovaraju "bosanski". Vruća im 
je želja da se ožene iz stare domovine, 
te je u toj namjeri stariji bio nekoliko 

sati u Mostaru. Žali što nije uspio naći 
svoje rođake. Od njih sam saznao da 
su palestinske izbjeglice čvrsto organi- 
zovani u Oslobodilački front i da svag- 
dje ulažu određeni postotak od svojih 
zarada za oslobođenje domovine. Puni 
su optimizma i vjeruju u uspjeh preko 
svojih vlastitih snaga. Za požaliti je što 
i mi muslimani sa jugoslavenskog pod- 
ručja ne osnujemo društvo za vezu sa 
našim iseljenicima kao što imaju Hr- 
vati, a vjerovatno i Srbi. Svugdje ima 
naših iseljenika koji se interesuju o 
svojoj staroj domovini i vole je. 

Mene lično nije zanimao Kuvejt, 
kao što me ne bi zanimao dnevni život 
kakvog bogatog princa ako živi sam 
za sebe. Ni posjeta vjerskom udruže- 
nju koje je priredilo prijateljsko veče 
našim i turskim hadžijama nije mi 
mnogo prijala. Naime, prvo su dali ri- 
ječ našem predstavniku Jusufspahiću 
pa onda turskom predstavniku Jašar 
ef. Makoliko daje IVZ u Jugoslaviji sa- 
nirala svoj rad i život, ipak smo mala 
vjerska zajednica u odnosu na Turke, i 
prvu riječ trebalo je dati Turcima. Ali, 
netrpeljivost iz prošlosti između Ara- 
pa i Turaka i ovdje je pokazala svoju 
prisutnost. Najnovija istorijska doku- 
mentacija govori, da je turski sultan 
Abdul-Hamid II, volio Palestinu i Ku- 
dusi Šerif ništa manje nego ih danas 
vole arapski kraljevi i predsjednici 
republika. On nije prihvatio nijedan 
prijedlog cionista, prema kome bi treći 
muslimanski Harem i Mesdžid Aksa, 
pripao židovskoj administraciji. Za 
osvetu, onaj isti turski državljanin Je- 
vrej kojeg je Abdul-Hamid odbio i nije 
htio prodati Jerusalim, bio je u Mla- 
doturskoj delegaciji od tri člana koja je 
imala zadatak da na svoje ruke primi 
Abdul-Hamidovu abdikaciju. Čudan je 
ovozemljaski život, ali, ništa ne treba 
shvatiti posve katastrofalno. Prema 
Imami Gazaliji pod zlom koje se već 
zbilo leži skriveno buduće dobro. Oku- 
pacija Jerusalima po Izraelu teža je za 
kršćanstvo jer tamo se rodio i živio Isus 
(Isa pejgamber). U blizini Jerusalima 
je Betlehem — kršćanska Ćaba, i teš- 
ko pada, da tom Ćabom upravlja ko ne 
vjeruje Isa Alejhisselama. 


Ipak se čovjek mora diviti upornosti 
Židova da osnuju svoju državu u Pale- 
stini. Sa njihovog vjerskog stanovišta 
teško im je vratiti Jerusalim. Za vri- 
jeme drugog svjetskog rata imao sam 
priliku kao bolnički imam doći u dodir 
sa dr. Kaunicom, poznatim ljekarom 
Židovom. Od njega sam čuo da Židovi 
u svojim dnevnim molitvama mole da 
umru u Palestini. 

13. marta krenuli smo prema Basri, 
gdje smo stigli predveče. Želio sam da 
posjetim kabur Hasani Basrije. Toje u 
mjestu zvanom Zubejr, 20 km daleko 
od Basre. Sa Huremovićem i Solakom 
uzeli smo taksi i vodiča, pa odmah po- 
slije akšama krenu za Zubejr. Na ovoj 
dionici puta posjetili smo još dvije dža- 
mije koje nose ime znamenitih ashaba, 
Hazreti Alije, četvrtog halife i Hazre- 
ti Talhe koji se ubrajaju u desetoricu 
koji će zasigurno ući u Džennet (Aše- 
rei-mubeššera). Kod ulaza u Zubejr 
zadesila nas je pješčana bura. Vjetar 
je bio toliko jak da je obarao i veliko 
drveće i nosio ljude. Auto se je sklonio 
ujedan kut uz Zubejrovu džamiju dok 
je bura prestala. Ovamo je prije nas 
stigao Subašić sa svojim Zeničanima. 
Zbog jake bure svjetla su bila ugaše- 
na i teškom mukom nasje šofer doveo 
do Hasani Basrinog turbeta. Ovdje je 
i turbe Ibn Sirina, osnivača nauke o 
tumačenju sna (Tabiru Ruja). Iskaza- 
li smo im dužno poštovanje i proučili 
Fatihe. Šofer nasje u znak pažnje pro- 
vozao kroz cijelu Basru, uzduž i popri- 
jeko. Iako je hotelijer bio vrlo pažljiv 
i uslužan, neke hadžije je nerviralo 
noćno kucanje novoprispjelih gosta i 
žestok lavež pasa. 

Sutradan preko Ammare nastavili 
smo put prema Bagdadu. Bio je mrak 
kad smo stigli. Put je vodio kroz ofi- 
cirsko naselje i vidjeli smo da je vojna 
pripravnost. Naime, u to vrijeme je u 
Siriji održavano zasjedanje Bas partije. 
Na zamolbu Sahačića vojnik motorist 
nas je proveo kroz Bagdad na drum 
za Kerbela. Bagdad je u noći čarobni 
grad. Naš autobus je morao usporavati 
vožnju jer je išao prvi, da se ostali au- 
tobusi ne zagube, pa je to dobro došlo 
da gledamo iluminacije na Eufratu i 


Tigrisu, i brojnim mostovima. Kad smo 
ostavili grad i stupili na magistralu, 
šoferi su požurili i brzo prevalili 105 
kilometara. Oko pola noći stigli smo u 
Kerbela. Iz daleka smo ugledali zlat- 
ne munare i dva velika turbeta i dža- 
mije. Brzo smo našli udoban konak, a 
većina je prenoćila u autobusima. Ja 
sam odmah otišao do Hazreti Husejna. 
Moglo se je ući u veliku avliju, dok su 
džamije i turbe bili zaključani. Jedva 
sam poslije uspio naći naše konačište 
i svoje društvo. Vodič i šofer imali su 
krevete a nas trojica smo koristili svo- 
je poljske dušeke. 

Kerbela je ime grada, a i pokrajine 
sa još dva velika grada Nedžef i Kofa 
i četiri manja: Ajnuttemre, Abbasijja, 
Husejnijja i Han-Hammad. Pokrajina 
broj 340.000 stanovnika, a Kerbela 
84.000. Kroz grad protječe rijeka Hu- 
sejnijja koja se ulijeva u Eufrat. Na 
ovom mjestu se odigrala kobna bitka i 
pao kao šehid sa 72 rane Hazreti Hu- 
sejn, 10. Muharrema 61. (680) godine. 
Jezidova vojska mučila ga je prije toga 
sa žeđom jer su im zabranjivali pri- 
laz vodi. To je dan žalosti kod šiija, a 
i znatnog dijela sunnija, simpatizera i 
pristaša tarikata. 

U doba vladavine Omejevića Hazre- 
ti Husejnovo turbe je bilo posve primi- 
tivno. Abasovički halifa Memun, drugi 
sin Haruni Rešida prvi je podigao pri- 
stojno turbe. Kasnije su ga dograđiva- 
li i proširivali: halifa Muntesir, Emir 
Muhamed Ebu Zejd i Emir Urman Ibn 
Šahin, Sultan Adudud-Devle Bujevići 
turski Sultan Murat IV. Turbe danas 
ima osam prostorija i služi ujedno i 
kao džamija, sa dimenzijama 95 x 75, 
27 metara visine i 10 vrata. Kabur je 
ograđen sa 12 mušebaka. Sve blista u 
zlatu, draguljima i raznom kristalu, da 
pamet staje. Desno i lijevo od glavne 
kapije sagrađena je po jedna munara 
obložena suhim zlatom. I kube je oblo- 
ženo zlatom a na vrhu je stalak sa ve- 
likim draguljima. U jednom odjeljenju 
je bogata riznica — muzej. 

Kojih 400 metara južno od Hazre- 
ti Husejnova turbeta je turbe Abbasa, 
Hazreti Alijinog sina iz drugog braka 
kojije poginuo na Kerbeli uz Husejna. 


I ono je vrlo bogato, ali munare nisu 
od zlata. U prvi mah mislio sam da je 
ovo turbe Hazreti Husejnovo. Bio sam 
i u jednoj nereformisanoj medresi u 
sklopu čaršije na dersu fikha. Čaršija 
je vrlo bogata. Ovdje smo jeli najljep- 
še hurme. Kuriozitet je, da vodaju po 
gradu krave i na licu mjesta ih muzu 
koliko zaželiš mlijeka. Uz jednu kravu 
biloje i vrlo mlado tele. Zaželio sam da 
kupim knjigu o Kerbelatu i obratio se 
jednom prolazniku u hodžinskoj nošnji. 
Nije me odveo u knjižaru nego u jednu 
kuću. Domaćin nas je primio vrlo lije- 
po i kazao mi se da je on muršid (vaiz) 
u Hazreti Husejnovoj džamiji a njegov 
stariji brat da je imam. Moj vodičje mi- 
slio da sam šiija i možda me zato i doveo 
njima. Kazao sam da smo mi jugoslo- 
venski muslimani sunije-hanefije, što 
je domaćin i predosjećao. Zaustavljao 
me je na konaku ili bar na ručku. Me- 
đutim, mi smo po programu još za koju 
minutu trebali krenuti. Za uspomenu 
mi je poklonio knjigu koju je napisao 
pod naslovom: Kelimatu Resulil-Azam 
(riječi najvećeg poslanika), štampanu 
u Bejrutu 1967. i drugu knjigu koju 
je napisao njegov stariji brat Sejjid 
Muhamed Širazi pod naslovom "Šer- 
hus-sahifetis-sedždžadijje' (Komentar 
Strane padanja na sedždu od Džaferi 
Sadika), koja je ššampana u Nedžefu 
1967. Domaćinova je adresa Sejjid Ha- 
san Širazi. Još mi je iz svoje biblioteke 
poklonio "Vodič kroz Kerbela". Srdačno 
smo se rastali uz obostranu želju da se 
opet vidimo. 

Na putu prema Bagdadu iz drugog 
pravca 80 km daleko od Kerbele je dru- 
gi znameniti grad Nedžef, a na putu za 
Nedžef je Kofa, pa smo i njih posjetili. 

U Nedžefu smo se zadržali tek toliko 
da klanjamo podne u Hazreti Alinom 
turbetu koje je ujedno i džamija. To je 
velebna zgrada sa zlatnim kubetom i 
dvije zlatne munare, sahat-kulom i vrlo 
prostranim haremom koji je okružen 
nizom drugih turbeta slivenih kao zid. 
Ovo se smatra zvaničnim Hazreti Ali- 
nim turbetom, iako je njegovo mubarek 
tijelo bilo preneseno na drugo mjesto iz 
opreznosti i sigurnosti. O tome postoji 
ogromna literatura. Mit je opleo lovorov 

vijenac oko Istine i na ovom pitanju se 
može vrlo lako posrnuti. 

1966. godine Nedžef je slavio hilja- 
dugodišnjicu svoga Univerziteta. Tim 
povodom izdata je Spomenica pod na- 
slovom Delilun-Nedžefil-Ešref. Prema 
toj knjizi Nedžef ima 20 velikih džamija, 
mnogo mahalskih mesdžida, 80 škola, 
12 bibliotetak, 16 provjetno-kulturnih 
društava, 6 štamparija, 3 izdavačke 
kuće, 29 novina i časopisa, 2 velika 
trga, 2 velike gasulhane, 4 velike ba- 
nje, 4 velika groblja, 12 velikih ulica i 
čaršija i nizom drugih znamenitosti i 
spomenika kulture. U Nedžefu je sje- 
dište Mudžtehida, vrhovnog vjerskog 
starješine svih šiija na svijetu. Oni se 
zvanično nazivaju "Džaferi" i tretiraju 
se kao peti mezheb, za razliku od Gu- 
lati Šie — pretjeranih šiija koji su zalu- 
tali. U krugovima Mudžtehidove kan- 
celarije vrlo je cijenjen Hadži Husejn 
ef. Đozo i IVZ u Jugoslaviji. 

Prošli smo samo kroz periferiju 
Kofe jer magistrala zaobilazi centar a 
hadžije se već i zasitile turizma. Naj- 
važnije građevine u Kofi su džamija 
u kojoj je izvršen atentat na Hazreti 
Aliju i Emirov dvorac (Kasrul-Ema- 
re) kojeg je podigao Hazreti Omerov 
namjesnik Sad Ibn Vekkas, ahsab iz 
grupe Ašerei-Mubeššera, 17. godine po 
hidžri. Kofa i Basra su prvi organizova- 
ni centri islamske nauke i dva njihova 
metoda u izučavanju arapskog jezika i 
danas žive na katedrama arapskog je- 
zika i kiraetima učenja Kur'ana. Inače, 
Kofa je bila prijestonica Hazreti Alije. 

Nije mi pošlo za rukom nagovori- 
ti Sahačića da svratimo u Samerru, a 
Jusufspahić nije htio mimo njega, dok 
su Hadžiabdić i Đozo ostali u Kuvejtu, 
pa smo se oko ikindije vratili u Bagdad. 
Odmah sam otišao na Babu-Šejhi-Gej- 
lani. U Hazreti Abdul-Kadirovu turbetu 
su postavljali skelu ali se moglo unići. 
Uspio sam prepisati tekstove sa ograde 
oko kubure. Sada je ovo lijepo turbe u 
odnosu na Kerbela i Nedžef izgledalo 
kao kapija u dvorcu. Od akšama do ja- 
cije bio sam kod Sejjid Jusufa Gejlani, 
a poslije jacije sudjelovao u Medžlisi 
Zikru u džamiji. Odlazak mi je teško 
padao. Zahvalio sam se Sejjid Jusufu 

na izdatom mi dokumentu iz Kaderij- 
ske centrale u Bagdadu. 

U hotelu društvo je bilo na okupu 
i pripremalo se za odlazak u Siriju. 
Rano u ponedjeljak 17. marta ostavili 
smo Bagdad. Prošli smo pokraj Kazi- 
mijje i izašli na autostradu Bagdad — 
Damask, dugu 1.050 km. 

Damask, Haleb, Adana, Ankara i 
Istanbul gdje smo se zadržavali i noći- 
vali u povratku opisani su u putovanju 
na hadž 1966. , stoga bi pisanje o njima 
bilo suvišno ponavljanje. Usputno ću 
spomenuti samo neke crtice. 

Žudio sam da posjetim turbe Šejhi 
Ekbera Muhjiddin Arebije i znameni- 
tog muslimanskog vladara Salahuddin 
Ejjubi. U Šejh Ekberovoj džamiji smo se 
upoznali sa trojicom: profesorom, uči- 
teljem i studentom, koji su nas bratski 
prihvatili. Odmah su nas odveli sebi na 
sijelo i večeru, i dva dana pozivali, pri- 
zivali i gostili. U dva maha sam bio kod 
Sejjid Nasiruddina Elbani a profesor i 
književnik, kandidat za Nobelovu na- 
gradu, Mahmud Mehdi Istanbuli nam 
je priredio posebni ručak. Nasiruddin 
slovi kao najbolji poznavalac hadiske 
nauke u Damasku i kao takav tri godi- 
ne je predavao Hadis na novom teološ- 
kom fakultetu u Medini. Napisao je niz 
dijela iz oblasti hadisa. Njegov otac je 
1925. iselio iz Skadra gdje je bio imam 
i muderis i nastanio se u Damasku. U 
Damasku ima vrlo jaka kolonija Alba- 
naca sa nekoliko briljantnih učenjaka. 
Svojom rukom mije Nasiruddin nacrtao 
tlocrt Revzai Mutahhere sa nekoliko 
dragocjenih bilježaka. Na nesreću taj 
papir sam nosio u novčaniku i ukraden 
mije 29. avgusta u autobusu na džena- 
zi rahmetli Derviš ef. Korkuta. To mi 
je bila dragocjena uspomena od Elba- 
nije. Damask me je frapirao ljepotom 
i ljudima. Posljednju večer ostao sam 
do kasno kod jednog prijatelja i doži- 
vio iznenađenje. Padala je kiša i voda 
toliko nadošla da se nije moglo prići 
hotelu. Morali smo se prevesti autom 
na drugu stranu ulice gdje je bio hotel. 
Voda je bila još viša sutra kad smo mo- 
rali putovati. Šofer je autom otišao do 
autobusa. Sreća što su autobusi visoki 
pa se pri ulazu nismo skvasili. 

U Halebu nas je nekoliko bilo po- 
zvano na kućno veselje kod jednog nji- 
hovog hadžije koji se vratio kući. Pri- 
ređen je Mevlud. Interesovali su se o 
životu muslimana u Jugoslaviji a po- 
sebno u Sarajevu. 

U Adani, raspitujući se ojednom Ke- 
mal ef. s kojim sam se upoznao 1965. u 
Carigradu, a čijeg prezimena nisam za- 
pamtio, dospio sam u društvo pristaša 
Bediuz-zemana Seida Nursije, vrlo in- 
teresantnog i popularnog turskog uče- 
njaka porijeklom Kurda. On je svoje- 
vremeno pomagao Kemala Ataturka, a 
kasnije se od njega odvojio, sa izjavom 
da ne želi sarađivati sa muslimanima 
koji ne obavljaju redovno namaz. Onje 
još u doba Turske carevine kao mlad 
fenomen učenjak došao na glas. Lično 
su ga poznavali naši uvaženi učenjaci 
Hafiz Hasan ef. Mavrić, muftija iz Ulci- 
njai Hamid ef. Hadžiabdić, profesor iz 
Sarajeva. Za vrijeme Kemala a kasnije 
Ismeta Inenija oko tridesetak godinaje 
proveo u zatvoru ili zatočeništvu, gdje 
je pisao svoje Risale — Poslanice. Umro 
je 1956. u Sparti. 

Jednu noć smo ostali u Ankari i tri 
u Carigradu. U Carigradu smo se osje- 
ćali kao da smo stigli kući. Japanska 
papuča mije nažuljala petu i hramajući 
sam obišao nekoliko najdražih mjesta. 
Carigrad je za mene ipak najbliži, ali 
možda i stoga što sam ga makar i vrlo 
površno ipak upoznao. Ovo je bila treća 
godina mojih boravaka u njemu. Moja 
dva sa sofre hadžijska druga Hadži 
Mujaga Bašćaušević i Hadži Sejdaga 
Kalajdžisalihović pohitali su za Sara- 
jevo sa svojom rodbinom ne dospjevši 
mi reći ni Allahemanet. Dunjaluk je 
odmah stupio na životnu scenu. U ne- 
koliko postao sam slobodniji u svojim 
posjetama. 

U Sofiji smo poduže čekali na smje- 
štaj u hotel jer smo stigli sahat ranije 
nego je bilo ugovoreno. Bilo mi je žao 
što u Sofiji nismo klanjali džumu, nego 
smo krenuli oko 10 sati. 

Na našoj granici zbog carine bilo je 
izvjesnih poteškoća, opravdanih i ne- 
opravdanih. Nije pravo od hadžije na- 
kit, svilu i razne tkanine prikazivati 
za hadžske darove kao što su tespihi, 


serdžade, jagovi i slični suveniri, a nije 
pravilno ni od carinskih vlasti da ove 
tradicionalne hadžske darove carine 
kao uvoznu robu. Još je čudnije što 
carinski organi traže od nekih hadžija 
da na licu mjesta plate carinu u našim 
dinarima, kad su pri izlazu oduzimali 
višak iznad 5.000 starih dinara. To su 
očite suprotnosti. Mislim da u buduće 
Vrhovno islamsko starješinstvo posre- 
duje kod carinskih vlasti da odlazak 
na hadž nije isto što i uobičajeni turi- 
zam, ali i da hadžski vodiči ne dozvole 
hadžijama kupovine koje dobivaju boju 
obične trgovine. 

Posljednji konak, 28. marta, bio je u 
Nišu. Dočekala su me dva osobna auta 
sa rodbinom. Bio sam duboko ganut i 
osjetio da zaista krv nije voda. Sreća 
te nisu došli u Stambol, jer bih možda 
ija ostavio društvo i bez pozdrava. U 
subotu 29. marta u ranu zoru oprostio 
sam se od preostalih saputnika iz au- 
tobusa suznim očima jer smo 54 dana 
proveli zajedno i to ugodno i zadovolj- 
no. Gotovo da nismo imali šta jedno 
drugom halaliti. Od Orašja do Saraje- 
va muslimanski narod je uzbuđeno i 
sa veseljem čekao i dočekivao hadžije. 
U ikindijskom vaktu stigao sam kući. 
Sve mi se činilo i ljepšim i dražim nego 
što sam ostavio. 

Kao rezime mogu reći ovo: 

posjeta Meki i Medini ne može se 
ni sa čim mjeriti i porediti, 

posjeta i ostalim znamenitim mjesti- 
ma iako vrlo kratka ipak je dragocjena, 

susreti sa ljudima i duhovno boga- 
ćenje je neprocjenjivo. 

Završit ću sa ovim arapskim 
dvostihom: 

To u prijevodu znači: 

In nilte ja rihas-saba- U Njoj je 
Nebijj-Muhterem! 

- Jevmen ila Erdil-HarćmIstočni 
vjetre kad stigneš 

Bellig selami Revdaten- jednoga 
dana u Harem 

- fihen-Nebijjul-Muhterem!Revzi 
od mene selam ćeš I 


GLASNIK VIS-a, XXXII/1969, br. 
5-6; br. 9-10; br. 11-12 


H. hfz. SInanuddin Sokolović 


HADŽ 1971. GODINE 


2.211 hadžija 


adž spada u jednu od pet 

temeljnih vjerskih obave- 

za svakog muslimana i mu- 

slimanke, koji za to imaju 
predviđene uslove. 

Iako se iz godine u godinu broj ho- 
dočasnika iz naše domovine povećava, 
ipak moramo napomenuti da se još uvi- 
jek vrlo mali broj muslimana odaziva 
ovom vjerskom imperativu — s obzirom 
na materijalna dobra kojim raspolažu. 
Nije nikakva tajna da je danas relativ- 
no malen broj onih koji ne bi mogli od- 
vojiti od svojih životnih potreba 8.000 
dinara za izvršenje ove vjerske dužno- 
sti, jer troškovi hadža nikada nisu bili 
jeftiniji, a putovanje udobnije. 

Što se ovako mali broj muslimana 
i muslimanski odaziva ovom vjerskom 
imperativu — mislim — da dobrim dije- 
lom moralnu odgovornost snose i oni 
koji su pozvani objašnjavati vjerske 
istine muslimanima i podučavati ih 
vjerskim obavezama. 

Dobro mije poznato iz prakse, da se 
prilikom prigodnih vazova i predava- 
nja o svemu više govori, nego o hadžu 
i njegovim propisima. O tome se sko- 
ro nikada ništa i ne govori. Zato bih 
preporučio imamima i hatibima, da 
još prije nastupa svakog Ramazana, 
kao i u toku samog Ramazana, odr- 
že po nekoliko iscrpnih predavanja o 
hadžu i da na taj način detaljno upo- 
znaju svoje džematlije o ovoj temeljnoj 
islamskoj dužnosti. Imami i hatibi, koji 
ne raspolažu literaturom koja obrađuje 
propise hadža — morali bi se povezati 
s ljudima — ulemom — koji posjeduju 


Ve 


ovu literaturu i od istih prikupiti po- 
treban materijal s kojim bi izašli pred 
džematlije. 


PRIPREME ZA HADŽ 

Od 431.270 hodočasnika — koliko ih 
je došlo s pasošima u Saudijsku Ara- 
biju na hadž iz svih islamskih zema- 
lja i zemalja u kojima muslimani žive 
u manjini — iz naše domovine ukupan 
broj hodočasnika iznosio je 2.211. 

Od gornjeg broja hodočasnika u or- 
ganizaciji Starješinstva Islamske zajed- 
nice u Sarajevu išlo je 695 hodočasni- 
ka, od čega 636 muškaraca i 59 žena. 

Organizacijom hadža na putu bri- 
nulo se posebno rukovodstvo koje je 
naimenovano od strane spomenutog 
Starješinstva. 

Kao ii ranijih, tako i ove godine, Star- 
ješinstvo IZ u Sarajevu pravovremenoje 
pristupilo poslovima oko organizovanja 
hadža u 1971. Iakoje to ogroman posao 
— zahvaljujući isključivo predsjedniku 
Starješinstva Hadžiabdiću H. Naim ef., 
koji je svim poslovima lično rukovodio, 
pa i lično ih svršavao — ipak su sve pri- 
preme bile završene na vrijeme, kako 
bi se u određeno vrijeme moglo krenuti 
na put bez ikakvih smetnji. 

Dok je Starješinstvo vršilo posljed- 
nje pripreme oko odlaska na hadž, dotle 
su širom ubave Bosne (i u nekim mje- 
stima) Hercegovine činjene uobičajene 
FIKRAR DOVE" po džamijama, koje 
su bile krcato pune vjernika oba pola, 
jer je svako želio da prisustvuje dovi 
i da svome prijatelju, komčšiji ili bilo 
kome drugome, zaželi od Svevišnjeg 


HADŽIJSKI PUTOPISI 


IZ SFRJ 


Allaha sretan odlazak u sveta mjesta: 
Mekku i Medinu, na putu zdravlje i 
konačno veseo povratak svojoj kući u 
svoju sredinu. 

Mislim, da je u toku godine mali 
broj tako velikih i masovnih manife- 
stacija kao što su IKRAR DOVE", ali 
mi se čini, da ove manifestacije — koje 
imaju isključivo vjerski karakter i vjer- 
sko obilježje nisu dovoljno iskorištene 
u opće svrhe i u svrhe velikih potreba 
naše ISLAMSKE ZAJEDNICE, pa ću 
biti slobodan, da na ovom mjestu su- 
gerišem nadležnim organima Islamske 
zajednice da ove "IKRAR DOVE" — na 
jedan zgodan način — uzme pod svoj 
nadzor te da se ubuduće ne čine poje- 
dinačne dove u jednom selu ili mjestu, 
ili na više mjesta u isti dan, nego da 
se FIKRAR DOVE" po mogućnosti or- 
ganizuju grupno, gdje bi trebalo slati 
iskusne vaize, koji bi održali prigodna 
predavanja i ujedno — pored ostalog — 
prisutnim ukazali na probleme i po- 
trebe pred kojima stoji naša Islamska 
zajednica. Prije svega, za ovako grupne 
dove ukazuje se potreba što na istima 
prisustvuje velik broj naše omladine 
oba pola, koja je vrlo malo obavještena 
o problemima naše vjerske zajednice. 
U ovom bi smislu — bar po mome mi- 
šljenju — trebalo izraditi i neku vrstu 
UPUTSTVA i dostaviti ga područnim 
odborima IZ, koji bi na temelju toga vr- 
šili organizaciju TKRAR DOVA", koje 
bi u tom slučaju postigle mnogo Veći i 
širi efekt od jedne obične dove, na ko- 
joj se često ne čuje ni jedna jedina ri- 
ječ o značaju hadža ili nečega drugoga. 

Prilikom vazova o hadžu — trebalo 
bi pored ostalog savjetovati i sljedeće: 

- da se hadžije ne izlažu velikim 
troškovima oko davana jemeka, koji 
katkada u pojedinim krajevima traju i 
po mjesec dana prije i poslije hadža i to 
iz dana u dan. Prije svega treba znati, 
da to nije vezano za obred hadža, nego 
za običaj, koji mnoge košta ništa ma- 
nje, nego koliko i hadž. Baš zbog toga 
mnogi izbjegavaju i sam hadž; 

- treba savjetovati svijetu da što 
manje nose "darove" (jolluke) hadži- 
jama, jer je to za hadžije veliko opte- 
rećenje, pošto na svaki dar treba od- 
govoriti darom, a to nije lahka stvar i 
to iz više razloga. Treba naše hadžije 
toga rasteretiti. 

Putovanje na hadž bilo je predvi- 
đeno autobusima i to preko Bugarske, 
Turske, Sirije, 

Jordana i Saudijske Arabije. Takav 
je aranžman Starješinstvo IZ u Sara- 
jevu bilo zaključilo s  PUTNIKOM" 
iz Prištine. Prema utanašenom pro- 
gramu, na put je trebalo krenuti 14. 
januara 1971. godine. Povratak je bio 
predviđen za 26. februar 1971. godine. 
Međutim u zadnji čas— i to zbog stava 
Turske prema svojim hadžijama — došlo 
je do izmjene načina putovanja i to na 
taj način, što se moralo putovati avio- 
nima od Beograda do Džidde i nazad. 

Nova situacija je zahtijevala hitne 
nove napore, da bi se posao pravoreme- 
no priveo kraju, kako bi naši hodoča- 
snici na vrijeme krenuli na hadž. I ovaj 
je posao Starješinstvo IZ u Sarajevu u 
rekordnom vremenu završilo tako, da 
su svi hodočasnici iz Bosne i Herce- 
govine, koji su putovali u organizaciji 
našeg Starješinstva krenuli 24. i 25. 
januara vozovima za Beograd, odakle 
se u etapama prebacivani avionima u 
DŽIDDU. 

Ako se ima u vidu da se baš tih 
dana iz časa u čas spuštalo u Džiddu 
ništa manje nego 208.663 hodočasnika 
iz svih krajeva svijeta, onda se mora 
priznati, da su poslovi oko evidentira- 
nja pasoša naših hadžija u rekordnom 
vremenu završeni, koje smo (hadžije) 
odmah u etapama optremali autobu- 
sima u Mekku. 

Posljednja grupa naših hadžija kre- 
nula je iz Džidde u Mekku 28. februa- 
rai to pred sami akšam, među kojima 
smo bilija i Sahačić h. Hfz. Mustafa ef. 

Pošto je za hodočasnike, koji dolaze 
na hadž brodovima ili avionima pre- 
ko Džidde ista određena kao "mikat", 
gdje treba skinuti svoje odijelo, a obući 
ćtihrame", to je Sahačić po nalogu Star- 
ješinstva IZ u Sarajevu otišao u Džiddu 
na par dana ranije i nabavio ihrame za 
sve naše hadžije, koji su po dolasku u 
Džiddu konačno učinili nijjet za hadž 
i obukli fihrame". 

Vrijedno je istaknuti, da nigdje na 
svijetu nema povoljnije prilike za krađu 
kao u Džiddi na carini, gdje se svake 
minute ubacuje u jednu salu na stotine 
kofera, tašni i drugoga prtljaga iz avi- 
ona, ali svak svoje pronađe. Niti sam 
čuo, ni vidio, da se neko našao da uzme 
tuđu stvar. Dakle, među ljudima, koji u 
svojim srcima istinski nose uvjerenje o 
egzistenciji Allaha — nema krađe, ma- 
kar i ne bila prisutna policija. Istina, 
za ovo se mora odati priznanje i samim 
vlastima u Saudijskoj Arabiji, koje su 
zavele rigorozne zakone za krađu, kao 
što sada zavodi Kanada i još neke ze- 
mlje. Da nije ovakvih propisa i ovdje bi 
sigurno mnogi ostao "bosonog". Važno 
je da vlada sigurnost, pa ko se ne boji 
Božijih propisa, neka se boji bar ljud- 
skih zakona, jer gdje se ljudi ne boje 
ni jednih ni drugih propisa, tu nema 
sigurnosti ni bezbjednosti. 


BORAVAK U MEKKI 

Kao što smo već napomenuli, po- 
sljednja grupa naših hadžija stigla je 
u Mekku 28. januara i to kasno poslije 
jacije namaza. 

Kao i grupe hadžija koje su ranije 
stigle u Mekku i ova je grupa, čim se 
razmjestila po kućama, koje je već ra- 
nije naš matavvif delil ALI MUHAM- 
MED MURSI sa svojom braćom zauzeo 
za naše hadžije — otišla kod Bejtullaha 
i obavila nastupni Tavaf zvani TAVA- 
FUL-KUDUM "i klanjala po dva reka- 
ta poslije tavafa, a zatim se vratila na 
spavanje. Bilo ih je koji su se i zagu- 
bili, pa se nisu znali odmah vratiti u 
svoj stan. Ali, to je normalna pojava u 


Mekki, kao što bi se i svako drugi za- 
gubio, kada bi prvi put došao u jedan 
veći grad, kao što je Mekka, koja da- 
nas broji oko pola miliona stanovnika, 
a prije svega u doba hadža, kada se u 
Mekku slegne i još više od jednog mili- 
ona ljudi sa svih strana svijeta. 

Od dolaska u Mekku pa sve do 4. fe- 
bruara hadžije su bile slobodne. Pored 
odlaska u čaršiju u prebogate bezistane 
sa raznovrsnom robom iz cijeloga svi- 
jeta, radi podmirivanja ličnih potreba 
i kupovine hedija za svoje najbliže, ah- 
habe i za poznanike — velik broj had- 
žija koristio je priliku da sve namaske 
vaktove obavlja kod Bejtullaha u dže- 
ma'atu, koji katkada broj po 300 — 400 
hiljada vjernika, koji u isto vrijeme za 
jednim imam klanjaju jedan te isti na- 
maz. Petkom u džumi bude i preko pola 
miliona ljudi. Ne znam, da li na svije- 
tu ima ljepšeg prizora, nego što je ovaj, 
kada se oko Bejtullaha svrsta u safove 
toliki broj ljudi bez obzira na narodnost, 
bogatstvo, plemstvo, društveni položaj, 
učenost, boju kože, ljepotu lica i svega 
drugog? Ko ovaj prizor umije gledati 
srčanim očima ("besiretom") taj će na 
ovome mjestu mnogo štošta zapaziti i 
osjetiti — mnogo više nego onaj koji gle- 
da samo očima običnog smrtnika. Na 
žalost, malo ih je koji gledaju "besire- 
tom, za to mnogi i ne vide skoro ništa 
više, nego samo gomilu svijeta kao na 
običnom vašaru. 


Vrijedno je napomeniti da je bio ve- 
lik broj naših hadžija, koji nisu žalili ni 
truda ni novaca, da pored Bejdullaha 
vide još i izvjesne istorijske znamenito- 
sti. Tako su mnogi uzimali autotaksi i 
grupno odlazili u pećinu HIRA da vide 
gdje je Muhamed a. s. naimenovan po- 
sljednjim Božijim poslanikom i gdje je 
primio prve kur'anske riječi: IKRE: 
uči, čitaj, studiraj.... Neki su išli i do 
pećine Gari Sevr da vide gdje se Muha- 
med a. s. sklonio od potjernice mušrika 
sa svojim vjernim drugom hazreti Ebu 
Bekrom r. a. prilikom hidžreta. Neki 
su čak išli na Arefa i na Minu da bi i 
jedno i drugo što bolje razgledali dok 
još nema svijeta, jer kašnje, kada se tu 
okupi oko 1,500.000 ljudi, teško je sve 
razgledati kako bi čovjek želio. Neke 
su naše hadžije našle i mjesto gdje je 
bila kuća Muhamedaa. s. u kojoj je ro- 
đen, na mjestu gdje danas stoji omanja 
zgrada u kojoj je smještena biblioteka. 
Pored ovih istorijskih znamenitosti ima 
još mnogo i drugih, pa bih preporučio 
našim budućim hadžijama, kada dođu 
u Mekku, da ih sve odreda obiđu i to uz 
dobrog vodiča, koji će im moći i umje- 
ti objasniti događaje koji su vezani za 
pojedine istorijske znamenitosti. Toje 
mnogo vrijednije i skupocjenije vidjeti i 
ponijeti u svojoj glavi, nego sve ono što 
tamo kupimo, jer su ovo uspomene koje 
možemo prenositi s koljena na koljeno. 
To su darovi za duhovno osvježenje 


naših muslimana, jer je ponovno rađa- 
nje ISLAMA i njegov razvoj vezan za 
ove i slične istorijske znamenitosti. Ko 
se bez ovih "darova" vrati svojoj kući, 
za njega bismo mogli reći da je za nje- 
ga ovaj cijeli put — izuzimajući obred 
hadža — bio kao što naš narod kaže: 
Otišao kao Sajt u Kladanj". 

Pred zgradom do koje je bilo smje- 
šteno glavno rukovodstvo naših hadži- 
ja iskupljale bi se naše hadžije preko 
cijelog dana, a posebno iza ikindije, 
gdje bi ostajali dugo do iza jacije pijući 
čajeve, koje je naš mutavvif besplatno 
dijelio. Čak šta više, angažovao je dvo- 
jicu Arapa (Saliha i Hidra), koji od zore 
pa do kasno u noć nisu ništa drugo ni 
radili nego pekli čajeve našim hadži- 
jama. Tu smo ujedno svaku noć pored 
ostalog programa gledali i slušali pre- 
ko televizije razna predavanja. Uglav- 
nom predavanja su bila o obredima 
hadža, koje je redovno držao poznati 
alim i pisac mnogih djela Mustafa Ali 
kadija iz Sirije, koji je prebjegao u Sa- 
udijsku Arabiju. 

Nas, koji smo mogli razumjeti šta 
govori — zanimalo je njegovo izlaganje 
o obredima hadža. Prije svega, željeli 
smo čuti njegovo mišljenje o fmikatu" 
za hadžije koji dolaze morem ili avio- 
nima preko Džidde. 

Naime, dok još nismo ni pošli iz Sa- 
rajeva, već su neki za naše hadžije bili 
jako "zabrinuti" govoreći, da bi morali 
još u avionu obući "ihrame", jer u pro- 
tivnom, ako ih obučemo u Džiddi, da 
će zbog toga morati klati kurbane, jer 
su prešli mikat" u svojim haljinama. 
Međutim, pomenuti alim, koji u Mekki 
slovi kao veliki autoritet, u svom preda- 
vanju, jednu večer istaknu, da je Dđi- 
dda "mikat" za one koji dolaze morem 
ili avionom na hadž preko Džidde. Iako 
smo znali da je za nas Džidda "mikat" 
pa smo u tom smislu i našim hadžija- 
ma to prenijeli, ipak, kada smo ovo čuli, 
bar zbog onih, koji se za nas "brinu" 
uzviknuli smo: "Haza minfadli Rabbi". 


U RABITI I NA MUHADARI 

Drugi dan poslije našeg dolaska 
u Mekku, obavijestio nas je naš mu- 
tavvif, da je neko dolazio iz RABITE 

— islamskog centra za cio svijet — i da 
je prenio želju Rabite da glavno ruko- 
vodstvo naših hadžija — ja i Sahačić, 
posjetimo Rabitu. 

U ponedjeljak, 1. februara nas dvo- 
jica sa h. Hamdi ef. Jusufspahićem, 
glavnim imamom iz Beograda, posje- 
tili smo Šejh Saliha Kazzaza, glavnog 
nadzornika izgradnje HAREMI ŠERI- 
FA u Mekki, koji nas je neobično lijepo 
i ljubazno primio, kako to znaju samo 
veliki ljudi učiniti. U razgovoru 0 iz- 
gradnji Haremi šerifa rekao nam je, 
da je dosada utrošeno cca 2.200 mili- 
jardi naših starih dinara i da će izgrad- 
nja otprilike biti završena kroz jedno 
dvije godine. Tom nam je prilikom re- 
kao, da će u krugu Haremi šerifa biti 
porušene još mnoge građevine, koje 
su novijeg datuma moderno građene, 
ali se — veli — želi proširiti prostor oko 
Haremi šerifa, jer je svake godine sve 
veći broj hodočasnika. Rekao nam je i 
to, da će se graditi uspinjača do brda 
Hira, kako bi hodočasnici bez poteškoća 
mogli tamo odlaziti na zijaret. 

Poslije srdačnog razgovora i popije- 
nih čajeva, odveo nas je kolima u Rabi- 
tu i lično nas predveo kod Generalnog 
sekretara Muhammed Sururus-Sab- 
bana, koji nas je svesrdno primio i to 
u rangu delegata naše Islamske zajed- 
nice. Uz uobičajeno čašćenje Generalni 
sekretar se interesovao za naš vjerski 
život kojem smo otvoreno rekli da mi 
uživamo sve vjerske slobode. Ujedno 
smo im istakli i sve naše poteškoće, 
prije svega one materijalne prirode, 
koje uslovljavaju naš bolji prosperitet. 

Bili smo ovlašteni od strane Re- 
is-ul-uleme H. Sulejman ef. Kemure 
da pozovemo u goste ne samo General- 
nog sekretara nego i njegove najbliže 
saradnike — što smo i učinili, da bi se i 
sami uvjerili, da je sve ono što smo im 
rekli istina. Obećali su da će posjetiti 
našu Islamsku zajednicu i naše Udru- 
ženje, čim im poslovi budu dozvoljavali. 

Po izlasku od Generalnog sekreta- 
ra pozvani smo u odjeljenje za štampu, 
gdje smo za njihove novine i časopise 
dali tražene izjave o našem vjerskom 
životu i radu. Prilikom napuštanja Ra- 
bite — pored ostalih knjiga — dali su nam 

po jedan KUR'ANI KERIM na hedijju 
i ujedno nas pozvali da tu večer prisu- 
stvujemo Muhadari. 

Odmah poslije akšam namaza našli 
smo se ponovo kod poštovanog starine 
Šejh Saliha Kazzaza s kojim smo se za- 
jedno zaputili u Rabitu na MUHADA- 
RU, koja je držana uz prisustvo velikog 
broja posjetilaca iz svih krajeva svijeta. 
Predavanje je držao jedan član Rabite, 
inače Marokanacii to u razvoju šerijat- 
skog prava i o potrebama njegove revi- 
zije i saglašavanja prilikom vremena. 


NA HAFLI I VEČERI 

KOD KRALJA FEJSALA 

Dok smo bili još u Rabiti, obavije- 
stili su nas, da kralj Fejsal priređuje 
haflu i večeru u čast delegata pojedi- 
nih islamskih zemalja i naroda. Imali 
smo čast da i nas trojica: ja, Sahačić 
i Jusufspahić budemo pozvani u ime 
Islamske zajednice u SFRJ na haflu i 
večeru. Odmah su nam uručeni i pozivi 
od kralja. Hafla i večera je priređena u 
kraljevoj rezidenciji to 2. februara po- 
slije akšam namaza. 

Na hafli i večeri bilo je oko 500 de- 
legata iz cijelog islamskog svijeta. 

Poslije otvaranja "hafle' jedan slijepi 
hafiz proučio je ašere. Iza toga dvojica 
pjesnika izrecitovali su svoje vlastite 
pjesme ispjevane u čast hadža i Bejtu- 
Ilaha. Zatim je kralj uzeo riječ i održao 
predavanje u smislu kur'anskih ajeta: 
Inneddine 'indellahil Islam; - Innemel 
mu'minune ihvetun...; Ve lillahil 'izze- 
tu ve liresulihi ve lil mu'minine...; - In 
tansurullahe jansurkum... 

Nakon završene "hafle" delegati su 
prešli u drugu salu, gdje je bila servi- 
rana večera po ala turka", ali na arap- 
ski način. Iza završene večere delegati 
su se pojedinačno oprostili s kraljem i 
napusti njegovu rezidenciju, koja se na- 
lazi na kraju Mekke idući prema Mini. 


ODLAZAK NA AREFAT 

Odmah poslije podne namaza — 4. 
februara — došli su autobusi u koje su 
posjedale naše hadžije i krenuli na Are- 
fat, kojije udaljen od Mekke cca 22 km. 

Bez ikakvih poteškoća sve su naše 
hadžije prebačene na Arefat, gdje su 

već ranije šatori bili razapeti. Čini mi 
se, daje naš mutavvif izabrao jedno od 
najboljih mjesta, koje je bilo u neposred- 
noj blizini brda Džebeli Rahmeta u koje 
smo gledali kao iz avlije, jer su šatori 
bili tako raspoređeni da smo imali ve- 
liki prostor unutar šatora. 

Kadaje zaučio akšamski ezan u jed- 
nome času iskupilo se više od 700 lju- 
di i žena da zajednički klanjaju akšam 
namaz. Istodobno, dok je naš muezzin 
učio ezan moglo se čuti još na stotine 
ezana između 1,500.000 hadžija, koji 
svi jednako obučeni — u bijele ihrame — 
stoje jedan kraj drugoga bez obzira ko 
je bogat ili siromah, ugledan ili običan 
smrtnik, bijelac ili crnac. Svi su u tom 
času okrenuti ne samo svojim licem nego 
i svojim mislima prema Bejtullahu i 
Uzvišenom Tvorcu-Allahu. Ima li išta 
veličanstvenije na ovome svijetu nego 
pogledati ovu masu ljudi kako istinski 
zbratimljeni i do krajnje mjere skruše- 
ni svi zajedno mole Uzvišenog Allaha 
za svoje dobro i za dobro muslimana 
cijeloga svijeta. Opet napominjem, da 
onaj, koji umije gledati srčanim očima 
— "besiretom" taj može — bar u minija- 
turi — sebi dočarati  ROZI MAHŠER'. 

Poslije klanjanja akšam namaza 
najavili smo učenje Mevluda poslije 
jacije namaza. 


MEVLUDI ŠERIF 

Odmah poslije zajedničkog klanja- 
njajacije namaza okupilo se na jednom 
otvorenom mjestu među šatorima pre- 
ko 700 hodočasnika, ne samo iz naše 
grupe, nego i iz drugih zemalja, gdje 
smo prema ranije utvrđenom progra- 
mu počeli izvoditi Mevludi šerif. 

Ne znam gdje bi čovjek mogao biti 
više skrušen nego na ovome mjestu — 
gledajući DEŽEBELI RAHMET = Brdo 
Božije milosti, gdje su se — prema le- 
gendi— poslije dugoga lutanja slučajno 
našli: Adem a. s. i hazreti Havva. Zar 
su mogli u tom času doživjeti veću ra- 
dost, nego li nenadani susret? 

I mi smo svi skupa — kada se iz sto- 
tina grla zaorio tekbir u slavu Uzviše- 
nog Allaha — osjećali se presretnim, što 
nam je Milostivi Stvoritelj omogući, 
da dođemo i obiđemo ona mjesta gdje 


su dolazili i prolazili nebrojeni Boži- 
ji poslanici sa svojim vjernim prista- 
licama. I sama pomisao da sjedimo i 
učimo Kur'an i Mevlud i to možda baš 
na onome mjestu gdje je Muhamed a. 
s. obavio svoj OPROSNI HADŽ sa oko 
120.000 ashaba — osvježila je naše duše 
i davala žar našoj ljubavi prema Allahu 
dž.š. i Njegovom plemenitom poslaniku 
Muhamedu a. s. 

Zar se igdje mogu bolje osjetiti i du- 
blje doživjeti misli iz Mevluda Rešada 
Kadića, koji veli: 

Svi jednaki, isti, u bijelu ihramu 

bez razlike ko su — ko na Sudnjem 
danu, 

očišćeni, krotki, Svevišnjega mole, 

sunce pozlaćeno, brda nijemo stoje" 


Kada se završio program učenja 
Mevluda uz nekoliko ašereta, tada su: 
Sahačić, Sokolović i Jusufspahić održali 
prigodna predavanja, koja su ostavila 
dubok utisak na sve prisutne. 

Mevludi šerif je krunisan završet- 
kom hatme od sureta: Elfil, koja su učili 
naši vodiči, pa na diku svih nas i naši 
su doktori: Dr Dževad Čurčić i Dr Nezir 
Fazlić proučili po jedno sure. Ova lije- 
pa i nezapamćena svečanost, koja nosi 
pečat ljubavi bosansko-hercegovačkih 
muslimana prema svome PEJGAM- 
BERU završena je sadržajnom dovom 
koju je proučio Sahačić. 

Još u toku učenja Mevluda i vazo- 
va, a naročito za vrijeme dove mnoge 
su oči orosile, moleći Uzvišenog Alla- 
ha, da nam primi ovaj naš skromni 
ibadet i da nam omogući da se još koji 
put nađemo na ovome mjestu u znaku 
Njegove neizmjerne milosti. 

Po završetku Mevluda hadžije su 
se tiho povukle u svoje šatore na dalj- 
ni individualni ibadet i trenutno spa- 
vanje i to u smislu stihova: 

€Molitva se svrši, ni glas se ne čuje, 

Bezbroj bratski srca — samo jed- 
no bije, 

Bezbroj vjernih duša — samo jed- 
na duša ,' 


Preko cijele noći čitav je Arefat bio u 
znaku duboke i iskrene molitve. Svak se 
na svoj način obraćao Uzvišenom Allahu 


za spas svoje duše i svih svojih najmi- 
lijih, kao i za svoje ahbabe i prijatelje. 

Kada se pojavila rana zora, zaorilo 
se na hiljade ezana iz raznih grla, koji 
su pozivali vjernike na jutarnju moli- 
tvu — (sabah namaz". Svak je hrlio da 
što prije uzme abdest i da nađe mjesta 
za zajedničko klanjanje. 

Poslije sabaha namaza i doručka 
naše su hadžije — kao i druge — u gru- 
pama a i pojedinačno izlazili na brdo 
Džebeli Rahmet, da bi i sami stali na 
mjesto, gdje je stao prvi čovjek i prvi 
Božiji poslanik Adem a. s. sa svojom 
družicom hazreti Havvom. 

Ostatak dana — uoči Bajrama — pro- 
veden je u ibadetu, već prema ustaljenoj 
praksi i šeriatskim propisima. 

Poslije zalaska sunca naše su hadži- 
je, kao i ostale — polako kretale prema 
Muzdelifi, gdje su u grupama i to po au- 
tobusima — kakoje ko stizao, pred pola 
noći sa jednim ezanom i dva ikameta 
zajednički klanjali akšam i jaciju, te 
poslije izvjesnoga zikira svaki za sebe 
nabrao po 49 kamenčića i stavio ih u 
svoje torbice. Vrijedno je istaknuti, da 
su naši doktori hadžijama i hadži ha- 
numama sa kojima su došli s Arefata 
na Muzdelifu bili jedan imam, a dru- 
gi muezzin. Blago li se majkama koje 
su rodile dobre muslimane i odgojile 
vrijedne intelektualce koji se ne sti- 
de ne samo svoga imena nego ni svoje 
uzvišene vjere Dini Islama. Takvi nam 
intelektualci i trebaju. S njima se svi 
ponosimo. 

Poslije pola noći naši su autobusi 
jedan za drugim počeli stizati na Minu. 


BORAVAK NA MINI 

Prvi dan Kurban-bajrama — subotu 
6. februara — svi smo osvanuli na Mini 
udaljenoj od Mekke nekih 7-8 km. Mina 
jejedan manji gradić, ali vrlo lijepo iz- 
građen među visokim brdima. Za vrije- 
me boravka hadžija na Mini, tu vlada 
velika gužva, jer gradić nije u stanju 
da primi blizu 1,500.000 ljudi i da im 
pruži posve udoban boravak. Ali, uz po- 
dosta sabura nije nikome ništa teško. 

Cijela grupa naših hadžija bila je 
smještena u jednom velikom dvorištu 
pod šatore i u nekoliko sobica. 


Prvi dan Bajrama, poslije obavljenog 
bacanja kamenčića na određeno mjesto 
zvano AKABA" neke su naše hadžije 
otišle u Mekku i obavile posljednji farz 
hadža: "TAVAFUZ-ZIJAREH" i opet se 
povratile na Minu. 

Uoči nedjelje — poslije zajedničkog 
klanjanja jacije namaza — Sahačić je 
održao prigodno predavanje našim 
hadžijama, gdje im je skrenuo pažnju 
na veliku obavezu svakog pojedinca u 
pogledu čuvanja Uzvišene vjere dini 
Islama, a prije svega skrenuo im je 
pažnju na potrebu valjanot islamskog 
odgoja naše djece i omladine. 

Dok smo još bili na Arefatu, već je 
nekoliko naših hadžija izrazilo želju da 
ćzaokruže bradu" u koje su ime molili 
da im se učini i zajednička dova. I nji- 
hovoj želji je udovoljeno. Naime, ja sam 
drugi dan Bajrama iza jacije namaza 
održao jedno predavanje iza kojeg su 
naši vodiči svakome hadžiji — koji je od- 
lučio da zaokruži bradu — pojedinačno 
proučili ašere, a ja sam im svima sku- 
pa učinio dovu. 

Ukupan broj hadžija koji su zao- 
kružili brade na Mini bilo je 27. Neka 
su im sretne i beriketne! Neka budu 
ogledalo poštenja i čestitosti. 

Divno li je bilo pogledati kako bli- 
zu 700 naših hadžija i hadži hanuma 
iz dna srca pa do najvećeg ganuća viče 
AMIN u želji da svi skupa budemo 
dobri muslimani i nosioci islamske mi- 
sli i ideologije u našoj lijepoj domovini 
u kojoj imamo sve uslove za očuvanje 
svoje vjere, samo nam je potrebna do- 
bra islamska svijest i samoprijegor. 

Bilo je još nekoliko hadžija koji su 
željeli zaokružiti bradu, ali ne dobiše 
izuna od svojih hadžihanuma, koje su 
tu bile, pa se tako oni — i pored najbolje 
želje— vratiše golobradi svojim kućama. 

Treći dan Bajrama, poslije bacanja 
kamenčića na određena mjesta, a u 
određeno vrijeme, svi smo se povratili 
u Mekku autobusima. Ko ranije nije 
bio izvršio "TAVAFUZ-ZIJARETAF' 
sada ga je izvršio. 

Nastupom petoga dana Bajrama 
— poslije akšam namaza izvršili smo i 
FSUMRUF" — mali hadž, i time su bili za- 
vršeni svi obredi hadža i Umre u Mekki. 


HADŽIJSKI PUTOPISI 


Peti dan od Bajrama, hadžije su se 
odmarale vršeći posljednje pripreme za 
odlazak u Medinu. Mnogi se jagmio da 
još koji put izvrši dobrovoljni tavafi da 
klanja još koji namaz kod Bejtullaha. 

Šestog dana od Bajrama — 11. fe- 
bruara — u četvrtak poslije unaprijed 
dobro izvršenih priprema krenuli smo 
oko podne u Medinu. 


BORAVAK U MEDINEI MUNEVVERI 

Isti dan, poslije jacije namaza, svi su 
autobusi stigli u Medinei Munevveru 
osim jednoga, koji je usljed izvjesnoga 
kvara stigao u petak izjutra. 

Autobus u kojem smo bili: ja i Sa- 
hačić stigao je iz Mekke u mjesto zva- 
no BEDR prije mraka, gdje smo skupa 
otišli pod istoimeno brdo, gdje se — u 
istoriji Islama — odigrala prva — nepla- 
nirana — bitka između 313 ashaba na 
čelu s Muhamedom a. s. i do zuba na- 
oružane mušričke vojske, koja je broji- 
la oko 1.000 ratnika. Bitka je završena 
u korist muslimana, koja je trasirala 
puteve daljnjim pobjedama nad mušri- 
cima Arabije. 

Poslije klanjanja akšam namaza 
i to u džamiji koja je blizu brda Bedr, 
povratili smo se u istoimenu čaršiju, 
nekih 145 km. 

Tako smo kasno u noć stigli u Medi- 
nu, ipak je bio velik broj naših hadžija 
i hadžihanuma, koji je od radosti što 
se nalaze u blizini REVDAI MUTAH- 
HERE — groba i džamije u kojem leži 
posljednji Božiji poslanik — nisu ni legli 
da spavaju, nego su nestrpljivo čekali, 
kada će opučiti zora, da krenu u dža- 
miju i kod groba Bogu najugodnijega 
roba Resuli ekrema ve nebijji muhtere- 
ma Muhameda a. s. i da u neposrednoj 
blizini utaže svoju davnašnju žed lju- 
bavi prema onome koji je rekao: 

Men zare kabri vedžeber lehu 
šefa'ati = Ko posjeti moj grob zadužio 
me je da mu budem zagovornik (na 
Sudnjem danu)". 

Tog dana klanjali smo i džum'u na- 
maz u Pejgamberovoj džamiji, ali onaj, 
ko je žalio vremena, taj nije uspio da 
bude u džamiji, nego na ulici, gdje je 
klanjalo više od 200.000 ljudi. Istina, 

preko zvučnika se sve čuje kad imam 
uči i drži va'z. 

U ponedjeljak — 15. februara — naše 
su hadžije grupno išle i to autobusi- 
ma na UHUD, HENDEK i MESIDŽI- 
DI KUBA, gdje im je hadži Hamdi ef. 
Jusufspahić objašnjavao značaj biti 
na Uhudu, Hendeku i značaj izgrad- 
nje prve džamije u Islamu na mjestu 
Kuba, koja je danas vezana uza samu 
Medinu, jer se grad proširio do neka- 
dašnjeg sela Kuba. 

Pod vodstvom muzevvira, naše su 
hadžije zijaretile pored Revdai Mutah- 
here poznato groblje zvano DŽENNETI 
KEKTU" u kojem je pored trećeg halife 
hazreti Osmana; Muhameda a. s. kćer- 
ke hazreti Fatime i drugih poznatih lič- 
nosti pokopano još oko 12.000 ashaba. 

Svakako i bogatu čaršiju smo "zija- 
retilif i tu ponešto uzeli za uspomenu 
ili za hedijje svojim najbližim. 

U srijedu — 17. februara — rano 
izjutra smjestili smo stvari i posjeda- 
li u 17 autobusa, te krenuli za Džiddu 
u koju smo uglavnom stigli prije mra- 
ka odmarajući se na putu 3-4 mjesta, 
gdje smo ručali, klanjali, pili čajeve, 
jeli karpuze i drugo. 

Odmah poslije pola noći, u četvr- 
tak, prva grupa naših hadžija krenula 
je avionom iz Džidde, dok je posljednja 
grupa krenula sedmim avionom u su- 
botu u 1 sat poslije pola noć po našem 
vremenu, a u Beograd je stigla tačno 
u 7 sati izjutra. 

Iz Beograda su naše hadžije otpre- 
mane svojim kućama autobusima, a 
neki i vozom. 

Ovim je sretno završeno naše pu- 
tovanje na hadž. Iako je put — bar za 
starije — bio prilično naporan, ipak su 
se sve hadžije i hadži hanume vratili 
živi i uglavnom svi zdravi svojim ku- 
ćama, čime su pored hedijja unijeli u 
svoju kuću radost i veselje među svoje 
najbliže i najdraže. 

Mnoge naše hadžije — koji se do 
ovoga puta nisu vozili avionom — nisu 
vjerovali da je avionom najugodnija vo- 
žnja i to bez ikakva straha. Za starije i 
iznemogle vožnja avionom bila je pravi 
spas, jer bi se dugom vožnjom u auto- 
busima mnogo više napatili i izmučili. 

BOŽE! Skrušeno Te molimo: "Primi 
ovaj naš trud na putu i oko izvršavanja 
hadža i uvrsti ga u naša dobra djela, 
koja Ti isključivo primaš i nagrađuješ". 

Uzvišeni Allahu! Najiskrenije Te 
molimo: Dozvoli da Tvoj miljenik Mu- 
hamed a. s. bude naš zagovornik na 
Sudnjem danu" AMIN! 


KAKK 


Pri koncu ovog kratkog izlaganja 
mojih utisaka o hadžu, želi bih da izne- 
sem i slijedeće: 


PRVO: Pitanje davanje "malih" 
bedelluka. 

Ranije sam slušao, a 1966. kao i 
ove — 1971. godine vidio sam da naše 
hadžije — kao i hadžije iz nekih drugih 
zemalja — nose i daju veliki broj fma- 
lih" bedelluka ne samo za umrle ili po- 
sve iznemogle, nego i za zdrave osobe, 
a naročito za svoje žene u želji da mu 
i žena postane "hadži hanuma". Jedni 
nose u 'upravu" neke medrese, gdje 
sjede 2-3 Arapa, koji primaju na ime 
bedelluka koliko im ko dadne: 15,20 ili 
malo više dolara. Može i u markama. 
Nema pogodbe. Nema govora, ažurni 
su, jer odmah dadu strancu i "potvr- 
du" da je već hadž obavljen za dotičnu 
osobu za koju je bedelluk namijenjen. 

Kada sam čuo šta naše hadžije 
rade naročito sam otišao u "Upravu" 
medrese i razgovarao s onim koji pri- 
maju bedelluke. Pitao sam ih, gdje su 
im toliki ljudi-bedeli, koji će obavljati 
hadžove za primljene bedelluke. Šapa- 
tom su mi rekli: 

€Tačno je, da mi ovaj novac neće- 
mo nikome davati da za njega obavlja 
hadž, pa ni našim učenicima. Ovo služi 
za potrebe naše medrese". 

Dakle, niko ne obavlja hadža za 
položeni novac. Da li to hoće da znaju 
naši ljudi koji nose bedelluke?! 

Drugi opet daju bedelluke mutavvi- 
fu, koji formalno piše za koga je sve 
primio bedelluk, ali niko od naših had- 
žija ne upita: 

Gdje će mutavvif naći 300-400 lju- 
di kojima će predati novac, da bi oni za 
dotične osobe kao bedeli izvršili hadž?! 

Niko ne upita ni poslije hadža: 


€Daj da vidim toga bedela, koji je 
izvršio hadž za moga oca, brata, dje- 
da, ženu ili koga drugoga!" 

Ko iole zna misliti, taj će se i sam 
uvjeriti, da ni za jedan dati bedelluk 
na ovaj način hadž neće biti izvršen. 

Sasvim je drugo pitanje valjanosti 
hadža na ovaj način, pa kada bi ga neko 
i obavio za 15,20 ili 30 dolara. Već je 
nekoliko puta bilo riječi u 'GLASNI- 
KU" da se bedeli hadž ne može vršiti 
na ovaj način, jer ko je dužan hadžu, 
ako je umro, ili ako iz zdravstvenih 
razloga ne može putovati na hadž, za 
njega — prema šerijatskim propisima — 
bedeli hadž mora poći od kuće odakle bi 
i dotični hadžija pošao, ali uz uslov da 
bedel primi onoliko iznos novca koliko 
bi i dotičnom hadžiji trebalo da putu 
od kuće do Mekke i nazad. 

Bila bi dužnost naših imama i ha- 
tiba, da objasne svojim džematlijama, 
da ovo nije ništa drugo nego najobičnija 
igra sa šerijatskim propisima i da se 
hadž ne kupuje. Ako već neko želi da 
svojim prilogom pomogne medresu u 
Mekki, onda mu je mnogo preče da taj 
iznos dadne kao prilog za našu — Gazi 
Husrev-begovu medresu u Sarajevu, 
bez koje nema ni budućnosti Islamu u 
našim krajevima, a medresu u Mekki 
ima ko pomagati i osim nas. Konačno, 
tamo država vodi brigu o vjeri i potre- 
bama vjerskog kadra, a kod nas— taje 
briga pala na nas muslimane. 

Braćo! Promislimo šta radimo! Ne- 
mojte da nam se smiju i oni kojima 
svojim rukama dajemo zdravu valutu. 

Drugo: Pitanje organizovanja pu- 
tovanja na hadž. 

Kao što smo već gore istaknuli hadž 
je čisto vjerska obaveza za čiju je valja- 
nost potrebno poznavanje šerijatskih 
propisa, koji su vezani za obred hadža. 
Inače, hadž je bezvrijedan ako se oba- 
vi bez valjanog izvršavanja hadžskih 
propisa. 

Prema izloženom, potpuno je pri- 
rodno, da brigu oko organizovanja vode 
naše vjerske ustanove — konkretno star- 
ješinstvo Islamske zajednice u Saraje- 
vu, koje će se pobrinuti da se putem 
vjerskih službenika — imama — koji 
putuju s hadžijama omogući da naše 


hadžije bar u putu i na licu mjesta na- 
uče ono što je najosnovnije za valjano 
obavljanje hadža. 

Otkako su — poslije drugoga svjet- 
skog rata — naši ljudi pošli ići na hadž 
brigu oko toga putovanja vodilo je Vr- 
hovno islamsko starješinstvo u Sara- 
jevu, a u posljednje vrijeme tu brigu 
vodi Starješinstvo IZ u Sarajevu za 
područje BiH i Hrvatske, koje nastoji 
da pored ostalog putovanja bude što 
udobnije, što se iz godine u godinu sve 
bolje i uspijeva. Ove godine, pored glav- 
nog vodstva hadža bilo je u organizaciji 
još 19 aktivnih imama — vodiča, koji su 
u svakom pogledu trebali biti pri ruci 
našim hadžijama, a prije svega da u 
manjim grupama mogu biti tumači 
šerijatskih propisa koji su vezani za 
valjano izvršenje hadža. Sa ovakvom 
praksom potrebno je i dalje nastaviti 
— možda samo uz izvjesne modifikaci- 
je — koje su se u praksi pokazale kao 
neophodne. 

Međutim, iz ličnih pobuda, našlo su 
i ove godine ljudi koji su željeli da ome- 
tu organizaciju hadža putem Islamske 
zajednice, pa su agitovali za put naših 
hadžija preko Centrotransa". Zahvalju- 
jući zdravom rasuđivanju naši se ljudi 
nisu dali zavesti. Svega oko 30 naših 
ljudi iz BiH krenulo je u organizaciji 
ćCentrotransa" i to skupa sa hadžija- 
ma s Kosova. 

Koliko se vodstvo "Centrotransa" 
brine o valjanom smještaju svojih had- 
žija najbolje znaju hadžije, koje su išle 
u toj organizaciji, jer je i policija ima- 
la posla oko samog smještaja. Dolazilo 
je i do oštrih svađa usljed smještaja u 
zgrade koje su bile potpuno nepodesne 
za stanovanje. 

Kada smo bili u Mekki došao nam 
je (meni i Sahačiću) Mujezinović Meh- 
med ef. iz Sarajeva, koji je bio u orga- 
nizaciji fCentrotransa" i rekao nam: 

Uvjerio sam se da se grupno putova- 
nje na hadž ne može valjano izvesti bez 
organizacije naše Islamske zajednice". 

Da bi ilustrovali "pravu brigu "Cen- 
trotransa" oko hadžija, koje je bio pre- 
uzeo u svoju organizaciju, iznosimo 
sljedeći slučaj. Naime pretposljednjim 
avionom iz Beograda stigao je u Džiddu 


vodič jedne grupe naših hadžija — Nuri- 
kić Mustafa ef. i to kasno iza jacije. Tek 
sutradan došao je kod mene i Sahačića 
i rekao nam: 'U grupi mojih hadžija, 
koji su došli sinoć avionom, ima i šest 
hadžija koji nisu u našoj organizaciji. 
Rekli su mi — veli — da oni idu u or- 
ganizaciji "Centrotransa", ali da ih je 
ćCentrotrans" jednostavno ostavio. Oni 
su se — veli — još u Beogradu umiješali 
u naše hadžije i tako unišli u avion". 

Odmah smo pozvali ove hadži- 
je i rekli im da oni ne spadaju našoj 
organizaciji. 

Pošto su njihovi pasoši ušli u spisak 
pasoša naših hadžija kojima je boravi- 
šte u Mekki određeno kod mutavvifa Ali 
Muhamed Mursije, mi smo se konačno 
— više iz islamske humanosti — složili 
da ih primimo s našim hadžijama do u 
Mekku, a zatim da se priključe svome 
jatu", koje je stiglo u Mekku prije nas. 
Međutim, kada smo došli u Mekku oni 
su nam preko predstavnika našeg pre- 
voznika Đakaja Nuhe dali izjavu moleći 
nas da ih ne odvajamo od naših hadžija. 
Njihovu izjavu, datu u Mekki i potpisa- 
nu od petorice hadžija, u kojoj se žale 
na nedoličan postupak "Centrotransa" 
prema ovim ljudima, dostavili smo na 
uvid našim višim organima. 

Što se tiče predstavnika našeg pre- 
voznika Đakaji Nuhe, koji je išao uz 
naše hadžije — Glavno vodstvo hadža je 
potpuno zadovoljno, jer se isti do mak- 
simuma brinuo da povjereni mu posao 
obavi na opće zadovoljstvo na povjere- 
nom mu putu u Saudi Arabiji. 

Vodstvo ovogodišnjeg hadža za SR 
Bosnu i Hercegovinu sačinjavali su: 
Glavni vođa hadži hafiz Sinanuddin ef. 
Sokolović, imam i hatib Gazi Husrev-be- 
gove džamije i hadži Hamdi ef. Jusuf- 
spahić, glavni imam u Beogradu. 

Grupni vodiči bili su: 

Džaka hadži Rifat ef. službenik 
Starješinstva IS SR BiH, Kadrić hadži 
Hamid ef. imam iz Vogošće — Sarajevo, 
Nurkić hadži Mustafa ef. imam iz Bugoj- 
na, Klisura hadži Uzeir ef. imam iz Bu- 
sovače, Hadžić hadži Ibrahim ef. imam 
iz Visokog, Džin hadži hafiz Omer ef. 
imam iz Banja Luke, Duhandžić hadži 
Nuri ef. imam iz Prozora, Mahalbašić 

hadži Ibrahim ef. imam iz Tešnja, Će- 
man hadži Mehmed ef. imam iz Teš- 
nja, Imamović hadži Omer ef. imam 
iz Puračića, Hasić hadži Ibrahim ef. 
imam iz Gračanice, Čivić hadži Nedžib 
ef. penzioner iz Tuzle, Mašanović hadži 
Husein ef. imam iz Gradačca, Subašić 
hadži Muharem ef. imam iz Gradačca, 
Saračević hadži Hasan ef. imam iz Sre- 
brenika, Abdurahmanović hadži Ahmed 
ef. imam iz Čelića i Ibrišimović hadži 
Muhamed ef. imam iz Čelića. 

O zdravlju hodočasnika brinuli su 
se sarajevski ljekari: dr hadži Dževad 
Čurčić i dr hadži Nezir Fazlić. 

Evo i imena naših hadžija koji su 
obavili hadž u organizaciji Starješin- 
stva Islamske zajednice SR Bosne i 
Hercegovine. 

Bosanski Brod: Budžaković Emina 
i Nurić Mustafa. 

Busovača: Klisura Uzeir, Mustajbe- 
gović Ragib, Alispahić Hamid. 

Bugojno: Pandžo Mujo, Pandžo Sa- 
lih, Memić Hašim, Gazić Adem, Bevr- 
nja Zahid, Herić Edhem, Jusufspahić 
Osman i Nurikić Mustafa. 

Beograd: Mujčinović Adem, Babić 
Muhamed, Jusufspahić Hamdija, Mu- 
hamed Selim Senija. 

Banja Luka: Kantardžić Šaban, 
Džonlić Muharem, Džonlić Halida, Ra- 
mić Muharem, Midžić Arif, Prlja Junuz 
Džaferović Hasnija, Džin Omer, Ra- 
mljak Salko, Vajrača Mujesira, Smajlo- 
vić Naim, Spahić Bajro, Hadžić Nedžib, 
Sikirić Salih. 

Bosanski Novi: Hrnčić Kasim, Ra- 
kanović Ahmed, Mustić Husein, Ka- 
rabegović Mustafa, Imširović Naziv, 
Šehović Fehim. 

Bosanska Kostajnica — Bužim: Ti- 
hić Alija, Kovačević Husein, Abazović 
Ibrahim. 

Bosanska Gradiška — Bihać: Ba- 
hić Meho, Alibegović Šerif, Alibegović 
Hasan, Hodžić Nurija, Čavkić Rasim, 
Sabljaković Huso, Mujčinović Đulaga. 

Bosanska Krupa: Kanurić Osman, 
Crnkić Rahman, Jusić Redžo, Ičanović 
Hasan, Crnkić Enver. 

Bijeljina: Hasanović Alija, Hajdare- 
vić Suljo, Hajdarbegović Avdo, Bubuć 
Tifa, Jakupović Nesib, Pilaković 

Muharem, Hajdarbegović Lutvo, Bukvić 
Idriz, Pašalić Ibrahim, Salihbegović 
Ibrahim, Džogo Bajro. 

Brčko: Demirović Naziv, Demirović 
Sala, Musić Mehmed, Zlatić Emin, Lišić 
Uzeir, Pekić Omer, Zahirović Numan, 
Zahirović Nako, Zohorović Ibrahim, 
Zohorović Salih, Hercegovac Muhidin, 
Omerović Ramadan, Abidović Ibra- 
him, Klebić Emira, Omerašević Redžo, 
Hadžić Aliosman, Karalić Ahmo, Pe- 
kić Alija, Djedović Abdulah, Ilijazović 
Salih, Belegić Himzo, Lević Mehmed. 

Cazin: Topčagić Suljo, Topčagić Meh- 
med, Kličić Šerif, Džehverović Meho, 
Handanagić Abdurahman, Mahmu- 
tagić Mehmed. 

Čapljina: Fazlagić Muhamed, Fa- 
zlagić Fatima. 

Čelić: Ibrišimović Mustafa, Abdu- 
rahmanović Ismeta, Abdurahmanović 
Ahmed, Mešić Husein, Ibrišimović Mu- 
hamed, Cifrić Ibrahim, Smajlović Ha- 
san, Mešić Mustafa, Kadrić Redžep, 
Fejzić Safer, Ćosić Omer, Suljević Baj- 
ram, Mujčinović Meho, Arnautović 
Mehmed, Sadić Salko, Slomić Zaim. 

Donji Vakuf: Šutković Safet, Šutko- 
vić Mina, Hore Šaćir. 

Doboj: Mujkić Hanča, Ahmetović 
Omer, Hozić Ibrahim, Mehinović Ća- 
mil, Alić Bajro, Hadžić Meho, Sinano- 
vić Redžo, Avdić Mustafa, Husaković 
Rašida, Husaković Ibrahim, Hirtić 
Ibrahim, Durmić Alaga, Šakić Omer, 
Ahmetović Ramo, Đulbić Hamida, 
Hidić Hasan, Bešić Šerif, Dizdarević 
Mustafa, Muratović Ramo, Suljkano- 
vić Galib, Zahirović Osman, Hadžić 
Hasib, Konjić Ahmed, Hadžić Ferhat, 
Hidić Ibrahim, Avdić Husein, Imamo- 
vić Mehmed, Tukić Mustafa. 

Fojnica: Kurt Hamid, Bureković 
Mumin, Mujin Ibrahim. 

Foča: Pašalić Juso. 

Gornja Tuzla: Nukić Mehmed, To- 
pić Husein, Mandžukić Aljo. 

Glamoč: Slipac Ruško. 

Goražde: Bešlija Zijo, Polutak Še- 
rif, Bogdanić Latif, Zorlak Alija, Pršeš 
Halil, Ušanović Hamid. 

Gradačac: Bistrić Ismet, Osmanović 
Džemalija, Omerović Šahman, Suba- 
šić Jusuf, Subašić Muharem, Halilović 

Latif, Huseljić Smajo, Mešanović Meh- 
med, Ibrahimović Hasan, Durmišević 
Kasim, Halilović Omer, Ahmetagić 
Mehmed, Ramić Hadžib, Isić Hasib, 
Mujanović Ramo, Mujčinović Mujo, 
Zukić Avdo, Mulaomerović Rahman, 
Mulaomerović Nazifa, Sahačić Ajša, 
Šaldić Ahmed, Bilajac Nurija, Bilajac 
Mustafa, Bajramović Fehim, Bilajac 
Ahmed, Bilajac Fehim, Kavazović Sa- 
lih, Subašić Osman, Huseinbašić Omer, 
Kunić Fehim, Delić Ibrahim, Kukuruzo- 
vić Safer, Kukuruz Mehmed, Mešanović 
Emin, Mujčinović Osman, Muminović 
Osman, Halilkanović Ibrahim, Lojić 
Hadžib, Lojić Hajrija, Smajlović Mu- 
stafa, Osmanović Agan, Džidić Emin, 
Huseinbašić Hasan, Beširović Mustafa, 
Peštalić Ibro, Bistrić Bego, Kukuruzović 
Hasan, Čosić Mustafa, Džonlić Himzo, 
Aščić Osman, Omeragić Mahmut, He- 
čimović Ćamil, Taletović Hasib, Dura- 
ković Fehim, Mešanović Husein. 
Gornji Vakuf: Zahirović Mujo, Zukić 
Mumin, Čajdin Ramo, Gafić Meho. 
Gračanica/Visoko: Kaljun Ibro, Spa- 
hić Salih, Velagić Rasim. 
Gračanica/Doboj: Dautović Suljo, 
Duraković Ramo, Brkić Smajl, Avdić 
Hašim, Avdić Ajka, Musić Muharem, 
Musić Ramo, Ahmetašević Hazim, Spa- 
hić Omer, Suljić Alija, Husić Arif, Spa- 
hić Jusuf, Huskić Mehmed, Marmarac 
Redžo, Hrvić Mesud, Hankušić Meho, 
Hadžić Halil, Umić Bego, Huremović 
Halil, Umić Meho, Spahić Mustafa, 
Buljubašić Hasan, Gorać Hasan, Mah- 
mutović Mehmed, Mahmutović Mah- 
mut, Mahmutović Alema, Smajlović 
Zlatija, Džebo Suljo, Duraković Omer, 
Deluć Mehmed, Duraković Osman, 
Duraković Mujo, Jahić Idriz, Nurić 
Mustafa, Dizdarević Mehmed, Sejdi- 
nović Hasan, Halilović Meša, Halilović 
Hasan, Buljubašić Hasan, Ahmetaše- 
vić Adem, Hodžić Ibrahim, Kovačević 
Ramo, Hadžikadunić Muhamed, Ka- 
hvedžić Mina, Salihbašić Rabija, Sa- 
lihbašić Adem, Bečirević Muharem, 
Mahmutović Ajša, Ahmetbegović Ha- 
san, Hasić Ibrahim, Helić Izet, Hasić 
Ibrahim, Spahić Avdo, Šabić Galib. 
Hadžići: Smajlović Bajro, Karav- 
dić Meho. 


Janja: Bilajac Jusuf, Sejranović Mu- 
stafa, Zakomac Šerif, Valjevac Ferida, 
Velagić Mehmedalija, Bačevac Alija, 
Bačevac Bego, Sofić Bećir, Hadžiosma- 
nović Mustafa, Keljalić Smajo, Spahić 
Mehmed, Bašić Nezir, Ganibegović 
Ahmo, Imamović Feriz, Vuković Kadri- 
ja, Šljivo Mustafa, Hadžić Atif, Hadžić 
Ahmed, Hajder Zejnil, Poturović Avdo, 
Begić Džemal, Hadžić Redžo, Makić 
Avdo, Omerović Mujo, Kanlić Fehim. 

Jelač: Tuzlak Mahmut. 

Kiseljak: Emšo Mehmed, Mujić La- 
tif, Mujić Mustafa, Mujić Atif, Mušano- 
vić Avdo, Ganija Adem, Ganija Hamdo, 
Beganović Ibro, Beganović Hatidža, Ze- 
čević Salih, Kadri Iso, Huseljić Rasim. 

Kotor Varoš: Zulfić Naziv, Bajrić 
Mustafa, Ramić Ramadan, Duganjić 
Derviš, Mušanović Halid. 

Kozarac: Alić Redžep, Forić Muha- 
rem, Džonlagić Hatemina. 

Kotorsko: Bečić Omer, Kotorić 
Džafer, Zečević Osman, Hasičić Hasib. 

Kladanj: Kavazović Halid, Čamdžić 
Hanka, Herić Alija. 

Konjic: Mušanović Alija, Džino Ibra- 
him, Habibija Hamed, Alibašić Ibrahim. 

Kreševo: Jahić Mehmed, Agić 
Ahmed. 

Kaljina: Selimović Đulaga. 

Kakanj/Doboj: Hodžić Mehmedali- 
ja, Imamović Rušid, Neimarlija Nezir, 
Marušić Jusuf, Jašarspahić Agan, Ve- 
hab Hasan, Heganović Vejsil, Hegano- 
vić Hasan. 

Mostar: Čustović Fatima. 

Maglaj: Jusufbašić Mustafa, Me- 
mišević Smajl, Husić Ragib, Šahman 
Bego, Brkić Ahmed, Brkić Hanka, Gra- 
čić Mehmed, Rahmanović Salih, Husić 
Hasan, Memišević Mahmut. 

Mrkonjić Grad: Dedić Mustafa, Kriv- 
dić Mustafa. 

Međeđa: Kadrić Ćamil. 

Novi Šeher: Mulasmajić Sulejman. 

Srebrenica: Bečirović Bego, Selimo- 
vić Mehmed. 

Odžak: Jahić Hanifa, Jahić Nezir, 
Salkanović Mehmed, Kumbarić Ah- 
med, Šehić Salih. 

Puračić: Imamović Omer, Imamović 
Himzo, Imamović Siba, Jusufagić Ne- 
siba, Maljanović Mustafa, Omić Sejfo, 


Kasumović Ibrahim, Zenunović Osman, 
Aličić Salih, Aljić Omer, Jusufović Ali- 
ja, Kovačević Avdo, Čamrković Alija, 
Gegić Salko, Mušić Mehmed, Imamo- 
vić Ćazim, Ejubović Husein, Kovačević 
Ibrahim, Ćosić Omer, Čosičkić Mahmut, 
Fajić Osman. 

Pećigrad: Kajtezović Sulejman, Ša- 
rić Selim. 

Prijedor: Kljajić Derviš. 

Prozor: Čolak Vejsil, Čorbadžić 
Hadžo, Kulaglić Hilmo, Kulaglić Numo, 
Bečirović Muharem, Imamović Hamed, 
Kulaglić Hašim, Duhandžić Nurija. 

Pazarić: Mujan Muhamed. 

Pljevlja: Pijalović Arif. 

Rogatica: Pašić Dervo, Bukva 
Mujčin, Pašić Hamdija, Omerbegović 
Osman, Kukavica Hasib. 

Rudo: Nuhanović Hajro, Nuhano- 
vić Hasan. 

Gornja Sanica: Džaferagić Lutvija. 

Sanski Most: Čatić Hasib, Talić 
Muharem, Talić Alija, Tražić Idriz, 
Bahtić Mustafa, Serhatlić Redžo, Ce- 
rić Muhamed, Čatić Mehmed, Velić 
Aziz, Talić Mehmed, Jakupović Arif, 
Bišćević Hasan. 

Srebrenik: Šiljić Bečir, Isić Hasan, 
Joldić Nail, Saračević Hasan, Zlatić Ne- 
zir, Mujkić Mustafa, Kešetović Hasan. 
Jašarević Hasan, Čosić Ibrahim, Bešić 
Bajro, Jašarević Mujo, Mahmutović 
Rešo, Zukić Jusuf, Ibrić Mehmed, Jol- 
dić Mustafa, Ibrić Umihana, Tufekčić 
Šaćir, Čosić Džafer, Ibrić Salkan, Šabić 
Pašan, Muratović Mehmed, Šabić Hu- 
sein, Jahić Mustafa, Ibrišimović Safer. 

Stolac: Hamzić Alija. 

Sarajevo: Mahmutović Ahmed, Čano 
Kasim, Čano Šefika, Metiljević Hasan, 
Lokvančić Bajro, Fazlibašić Ahmedan, 
Tupo Ešref, Turkić Ahmed, Turkić Der- 
viša, Hadžić Ismet, Hadžić Fahira, Če- 
hajić Zahid, Džubur Sabit, Maličbegović 
Rasema, Kunić Sveda, Zorlak Hakija, 
Švraka Abas, Kadrić Dika, Krečo Ne- 
zir, Delalić Alija, Dedić Adem, Lipovac 
Refik, Kološ Ahmed, Begović Hajrija, 
Mujanović Halil, Žero Zejnil, Lokvan- 
čić Sadik, Mašić Mustafa, Kdri Hamid, 
Džino Paša, Klepo Džano, Jamakosma- 
nović Ahmed, Hrenovica Hakija, Pintol 
Mujo, Halić Hasan, Hadžiahmetović 


Habiba, Žoljić Safet, Kablar Melća, El- 
kaz Sadik, Kahriman Hašim, Kožljak 
Alija, Voloder Sevda, Lazović Habiba, 
Čurić dr Dževad, Džaka Rifat, Fazlić dr 
Nezir, Sokolović Memnuna, Sokolović 
Sinanudin, Numanović Rabija, Saha- 
čić Mustafa, Dobojak Zijo, Hadžimura- 
ti Hava, Kadić Mehmed, Bardak Ibro. 

Tešanj: Ramić Smajo, Mervano- 
vić Husein, Garić Mujo, Raša Hasan, 
Hasanbašić Muharem, Bašić Huse- 
in, Kotorić Meho, Šačirović Mehmed, 
Bekrić Hamza, Orlović Mujo, Hadži- 
mehić Mujo, Čeman Mehmed, Oma- 
hić Muharem, Muminović Muharem, 
Mehmedović Huso, Balić Smajl, Ha- 
fizović Alija, Mahalbašić Suljo, Balić 
Muhamed, Muminović Husein, Hafi- 
zović Osman, Halilović Suljo, Čamdžić 
Mehmed, Muhalbašić Ibrahim, Čorić 
Salko, Čamdžić Ibrahim, Hotić Muha- 
rem, Nakić Husein, Nakić Zlata, Bedak 
Ramo, Sinanović Atif. 

Tuzla: Arnautović Zejneba, Mulić 
Rašida, Dželilbašić Salko, Muratović 
Redžo, Dupoljev Delva, Palić Avdo, Gra- 
bus Avdo, Husić Husein, Sofić Hasan, 
Grabus Hajdar, Bektaš Hasan, Jusić 
Jahja, Malanović Tahir, Mujezinović 
Edhem, Mekić Meho. 

Teslić: Karabegović Niza, Iriškić 
Osman, Steneklić Salih, Vitlić Asim, 
Iriškić Rašid, Havušić Zulfo, Karabe- 
gović Halil. 

Tojšići: Bečirović Hanifa, Kuralić 
Huso, Hodžić Avdo, Sinanović Salko, 
Beširović Hasan, Poljaković Ibro, Smaj- 
lović Halil, Hamzić Salkan, Hamzić 
Huso, Aljukić Fatima. 

Ulog: Filipović Salko. 

Ustikolina: Omerbašić Šefika, Ka- 
rahodža Ejub. 

Visoko: Dlakić Jusuf, Konjo Omer, 
Konjo Šeća, Nevaljalović Hasan, Čatić 
Ismet, Džabija Mustafa, Kecan Hasan, 
Avdagić Osman, Ihtijarević Atifa, Ma- 
snopita Ibrahim, Smajlbegović Ibrahim, 
Silajdžija Rašid, Mimić Taiba, Hadžić 
Ibrahim, Abdukić Kasim, Zaimović 
Đulaga, Aščalić Rasim, Kamenarević 
Hamdija, Čehić Meho, Kovačević Jusuf, 
Begić Arif, Brkić Bečir, Kadrić Salko, 
Šečerbajtarević Mehmed, Karavdić Ze- 
hra, Vranić Himzo. 


HADŽIJSKI PUTOPISI 


Velika Kladuša: Ahmetašević Ha- 
san, Kudić Ibrahim, Mujakić Hasib, 
Šabić Derviš, Bašić Derviš, Mujakić 
Hase, Husejnović Rašid. 

Vareš: Ahmedović Ahmed, Begić 
Jusuf, Rizvanović Osman, Zubača Mujo. 

Višegrad: Bosno Fadil, Korač Smajl, 
Hota Šećo, Hota Alija, Habibović Smajo. 

Vlasenica: Bebić Mujo. 

Zvornik: Korkut Emina, Mujkić 
Aljo, Kavazbašić Salih, Čirak Hasan, 
Bečirević Hrusto, Salihović Mešan, Sa- 
lihović Hašim, Husić Began, Smajlović 
Bahrija, Numanović Hakija. 

Zagreb: Ibrahimpašić Alija, Čosa- 
bić Mehmed. 

Zavidovići: Hodžić Mustafa, Kadić 
Abdulkadir, Starčević Hasan, Starče- 
vić Ibrahim, Karajbić Arif, Krajinić 
Omer, Polić Sinan, Buljubašić Bećir, 
Šehić Mustafa, Čamdžić Ibrahim, Su- 
šanj Muharem, Mehić Mašo. 

Zenica: Bašić Derviš, Bošnjak Meho, 
Redžić Jahja, Garanović Ramo, Šarić 
Mehmed, Beganović Halim, Dizdare- 
vić Salih, Tutmić Mustafa, Karamujić 
Imer, Karić Ibrahim, Pašalić Mustafa, 
Pašambegović Rasim, Spahić Salih, 
Šarić Nazif, Husaković Salih, Šabić 
Began, Spahić Salih, Šaranović Šuhre- 
ta, Smajlović Alaga, Smajlović Đula- 
ga, Piljug Avdo, Smriko Salih, Durmo 
Edhem, Šarić Eniz, Selimović Avdija, 
Alihodžić Husein, Tuka Munib, Bašić 
Atif, Dedić Uzeir, Babić Bećir. 

Živinice: Gutić Ibro, Terzić Ibrahim, 
Džerzić Šaban, Alić Ibro, Tupkušić Ha- 
san, Podgorčić Mujo, Muratović Salih, 
Čaušević Salkan, Mujić Ibrahim, Ze- 
hić Šerifa, Butković Tosun, Jakubović 
Ibrahim, Mujić Bego, Ferizović Adem, 
Butković Sejfo, Kadrić Kadro, Salka- 
nović Šaćir, Ferizović Meho, Selimović 
Hasiba, Jahić Mehmed, Durić Ibrahim, 
Mujčinović Mustafa, Obralić Ibrahim. 

Žepče: Grabus Hurmo, Hadžić Halil, 
Mujetić Husein, Mujetić Hata, Efendić 
Hanefija, Nadžak Avdo. 

Žepa: Kačević Hasan, Čavčić Abdu- 
lah. LI 

HADŽIJSKI PUTOPISI 


Zejnil Fajić 


PUTOVANJE NA HADŽ 
u 1398./1978. godini 


Prema ovim kur'anskim ri- 

ječima, svaki vjernik nasto- 
ji da u toku svoga života izvrši ovu 
svetu dužnost — peti islamski šart. 
Vjernicima kojima se pruži moguć- 
nost i u materijalnom i u zdravstve- 
nom pogledu hadž je poseban duhovni 
doživljaj, jer počevši od nijeta (odlu- 
ke), ikrar dove, pa do samog polaska, 
svaki hadžija doživljava nešto veliko, 
radost i žalost i kod mnogih poteknu 
suze radosnice, a i one druge, pa kako 
i ne bi kada se rastaju privremeno, 
a možda i za navijek, sa svojim naj- 
bližim, prijateljima i poznanicima i 
svi im upućuju hajir dove, zaželjele 
sretan put i povratak. Dakle, sve ovo 
djeluje na čovjeka, pa se mnoge had- 
žije osjećaju kao u nekom drugom 
posebnom svijetu i neka ne bude ni- 
kome čudo, ako neko primijeti da su 
neke hadžije, prilikom polaska, vrlo 
nervozni i uzbuđeni. 

Ove godine naše hadžije iz Bosne i 
Hercegovine krenule su na put 25., 26. 
i 27. oktobra 1978. godine. Prva dva 
dana hadžije su doputovale iz svojih 
mjesta autobusima u Dubrovnik, a 
odatle avionom za Džiddu i Medinu, 
dok je treći avion poletio iz Beograda. 

Odmah treba da napomenemo da 
se nećemo zadržavati na opisu had- 
žijskih obreda, njihovu značaju i du- 
ševnom zadovoljstvu svakog hadžije 
prilikom klanjanja u Alejhisselamovoj 


U ime Allaha, oni koji mogu, 
dužni su da posjete K'abu". 


126 BEHAR 127 


džamiji u Medini, boravka na Arefaa- 
tu, Mini, Haremi-šerifu i drugim mje- 
stima, jer je o tome u ovom časopisu 
opširno pisano u ranijim godištima, 
nego ćemo iznijeti samo neka zapa- 
žanja i utiske, o organizaciji hadža, 
te spisak ovogodišnjih hadžija iz naše 
Republike, kako bi ostao bar neki trag 
o ovim hadžijama, jer kako kaže naš 
hroničar Mula Mustafa Bašeskija: 
Sve što se pamti, zaboravi se, a što 
se napiše, ostaje". 

Boravak u Medini, koji je trajao 
sedam-osam dana, bio je prilično pri- 
jatan, a i smještaj hadžija bio je udo- 
ban. Tu smo se, nakon toliko pređe- 
nih kilometara, dobro odmorili, jer 
nam je klima Medine prijala, iako 
se temperatura danju kretala oko 30 
stepeni. Obzirom da se u ovom gra- 
du ne vrše nikakvi hadžijski obredi, 
imali smo dosta slobodnog vremena 
na raspolaganju i svaki hadžija imao 
je priliku da što više klanja namaza 
u Alejhisselamovoj džamiji, da obiđe 
i upozna grad i da vidi islamske spo- 
menike, koji datiraju još iz Alejhis- 
selamova vremena. Također je svaki 
hadžija mogao vidjeti i starih i novih 
građevina i upada u oči da se ovaj 
grad, u posljednje vrijeme, razvija i 
modernizuje. Isto tako naše hadžije 
su posjetile istorijska mjesta u okolini 
Medine kao: Kuba — Uhud, Hendek i 
druga, a koja su neka bila presudna 
za dalje širenje islama, kako u Ara- 
biji tako i u čitavom svijetu. Svakom 


hadžiji ostat će urezano u pamćenju 
veličanstven prizor u Alejhisselamovoj 
džamiji i njenoj okolini, gdje za vri- 
jeme obavljanja jednog namaza kla- 
nja 200.000 do 300.000 ljudi i žena. 
To je zaista veličanstven prizor koji 
se može samo ovdje vidjeti i tu kla- 
njaju ljudi raznih narodnosti i rasa, 
pa u tom trenutku svi jednako misle, 
svi jednako izgovaraju riječi i svi su 
jedni drugima bliski. 

U Medini ima jedan manji broj na- 
ših studenata i učenika, koji studira- 
ju na Islamskom univerzitetu u ovom 
gradu i koji se školuju u islamskim 
školama. Neki od njih su nam se od- 
mah pridružili, a preko njih naše vod- 
stvo puta zamolilo je da i ostali dođu 
i da nas posjete, tako da je održan sa 
njima jedan sastanak, na kojem im je 
između ostalog ukazano na njihovu 
dužnost i obavezu prema domovini i 
islamskoj zajednici. Svakom od njih 
naše rukovodstvo puta iz svojih skro- 
mnih sredstava dalo je malu novčanu 
pomoć, a oni su na prvom mjestu bili 
zadovoljni što im se ukazala prilika 
da se svi na jednom mjestu okupe, 
što nisu zaboravljeni i što ima neko 
da misli na njih. Na kraju smo se od 
većine rastali i primijetili smo da je 
zadovoljstvo bilo na obadvije strane. 

Rukovodstvo puta, pored uobičaje- 
ne posjete našem mutavifu, posjetilo 
je i hafiza Džafera, velikog prijatelja 
Jugoslavije, a naročito Sarajeva, koji 
je za Gazi Husrevbegovu biblioteku 


poklonio važno djelo u sedam svezaka 
Enciklopedija hadisa", kao i novčanu 
pomoć za Žensku medresu u Sarajevu. 

Treba naglasiti da hadž pored 
hadžiskih obreda u neku ruku po- 
staje i privremena islamska škola, 
jer kako u Medini tako i na Arefaa- 
tu i Mini, hadžijama su držana pre- 
davanja o propisima hadža i drugim 
islamskim propisima, a predavači su 
bili: Abdurahman Hukić, Jusufspa- 
hić Hamdija i naši studenti u Medini, 
koji su sa nama bili za čitavo vrijeme 
našeg boravka u Saudijskoj Arabiji. 

Kada smo 4. novembra krenuli iz 
Medine za Meku, u prvi mrak stigli 
smo na Bedr, mjesto gdje se odigrala 
prva bitka između muslimana i ido- 
lopoklonika iz Meke. Tu smo posjetili 
grobove šehita iz te bitke, po običaju 
proučili im fatihu, a zatim klanja- 
li akšam-namaz, malo se odmorili i 
osvježili i dalje nastavili put prema 
Meki. Čim smo stigli u Meku, neke 
naše hadžije su odmah otišle da po- 
sjete K'abu i Haremi-šerif da izvrše 
propisane obrede i klanjaju namaz, 
a većina je to učinila tek sutri dan. 
Poslije toga, sve do polaska na Are- 
faat, išlo se pojedinačno ili u manjim 
grupama da se tamo obave i klanjaju 
pojedini vaktovi namaza. 

Na Arefaat smo izašli 8. zilhidže- 
ta, odnosno 8. novembra. Arefaat je 
teško opisati. Tu se čovjek osjeća kao 
na drugom svijetu, jer su sve hadžije 
jednako obučene, žive pod istim uslo- 
vima, iste su im želje — mole Allaha 
dž.š. da im oprosti grijehe itd. Da- 
kle, Arefaat treba doživjeti, Arefaat 
treba vidjeti i na Arefaatu treba bo- 
raviti, jer nije mala stvar na jednom 
mjestu vidjeti oko dva miliona ljudi, 
a to ni u današnje vrijeme nikakva 
ljudska organizacija ne bi mogla oku- 
piti toliki broj ljudi na jednom mje- 
stu. Da nije ništa drugo, nego samo 
ovaj detalj, ako uzmemo za primjer, 
ko onda ima pravo da kaže da musli- 
mani nisu jedinstveni i da islamska 
misao nije jaka. 

Krećući sa Arefaata uoči Bajra- 
ma prema Muzdelifi i Mini, novi su 
korak u izvršenju hadžskih obreda. 


Na Muzdelifi se hadžije zadržavaju, 
klanjaju zajedno akšam i jaciju, tu 
nakupe određen broj kamenčića i na- 
stavljaju put prema Mini, gdje ostaju 
tri noći. Mina je za današnje prilike 
pretijesna da primi toliki broj hadžija, 
alii pored toga, svi se nekako snađu, 
svi obave propisane hadžske obrede 
i treći dan Bajrama svi se vraćaju u 
Meku, sretni i zadovoljni što su i te 
dužnosti obavili. 

Dolaskom u Meku slijedili su novi 
obredi hadža: tavaf, s'aj i umra. I ove 
obrede naše hadžije su sa uspjehom 
obavile, iako je u Meki bilo mnogo 
više hadžija, nego prethodnih godi- 
na, što je otežavalo ne samo nama 
nego i ostalim hadžijama iz drugih 
država, da obave propisane obrede, 
pa nas donekle čudi kako vlasti Sa- 
udijske Arabije ništa ne preduzmu 
oko bolje organizacije hadža, jer se 
hadž ponavlja iz godine u godinu. 
Prema tome, nadležni iz Saudijske 
Arabije, na osnovu četrnaest vjekov- 
nog iskustva, morali bi nešto učiniti 
na boljoj organizaciji hadža, kako bi 
se izbjegla nepotrebna gužva. Naža- 
lost, naše rukovodstvo više puta bilo 
je nemoćno da bilo šta učini u ovom 
pogledu, ali, obzirom na naše iskustvo 
i snalažljivost, naše hadžije su bez ve- 
ćih poteškoća obavile sve propisane 
obrede hadža i svi su bili zadovoljni. 


ORGANIZACIJA HADŽA 

Iako je Starješinstvo islamske za- 
jednice u SR Bosni i Hercegovini, Hr- 
vatskoj i Sloveniji uložilo velike na- 
pore oko što bolje organizacije hadža, 
ipak smatramo da bi ona mogla biti 
još bolja. Na osnovu stečenog iskustva, 
a u svrhu lakše i bolje organizacije, 
predlažemo Starješinstvu slijedeće: 
da za vrijeme Ramazani-šerifa ogla- 
si prijavljivanje kandidata na hadž, 
da se odmah poslije Bajrama zaključi 
sa prijavama, da se ograniči starost 
kandidata, da za prijavljene kandida- 
te dade mišljenje ljekarska komisija, 
da se sa kandidatima prije polaska 
održe najmanje dva sastanka na ko- 
jima bi bili upoznati o svemu onome 
što treba da znaju za ovaj put, da na 

tim sastancima budu prisutni i vodiči, 
kako bi tu bar donekle upoznali svoje 
ljude koje će voditi, da se jednom vo- 
diču odredi 40 hadžija, što zavisi od 
broja sjedišta u autobusima, da se 
svakom hadžiji odredi mjesto u auto- 
busu i to prema rednom broju prijave 
samog kandidata, da hadžije jednog 
vodiča budu smještene u Meki i Me- 
dini zajedno, a ne u raznim zgrada- 
ma, na raznim spratovima i sobama, 
što otežava vodiču kontrolisanje da li 
mu neko fali i teško saopštava pojedi- 
na obavještenja koja su veoma neop- 
hodna i važna. Ako bi Starješinstvo 
postupilo prema ovim prijedlozima, 
bilo bi mnogo lakše, kako hadžijama 
tako i vodičima. Izbjegla bi se neopi- 
siva gužva na samom polasku i pri- 
likom putovanja iz Medine u Meku, 
iz Meke na Arefat i Minu, te iz Meke 
u Džidu, jer se hadžije najviše gura- 
ju da dobiju što bolje mjesto u auto- 
busu i avionu. 

Treba naglasiti da je ove godine 
bio pokušaj davanja hadžijama jednog 
toplog obroka i to samo u Meki, jer u 
Medini za to nije bilo uslova. Ovo je 
dobro i to treba nastaviti i nastojati 
da se osiguraju što bolji uslovi za pri- 
premanje jednog ili dva topla obroka 
i da oni budu kvalitetni. U tu svrhu 
predlažemo da se ubuduće angažuje 
jedna ili dvije kuharice iz Medrese i da 
troškove toplog obroka snose hadžije. 
Kada bi se hadžije organizovano hra- 
nile, smatramo, bilo bi manje straha 
da li će se neko od hadžija razboljeti. 

Na kraju zahvaljujemo se našim 
ljekarima koji su nas pratili i koji su 
svakom, kad god je to trebalo, u svako 
doba dana i noći, pritekli u pomoć. Isto 
tako zahvaljujemo se i našoj Zdravstve- 
noj službi širom naše zemlje, koja je 
uložila dosta truda i napora, da osigu- 
ra naše hadžije od eventualnih zara- 
znih bolesti, kako prije odlaska tako i 
nakon povratka. Zahvalnost zaslužuju 
i naši regionalni supovi, koji su ima- 
li dosta posla oko izdavanja pasoša i 
odobrenja ulaznih viza. " 


GLASNIK VINS-a, 
XLI/1978, br. 6 

Hasan-Kafi ef. Pruščak 


Čast obavljanja hodočašća 


Držeći predavanja i obavljajući kadijsku službu, ba- 
vio sam se i pisanjem nekih djela te sam započeo pisati 
djelo "Pravac kojim se stiže do nauke o dugmatici (Samt 
al-wusul ila film al-usul). Tada me je Bog počastio čašću 
obavljanja hodočašća u godini kojom se navršavala hilja- 
dita godina po hidžri. S Božjom pomoću sam dovršio to 
spomenuto djelo na tome sretnom putu. Djelo sam dao 
na recenziju učenjacima Jerusalima i Damaska, potom 


Fevzi Mostarac 


Kandilj u srcu 


Šta može da nađe bijedni čovjek u obilasku Kabe, 
Ako u Kabi njegova srca ne gori kandilj 
vječnog sunca (Božije svjetlo). 


Fevzi Mostarac: Bulbulistan, Sarajevo, 
1973., preveo sa perzijskog jezika, uvod sa 
napomenama i komentarima napisao Džemal CČehajić 


Narodna priča 


Dženetska bašča 


Elem, otišle hadžije u Mekku. I jedan se Bosanac raz- 
boli. Počasnog gosta su liječili svi hećimi iz Mekke, nije bilo 
pomoći, pa i hećimi buduće hadžije ali ništa. Bolesnik nika- 
ko da prizdravi. Priđe mu jedno jutro domaćin Arap i kaže: 

Sve smo na tebi isprobali osim dženetske voćke. Ona 
je bir-iladž. Danas ću ti donijeti dvije koje imam, halal 
ti, neće li ti biti bolje. 

Dobro", odgovori hadžija. 

Ide Arap i nosi dvije suhe šljive: 

€Eno ti dženetsko voće, ono raste u dženetskoj bašči." 
€Ma kak'oj dženetskoj bašči, to je hošaf, to raste u mo- 
bašči, veli Bosanac." 

Kako bolan u tvojoj", čudi se Arap. 

Fino u mojoj", njemu će Bosanac. 

ćA kakva je ta tvoja bašča?" 

Ona je tamo u Bosni, pored Drine, tu su šljive posebno 
lijepe. Ispod stabala šljiva je trava, a nasred bašče izvor... 
Ja dođem tu iza ikindije a prije akšama, zahvatim vode 
sa izvora, naložim suhijeh grana sa šljiva, naložim vatru 


jo 


ta. 

odličnim šejhovima Meke i Medine, a naročito svome uči- 
telju Mir Gadanferu, Bog mu čast podigao! — pa pošto su 
djelo pozitivno ocijenili, počastili su me velikim svojim do- 
bročinstvom — neka Allah počasti i njih na sudnjem danu! 


Hasan-kafi ef. Pruščak: Nizamul ulema 
ila Hatemilenbija, Sarajevo, 1935. — 
preveo Mehmed Handžić 


Priča o mravu 


Priča se kako je nekad mrav pošao na put. Pitali 
ga: "Kuda ideš?" Odgovori: "Idem na Meku da posjetim 
svetu Ćabu". Reknu mu: "Odaklen ti toliki malehan i 
neznatan, pa da ti dođeš na Ćabu!" Na to mrav odgo- 
vori: Ja lijepo i dobro znadem da tamo doći i doprijeti 
ne mogu, ali je moja želja, da se samo na tome svetome 
putu nađem — pa zato idem!" 


Narodna priča 


i pristavim kahvu. Pojedem nekolike šljive i ssjednem na 
pustećiju u šljiviku... 

Tako, baš tako i jeste opisana dženetska bašča. Ja ti 
ne vjerujem da je to tvoja bašča." 

Jest, Allaha mi, moja u Bosni." 

Nakon nekoliko dana bolesnik pođe da prizdravljuje. 
Arap je pričao da Bosanac tvrdi da je dženetska bašča na 
ovom dunjaluku. Dođoše najmudriji Bosanca da pitaju 
za bašču. 

€T'vrdiš da imaš bašču gdje rastu dženetske voćke.' 

€Tvrdim." 

Možemo li mi doći kod tebe da nam pokažeš kako ra- 
ste dženetska voćka?" 

Možete, krajem septembra zrije pa dođite tada." 

I dođoše. Iz Arabije, pustinje, u zemlju Bosnu. Bosanac 
ih izvede u šljivik kraj izvora, ponudi ih šljivama, nalomi 
suhe grane, pristavi kahvu, po starom bosanskom običaju... 

Arapi se diviše, a najmudriji među njima reče: 

Ovo je zaista dženetska bašča, a zašto vi Bosanci do- 
lazite na Hadž? Šta vi još išćete od dragoga Allaha!? Sve 
vam je dao. 


Zabilježila Aida Dreca 


Narodna predaja 

Merdžan-kaduna 


Pošle hadžije na Ćabu i bili na Ćabi i obavili to svoje i 
vratili se, a jedan osto: "Neću vala, ja ću ostati da umrem 
ovdi, da se ukopam u ovom svetom mjestu". Hajde tako, 
neise, bio bogme godinu-dvije, koliko li je prošlo, ne ide. 
Bogme, para već prikrajčilo, a vidi njega oni, što Ćabi 
hizmet čini, da je on Bosanac, da nije biva njihan i upita 
ga neđe, kaže: 

- E, što si ti osto ovdi, ja tebe sve viđam. 

Kaže: 

- Ja sam osto da umrem u ovom svetom mjestu, da 
se ukopam. 

Kaže: 

- Jah, dobro, kaže, neka si. Dođi ti meni, kaže, večeras, 
malo na musafirluk da malo posjedimo da muhabetimo. 
Kaže mu, neise, đe te, kako će, i on ode i tako dočeko ga, 
nešta bezbeli ga je počastio i sidjeli i rekne mu: 

- Vidiš li ti šta? 

Kaže: 

- Vidim. 

- Šta vidiš? 

- Vidim, kaže, jednu veliku zelenu bašču. Sve, kaže, 
puna meiti. Jene, kaže, donose, a jedne, kaže, uzimaju 
pa nose. 

- E, kaže, drago moje, nemoj se ti patiti ovdi, haj ti u 
svoje mjesto. Ako ti bineš ovo mjesto zaradio, ti ćeš ovdi 
doći, vidio si kako donose. A ti ovdi umri, ako nisi zara- 
dio, otićeš nuj đe si zaradio. Kaže: 

- Nejmam ja sad su čim se vratiti, nejmam para. Ono 
je bilo, išlo se s devama, s brodovima i s vozovima, prije, 
nije ko sad. 

- Dobro, kaže, ima jena Bosanka, ona je, kaže, na sva- 
ki vakat na sabahu u džamiji i ona, kaže, najprva dođe, 
nađemo je mi kad dođemo ovdi, a najpotljena izlazi. Kad 
mi svi izađemo, onda ona ustane i ide. I ti, kaže, ostani i 
kad ona ustane, ti, kaže, nju zamoli i ona je Bosanka, ona 
će, kaže, tebe prebaciti u tvoje mjesto. I on tako šutredan, 
kad pogledaj kad ima žena pod šamijom, viđo je on nju, 
al on ne zna otkle je ni šta je. Pod šamijom bijelom, sve 
sjedi na koljenima, čeka da klanja, i kad dođu ljudi kla- 
nja, i ope sjedi i kad svi iziđu, onda i ona ustane da ide. 
Eh, on sidio, ona sidjela, oni Bosanac, kad ona krenula, 
vidi da on neće, onda je i on usto i stao, ona mu rekla: 

- Šta je, šta hoćeš? 

On njoj kaže: 

- Sestro, da si mi sestra, molim te ako kako moreš, daj 
me prebaci. Ja sam Bosanac, iz Sarajeva, pa osto, kaže, 


ovdi, pa nejmam više para, nejmam su čim da idem, a ne 
mogu življeti. 

- E, dobro, kaže, spremi se šutra izutra, pa ću te pre- 
baciti. On se spremi šutra izutra, sačeka, sve tako, kad 
ona došla, sačeka, ljudi izađu, ona ostani i on ostani. 

- E, stani mi, kaže, na desnu nogu, a sebi ruke, nemoj 
se držat za me, a zažmiri. Nemoj da si progledao dok ti 
ja ne reknem. Kad ja stanem i reknem ti, onda progedaj. 

Progleda, kad pogleda, kad na Trebeviću. 

- Eno ti Sarajva, ta hajde, a ja idem svojoj kući. 

- E, bogati, kaže, sestro, kaži ti meni đe ti stanuješ 
da ja tebi dođem. 

A, eto da joj neku hediju donese, valjala mu. Kako 
mu kazala, neđe u Buća Potoku. Nejse, prošlo malo vre- 
mena, spremi se on, nešto joj uzme poklona i ode. Rekne 
hoće da ide, valjala mu je. Dođe, kućica mala, malo so- 
bice vako i malo kućice pod tahtom. Opazi ona njega, na 
vrata, ispred mraka bilo. 

- E, bogami, kaže, sjedi tuj dok mi čojek dođe da upi- 
tam pa da te upuštim. On sidio, kad, kaže, pomoli se pja- 
no, vuče šćapinu, blatav, jadan, čemeran. Ona, na vrata 
ga, kaže, dočeka, on sve, kaže, suje, udara je onim šćapi- 
nom. Ona ga, kaže, uvede tamo, presvuče ga, uljudila ga 
fino, kaže, sjede, onda mu reče: 

- Čovo, kaže, nekakav čojek pita, kaže, more li noćiti. 

- A, more, kaže, zovi ga. Onda ona izađe: 

- Hajd, kaže. Onda on unišo, i tako tu bezbeli nešta 
sidjeli, klanjali, večero i sidjeli. E, sedam je puta spremo, 
a on uočio da je jena lubenica. Ona donesi, janica, kaže: 

- Nije ta, daj drugu. Ona otidi pa malo stani i donesi. 

- Nije ta. 

E sedmi put: 

- E, tojje, kaže. 

A on uočio, a ona neće reći: nejma, nego ova. On vidi 
da je jena. I šutradan, kaže, lijepo mu ono sve očistila i 
uredila, i obuko se i ošo, pošo, šćap u birtiju. A vido, šćap 
umotan peškirom. 

- Bogati, kaže, šta je oni šćap umotan? 

- Zamotam, kaže, kad me tuče da ne užulja ruku. 

- A, bogati, veli, sestro, s čim ti postiže da si svaki 
dan na Ćabi? 

- Eh, eno, kaže, s kim sam, s onijem pjanom, s njim 
sam to postigla, pa evlija. 


Esma Smailbegović, 
Narodna predaja o Sarajevu, Sarajevo, 1986. 

